
Mieli skaitytojai, 


su malonumu pristatau jums dar vieną „Omnitel“ bibliotekos knygą. 

Devintoji mūsų knyga — tai garsaus psichologo ir ekonomikos Nobe- 
lio premijos laureato Danielio Kahnemano bestseleris „Mąstymas, grei- 
tas ir lėtas“. Ši knyga - apie tai, kaip veikia mūsų smegenys, kaip ir kuo 
remdamiesi priimame sprendimus ir kaip vėliau mėginame aiškintis jų 
pasekmes. 

Pasak autoriaus, mūsų mąstymui ir pasirinkimams daro įtaką dvi 
sistemos: greitoji, intuityvioji, ir lėtoji, racionalioji. Suprasdami, kaip jos 
sąveikauja, galime lengviau priimti svarbiausius savo gyvenimo spren- 
dimus. 

Dar daugiau - Kahnemanas atskleidžia, kada galime kliautis nuojauta 
ir kaip tinkamai pasinaudoti „lėtojo mąstymo“ privalumais. Jis pateikia 
ir mokslu pagrįstų praktinių įžvalgų apie tai, kaip galime tiesiog išmokti 
priimti teisingus sprendimus versle ir apskritai gyvenime. 

Nors ši knyga - ne iš lengvųjų, neabejoju, kad ji bus įdomi ypač gau- 
siai skaitytojų auditorijai — ne tik mokslo teoretikams, verslo profesio- 
nalams, bet ir plataus akiračio eiliniams skaitytojams. Linkėdamas jums 
asmeninės ir verslo sėkmės, rekomenduoju ją perskaityti ir geriau pa- 
žinti save. 

Ką man asmeniškai davė ši knyga? Ogi suvokimą, kad, pasirodo, 
nesame tokie racionalūs, kokie manomės esą — visus mus valdo emo- 
cijos ir asmeninė patirtis. Daugelis pasirinkimų, su kuriais susiduriame 
gyvenime, nevienareikšmiški: juose esama ir rizikos patirti nuostolių, ir 
galimybių gauti pajamų, todėl nuolatos esame verčiami apsispręsti. Ir 
jeigu egzistuoja informatyvūs ir neįkyrūs būdai, kaip galime išmokti pri- 


imti teisingiausius sprendimus, turime jais pasinaudoti. Ši knyga - būtent 
apie juos. 

Ir pabaigai — apie greitį. Skubančiame šiandienos verslo pasaulyje 
greitis ir veržiumas - didelės vertybės. Tačiau knygos autorius įrodo, kad 
greitas mąstymas ne visada pasiteisina. Tad galvokime lėtai, o spręski- 
me greitai. 

Malonaus skaitymo. 

Įvadas 


Manau, kiekvienas autorius galvoja apie aplinką, kurioje jo kny- 
gos skaitytojai turėtų naudos iš to, kad ją perskaitė. Manoji — prie 
kiekvienoje įstaigoje stovinčio geriamojo vandens aparato, kur 
darbuotojai dalijasi nuomonėmis ir paskalomis. Tikiuosi pratur- 
tinti tą žodyną, kurį jie vartoja kalbėdami apie kitų nuomones ir 
pasirinkimus, apie naują kompanijos politiką ar investicinius ko- 
legų sprendimus. Tačiau kodėl domimės apkalbomis? Ogi todėl, 
kad daug lengviau ir maloniau rankioti ir kritikuoti kitų žmonių 
klaidas, negu pripažinti savąsias. Abejoti savo įsitikinimais ir no- 
rais nesame linkę net ir sėkmingiausiu laikotarpiu, o ypač lemia- 
mą akimirką, tačiau visada galime kliautis autoritetinga kitų nuo- 
mone. Daugelis nejučiomis laukiame, kaip mūsų nuomones įver- 
tins draugai ir kolegos, todėl mums svarbi tų laukiamų nuomonių 
kokybė ir turinys. Protingų apkalbų lūkesčiai — stiprus motyvas 
imtis rimtos savikritikos. Tas motyvas stipresnis nei naujamečiai 
pažadai sau pačiam gerinti sprendimų priėmimą darbe ir namie. 
Jei nori būti geras diagnostikas, gydytojas turi būti sukaupęs 
didžiulį rinkinį klasifikacinių pavadinimų, susiejančių ligos idėją 
su jos simptomais, galimomis priežastimis, ankstesniais įvykiais, 
tolesne raida, padariniais ir būdais, kuriais tą ligą galima būtų iš- 
gydyti ar bent palengvinti jos tėkmę. Medicinos studijos iš dalies 


ĮVADAS + 13 


yra ir medicinos kalbos studijos. Norint giliau suprasti nuomones 
ir sprendimus, reikia ir įvairesnio - palyginti su kasdienės kalbos — 
žodyno. Su protingomis apkalbomis siejami lūkesčiai grindžiami 
tuo, kad didžiąją dalį klaidų žmonės daro pagal tam tikrus šablo- 
nus. Tokios sisteminės paklaidos vadinamos šališkumu: tam ti- 
kromis aplinkybėmis jos linkusios kartotis — jas galima numatyti. 
Pavyzdžiui, kai į tribūną pakyla gražus ir pasitikintis savimi ora- 
torius, galite spėti, kad auditorija jo kalbą priims palankiau, nei jis 
to nusipelno. Tokio šališkumo — aureolės efekto — diagnozavimo 
etiketė palengvina galimybę jo tikėtis, jį atpažinti ir suprasti. 

Paklausti, apie ką galvojate, dažniausiai turite, ką atsakyti. 
Jums atrodo, kad žinote, kaip mąstote: paprastai viena sąmonin- 
ga mintis nuosekliai veda prie kitos. Tačiau tai nėra vienintelis ir 
netgi įprastas mąstymo būdas. Dauguma įspūdžių ir minčių są- 
monėje randasi jums nežinomu būdu. Juk negalite atsekti, kodėl 
esate tikras, kad tiesiai priešais jus ant rašomojo stalo stovi lempa, 
kaip kalbėdamas telefonu pašnekovo balse pagavote susierzinimo 
gaidelę arba per kokį stebuklą pavyko išvengti pavojaus kelyje pir- 
ma, nei sąmoningai jį suvokėte. Psichinė veikla, kurios rezultatas — 
įspūdžiai, nuojauta ir daugybė sprendimų, paprastai nepastebima. 

Šioje knygoje nuodugniai gvildenamos nuojautos klaidos. Ta- 
čiau dėmesiu klaidoms nemėginama sumenkinti proto galimybių, 
lygiai kaip ligų nagrinėjimas medicinos tekstuose nepaneigia eg- 
zistuojant gerą sveikatą. Dauguma mūsų didžiąją laiko dalį esa- 
me sveiki, o mūsų nuomonės ir sprendimai dažniausiai atitinka 
situaciją. Gyvenimo kelyje paprastai vadovaujamės įspūdžiais bei 
jausmais, ir pasitikėjimas savo nuojauta, savo sprendimais beveik 
visada pasiteisina. Bet ne visada. Neretai pasitikime savimi net ir 
klysdami, ir koks nors objektyvus stebėtojas mūsų klaidas tikriau- 
siai įžvelgia geriau už mus pačius. 

Taigi pokalbiuose prie vandens aparato mano tikslas toks: la- 
vinti gebėjimą įžvelgti ir suprasti samprotavimų bei pasirinkimo 

klaidas - kitų, o paskui ir savąsias — pirma pasirūpinus joms aptar- 
ti reikalingos kalbos gyvumu ir tikslumu. Tiksli diagnozė bent kai 
kuriais atvejais gali pakuždėti mintį įsikišti ir sušvelninti neteisin- 
gos nuomonės ir pasirinkimo daromą žalą. 


IŠTAKOS 


Šioje knygoje aprašiau, kaip šiuo metu suprantu nuomonės susida- 
rymo ir sprendimų priėmimo procesą. Tas naujas supratimas grin- 
džiamas pastarųjų dešimtmečių psichologijos atradimais. Tačiau 
svarbiausios idėjos gimė tą laimingą 1969-ųjų dieną, kai paprašiau 
savo kolegos svečio teisėmis pakalbėti seminare, kurį vedžiau Jeru- 
zalės hebrajų universiteto Psichologijos katedroje. Amosas Tversky 
buvo laikomas kylančia sprendimų tyrimų srities (kaip ir visko, ko 
tik ėmėsi) žvaigžde, todėl žinojau — bus įdomu. Daugelis pažino- 
jusiųjų Amosą laikė jį pačiu protingiausiu iš visų kada nors sutik- 
tų žmonių. Jis buvo talentingas, šnekus, patrauklus. O dar turėjo 
ypatingą Dievo dovaną įsiminti anekdotus ir nuostabų gebėjimą 
pagrįsti jais savo teiginius. Su juo niekada nebuvo nuobodu. Tada 
jam buvo trisdešimt dveji, o man trisdešimt penkeri. 

Amosas papasakojo auditorijai apie tuo metu Mičigano univer- 
sitete vykdytą programą, turėjusią atsakyti į klausimą, ar žmonėms 
būdingas intuityvus statistikos suvokimas. Kad žmonės - geri in- 
tuityvūs gramatikai, žinojome: vos ketverių metų vaikas kalbėda- 
mas be jokių pastangų paiso gramatikos taisyklių, nors net nežino, 
kad tokios yra. Bet ar žmonės lygiai taip pat intuityviai suvokia ir 
statistikos principus? 

Amosas pareiškė: atsakymas - kompetentingas „taip“. Tame se- 
minare šiuo klausimu užvirė karštos diskusijos ir galiausiai prieita 
išvada, kad tinkamesnis atsakymas būtų kompetentingas „ne“. 

Abu likome patenkinti tokiu pasikeitimu nuomonėmis ir nu- 
sprendėme, kad intuityvioji statistika — įdomi tema ir kad būtų 

smagu ją patyrinėti kartu. Tą penktadienį susėdę prie pietų stalo 
kavinėje Rimon - mėgstamoje Jeruzalės bohemos ir dėstytojų su- 
sitikimų vietelėje — nusprendėme ištirti statistinę patyrusių tyrėjų 
nuojautą. Tame seminare buvome nutarę, kad ir mūsų pačių intu- 
icija netobula. Nors ilgus metus dėstėme ir taikėme statistiką savo 
darbe, mažų imčių statistinių rezultatų patikimumo nuojautos ne- 
išsiugdėme. Mūsų subjektyvios nuomonės pasirodydavo esančios 
nepagrįstos: per daug lengvai, neturėdami pakankamai įrodymų, 
patikėdavome tyrimų rezultatais, o ir savo pačių tyrimams atrink- 
davome per maža pavyzdžių'. Taigi nusprendėme sužinoti, ar ir 
kiti tyrėjai serga ta pačia negalia. 

Parengėme klausimyną, apimantį realius tyrimuose kylančių 
statistinių problemų scenarijus. Amosas viename Matematinės 
psichologijos draugijos susirinkime surinko grupės patyrusių da- 
lyvių, tarp jų ir dviejų statistikos vadovėlių autorių, atsakymus. 
Kaip ir tikėjomės, paaiškėjo, kad mūsų patyrę kolegos, kaip ir mes, 
labai pervertino tikimybę, jog pirminiai rezultatai pasikartos net 
ir mažose imtyse. Negana to, pramanyta magistrantė gavo labai 
netikusį patarimą, kiek stebėjimų jai reikėtų atlikti. Taigi net sta- 
tistikai nepasižymi statistine intuicija. 

Rašydami straipsnį apie tuos rezultatus pastebėjome, kad dirb- 
ti kartu smagu. Amosas visada būdavo labai linksmas, šalia jo 
pralinksmėdavau ir aš, tad mūsų rimto darbo valandos tapdavo 
nepaliaujama pramoga, tikrų malonumu. Malonumas, kurį teikė 
bendras darbas, sustiprino ir mūsų ištvermę - juk kai nenuobodu, 
daug lengviau siekti tobulumo. Tačiau bene svarbiausia, kad pali- 
kome už durų savo kritikos ginklus. Mudu abu mėgome kritikuoti 
ir ginčytis, Amosas netgi dar labiau nei aš, bet per visus bendra- 
darbiavimo metus nė vienas iš mudviejų niekada neatmetė kito 
samprotavimų iš karto, net nesvarstęs. Tiesą sakant, bene didžiau- 
sią pasitenkinimą bendradarbiaujant su Amosu man teikė tai, kad 


! Pastabas žr. knygos gale. 

jis dažnai mano miglotų idėjų prasmę suvokdavo daug aiškiau už 
mane patį. Amosas mąstė logiškiau, orientavosi į teoriją ir turė- 
jo neklystamą krypties pajautą. Aš buvau intuityvesnis, rėmiau- 
si suvokimo psichologija, iš kurios prisigaudėme daugybę idėjų. 
Buvome ganėtinai panašūs, kad lengvai suprastume, bet kartu ir 
pakankamai skirtingi, kad nustebintume vienas kitą. Sudarėme 
tokią darbotvarkę, kuri leido didžiąją darbo dienos dalį praleisti 
kartu, dažnai mėgaujantis ilgais pasivaikščiojimais. Vėliau ketu- 
riolika metų mudviejų bendradarbiavimas buvo svarbiausia mūsų 
gyvenimo dalis, o per tuos metus kartu nuveikti darbai buvo patys 
geriausi iš tų, kuriuos mums kada nors pavyko atlikti. 

Netrukome nusistatyti darbų tvarką, kurios vėliau laikėmės 
daugelį metų. Mūsų tyrimai buvo pokalbis, kurio metu sugalvoda- 
vome klausimus ir drauge nagrinėdavome savo intuityvius atsaky- 
mus į juos. Kiekvienas klausimas buvo mažas eksperimentas, o per 
dieną jų atlikdavome daug. Nesistengėme rasti vienintelio teisingo 
atsakymo į užduodamus statistinius klausimus. Mums rūpėjo at- 
pažinti ir išnagrinėti intuityvų atsakymą — patį pirmą, koks šaus į 
galvą, jautėme pagundą atsakyti net žinodami, kad tas atsakymas 
neteisingas. Manėme (paaiškėjo, jog visai teisingai), kad bet koks 
intuityvus mudviejų atsakymas toptelės ir daugeliui kitų, tad bus 
lengva pademonstruoti jo poveikį nuomonės susidarymui. 

Kartą su dideliu džiaugsmu pastebėjome, kad abu turime susi- 
darę tokią pat kvailą nuomonę apie būsimas kelių mūsų abiejų pa- 
žįstamų mažų vaikų profesijas: „atpažinome“ trejų metų mėgstantį 
ginčytis ir įrodinėti būsimą teisininką, besižavintį kompiuteriais 
būsimą profesorių, empatišką ir įkyroką psichoterapeutą. Žinoma, 
supratome, kad tos prognozės absurdiškos, bet jos vis tiek mums 
atrodė patrauklios. Buvo akivaizdu, kad mūsų intuiciją veikia kiek- 
vieno vaiko panašumas į tos ar kitos profesijos kultūrinį stereotipą. 
Šis smagus pratimas davė postūmį mūsų tuo metu brandintai teo- 
rijai apie panašumo svarbą prognozavimui. Vėliau tą teoriją tikri- 

nome ir tobulinome, remdamiesi dešimtimis tokių eksperimentų, 
koks pateikiamas čia. 

Nagrinėdami šį klausimą vadovaukitės prielaida, kad Stivas 
buvo atsitiktinai atrinktas iš reprezentatyvios imties. 


Vieną žmogų jo kaimynas apibūdino taip: „Stivas labai baikštus ir drovus, 
visada paslaugus ir pasirengęs padėti, bet mažai domisi aplinkiniais ir re- 
aliu pasauliu. Jis romus ir kruopštus, mėgsta tvarką, daug dėmesio skiria 
detalėms.“ Kuo Stivas galėtų būti - bibliotekininku ar fermeriu? 


Stivo asmenybės panašumas į bibliotekininko įvaizdį kiekvienam 
krinta į akis iš karto, o ne mažiau svarbios statistinės aplinkybės 
beveik visada ignoruojamos. Ar jums neatėjo į galvą, kad Jungti- 
nėse Valstijose vienam bibliotekininkui vyrui tenka daugiau kaip 
20 fermerių vyrų? Fermerių kiekybinė persvara labai didelė, todėl 
galime beveik neabejoti, kad kur kas daugiau „romių ir tvarkingų“ 
vyrų pamatysime prie traktoriaus vairo, negu prie bibliotekininko 
stalo. Tačiau paaiškėjo, kad mūsų eksperimentų dalyviai nepaisė 
svarbių statistinių faktų ir kliovėsi vien tik tiriamojo panašumu 
į įprastą tos profesijos atstovo įvaizdį. Padarėme prielaidą, kad jie 
paprasčiausiai rėmėsi panašumu (paprastinamąja euristika), t. y. 
pasirėmė patirtimi, kad galėtų lengviau pereiti prie sudėtingo ver- 
tinimo. Kliovimasis euristika lėmė nuspėjamą jų prognozių šališ- 
kumą (sistemines paklaidas). 

Kitą kartą mudu su Amosu susidomėjome skyrybų paplitimu 
tarp mūsų universiteto dėstytojų. Pastebėjome, kad šis klausimas 
verčia gerokai pasirausti atmintyje ieškant išsiskyrusių dėstytojų, 
kuriuos pažinojome ar apie kuriuos buvome girdėję. Apie šiai ka- 
tegorijai priskirtinų žmonių skaičių sprendėme pagal tai, ar lengva 
prisiminti atitinkamus pavyzdžius. Siekį remtis paieškos atminty- 
je lengvumu pavadinome prieinamumo euristika. Viename iš savo 
tyrimų paprašėme jo dalyvių atsakyti į paprastą klausimą apie žo- 
džius? paprastame anglų kalbos tekste: 

Apsvarstykite raidę K. 
Kur didesnė tikimybė ją pamatyti - žodžio pradžioje AR kaip trečiąją 
raidę nuo žodžio pradžios? 


Kiekvienas žodžių loto žaidėjas žino, kad daug lengviau surasti 
kokia nors raide prasidedančius žodžius negu tokius, kuriuose ta 
raidė yra trečia nuo pradžios. Tai tinka visoms abėcėlės raidėms. 
Todėl tikėjomės, kad respondentai nurodys per didelį dažnį tokių 
atvejų, kai žodis prasideda net ir tomis raidėmis (pavyzdžiui, K, 
L, N, R, V), kurios iš tikrųjų dažniau esti trečios. Ir čia kliovima- 
sis euristika sukelia prognozuojamą nuomonės šališkumą. Pavyz- 
džiui, neseniai suabejojau savo nuo seno susidaryta nuomone, kad 
svetimavimas labiau paplitęs tarp politikų negu tarp gydytojų ar 
teisininkų. Netgi sugalvojau, kaip paaiškinti šį „faktą“ - nuspren- 
džiau, kad valdžia skatina lytinę funkciją, o gyvenimas toli nuo 
namų kelia daugiau pagundų. Tik vėliau supratau, kad tokie poli- 
tikų nusižengimai turi kur kas daugiau šansų būti paviešinti, negu 
tokios pat teisininkų ir gydytojų „nuodėmės“. Intuityvų įspūdį ga- 
lėjo lemti jau vien tai, kokias temas renkasi žurnalistai, ir mano 
kliovimasis prieinamumo euristika. 

Mudu su Amosu kelerius metus tyrinėjome ir aprašinėjome in- 
tuityvaus mąstymo šališkumą atliekant įvairias užduotis - apskai- 
čiuojant įvykių tikimybės, numatant ateitį, vertinant hipotezes ir 
prognozuojant dažnius. Penktaisiais mudviejų bendradarbiavimo 
metais svarbiausius rezultatus paskelbėme daugelio sričių moks- 
lininkų skaitomame žurnale Science. Šis straipsnis (be sutrumpi- 
nimų pateiktas šios knygos gale) buvo pavadintas taip: Judgment 
Under Uncertainty: Heuristics and Biases (Vertinimas neapibrėžtumo 
sąlygomis: euristika ir šališkumas). Jame aprašytos intuityvaus mąstymo 
paprastinimo schemos ir paaiškinta daugiau kaip 20 šališkumo 
manifestacijų, atsirandančių formuluojant euristika grindžiamus 
vertinimus, taigi atskleistas ir euristikos vaidmuo sprendimų pri- 
ėmimo procese. 

Mokslo istorikai dažnai pažymėdavo, kad įvairių mokslo šakų 
atstovai visais laikais būdavo linkę laikytis svarbiausių savo tyri- 
mų srities prielaidų. Ne išimtis ir socialinių mokslų specialistai: 
jie kliaujasi tam tikru apibendrintu žmogaus prigimties vaizdiniu, 
kuris sudaro daugumos diskusijų apie konkrečias elgsenas pa- 
grindą, bet retai tampa abejonių objektu. Tarp socialinių mokslų 
specialistų dvidešimto amžiaus aštuntajame dešimtmetyje buvo 
plačiai paplitusios dvi idėjos apie žmogaus prigimtį. Pirmoji teigia, 
kad žmonės, apskritai tariant, yra racionalūs ir dažniausiai mąsto 
logiškai, o antroji - kad daugumą nukrypimo nuo racionalumo 
atvejų lemia emocijos - baimė, meilė ir neapykanta. Mūsų straips- 
nis metė iššūkį abiem toms prielaidoms, nors tiesiogiai jų neaptari- 
nėjome. Užfiksavome sisteminės normalių žmonių mąstymo klai- 
das ir atsekėme tų klaidų ryšį veikiau su pažinimo mechanizmu, 
negu su mąstymo nuokrypiais dėl emocijų poveikio. 

Tas straipsnis susilaukė kur kas daugiau dėmesio negu tikėjo- 
mės. Jis iki šiol tebėra vienas iš dažniausiai cituojamų socialinių 
mokslų srities darbų (2010 metais buvo cituojamas daugiau kaip 
trijuose šimtuose mokslinių straipsnių). Straipsnis pravertė ir kitų 
disciplinų mokslininkams, o euristikos ir šališkumo idėjos buvo 
produktyviai panaudotos daugelyje sričių, įskaitant medicininę 
diagnostiką, jurisprudenciją, duomenų analizę, filosofiją, finansus, 
statistiką ir karinę strategiją. 

Pavyzdžiui, studijuojantys politikos mokslus pažymi, kad priei- 
namumo euristika padeda paaiškinti, kodėl kai kurios problemos 
viešojoje nuomonėje reiškiasi labai ryškiai, o kitos ignoruojamos. 
Žmonės linkę santykinę problemų svarbą vertinti pagal tai, ar len- 
gva jas prisiminti, o tas lengvumas dideliu mastu priklauso nuo 
to, kaip dažnai jos minimos žiniasklaidoje. Dažnai aptariamos te- 
mos joje prikausto visą mūsų dėmesį, ir apie kitas nebegalvojame. 
Savo ruožtu žiniasklaida renkasi temas vadovaudamasi savo su- 
pratimu apie tai, kas duotuoju metu aktualu žmonėms. Neatsitik- 


20 + ĮVADAS 


tinai autoritariniai režimai daro didelį spaudimą nepriklausomai 
žiniasklaidai. Žmonių dėmesį labiausiai patraukia tragiški įvykiai 
ir garsenybės, todėl žiniasklaida dažnai kelia ažiotažą išpūsdama 
informaciją būtent šiomis temomis. Pavyzdžiui, kelias savaites po 
Michaelo Jacksono mirties buvo beveik neįmanoma rasti televi- 
zijos kanalo, skiriančio daugiau dėmesio kokiai nors kitai temai. 
Ir priešingai, mažai dėmesio skiriama svarbioms, bet ne itin jau- 
dinančioms, ne tokioms dramatiškoms temoms, sakykim, prastė- 
jančiam švietimui arba per didelėms investicijoms į medicininius 
išteklius paskutiniais žmogaus gyvenimo metais. (Rašydamas šias 
eilutes pastebiu, kad minėdamas temas, kurioms skiriama mažai 
dėmesio, ir pats vadovaujuosi jų prieinamumu. Tos temos, kurias 
pasirinkau kaip pavyzdžius, dažnai minimos, o ne mažiau svar- 
bios, bet rečiau aptariamos man neatėjo į galvą.) 

Tuomet neišsyk iki galo supratome, tačiau svarbiausia priežas- 
tis, dėl kurios „euristika ir šališkumas“ susilaukė didelio susido- 
mėjimo ir už psichologijos ribų, buvo atsitiktinė mūsų darbo ypa- 
tybė: beveik visada įtraukdavome į savo straipsnius visus klausi- 
mus, kuriuos užduodavome patys sau ir savo respondentams. Tie 
klausimai parodydavo skaitytojui, kaip kognityvinis šališkumas 
iškraipo jo paties mąstymą. Tikiuosi, kad perskaitę klausimą apie 
bibliotekininką Stivą, tą patyrėte ir jūs. To klausimo tikslas buvo 
padėti jums įvertinti panašumo kaip tikimybės užuominos galią 
ir suprasti, kaip lengvai gali būti ignoruojami svarbūs statistiniai 
faktai. 

Pavyzdžių demonstravimas suteikė įvairių sričių mokslinin- 
kams (ypač filosofams ir ekonomistams) neįprastą galimybę ste- 
bėti galimas savo pačių mąstymo ydas. Pamatę savo nesėkmes, jie 
ėmė drąsiau reikšti abejones tuo metu vyravusia dogmatiška prie- 
laida, kad žmonės mąsto racionaliai ir logiškai. Pateikimo būdo 
pasirinkimas turėjo lemiamą reikšmę: jei būtume paskelbę tik 
įprastų eksperimentų rezultatus, tas mūsų straipsnis būtų buvęs 

ne toks pastebimas ir mažiau įsimintinas. Be to, skeptiškesni skai- 
tytojai, neteisingų nuomonių susidarymą priskyrę gerai žinomam 
paskutinio kurso studentų (tipiškų psichologinių tyrimų dalyvių) 
neatsakingumui, būtų atsiriboję nuo jo rezultatų. Žinoma, de- 
monstravimus vietoj įprastų eksperimentų pasirinkome ne dėl to, 
kad norėjome padaryti įspūdį filosofams ir ekonomistams. Jiems 
atidavėme pirmenybę todėl, kad su akivaizdžiais pavyzdžiais sma- 
giau dirbti. Mūsų pasirinkimas, kaip ir daugelis kitų mūsų spren- 
dimų, buvo vykęs. Šioje knygoje dažnai kartojama mintis, kad 
tinkamas pasirinkimas atlieka svarbų vaidmenį daugelyje sėkmės 
istorijų. Beveik visada lengvai galima nustatyti tą veiksnį, kurio 
menkutis pokytis didžiulį laimėjimą būtų pavertęs tik vidutiniu 
rezultatu. Ne išimtis ir mūsų istorija. 

Reakcija į tą mūsų darbą nebuvo vien teigiama. Ypač buvome 
kritikuojami už tai, kad tiek daug dėmesio skyrėme šališkumui, 
neva piršdami klaidingą neigiamą požiūrį į protą?. Kaip ir reikia 
tikėtis iš normalaus mokslo, kai kurie tyrinėtojai patobulino mūsų 
idėjas, kiti pasiūlė tikėtinas alternatyvas“. Tačiau, apskritai, idėja, 
kad protas linkęs daryti sistemines klaidas, dabar jau visuotinai 
priimta. Mūsų atlikti nuomonės susidarymo tyrimai socialinius 
mokslus paveikė daug stipriau, negu tikėjomės pradėdami nagri- 
nėti šį klausimą. 

Vos baigę nuomonės susidarymo tyrimus, iš karto nukreipėme 
dėmesį į tai, kaip priimami sprendimai neaiškumo, neapibrėžtu- 
mo sąlygomis. Pasišovėme sukurti psichologinę teoriją apie tai, 
kaip žmonės priima sprendimus paprastuose azartiniuose Žaidi- 
muose. Pavyzdžiui, ar sutiktumėte lažintis mėtydami monetą, jei- 
gu jai nukritus herbu į viršų išloštumėte 130 dolerių, o nukritus 
skaičiumi į viršų praloštumėte 100 dolerių? Tokie paprasti pasi- 
rinkimai jau seniai buvo naudojami tirti platų problemų spektrą 
sprendimų priėmimo srityje — sakykim, kokią santykinę vertę 
žmonės priskiria jų padarinių patikimumui ir nepatikimumui. 

Savo metodo nekeitėme: daug dienų kūrėmės tariamas pasirin- 
kimo problemas ir tikrinome, ar mūsų intuityvūs pasirinkimai 
atitinka pasirinkimo logiką. Čia, kaip ir nuomonės susidarymo 
atveju, mūsų pačių sprendimų ir intuityvių pasirinkimų šališku- 
mas, nuolat pažeidinėjęs racionalaus pasirinkimo taisykles, buvo 
akivaizdus. Po penkerių metų nuo minėto straipsnio pasirody- 
mo žurnale Science paskelbėme kitą straipsnį - Prospect Theory: 
An Analysis of Decision Under Risk (Perspektyvos teorija: sprendimų pri- 
ėmimo rizikos sąlygomis analizė). Šią pasirinkimo teoriją, tapusią elg- 
senos ekonomikos pagrindų dalimi, kai kas laiko įtakingesne už 
mūsų darbą apie sprendimų priėmimą. 

Kol geografinis atstumas ne itin trukdė bendram darbui, mudu 
su Amosu galėjome džiaugtis išskirtine laime naudotis jungtiniu 
protu, pranašesniu už jo dedamąsias, ir santykiais, kurie bendrą 
darbą darė ne tik produktyvų, bet ir teikė malonumą. Mūsų ben- 
dradarbiavimas tiriant nuomonių susidarymą ir sprendimų priė- 
mimą neapibrėžtumo sąlygomis lėmė tuos rezultatus, už kuriuos 
2002 metais gavau Nobelio premiją?; ją būtų gavęs ir Amosas, jei 
1996 metais, būdamas penkiasdešimt devynerių, nebūtų miręs. 


DABARTIS 


Ši knyga nėra skirta aprašyti mudviejų su Amosu nuveiktus anks- 
tyvuosius darbus, nes per praėjusį laikotarpį tą puikiai atliko daug 
kitų autorių. Svarbiausias mano tikslas - parodyti, kaip veikia 
protas naujausių kognityvinės ir socialinės psichologijos laimė- 
jimų požiūriu. O vienas iš svarbiausių poslinkių yra tai, kad jau 
suprantame intuityvaus mąstymo stebuklus ir trūkumus. Mudu 
su Amosu nenagrinėjome intuityvių spėlionių, pasitenkinome tik 
paprastu teiginiu, kad susidarant nuomonę euristika „gana nau- 
dinga, bet kartais veda prie didelių ir sisteminių klaidų“. Daugiau- 
sia dėmesio skyrėme šališkumo atvejams - manėme, kad jie ne 

tik patys savaime įdomūs, bet kad juos galima panaudoti ir kaip 
vertinamosios euristikos įrodymus. Neklausėme savęs, ar visos 
neapibrėžtumo sąlygomis susidarytos nuomonės nulemtos mūsų 
tirtos euristikos (dabar jau aišku, kad ne visos). Pavyzdžiui, tiks- 
lias intuityvias specialistų išvadas geriau paaiškina ne euristika, 
bet per ilgą praktiką sukaupta patirtis“. Dabar jau galime remtis 
išsamesniu ir labiau subalansuotu požiūriu, pagal kurį patirtis, 
įgūdžiai ir euristika yra alternatyvūs intuityvių nuomonių ir pa- 
sirinkimų šaltiniai. 

Psichologas Gary Kleinas pasakoja istoriją apie ugniagesių ko- 
mandą, atsidūrusią namuose, kuriuose degė virtuvė'. Vos pradė- 
jus gesinti ugnį vandeniu, jų vadui prieš jo paties valią išsprūdo: 
„Dingstam iš čia!“ Vos jiems spėjus išbėgti įlūžo virtuvės grindys. 
Tik po to komandos vadas susivokė, kad ugnis degė neįtikėtinai 
ramiai, o ausys juto neįprastą karštį. Pasak ugniagesio, šie įspū- 
džiai jam ir pažadino vadinamąjį „šeštąjį - pavojaus - pojūtį“. 
Jis nežinojo, koks tas pavojus, bet suprato, kad kažkas ne taip. Vė- 
liau paaiškėjo, kad gaisro židinys buvo ne virtuvėje, bet rūsyje — po 
grindimis, kuriomis zujo jo vyrai. 

Mums visiems teko girdėti panašių istorijų apie specialistų nuo- 
jautą. Pavyzdžiui, šachmatų meistras, eidamas gatve pro žaidžian- 
čius šachmatų mėgėjus, net nestabtelėjęs pareiškia: „Matas trimis 
ėjimais“, arba gydytojas nustato sudėtingą diagnozę vos pažvelgęs 
į pacientą. Specialistų nuojauta atrodo stebuklinga, bet jokio ste- 
buklo čia nėra. Tiesą sakant, kiekvienas iš mūsų kasdien daugybę 
kartų rodome nuojautos įgūdžius. Dauguma mūsų aiškiai pajun- 
tame pašnekovo pyktį jau iš kelių pirmųjų jo žodžių, įėję į kamba- 
rį nujaučiame, kad jame esantys kalbėjo apie mus, sugebame žai- 
biškai reaguoti į subtilius požymius to, jog gretima eismo juosta 
važiuojančio automobilio vairuotojas kelia pavojų. Kasdieniai in- 
tuityvūs gebėjimai ne mažiau nuostabūs už stulbinamas minėtų 
patyrusio ugniagesio ir gydytojo įžvalgas, tik jie įprastesni. 

Tikslios intuicijos psichologijoje jokių stebuklų nėra. Bene ge- 
riausią trumpą to apibūdinimą pateikė didysis Herbertas Simo- 
nas. Jis atliko tyrimus su šachmatų meistrais“ ir nustatė, kad po 
tūkstančių valandų žaidimo į figūras šachmatų lentoje jie pradeda 
žiūrėti kitaip negu mes. Nekantrų Simono požiūrį į specialistų 
nuojautos mitologizavimą galima justi skaitant tokius jo žodžius: 
„Konkreti situacija nurodo užuominą; ta užuomina specialistui 
padeda prieiti prie atmintyje sukauptos informacijos, kuri ir duo- 
da atsakymą. Nuojauta - viso labo tik atpažinimas, nei daugiau, 
nei mažiau?“ 

Kai dvejų metų pyplys pažvelgęs į šunį sako: „Šunelis!“, nenu- 
stembame, nes esame įpratę prie paprasto stebuklo — atpažinti ir 
įvardyti daiktus. Simonas tvirtina, kad specialistų nuojautos ste- 
buklai tos pačios kilmės. Teisingi intuityvūs spėjimai gimsta jiems 
išmokus atpažinti žinomus elementus naujoje situacijoje ir veikti 
pagal ją. Teisingos intuityvios išvados tokios pat savaimingos kaip 
ir to mažo vaiko „Šunelis!“ 

Deja, profesionalų nuojautas ne visada diktuoja patirtis. Prieš 
daugelį metų lankiausi pas vienos didelės finansų įmonės vyriau- 
siąjį investavimo specialistą. Jis pasigyrė ką tik investavęs kelias 
dešimtis milijonų dolerių į kompanijos Ford Motor Company ak- 
cijas. Mano paklaustas, kokiu pagrindu priėmė tokį sprendimą, 
jis atsakė neseniai lankęsis automobilių parodoje ir ši padariusi 
jam didelį įspūdį. „Dievaži, jie iš tikrųjų moka gaminti automobi- 
lius!“ - toks buvo jo paaiškinimas. Jis neslėpė pasitikįs savo nuo- 
jauta, esąs patenkintas savimi ir savo sprendimu. Man krito į akis, 
kad jam, regis, nė motais kiekvienam ekonomistui svarbus klausi- 
mas: ar kompanijos Ford akcijų kaina šiuo metu nėra mažesnė už 
jų tikrąją vertę? Bet jis klausėsi tik savo intuicijos balso: jam patiko 
ir tie automobiliai, ir juos gaminanti kompanija, ir mintis įsigyti 
jos akcijų. Iš to, ką žinome apie tikslumą renkantis akcijas, pagrįs- 
tai galima daryti išvadą, kad jis nežinojo, ką darąs. 

Mudviejų su Amosu tirta euristikos sritis nepadės suprasti, kas 
paskatino to specialisto sprendimą investuoti į kompanijos Ford 
akcijas, bet šiuo metu jau yra platesnė euristikos koncepcija, galinti 
paaiškinti tokius sprendimus. 

Padaryta didelė pažanga - mėginant suprasti intuityvius spren- 
dimus ir pasirinkimus emocijoms dabar skiriama daug daugiau 
vietos nei anksčiau. Minėtasis specialisto sprendimas šiandien 
būtų paaiškintas jausmine, arba afektine, euristika!“, kai net ne- 
svarstant ir be jokių argumentų nuomonę bei sprendimą tiesiogiai 
lemia simpatijos (patinka) ar antipatijos (nepatinka) jausmai. 

Susidūręs su kokia nors problema, pavyzdžiui, rinkdamasis 
ėjimą šachmatų žaidime ar spręsdamas investavimo tikslingumo 
klausimą, intuityvaus mąstymo mechanizmas veikia didžiausiu 
pajėgumu. Reikiamą patirtį turintis žmogus atpažins situaciją, tad 
jo intuityvus sprendimas greičiausiai bus teisingas. Taip esti šach- 
matų didmeistriui: žiūrint į sudėtingą padėtį lentoje jam iš karto 
ateina į galvą tik stiprūs ėjimai. Jei klausimas sunkus, o kvalifikuo- 
to sprendimo nėra, intuicija nesnaudžia: netrukus vis tiek toptelės 
koks nors atsakymas, tik tai bus atsakymas ne į tą klausimą. Mūsų 
pateiktame pavyzdyje klausimas, su kuriuo susidūrė investavimo 
specialistas (ar verta investuoti į Ford akcijas), buvo sunkus, bet 
jam lengvai atėjo į galvą atsakymas į giminingą lengvesnį klausi- 
mą (ar man patinka Ford automobiliai?), kuris ir nulėmė pasirinki- 
mą. Tai ir sudaro intuityvinės euristikos esmę: susidūrę su sunkiu 
klausimu, užuot atsakę į jį, dažnai atsakome į lengvesnį, dažniau- 
siai net nepastebėdami sukeitimo (substitution)". 

Spontaniškos kokio nors sprendimo paieškos kartais būna 
bergždžios - į galvą neateina nei kvalifikuotas sprendimas, nei pa- 
viršutiniškas (euristinis) atsakymas. Tokiais atvejais dažnai perei- 
name prie lėtesnio, atsargesnio ir daugiau pastangų reikalaujančio 
mąstymo būdo. Tai ir yra šios knygos pavadinime minimas lėtas 
mąstymas. Greitas mąstymas apima abu intuityvaus mąstymo va- 

riantus - kvalifikuotą ir euristinį - bei visiškai automatiškas pro- 
tines suvokimo ir atminties operacijas, leidžiančias jums žinoti, 
kad ant jūsų stalo stovi lempa, arba rasti atmintyje Rusijos sostinės 
pavadinimą. 

Per pastaruosius dvidešimt penkerius metus greito ir lėto mąs- 
tymo skirtumus tyrė daug psichologų. Dėl priežasčių, kurias išsa- 
miau paaiškinsiu kitame skyriuje, protiniam gyvenimui aprašyti 
pasitelksiu dvi metaforas, vadinamąsias I sistemą ir II sistemą, at- 
sakingas atitinkamai už greitą ir lėtą mąstymą. Apie intuityvaus ir 
apgalvoto mąstymo savybes kalbu taip, tarsi tai būtų dviejų jūsų 
galvoje esančių veikėjų bruožai ir polinkiai. Vaizdas, kurį leidžia 
susidaryti naujausi tyrimų duomenys, liudija, kad intuityvi I siste- 
ma yra įtakingesnė, negu jums teigia patirtis, ji slapta veikia dauge- 
lį jūsų pasirinkimų ir sprendimų. Didžioji šios knygos dalis skirta 
I sistemos sandarai ir sąveikai su II sistema. 


KAS TOLIAU? 


Ši knyga suskirstyta į penkias dalis. I dalyje aprašyta, kaip skirtin- 
gai dvi sistemos valdo vertinimą ir pasirinkimą. Joje išryškinami 
I sistemos automatinių ir II sistemos sąmoningai valdomų veiks- 
mų skirtumai bei parodyta, kaip asociatyviosios atminties pro- 
cesais grindžiama I sistema be pertrūkių darniai ir nuosekliai in- 
terpretuoja visa, kas kiekvieną akimirką vyksta mūsų pasaulyje. 
Stengiuosi perteikti, kokie sudėtingi ir turiningi tie automatiški, 
dažnai nesąmoningi intuityvaus mąstymo procesai, ir parodyti, 
kaip jais aiškinama vertinamoji euristika. Šios dalies tikslas - su- 
pažindinti skaitytojus su terminija, be kurios neįmanoma išsiversti 
mąstant ir diskutuojant apie protą. 

II dalyje aprašomi naujausi vertinamosios euristikos tyrimai 
ir sprendžiamas svarbiausias galvosūkis: kodėl taip sunku mąs- 
tyti statistiškai? Mums lengva mąstyti asociatyviai, metaforiškai, 

susieti priežastį su pasekme (kauzalinis, arba priežastinis, mąsty- 
mas), bet statistinis mąstymas reikalauja vienu metu galvoti apie 
daugelį dalykų, o to I sistema kaip tik ir nesugeba. 

Statistinio mąstymo sunkumai papildo svarbiausią III dalies 
temą - keistą, gluminantį mūsų proto ribotumą: per didelį pasiti- 
kėjimą tuo, ką manomės žiną, ir akivaizdų negebėjimą pripažinti 
viso savo neišmanymo masto ir aplinkinio pasaulio neapibrėžtu- 
mo. Esame linkę pervertinti savąją pasaulėvoką ir nepakankamai 
vertinti atsitiktinumo vaidmenį įvykiuose. Perdėtą savikliovą ska- 
tina praeities įvykių tikrumo iliuzija. Mano požiūriui į šį reiškinį 
turėjo įtakos Nassimas Talebas, knygos The Black Swan (Juodoji gul- 
bė) autorius. Tikiuosi, kad pokalbiai prie geriamojo vandens apara- 
to padės išgvildenti praeities patirtį ir nepasiduoti tikrumo iliuzijai 
bei retrospektyvinio vertinimo (gudrumo po laiko) pagundoms. 

IV dalies dėmesio centre - pokalbis su ekonomikos mokslais 
apie sprendimų priėmimo prigimtį ir apie prielaidą, kad visi eko- 
nomikos subjektai yra racionalūs. Šioje knygos dalyje pateikti 
dviejų sistemų modeliu pagrįsti dabartiniai požiūriai į perspek- 
tyvos teorijos — pasirinkimo modelio, kurį mudu su Amosu pa- 
skelbėme 1979 metais — svarbiausius teiginius. Tolesniuose šios 
dalies skyriuose parodžiau kelis būdus, kuriais žmonės, ką nors 
rinkdamiesi, nukrypsta nuo racionalumo taisyklių. Aptariau ne- 
vykusią tendenciją analizuoti problemas izoliuotai, taip pat rėmi- 
nimo (framing) efektus, dar vadinamus formulavimo poveikiu, kai 
sprendimai formuluojami remiantis neesminiais pasirinktų pro- 
blemų ypatumais. Šie pastebėjimai, lengvai paaiškinami I sistemos 
savybėmis -— didelis iššūkis racionalumo prielaidai, kuriai teikia 
pirmenybę ekonomikos mokslai. 

V dalyje aprašyti naujausi dviejų savasčių - patiriančiosios 
(arba jaučiančiosios) ir prisimenančiosios - tyrimai, kuriais nu- 
statyti jų interesų skirtumai. Pavyzdžiui, galima priversti žmones 
išgyventi du skausmingus epizodus. Vienas jų bus formaliai aiškiai 


28 + ĮVADAS 


blogesnis už kitą, nes truks ilgiau. Tačiau automatiškai atkuriamas 
prisiminimas (būdingas I sistemos bruožas) turi savo taisykles, 
kurias galima panaudoti taip, kad nemalonesnis epizodas palik- 
tų geresnius prisiminimus. Kai bandyme dalyvavusiam žmogui 
duodama rinktis, kurį epizodą pakartoti, jis, vadovaudamasis pri- 
simenančiąja savastimi, pasmerkia save (savo patiriančiąją savas- 
ti) skausmui, kurio galėjo ir nebūti. Tų dviejų savasčių skirtumas 
taikomas matuojant gerovę; čia ir vėl paaiškėja, kad patiriančioji 
savastis laimę suvokia ne visai taip, kaip prisimenančioji. Tai, ko- 
kiais būdais tos dvi savastys viename kūne siekia laimės, užduoda 
nelengvus klausimus - tiek pavieniams individams, tiek visuome- 
nėms, savo piliečių gerovę laikančioms politikos tikslu. 

Baigiamajame skyriuje atvirkštine tvarka nagrinėjamos išva- 
dos, prie kurių veda trys šioje knygoje aptarti skirtumai: skirtu- 
mas tarp patiriančiosios savasties ir prisimenančiosios savasties, 
skirtumas tarp subjekto sąvokos klasikinėje ekonomikoje ir elgesio 
ekonomikoje (pastaroji kai ką perima iš psichologijos) bei skirtu- 
mas tarp automatiškai veikiančios I sistemos ir pastangų reikalau- 
jančios II sistemos. Čia grįžtu prie pamokomų apkalbų privalumų 
ir prie to, ką galėtų nuveikti organizacijos, gerindamos savo vardu 
sudaromų nuomonių ir priimamų sprendimų kokybę. 

Šios knygos prieduose pateikti du straipsniai, kuriuos parašiau 
kartu su Amosu. Pirmasis - apie vertinimą neapibrėžtumo sąly- 
gomis; jį jau aptariau pirma. Antrajame, paskelbtame 1984 metais, 
apibendrinta perspektyvos teorija ir mūsų atlikti rėminimo efektų, 
arba formulavimo poveikio, tyrimai. Šie straipsniai atsidūrė tarp 
pateiktųjų Nobelio premijų komitetui — jų paprastumas gali nuste- 
binti. Skaitydami juos susidarysite vaizdą ir apie mūsų ankstesnes 
žinias, ir apie tai, ką supratome pastaraisiais dešimtmečiais. 


I dalis 


DVI SISTEMOS 


1 


Pasakojimo veikėjai 


Jei norite stebėti, kaip veikia jūsų protas automatiniu režimu, pa- 
žvelkite į šią nuotrauką. 


1 pav. 


Žiūrint į šios moters veidą jūsų patirtis sklandžiai sujungia tai, ką 
paprastai vadiname matymu, su intuityviu mąstymu. Greitai ir ne- 
dvejodami nustatėte, kad moters plaukai juodi, ir taip pat lengvai 
supratote, kad ji supykusi. Be to, iš pamatyto vaizdo numanote, 
kas bus toliau. Jaučiate, kad ta moteris ketina pasakyti kažką la- 
bai nemalonaus, greičiausiai labai garsiai ir šaižiai. Jos ketinimų 
nuojauta atėjo į galvą automatiškai ir be pastangų. Nė nesirengė- 

te vertinti jos nuotaikos ar spėlioti, kaip ji elgsis toliau, o savo re- 
akcijos į nuotrauką nejautėte kaip veiksmo. Tiesiog taip atsitiko. 
Tai — vykęs greito mąstymo pavyzdys. 

O dabar pažvelkite į šį uždavinį: 


17 X 24 


Iš karto suvokėte, kad tai - daugybos uždavinys, ir tikriausiai pa- 
jutote pajėgsiantys jį išspręsti, jei ne mintyse, tai pasiėmę popie- 
riaus lapą ir pieštuką. Taip pat intuityviai nujautėte, ir maždaug 
kokio dydžio galėtų būti galimas rezultatas. Iš karto supratote, kad 
atsakymai 12 609 ir 123 mažai tikėtini. Tačiau kiek ilgiau pagalvoję 
nebuvote tikri, kad 568 nėra teisingas atsakymas. Tiksliam atsaky- 
mui neatėjus į galvą jautėte, kad reikia rinktis, pradėti ar nepradėti 
skaičiuoti. Jei to dar nepadarėte, dabar atėjo metas imtis daugybos 
veiksmų ar bent dalies jų. 

Lėtai mąstydami, atlikote keletą veiksmų. Pirmiausia susira- 
dote atmintyje dar mokykloje išmoktą daugybos lentelę ir ja pasi- 
naudojote. Skaičiavimas sukėlė įtampą. Pajutote, kokia sunki našta 
laikyti atmintyje daug medžiagos, kai vienu metu reikia prisimin- 
ti, ir ką jau esate padarę, ir ką ketinate daryti, o dar ir nepamiršti 
tarpinio rezultato. 

Visas šis procesas — protinis darbas, daromas apgalvotai, pa- 
mažu, stengiantis ir tvarkingai; tai ir yra lėto mąstymo prototipas. 
Tas skaičiavimas buvo ne tik protinės pastangos — jame dalyva- 
vo ir visas kūnas. Raumenys įsitempė, kraujospūdis pakilo, pulsas 
padažnėjo. Pašalinis stebėtojas būtų pamatęs, kad sprendžiant šį 
uždavinį jūsų vyzdžiai išsiplėtė. Jie vėl susitraukė iki normalaus 
dydžio vos jums baigus šį darbą - kai radote atsakymą (kuris, beje, 
yra 408) arba kai nutarėte nebesivarginti. 

DVI SISTEMOS 


Psichologai jau kelis dešimtmečius intensyviai domisi dviem mąs- 
tymo būdais, kuriuos sužadina, pavyzdžiui, čia pateikta supyku- 
sios moters nuotrauka ir daugybos uždavinys; jiems įvardyti jie pa- 
siūlė daug pavadinimų!. Aš vartoju tuos, kuriuos pirmieji sumanė 
psichologai Keithas Stanovichius ir Richardas Westas, ir kalbėsiu 
apie dvi psichikos sistemas - I ir II. 


+ Isistema veikia automatiškai ir labai greitai, nereikalaudama 
arba beveik nereikalaudama pastangų ir nekeldama sąmo- 
ningo valdymo pojūčio. 

+ II sistema paskirsto dėmesį, reikalingą sąmoningoms pro- 
tinėms pastangoms, tarp jų ir sudėtingiems skaičiavimams. 
II sistemos operacijos dažnai susijusios su subjektyviu vei- 
klos, pasirinkimo ir susitelkimo potyriu". 


I ir II sistemų pavadinimai plačiai vartojami psichologijoje, tačiau 
šioje knygoje einu toliau nei daugelis kitų: ją galite skaityti kaip 
psichologinę dramą su dviem veikėjais. 

Galvodami apie save, susitapatiname su II sistema, su sąmo- 
ninga, protaujančia savastimi, turinčia įsitikinimus, darančia 
pasirinkimus, sprendžiančia, apie ką galvoti ir ką daryti. Nors 
II sistema mano esanti visur, kur tik kas nors vyksta, svarbiausia 
šios knygos veikėja — automatiškai veikianti I sistema. Ją apibūdinu 
kaip be pastangų generuojančią įspūdžius ir jausmus — pagrindinį 
II sistemos aiškių įsitikinimų ir sąmoningų pasirinkimų šaltinį. 
Automatiškai veikianti I sistema kuria nepaprastai sudėtingas idė- 
jų struktūras, tačiau tik lėčiau veikianti II sistema geba rikiuoti 
mintis į tvarkingas žingsnių sekas. Aprašau ir aplinkybes, kuriomis 
II sistema perima iniciatyvą, ribodama laisvus I sistemos impulsus 
ir asociacijas. Jums siūloma laikyti šias dvi sistemas dviem veikė- 
jais su savo individualiais gebėjimais, trūkumais ir funkcijomis. 

Sudėtingumo didėjimo tvarka toliau pateikti keli I sistemai pri- 
skirtini automatiškos veiklos pavyzdžiai: 


+ Nustatyti, kuris iš dviejų objektų yra toliau už kitą. 

+ Pasisukti į staiga pasigirdusio garso šaltinį. 

+ Užbaigti posakį „Duonos ir ..“ 

+ Parodyti pasidygėjimo grimasą matant bjaurų paveikslėlį. 

+ Pajusti priešiškumą pašnekovo balse. 

+ Atsakyti, kiek bus 2 + 2. 

+ Perskaityti, kas parašyta dideliuose reklaminiuose skyduose. 

+ Vairuoti automobilį tuščiu keliu. 

+ Atlikti stiprų ėjimą žaidžiant šachmatais (jei esate meistras). 

+ Suprasti paprastą sakinį. 

+ Atpažinti, kad apibūdinimas „romus ir kruopštus, mėgstan- 
tis tvarką, daug dėmesio skiriantis detalėms“ panašus į stere- 
otipą, susijusį su tam tikra profesija. 


Visi šie protiniai veiksmai priskirtini tai pačiai kategorijai, kaip ir 
reakcija į supykusią moterį: jie vyksta automatiškai ir nereikalauja 
(arba beveik nereikalauja) pastangų. I sistemos gebėjimai apima ir 
mūsų įgimtus įgūdžius, kuriuos turi ir gyvūnai. Nuo pat gimimo 
esame pasirengę suvokti aplinkinį pasaulį, atpažinti daiktus, nu- 
kreipti dėmesį, vengti nuostolių, bijoti vorų. Kiti mūsų proto veiks- 
mai tampa greiti ir automatiški ilgai praktikuojantis. I sistema įsi- 
minė idėjų ryšius (Prancūzijos sostinė?), įgijo kai kurių įgūdžių 
(tarkim, skaitymo) ir gebėjimą suprasti socialinių situacijų niuan- 
sus. Kai kuriuos įgūdžius (sakykim, rasti stiprų šachmatų ėjimą) 
įgyja tik siauros specializacijos žinovai, o kiti prieinami daugeliui. 
Norint nustatyti, ar koks nors asmuo atitinka vienos ar kitos spe- 
cialybės stereotipą, reikia gerai mokėti kalbą ir išmanyti kultūrą; 
dauguma mūsų tokių žinių turi. Tas atmintyje laikomas žinias pa- 
siekiame be sąmoningo ketinimo ir pastangų. 


36 + DVISISTEMOS 


Keli iš tame sąraše pateiktų protinių veiksmų vyksta visai ne- 
sąmoningai, nevalingai. Juk negalite nesuprasti paprastų sakinių 
savo gimtąja kalba ar nepasisukti į staiga pasigirdusį stiprų gar- 
są. Negalite ir nežinoti, kad 2 + 2 = 4, arba nepagalvoti apie Pa- 
ryžių kam nors paminėjus Prancūzijos sostinę. Kitus veiksmus, 
pavyzdžiui, kramtymą, galima valdyti sąmoningai, bet paprastai 
jie vyksta automatiniu režimu. Dėmesio valdymą dalijasi abi šios 
sistemos. Pasisukimas į stiprų garsą paprastai yra nesąmoningas 
I sistemos poelgis, iš karto sutelkiantis sąmoningą II sistemos dė- 
mesį. Galite sugebėti atsispirti norui pasisukti į garso šaltinį ir su- 
silaikyti nuo užgaulaus komentaro kokiame nors pobūvyje, tačiau 
net jei jūsų galva ir nepajudės, dėmesį vis tiek nukreipsite į tą pusę, 
bent jau trumpam. Tačiau nuo nepageidautino objekto dėmesį ga- 
lima atitraukti - geriausia sąmoningai nukreipti jį į kitą taikinį. 

Labai įvairūs II sistemos veiksmai turi vieną bendrą savybę: 
jiems reikia dėmesio, ir kai tik jis atitraukiamas, jie sutrinka. Štai 
keli pavyzdžiai: 


+ Įsitempti laukiant starterio šūvio, skelbiančio bėgimo pradžią. 

+ Sutelkti dėmesį į klounus cirke. 

+ Sutelkti dėmesį į kokį nors konkretų asmenį pilname žmonių 
ir triukšmingame kambaryje. 

+ Ieškoti moters žilais plaukais. 

+ Naršyti savo atmintyje siekiant nustatyti netikėto garso šal- 
tinį. 

+ Eiti greičiau nei paprastai. 

+ Stebėti, ar tinkamai elgiatės duotojoje socialinėje situacijoje. 

+ Suskaičiuoti, kiek kartų pasitaiko raidė „a“ duotajame teksto 
puslapyje. 

+ Pasakyti kam nors savo telefono numerį. 

+ Pastatyti automobilį ankštoje vietoje (šis pratimas tinka dau- 
gumai žmonių, išskyrus garažų aptarnautojus). 

+ Palyginti dviejų skalbimo mašinų kainą. 
+ Užpildyti mokesčių deklaracijos formą. 
+ Patikrinti sudėtingo loginio argumento teisingumą. 


Visose situacijose turite įtempti dėmesį; jei nebūsite pasirengę arba 
nukreipsite dėmesį netinkama linkme, rezultatai bus prastesni ar 
net nuliniai. II sistema turi tam tikrų gebėjimų paveikti I sistemos 
veiklą, programuodama šiaip jau automatiškas dėmesio ir atmin- 
ties funkcijas. Pavyzdžiui, laukdami giminaičio pilnoje žmonių 
geležinkelio stotyje galite nuspręsti žvilgsniu ieškoti žilaplaukės 
moters ar barzdoto vyro, šitaip padidindami galimybę pastebėti 
ieškomąjį iš toli. Galite įtempti atmintį, kad prisimintumėte raide 
„N“ prasidedančias sostines arba prancūzų egzistencialistinių ro- 
manų pavadinimus. O kai nuomositės automobilį Londono Hitrou 
oro uoste, jo darbuotojas greičiausiai primins, kad Anglijoje važi- 
nėjama kairiąja kelio puse. Visais šiais atvejais būsite prašomi pa- 
daryti kažką neįprasta ir pastebėsite, kad norint nuosekliai atlikti 
šiuos veiksmus reikia bent jau šiokių tokių pastangų. 

Dažnai vartojama frazė „atkreipkite dėmesį“ čia labai tinka: 
dėmesio ištekliai, kuriuos galite paskirstyti įvairiems veiksmams, 
riboti, tad juos viršiję patirsite nesėkmę. Pastangų reikalaujan- 
tiems veiksmams būdinga trukdyti vienas kitam, todėl sunku ar 
net neįmanoma vienu metu atlikti keletą jų. Nepajėgsite mintyse 
17 dauginti iš 24, jei suksite automobilį į kairę intensyvaus eismo 
gatvėje, ir tikrai nederėtų net mėginti to daryti. Vienu metu dirbti 
kelis darbus galima tik tada, jeigu jie lengvi ir reikalauja ne itin 
daug dėmesio. Vairuodami tuščiame greitkelyje galite kalbėtis su 
bendrakeleiviu nekeldami pavojaus saugumui, o daugelis tėvų pa- 
stebi — ko gera, jausdami šiokią tokią kaltę — galintys skaityti savo 
vaikams pasaką galvodami apie ką nors kita. 

Visi daugmaž suvokiame, kad dėmesio galimybės ribotos, ir 
savo socialinėje elgsenoje į tai atsižvelgiame. Pavyzdžiui, lengvo- 

jo automobilio vairuotojui lenkiant sunkvežimį siaurame kelyje, 
suaugę bendrakeleiviai visai pagrįstai nutraukia pokalbį. Nes su- 
pranta, kad blaškyti vairuotojo dėmesį nevalia, be to, nujaučia, jog 
ir vairuotojas tą akimirką negirdės, kas jam sakoma. 

Į ką nors sutelkę dėmesį žmonės iš esmės „apanka“ - nepa- 
stebi net ir to, kas paprastai neišvengiamai patrauktų jų žvilgsnį. 
Ryškiausią tokio „aklumo“ pavyzdį pateikė Christopheris Chabris 
ir Danielis Simonsas knygoje The Invisible Gorilla (Nematoma gori- 
la). Jie susuko trumpą filmuką apie krepšinio varžybas, kuriose 
vienos komandos nariai vilki baltais, o kitos - juodais marški- 
nėliais. Filmuko žiūrovų paprašyta skaičiuoti, kiek kartų kamuo- 
lį perduos komanda baltais marškinėliais, nekreipiant dėmesio 
į juodais marškinėliais vilkinčius priešininkus. Užduotis sunki, 
reikalaujanti įtempti visą dėmesį. Filmukui įpusėjus pasirodo mo- 
teris, vaizduojanti gorilą. Ji pereina per aikštelę, kaip tikra gorila 
padaužo sau į krūtinę ir pasišalina. Kadre ji išbūna 9 sekundes. Šį 
filmuką matė tūkstančiai žmonių, bet beveik pusė jų nepastebėjo 
nieko neįprasta. Tokio jų aklumo priežastis - užduotis skaičiuo- 
ti perduotus kamuolius, o ypač nurodymas nekreipti dėmesio į 
vieną iš komandų. Jei ne ta užduotis, nė vienas filmuko žiūrovas 
I sistemos funkcijos, bet jos vykdomos tik tada, jei šiek tiek dėme- 
sio skiriama ir tuo metu svarbiems išoriniams dirgikliams. Auto- 
riai pažymi, jog įstabiausias jų tyrimo pastebėjimas — kad jo re- 
zultatai žmones labai stebina. Tiesą sakant, gorilos neįžvelgę žiū- 
rovai buvo tikri, kad jos ten ir nebuvo, nes nepajėgė įsivaizduoti, 
kaip pražiopsojo tokį ryškų epizodą. Šis eksperimentas iliustruoja 
du svarbius faktus, susijusius su mūsų psichika: ne tik galime ne- 
pastebėti net ir akivaizdžių dalykų — net nepastebime tokio savo 
aklumo. 

TRUMPAS TURINYS 


Prie dviejų sistemų sąveikos temos šioje knygoje grįžtama ne kar- 
tą, todėl verta trumpai išdėstyti jos turinį. Mano pasakojime I ir 
II sistemos veikia visą laiką, jei tik nemiegame. I sistema veikia 
automatiškai, o II sistema - patogiu mažai pastangų reikalaujan- 
čiu režimu, kitaip sakant, naudodamasi tik nedidele dalimi savo 
pajėgumo. I sistema nepaliaujamai generuoja siūlymus II sistemai: 
įspūdžius, nuojautas, ketinimus ir jausmus. Jei II sistema juos pri- 
ima, įspūdžiai ir nuojautos tampa įsitikinimais, o impulsai virsta 
sąmoningais veiksmais. Jei viskas vyksta sklandžiai (dažniausiai 
taip ir būna), II sistema priima I sistemos siūlymus nepakeistus 
arba beveik nepakeistus. Paprastai pasitikite savo įspūdžiais, pa- 
klūstate savo norams ir viskas būna gerai - dažniausiai. 
Susidūrusi su sunkumais, I sistema prašo II sistemos padėti 
išspręsti iškilusią problemą - išsamiau ir tikslingiau ją apdoroti. 
II sistema įsikiša kilus klausimui, į kurį I sistema neturi atsakymo. 
Taip tikriausiai atsitiko ir jums, kai susidūrėte su daugybos užda- 
viniu 17 x 24. Sąmoningo dėmesio antplūdį galite pajusti ir dėl ko 
nors nustebę. II sistema įsijungia nutikus įvykiui, pažeidžiančiam 
I sistemos įsivaizduojamą pasaulio modelį. Jos pasaulyje lempos 
nešokinėja, katės neloja, gorilos nevaikšto po krepšinio aikšteles. 
Eksperimentas su gorila rodo, kad norint aptikti netikėtus dirgi- 
klius reikia įtempti dėmesį. Nuostaba arba netikėtumas sužadina 
ir nukreipia jūsų dėmesį reikiama linkme: įdėmiai žiūrite į tą ste- 
binantį įvykį atmintyje ieškodami jo paaiškinimo. II sistema taip 
pat nepaliaujamai stebi ir jūsų pačių elgesį: verčia elgtis mandagiai 
net ir pykčio akimirkomis ar neprarasti budrumo vairuojant au- 
tomobilį naktį. Pastebėjusi, kad galite padaryti klaidą, II sistema 
mobilizuojasi. Prisiminkite, kaip jums vos neišsprūdo kokia nors 
užgauli pastaba ir kaip sunkiai susivaldėte. Apibendrinant galima 
teigti, kad didžiąją dalį to, ką jūs (jūsų II sistema) galvojate ar daro- 

te, generuoja I sistema, tačiau jums susidūrus su sunkumais valdy- 
mą perima II sistema - paprastai ji ir taria paskutinį žodį. 

I ir II sistemos darbą pasidalija labai veiksmingai: minimalio- 
mis pastangomis pasiekiami geriausi rezultatai. Toks darbų pa- 
siskirstymas paprastai beveik visuomet pasiteisina, nes I sistema 
savo darbą dažniausiai atlieka labai gerai: sudaro tikslius situacijų 
modelius ir trumpalaikes prognozes, lygiai taip pat greitai ir daž- 
niausiai tinkamai reaguoja į iškylančias problemas. Tačiau I sis- 
temai netrūksta ir šališkumo: tam tikromis sąlygomis ji linkusi 
į sisteminės klaidas. Kaip pamatysime toliau, kartais ji atsako ne 
į užduodamus, bet į lengvesnius klausimus, prastai išmano logiką 
ir statistiką. Dar vienas I sistemos trūkumas - jos negalima išjung- 
ti. Pamatę ekrane Žodį jums suprantama kalba, jį perskaitysite — 
nebent visą dėmesį būtumėte nukreipęs į kitus dalykus:. 


KONFLIKTAS 


2 pav. pateiktas dviejų sistemų konfliktą sukeliančio klasikinio 
eksperimento variantas“. Prieš skaitydami toliau, pamėginkite at- 
likti šį pratimą. 


Pirmiausia perskaitykite abiejų stulpelių žodžius ir garsiai sakykite, 
kokiomis raidėmis išspausdintas kiekvienas žodis - mažosiomis ar 
didžiosiomis. Atlikę užduotį vėl perskaitykite tuos žodžius, tik dabar 
sakykite (arba šnibždėkite patys sau), kur išspausdintas kiekvienas 
žodis — į kairę ar į dešinę nuo centro. 


KAIRĖ didžioji 
kairė mažoji 
dešinė MAŽOJI 
DEŠINĖ didžioji 
DEŠINĖ DIDŽIOJI 
kairė mažoji 
KAIRĖ MAŽOJI 
dešinė didžioji 


2 pav. 

Beveik neabejoju, kad sėkmingai atlikote abi užduotis ir tikrai 
pastebėjote: kiekvienoje užduotyje buvo lengvų ir sunkių dalių. 
Kai pasakėte, kurie žodžiai išspausdinti didžiosiomis, o kurie ma- 
žosiomis raidėmis, kairysis stulpelis tapo nesudėtingas, o dešinįjį 
tikriausiai ėmėte skaityti lėčiau, o gal net mikčiodami ar klysda- 
mi. Kai įvardijote žodžių padėtį, kairysis stulpelis tapo sudėtingas, 
o dešinysis daug paprastesnis. 

Tos užduotys įtraukia į darbą II sistemą, nes žiūrėdami į žodžių 
stulpelį nesate pratę vardyti raidžių dydžio - „didžioji / mažoji“ - ir 
padėties - „kairėje / dešinėje“. Be viso kitko, viena, ką jums reikėjo 
padaryti rengiantis šiai užduočiai - suprogramuoti savo atmintį 
taip, kad reikiami žodžiai (didžioji ir mažoji pirmojoje užduoty- 
je) atsidurtų ant jūsų liežuvio galiuko. Skaitant pirmąjį stulpelį at- 
rinkti žodžius jums nebuvo sunku, taip pat lengvai atsispyrėte ir 
pagundai skaityti visus kitus žodžius. Kitaip atsitiko su antruoju 
stulpeliu, nes jame buvo jūsų užsiprogramuoti žodžiai, kurių ne- 
paisyti negalėjote. Daugeliu atvejų sugebėjote atsakyti teisingai, bet 
nuslopinti priešingą atsakymą buvo ne taip paprasta, todėl atsaki- 
nėjote lėčiau. Štai ir patyrėte konfliktą tarp užduoties, kurios keti- 
note imtis, ir ją atlikti trukdžiusio automatiško atsakymo. 

Su automatiškos reakcijos ir ryžto ją suvaldyti konfliktu gyve- 
nime susiduriame labai dažnai. Visi žino, kaip sunku restorane ne- 
sistebeilyti į keistai apsirengusią porelę prie gretimo staliuko. Arba 
sutelkti dėmesį į nuobodžią knygą, jei nuolat tenka grįžti prie tos 
vietos, kurioje pasakojimas praranda prasmę. Šalyse, kuriose vy- 
rauja šaltos žiemos, daugelis vairuotojų mena, kaip apledėjusiame 
kelyje jų automobiliai tapdavo nevaldomi ir kaip sunku būdavo lai- 
kytis įkaltų į galvą taisyklių, prieštaravusių natūraliai jų reakcijai: 
„Pasukite vairą į slydimo pusę ir jokiu būdu nespauskite stabdžių!“ 
Kiekvienam yra tekę atsispirti pagundai pasiųsti ką nors po velnių. 
Vienas iš II sistemos uždavinių — įveikti I sistemos impulsus. Ki- 
taip sakant, II sistema yra atsakinga už savitvardą. 

ILIUZIJOS 


Jei norite įvertinti I sistemos autonomiškumą ir suprasti įspūdžių 
bei įsitikinimų skirtumą, gerai įsižiūrėkite į 3 pav. 


3 pav. 


Nieko ypatinga tame paveikslėlyje nėra: pavaizduotos dvi skirtin- 
go ilgio horizontalios linijos su dviem į skirtingas puses nukreip- 
tais „pelekais“ galuose. Apatinė linija akivaizdžiai ilgesnė už viršu- 
tinę - matome būtent tą ir, natūralu, savo akimis tikime. Tačiau jei 
šį paveikslėlį kada nors jau esate regėję, atpažinsite, kad tai garsioji 
Mūllerio-Lyerio iliuzija. Pasiėmus liniuotę nesunku įsitikinti, kad 
abi linijos vienodo ilgio. 

Išmatavę tų linijų ilgį, jūs (jūsų II sistema, sąmoninga esybė, 
kurią vadinate „aš“) įgijote naują įsitikinimą: žinote, kad abi šios 
linijos vienodo ilgio. Kieno nors apie tai paklausti atsakytumėte, 
kad žinote. Bet vis tiek ir toliau matote, kad apatinė linija ilgesnė. 
Nusprendėte tikėti matavimu, bet negalite sutrukdyti I sistemai 
dirbti savo darbą. Negalite nuspręsti, kad matote dvi vienodo il- 
gio linijas, nors ir žinote, kad yra būtent taip. Atsispirti tai iliuzijai 
galima vieninteliu būdu: privalote išmokti netikėti savo įspūdžiais 
apie ilgį tokių linijų, kurių galuose yra „pelekai“. Norint pasinau- 
doti šia taisykle, reikia išmokti atpažinti iliuziją sukeliančią struk- 
tūrą ir prisiminti, ką apie ją žinote. Jei sugebėsite tą padaryti, ši 

iliuzija jau niekada nebesuklaidins, tačiau vis vien viena linija at- 
rodys ilgesnė už kitą. 

Ne visos iliuzijos regimosios. Yra ir mąstymo, vadinamosios 
kognityvinės, iliuzijos. Būdamas magistrantas, lankiau psichote- 
rapijos meno ir mokslo kursus. Vienos paskaitos metu dėstytojas 
pasidalijo patarimu iš savo gydytojavimo praktikos. Štai ką jis pa- 
sakė: „Kartkartėmis jums teks susidurti su kokiu nors pacientu, 
kuris ims pasakoti jaudinančias istorijas apie daugybę jį gydant 
padarytų klaidų. Guosis, kad gydė keletas gydytojų, ir visi nevy- 
kusiai. Labai vaizdžiai nupasakos, kaip tie gydytojai jo nesupratę, 
o vos pamatęs jus, iš karto pajutęs, kad esate kitoks. Jūs pajusite 
tą patį, jums ims atrodyti, kad jį suprantate ir kad sugebėsite jam 
padėti.“ Šioje vietoje manasis dėstytojas pakeltu balsu sušuko: „Nė 
negalvokite gydyti tokio paciento! Vykite lauk iš kabineto! Grei- 
čiausiai jis psichopatas, todėl padėti jam nepajėgsite.“ 

Po daugelio metų sužinojau, kad tas dėstytojas perspėjo saugo- 
tis vadinamojo psichopatinio žavesio (psychopathic charm)?, o didžiau- 
sias psichopatijos tyrimų autoritetas patvirtino, kad mūsų dėstyto- 
jo patarimas buvo teisingas. Čia galima įžiūrėti aiškią analogiją su 
Mūllerio-Lyerio iliuzija. Mus mokė ne to, kokie turėtų būti jausmai 
to paciento atžvilgiu. Dėstytojas laikė savaime suprantamu dalyku, 
kad nepajėgsime suvaldyti gailesčio tokiam žmogui, nes šis kils iš 
I sistemos. Dar daugiau, mūsų nemokė baimintis dėl savo jausmų 
pacientams. Buvome perspėti, kad stipri trauka prie nesėkmingo 
gydymo istoriją vis kartojančio paciento yra pavojingas ženklas — 
toks, kaip „pelekai“ minėtų linijų galuose. Tai iliuzija - kognity- 
vinė iliuzija, ir man (II sistemai) papasakota, kaip ją atpažinti, ir 
patarta netikėti ir nesikliauti ja. 

Dažniausiai klausiama, ar kognityvines iliuzijas įmanoma 
įveikti. Pateikti pavyzdžiai optimizmo nekelia. I sistema veikia 
automatiškai ir panorėjus jos išjungti neįmanoma, todėl intuity- 
vaus mąstymo klaidų dažnai sunku išvengti. Ne visada įmanoma 

atsikratyti ir šališkumo, nes II sistema gali nesugebėti atpažin- 
ti klaidų. Net kai yra užuominų apie tikėtinas klaidas, išsisukti 
galima tik II sistemai sustiprinus stebėjimą ir veikiant ypač ak- 
tyviai. Tačiau visą laiką gyventi įsitempus ne itin malonu, o ir 
nepraktiška. Nuolat abejoti savo mąstymu būtų be galo nuobo- 
du, o II sistema per daug lėta ir neefektyvi, kad galėtų pakeisti 
I sistemą priimdama kasdienius sprendimus. Tokiomis aplinky- 
bėmis geriausia išeitis — kompromisas: reikia mokytis atpažinti 
aplinkybes, kuriomis galima suklysti, ir visomis išgalėmis vengti 
tokių klaidų, už kurias tenka brangiai mokėti. Šioje knygoje re- 
miamasi prielaida, kad kitų žmonių klaidas pastebėti lengviau 
negu savąsias. 


NAUDINGI PRAMANAI 


Jums siūloma įsivaizduoti šias dvi sistemas kaip du proto viduje 
veikiančius subjektus, turinčius savitų bruožų, gebėjimų ir trūku- 
mų. Dažnai vartosiu frazes, kuriose tos sistemos bus veikėjos, pa- 
vyzdžiui: „II sistema skaičiuoja rezultatus.“ 

Specialistai, su kuriais tenka bendrauti, tokį kalbėjimo būdą 
laiko nepriimtinu, nes jis sudaro įspūdį, kad kokio nors žmogaus 
mintys ir veiksmai aiškinami to žmogaus galvoje esančių mažy- 
čių žmogelių mintimis ir veiksmais“. Gramatiniu požiūriu sakinys 
apie II sistemą panašus į sakinį: „Vyresnysis liokajus vagia nedi- 
deles sumas grynųjų.“ Kolegos man sakytų, kad vyresniojo lioka- 
jaus veiksmai iš tikrųjų paaiškina grynųjų dingimą, ir pagrįstai 
abejotų, ar sakinys apie II sistemą paaiškina, kaip skaičiuojami 
rezultatai. Atsakau jiems taip: trumpas esamojo laiko sakinys, pri- 
skiriantis skaičiavimą II sistemai, atlieka aprašo, o ne paaiškini- 
mo vaidmenį, ir prasmingas tik remiantis tuo, kas jau žinoma apie 
II sistemą. Jis trumpai išreiškia tokią mintį: „Mintiniai aritmeti- 
niai skaičiavimai — reikalaujanti pastangų sąmoninga veikla, kuri 

neturėtų būti atliekama darant posūkį į kairę; ji susijusi su išsiplė- 
tusiais vyzdžiais ir padažnėjusiu pulsu.“ 

Panašiai ir pasakymas „automobilio vairavimas važiuojant 
greitkeliu normaliomis sąlygomis patikimas I sistemai“ reiškia, 
kad darant posūkį automobilis vairuojamas automatiškai ir beveik 
be pastangų. Tai taip pat reiškia, kad patyręs vairuotojas gali va- 
žiuoti tuščiu greitkeliu kalbėdamasis su bendrakeleiviu. Pagaliau, 
pasakymas „II sistema sukliudė Džeimsui kvailai reaguoti į įžei- 
dimą“ reiškia, kad jei reikalaujantis pastangų Džeimso gebėjimas 
valdytis būtų sutrikęs (pavyzdžiui, dėl girtumo), jis būtų reagavęs 
daug agresyviau. 

Tam, kas pasakojama šioje knygoje, I ir II sistemos tokios svar- 
bios, kad privalau labai aiškiai pareikšti, jog tai - pramanyti, iš- 
galvoti veikėjai. Šios sistemos nėra sistemos įprasta reikšme, tai 
ne duotybės su sąveikaujančiais aspektais ar dalimis. Nėra tokios 
smegenų srities, kurią bet kuri iš jų galėtų vadinti savo buveine. 
Jums gali kilti klausimas, kokia prasmė į rimtą knygą įtraukti pra- 
manytus veikėjus nepatraukliais vardais. Atsakysiu taip: tie vei- 
kėjai naudingi dėl tam tikrų mūsų proto keistenybių. Sakinį, ap- 
rašantį, ką daro koks nors veikėjas (II sistema), lengviau suprasti 
negu tą, kuriame aprašinėjama, kas yra tas ar kitas dalykas ir ko- 
kios jo savybės. Kitaip sakant, „II sistema“ sakiniui geresnis veiks- 
nys negu „mintinis skaičiavimas“. Pasirodo, mūsų protas (ypač 
I sistema) turi ypatingą savybę — kurti ir interpretuoti pasakoji- 
mus apie aktyvius veikėjus, turinčius savo individualybę, įpročius 
ir gebėjimus. Beregint susidarėte blogą nuomonę apie vagiliaujantį 
vyresnįjį liokajų, tikitės iš jo blogo elgesio ir dar kurį laiką jį prisi- 
minsite. Viliuosi, kad įsiminsite ir manąją sistemų kalbą. 

0 
Kodėl jos vadinamos I ir II sistemomis, o ne kaip nors vaizdžiau, 
tarkim, „automatinė sistema“ ir „reikalaujanti pastangų, arba są- 
moningoji, sistema“? Priežastis paprasta: pavadinimas „automati- 

nė sistema“ ilgesnis už pavadinimą „I sistema“, todėl užima dau- 
giau vietos darbinėje atmintyje". Tai svarbu, nes visa, kas užima 
bent kiek vietos darbinėje atmintyje, menkina gebėjimą mąstyti. 
Tad laikykite pavadinimus „I sistema“ ir „II sistema“ tokiomis pat 
pravardėmis, kaip, pavyzdžiui, Bobas ar Džo, identifikuojančiomis 
veikėjus, su kuriais susipažinsite šioje knygoje. Šios pramanytos 
sistemos palengvina man apmąstymus apie nuomones ir sprendi- 
mus, o jums jos padės suvokti, apie ką kalbu. 


ŠNEKOS APIE I IR II SISTEMAS 


„Jis patyrė įspūdžių, bet kai kurie jo įspūdžiai - iliuzijos.“ 
„Tai buvo vien tik I sistemos atsakas. Ji sureagavo į grėsmę dar net 
jos nesuvokusi.“ 


„Čia aš, tavo I sistema. Neskubėk, leisk viską perimti II sistemai.“ 


Ž 


Dėmesys ir pastangos! 


Jei kartais (mažai tikėtina) pagal šią knygą būtų sukurtas filmas, 
jame II sistema atliktų antraeilį vaidmenį, bet laikytų save pagrin- 
dine veikėja. Skiriamoji II sistemos ypatybė šiame pasakojime yra 
ta, kad jos veiksmai susiję su pastangomis, o viena iš svarbiausių 
šios sistemos savybių - tingumas, nenoras eikvoti daugiau jėgų, 
negu būtina. 

Dėl to mintys ir veiksmai, kuriuos II sistema įsivaizduoja pri- 
klausančius jai, dažnai yra pasufleruoti pagrindinės šio pasakoji- 
mo veikėjos - I sistemos. Tačiau yra ir tokių gyvybiškai svarbių 
užduočių, kurias atlikti pajėgi tik II sistema, nes tos užduotys rei- 
kalauja pastangų ir savitvardos I sistemos nuojautoms bei impul- 
sams slopinti. 


PROTINĖS PASTANGOS 


Jei norite patirti, kaip II sistema veikia visu pajėgumu, atlikite to- 
liau aprašytą pratimą, kuris per 5 sekundes prives jus prie jūsų pa- 
žintinių gebėjimų ribos. Iš pradžių sugalvokite kelias keturženkles 
skaičių kombinacijas ir kiekvieną iš jų atskirai užrašykite korte- 
lėse. Ant jų krūvelės viršaus padėkite tuščią kortelę. Šis pratimas 
vadinamas Plius 1 ( Add-1). Štai kokia jo esmė: 

Pradėkite mušti vienodą ritmą (dar geriau būtų, jei nustatytumėte tak- 
tomačio ritmą ties 1 dūžio per sekundę žyma). Nuimkite nuo kortelių 
krūvelės viršaus tuščią kortelę ir garsiai perskaitykite po ja gulinčioje 
kortelėje užrašytus 4 skaičius. Palaukite, kol nuaidės du taktomačio dū- 
žiai, ir pasakykite tą skaičių seką kiekvieną jos skaičių padidinę vienetu. 
Pavyzdžiui, jei kortelėje buvo užrašytas skaičius 5294, teisingas atsaky- 
mas bus 6305. Svarbu laikytis nustatyto tempo. 


Tik nedaugelis atlikdami pratimą Plius 1 pajėgia susidoroti su dau- 
giau kaip keturiais skaičiais, o jei norite didesnio iššūkio, galite im- 
tis užduoties Plius 3, kurioje prie kiekvieno skaičiaus reikia pridėti 
ne1,03. 

Jeigu jums įdomu, ką veikia kūnas galvai įtemptai dirbant, ant 
tvirto stalo sukraukite dvi knygų krūveles. Ant vienos iš jų padėki- 
te vaizdo kamerą, o į kitą atremkite smakrą. Po to įjunkite kamerą 
ir žiūrėkite į jos objektyvą, atlikdami užduotį Plius 1 ar Plius 3. Vė- 
liau įsitikinsite, kad vyzdžių dydžio pokyčiai vaizdo įraše tiksliai 
atspindi, kiek įtemptai dirbote. 

Su užduotimi Plius 1 susijusi ilga asmeninė mano istorija. Kar- 
jeros pradžioje pagal mainų programą vienus metus praleidau Mi- 
čigano universiteto laboratorijoje, tyrusioje hipnozę. Ieškodamas 
temos tyrimui, žurnale Scientific American radau straipsnį, kuria- 
me psichologas Eckhardas Hessas akių vyzdžius* pavadino langu 
į sielą. Neseniai tą straipsnį perskaičiau dar kartą ir jis vėl mane 
įkvėpė. Straipsnis prasideda Hesso pasakojimu, kaip jo žmona pa- 
stebėjo, kad jam besigėrint meniškomis gamtos nuotraukomis jo 
vyzdžiai išsiplečia. Straipsnio pabaigoje įdėtos dvi stulbinančios 
tos pačios malonios išvaizdos moters nuotraukos, kurių vienoje 
ji atrodo daug gražesnė negu kitoje. Skirtumas tik toks, kad pa- 
trauklesniame atvaizde moters vyzdžiai išsiplėtę, o kitame - su- 
sitraukę. Hessas rašė ir apie vaistinę šunvyšnę (lot. belladonna), 
kosmetikoje vartotą vyzdžius išplečiančią medžiagą, ir apie tur- 
gaus pirkėjus tamsiais akiniais, slepiančius nuo prekiautojų savo 
susidomėjimo laipsnį. 

Viena iš Hesso įžvalgų ypač patraukė mano dėmesį. Jis paste- 
bėjo, kad vyzdžiai - puikus proto pastangų rodiklis: eksperimento 
dalyviams atliekant daugybos veiksmus su dviženkliais skaičiais 
jie gerokai išsiplečia, ir juo sunkesnė užduotis, juo daugiau. Hesso 
stebėjimai parodė, kad reakcija į protines pastangas skiriasi nuo 
emocinio susijaudinimo. Tas Hesso darbas turėjo mažai ką bendra 
su hipnoze, tačiau nusprendžiau, kad išoriniai proto pastangų po- 
žymiai gali būti labai perspektyvi tyrimų tema. Vienas iš laborato- 
rijos magistrantų, Jacksonas Beatty, užsikrėtė mano entuziazmu ir 
mudu ėmėmės darbo. 

Įrengėme kažką panašaus į okulisto kabinetą. Jame tiriamieji 
atremdavo smakrą ir kaktą į specialų įtaisą, klausydavosi iš anks- 
to įrašytos informacijos ir atsakinėdavo į klausimus taktomačio 
dūžių tempu. Pagal taktomačio dūžį kas sekundę infraraudonųjų 
spindulių blykstės šviesoje būdavo daroma nuotrauka. Kiekvienos 
eksperimento sesijos pabaigoje skubėdavome išryškinti juostelę, 
vyzdžių vaizdus suprojektuodavome į ekraną ir imdavome ma- 
tuoti liniuote. Jauniems ir nekantriems tyrėjams šis metodas labai 
tiko: beveik iš karto gaudavome aiškius ir tikslius rezultatus. 

Mudu su Beatty susitelkėme į panašias kaip Plius 1 užduotis, 
nes jos teikė mums galimybę tiksliai žinoti, ką bet kurią akimirką 
galvoja tiriamasis*. Užrašinėjome skaičių kombinacijas pagal tak- 
tomačio dūžius ir prašėme tiriamųjų tuo pačiu ritmu pakartoti ar 
pakeisti tuos skaičius po vieną. Netrukus pastebėjome, kad vyzdžių 
dydis kas sekundę kinta, atspindėdamas užduoties reikalavimų po- 
kyčius. Reakcijos grafikas buvo „V“ raidės formos. Jei mėginote at- 
likti užduotis Plius 1 ar Plius 3, žinote, kad sulig kiekvienu išgirstu 
skaičiumi įtampa didėja, pauzės metu ir tuoj po jos, jums skubant 
sudėlioti pakeistą skaičių aibę, tampa veik nebepakeliama, o jums 
„iškraunant“ savo trumpalaikę atmintį pamažu atslūgsta. Vyzdžių 
dydžio matavimo duomenys tiksliai atitiko subjektyvius potyrius: 
ilgesnės skaičių aibės patikimai skatindavo vyzdžius plėstis la- 

biau, užduotis keisti skaičius didindavo įtampą, o vyzdžių dydžio 
maksimumas sutapdavo su didžiausiomis pastangomis. Užduotis 
Plius 1 su keturiais skaičiais skatindavo vyzdžius išsiplėsti labiau, 
negu užduotis įsiminti septynis skaičius taip, kad juos būtų galima 
tučtuojau prisiminti. Užduotis Plius 3, kurią atlikti daug sunkiau, 
pasirodė esanti pati sudėtingiausia iš visų, kurias man kada nors 
teko stebėti. Per pirmąsias 5 sekundes vyzdžiai išsiplečia apie 50 90 
savo pradinio dydžio, o pulsas pagreitėja maždaug 7 tvinksniais 
per minutę. Didesnio krūvio žmonės nepajėgia atlaikyti - parei- 
kalavus dar daugiau, pasiduoda. Tiriamiesiems siūlant daugiau 
skaičių, negu jie pajėgė įsiminti, jų akių vyzdžiai nustojo plėtęsi ir 
pradėjo trauktis. 

Dirbome kelis mėnesius erdviame pusrūsyje, kur įrengėme ste- 
bėjimo kamerų sistemą, perduodavusią iš laboratorijos į koridoriu- 
je esantį ekraną tiriamojo vyzdžio vaizdą ir visus garsus. Vyzdžio 
vaizdas ekrane buvo apie 30 centimetrų skersmens. Stebėti, kaip 
jis tiriamajam vykdant užduotis tai išsiplečia, tai susitraukia, buvo 
labai įdomu, mūsų laboratorijos lankytojams tai buvo tikra atrak- 
cija. Mėgavomės patys ir stebinome svečius gebėjimu atspėti, kurią 
akimirką tiriamasis pasidavė, nebepajėgdamas toliau vykdyti už- 
duoties. Dauginant mintyse, vyzdžiai paprastai per kelias sekun- 
des labai išsiplėsdavo ir tokie likdavo tol, kol tiriamasis spręsdavo 
tą uždavinį. Kai tik išspręsdavo ar pasiduodavo, jie iš karto susi- 
traukdavo. Stebėdami iš koridoriaus, kartais nustebindavome ir ti- 
riamąjį, ir savo svečius paklausdami, kodėl jis kaip tik tą akimirką 
liovėsi vykdęs užduotį. Tiriamasis iš laboratorijos tokiais atvejais 
dažnai savo ruožtu paklausdavo, kaip tą sužinojome. Atsakydavo- 
me turintys langą, pro kurį galime pažvelgti į jo sielą. 

Tie atsitiktiniai mūsų stebėjimai iš koridoriaus kartais būda- 
vo ne mažiau informatyvūs už pačius eksperimentus. Pavyzdžiui, 
pertraukos tarp dviejų užduočių metu be tikslo stebėdamas vienos 
moters vyzdžius padariau svarbų atradimą. Ji tebebuvo atrėmusi 

smakrą į atramą, tad jai šnekučiuojantis su eksperimentuotoju ga- 
lėjau matyti jos akių atvaizdą. Nustebau pamatęs, kad jai kalbant 
ir klausantis pašnekovo vyzdžiai liko maži, neišsiplėtė. Kitaip nei 
mūsų tirtos užduotys, paprastas pokalbis, matyt, nereikalavo pa- 
stangų arba jų reikėjo labai mažai - ne daugiau nei norint įsiminti 
vieną ar du skaičius. Tai man buvo atradimas: supratau, kad už- 
duotys, kurias pasišovėme tirti, reikalauja labai didelių pastangų. 
Man dingtelėjo: protinis gyvenimas (dabar kalbu apie II sistemos 
gyvenimą) paprastai vyksta ramaus pasivaikščiojimo tempu, jį 
retkarčiais pertraukia bėgimo ristele epizodai ir tik labai retai — 
beprotiškas sprintas. Prie pastarojo būtų galima priskirti užduotis 
Plius 1 ir Plius 3, o įprastas pokalbis prilygsta ramiam pasivaikš- 
čiojimui. 

Pastebėjome, kad žmonės protinio sprinto metu gali tapti akli 
kitiems dalykams. Knygos The Invisible Gorilla autoriai padarė tą 
gorilą „nematomą“ priversdami stebėtojus labai atidžiai žiūrėti į 
kamuolio perdavimą. Aprašėme ne tokį dramatišką aklumo pa- 
vyzdį atliekant užduotį Plius 1. Savo tiriamiesiems rodėme grei- 
tai žybtelinčių ir pradingstančių raidžių seriją?. Perspėjome, kad 
pirmenybę teiktų užduotims, bet prašėme užduoties vykdymo 
pabaigoje pasakyti, ar ją atliekant nebuvo pasirodžiusi raidė „K“. 
Svarbiausias mūsų atradimas - kad gebėjimas pastebėti tą raidę 
10 sekundžių trunkančios užduoties metu kito. Tiriamieji beveik 
niekad nepraleisdavo tos raidės užduoties Plius 1 pradžioje arba 
artėdami prie pabaigos, tačiau kai jų psichinės pastangos būdavo 
didžiausios, beveik pusę atvejų jos nepastebėdavo, nors nuotrauko- 
se matyti, kad jie plačiai išplėstais vyzdžiais žiūri tiesiai į ją. 

Stebint raidę padarytų klaidų grafikas atrodė kaip apversta „V“ 
raidė - kaip ir vyzdžių išsiplėtimo grafikas. Tas panašumas teikė 
vilčių: pasirodo, vyzdžių išsiplėtimas - puikus psichines pastangas 
lydinčio fizinio susijaudinimo žymuo, vadinasi, galėjome naudotis 
juo siekdami suprasti, kaip veikia protas. 

Panašiai kaip elektros skaitiklis“, esantis namo ar buto išorė- 
je, vyzdžiai rodo, kokiu intensyvumu vartojama protinė energija. 
Ir tas panašumas anaiptol ne paviršinis. Elektros sąnaudos pri- 
klauso nuo to, ką rengiatės su ja daryti - tik apšviesti kambarį, 
o gal skrudinti duoną. Įžiebta elektros lemputė ar įjungtas skru- 
dintuvas suvartos tik tiek elektros energijos, kiek reikia. Panašiai 
ir mes: nusprendžiame, ką darysime, bet tam veiksmui atlikti rei- 
kalingas pastangas valdome tik ribotu mastu. Sakysim, jums gali 
parodyti keturis skaičius, pavyzdžiui, 9462, ir perspėti, kad jūsų 
gyvybė priklauso nuo to, ar 10 sekundžių sugebėsite jų nepamiršti. 
Kad ir kaip trokštumėte gyventi, nepajėgsite šiai užduočiai skirti 
daugiau jėgų, negu jų reikėtų pakeisti tuos pačius skaičius pagal 
užduoties Plius 3 reikalavimus. 

Ir II sistemos, ir namų elektros tinklo pajėgumas ribotas, tačiau 
į galimas perkrovas jie reaguoja skirtingai. Elektros tinklo apkro- 
vai viršijus leistiną ribą, įsijungęs saugiklis išjungia visus į tinklą 
įjungtus prietaisus. O reakcija į psichikos perkrovas, priešingai, 
yra atrankinė ir tiksli: II sistema apsaugo pačią svarbiausią užduo- 
tį, skirdama jai reikiamą dėmesį, o „atliekamas pajėgumas“ kas 
sekundę perskirstomas kitoms užduotims. Eksperimento su gorila 
savajame variante nurodėme dalyviams teikti pirmenybę užduo- 
čiai su skaičiais. Žinome, kad tiriamieji laikėsi šio nurodymo, nes 
lygiagretus raidžių rodymas neturėjo įtakos pagrindinės užduoties 
vykdymui. Jei raidė būdavo rodoma didelės psichinės įtampos aki- 
mirką, tiriamieji jos nepastebėdavo, o skaičių keitimo užduočiai 
palengvėjus parodytas raides pastebėdavo geriau. 

Sudėtingą dėmesio paskirstymo mechanizmą ištobulino ilga 
evoliucija. Greita orientacija ir gebėjimas greitai reaguoti į didžiau- 
sias grėsmes ar palankias aplinkybes didina išlikimo tikimybę, ir 
tas gebėjimas tikrai būdingas ne vien žmonėms. Net ir šiuolaiki- 
niame pasaulyje kritiškomis aplinkybėmis iniciatyvą perima I sis- 
tema, nukreipdama visus išteklius į savisaugos veiksmus. Įsivaiz- 

duokite, kad jūsų vairuojamas automobilis, užvažiavęs ant didelės 
išsiliejusio tepalo dėmės, netikėtai ima slysti. Patys įsitikinsite, kad 
į netikėtą pavojų reagavote pirma, nei jį suvokėte. 

Su Beatty dirbome tik vienus metus, bet tas bendradarbiavimas 
turėjo didelės įtakos mūsų tolesnei veiklai. Jis ilgainiui tapo geriau- 
siu „kognityvinio vyzdžių matavimo“ specialistu, o aš parašiau kny- 
gą Attention and Effort (Dėmesys ir pastangos), kuri didele dalimi buvo 
grindžiama bendrais mūsų atradimais ir mano tolesniais tyrimais, 
atliktais metais vėliau Harvardo universitete. Matuodami vyzdžius 
tiriamiesiems atliekant labai įvairias užduotis daug sužinojome apie 
veikiantį protą (apie jį dabar galvoju kaip apie II sistemą). 

Kuo labiau įgudę esate atlikdami kokią nors užduotį, tuo ma- 
žiau energijos jai reikia. Smegenų tyrimai" rodo, kad gerėjant įgū- 
džiams su veiksmu susijusios smegenų veiklos pobūdis keičiasi — 
įją įtraukiama vis mažiau smegenų sričių. Panašiai veikia ir talen- 
tas. Labai protingiems individams reikia mažiau pastangų tokioms 
pačioms problemoms spręsti“ — tą rodo ir vyzdžių išsiplėtimas, ir 
smegenų veikla. Bendras „mažiausių pastangų dėsnis“? galioja ne 
tik fizinei, bet ir kognityvinei įtampai. To dėsnio esmė tokia: jei yra 
keli būdai tam pačiam tikslui pasiekti, žmonės linkę rinktis reika- 
laujantį mažiau pastangų. Veiklos ekonomikoje pastangos reiškia 
išlaidas, o įgūdžių įgijimą skatina naudos ir išlaidų subalansavimo 
siekis!*. Tingumas giliai įsišaknijęs mūsų prigimtyje. 

Tirtų užduočių poveikis vyzdžiams labai skyrėsi. Eksperimen- 
to pradžioje tiriamieji buvo žvalūs, aktyvūs ir pasirengę darbui — 
ko gera, tik jų jaudulys ir kognityvinis ryžtas buvo kiek didesni nei 
paprastai. Reikalavimas įsiminti vieną ar du skaičius arba išmokti 
žodį susieti su skaičiumi (pavyzdžiui, 3 = durys) kurį laiką rodė 
aktyvumo lygio pakilimą, labai nedidelį - šis sudarė vos 5 procen- 
tus vyzdžių padidėjimo užduoties Plius 5 metu. Atliekant užduotį 
atskirti dviejų garsų aukštį vyzdžiai išsiplėsdavo kur kas labiau. 
Naujausi tyrimai parodė, kad noro skaityti dėmesį blaškančius žo- 


54 + DVI SISTEMOS 


džius slopinimas" (kaip pavaizduota ankstesnio skyriaus 2-ame 
paveikslėlyje) taip pat reikalauja vidutiniškų pastangų. Dar dau- 
giau pastangų reikalauja trumpalaikės atminties testai, kuriuos 
atliekant būtina įsiminti šešis ar septynis skaičius. Turbūt patiems 
teko įsitikinti, kad prašymas prisiminti ir garsiai pasakyti savo 
telefono numerį ar sutuoktinio gimimo dieną taip pat reikalauja 
trumpalaikių, bet nemenkų pastangų, nes rengiantis atsakyti at- 
mintyje reikia išlaikyti visą skaičių kombinaciją. Mintyse daugin- 
dami dviženklius skaičius ar atlikdami užduotį Plius 3 dauguma 
žmonių veik priartėja prie savo galimybių ribos. 

Kodėl gi kai kuriems kognityviniams veiksmams atlikti reikia 
daugiau pastangų? Už kokius rezultatus esame priversti mokėti 
dėmesio valiuta? Ką II sistema gali, o I sistema ne? Išankstinius 
atsakymus į šiuos klausimus jau turime. 

Pastangų reikia norint vienu metu laikyti atmintyje kelias min- 
tis, kurios reikalauja atskirų veiksmų arba kurias reikia suderin- 
ti pagal kokias nors taisykles: pavyzdžiui, įėjus į prekybos centrą 
pakartoti būsimų pirkinių sąrašėlį; restorane rinktis, kokį patie- 
kalą - žuvies ar jautienos - užsisakyti; gautą stebinantį apklausos 
rezultatą sugretinti, tarkim, su informacija, kad imtis buvo maža. 
Laikytis taisyklių pajėgi tik II sistema, tik ji moka palyginti daiktus 
keliais aspektais ir apgalvotai pasirinkti variantus. Automatiškai 
veikianti I sistema tokių gebėjimų neturi. Ji nustato tik paprastus 
santykius („jie visi panašūs“, „sūnus daug aukštesnis už tėvą“), 
puikiai integruoja informaciją apie kokį nors vieną dalyką, bet ne- 
susidoroja su keliomis temomis vienu metu ir nemoka panaudoti 
grynai statistinės informacijos. I sistema pastebės, kad žmogus, 
apibūdinamas kaip „romus ir kruopštus, mėgstantis tvarką, daug 
dėmesio skiriantis detalėms“, panašus į sukarikatūrintą biblioteki- 
ninką, bet tokią nuojautą suderinti su faktu, kad bibliotekininkų 
labai maža, pajėgs tik II sistema (jei tik ji žinos, kaip tą padaryti; 
tuo pasigirti gali nedaugelis). 

Labai svarbi II sistemos ypatybė — gebėjimas taikyti „į užduotį 
orientuotas nuostatas“: ji gali taip suprogramuoti atmintį, kad ši 
paklustų nurodymams, apeinantiems įprastus atsakus. Panagri- 
nėkime tokią užduotį: jums reikia suskaičiuoti visas raides „g“, 
esančias šiame puslapyje. Su tokia užduotimi niekada anksčiau 
nesusidūrėte, todėl atlikti ją automatiškai nesugebėsite, o II siste- 
ma pajėgs. Prireiks tam tikrų pastangų, kad tokiai užduočiai nu- 
siteiktumėte, o paskui ją ir atliktumėte, bet šis darbas kuo toliau, 
tuo geriau seksis. Aprašydami į užduotį orientuotų nuostatų priė- 
mimo ir įgyvendinimo procesus psichologai vartoja terminą „vyk- 
domoji kontrolė“, o mokslininkai neurologai nustatė svarbiausias 
smegenų sritis, atsakingas už vykdomąsias funkcijas. Viena iš tų 
sričių įtraukiama į darbą prireikus spręsti kokį nors konfliktą. Kita 
sritis — prefrontalinė žievė, žmonių smegenyse išsivysčiusi daug 
labiau negu kitų primatų, atsako už procesus, susijusius su inte- 
lektu!?, 

O dabar įsivaizduokime, kad šio puslapio pabaigoje jūsų laukia 
kitas nurodymas - suskaičiuoti visus kitame puslapyje esančius 
kablelius. Tą padaryti bus sunkiau, nes reikės įveikti ką tik įgytą 
polinkį kreipti dėmesį į raidę „g“. Vienas iš svarbių kognityvinės 
psichologijos specialistų pastarųjų dešimtmečių atradimų — kad 
užduočių „perjunginėjimas“ reikalauja pastangų, ypač jei tą pada- 
ryti reikia skubiai!?. Būtinybė greitai peršokti nuo vienos užduoties 
prie kitos - viena iš priežasčių, kodėl Plius 3 ir mintinės daugy- 
bos užduotys tokios sunkios. Užduočiai Plius 3 atlikti reikia vienu 
metu savo darbinėje atmintyje! laikyti kelis skaičius, kiekvieną iš 
jų susiejant su konkrečiu veiksmu: kai kurie skaičiai laukia, kol bus 
pakeisti, kiti keičiami šiuo metu, o dar kiti jau pakeisti ir laikomi 
atmintyje, iki bus paskelbti. Šiuolaikiniai darbinės atminties testai 
reikalauja, kad tiriamasis ne kartą nuo vienos sunkios užduoties 
pereitų prie kitos ir atlikdamas vieną veiksmą laikytų atmintyje 
kito veiksmo rezultatus. Tie, kurie gerai atlieka tuos testus, daž- 

niausiai sėkmingai įveikia ir bendro intelekto vertinimo testus". 
Tačiau gebėjimas valdyti dėmesį nėra vien intelekto matas. Dėme- 
sio kontrolės veiksmingumo matavimai leidžia numatyti Izraelio 
aviadispečerių ir karinių oro pajėgų pilotų!“ veiklos efektyvumą 
tiksliau nei jų intelekto testai. 

Skuba taip pat reikalauja papildomų pastangų. Jums atliekant 
užduotį Plius 3, tempas iš dalies buvo diktuojamas taktomačio, 
kita vertus — ir atminties apkrovos. Kaip ekvilibristas, žongli- 
ruojantis keliais sviedinukais, negalite leisti sau sulėtinti tempo. 
"Tą tempą diktuoja įsimintos informacijos nykimo greitis: esate ver- 
čiami atnaujinti ir kartoti atmintyje turimus duomenis, kol jie dar 
nedingę. Šitaip skubėti akina bet kokia užduotis, reikalaujanti at- 
mintyje vienu metu laikyti kelias idėjas. Jei likimas neapdovanojo 
jūsų talpia darbine atmintimi, jums gali tekti dirbti taip įtemptai, 
kad darbas taps net atgrasus. Daugiausiai pastangų reikalauja tos 
lėto mąstymo formos, kurios verčia galvoti greitai. 

Atlikdami užduotį Plius 3 greičiausiai pastebėjote, kad jūsų 
protui neįprasta taip įtemptai darbuotis. Net jei jūsų darbas su- 
sijęs su protine veikla, nedaug užduočių, kurias atliekate darbe, 
tokios sunkios kaip Plius 3 arba laikymas atmintyje šešių skai- 
čių, kuriuos reikia nedelsiant prisiminti. Paprastai vengiame pro- 
to perkrovų ir savo užduotis suskaidome į daugybę nesudėtingų 
etapų, tarpinius jų rezultatus patikėdami ilgalaikei atminčiai ar 
popieriui, saugodami darbinę atmintį, nes ją nesunkiai galima 
perkrauti. Ilgus nuotolius įveikiame skirdami tam pakankamai 
laiko, o savo protinį gyvenimą tvarkome kliaudamiesi mažiausių 
pastangų dėsniu. 


ŠNEKOS APIE DĖMESĮ IR PASTANGAS 


„Nebandysiu to spręsti vairuodamas automobilį. Tai - išplečianti vyz- 
džius užduotis. Ji reikalauja protinių pastangų!“ 

„Čia veikia mažiausių pastangų dėsnis. Jis galvos kiek įmanydamas 
mažiau.“ 


„Ji nepamiršo susirinkimo. Kai apie jį paskelbėte, visą dėmesį ji buvo 
nukreipusi į kažką kita ir tiesiog jūsų neišgirdo.“ 
„Pirma, kas šovė man į galvą, buvo intuityvus I sistemos atsaky- 


mas. Turiu pradėti nuo pradžių ir pamažu, apgalvotai pasirausti 
atmintyje.“ 


2 


Tingus kontrolierius 


Kasmet po kelis mėnesius praleidžiu Berklyje. Ten vienas iš di- 
džiausių malonumų man - kasdienis keturių mylių pasivaikščioji- 
mas išmintu takeliu, vingiuojančiu per kalvas, nuo kurių atsisklei- 
džia nuostabūs vaizdai į San Francisko įlanką. Paprastai stebiu pa- 
sivaikščiojimo trukmę, tad nemažai sužinojau apie jam reikalingas 
pastangas. Nustačiau greitį — mylia (apie 1,6 km) per 17 minučių, 
kuriuo eidamas jaučiuosi tiesiog vaikštinėjantis. Ėjimas tokiu tem- 
pu tikrai reikalauja fizinių pastangų, tad sudeginu daugiau kalori- 
jų negu tįsodamas šezlonge, bet įtampos, pasipriešinimo nejaučiu, 
man nereikia prisiversti. Eidamas tokiu greičiu sugebu ir galvoti, 
dirbti. Tiesą sakant, manau, kad ėjimo keliamas nedidelis fizinis 
sužadinimas didina ir mano proto aktyvumą. 

II sistema taip pat turi įgimtą greitį. Net jei protas pernelyg neuž- 
siėmęs, eikvojate šiek tiek psichinės energijos atsitiktinėms mintims 
ir aplinkos stebėjimui, tad šiokios tokios įtampos vis tiek esama. 
Stebėti, kas vyksta aplink ar jūsų galvoje, didelių pastangų nerei- 
kia, jei tik situacija nepareikalauja neįprasto apdairumo ar budru- 
mo. Gausybę paprastų sprendimų priimate vairuodami automobilį, 
skaitydami laikraštį, keisdamiesi įprastomis mandagumo frazėmis 
su savo sutuoktine (-iu) ar kolegomis - ir visa tai darote beveik ma- 
šinaliai, be jokios įtampos. Tai prilygsta pasivaikščiojimui. 

Eiti ir tuo pat metu mąstyti lengva ir malonu, bet ekstrema- 
liomis aplinkybėmis šie veiksmai, ko gera, ima varžytis dėl ribotų 
II sistemos išteklių. Tą gali patvirtinti paprastas eksperimentas. 
Maloniai vaikštinėdami su draugu paprašykite jo mintyse padau- 
ginti 23 iš 78 - tučtuojau, nedelsiant. Esu beveik tikras, kad jis su- 
stos. Bent jau aš vaikštinėdamas galvoti galiu, bet nesugebu dirbti 
tokio protinio darbo, kuris labai apkrauna trumpalaikę atmintį. 
Jei laiko spiriamas turiu sugalvoti sudėtingą argumentą, verčiau 
nejudėsiu ir man labiau patiks sėdėti, o ne stovėti. Žinoma, ne vi- 
sada lėtas mąstymas reikalauja taip įtemptai susikaupti, tokių su- 
dėtingų apskaičiavimų - mąstyti man geriausiai sekėsi neskubrių 
pasivaikščiojimų su Amosu metu. 

Jei einu spėresniais žingsniais nei pasivaikštinėdamas, ėjimo 
pojūtis visiškai pakinta, nes perėjimas prie greitesnio tempo pa- 
stebimai susilpnina gebėjimą nuosekliai mąstyti. Greičiui didėjant, 
vis labiau kreipiu dėmesį į ėjimo pojūtį ir sąmoningai stengiuosi 
išlaikyti greitį. Atitinkamai mažėja ir mano gebėjimas iš sampro- 
tavimų daryti išvadas. Eidamas didžiausiu greičiu, kokį tik pajė- 
giu išlaikyti kalvotoje vietovėje (mylią įveikdamas maždaug per 
14 minučių), net nebandau galvoti apie nieką kitą — tik apie ėjimą. 
Be fizinių pastangų, reikalingų tokiam greitam ėjimui taku, reikia 
dar ir psichinių jėgų, kad atsispirčiau norui sulėtinti žingsnį. Regis, 
savitvarda ir sąmoningi apmąstymai eikvoja tuos pačius ribotus 
pastangų išteklius. 

Daugumai mūsų rišliam minčių srautui ir epizodiškam įtemp- 
tam protavimui užtikrinti taip pat beveik visada būtina savitvarda. 
Nors sistemingų šios srities tyrimų nesu atlikęs, įtariu, kad daž- 
nas užduočių kaitaliojimas ir protinis darbas sparčiu tempu nėra 
malonūs, todėl tokių užsiėmimų žmonės kiek įmanydami vengia. 
Kaip tik dėl to mažiausių pastangų dėsnis ir tampa dėsniu. Net ir 
nejaučiant laiko spaudimo, minčių srauto nuoseklumui palaikyti 
būtina drausmė. Pagal tai, kiek kartų per valandą ką nors rašyda- 

mas patikrinu savo elektroninį paštą ar tyrinėju šaldytuvą, galima 
nesunkiai spręsti, kad rašytojo darbas - ne man, ir prieiti prie iš- 
vados, kad norint jį tęsti man prireiks didesnės savitvardos, negu 
ligi šiol įgytoji. 

Laimė, pažintinė veikla ne visada atstumianti. Kartais net ir 
labai ilgai bei įtemptai ką nors dirbantiems žmonėms valios pa- 
stangų neprireikia. Psichologas Mihaly Csikszentmihalyi daugiau 
nei bet kas kitas prisidėjo prie tokio nereikalaujančio pastangų dė- 
mesio tyrimų ir tai būsenai įvardyti pasiūlė prigijusį terminą flow 
(sąmonės tėkmė). Tėkmės pojūtį patyrę žmonės šią būseną apibūdina 
kaip „tokį gilų nevalingą susitelkimą, kai prarandi laiko nuovoką, 
pamiršti save ir savo problemas“. Džiaugsmas, kurį jie patiria bū- 
dami tokios būsenos, aprašytas taip patraukliai, kad Csikszentmi- 
halyi ją pavadino „optimaliu potyriu“!. Tėkmės potyrį gali sukelti 
daugelis užsiėmimų - nuo tapybos iki lakstymo motociklu, o kai 
kuriems mano pažįstamiems likimo apdovanotiems autoriams ge- 
riausias potyris gali būti net knygų rašymas. Tėkmė aiškiai skiria 
dvi pastangų formas: susitelkimą į užduotį ir planingą dėmesio 
kontrolę. Važiavimas motociklu 150 mylių per valandą greičiu ar 
žaidimas šachmatais turnyre neabejotinai reikalauja daug pastan- 
gų. Tačiau esant tėkmės būsenos dėmesiui sulaikyti ties šiomis pa- 
gaviomis veiklomis savitvarda nereikalinga, todėl laisvus išteklius 
galima nukreipti į jas. 


UŽSIĖMUSI IR IŠSEKUSI II SISTEMA 


Jau įsitvirtinusi nuomonė, kad ir savitvarda, ir pažintinė veikla — 
protinio darbo formos. Keli psichologiniai tyrimai parodė, kad 
žmonės, vienu metu susidūrę su būtinybe atlikti sunkią kognity- 
vinę užduotį ir pagunda, greičiausiai pasiduos pagundai. Įsivaiz- 
duokite, kad per minutę ar dvi turite įsiminti septynis skaičius. 
Jums prisakyta, kad tai - pati svarbiausia užduotis. Tuo metu, 

kai visą dėmesį esate sutelkęs į tuos skaičius, jums pasiūlo rinktis 
desertą: arba nuodėmingą šokoladinį pyragaitį, arba dorovingas 
vaisių salotas. Įrodymai verčia daryti prielaidą: kol galva pramuš- 
ta skaičiais, greičiausiai rinksitės gundantį šokoladinį pyragaitį. 
Jei II sistema užsiėmusi, I sistema daro didesnę įtaką elgesiui, 
oji - smaližė“. 

Be to, kognityviai užsiėmę? žmonės labiau linkę į savanaudišką 
pasirinkimą, moteris diskriminuojančias kalbas, jų bendravimas 
paprastai apsiriboja paviršutiniškais samprotavimais. Įsiminda- 
ma ir kartodama skaičius, II sistema praranda elgsenos kontrolę, 
tačiau kognityvinis krūvis tikrai nėra vienintelė savitvardos su- 
silpnėjimo priežastis. Taip pat veikia ir keli stikleliai ar nemigos 
naktis. „Vieversiai“ prasčiau tvardosi vakarais, o „pelėdos“ - dieną. 
Per didelis susirūpinimas, ar pavyks užduotis, kartais ją netgi su- 
žlugdo, nes apkrauna trumpalaikę atmintį bergždžiomis nerimas- 
tingomis mintimis“. Išvada paprasta ir aiški: savitvarda reikalauja 
ir dėmesio, ir pastangų. Kitaip tariant, viena iš II sistemos užduo- 
čių - kontroliuoti mintis ir elgesį. 

Kelios serijos nuostabą keliančių psichologo Roy Baumeisterio 
ir jo kolegų eksperimentų įtikinamai rodo, kad visų rūšių sąmo- 
ningos pastangos - kognityvinės, emocinės ar fizinės — bent iš 
dalies naudojasi energija iš bendro psichinės energijos šaltinio. Jų 
eksperimentuose užduotys buvo atliekamos ne vienu metu, o nuo- 
sekliai. 

Baumeisterio grupė ne kartą įsitikino, kad valios pastangos ir 
savitvarda (self-control) vargina: jei kas nors daroma prisivertus, su- 
sidūrus su kita užduotimi noras ar net gebėjimas valdytis būna dar 
menkesnis. Šis reiškinys pavadintas ego išsekimu. Tipiško demons- 
tracinio eksperimento dalyviai, kuriems buvo liepta nuslopinti 
savo emocinę reakciją į jausmingą filmą, vėliau prasčiau atliko ir 
fizinės ištvermės testą, kurio metu buvo matuojama, kaip ilgai jie 
pajėgia gniaužyti dinamometrą, nepaisydami didėjančio diskom- 

forto. Emocinės pastangos, išeikvotos pirmajame šio eksperimento 
etape, mažina gebėjimą atlaikyti ilgalaikio raumenų krūvio kelia- 
mą skausmą. Todėl ego išsekimą patyrę žmonės greičiau pasiduo- 
da norui trauktis iš eksperimento. Kitame eksperimente žmonės iš 
pradžių išsekinami užduotimi valgyti virtualų „sveiką“ maistą, pa- 
vyzdžiui, ridikėlius ar salierus, ir tuo pat metu priešintis pagundai 
pasmaguriauti šokolado ir kaloringų sausainių. Vėliau, kai reikės 
atlikti kokią nors sunkią kognityvinę užduotį, šie tiriamieji pasi- 
duos anksčiau už kitus. 

Situacijų ir užduočių, kurios, kaip jau žinoma, išsekina savi- 
tvardą, sąrašas ilgas ir įvairus. Visos jos susijusios su konfliktu ir 
natūralių polinkių slopinimu. Iš jų galima paminėti tokias: 


+ vengti minčių apie baltuosius lokius; 

+ slopinti emocinį atsaką į jaudinantį filmą; 

+ rinktis tai, kas prieštarauja natūraliems siekiams; 

+ mėginti padaryti įspūdį kitiems; 

+ atlaidžiai reaguoti į blogą partnerio elgesį; 

+ palaikyti ryšį su kitos rasės atstovu (turintiems išankstinę 
nuomonę). 


Labai įvairus ir išsekimo rodiklių sąrašas: 


+ nukrypimai nuo dietos; 

+ per didelis išlaidavimas nenumatytiems pirkiniams; 

+ agresyvi reakcija į provokaciją; 

+ sutrumpėjusi sugniaužimų trukmė atliekant pratimą su di- 
namometru; 

+ blogi rezultatai atliekant kognityvines užduotis ir priimant 
loginius sprendimus. 


Įtikinamai įrodyta: užsiėmimams, keliantiems didelius reikalavi- 
mus II sistemai, būtina savitvarda?, o ši reikalauja sekinančių ir 

nemalonių pastangų. Ne taip, kaip kognityvinės apkrovos atveju, 
išsekus ego bent iš dalies prarandama motyvacija. Jei stengiatės 
tvardytis atlikdami vieną užduotį, ėmęsi kitos užduoties tų pa- 
stangų vengiate, nors, jei labai reikėtų, pajėgtumėte jas įtempti. Ke- 
liuose eksperimentuose tiriamieji sugebėjo atsispirti ego išsekimo 
padariniams“, nes šiuo atžvilgiu turėjo stiprių paskatų. Ir priešin- 
gai: jei atliekant kokią nors užduotį trumpalaikėje atmintyje reikia 
išlaikyti šešis skaitmenis, didinti pastangų neverta. Ego išsekimas 
ir kognityvinis užimtumas - ne tas pats. 

Labiausiai stebinantis Baumeisterio grupės atradimas, jo paties 
žodžiais tariant, liudija, kad protinės energijos idėja - ne šiaip sau 
metafora". Nervų sistema suvartoja daugiau gliukozės negu bet 
kuri kita kūno dalis, o daug energijos reikalaujanti protinė veikla, 
įvertinta šia saldžia valiuta, regis, ypač brangi. Aktyviai spren- 
džiant sunkias kognityvines problemas ar atliekant savitvardos 
reikalaujančią užduotį, gliukozės koncentracija kraujyje sumažėja. 
Analogiškas procesas vyksta ir bėgiko kūne - bėgdamas jis eikvoja 
raumenyse esančius gliukozės išteklius. Iš to, kas pasakyta, pada- 
ryta drąsi išvada — kad ego išsekimo“ padarinių galima išvengti 
vartojant gliukozę. Baumeisteris su kolegomis keliais eksperimen- 
tais patvirtino šią hipotezę. 

Viename iš tų tyrimų savanoriams buvo pasiūlyta pažiūrėti 
trumpą begarsį pokalbio su viena moterimi vaizdo įrašą ir paprašy- 
ta interpretuoti jos kūno kalbą. Jiems atliekant šią užduotį, ekranu 
vienas po kito pamažu slinko žodžiai. Eksperimento dalyviai buvo 
perspėti tų žodžių nepaisyti, o pastebėjus, kad jie vis tiek atitraukia 
dėmesį, iš naujo susitelkti į tos moters elgesį. Kaip žinoma, tokio 
pobūdžio savitvarda sekina ego. Prieš atlikdami antrąją užduotį, 
visi savanoriai išgėrė šiek tiek limonado. Pusė iš jų gėrė limonadą, 
pasaldintą gliukoze, o kiti - saldiklių Splenda. Po to visi dalyviai 
gavo užduotį, pagal kurios sąlygas norėdami gauti teisingą atsaky- 
mą turėjo įveikti intuityvią reakciją. Intuityvias klaidas paprastai 

daug dažniau daro žmonės, kurių ego išsekęs, tad pastebėta, kad li- 
monadą su saldikliu Splenda gėrę eksperimento dalyviai savąjį ego 
išsekino — to ir buvo tikėtasi. Tarp gėrusių limonadą su gliukoze 
išsekimo požymių nepastebėta: cukraus lygis smegenyse buvo nor- 
malizuotas, todėl jų veiklos efektyvumas nesumažėjo. Prireiks šiek 
tiek laiko ir daug tolesnių tyrimų nustatyti, ar gliukozės išteklius 
mažinančios užduotys sukelia ir momentinį sužadinimą, lydimą 
vyzdžių išsiplėtimo ir pulso padažnėjimo. 

Apie keliančius nerimą išsekimo padarinius jurisprudencijai? 
neseniai paskelbta žurnale Proceedings of the National Academy 
of Sciences. Patys to nežinodami, vieno eksperimento dalyviais 
tapo aštuoni Izraelio teisėjai, nagrinėjantys nuteistųjų lygtinio 
paleidimo prašymus. Tos bylos pateikiamos atsitiktine tvarka, ir 
kiekvienai iš jų teisėjai skiria labai nedaug laiko, vidutiniškai po 
6 minutes. (Paprastai dauguma prašymų pagal nutylėjimą atmeta- 
mi, patenkinami tik 35 procentai. Kiekvieno sprendimo priėmimo 
tikslus laikas protokoluojamas. Protokoluojamos ir trys teisėjų val- 
gymo pertraukos - pusryčių, priešpiečių ir pietų.) Šio tyrimo auto- 
riai sudarė diagramą, rodančią patenkintų prašymų dalies ir laiko 
tarpo nuo paskutinės valgymo pertraukos iki teigiamų sprendimų 
priėmimo priklausomybę. Tuoj po kiekvienos valgymo pertraukos 
patenkintų prašymų dalis pastebimai padidėja (tuo metu patenki- 
nama apie 65 90 prašymų). Maždaug dvi valandas iki kitos teisėjų 
valgymo pertraukos patenkintų prašymų procentas nuolat mažėja 
ir prieš pat kitos pertraukos pradžią beveik siekia nulį. Turbūt nu- 
manote, kad tokie rezultatai nepageidautini, todėl tyrimo autoriai 
juos kruopščiai tikrino, išnagrinėjo daug alternatyvių paaiškini- 
mų. Tačiau tikėtiniausias paaiškinimas nežada nieko gera: nuvargę 
ir praalkę teisėjai linkę rinktis lengvesnį sprendimą — pagal nuty- 
lėjimą atmesti lygtinio paleidimo prašymus. Greičiausiai tokiam jų 
elgesiui turi įtakos ir nuovargis, ir alkis. 

TINGIOJI II SISTEMA 


Vienas iš svarbiausių II sistemos uždavinių — stebėti ir kontroliuoti 
I sistemos „pasiūlytas“ mintis ir veiksmus. Vieniems iš jų ji leidžia 
tiesiogiai pasireikšti elgesyje, o kitus slopina arba modifikuoja. 

Pavyzdžiui, štai toks paprastas uždavinys. Nebandykite jo spręs- 
ti - pasikliaukite nuojauta. 


Beisbolo lazda ir kamuoliukas kainuoja 1,10 dolerio. 
Lazda kainuoja doleriu brangiau už kamuoliuką. 
Kiek kainuoja kamuoliukas? 


Jums iš karto ateina į galvą kažkoks skaičius, tikriausiai 10 centų. 
Skiriamoji šio lengvo uždavinio ypatybė yra ta, kad jis lemia intu- 
ityvų, patrauklų ir... neteisingą atsakymą. Apskaičiuokite ir patys 
pamatysite. Jei kamuoliukas kainuotų 10 centų, tai visas pirkinys 
kainuotų 1,20 dolerio (10 centų už kamuoliuką ir 1,10 dolerio už 
lazdą), o ne 1,10 dolerio. Teisingas atsakymas yra 5 centai. Galime 
drąsiai daryti prielaidą, kad intuityvus atsakymas atėjo į galvą ir 
tiems, kurie atsakė teisingai, tik jie kažkokiu būdu sugebėjo atsi- 
spirti nuojautai. 

Mudu kartu su Shane Fredericku sukūrėme dviejų sistemų pa- 
grindu priimamų sprendimų teoriją. Pirma pateiktu uždaviniu 
apie lazdą ir kamuoliuką jis pasinaudojo aiškindamasis svarbiau- 
sią klausimą - ar II sistema pakankamai atidžiai seka I sistemos 
siūlymus. Jo samprotavimais, mes žinome svarbų faktą apie bet ką, 
teigiantį, kad kamuoliukas kainuoja 10 centų: tas žmogus nemėgi- 
no tikrinti, ar toks atsakymas teisingas, ir jo II sistema patvirtino 
intuityvų atsakymą, nors, jei tik būtų šiek tiek pasistengusi, galėjo 
jį atmesti. Be to, žinome ir tą, kad pateikusieji intuityvius atsaky- 
mus neatkreipė dėmesio į akivaizdžią bendro pobūdžio užuomi- 
ną — nenustebo, kodėl kažkas įtraukė į klausimyną uždavinį, ku- 
rio atsakymas toks paprastas. Stebina jau pats nenoro pasitikrinti 
faktas, juoba pasitikrinti buvo labai lengva: reikėjo tik kelias se- 

kundes įtempti protą (šis uždavinys vidutinio sunkumo), truputį — 
ir raumenis, leisti šiek tiek išsiplėsti vyzdžiams — ir šios apmau- 
džios klaidos būtų išvengta. Matyt, tie, kurie tvirtina, kad kamuo- 
liukas kainuoja 10 centų, yra dideli mažiausių pastangų dėsnio 
šalininkai, o tie, kurie tokio atsakymo vengia, apdovanoti akty- 
vesniu protu. 

Šį uždavinį apie lazdą ir kamuoliuką sprendė tūkstančiai uni- 
versiteto studentų, ir rezultatai pribloškiantys. Daugiau kaip 50 90 
Harvardo ir Prinstono universitetų bei Masačusetso technologi- 
jos instituto studentų pateikė intuityvų neteisingą atsakymą"*. Ne 
tokiuose garsiuose universitetuose tokių atsakymų buvo daugiau 
kaip 80 960. Lazdos ir kamuoliuko problema - pirmasis mūsų susi- 
dūrimas su pastebėjimu, prie kurio ne kartą grįšime šioje knygoje: 
daugelis žmonių per daug pasitiki savimi, linkę pernelyg kliautis 
savo nuojauta. Matyt, protinės pastangos jiems geriausiu atveju ne 
itin malonios, todėl jie kaip įmanydami jų vengia. 

O dabar pateiksiu loginį uždavinį - dvi prielaidas ir išvadą. Pa- 
bandykite kuo greičiau nustatyti, ar tas uždavinys pagrįstas logiš- 
kai. Ar tikrai tokia išvada darytina iš pateiktų prielaidų? 

Visos rožės yra gėlės. 


Kai kurios gėlės greitai vysta. 
Vadinasi, ir kai kurios rožės greitai vysta. 


Didžioji dauguma koledžų studentų mano, kad šis silogizmas tei- 
singas". O iš tikrųjų jis neteisingas, nes tarp greitai vystančių gėlių 
rožių gali ir nebūti. Kaip ir uždavinyje apie lazdą bei kamuoliu- 
ką, tikėtinas atsakymas ateina į galvą iš karto. Jam paneigti rei- 
kia įtempto darbo, nes įkyri mintis, kad toks atsakymas teisingas, 
apsunkina loginį mąstymą, ir dauguma žmonių net nesivargina 
gilintis. 

Iš šio eksperimento darytinos neviltį keliančios išvados dėl 
kasdienio gyvenimo samprotavimų. Peršasi mintis, kad žmonės, 


TINGUS KONTROLIERIUS + 67 


tikintys kokiu nors teiginiu, greičiausiai tikės ir jį pagrindžiančiais 
argumentais, net jei šie neteisingi. Jei į šį procesą įtraukta ir I siste- 
ma, pirma pateikiama išvada, o tik paskui argumentai. 

Dabar apsvarstykite kitą klausimą ir greitai atsakykite į jį prieš 
skaitydami toliau: 


Kiek žmogžudysčių per metus įvykdoma Mičigano valstijoje? 


Šis taip pat Shane Fredericko sugalvotas klausimas - dar vienas 
iššūkis II sistemai. Ieškant atsakymo į jį svarbu, ar respondentas 
prisimins šioje valstijoje esantį dideliu nusikalstamumu garsėjantį 
Detroito miestą. Jungtinių Valstijų koledžų studentai žino šį faktą, 
jie neklys ir sakydami, kad Detroitas — didžiausias Mičigano vals- 
tijos miestas. Tačiau kokio nors fakto žinojimas - dar ne viskas. 
Žinomi faktai ne visada ateina į galvą tada, kai jų labiausiai rei- 
kia. Žmonės, prisimenantys, kad Detroitas yra Mičigano valstijoje, 
nurodys didesnius žmogžudysčių skaičius šioje valstijoje negu to 
nežinantys, bet dauguma Fredericko respondentų, paklausti apie 
Mičigano valstiją, nepagalvojo apie Detroito miestą. Tiesą sakant, 
apie Mičigano valstiją paklaustų žmonių pateiktas vidutinis žmog- 
žudysčių skaičiaus įvertis mažesnis negu panašios grupės, pa- 
klaustos apie žmogžudysčių skaičių Detroite. 

Kaltę dėl to, kad neprisimintas Detroitas, turėtų prisiimti abi sis- 
temos - ir I, ir II. Ar šis miestas ateis į galvą paminėjus šią valstiją, iš 
dalies priklauso nuo automatinės atminties funkcijos. Šiuo požiū- 
riu žmonės nevienodi. Kai kurie iš jų Mičigano valstiją įsivaizduoja 
su visomis detalėmis. Šios valstijos gyventojai greičiausiai apie ją 
žinos daugiau faktų negu gyvenantys kitur; geografijos mokovai 
apie ją turės daugiau žinių negu beisbolo statistikos specialistai; 
intelektualesni žmonės apskritai dažniausiai geriau už kitus nusi- 
mano apie daugumą dalykų. Intelektas - gebėjimas ne tik protauti, 
bet ir surasti atmintyje reikiamą informaciją, o esant reikalui dar ir 
tinkamai paskirstyti dėmesį. Atmintis — I sistemos savybė, tačiau 

kiekvienas gali sulėtinti mąstymą ir aktyviai paieškoti atmintyje 
visų potencialiai svarbių faktų - lygiai taip pat, kaip visi mes galime 
sulėtinti mąstymą ir patikrinti, ar intuityvus uždavinio apie lazdą 
ir kamuoliuką atsakymas teisingas. Sąmoningos paieškos ir tikrini- 
mo mastas - II sistemos charakteristika, o ji visų skirtinga. 

Uždavinys apie lazdą ir kamuoliuką, gėlių silogizmas ir Mičiga- 
no / Detroito problema turi kai ką bendra. Atrodo, kad neteisingus 
atsakymus į tuos mažus testus bent iš dalies lėmė nepakankama 
motyvacija ir per menkos pastangos. Kiekvienas abiturientas, ver- 
tas gero universiteto, tikrai pajėgus teisingai atsakyti į pirmuosius 
du klausimus ir mąstyti apie Mičigano valstiją tol, kol prisimins 
jos didžiausią miestą ir šio nusikalstamumo problemą. Juk tie stu- 
dentai geba išspręsti daug sunkesnius uždavinius, jei tik nesusi- 
duria su pagunda susivilioti pirmiausia šovusiu į galvą iš pažiūros 
tikėtinu atsakymu. Kelia nerimą būtent lengvumas — kaip lengvai 
jie pasitenkina be vargo gautu atsakymu ir liaujasi galvoję. Šių jau- 
nuolių ir jų II sistemų savitvardos tingumas - toks įvertinimas 
gana griežtas, bet vargu ar neteisingas. Tuos, kurie atsispiria pro- 
tinio tingumo pagundai, galima pavadinti susidomėjusiais (arba 
įsitraukusiais). Jie judresni, gyvesni, intelekto atžvilgiu aktyvesni, 
mažiau linkę tenkintis iš pažiūros patraukliais atsakymais, skep- 
tiškiau vertina savo nuojautas. Psichologas Keithas Stanovichius 
juos pavadintų racionalesniais!?. 


INTELEKTAS, KONTROLĖ, RACIONALUMAS 


Mąstymo ir savitvardos ryšį mokslininkai yra tyrę įvairiais meto- 
dais. Kai kuriems jų labiau rūpi koreliacijos klausimas: jei žmones 
vertinsime pagal jų savitvardą ir kognityvinius gebėjimus, ar jie 
pagal abu tuos rodiklius užims panašią vietą? 

Viename iš pačių garsiausių eksperimentų psichologijos istori- 
joje Walteris Mischelis ketverių metų vaikams iškėlė negailestingą 

dilemą“. Jie turėjo rinktis: arba tučtuojau imti mažesnį skanėstą 
(vieną sausainį Oreo), arba didesnį skanėstą (du sausainius), tik šio 
reikėjo laukti 15 minučių, ir dar sunkiomis sąlygomis. Kiekvienas 
jų buvo paliktas vienas kambaryje, kuriame ant stalo buvo padėti 
sausainis ir varpelis. Vaikas bet kada galėjo juo paskambinti, iš- 
sikviesti eksperimentuotoją ir gauti sausainį. Eksperimento apra- 
še rašoma: „Kambaryje nebuvo jokių žaislų, knygų, paveikslėlių 
ir kitokių galinčių atitraukti dėmesį dalykų. Eksperimentuotojas 
išeidavo iš kambario ir nesirodydavo jame 15 minučių arba tol, 
kol kuris nors iš vaikų nepaskambindavo varpeliu, nesuvalgydavo 
sausainio, neatsistodavo ar neparodydavo kokių nors blogos savi- 
jautos požymių.“"* 

Vaikai buvo stebimi pro vienpusį veidrodį, o filmukas, rodan- 
tis jų elgesį belaukiant, žiūrovams visada sukeldavo skanaus juoko. 
Apie pusė vaikų sugebėjo išlaukti 15 minučių, dažniausiai stengda- 
miesi nežiūrėti į gundantį atlygį. Po dešimties ar penkiolikos metų 
buvo pastebėtas didelis skirtumas tarp tų, kurie atsispyrė pagun- 
dai, ir kitų vaikų. Atlikdami kognityvines užduotis, atsispyrusieji 
parodė žymiai geresnius vykdomosios kontrolės įgūdžius, o ypač 
stebino jų gebėjimas efektyviai perkelti dėmesį nuo vieno objekto 
prie kito. Pasiekę paauglystės amžių, jie daug rečiau įnikdavo į nar- 
kotikus. Išryškėjo ir didelis intelektinių gebėjimų skirtumas: vai- 
kų, kurie būdami ketverių metų amžiaus pasižymėjo stipresne sa- 
vitvarda, intelekto matavimo testų įverčiai būdavo daug geresni". 

Grupė Oregono universiteto mokslininkų tyrė kognityvinės 
kontrolės ir intelekto ryšį. Tyrė keliais būdais, įskaitant ir mėgi- 
nimą kelti intelektą gerinant dėmesio valdymą. 40 minučių sesijos 
metu jie leido 4—5 metų vaikams žaisti įvairius kompiuterinius žai- 
dimus, reikalaujančius dėmesio ir gebėjimo jį valdyti. Atlikdami 
vieną iš tų pratimų jie valdymo svirtimi turėjo nustumti į pievą 
katės piešinį, išvengdami dumblinų plotų. Pievos plotas pamažu 
mažėjo, o dumblinų plotų daugėjo, todėl stumdyti katę reikėjo vis 

tiksliau. Eksperimentuotojai nustatė, kad dėmesio treniravimas ne 
tik gerina vykdymo kontrolę. Pagerėjo ir daugelio neverbalinių in- 
telekto testų rezultatai, ir tas pagerėjimas išsilaikė kelis mėnesius. 
Kitais tos pačios grupės tyrimais identifikuoti konkretūs genai, 
dalyvaujantys dėmesio valdymo procese, parodyta, kad šiam gebė- 
jimui turi įtakos ir vaikų auklėjimo šeimoje metodai, bei nustatyta, 
kad vaikų gebėjimai valdyti dėmesį ir emocijas glaudžiai susiję. 

Shane Frederickas sudarė kognityvinio apmąstymo testą (Cog- 
nitive Reflection Test). Į jį įeina uždavinys apie lazdą ir kamuoliuką bei 
dar du klausimai, kurie taip pat prašosi intuityvaus atsakymo - pa- 
trauklaus, bet ir neteisingo (tie klausimai pateikti 5-ame skyriuje). 
Tęsdamas tuos tyrimus, jis ėmė gilintis į labai blogus šio testo įver- 
čius gavusių studentų (t. y. tų, kurių II sistemos priežiūros funkcija 
labai silpna) charakteristikas ir nustatė, kad atsakydami į klausi- 
mus jie linkę pateikti pirmą atėjusią į galvą mintį ir nesivarginti 
tikrindami nuojautos siūlymus. Tie, kurie spręsdami uždavinius 
savo nuojauta vadovaujasi besąlygiškai, linkę priimti ir kitus I sis- 
temos pasiūlymus. Kalbant konkrečiau, jie impulsyvūs, nekantrūs 
ir nori atlygio tuoj pat. Pavyzdžiui, 63 96 intuityvių respondentų 
tvirtina, kad mieliau gautų 3 400 dolerių šį mėnesį negu 3 800 dole- 
rių kitą mėnesį. Tik 37 96 teisingai išsprendusiųjų visus tris uždavi- 
nius pasirinkimas trumparegiškas — gauti mažesnę sumą, bet už- 
tat tučtuojau. Paklausti, kiek sutiktų mokėti už tai, kad jų užsakyta 
knyga būtų pristatyta kuo greičiau, prastai atlikusieji kognityvi- 
nio apmąstymo testą buvo pasiryžę mokėti dvigubai daugiau nei 
jį atlikusieji puikiai. Fredericko gauti rezultatai perša mintį, kad 
mūsų psichologinės dramos veikėjų „asmenybės“ skiriasi. I siste- 
ma impulsyvi ir intuityvi, o II sistema - gebanti protauti, atsargi, 
bet kai kurių žmonių ji dar ir tingi. Panašius skirtumus regime ir 
tarp individų: vieni panėši į savo II sistemą, kiti artimesni savo 
I sistemai. Paaiškėjo, kad šis paprastas testas — vienas iš geriausių 
būdų nustatyti mąstymo tingumą. 

Keithas Stanovichius ir jo ilgametis bendradarbis Richardas 
Westas iš pradžių buvo pasiūlę I sistemos ir II sistemos terminus 
(dabar jie labiau linkę kalbėti apie I tipo ir II tipo procesus). Sta- 
novichius su kolegomis kelis dešimtmečius nagrinėjo individų 
skirtumus šioje knygoje gvildenamų problemų aspektu. Jie kėlė 
vieną paprastą klausimą, tik daugeliu būdų: kodėl kai kurie žmo- 
nės labiau už kitus linkę susidaryti šališką nuomonę? Savo išvadas 
Stanovichius paskelbė knygoje Rationality and the Reflective Mind 
(Racionalumas ir reflektyvus protas), kurioje pateikė drąsų ir savitą po- 
žiūrį šio skyriaus tema. Tarp dviejų II sistemos dalių jis brėžia ryš- 
kią skiriamąją liniją - tokią ryškią, kad vadina jas atskirais „pro- 
tais“. Vienas iš tų protų (Stanovichius praminė jį algoritminiu) 
užsiima lėtu mąstymu ir reikalaujančiais pastangų skaičiavimais. 
Kai kurie žmonės geriau už kitus atlieka didelės smegenų galios 
reikalaujančias užduotis. Jie puikiai išlaiko intelekto testus ir geba 
greitai bei veiksmingai pereiti nuo vienos užduoties prie kitos. Ta- 
čiau Stanovichius tvirtina, kad aukštas intelektas neapsaugo nuo 
šališkumo. Yra ir kitas gebėjimas, kurį jis vadina racionalumu. 
Pagal Stanovichiaus koncepciją racionalus žmogus panašus į tokį, 
kurį pirma pavadinau „susidomėjusiu, įsitraukusiu“. Jo argumen- 
tacijos esmė yra ta, kad racionalumą reikėtų skirti nuo intelekto. Jo 
nuomone, paviršutiniškas, arba „tingus“, mąstymas liudija nepa- 
kankamą proto reflektyvumą, racionalumo trūkumą. Tai patrau- 
kli, skatinanti apmąstymus idėja. Ieškodami ją patvirtinančių ar- 
gumentų, Stanovichius su kolegomis nustatė, kad lazdos ir kamuo- 
liuko bei kitos panašios užduotys yra patikimesni mūsų polinkio į 
kognityvinio pobūdžio klaidas indikatoriai negu įprastos intelekto 
matavimo priemonės, sakykim, IO nustatymas. Laikas parodys, 
ar intelekto netapatinimas su racionalumu gali nuvesti prie naujų 
atradimų. 

ŠNEKOS APIE KONTROLĘ 

„Jai nereikėjo pastangų, kad ištisas valandas nesitrauktų nuo savo 
užduoties. Ji buvo tėkmės būsenos.“ 

„Po ilgos, kupinos susitikimų dienos jo ego buvo išsekęs. Todėl, užuot 
apgalvojęs tą problemą, jis ėmėsi įprastų darbo procedūrų.“ 

„Jis nesiteikė patikrinti, ar tai, ką pasakė, turi prasmės. Ar jo II siste- 
ma visada tingi, o gal jis tik buvo pervargęs?“ 

„Deja, ji linkusi išsakyti viską, kas tik šauna į galvą. Jai greičiausiai 
sunku atidėti ir atlygio gavimą. Jos II sistema silpna.“ 


4 


Asociacijų mechanizmas! 


Prieš pradėdami pažintį su stulbinama I sistemos veikla, pažvelki- 
te į šiuos žodžius: 


Bananai Vėmimas 


Per pastarąją sekundę ar dvi daug ką patyrėte. Prieš akis iškilo ke- 
letas nemalonių vaizdų ir prisiminimų. Išreikšdamas pasibjaurėji- 
mą šiek tiek persikreipė veidas, galbūt net ir šią knygą pastūmėte 
tolyn nuo savęs. Pulsas padažnėjo, plaukeliai ant rankų pasišiaušė, 
išpylė prakaitas. Trumpai tariant, į keliantį pasibjaurėjimą žodį 
reagavote taip, kaip būtumėte reagavę į tikrą įvykį, tik truputį sil- 
pniau. Visa tai vyko automatiškai, jums nesikišant?. 

Taip elgtis nebuvo jokios svarbios priežasties, tačiau protas au- 
tomatiškai padarė prielaidą apie žodžių bananai ir vėmimas seką 
laiko atžvilgiu bei priežastinį ryšį ir sukurpė fragmentišką sce- 
narijų, kuriame bananai sukelia šleikštulį. Dėl to laikinai juntate 
pasibjaurėjimą bananais (tik nesijaudinkite - jis praeis). Atminties 
būsena pakito ir kitais būdais: dabar esate kaip niekad pasiren- 
gę pastebėti daiktus ir sąvokas, susijusias su vėmimu (šleikštulį, 
smarvę, pasibjaurėjimą), bei žodžius, susijusius su bananais (gel- 
tona spalva, vaisiai, o gal net ir obuoliai bei uogos), ir atitinkamai 
į juos reaguoti. 

Vėmimą paprastai sukelia specifiniai dalykai - pagirios ir ne- 
virškinimas. Būsite ir kaip niekad pasirengę atpažinti žodžius, 
kurie asocijuojasi su kitomis šio nepageidautino rezultato priežas- 
timis. Be to, I sistema pastebėjo faktą, kad šių dviejų žodžių sugre- 
tinimas neįprastas; greičiausiai su tuo niekada anksčiau nesusidū- 
rėte. Todėl šiek tiek nustebote. 

Šis sudėtingas reakcijų kompleksas atsirado greitai, automatiš- 
kai, be pastangų. Jų nepageidavote ir negalėjote sustabdyti. Tai buvo 
I sistemos veiklos rezultatas. Tai, kas nutiko jums pamačius tuos 
žodžius, buvo padariniai proceso, vadinamo asociatyviniu aktyva- 
vimu: sužadintos mintys sukelia daug kitų, ir smegenyse pasklinda 
aktyvumo bangos. Būdingas šios sudėtingos protinių įvykių sekos 
komplekso bruožas - nuoseklumas, prasmingumas (koherencija). 
Visi elementai susiję, kiekvienas iš jų palaiko ir sustiprina kitus. 
Vienas ar kitas žodis pažadina prisiminimus, kurie sukelia emo- 
cijas, savo ruožtu keičiančias veido išraišką ir sukeliančias kitas 
reakcijas, pavyzdžiui, įsitempimą ar mėginimą atsitraukti. Veido 
išraiška ir mėginimo nusišalinti judesiai sustiprina su jais susiju- 
sius jausmus, o šie — atitinkamas mintis. Visa tai vyksta greitai ir 
vienu metu. Taip randasi save pastiprinanti (selfreinforcing) struktū- 
ra kognityvinių, emocinių ir fizinių reakcijų, vienu metu ir įvairių, 
ir integruotų; tos reakcijos vadinamos asociatyviai nuosekliomis. 

Maždaug per sekundę automatiškai ir nesąmoningai atlikote 
stulbinamą veiksmą. Pradėjusi nuo visiškai netikėto įvykio, I sis- 
tema iš šios situacijos (keisto dviejų žodžių derinio) pasistengė iš- 
gauti kuo daugiau prasmės, juos susiejo taip, kad tarp jų atsirastų 
priežastinis ryšys ir išsirutuliotų nuosekli istorija. Ji įvertino ga- 
limą pavojų (nuo mažo iki vidutinio) ir sukūrė tam tikro toles- 
nio vyksmo kontekstą parengdama jus įvykiams, kurie ką tik tapo 
tikėtinesni. Ji sukūrė ir dabartinio įvykio kontekstą, įvertinusi jo 
netikėtumą. Viskas baigėsi tuo, kad tapote kiek įmanoma geriau 
informuoti apie praeitį ir parengti ateičiai. 

Aprašytasis įvykis keistas tuo, kad I sistema tų dviejų žodžių 
sugretinimą palaikė tikrovės atspindžiu. Kūnas reagavo į juos taip, 
kaip būtų reagavęs į realius jais įvardytus dalykus, tik truputį sil- 
pniau, o emocinė reakcija ir fizinis atsitraukimas buvo šio įvykio 
interpretacijos dedamosios. Kognityvinių mokslų specialistai pas- 
taraisiais metais pabrėžia, kad pažinimo procesas vyksta visame 
kūne. Mąstote ne tik smegenimis, bet ir visu kūnu:. 

Tų protinių įvykių mechanizmas žinomas jau seniai: tai minčių 
asociacijos. Iš patirties žinome, kad mintys sąmoningame prote 
gana tvarkingai seka viena kitą. Britų filosofai septynioliktame ir 
aštuonioliktame amžiuose ieškojo taisyklių, kurios paaiškintų to- 
kias sekas. 1748 metais išleistoje knygoje An Enguiry Concerning 
Human Understanding (Žmogaus proto tyrinėjimas) škotų filosofas Da- 
vidas Hume'as asociacijos principus suvedė į tris: panašumo, arti- 
mumo laiko ir vietos atžvilgiais bei priežastingumo. Nuo Hume'o 
laikų asociacijos suvokimas iš esmės pakito, bet šie trys principai 
tebėra geras atspirties taškas. 

Kalbėsiu apie mintį plačiąja prasme. Ji gali būti konkreti ar abs- 
trakti, ją galima išreikšti daugeliu būdų: veiksmažodžiu, daikta- 
vardžiu, būdvardžiu ar net sugniaužtu kumščiu. Psichologai mintis 
laiko mazgais plataus tinklo, kuris vadinamas asociatyviąja atmin- 
timi ir kuriame kiekviena mintis susijusi su daugybe kitų. Yra trys 
skirtingi tų sąsajų tipai: priežastys susijusios su savo padariniais 
(virusas > peršalimas); daiktai su savo savybėmis (laimas > žalias); 
daiktai su kategorijomis, kurioms priklauso (bananai > vaisiai). 
Vienu atžvilgiu esame pasistūmėję toliau už Hume'ją: nebema- 
nome, kad protas sąmoningų minčių seką nagrinėja nuosekliai, 
t. y. gvildena jas vieną po kitos. Pagal dabartinę asociatyviosios są- 
monės veikimo sampratą daug kas vyksta vienu metu. Sužadinta 
mintis sukelia ne dar vieną mintį, bet gausybę minčių, kurios savo 
ruožtu paskatina dar kitas. Be to, sąmonė pastebi tik kai kurias su- 
žadintas mintis. Didžioji asociatyvaus mąstymo dalis vyksta slap- 

ta, yra paslėpta nuo sąmoningosios savasties. Sunku susitaikyti su 
mintimi, kad tik ribotu mastu galime suvokti, kaip veikia mūsų 
pačių protas, nes ta mintis prieštarauja mūsų potyriams. Ir vis dėl- 
to tai tiesa: apie save žinome daug mažiau, negu atrodo. 


POTYRIŲ PRIMINIMO STEBUKLAI 


Kaip būdinga mokslui, pirmasis proveržis siekiant suprasti asoci- 
atyvinį mechanizmą susijęs su matavimo metodo patobulinimu. 
Vos prieš kelis dešimtmečius asociacijos buvo tiriamos vieninteliu 
būdu — daugybei žmonių būdavo užduodamas, pavyzdžiui, toks 
klausimas: „Koks pirmas žodis ateina į galvą, išgirdus žodį DIE- 
NA?“ Tyrinėtojai suskaičiavo atsakymų „naktis“, „saulėta“, „ilga“ 
dažnį. Dvidešimto amžiaus devintajame dešimtmetyje psicholo- 
gai nustatė, kad kokio nors žodžio pateikimas nedelsiant sukelia 
išmatuojamus pokyčius - prasme susiję su užduotaisiais žodžiai 
prisimenami lengviau. Jei neseniai matėte ar girdėjote žodį EAT 
(valgyti), kurį laiką išliks didesnė tikimybė, jog ne visą žodį SO P 
užbaigsite taip, kad jis reikštų SOUP (sriuba), o ne SOAP (muilas). 
Žinoma, jei prieš tai matėte žodį WASH (praustis / plauti), elgsitės 
priešingai. Tai - vadinamasis (potyrio) priminimo efektas (priming 
effect). Kitaip tariant, EAT suaktyvina žodį SOUP, o žodis WASH — 
žodį SOAP*. 

Potyrio priminimo efektai reiškiasi įvairiais pavidalais. Jei šiuo 
metu jūsų galvoje „įstrigęs“ žodis EAT (nesvarbu, suvokiate tai ar 
ne), greičiau nei paprastai atpažinsite žodį SOUP, net ir ištartą pa- 
šnibždomis ar neryškiai užrašytą. Žinoma, primintas ne tik žodis 
„sriuba“, bet ir daug kitų su maistu susijusių žodžių: „šakutė“, „iš- 
alkęs“, „riebus“, „dieta“, „sausainis“. O jei visai neseniai pietavote 
restorane prie išklibusio stalo, tai galite prisiminti ir žodį „iškli- 
bęs“. Be to, tos jau sužadintos mintys pasižymi šiokiu tokiu gebėji- 
mu sužadinti ir kitas mintis, nors tas gebėjimas išreikštas silpniau. 

Kaip ratilai vandens paviršiuje, sužadinimas išplinta nedidelėje 
plataus asocijuotų minčių tinklo dalyje. Tų ratilų kartografavimas 
šiuo metu - viena iš labiausiai jaudinančių psichologinių tyrimų 
krypčių. 

Kitas didelis žingsnis atminties suvokimo link - atskleista, kad 
potyrio priminimo efektas apima ne tik sąvokas ir žodžius. Be abe- 
jo, negalite to žinoti iš sąmoningos patirties, bet turite susitaikyti 
su mintimi, kad dėl potyrių priminimo jūsų veiksmai ir emocijos 
gali sužadinti mintis apie tokius įvykius, kurių net nesuvokiate. 
Viename eksperimente, iš karto tapusiame klasika, psichologas 
Johnas Barghas su bendradarbiais paprašė Niujorko universiteto 
studentų (dauguma jų buvo 18-22 metų amžiaus) iš penkių žo- 
džių rinkinio surinkti keturių žodžių sakinius (pavyzdžiui, buvo 
nurodyti žodžiai randa, jis, tai, geltonas, akimirksniu). Pusėje 
vienai studentų grupei pateiktų užšifruotų sakinių buvo žodžių, 
susijusių su senais žmonėmis (Florida, užmaršus, praplikęs, žilas, 
raukšlėtas). Baigę užduotį, jaunieji eksperimento dalyviai buvo nu- 
siųsti atlikti kito eksperimento į kabinetą kitame koridoriaus gale. 
Ta trumpa kelionė į koridoriaus galą ir sudarė šio eksperimento 
esmę. Tyrinėtojai nepastebimai matavo, per kiek laiko studentai 
nuėjo į kitą koridoriaus galą. Pasitvirtino Bargho prognozė: stu- 
dentai, kūrę sakinius iš žodžių apie senus žmones, koridoriumi ėjo 
gerokai lėčiau už kitus. 

Šis „Floridos efektas“ apima du potyrių priminimo etapus. 
Iš pradžių atitinkamų žodžių rinkinys sužadina mintį apie seny- 
vą amžių, nors pats žodis „senas“ neminimas. Paskui ta mintis 
sužadina atitinkamą elgesį - lėtą ėjimą, kuris būdingas seniems 
žmonėms. Visa tai vyksta nedalyvaujant sąmoningam suvokimui. 
Po eksperimento apklausus studentus paaiškėjo, jog nė vienas iš jų 
nepastebėjo, kad tuos žodžius sieja bendra tema. Visi jie tvirtino, 
kad niekas iš to, ką jie darė po pirmojo eksperimento, negalėjo būti 
paveikta jiems pateiktų žodžių. Nors jie sąmoningai ir nesuvokė 

minties apie senyvą amžių, tačiau jų veiksmai vis tiek pasikeitė. 
Šis įstabus potyrio priminimo reiškinys (kai mintis daro poveikį 
veiksmui) žinomas kaip ideomotorinis efektas. Nors tikrai to są- 
moningai nejutote, tačiau šios pastraipos skaitymas analogiškai 
paveikė ir jus. Jei dabar reikėtų atsistoti ir atsinešti stiklinę van- 
dens, pakiltumėte nuo kėdės truputį lėčiau nei paprastai, nebent 
nemėgstate senų žmonių - tokiu atveju, kaip rodo tyrimai, gal tą 
darysite greičiau nei visada! 

Ideomotorinis ryšys veikia ir atbuline tvarka. Viename Vokieti- 
jos universitete atlikti tyrimai buvo tikras atspindys tų ankstyvųjų 
eksperimentų, kuriuos Barghas su kolegomis atliko Niujorke. Stu- 
dentų buvo paprašyta 5 minutes vaikščioti po kambarį 30 žingsnių 
per minutę greičiu, taigi tik maždaug dviem trečdaliais mažesniu 
nei įprastas greičiu. Po šio trumpo pratimo jie daug greičiau atpa- 
žindavo žodžius, susijusius su senyvu amžiumi“: užmaršus, senas, 
vienišas. Abipusiai priminimo efektai pasižymi tendencija sukel- 
ti nuoseklią reakciją: jei buvo sužadintos jūsų mintys apie senyvą 
amžių, būsite linkę elgtis kaip senas žmogus, o jei elgsitės kaip se- 
nas žmogus, sužadinsite mintis apie senyvą amžių. 

Abipusės sąsajos asociacijų tinkle — įprastas dalykas. Pavyz- 
džiui, kai linksma ir smagu, norisi šypsotis. O šypsena turi ten- 
denciją didinti pasitenkinimą. Paimkite pieštuką ir kelias sekun- 
des laikykite sukandę taip, kad galas su trintuku būtų nukreiptas į 
dešinę, o smaigalys - į kairę. Po to pakeiskite pieštuko padėtį taip, 
kad smaigalys atsidurtų tiesiai prieš jus, o lūpomis suspauskite kitą 
jo galą (tą, kur trintukas). Greičiausiai net neatkreipėte dėmesio, 
kad vienas iš šių veiksmų privertė jus susiraukti, o kitas - šypsotis. 
Koledžo studentų buvo paprašyta įvertinti Gary Larsono komikso 
The Far Side (Tolimoji pusė) piešinukų juokingumą laikant burnoje 
pieštuką. Tiems, kurie „šypsojosi“ (patys to nepastebėdami), pieši- 
nukai atrodė juokingesni negu tiems, kurie buvo „susiraukę“. Ki- 
tame eksperimente žmonės susiraukusiais veidais (surauktais an- 

takiais) emocingiau reagavo į liūdno turinio paveikslėlius — išba- 
dėjusius vaikus, besivaidijančius žmones, sužalotas avarijų aukas. 

Ir paprasti, įprasti gestai gali nepastebimai paveikti mintis ir 
jausmus. Viename eksperimente žmonių buvo paprašyta klausy- 
tis pranešimų? užsidėjus naujas ausines. Buvo pasakyta, kad šio 
eksperimento tikslas - išbandyti naujos garso įrangos kokybę, ir 
nurodyta sukioti galvą tikrinant, ar garsas neiškraipomas. Pusės 
dalyvių buvo paprašyta judinti galvą aukštyn ir žemyn, o kitų — 
judinti ją į šalis. Dalyviai klausėsi radijo žinių. Tie, kurie judino 
galvą aukštyn ir žemyn (pritarimo ženklas), tam, ką girdėjo per 
radiją, buvo linkę pritarti, o ją sukioję į šalis - dažniausiai nepri- 
tarti. Ir šiuo atveju tai buvo daroma nesąmoningai - tokį elgesį 
nulėmė įprasta pritarimo ir nepritarimo sąsaja su tiek pat įprasta jų 
abiejų fizine raiška (gestais). Dabar aišku, kodėl paplitęs raginimas 
„nepaisant savijautos elgtis ramiai ir maloniai“ — labai geras pata- 
rimas: greičiausiai iš tikrųjų pasijusite ramūs ir malonūs. 


KUO VADOVAUJAMĖS 


Priminimo efekto tyrimai leido padaryti atradimus, keliančius pa- 
vojų susikurtam įvaizdžiui apie save kaip apie sąmoningus ir sa- 
varankiškus savo nuomonių ir pasirinkimų autorius. Pavyzdžiui, 
daugelis balsavimą laikome apgalvotu veiksmu, atspindinčiu mūsų 
vertybes ir politikos vertinimus, kurių neveikia su tuo nesusiję da- 
lykai. Atrodytų, balsavimo vieta tam neturėtų daryti įtakos, bet 
daro. Balsavimų pasiskirstymo per 2000 metų rinkimus Arizonos 
valstijos apygardose ypatumų tyrimai parodė, kad siūlymai didinti 
mokyklų finansavimą!? žymiai didesnio palaikymo susilaukė tuo- 
se balsavimo punktuose, kurie buvo mokyklų patalpose, o ne kur 
nors kitur. Atskiru eksperimentu įrodyta, kad aprodžius mokyklos 
klases ir mokinių spinteles rinkėjams parama tokiai iniciatyvai 
dar labiau padidėjo. Pamatytų vaizdų poveikis buvo stipresnis net 

už mokinių tėvų ir kitų balsuotojų nuomonių skirtumus! Potyrių 
priminimo efekto tyrimai pažengė toliau nei pradinio etapo eks- 
perimentai, parodę, kad mintys apie senyvą amžių skatina žmones 
vaikščioti lėčiau. Dabar jau žinoma, kad priminimo efektas turi 
poveikį kiekvienam mūsų gyvenimo aspektui. 

Keistokas su pinigais susijusių potyrių priminimo poveikis". 
Vieno eksperimento dalyviams buvo parodytas penkių žodžių są- 
rašas ir paprašyta iš jų sudaryti keturių žodžių frazę pinigų tema 
(„kasa, ir, mokėti, didelis, atlyginimas“ tapo „kasoje išmokamu di- 
deliu atlyginimu“). Kiti priminimai buvo daug subtilesni, įskaitant 
ir gretimus, bet su pinigų tema nesusijusius dalykus, pavyzdžiui, 
„Monopolio“ žaidimo „dolerių“ krūveles ant stalo arba kompiuterį 
su ekrano užsklanda, vaizduojančia vandens paviršiuje plaukio- 
jančius dolerių banknotus. 

Priminus pinigus, eksperimento dalyviai tapo labiau nepri- 
klausomi, negu būtų buvę neturėdami tokio asociacijų perjungi- 
klio — beveik dvigubai ilgiau mėgino patys, neprašydami eksperi- 
mentuotojo pagalbos, išspręsti labai sunkų uždavinį. Akivaizdu, 
kad jų savikliova padidėjo. Taip nusiteikę jie tapo ir savanaudiš- 
kesni - nebe taip noriai sutiko padėti kitiems studentams, apsime- 
tusiems, kad nesupranta eksperimento užduoties. Eksperimentuo- 
tojui negrabiai numetus ant grindų saują pieštukų, jam į pagalbą 
atėję pinigų temai nusiteikę (nesąmoningai) eksperimento dalyviai 
pakėlė nuo grindų mažiau pieštukų. Kitame šios serijos eksperi- 
mente dalyviams buvo pasakyta, kad netrukus bus supažindinti su 
vienu žmogumi, turės pasikalbėti su juo, ir buvo paprašyti pastaty- 
ti dvi kėdes, o eksperimentuotojas tuo metu išėjo atsivesti to žmo- 
gaus. Tie dalyviai, kuriems buvo užsiminta apie pinigus, panoro 
būti atokiau nuo laukiamo svečio negu tie, kuriems apie pinigus 
nebuvo užsiminta (atitinkamai už 118 ir už 80 centimetrų). Pasku- 
tinio kurso studentai, kuriems buvo užsiminta apie pinigus, labiau 
norėjo pasilikti vieni. 

Bendras visų tų rezultatų požymis yra tas, kad mintis apie pi- 
nigus yra priminimas, skatinantis individualizmą: nenorą ben- 
dradarbiauti su kitais, priklausyti nuo kitų ar priimti kitų reika- 
lavimus. Šį puikų eksperimentą atliko psichologė Kathleen Vohs, 
savo straipsnyje parodžiusi pagirtiną santūrumą - ji suteikė skai- 
tytojams galimybę savarankiškai pasidaryti savaime suprantamas 
išvadas. Jos eksperimentai labai turiningi: jų rezultatai byloja, kad 
gyvenimas kultūrinėje aplinkoje, kupinoje apie pinigus primenan- 
čių dalykų"', veikia mūsų elgseną ir mūsų nuomones ne visada su- 
prantamais būdais ir kad tuo poveikiu ne visada galime didžiuotis. 
Kai kuriose kultūrose dažnai primenama pagarba, kitose nuolat 
minimas Dievas, o dar kitose dideliais Brangiojo Vado atvaizdais 
verčiama atminti pareigą paklusti. Ar galima abejoti tuo, kad visur 
iškabinėti šalies vadovo portretai diktatorių valdomose visuome- 
nėse ne tik sukelia pojūtį, kad „Didysis Brolis stebi“, bet ir slopina 
spontaniškas mintis ir nepriklausomus veiksmus? 

Potyrių priminimo tyrimų rezultatai leidžia manyti, kad pri- 
minimas žmonėms, jog jie mirtingi, didina autoritarinių idėjų 
patrauklumą!?, nes mirties baimės kontekste jos teikia viltį. Kiti 
eksperimentai patvirtino Freudo įžvalgas apie simbolių ir metafo- 
rų vaidmenį nesąmoningose asociacijose. Pavyzdžiui, pagalvokite 
apie žodžių fragmentus W HirS P. Žmonės, kurie neseniai 
buvo paprašyti pagalvoti apie kokį nors veiksmą, kurio jie gėdija- 
si, iš tų žodžių fragmentų greičiausiai sudarys žodžius WASH ir 
SOAP, o ne žodžius WISH ir SOUP. Be to, jau vien mintis, kad 
reikėtų durti į nugarą bendradarbiui, labiau skatina žmones pirkti 
muilą, dezinfekavimo ar valymo priemones negu baterijas, sultis 
ar saldumynus. Regis, sąžinės graužatis sukelia troškimą apvalyti 
savo kūną. Šis siekis vadinamas „Ledi Makbet efektu“. 

Apvalyti labiausiai norima tas kūno dalis, kurios buvo įtrauktos 
į nuodėmingą veiksmą. Vieno eksperimento dalyviai buvo įkalbė- 
ti „meluoti“ įsivaizduojamam žmogui (telefonu arba elektroniniu 

paštu). Po to buvo tikrinama, kokių produktų jie labiausiai pagei- 
dautų. Tie, kurie melavo telefonu, labiau norėjo skysčio burnai 
skalauti, o ne muilo, melavę elektroniniu paštu labiau pageidavo 
muilo, o ne skysčio burnai skalauti“. 

Kai pasakoju klausytojams apie potyrių priminimo tyrimus, jie 
dažnai nenori patikėti. Ir nenuostabu, nes II sistema manosi va- 
dovaujanti ir žinanti savo pasirinkimų priežastis. Tačiau galvoje 
vis tiek gali kilti klausimų: kodėl tokių primityvių manipuliacijų 
kontekstų įtaka tokia didelė? Ar tie eksperimentai parodo, kad esa- 
me visiškai priklausomi nuo to, kur link mus nukreipia aplinka tą 
akimirką? Žinoma, ne. Potyrių priminimo efektai esti stabilūs, bet 
ne visada stiprūs. Iš šimto balsuotojų tik keli (tie, kurie nebuvo ap- 
sisprendę, už ką balsuoti) mokyklų finansavimo klausimu balsuos 
kitaip dėl to, kad balsavimas vyksta kokios nors mokyklos patal- 
pose, o ne, pavyzdžiui, bažnyčioje, bet rinkimų baigtį gali lemti ir 
tie keli procentai. 

Tačiau noriu, kad susitelktumėte į tą, ką noriu pasakyti: ne- 
tikėti šiais duomenimis nėra pagrindo. Tai - ne pramanai ir ne 
statistikos atsitiktinumas. Jums nelieka kito pasirinkimo, kaip tik 
susitaikyti su mintimi, kad svarbiausios šių tyrimų išvados teisin- 
gos. Dar svarbiau, kad pripažintumėte — jos tinka ir jums. Jeigu 
jums būtų parodę ekrano užsklandą su plaukiojančiais vandenyje 
dolerių banknotais, greičiausiai ir jūs, atėję į pagalbą nevikriam 
eksperimentuotojui, būtumėte pakėlę nuo grindų mažiau pieštu- 
kų. Manote, kad tie rezultatai jūsų neliečia, nes jie nesiderina su 
jūsų subjektyvia patirtimi. Tačiau subjektyvią patirtį daugiausia 
sudaro II sistemos istorijos apie visa, kas vyksta, kurias ji pasakoja 
pati sau. Potyrių priminimo efektai kyla I sistemoje, todėl sąmo- 
ningai prie jų prieiti negalite. 

Šį skyrių užbaigsiu puikiu potyrių priminimo efekto pavyz- 
džiu. Veiksmas vyko vieno britų universiteto personalo virtuvėje“. 
Daugelį metų universiteto darbuotojai už darbo dienos metu iš- 

gertą arbatą ir kavą atsiskaitydavo mesdami monetas į vadinamąją 
„sąžiningumo dėžutę“. Šalia jos kabėjo ir siūlomų kainų sąrašas. 
Vieną dieną be jokių įspėjimų ir paaiškinimų tiesiai virš to kainy- 
no radosi plakatas. Dešimties savaičių laikotarpiu kas savaitę buvo 
kabinamas vis naujas plakatas, vaizduojantis arba gėles, arba akis, 
žiūrinčias tiesiai į stebėtoją. Niekas nesiaiškino šių plakatų pras- 
mės ir jų nekomentavo, tačiau į dėžutę įmestų pinigų kiekis gero- 
kai pakito. 4-ame paveikslėlyje parodyti plakatai ir pinigų kiekis, 
kurį žmonės įmetė į dėžutę (nelygu, kiek išgėrė kavos ar arbatos). 
Verta į jį pasižiūrėti atidžiau. 

Pirmąją eksperimento savaitę (ji parodyta paveikslėlio apa- 
čioje) į kavos ir arbatos gėrėjus žvelgė dvi plačiai išplėstos akys, 
ir jie tą savaitę mokėjo vidutiniškai po 70 pensų už litrą pieno. 
Antrąją savaitę plakatas vaizdavo gėles, ir gėrėjai už litrą pieno 
mokėjo vidutiniškai tik po 15 pensų. Tendencija nesikeitė. Gė- 
rėjai per „akių savaites“ mokėjo vidutiniškai tris kartus daugiau 
negu per „gėlių savaites“. Akivaizdu, kad vien simbolinis primi- 
nimas žmonėms, kad jie stebimi, skatino elgtis padoriau. Kaip ir 

tikėjomės, efektas kyla nesąmoningai. Ar dabar tikite, kad taip 
elgtumėtės ir jūs? 

Prieš keletą metų psichologas Timothy Wilsonas parašė knygą 
provokuojančiu pavadinimu Strangers in Ourselves (Nepažįstamie- 
ji mumyse). Jau supažindinau jus su tuo nepažįstamuoju!“ jumyse, 
nepastebimai kontroliuojančiu daugelį jūsų veiksmų, nors kartais 
akies krašteliu į jį dirstelite. I sistema teikia įspūdžius, kurie dažnai 
tampa jūsų įsitikinimais. Ji - dar ir šaltinis impulsų, kuriais dažnai 
grindžiate savo pasirinkimus ir veiksmus. Susiedama dabartį su 
nesena praeitimi ir su artimiausios ateities lūkesčiais, ji siūlo neby- 
lią interpretaciją visa ko, kas nutinka jums ir vyksta aplink jus. Joje 
yra pasaulio modelis, kuris akimirksniu įvertina įvykius, nustato, 
kokie jie - normalūs ar netikėti. Ji — jūsų greitų ir dažniausiai tiks- 
lių intuityvių nuomonių šaltinis. Didžiosios dalies jos darbų sąmo- 
ningai suvokti negalite. Be to, I sistema sukelia daugybę sisteminių 
jūsų nuojautos klaidų (tuo įsitikinsime tolesniuose skyriuose). 


ŠNEKOS APIE POTYRIŲ PRIMINIMĄ 


„Visų tų uniformuotų žmonių reginys neskatina kūrybiškumo.“ 


„Pasaulis ne toks prasmingas, kaip atrodo. Jo logika labiausiai pri- 
klauso nuo to, kaip veikia jūsų protas.“ 


1 


„Jiems buvo užsiminta ieškoti trūkumų, tad būtent juos jie ir aptiko.“ 


„Jo I sistema sukūrė istoriją, o II sistema ja patikėjo. Kiekvienam pa- 
sitaiko.“ 


„Prisiverčiau šypsotis ir iš tikrųjų pasijutau geriau!“ 


5 


Kognityvinis lengvumas 


Kai esate sąmoningi, o gal net ir nesąmoningi, smegenys įnikusios 
į įvairiausius skaičiavimus, palaikančius ir atnaujinančius atsaky- 
mus į kai kuriuos svarbiausius klausimus: ar vyksta kas nors nauja, 
ar nėra kokios nors grėsmės, ar viskas gerai, ar nereikėtų nukreipti 
dėmesio kitur, ar tai užduočiai nereikėtų skirti daugiau pastangų? 
Įsivaizduokite lakūno kabiną su daugelio prietaisų ciferblatais, ro- 
dančiais kiekvieno skridimo parametro reikšmių pokyčius. Verti- 
nimus automatiškai atlieka I sistema, ir viena iš jos funkcijų - nu- 
statyti, ar II sistemai nereikia pasistengti. 

Vienas iš šių prietaisų matuoja kognityvinį lengvumą, jo rodi- 
kliai apima intervalą nuo „Lengva“ iki „Įtempta“!. „Lengva“ reiš- 
kia, kad viskas gerai: nėra jokių grėsmių, jokių svarbių naujienų, 
nereikia dėmesio nukreipti kitur, didesnės pastangos nebūtinos. 
„Įtempta“ reiškia, kad yra problema, kuriai spręsti teks labiau pasi- 
kliauti II sistema. Yra ir priešingas rodiklis — kognityvinė įtampa. 
Jai turi įtakos ne tik esamas pastangų lygis, bet ir nepatenkinti rei- 
kalavimai. Nuostabu tai, kad vienintelis kognityvinio lengvumo 
daviklis prijungtas prie didžiulio įvairių įvesčių ir išvesčių tinklo?. 
Tai pavaizduota 5-ame paveikslėlyje. 

Tas piešinukas rodo, kad aiškiomis raidėmis išspausdintas ar 
pakartotas sakinys arba sakinys, apie kurį suvokėjui jau užsiminta, 

bus įsisavintas sklandžiai ir lengvai. Jei esate gerai nusiteikę arba 
įsikandote pieštuką prisiversdami „šypsotis“, kieno nors praneši- 
mą išklausysite taip pat kupini kognityvinio lengvumo. 


PASIKARTOJANTIS ĮVYKIS ATRODO PAŽĮSTAMA 


AIŠKUS ATVAIZDAS —-— ATRODO TEISINGA 


i LENGVUMAS 
PRIMINTA MINTIS „+ ATRODO TEIGIAMA 
ATRODO PAPRASTA 


GERA NUOTAIKA 


5 pav. Kognityvinio lengvumo priežastys ir pasekmės 


Įvairios lengvumo ar įtampos priežastys gali susikeisti vietomis. 
Patirdami kognityvinį lengvumą, tikriausiai esate gerai nusiteikę, 
patenkinti tuo, ką matote, tikite tuo, ką girdite, pasitikite savo nuo- 
jauta ir vertinate dabartinę situaciją kaip patogią ir pažįstamą. Ir 
jūsų mintys greičiausiai atsitiktinės bei paviršutiniškos. O jausda- 
mi įtampą greičiausiai esate budrūs ir įtarūs, tuo metu atliekamam 
darbui skiriate daugiau pastangų, jaučiatės ne taip patogiai ir da- 
rote mažiau klaidų, bet ir mažiau nei paprastai kliaujatės nuojauta 
ir kūrybinėmis galiomis. 


PRISIMINIMO ILIUZIJA 


Išgirdus žodį „iliuzija“, į galvą ateina optinės iliuzijos, nes visiems 
mums teko susidurti su regėjimą klaidinančiais paveikslėliais. Ta- 
čiau iliuzijos susijusios ne tik su rega: jos veikia ir atmintį, o ben- 
dresne prasme - ir visą mąstymą. 

Davidas Stenbillas, Monica Bigoutski, Shana Tirana. Šiuos var- 
dus ir pavardes ką tik sugalvojau. Jei per kelias nuo šios minutes 
sutiksite kurį nors iš jų, greičiausiai prisiminsite, kur juos matėte. 
Žinote ir kurį laiką dar atminsite, kad tai nėra garsenybių vardai 
ir pavardės. Bet įsivaizduokime, kad po kelių dienų jums parodo- 

mas ilgas vardų ir pavardžių sąrašas, kuriame surašyti garsenybių, 
o pramaišiui — ir išgalvoti vardai bei pavardės, ir prašoma tame są- 
raše pažymėti visus žinomus vardus ir pavardes. Yra nemaža tiki- 
mybė, kad Davidą Stenbillą priskirsite prie gerai žinomų žmonių, 
nors turbūt neprisiminsite, su kuo ta pavardė sietina - kinu, spor- 
tu ar politika. Psichologas Larry Jacoby, pirmasis pademonstravęs 
šią atminties iliuziją laboratorijoje, savo straipsnį apie ją pavadino 
taip: Becoming Famous Overnight (Pagarsėti per naktį). Kaip tai atsi- 
tinka? Atsakymo į šį klausimą pradėkite ieškoti nuo savęs: iš kur 
žinote, kad kas nors yra ar nėra garsus? Kai kada, jei žmonės iš 
tikrųjų visiems žinomi (arba yra jus dominančios srities garseny- 
bės), mintyse turite kartoteką su gausia informacija apie kai kurias 
asmenybes (tokias kaip Albertas Einsteinas, Bono, Hillary Clin- 
ton). O po kelių dienų pamatęs Davido Stenbillo vardą ir pavardę 
neturėsite apie šį žmogų jokios informacijos, tik jausite, kad tie as- 
menvardžiai jums žinomi, kažkur matyti. 

Jacoby taikliai suformulavo šią problemą*: „Atpažįstamumo 
potyris pasižymi paprasta, bet stipria savybe - „praeitiškumu“, 
kuris greičiausiai ir atrodo kaip tiesioginis ankstesnės patirties at- 
spindys.“ Tačiau ši savybė - iliuzija. Jacoby ir gausūs jo sekėjai nu- 
statė, jog jūsų pamatyti Davido Stenbillo vardas ir pavardė atrodys 
pažįstami dėl to, kad matysite juos aiškiau. Anksčiau regėti žodžiai 
kitą kartą lengviau pastebimi. Pažinsite juos greičiau nei kitus, net 
vos šmėstelėjusius ar iškraipytus trukdžių, ir perskaitysite greičiau 
(keliomis šimtosiomis sekundės dalimis) negu kitus. Trumpai ta- 
riant, anksčiau matytas žodis lengviau suvokiamas, ir kaip tik tas 
lengvumo pojūtis sudaro pažįstamumo įspūdį. 

5 pav. siūlo būdą, kaip patikrinti šį teiginį. Jei pasirinksite vi- 
siškai naują žodį, pasistengsite, kad jis būtų geriau matomas, ti- 
kimybė patirti įspūdį, kad jį jau esate matę, padidės. Ir iš tikro, 
tikimybė, kad naujas žodis atrodys jau pažįstamas, bus didesnė 
arba prieš pat testą davus apie jį sąmoningai nesuvokiamą primi- 

nimą - parodžius jį kelias milisekundes, arba paryškinus jį žodžių 
sąraše. Šis ryšys veikia ir priešinga kryptimi. Įsivaizduokite, kad 
jums parodo sąrašą nevienodu ryškumu parašytų žodžių. Vieni jų 
blankesni, kiti ryškesni. Jūsų užduotis - ištarti ryškesnius žodžius. 
Neseniai matytas žodis atrodys parašytas ryškiau už nepažįstamus 
žodžius. Kaip matyti iš 5 pav., įvairūs būdai padidinti kognityvinį 
lengvumą ar įtampą yra kaitūs tarpusavyje, todėl galite tiksliai ir 
nežinoti, kodėl jaučiate kognityvinį lengvumą ar įtampą. Kaip tik 
taip ir randasi atpažįstamumo iliuzija. 


TIESOS ILIUZIJA 


„Niujorkas — Jungtinių Valstijų didmiestis“, „Mėnulis sukasi 
aplink Žemę“, „Višta turi keturias kojas“ Kiekvienu iš šių atvejų 
netrukote rasti daug informacijos, patvirtinančios arba paneigian- 
čios šių teiginių teisingumą. Perskaitę sakinius iš karto supratote, 
kad pirmieji du teiginiai teisingi, o paskutinis ne. Tačiau atkreipki- 
te dėmesį: teiginys „Višta turi tris kojas“ akivaizdžiau neteisingas 
už teiginį „Višta turi keturias kojas“. Asociatyviniai mechanizmai 
sulėtina sprendimo dėl paskutinio sakinio priėmimą: prisimena- 
te, kad daugelis gyvūnų turi keturias kojas, be to, galimas daiktas, 
kad ir prekybos centruose vištų kojas dažnai fasuoja po keturias. 
Informaciją tikrina II sistema. Galimas daiktas, kad ji suabejoja, ar 
pirmasis teiginys ne per lengvas, o gal patikslina žodžio „sukasi“ 
reikšmę. 

Prisiminkite, kaip paskutinį kartą laikėte vairavimo testą. 
Ar tiesa, kad vairuoti daugiau kaip tris tonas sveriančią transpor- 
to priemonę reikia specialaus leidimo? Galbūt tam testui ruošėtės 
rimtai ir prisimenate net atsakymo puslapį ir pagrindimą. Aš, kil- 
nodamasis iš valstijos į valstiją, tokius testus laikydavau įvairiai. 
Paprastai vieną kartą greitai perskaitydavau eismo taisykles ir ti- 
kėdavausi kaip nors išsisuksiąs. Kai kuriuos atsakymus žinojau iš 

savo ilgos vairavimo patirties. Tačiau būdavo ir taip, kad atsaky- 
mas neateina į galvą, o tuomet tekdavo kliautis tik kognityviniu 
lengvumu. Jei atsakymas atrodydavo pažįstamas, spėdavau, kad 
jis greičiausiai teisingas. Jeigu atrodydavo naujas, negirdėtas (arba 
mažai tikėtinas dėl savo kraštutinumo), atmesdavau jį. Atpažįsta- 
mumo įspūdį? sudaro I sistema, o II sistema šio įspūdžio pagrindu 
sprendžia, teisingas tas atsakymas ar ne. 

Iš 5 pav. galima pasimokyti: jei sprendimas grindžiamas ko- 
gnityvinio lengvumo ar įtampos įspūdžiu, jame neišvengiamai 
atsiskleidžia įmanomos numatyti iliuzijos. Viskas, kas palengvi- 
na asociatyvinio mechanizmo veiklą, lemia vertinimo šališkumą. 
Dažnas kartojimas — patikimas būdas priversti žmones patikėti 
melu, nes kažko pažįstamo pojūtį nelengva atskirti nuo tiesos. Au- 
toritariniai institutai ir rinkodaros specialistai šį faktą žino. Tačiau 
būtent psichologai nustatė: tam, kad koks nors faktas ar teiginys 
panėšėtų į tiesą, kartoti visą jo formuluotę nebūtina. Žmonės, daž- 
nai girdėję kartojant frazę „vištos kūno temperatūra“, lengviau 
priima už tiesą teiginį, kad „vištos kūno temperatūra — 62 *C“ 
(tiktų ir bet koks kitas atsitiktinis skaičius). Pakanka vienintelės 
pažįstamos teiginio frazės, kad visas teiginys atrodytų pažįstamas, 
vadinasi, ir teisingas. Jei negalite prisiminti teiginio šaltinio ir ne- 
sugebate jo susieti su kitais jums žinomais faktais, nelieka nieko 
kita, kaip kliautis kognityviniu lengyvumu. 


KAIP PARAŠYTI ĮTIKINAMĄ ŽINIĄ 


Sakykim, turite parašyti žinią, kuria gavėjai patikėtų. Žinoma, ta 
žinia turi būti teisinga, tačiau kad Žmonės ja patikėtų, to ne visa- 
da pakanka. Pasielgsite visiškai teisingai, jei priversite kognityvinį 
lengvumą dirbti jūsų labui, o dar pasinaudosite tiesos iliuzijų ty- 
rimų teikiamais pakankamai tiksliais patarimais, kaip pasiekti šį 
tikslą. 

Bendras principas toks: svarbiausia - bet kokiais būdais suma- 
žinti kognityvinę įtampą, todėl pirmiausia turėtumėte pasirūpinti 
savo teksto įskaitomumu. Palyginkite šiuos du teiginius: 


Adolfas Hitleris gimė 1892 metais. 
Adolfas Hitleris gimė 1887 metais. 


Abu teiginiai neteisingi (Hitleris gimė 1889 metais), bet eksperi- 
mentais nustatyta, kad pirmuoju teiginiu žmonės patikės greičiau. 
Štai dar keli patarimai: jei tas pranešimas spausdintinis, parinkite 
geros kokybės popierių — padidės kontrastas tarp raidžių ir fono. 
Jei naudosite spalvas, jumis greičiau patikės, jei raidės bus ryškiai 
mėlynos arba raudonos, o ne blyškiai žalios, geltonos ar mėlynos. 

Jei norite atrodyti protingi ir verti pasitikėjimo, venkite įman- 
trių žodžių ten, kur pakanka ir paprastesnių. Mano kolega Prins- 
tono universitete Danny Oppenheimeris paneigė tarp paskutinio 
kurso studentų paplitusį mitą apie tai, kokia leksika daro didžiau- 
sią įspūdį dėstytojams. Straipsnyje Conseguences of Erudite Ver- 
nacular Utilized Irrespective of Necessity: Problems with Using Long 
Words Needlessly (Piktnaudžiavimo sudėtingu profesiniu žargonu pasekmės: 
nepagrįsto ilgų žodžių vartojimo problemos) jis įrodė, kad gerai žinomų 
minčių dėstymas pretenzinga kalba laikomas menko intelekto ir 
abejotino informacijos patikimumo požymiu". 

Stenkitės, kad jūsų žinia būtų ne tik paprasta, bet ir įsimintina. 
Jei tik sugebate, savo mintis sueiliuokite — jas lengviau priims už 
tiesą. Vieno dažnai minimo eksperimento dalyviai skaitė dešimtis 
aforizmų, kurių iki tol nebuvo girdėję, pavyzdžiui: 

Kai blogai, tada visi draugai. 

Lašas po lašo ir akmenį pratašo (arba šiuolaikiškesnis variantas: lašas 

po lašo, ir vyrai nusitašo). 


Skola pripažinta - pusiau grąžinta. 


Kiti studentai skaitė nerimuotus tų patarlių variantus: 

Bėda suvienija žmones. 
Mažomis, bet atkakliomis pastangomis galima pasiekti labai daug. 
Kas neneigia savo skolos, tas tikriausiai ją grąžins. 


Dauguma palaikė nuomonę, kad rimuoti variantai“ įtaigesni už 
nerimuotus. Pagaliau, jei cituojate šaltinius, rinkitės tuos, kurių 
vardai (simboliniai pavadinimai) paprastesni. Vieno eksperimen- 
to dalyvių buvo paprašyta pagal dviejų brokerinių firmų ataskai- 
tas įvertinti pramanytų Turkijos bendrovių? perspektyvas. Viena 
ataskaita buvo pasirašyta firmos lengvai ištariamu vardu (pavyz- 
džiui, Artan), o kita - firmos sudėtingu pavadinimu (pavyzdžiui, 
Taahhut). Tos ataskaitos vietomis skyrėsi vertinimais. Stebėtojams 
būtų buvę geriausia iš jų abiejų išsivesti vidurkius, bet jie didesnę 
reikšmę teikė firmos Artan negu Taahhut ataskaitai. Nepamirš- 
kite, kad II sistema tingi, o protinės pastangos nemalonios. Jūsų 
žinios adresatai kiek įmanydami vengia bet kokių pastangų, net ir 
skaityti sudėtingą informacijos šaltinio pavadinimą. 

Visi šie patarimai naudingi, tik nereikėtų jais žavėtis per daug. 
Geras popierius, ryškios spalvos, rimuotas tekstas ir paprasta kal- 
ba nelabai padės, jei pranešimas bus akivaizdžiai absurdiškas arba 
prieštaraus klausytojų gerai žinomiems faktams. Tokius eksperi- 
mentus atliekantys mokslininkai nelaiko žmonių kvailais ar be 
galo patikliais. Psichologai mano, kad didelę savo gyvenimo dalį 
vadovaujamės I sistemos įspūdžiais ir dažnai net nežinome tų 
įspūdžių šaltinio. Iš kur žinote, kad koks nors teiginys teisingas? 
Jei jis logikos ar asociacijų požiūriu dera prie kitų jūsų įsitikini- 
mų ar preferencijų arba gautas iš šaltinio, kuriuo pasitikite ir kurį 
mėgstate, patirsite kognityvinį lengvumą. Tik visa bėda, kad tą po- 
tyrį gali sukelti ir kitos priežastys (pavyzdžiui, raidžių ryškumas 
arba patrauklus prozos ritmas), o jūs neturite paprasto būdo at- 
sekti savo jausmų šaltinio. Tą ir įrodo 5 pav.: lengvumo ar įtampos 
priežasčių gausybė, ir atskirti jas vieną nuo kitos sunku. Sunku, 
bet įmanoma. Turint stiprią paskatą ir pakankamą motyvaciją, kai 

kuriuos teisingumo iliuziją sukeliančius paviršutiniškus veiksnius 
galima įveikti. Tačiau dažniausiai tingioji II sistema priims I siste- 
mos pasiūlymus ir dirbs toliau. 


ĮTAMPA IR PASTANGOS 


Diskusijoje apie asociacijų nuoseklumą vyravo daugelio asociatyvi- 
nių ryšių simetrijos tema. Kaip jau minėta, žmonės, kurie „šypsosi“ 
įsikišę į burną pieštuką arba „susiraukia“ tarp antakių laikydami 
rutuliuką, linkę į emocijas, kurios paprastai reiškiamos šypsena 
arba surauktais antakiais. Ta pati tarpusavio priklausomybė mato- 
ma ir kognityvinio lengvumo tyrimuose. Viena vertus, II sistemai 
atliekant daug pastangų reikalaujančias operacijas patiriame kogni- 
tyvinę įtampą. Kita vertus, šis potyris — nesvarbu, iš kokio šaltinio 
radęsis —- paprastai mobilizuoja II sistemą, ir į problemas imame žiū- 
rėti ne intuityviai ir atsainiai, bet sutelkę visą dėmesį ir analitiškai!". 

Uždavinį apie lazdą ir kamuoliuką pirma nagrinėjome kaip 
būdą atskleisti žmonių polinkį į klausimus duoti pirmą jiems į gal- 
vą šovusį ir net nepatikrintą atsakymą. Shane Fredericko sudary- 
tas kognityvinio apmąstymo (refleksijos) testas susideda iš šio ir 
dar dviejų uždavinių. Jie pasirinkti dėl to, kad iš karto paskatina 
neteisingą intuityvų atsakymą. Kiti du šio testo uždaviniai yra šie: 

5 staklėms reikia 5 minučių pagaminti 5 detales. Kiek laiko reikės 100 

staklių pagaminti 100 detalių? 

100 minučių AR 5 minučių? 

Ežero lopinėlyje auga vandens lelijos. Kasdien to lopinėlio plotas pa- 

dvigubėja. Jei tam, kad tas lopinėlis padengtų visą ežero plotą, reikės 

48 dienų, kiek laiko prireiks, kad jis padengtų pusę ežero ploto? 

24 dienų AR 47 dienų? 


Teisingi šių abiejų uždavinių atsakymai pateikti šio puslapio išna- 
šoje*. Eksperimentuotojai šiam testui atlikti pasitelkė 40 Prinstono 


* 


5, 47. 

universiteto studentų. Pusė jų gavo užduotis, išspausdintas smul- 
kiu ir blankiu šriftu. Tekstas buvo įskaitomas, bet šriftas sukėlė 
kognityvinę įtampą. Rezultatai labai akivaizdūs: 90 96 studentų, 
gavusių normaliai išspausdintą tekstą, padarė bent vieną klaidą. 

Tiriamųjų grupėje, gavusioje užduoties tekstą vos įskaitomu 
šriftu, klydusiųjų skaičius sumažėjo iki 35 90. Taip, perskaitėte tei- 
singai: prastesnė teksto kokybė pagerino rezultatus. Kognityvinė 
įtampa, nesvarbu, koks būtų jos šaltinis, mobilizuoja II sistemą, 
o tada tikimybė, kad ši atmes I sistemos pasiūlytą intuityvų atsa- 
kymą, padidėja. 


KOGNITYVINIO LENGVUMO TEIKIAMAS MALONUMAS 


Straipsnyje Mind at Ease Puts a Smile on the Face (Kai galvoj lengva, 
veide pražysta šypsena) aprašomas eksperimentas, kurio dalyviams 
buvo labai greitai parodytos įvairių daiktų nuotraukos". Kai ku- 
riuos iš tų daiktų buvo lengviau atpažinti, nes eksperimentuotojai, 
prieš pateikdami visą nuotrauką, parodė tų daiktų kontūrus, bet 
taip greitai, kad įsidėmėti buvo neįmanoma. Emocinės reakcijos 
buvo matuojamos įrašant veido raumenų elektros impulsus, fik- 
suojant tokius išraiškos pokyčius, kurie per menki ir per greiti, kad 
stebėtojai galėtų juos pamatyti. Kaip ir tikėtasi, matydami vaizdus 
aiškiau žmonės šypsodavosi ir atpalaiduodavo antakius. Atrodo, 
I sistemai būdinga susieti teigiamus jausmus su kognityviniu len- 
gvumu. 

Kaip ir galima tikėtis, lengvai ištariami žodžiai susilaukia pa- 
lankumo. Kompanijoms lengviau ištariamais pavadinimais pirmą 
savaitę po jų akcijų emisijos sekasi geriau negu kitoms, nors ilgai- 
niui šis efektas išnyksta. Akcijos, kurių pavadinimų santrumpos 
biržose ištariamos lengvai (KAR ar LUNMOO), rodikliais pra- 
noksta akcijas tokiomis santrumpomis, kurias tariant galima nu- 
silaužti liežuvį (PXG ar RDO), ir kurį laiką pirmosios, regis, išlaiko 

nedidelį pranašumą“. Šveicarijoje atliktas tyrimas atskleidė inves- 
tuotojų nuomonę, kad akcijos sklandžiais firmų vardais - Emmi, 
Swissfirst, Comet — pelningesnės už akcijas, skelbiamas sunkiasvo- 
riais vardais“ - Geberit ir Ypsomed. 

Kaip matėme 5-ame paveikslėlyje, pakartojimas skatina ko- 
gnityvinį lengvumą ir maloniai nuteikiantį atpažįstamumo poty- 
rį. Garsus psichologas Robertas Zajoncas didelę savo veiklos dalį 
tyrė ryšį tarp valingo stimulo kartojimo ir ilgainiui atsirandančio 
palankumo jam. To ryšio pobūdį jis pavadino ekspozicijos efektu 
(mere exposure effect)“. Vieną iš mėgstamiausių mano eksperimentų 
atliko Mičigano universiteto ir Mičigano valstybinio universiteto 
studentų laikraštėliai". Kelias savaites iš eilės laikraščių pirmaja- 
me puslapyje buvo pateikiamas į reklamą panašus skelbimas su 
vienu iš šių turkiškų (ar panašių į turkiškus) žodžių: kadirga, sa- 
ricik, biwonjni, nansoma, iktitaf. Šie žodžiai kartojosi nevienodu 
dažniu: kai kurie buvo parodyti tik kartą, kiti du, penkis, dešimt ar 
net dvidešimt penkis kartus. (Žodžiai, dažniausiai pateikiami vie- 
name laikraštėlyje, būdavo rečiausiai pateikiami kitame.) Nebuvo 
pateikta jokių paaiškinimų, į skaitytojų klausimus buvo atsakoma, 
kad skelbimo padavėjas norėjo likti nežinomas. 

Kai laikraštėliai pagaliau liovėsi spausdinę tuos paslaptingus 
skelbimus, tyrinėtojai išsiuntė universitetų bendruomenėms klau- 
simynus teiraudamiesi, ar kiekvienas iš tų žodžių reiškia ką nors 
gera, ar ką nors bloga. Rezultatai buvo stulbinami: dažniau pateik- 
ti žodžiai buvo įvertinti kur kas palankiau už žodžius, parodytus 
tik kartą ar du. Tuos rezultatus patvirtino daug kitų eksperimen- 
tų, atliktų naudojant kinų hieroglifus, veidus ir atsitiktinių formų 
daugiakampius. 

Ekspozicijos efektas nepriklauso nuo sąmoningos atpažinimo 
patirties. Tiesą sakant, tas efektas visiškai nepriklauso nuo sąmo- 
nės: jis pasireiškia net ir tada, kai kartojami žodžiai ar paveikslėliai 
rodomi taip greitai, kad stebėtojai net nesuvokia juos matę. Tačiau 

baigtis visada ta pati: labiausiai patinka tie žodžiai ar paveikslėliai, 
kurie rodomi dažniau. Turbūt jau supratote, kad I sistema gali atsi- 
liepti į įspūdį tų įvykių, kurių II sistema net nepastebėjo. Ir iš tikro: 
stipresnį ekspozicijos efektą sukelia tie stimulai, kurių individas 
sąmoningai nepastebi“. 

Zajoncas teigė, kad palankumo atsiradimas kartojant — labai 
svarbus biologinis ypatumas, būdingas visiems gyvūnams. Kad 
galėtų išlikti kupiname pavojų pasaulyje, kiekvienas organizmas 
į naujus dirgiklius turi reaguoti atsargiai, traukdamasis ir pasi- 
duodamas baimei. Gyvūno, kuris į visa nauja nežiūri įtariai, iš- 
gyvenimo perspektyvos nekokios. Kita vertus, pirminių būgšta- 
vimų silpnėjimas įsitikinus naujo dirgiklio saugumu - gebėjimo 
prisitaikyti požymis. Zajoncas teigė, kad atpažįstamumo principas 
reiškiasi dėl to, jog daug kartų susidūrus su nauju dirgiklių neatsi- 
tinka nieko bloga. Ilgainiui toks stimulas tampa saugumo signalu, 
o saugumas — geras dalykas. Akivaizdu, kad visa pasakyta taikyti- 
na ne tik žmonėms. Tą patvirtino vienas iš Zajonco bendradarbių, 
du užperėtų vištos kiaušinių komplektus veikęs įvairaus dažnio 
garsais. Išgirdę garsus, kuriuos girdėjo būdami lukšte, išsiritę viš- 
čiukai rodė mažiau baimės požymių". 

Zajoncas pateikė trumpą, bet įspūdingą savo tyrimų programos 
apibendrinimą: 


Kartotinių ekspozicijų padariniai naudingi organizmo santykiams su tie- 
siogine gyvąja ir negyvąja aplinka. Jie leidžia gyvūnams skirti saugius 
objektus ir gyvenamuosius arealus nuo nesaugių, taip pat formuoja patį 
primityviausią socialinių ryšių pagrindą. Kitaip tariant, jie sudaro sociali- 
nės organizacijos ir darnos — svarbiausių psichologinio ir socialinio sau- 
gumo šaltinių - pagrindąė. 


Ryšių tarp teigiamų emocijų ir I sistemoje slypinčio kognityvinio 
lengvumo istorija ilga. 

LENGVUMAS, NUOTAIKA IR NUOJAUTA 


Apie 1960 metus pradedantis psichologas Sarnoffas Mednickas 
pamanė sugebėjęs atskleisti kūrybiškumo esmę. Jo mintis buvo ir 
paprasta, ir įtikinama: kūrybiškumas — ypač gerai veikianti aso- 
ciatyvinė atmintis. Jis sugalvojo vadinamąjį tolimų asociacijų testą 
(Remote Association Test - RAT), vis dar plačiai taikomą tiriant kūry- 
biškumą. 

Štai lengvas pavyzdys - pažvelkite į šiuos tris žodžius: 


cottage (kotedžas) Swiss (šveicariškas) cake (pyragaitis) 


Ar galite pasakyti žodį, kuris sietųsi su visais trimis žodžiais? Grei- 
čiausiai susivokėte - chees (sūris). O dabar kiti trys žodžiai: 


dive (pranykti) light (šviesa) rocket (raketa) 


Ši užduotis daug sunkesnė, bet ji turi vienintelį teisingą atsaky- 
mą — jį žino kiekvienas angliškai kalbantis žmogus, nors jį nuro- 
dyti per 15 sekundžių sugebėjo netgi mažiau kaip 20 90 studentų 
imties tiriamųjų. Atsakymas - sky (dangus). Žinoma, ne kiekvienas 
žodžių trejetas turi sprendimą. Pavyzdžiui, žodžiai svajonė, ka- 
muolys, knyga neturi tokios bendros asociacijos, kurią visi pripa- 
žintų teisinga. 

Kelios vokiečių psichologų grupės, pastaraisiais metais nagri- 
nėjusios tolimų asociacijų testą (RAT), padarė svarbių atradimų, 
susijusių su kognityviniu lengvumu. Viena iš grupių išsikėlė du 
klausimus: ar gali žmonės nujausti, kad koks nors žodžių trejetas" 
turi sprendimą dar jo neradę? kokia nuotaikos įtaka sprendžiant 
šią užduotį? Ieškodami atsakymų į šiuos klausimus jie pirmiausia 
pasirūpino, kad vieni iš jų tiriamųjų pasijustų laimingi, o kiti — 
nelaimingi. Tuo tikslu jų buvo paprašyta kelias minutes pagalvoti 
atitinkamai apie laimingus ir liūdnus savo gyvenimo epizodus. 
Po to tyrėjai pateikė eksperimento dalyviams kelias serijas žodžių 

trejetų, kurių pusę sudarė asocijuoti žodžiai (pranykti, šviesa, ra- 
keta), o kitą pusę - nesusiję žodžiai (svajonė, kamuolys, knyga), ir 
paprašė labai greitai nuspausti vieną iš dviejų mygtukų parodant, 
ar tų trejetų žodžiai susiję, ar nesusiję asociatyviu ryšiu. Mygtukui 
nuspausti skirto laiko (2 sekundžių) sprendimui priimti nepakako. 

Pirmoji staigmena buvo ta, jog teisingų spėjimų persvara buvo 
per didelė, kad ją galima būtų paaiškinti vien atsitiktinumu. Mane 
tai nustebino. Matyt, kognityvinio lengvumo pojūtį sukelia labai 
silpnas asociatyvinio mechanizmo signalas. Kad tie trys žodžiai 
koherentiški (turi bendrą asociaciją), tas mechanizmas „žino“ dar 
gerokai prieš tos asociacijos raišką“?. Kognityvinio lengvumo vai- 
dmenį sprendimo priėmimo procese eksperimentiškai patvirtino 
kita vokiečių tyrinėtojų komanda. Ji nustatė: visi kognityvinį len- 
gvumą didinantys veiksmai?! (priminimai, ryškios raidės, išanks- 
tinis žodžių parodymas) didina ir polinkį įžvelgti tų žodžių ryšį. 

Kitas svarbus atradimas - stiprus nuotaikos poveikis nuojautai. 
Tikslumui išmatuoti eksperimentuotojai apskaičiavo vadinamąjį 
„nuojautos indeksą“ (intuition index). Jie nustatė, kad iki prasidedant 
testui pakėlus eksperimento dalyvių nuotaiką - paskatinus ma- 
lonius apmąstymus - tikslumas padidėja daugiau nei dvigubai??. 
Dar labiau nustebino rezultatas, kad nuliūdinti dalyviai, priešin- 
gai, buvo visiškai nepajėgūs susidoroti su intuicine užduotimi — 
jų spėjimai buvo ne geresni už atsitiktinius. Nuotaika akivaizdžiai 
turi įtakos I sistemos veiklai: liūdėdami ar nesmagiai jausdamiesi 
prarandame ryšį su savąja nuojauta. 

Tie atradimai papildė gausėjančius įrodymus, kad gera nuotai- 
ka, nuojauta, kūrybiškumas, patiklumas ir per didelis kliovimasis 
I sistema sudaro sankaupą, arba klasterį (cluster)"“. Kitame poliuje — 
tarpusavyje susiję liūdesys, budrumas, įtarumas, analitinis požiū- 
ris ir papildomos pastangos. Gera nuotaika sumažina II sistemos 
kišimąsi į vyksmą: gerai nusiteikę žmonės intuityvesni ir kūrybiš- 
kesni, bet ir mažiau budrūs, labiau linkę daryti logines klaidas. 

Toks ryšys, kaip ir atpažįstamumo principo raiškos atveju, įgyja 
biologinę prasmę. Gera nuotaika — signalas, kad viskas daugmaž 
gerai, kad aplinka saugi, kad galima susilpninti budrumą. O bloga 
nuotaika rodo, kad padėtis nelabai gera, kad galimas pavojus, todėl 
reikia budrumo. Kognityvinis lengvumas - ir malonios savijautos 
priežastis, ir jos pasekmė. 

Tolimų asociacijų testas apie kognityvinio lengvumo ryšį su 
teigiama emocine reakcija gali pasakyti mums dar daugiau. Grei- 
tomis išnagrinėkite šių žodžių trejetus: 

sleep (miegas) mail (paštas; korespondencija) switch (jungiklis) 
salt (druska) deep (gelmė) foam (putos) 


Žinoma, to galite ir nežinoti, bet jūsų veido raumenų elektros im- 
pulsų matavimai greičiausiai parodytų, kad skaitant antrąjį, ko- 
herentišką, žodžių trejetą (sprendimas — jūra), jūsų veidą nušvie- 
tė šypsenėlė. Taip reaguoti“* į koherenciją būdinga tiriamiesiems, 
kuriems nesakoma apie bendrą siūlomų žodžių asociaciją. Jiems 
tik parodomas vertikaliai išdėstytas žodžių trejetas ir paprašoma jį 
perskaičius paspausti tarpo klavišą. Regis, malonus jau vien kogni- 
tyvinio lengvumo įspūdis, atsirandantis perskaičius rišlų žodžių 
trejetą. 

Įrodymai, kuriuos surinkome, mokslininkų kalba tariant, rodo 
koreliaciją (sąsają) tarp malonių jausmų, kognityvinio lengvumo 
ir koherencijos (rišlumo, nuoseklumo) nuojautos, bet ta sąsaja ne- 
būtinai kauzalinė (priežastinė). Kognityvinis lengvumas ir šyp- 
sena atsiranda kartu, bet ar malonūs jausmai iš tikrųjų veda prie 
intuityviai atpažįstamos koherencijos? Taip, veda. Tą liudija išra- 
dingi eksperimentai, kurių populiarumas vis didėja. Kai kuriems 
vieno eksperimento dalyviams buvo pateiktas pramanytas paaiš- 
kinimas, kodėl jiems malonu klausytis per ausines sklindančios 
muzikos - pasakyta, kad „ankstesni tyrimai parodė, jog ta muzika 
turi įtakos individų emociniam reagavimui“““. Toks paaiškinimas 

visiškai nuslopina intuityvią rišlumo nuojautą. Tyrimų rezultatai 
rodo, kad trumpa emocinė reakcija į pateiktą žodžių trejetą (malo- 
ni, jei trejetas koherentiškas, ir nemaloni, jei jis kitoks) iš tikrųjų ir 
sudaro nuomonės apie rišlumą pagrindą. Čia nėra nieko tokio, ko 
nepajėgtų I sistema. Tokiais atvejais emociniai pokyčiai laukiami, 
todėl jais nesistebima ir jų priežastinio ryšio su žodžiais neįžvel- 
giama. 

Tokio pobūdžio psichologiniai tyrimai be galo efektyvūs ir ver- 
ti didelio dėmesio tiek dėl drąsių metodų derinių, tiek dėl patiki- 
mų ir nelauktų rezultatų. Pastaraisiais dešimtmečiais ypač daug 
sužinojome apie automatišką I sistemos veikimą. Prieš 30-40 metų 
daug kas iš to, ką dabar žinome, būtų laikoma moksline fantastika. 
Niekas nė nepajėgė įsivaizduoti, kad neryškios raidės turi įtakos 
suvokimo tikrumui ir pagerina pažintinę veiklą arba kad emocinė 
reakcija į žodžių trejeto kognityvinį lengvumą ieškant tą trejetą 
sujungiančio žodžio tiesiogiai susijusi su rišlumo pojūčiu. Psicho- 
logija toli pažengė. 


ŠNEKOS APIE KOGNITYVINĮ LENGVUMĄ 
„Neatmeskime jų verslo plano vien dėl to, kad jis išspausdintas sun- 
kiai įskaitomomis raidėmis.“ 


„Tą mums kartojo taip dažnai, kad esame linkę patikėti, bet pagalvo- 
kime dar kartą.“ 


„Tai, ką pažįstame, ima patikti. Tokia ir yra ekspozicijos efekto esmė.“ 


„Šiandien mano nuotaika puiki, o mano II sistema silpnesnė negu pa- 
prastai. Turiu būti labai atidus.“ 

Normos, netikėtumai ir priežastys 


Taigi jau susipažinome su svarbiausiomis I ir II sistemų charakte- 
ristikomis ir funkcijomis, išsamiau apsistoję prie I sistemos. Leidę 
sau laisvai elgtis su metaforomis pasakysime, kad savo galvose tu- 
rime nepaprastai galingą kompiuterį, pagal dabartinius kompiu- 
terinės įrangos standartus ne itin greitą, bet pajėgų milžiniškame 
įvairių tipų idėjų tinkle atskleisti mūsų pasaulio sandarą įvairių 
tipų asociatyviniais ryšiais. Asociacijų mechanizmo aktyvavimas 
plinta automatiškai, bet paiešką atmintyje mes (mūsų II sistema) 
galime šiek tiek valdyti ir suprogramuoti taip, kad koks nors mūsų 
aplinkoje aptiktas įvykis patrauktų dėmesį. Dabar išsamiau pana- 
grinėsime įstabius I sistemos gebėjimus ir jų ribotumą. 


NORMALUMO VERTINIMAS 


Svarbiausia I sistemos paskirtis - palaikyti ir naujinti jūsų as- 
meninį pasaulio modelį, reprezentuojantį tai, kas jame normalu. 
Tą modelį sudaro asociacijos, susiejančios daugmaž reguliariai pa- 
sireiškiančių drauge - arba vienu metu, arba santykinai trumpais 
intervalais įkandin vienas kito — aplinkybių, įvykių, veiksmų ir 
padarinių idėjas. Tiems ryšiams formuojantis ir stiprėjant, susida- 
ro asocijuotų idėjų šablonas, apibrėžiantis jūsų gyvenimo įvykių 

struktūrą ir nulemiantis tiek jūsų dabarties supratimą, tiek ateities 
lūkesčius. 

Gebėjimas nustebti — esminis mūsų intelektinio gyvenimo as- 
pektas, o nuostaba — pats jautriausias rodiklis to, kaip supranta- 
me savo pasaulį ir ko iš jo tikimės. Yra dvi svarbiausios nuostabos 
atmainos. Kai kurie lūkesčiai aktyvūs ir sąmoningi: suvokiate, kad 
laukiate kokio nors įvykio. Numatytą valandą tikitės išgirsti durų 
skambutį, pranešantį, kad jūsų vaikas grįžo iš mokyklos, o atida- 
rę duris viliatės išgirsti pažįstamą balsą. Jei aktyviai laukto įvykio 
nebus, nustebsite. Tačiau kategorija tų įvykių, kurių laukiate pasy- 
viai, daug didesnė. Tiesą sakant, tokių net nelaukiate, nors jeigu jie 
įvyktų, nenustebtumėte. Tai įvykiai, kurie tam tikroje situacijoje 
yra normalūs, bet nepakankamai tikėtini, kad būtų laukiami ak- 
tyviai. 

Jei kas sykį jau įvyko, to pasikartojimas gali būti ne toks neti- 
kėtas. Prieš kelerius metus mudu su žmona atostogavome mažoje 
Didžiojo Barjerinio rifo salelėje, kurioje buvo tik keturiasdešimt 
numerių poilsiautojams. Atėję pietauti nustebome pamatę pažįs- 
tamą psichologą Joną. Šiltai pasisveikinome ir aptarėme šį sutapi- 
mą. Kitą dieną Jonas išvyko. Po dviejų savaičių Londone nuėjome 
į teatrą. Šviesoms užgesus, šalia mūsų atsisėdo pavėlavęs žiūrovas. 
Pertraukos metu šviesoms įsižiebus pamačiau šalia sėdintį Joną. 
Vėliau su žmona aptardami šį įvykį konstatavome du faktus: tai 
dar didesnis atsitiktinumas negu mūsų pirmasis susitikimas, bet 
išvydę Joną antrą kartą nustebome tikrai mažiau negu pirmąkart. 
Akivaizdu, kad pirmas susitikimas šiek tiek pakeitė Jono įvaizdį 
mūsų galvose. Jis dabar buvo „psichologas, pasirodantis tada, kai 
keliaujame užsienyje“. Mes (II sistema) žinojome, kad tai absurdiš- 
ka mintis, bet I sistema pasirūpino, kad atrodytų beveik normalu 
sutikti Joną neįtikėtinose vietose. Būtume kur kas labiau nustebę, 
jei Londono teatre šalia mūsų būtų atsisėdęs ne Jonas, o koks nors 
kitas pažįstamas. Tikimybė sutikti teatre Joną buvo nė kiek ne di- 

desnė už tikimybę sutikti bet kurį iš šimtų mūsų pažįstamų, tačiau 
sutikti būtent jį atrodė ne taip stebėtina. 

Patyrę dar vieną sutapimą įsitikinome, kad tam tikromis są- 
lygomis pasyvūs lūkesčiai labai greitai gali tapti aktyviais. Prieš 
keletą metų kas savaitę, sekmadieniais, važinėdavome iš Niujor- 
ko į Prinstoną. Vieną tokio sekmadienio vakarą staiga pamatėme 
neįprastą vaizdą: šalikelėje liepsnojo automobilis. Kai kitą sek- 
madienį vėl pasiekėme tą kelio ruožą, ten degė kitas automobilis. 
Ir vėl pastebėjome, kad tai mus nustebino kur kas mažiau negu pir- 
mą kartą. Dabar mums tai buvo vieta, „kur dega automobiliai“. Pasi- 
kartojimo aplinkybės buvo tokios pačios, todėl antro įvykio pakako 
aktyviam lūkesčiui susiformuoti: po šio įvykio praėjus net keliems 
mėnesiams, o gal ir metams, pasiekę šią kelio atkarpą visada prisi- 
mindavome degančius automobilius ir buvome pasirengę išvysti dar 
vieną liepsnojantį automobilį (žinoma, to daugiau niekada neįvyko). 

Kartu su psichologu Dale Milleriu parašėme apybraižą, kurioje 
bandėme paaiškinti, kokiu būdu įvykiai pradedami suvokti kaip 
normalūs arba nenormalūs. Pateiksiu vieną pavyzdį, paimtą iš 
mūsų „normos teorijos“ aprašymo, nors dabar jį interpretuoju šiek 
tiek kitaip: 

Vienas stebėtojas, madingame restorane abejingai žvelgiantis į nuolati- 
nius lankytojus prie gretimo staliuko, atkreipia dėmesį į tai, kad pirmas 
lankytojas, paragavęs sriubos, skausmingai susiraukė. Šis incidentas pa- 
keis daugybės įvykių normalumo suvokimą. Dabar nebebus nuostabu, 
kad lankytojas, pirmas paragavęs sriubos, smarkiai krūptels prisilietus 
padavėjui. Nebestebins, jei kitas lankytojas, paragavęs sriubos iš to pa- 
ties dubens, vos susilaikys nesušukęs. Šie ir daugelis kitų įvykių dabar 
atrodo normalesni, negu būtų atrodę kitokiomis aplinkybėmis, tačiau 
nebūtinai dėl to, kad patvirtina lūkesčius. Jie atrodo normalūs veikiau 
dėl to, kad papildo pirmą epizodą, išsikviečia jį iš sąmonės ir interpre- 
tuojami kartu su juo!. 


Įsivaizduokite esąs tas restorano stebėtojas. Jus nustebino neįpras- 
ta pirmo lankytojo reakcija į sriubą, po to ir vėl sukėlė nuostabą tai, 

kaip jis reagavo į padavėjo prisilietimą. Tačiau tas antras nenorma- 
lus įvykis iškvies iš atminties pirmąjį ir jie abu kartu įgis tam tikrą 
prasmę. Tie du įvykiai labai puikiai atitinka scenarijų, pagal kurį 
tas lankytojas labai įsitempęs. Kita vertus, jei po pirmo lankytojo 
grimasos įvyks taip, kad ir kitas lankytojas atsisakys tos sriubos, 
abu dalykus bus galima susieti ir kaltę suversti sriubai. 

„Kiek visų rūšių gyvūnų Mozė pasiėmė į savo arką?“ Žmonių, 
pastebinčių, kad tame klausime kažkas negerai, tiek mažai, jog jis 
buvo pavadintas „Mozės iliuzija“. Mozė nepasiėmė į arką jokių gy- 
vūnų: tai padarė Nojus. Normos teorija lengvai paaiškina ne tik 
susiraukusio sriubos valgytojo atvejį, bet ir Mozės iliuziją. Mintis 
apie gyvūnų paėmimą į arką formuoja biblinį kontekstą, kuriame 
Mozė įprastas. Negalima teigti, kad jūs jo ir laukėte, bet šio vardo 
paminėjimas jūsų nenustebino. Be to, padeda ir tai, kad Mozės ir 
Nojaus vardai dviskiemeniai ir turi tą pačią balsę. Kaip ir žodžių 
trejetų kognityvinio lengvumo atveju, nesąmoningai įžvelgiate 
asociatyvų „Mozės“ ir „arkos“ ryšį, todėl iš karto priimate tą klau- 
simą. Šiame sakinyje Mozę pakeiskite George'u W. Bushu ir jokios 
iliuzijos nebus, bus tik nevykęs politinis pokštas. 

Jei koks nors „cementas“ nedera prie aktyvuotų minčių kon- 
teksto, sistema pastebi nuokrypį nuo normos, kaip ką tik jį paste- 
bėjote ir jūs. Nedingteli jokia konkreti mintis, kas turėtų eiti po 
žodžių koks nors ankstesniame sakinyje, bet pamatę po jų žodį ce- 
mentas supratote, kad jam šiame sakinyje ne vieta. Smegenų reak- 
cijų tyrimai parodė, kad normos pažeidimai pastebimi nepaprastai 
greitai ir subtiliai. Viename neseniai atliktame eksperimente žmo- 
nės išgirdo sakinį: „Žemė kasmet sukasi aplink nemalonumus““ Jų 
smegenų veikloje buvo pastebėtas būdingas atsakas, radęsis praė- 
jus vos dviem dešimtadaliams sekundės nuo tame kontekste keisto 
žodžio nuskambėjimo. Dar labiau stebina tai, kad lygiai taip pat ir 
tokiu pat greičiu smegenys reaguoja išgirdusios vyro balsu sakomą 
frazę: „Manau, kad esu nėščias, nes kiekvieną rytą jaučiu šleikštu- 


104 + DVISISTEMOS 


lį“ arba ką nors aristokratišku tonu ištariant: „Ant mano nugaros 
yra didelė tatuiruotė.? Norint atpažinti, kad čia kažkas ne taip, 
reikia akimirksniu pasitelkti milžinišką kiekį žinių apie aplinkinį 
pasaulį: identifikuoti, kad šis balsas priklauso anglų aristokratui, ir 
sugretinti šį faktą su apibendrinimu, kad tam visuomenės sluoks- 
niui didelės tatuiruotės nebūdingos. 

Gebame bendrauti vieni su kitais dėl to, kad turime maždaug 
vienodą kiekį žinių apie pasaulį ir priskiriame žodžiams tas pačias 
reikšmes. Kai ištariu žodį „stalas“, smulkiau neaiškindamas, koks 
jis, suprantate, kad kalbu apie normalų stalą. Tikrai žinote, kad jo 
paviršius daugmaž lygus ir jis turi ne 25, o daug mažiau kojų. Labai 
dideliam skaičiui kategorijų turime normas, o tos normos sudaro 
foną, leidžiantį iš karto aptikti tokias anomalijas, kaip nėščias vy- 
ras ar tatuiruotas aristokratas. 

Kad geriau įvertintumėte normų vaidmenį bendravime, pana- 
grinėkite tokį sakinį: „Didelė pelė užlipo ant labai mažo dramblio 
straublio.“ Esu tikras, kad turite pelių ir dramblių normas ir kad 
jūsiškės nelabai daug skiriasi nuo manųjų. Normos apibūdina ti- 
pišką arba vidutinį tų gyvūnų dydį, jose yra ir informacijos apie tos 
kategorijos įvairavimo ribas. Labai mažai tikėtina, kad kuris nors 
iš mūsų mintyse įsivaizduos didesnę už dramblį pelę, kuri būtų ap- 
sižergusi mažesnį už pelę dramblį. Kiekvienas atskirai ir visi kartu 
įsivaizduojame, kaip mažesnė už batą pelė užsiropščia ant didesnio 
už sofą dramblio. Suprantanti kalbą I sistema turi priėjimą prie 
kategorijų normų, apibrėžiančių tikėtinų reikšmių intervalą ir ti- 
piškiausias reikšmes. 


PRIEŽASČIŲ IR KETINIMŲ SUVOKIMAS 


„Fredo tėvai atvyko pavėlavę. Netrukus turėjo pasirodyti ir mais- 
to bei gėrimų tiekėjai pobūviams. Fredas supyko“ Žinote, kodėl 
Fredas supyko - ne dėl to, kad netrukus turėjo atvykti ir maisto 

bei gėrimų tiekėjai. Jūsų asociacijų tinkle pyktis ir punktualumo 
stygius yra susiję kaip padarinys ir jo galima priežastis, tačiau tarp 
pykčio ir tiekėjų laukimo tokio ryšio nėra. Vos tik perskaitę šį sa- 
kinį akimirksniu susikūrėte darnią istoriją ir iškart supratote, ko 
pyksta Fredas. Tokių priežastinių ryšių aptikimas - supratimo de- 
damoji, tai - automatiška I sistemos funkcija. II sistema, sąmonin- 
goji savastis, gavo priežasčių interpretaciją ir ją priėmė. 

Nassimo Talebo knygoje Juodoji gulbė pateiktas pasakojimas 
atskleidžia, kaip vyksta ši automatiška priežastingumo paieška. 
Autorius pasakoja, kad tą dieną, kai Saddamas Husseinas buvo ap- 
tiktas slaptavietėje Irake, obligacijų kainos iš pradžių pakilo. Ma- 
tyt, investuotojai tą rytą ieškojo saugesnių investavimo variantų, 
ir laikraštyje Bloomberg News pasirodė tokia antraštė: „JAV iždo 
vertybinių popierių kainos kyla; sučiupti Husseiną nereiškia su- 
stabdyti terorizmą.“ Po pusvalandžio obligacijų kainos nukrito iki 
ankstesnio lygio ir naujos antraštės dabar atrodė taip: „JAV iždo 
vertybinių popierių kainos krinta; Husseino suėmimas didina rizi- 
kingų investicijų patrauklumą.“ Akivaizdu, kad Husseino sugavi- 
mas buvo svarbiausias tos dienos įvykis, ir būtent dėl to, kad mąs- 
tymą formuoja automatiška priežasčių paieška, ši naujiena tapo bet 
kokių rinkos pokyčių paaiškinimu. Iš pirmo žvilgsnio atrodo, kad 
tos dvi antraštės aiškina, kas vyksta, bet teiginys, tinkantis abiem 
viena kitai prieštaraujančioms baigtims, iš tikro apskritai nieko 
nepaaiškina. 

Tiesą sakant, visos naujienų antraštės tik patenkina mūsų ko- 
herencijos (nuoseklumo, darnos) poreikį: daroma prielaida, kad 
garsus įvykis negali neturėti pasekmių, o pasekmėms paaiškinti 
reikia priežasčių. Neturime visos informacijos apie tai, kas įvyks- 
ta per dieną, o I sistema įgudusiai sujungia jai prieinamas infor- 
macijos nuotrupas ir surezga nuoseklią priežasčių ir padarinių 
istoriją. 

Perskaitykite šį sakinį: 

Visą dieną Džeinė mėgavosi miesto įžymybėmis pilnose žmonių Niujor- 
ko gatvėse, bet pastebėjo, kad dingo jos piniginė. 


Kai žmonės, skaitę šią trumputę istoriją (ir daugelį kitų), netikėtai 
buvo paprašyti ją pakartoti, pasirodė, kad žodis kišenvagis“ su ja 
asocijuojasi stipriau nei žodis įžymybės, nors pastarasis tame sa- 
kinyje pavartotas, o pirmasis - ne. Kodėl taip atsitiko, paaiškina 
asociacijų nuoseklumo taisyklė. Pamesti piniginę galima dėl dau- 
gelio priežasčių: ji galėjo išslysti iš kišenės, galėjo būti palikta res- 
torane ir t. t. Tačiau tų trijų dalykų (dingusios piniginės, Niujorko, 
minių gatvėse) derinys perša išvadą, kad pasidarbuota kišenvagio. 
O sriubos valgymo restorane pasekmės — ir antrojo sriubos para- 
gavusio lankytojo raukymasis, ir perdėta pirmojo lankytojo reak- 
cija į padavėjo prisilietimą — skatina asociatyviai nuoseklią pra- 
dinės nuostabos interpretaciją, sukuriančią visai tikėtiną istoriją. 
Belgų aristokratas psichologas Albertas Michotte'as 1945 me- 
tais išleido knygą (1963 metais išverstą į anglų kalbą), kuri paneigė 
šimtmečius vyravusį filosofinį požiūrį į priežastingumą privers- 
dama sugrįžti bent jau į Humeo idėjų asociacijų tyrimų laikus. 
Iki tol buvo manoma, kad fizinis priežastingumas kyla iš sąsajų 
tarp įvykių (koreliacijos) kartotinių stebėjimų. Daugybę kartų 
teko matyti, kaip vienam judančiam daiktui palietus kitą šis iš 
karto pradeda judėti, dažniausiai (bet ne visada) ta pačia kryp- 
timi. Šitaip atsitinka, kai susiduria du biliardo rutuliai, parvirsta 
paliesta vaza. Michotte'as teigia ką kita: priežastingumą matome 
taip pat betarpiškai kaip spalvas. Savo teiginiui įrodyti jis demons- 
travo įvykių sekas naudodamasis judančiais popieriuje nupieštais 
juodais kvadratais. Vienas judantis kvadratas susiduria su kitu, ir 
šis iš karto pradeda judėti. Stebėtojai žino, kad jokio realaus fizi- 
nio sąlyčio nėra, tačiau juos vis tiek užvaldo stipri „priežastingumo 
iliuzija“. Jei antras daiktas iškart pajuda, jie tvirtina, esą jį „palei- 
do“ pirmasis daiktas. Eksperimentai parodė, kad net šešių mėnesių 
kūdikiai tokią įvykių seką traktuoja kaip priežasties ir pasekmės 

scenarijų ir nustemba“ tai sekai pasikeitus. Taigi akivaizdu, kad 
nuo pat gimimo esame pasirengę I sistemos kuriamiems priežas- 
tingumo įspūdžiams, nepriklausantiems nuo samprotavimų apie 
priežastingumo modelius. 

1944 metais, maždaug tuo pat laiku, kai Michotte'as paskelbė 
savuosius fizinio priežastingumo įrodymus, psichologai Fritzas 
Heideris ir Mary-Ann Simmel panašiu į Michotteo metodu pa- 
demonstravo intencinio (intentional) priežastingumo suvokimą. Jie 
susuko minutės keturiasdešimties sekundžių trukmės filmuką: 
didelis trikampis, mažas trikampiukas ir apskritimas juda viduje 
figūros, primenančios scheminį namo atlapomis durimis vaizdą. 
Stebėtojai mato, kaip agresyvus didysis trikampis grasina maža- 
jam trikampiui, išsigandęs apskritimas blaškosi, o galiausiai aps- 
kritimas ir mažasis trikampis suvienija jėgas ir nugali agresyvųjį 
trikampį. Stebėtojai regi visus įvykius prie durų, o po to staigų fi- 
nalą“. 

Ketinimo ir emocijų suvokimui atsispirti neįmanoma, jo ne- 
patiria tik sergantieji autizmu. Savaime suprantama, kad visa tai 
vyksta tik mūsų galvose. Protas pasirengęs ir netgi trokšta atpažin- 
ti veikėjus, priskirti jiems asmenybės bruožus ir konkrečius keti- 
nimus bei vertinti jų veiksmus kaip individualių polinkių raišką. 
Tai vėlgi įrodymas, kad nuo pat gimimo esame pasirengę priskirti 
bruožus: dar neturintys nė metų vaikai jau moka atskirti agreso- 
rius bei jų aukas“ ir tikisi, kad bandydamas pagauti auką persekio- 
tojas pasirinks tiesiausią kelią. 

Laisva valia pasirinktų veiksmų potyris visiškai skiriasi nuo fi- 
zinio priežastingumo. Nors druską paima jūsų ranka, apie šį įvy- 
kį negalvojate fizinių priežasčių ir pasekmių grandinės terminais. 
Tą suvokiate kaip rezultatą sprendimo, kurį priėmė jūsų bekūnis 
„aš“, jūsų asmenybė, nes norėjote pasūdyti savo patiekalą. Dauge- 
liui žmonių atrodo natūralu apibūdinti savo sielą kaip savo veiks- 
mų priežastį. Psichologas Paulas Bloomas 2005 metais žurnale 

The Atlantic pareiškė provokuojamą teiginį, kad įgimtas pasiren- 
gimas skirti fizinį priežastingumą nuo tyčinio priežastingumo 
paaiškina beveik visišką religinių įsitikinimų universalumą. Pa- 
sak Bloomo, „daiktų pasaulį suvokiame kaip iš esmės atskirą nuo 
mūsų protų pasaulio, todėl galime įsivaizduoti besielius kūnus ir 
bekūnes sielas“. Dviejų tipų priežastingumas, kurį esame pasiren- 
gę suvokti, leidžia mums lengvai suprasti dvi pagrindines daugelio 
religijų idėjas: pirmoji skelbia, kad bekūnė dievybė yra pirmapra- 
dė fizinio pasaulio egzistavimo priežastis, antroji idėja - kad siela 
nemirtinga ir kad ji laikinai valdo kūną mums esant gyviems ir 
palieka jį mums mirus?. Bloomo nuomone, tos dvi priežastingumo 
koncepcijos susiformavo veikiamos evoliucinės jėgos ir įtraukė re- 
ligijos ištakas į I sistemos struktūrą. 

Išskirtinė priežastinės nuojautos tema šioje knygoje nuolat kar- 
tojasi, nes priežastiniu mąstymu esame linkę naudotis netinka- 
mai — tose situacijose, kur reikia statistinio mąstymo. Statistinis 
mąstymas išvadas apie individualius atvejus darosi iš kategorijų 
ir grupių savybių. Deja, I sistema taikyti šio metodo nesugeba. 
II sistema gali išmokti mąstyti statistiškai, tačiau šito mažai kas 
mokomas. 

Priežastingumo psichologija ir įkvėpė mano sprendimą psi- 
chologinius procesus aprašyti veiklų metaforomis, mažai paisant 
nuoseklumo. I sistemą kartais laikau tam tikrais bruožais ir pre- 
ferencijomis pasižyminčiu veikėju, o kartais - asociatyviniu me- 
chanizmu, suvokiančiu tikrovę kaip painią ryšių sistemą. Ir sis- 
tema, ir mechanizmas — pramanai, atitinkantys mūsų mąstymo 
apie priežastis būdą. Heiderio trikampiai ir apskritimai anaiptol ne 
veikėjai, tačiau šitaip apie juos galvoti labai lengva ir natūralu. Taip 
elgiamasi dar ir taupant protinę energiją. Manau, kad jums (kaip 
ir man) lengviau galvoti apie protą, jeigu jo veiklą aptariame bruo- 
žų ir ketinimų terminais (t. y. kaip dvi sistemas), o kartais — me- 
chaninių dėsningumų terminais (t. y. asociatyvinį mechanizmą). 

Nesirengiu įtikinėti, kad tos sistemos realios, kaip ir Heideris ne- 
siekė įteigti, kad jo didysis trikampis — tikras agresorius. 


ŠNEKOS APIE NORMAS IR PRIEŽASTIS 


„Paaiškėjus, kad ir antrasis prašytojas - senas mano draugas, nuste- 
bau nebe taip. Pakanka visai nedaug pasikartojimų, kad nauja patirtis 
atrodytų įprasta!“ 


„Rinkdami tų produktų vertinimus, kreipkime dėmesį ne vien į verti- 
nimų vidurkį. Reikia atsižvelgti į visą tipiškų atsiliepimų diapazoną.“ 
„Ji negali susitaikyti su paprasčiausia nesėkme - ieško priežasčių. Ga- 
liausiai ji nuspręs, kad kažkas tyčia kenkė jos darbui.“ 


7 


Šuolių į išvadas mechanizmas 


Įžymusis komikas Danny Kaye kartą ištarė frazę, kurią atmenu 
nuo paauglystės. Kalbėdamas apie vieną jam nemalonią moterį jis 
pasakė, kad (išvertus pažodžiui. - Vert. past.) „mėgstamiausia jos pozi- 
cija - šalia savęs, o mėgstamiausias sportas - šuoliai į išvadas“ (Her 
favorite position is beside herself, and her favorite sport is jumping to conclusions). 
Dėl anglų kalbos ypatumų tokie jo apibūdinimai skamba kaip są- 
mojingi kalambūrai. Tą formuluotę prisiminiau per pirmąjį mu- 
dviejų su Amosu Tversky pokalbį apie statistinių nuojautų raciona- 
lumą. Dabar manau, kad ji puikiai apibūdina I sistemos veikimą. 
Skubotos išvados efektyvios, jeigu tikima, kad greičiausiai jos bus 
teisingos, o galimų klaidų kaina - priimtina, ir kad jos leis sutau- 
pyti daug laiko ir pastangų. Kai situacija nepažįstama, kai ant kor- 
tos statoma labai daug ir nėra laiko surinkti daugiau informacijos, 
skubotos išvados pavojingos ir rizikingos. Tokiomis aplinkybėmis 
tikėtinos intuityvios klaidos, o jų galima išvengti sąmoningai įsi- 
kišus II sistemai. 


DVIPRASMYBIŲ NEPAISYMAS IR DVEJONIŲ SLOPINIMAS 


AB C Ana artinosi D 13 14 


prie banko / kranto 


6 pav. 

Kas bendra tarp užrašų, esančių trijuose 6 pav. langeliuose? 
Atsakymas: visi jie dviprasmiški. Beveik neabejotina, kad užrašą 
kairiajame langelyje perskaitysite kaip A B C, o dešiniajame lan- 
gelyje - kaip 12 13 14, nors abiejuose langeliuose vidurinė užrašo 
dalis visiškai vienoda. Lygiai taip pat sėkmingai tuos užrašus ga- 
lėjote perskaityti ir šitaip: A 13 Cir 12 B 14, bet to nepadarėte. Ko- 
dėl? Todėl, kad ta pati forma raidžių kontekste skaitoma kaip raidė, 
o skaičių kontekste kaip skaičius. Taigi visas kontekstas padeda 
nuspręsti, kaip interpretuoti kiekvieną jo elementą. Forma dvi- 
prasmiška, bet darote skubotą išvadą apie jos reprezentuojamą da- 
lyką ir nesuvokiate įveikto dviprasmiškumo. 

Perskaitę vidurinio langelio tekstą greičiausiai įsivaizduosite 
apie pinigus galvojančią moterį, einančią prie pastato su kasinin- 
kais ir pinigų saugyklomis. Bet sakinys dviprasmiškas. Jei prieš 
tai būtų sakinys „Jie ramiai sau plaukė upe pasroviui“, jums prieš 
akis būtų iškilęs visai kitoks vaizdas. Jei būtumėte galvoję apie upę, 
žodį bank nebūtumėte susieję su pinigais. Aiškaus konteksto ne- 
buvo, todėl I sistema pati susikūrė tikėtinas aplinkybes. Supran- 
tame, kad tą padarė ji, nes nesuvokėme galintys rinktis, interpre- 
tuoti kitaip. Jei pastaruoju metu neteko plaukti baidare, tikriausiai 
daugiau laiko skyrėte vaikščiojimui po bankus negu plaukiojimui 
upėmis, tad atitinkamai išsprendėte ir šią dviprasmybę. Kilus abe- 
jonių, atsakymą renkasi I sistema, vadovaudamasi savo patirtimi. 
Pasirinkimo taisyklės protingos: interpretuojant didžiausią reikš- 
mę turi naujausi įvykiai ir esamas kontekstas. Jei nesenų įvykių ne- 
prisimenama, įsigalioja senesni prisiminimai. Vieni iš seniausių ir 
labiausiai įstrigusių į atmintį dalykų buvo abėcėlės dainelės, kurias 
dainuodavote ją mokydamiesi, bet juk nedainavote „A13C“. 

Šiuose abiejuose pavyzdžiuose svarbiausia tai, kad buvo pada- 
rytas aiškus pasirinkimas, bet to net nežinojote. Jums atėjo į galvą 
tik viena interpretacija ir niekada net nesuvokėte, kad čia esama 
dviprasmybės. I sistema neišsaugo atmestų alternatyvų ir net to 

fakto, kad tokių alternatyvų apskritai būta. Sąmoningų abejonių 
I sistemos repertuare nėra, antraip vienu metu reikėtų laikyti at- 
mintyje kelias nesuderinamas interpretacijas, o tam reikia protinių 
pastangų. Netikrumas ir abejonės — II sistemos reikalas. 


POLINKIS PATIKĖTI IR PATVIRTINTI 


Psichologas Danielis Gilbertas, plačiai žinomas kaip knygos Stum- 
bling on Happiness (Netikėtai sutikta laimė) autorius, kartą parašė 
straipsnį How Mental Systems Believe (Kaip protinė sistema patiki), 
išplėtodamas tikėjimo ir netikėjimo teoriją, kurios ištakos siekia 
septyniolikto amžiaus filosofą Baruchą Spinozą. Gilbertas pasiū- 
lė mintį, kad norint suprasti kokį nors teiginį reikėtų pradėti nuo 
mėginimo juo patikėti: pirma reikia suprasti, ką ta mintis reikštų, 
jeigu pasirodys esanti teisinga. Tik tada galima nuspręsti, patikė- 
ti ja ar nebetikėti. Pradinis mėginimas patikėti — automatiškas 
I sistemos veiksmas, kurio esmė - sukonstruoti geriausią iš visų 
galimų situacijos interpretaciją. Gilbertas parodo, kad net bepras- 
miškas teiginys iš pradžių sukelia patiklumo reakciją. Pavyzdžiui, 
toks teiginys: „Sykas ryja saldainius.“ Tuo metu, kai asociacinė at- 
mintis automatiškai naršė po galimas sąsajas tarp tų dviejų sąvokų 
ieškodama tokių, kurios suteiktų beprasmybei prasmę, jums prieš 
akis greičiausiai iškilo neaiškūs, migloti žuvies ir saldainių vaiz- 
diniai. 

Gilbertas netikėjimą laiko II sistemos operacija ir šiam požiū- 
riui patvirtinti aprašo elegantišką eksperimentą!. Jo dalyviams 
buvo rodomas koks nors beprasmiškas teiginys, pavyzdžiui, „Din- 
ca yra ryški spalva“, o po kelių sekundžių vienas žodis - „tiesa“ 
arba „netiesa“. Vėliau tiriamųjų buvo paklausta, ar prisimena sa- 
kinius, kuriuos įvertino „tiesa“. Vieno iš šio eksperimento variantų 
dalyviams buvo liepta testo metu laikyti atmintyje kelis skaičius. 
Šis trikdis II sistemos veiklą paveikė pasirinktinai — apsunkino 

dalyviams užduotį „nepatikėti“ neteisingais sakiniais. Po to atlik- 
dami atminties testą išvargę dalyviai kai kuriuos melagingus tei- 
ginius prisiminė kaip teisingus. Iš to darytina svarbi išvada: kai 
II sistema kuo nors užsiėmusi, esame pasirengę patikėti beveik 
viskuo. I sistema naivi ir linkusi tikėti, o II sistemos prerogaty- 
va - abejoti ir netikėti, bet kartais ji pernelyg užsiėmusi, o dažnai 
tiesiog tingi. Ir tikrai — esama įrodymų, kad tušti, bet įtikinami 
pranešimai, tarkim, reklaminiai skelbimai, pavargusį ir išsisėmusį 
žmogų veikia labiau. 

Asociatyvios atminties veikla didina bendrą polinkio patvir- 
tinti šališkumą (confirmation bias). Uždavus klausimą „Ar Semas 
draugiškas?“ ateis į galvą daug Semo elgesio pavyzdžių, bet visai 
kitokių, negu paklausus „Ar Semas nedraugiškas?“ II sistema tikri- 
na hipotezes — pradeda kryptingą ir sąmoningą įrodymų paiešką, 
vadinamą teigiamo testavimo strategija (positive test strategy). Mokslo 
filosofai pataria tikrinti hipotezes mėginant jas nuneigti, tuo tarpu 
paprasti žmonės (o dažnai ir patys mokslininkai) ieško duomenų, 
kurie derėtų su jų tuomečiais įsitikinimais. I sistemos polinkis 
patvirtinti pateiktą teiginį skatina priimti siūlymus nekritiškai ir 
perdėti kraštutinių bei mažai tikėtinų įvykių tikimybę. Jeigu jūsų 
paklaustų, kokia tikimybė, kad per ateinančius trisdešimt metų 
Kaliforniją užgrius cunamis, greičiausiai mintyse iš karto iškiltų 
cunamio vaizdai — maždaug tokiu būdu, kokiu, pasak Gilberto, 
šauna į galvą absurdiški teiginiai, sakykim, „Sykas ryja saldainius“. 
Būsite linkę pervertinti šios stichinės nelaimės tikimybę. 


PERDĖTAS EMOCINIS NUOSEKLUMAS (AUREOLĖS EFEKTAS) 


Jeigu jums patinka prezidento politika, greičiausiai patiks ir jo bal- 
sas bei išvaizda. Tendencija mėgti (ar nemėgti) visa, kuo koks nors 
žmogus pasižymi (įskaitant ir tai, ko niekada nematėte), vadinama 
aureolės efektu (halo effect). Šis terminas psichologų vartojamas jau 

šimtą metų, tačiau kasdieniame gyvenime - retai. Gaila, nes au- 
reolės efektas labai tinka pavadinti paplitusį polinkį, atliekantį le- 
miamą reikšmę mūsų požiūrio į žmones ir situacijas formavimuisi. 
Tai vienas iš būdų, kuriais I sistema generuoja mūsų pasaulėvaiz- 
dį - supaprastintą ir kur kas logiškesnį negu realus pasaulis. 

Sakykim, pobūvyje susipažinote su moterimi vardu Joana. 
Jums ji pasirodė esanti graži ir maloni pašnekovė. Dabar prisimi- 
nėte apie ją kaip apie žmogų, kurio būtų galima paprašyti paaukoti 
labdarai. Ką žinote apie jos dosnumą? Teisingas atsakymas būtų 
toks: iš tikrųjų apie tai nežinote nieko, nes maža pagrindo tikėtis, 
kad žmonės, su kuriais malonu bendrauti — dar ir dosnūs labda- 
riai. Tačiau Joana jums patinka ir tas jausmas apima vos ją prisi- 
minus. Jums patinka ir dosnumas bei dosnūs žmonės. Asociacijos 
paveikti esate linkę manyti, kad Joana dosni. Dabar, kai jau tikite, 
kad ji dosni, greičiausiai ji jums patinka dar labiau negu anksčiau, 
nes prie jos malonių savybių pridėjote ir dosnumą. 

Pasakojime apie Joaną realių dosnumo įrodymų nėra, ir tą 
spragą užpildo spėlionės, atitinkančios jūsų emocinę reakciją į ją. 
Kitose situacijose įrodymai kaupiasi palaipsniui, o jų interpreta- 
cijas formuoja su pirmuoju įspūdžiu susijusios emocijos. Klasika 
tapusiame psichologiniame veikale Solomonas Aschas pateikė ti- 
riamiesiems dviejų žmonių aprašymus? ir paprašė pakomentuoti 
jų asmenybes. Ką manote apie Alaną ir Beną? 


Alanas: protingas - kruopštus - ūmus - reiklus - užsispyręs — pavydus. 
Benas: pavydus - užsispyręs - reiklus - ūmus - kruopštus - protingas. 


Jei esate toks kaip dauguma, Alaną įvertinote palankiau nei Beną. 
Pirmosios sąraše paminėtos savybės keičia vėliau paminėtų savy- 
bių esmę. Protingo žmogaus užsispyrimas gali būti pateisinamas, 
o kai kada net kelti pagarbą, tačiau pavydaus ir užsispyrusio žmo- 
gaus intelektas liudija jį esant dar pavojingesnį. Aureolės efektas 
gali būti ir nuslopinto dviprasmiškumo pavyzdys: anglų kalboje 

žodis stubborn (užsispyręs, nenuolaidus, atkaklus), kaip ir žodis bank 
(bankas; krantas), turi ne vieną reikšmę ir interpretuojamas pagal 
kontekstą. 

Buvo išmėginta daug šios temos tyrimų variantų. Vieno tyrimo 
dalyviai, iš pradžių pamatę tris pirmuosius Alaną apibūdinančius 
žodžius, paskui tris kitus, nusprendė, kad kalbama apie du žmo- 
nes. Tuomet tų du žmones įsivaizdavusių dalyvių buvo paklausta, 
ar tikėtina, kad visi šeši žodžiai apibūdintų tą patį žmogų?. Daugu- 
ma atsakė, kad tai neįmanoma! 

Žmogaus savybes dažnai stebime atsitiktine tvarka. Tačiau 
ta tvarka svarbi, nes aureolės efektas padidina pirmųjų įspūdžių 
svarbą, kartais net tokiu mastu, kad į vėliau gautą informaciją 
nebekreipiama dėmesio. Savo kaip dėstytojo karjeros pradžioje 
studentų testų bukletus vertinau įprastu būdu. Skaitydavau kiek- 
vieno bukleto testus paeiliui, kiekvieną įvertindamas atitinkamu 
balu. Po to suskaičiuodavau visų balų sumą ir pereidavau prie kito 
studento darbo. Tačiau ilgainiui pastebėjau, kad visų to paties stu- 
dento testų įverčiai neįtikėtinai vienodi. Man kilo įtarimas, kad 
jiems turi įtakos aureolės efektas ir kad pirmojo testo įvertis ne- 
proporcingai stipriai paveikia bendrą įvertį. Mechanizmas buvo 
paprastas: jei pirmąjį testą įvertindavau aukštu balu, tai susidūręs 
su neaiškiais ar dviprasmiškais to studento samprotavimais toles- 
niuose testuose stengdavausi ieškoti pateisinimų ir vertinti stu- 
dento naudai. Atrodė, kad toks sprendimas protingas. Juk vargu 
ar studentas, taip gerai susidorojęs su pirmuoju testu, antrajame 
galėjo padaryti tokią kvailą klaidą! Tačiau šitokia mano nuostata 
privedė prie rimtos problemos. Jei vieną testą studentas atlikda- 
vo gerai, o kitą silpnokai, galutinis įvertis priklausydavo nuo to, 
kurį iš tų testų įvertinsiu pirmą. Sakiau studentams, kad abu testai 
vienodai svarbūs, tačiau tai buvo netiesa: pirmojo įverčio poveikis 
galutiniam įverčiui buvo daug didesnis negu antrojo. Tai buvo ne- 
priimtina. 

Sugalvojau naują procedūrą. Užuot skaitęs studentų testų bu- 
kletus iš eilės, perskaitydavau ir įvertindavau balais visų studentų 
atsakymus į pirmąjį testo klausimą, o po to pereidavau prie kito 
klausimo. Įvertį užrašydavau bukleto paskutinio lapo vidinėje pu- 
sėje, kad jis nepaveiktų manęs (net ir nesąmoningai) skaitant an- 
trąjį testą. Tačiau netrukus po to, kai perėjau prie šio naujo būdo, 
pastebėjau vieną nemalonų dalyką: ėmiau prarasti pasitikėjimą 
savo vertinimų teisingumu. Taip atsitiko dėl to, kad dažnai pa- 
jusdavau diskomfortą — man tai buvo nauja. Nusivylęs kurio nors 
studento antruoju atsakymu ir atsivertęs paskutinį bukleto puslapį 
ketindamas įrašyti žemą balą kartais pamatydavau, jog to studen- 
to pirmąjį atsakymą buvau įvertinęs aukščiausiu balu. Negana to, 
ne kartą patirdavau pagundą pamažinti tą skirtumą pakeičiant 
dar neparašytą balą. Sunku buvo ir laikytis, regis, visai paprastos 
taisyklės — niekada nepasiduoti šiai pagundai. To paties studento 
atsakymų įverčiai dažnai ganėtinai skirdavosi. Tai menkino mano 
pasitikėjimą savimi ir varė į neviltį. 

Dabar buvau ne toks patenkintas savo vertinimais ir nebe taip 
jais pasitikėjau, bet supratau, jog tai geras ženklas, rodantis, kad 
naujasis būdas pranašesnis. Tas mano ankstesnis nuoseklumas 
buvo netikras. Jis sukėlė kognityvinio lengvumo pojūtį ir II siste- 
ma buvo patenkinta, galėdama tingiai atlikti galutinį vertinimą. 
Leisdamas, kad pirmasis atsakymas darytų man didelį poveikį 
vertinant tolesnius atsakymus, išvengdavau disonanso, kuris pa- 
tiriamas tam pačiam studentui labai gerai atsakius į vienus klau- 
simus ir blogai į kitus. Nemalonus nenuoseklumas, atsiskleidęs 
perėjus prie naujos vertinimo procedūros, buvo realus dalykas: jis 
atspindėjo ne tik tai, kad studento žinioms įvertinti vieno atsaky- 
mo nepakanka, bet ir mano vertinimų nepatikimumą. 

Mano siūlomas aureolės efekto mažinimo metodas grindžia- 
mas bendruoju principu - būtina atsieti klaidas, sutraukyti jų ry- 
šius. Kad suprastumėte, kaip šis principas veikia, įsivaizduokite, 


ŠUOLIŲ Į IŠVADAS MECHANIZMAS + 117 


kad daugeliui stebėtojų parodomi stiklainiai su smulkiomis mone- 
tomis ir prašoma įvertinti, kiek monetų yra kiekviename stiklai- 
nyje. Jamesas Surowieckis savo bestseleryje The Wisdom of Crowds 
(Minios išmintis)* paaiškino, kad tokio tipo užduotis pavieniai indivi- 
dai atlieka labai blogai, tačiau susumavus visus individualius ver- 
tinimus gaunamas labai geras rezultatas. Vieni smarkiai perverti- 
na monetų skaičių, kiti jį sumenkina, bet apskaičiuotas tų įverčių 
vidurkis esti gana tikslus. Mechanizmas paprastas: visi individai 
mato tą patį stiklainį ir visų vertinimas yra to paties pagrindo. Kita 
vertus, kiekvieno individo daroma klaida nepriklauso nuo kitų in- 
dividų daromų klaidų ir (jei tik nėra sisteminio šališkumo) jų vi- 
durkis būna artimas nuliui. 

Tačiau paklaidų sumažėjimo magija gerai veikia tik tada, kai 
stebėjimai nepriklausomi ir jų paklaidos nėra susijusios. Jei visus 
stebėtojus sieja ta pati išankstinė nuostata, suminis jų vertinimų 
šališkumas nemažėja. Leidus stebėtojams daryti poveikį vienas ki- 
tam, imties dydis sumažėja, taigi sumažėja ir grupinio vertinimo 
tikslumas. 

Jei norite iš daugelio šaltinių gauti kuo naudingesnės infor- 
macijos, turite stengtis, kad tie šaltiniai nepriklausytų vienas nuo 
kito. Ši taisyklė plačiai taikoma policijos darbe: jei yra daug kokio 
nors įvykio liudytojų, prieš išklausant jų parodymus neleidžiama 
aptarti jų tarpusavyje. Taip siekiama ne tik užbėgti už akių priešiš- 
kai nusiteikusių liudytojų susimokymui, bet ir stengiamasi neleisti 
nešališkai nusiteikusiems liudytojams daryti įtaką vienas kitam. 
Visi, kurie dalijasi įspūdžiais, darys panašias klaidas ir liudydami, 
taigi mažins bendrąją visos pateiktos informacijos vertę. Visada 
reikia vengti informacijos šaltinių pertekliaus. 

Nuomonių nepriklausomumo (ir paklaidų dekoreliavimo) 
principas tiesiogiai taikytinas posėdžiavimui - veiklai, kuriai 
organizacijų vadovai skiria didelę savo darbo laiko dalį. Čia gali 
praversti paprasta taisyklė: prieš aptariant kokią nors problemą, 

visų posėdžio dalyvių reikėtų paprašyti labai trumpai raštu išdės- 
tyti savo poziciją. Tokia procedūra leidžia efektyviai pasinaudoti 
grupės narių žinių ir nuomonių įvairove. Esant įprastai atviro ap- 
tarinėjimo praktikai per daug reikšmės teikiama nuomonėms tų, 
kurie kalba pirmieji ir kategoriškai reiškia savo nuomones, šitaip 
skatindami kitus jiems pritarti. 


KĄ MATAI, TAS IR YRA (KMTY) 


Vienas iš mėgstamiausių mano prisiminimų apie ankstyvuosius 
bendradarbiavimo su Amosu metus yra jo dažnai kartotas juoke- 
lis. Tobulai persikūnydamas į vieną iš savo profesorių, dėsčiusių 
jam filosofiją magistrantūroje, jis suriaumodavo hebrajų kalba su 
ryškiu vokišku akcentu: „Niekada nepamirškite Yra primato!“ Ką 
ta frazė turėtų reikšti, aš (manau, ir Amosas) niekada taip ir ne- 
supratau, bet tas jo pajuokavimas visada būdavo laiku ir vietoje. 
Šią frazę jis (o vėliau ir aš) visada primindavo mums susidūrus su 
stulbinamai asimetrišku mūsų protų požiūriu į tuo metu turimą ir 
trūkstamą informaciją. 

Esminis asociatyvinio mechanizmo ypatumas yra tas, kad 
jis reprezentuoja tik aktyvuotas mintis. Neištraukta iš atminties 
(net ir nesąmoningai) informacija jam tarsi neegzistuoja. I sistema 
puikiai geba iš duotuoju metu aktyvuotų minčių sudėlioti pačias 
nuosekliausias, kokios tik įmanomos, istorijas, bet neatsižvelgia 
(nes negali) į informaciją, kurios neturi. 

I sistemos veikimo sėkmės matas - jos sukurtos istorijos nuose- 
klumas (koherencija). Duomenų, kuriais ta istorija remiasi, kiekis 
ir kokybė iš esmės nelabai svarbūs. Jei informacijos maža (daž- 
niausiai taip ir būna), I sistema veikia kaip skubotų išvadų darymo 
mechanizmas. Apsvarstykite tokį pavyzdį: „Ar Mindik bus gera 
vadovė? Ji protinga ir stipri...“ Atsakymas atėjo jums į galvą iš karto 
irjis teigiamas. Pasirinkote geriausią atsakymą remdamiesi turima 

labai ribota informacija, bet paskubėjote: o gal kiti du būdvardžiai 
bus nesąžininga ir negailestinga? 

Atkreipkite dėmesį į tai, ko nepadarėte, taip trumpai pagalvoję 
apie Mindik kaip apie vadovę. Nepaklausėte savęs, ką turėtumėte 
žinoti apie žmogų prieš susidarydami nuomonę, koks jis bus vado- 
vas. I sistema pradėjo darbuotis nuo pirmojo būdvardžio: protin- 
gas — puiki savybė, o jei dar ir stiprus - geriau ir būti negali. Tai ge- 
riausia istorija, kokią tik galima išspausti iš tų dviejų būdvardžių, 
ir I sistema ją sukūrė su nelygstamu kognityviniu lengvumu. Ši is- 
torija bus peržiūrėta, jei bus gauta naujos informacijos (pavyzdžiui, 
kad Mindik nesąžininga), tačiau jos nelaukiama ir subjektyvumo 
diskomforto nepatiriama. Be to, išlieka ir šališkumas — pirmajam 
įspūdžiui teikiama pirmenybė. 

Nuoseklumo siekiančios I sistemos ir tingios II sistemos derinys 
leidžia tikėtis, kad II sistema patvirtins daugelį intuityvių įsitiki- 
nimų, tiksliai atspindinčių I sistemos sugeneruotus įspūdžius. Ži- 
noma, II sistema geba sistemingiau ir atsargiau vertinti įrodymus 
bei atlikti gausybę patikrinimų, būtinų prieš priimant sprendimą: 
pavyzdžiui, pirkdami namą, sąmoningai ieškote informacijos, ku- 
rios neturite. Tačiau spėjama, kad I sistema turi įtakos net ir labiau 
apgalvotiems sprendimams. Ji visada turi, ką pasakyti. 

Tam, kad suprastume intuityvų mąstymą, polinkis į ribotais 
įrodymais pagrįstas skubotas išvadas toks svarbus ir šioje knygoje 
minimas taip dažnai, kad toliau šiam reiškiniui pavadinti varto- 
siu gremėzdišką santrumpą KMTY: ką matai, tas ir yra (WYSIATI - 
what you see is all there is). I sistema kraštutinai nejautri sukeliančios 
įspūdžius ir maitinančios intuiciją informacijos kokybei bei kie- 
kybei. 

Amosas su dviem savo magistrantais Stanfordo universitete 
atliko tiesiogiai susijusius su KMTY tyrimus stebėdami, kaip re- 
aguoja žmonės, gavę vienpusišką informaciją? ir tą žinantys. Eks- 
perimento dalyviams buvo pateiktos teismo bylos, sakykim, tokia: 


120 + DVISISTEMOS 


Rugsėjo 3-iąją ieškovas Davidas Thorntonas, keturiasdešimt trejų 
metų profsąjungos atstovas, lankėsi kompanijos Thrifty Drug vaistinėje 
Nr. 168; tai buvo įprastinis profsąjungos atstovo apsilankymas. Praėjus 
dešimčiai minučių nuo jo atvykimo prisistatė vaistinės vedėjas ir pa- 
reiškė jam, kad jis neturįs teisės ilgiau kalbėtis su profsąjungai priklau- 
sančiais vaistinės darbuotojais prekybos salėje ir kad galįs pasikalbėti 
su jais tarnybinėse patalpose per pertrauką. Pagal profsąjungos sutartį 
su šia bendrove toks reikalavimas buvo teisėtas, bet iki tol juo niekada 
nesinaudota. Kai Thorntonas paprieštaravo, jam buvo pareikšta, kad jis 
gali rinktis — paklusti šiam reikalavimui ir palikti vaistinę arba būti su- 
imtas. Tada Thorntonas priminė vaistinės vedėjui, kad jam visada buvo 
leidžiama kalbėtis su vaistinės darbuotojais prekybos salėje ir ilgiau kaip 
dešimt minučių, jei tik tai netrukdė jų darbui, todėl jis geriau sutiksiąs 
būti suimtas, negu pakeisiąs įprastinio apsilankymo procedūrą. Tada 
vaistinės vedėjas iškvietė policiją ir Thorntonui buvo uždėti antrankiai už 
neteisėtą buvimą vaistinės patalpose. Po to jis buvo apkaltintas ir trum- 
pam uždarytas į areštinę. Visi kaltinimai buvo atmesti. Thorntonas kelia 
bendrovei bylą dėl neteisėto jo suėmimo. 


Be šios pagrindinės medžiagos, kurią perskaitė visi eksperimento 
dalyviai, buvo organizuoti įvairių grupių susitikimai su abiejų ša- 
lių advokatais. Savaime aišku, kad profsąjungos advokatas apibū- 
dino šį suėmimą kaip mėginimą įbauginti, o vaistinės advokatas 
įrodinėjo, kad pokalbiai su vaistinės darbuotojais prekybos salėje 
trukdė jų darbui, todėl vedėjo veiksmai buvo pagrįsti. Kai kurie 
eksperimento dalyviai, kaip kokie prisiekusieji, išklausė abi šalis. 
Be tos informacijos, kurią buvo galima rasti pirminėje medžiagoje, 
advokatai papildomai jokių naudingų duomenų nepateikė. 
Eksperimento dalyviai susidarė išsamų situacijos vaizdą, todėl 
tie, kurie girdėjo tik vienos pusės argumentus, galėjo lengvai įsi- 
vaizduoti ir kitos pusės samprotavimus. Ir vis dėlto viena iš šalių 
interpretavo faktus taip, kad tos interpretacijos akivaizdžiai pavei- 
kė samprotavimus. Be to, tie dalyviai, kurie buvo susipažinę tik su 
vienašališkais įrodymais, susidarytomis nuomonėmis pasitikėjo 
daug labiau negu tie, kurie buvo susipažinę su abiejų šalių įrody- 
mais. Kaip tik to ir galima tikėtis, jei žmonių pasitikėjimas savo 

nuomone priklauso nuo istorijos, kurią jiems pavyksta susikurti iš 
prieinamos informacijos, nuoseklumo (koherencijos). Kad istorija 
būtų sklandi, svarbu ne informacijos išsamumas, bet nuoseklu- 
mas. Tiesą sakant, dažnai pastebėsite, kad mažiau žinant lengviau 
tas turimas žinias sujungti į prasmingą visumą. 

Taikant KMTY lengviau užsitikrinti nuoseklumą ir kognityvinį 
lengvumą, skatinančius mus suvokti teiginius kaip teisingus. Kaip 
tik dėl to gebame mąstyti greitai ir tokiame sudėtingame pasau- 
lyje esame pajėgūs įsisavinti dalinę informaciją. Mūsų susikurtos 
nuoseklios istorijos dažniausiai pakankamai artimos tikrovei, kad 
jomis būtų galima grįsti protingus veiksmus. Tačiau pasitelksiu ir 
KMTY, kad būtų lengviau paaiškinti ilgą ir įvairų nuomonių bei 
pasirinkimų sąrašą, kuriame, be kita ko, būtų ir šie dalykai: 


+ Perdėta savikliova. Kaip matyti iš KMTY taisyklės, subjekty- 
viam pasitikėjimui didelės reikšmės neturi nei įrodymų kie- 
kybė, nei kokybė. Individų pasitikėjimas savo įsitikinimais 
iš esmės priklauso nuo kokybės tos istorijos, kurią žmogus 
gali papasakoti remdamasis tuo, ką yra matęs, net jeigu matė 
mažai. Dažnai nepagalvojame, kad galbūt neturime duome- 
nų, būtinų nuomonei susidaryti, kad galimas daiktas, jog ką 
matome, tas ir yra. Dar daugiau, mūsų asociacijų sistema yra 
linkusi veikti pagal nuoseklią aktyvacijos schemą ir slopinti 
abejones bei dviprasmybes 

+ Rėminimo, arba formulavimo, efektas. Nevienodi tos pačios 
informacijos pateikimo būdai dažnai pažadina skirtingas 
emocijas. Teiginys, kad „yra 90 96 tikimybė po operacijos 
išgyventi ilgiau kaip mėnesį“ ramina daug labiau nei tokios 
pat reikšmės teiginys, kad „mirštamumas per mėnesį po 
operacijos yra 10 96“. Užrašas prie mėsos užkandžio „nerie- 
bi mėsa — 90 96“ atrodo patraukliau negu „riebalai — 10 96“. 
Visiškai akivaizdu, kad abu apibūdinimai reiškia tą patį, ta- 

čiau žmogus paprastai mato, o jam egzistuoja tik tai, ką jis 
mato. 

+ Bazinių rodiklių ignoravimas. Prisiminkite Stivą, tą romų ir 
tvarkingą žmogų, apie kurį dažnai manoma, kad jis — bibli- 
otekininkas. Jo asmenybės aprašymas ryškus ir gyvas, tad 
nors gerai žinote, kad vyrų fermerių kur kas daugiau nei 
vyrų bibliotekininkų, pirmą kartą svarstant šį klausimą tas 
statistinis faktas beveik garantuotai neatėjo į galvą. Ką matė- 
te, tas ir buvo. 


ŠNEKOS APIE ŠUOLIUS Į IŠVADAS 


„Ji nieko nežino apie to žmogaus vadovavimo įgūdžius —- remiasi tik 
gero pristatymo padarytu aureolės efektu.“ 

„Prieš pradėdami bet kokią diskusiją atsiekime paklaidas - sužinoki- 
me kiekvieno nuomonę apie tą problemą. Nepriklausomi vertinimai 
suteiks daugiau informacijos.“ 


„Jie priėmė šį rimtą sprendimą remdamiesi palankia vienintelio kon- 
sultanto ataskaita. KMTY — ką jie mato, tas ir yra. Atrodo, jie net ne- 
suvokė, kiek mažai informacijos turėjo.“ 

„Jie nenorėjo papildomos informacijos, nes ji gali sugadinti jų istori- 
ją. KMTY.“ 


8 


Kaip susidaromos nuomonės 


Skaičiui klausimų, į kuriuos galite atsakyti, nėra ribų, nesvarbu, 
kas juos užduotų - kiti ar jūs patys sau. Beribis ir savybių bei po- 
žymių, kuriuos galite įvertinti, skaičius. Pavyzdžiui, galite suskai- 
čiuoti, kiek yra didžiųjų raidžių šiame puslapyje, galite palyginti 
savo namo ir pastato kitapus gatvės langų dydį, galite įvertinti savo 
senatoriaus politines perspektyvas pagal plataus diapazono skalę — 
nuo katastrofiškų iki puikių. Klausimai adresuojami II sistemai, 
o ji sutelks dėmesį į atsakymų paiešką atmintyje. II sistema gali 
ir priimti, ir generuoti klausimus — abiem atvejais vyksta dėmesio 
perskirstymas ir atsakymo paieška atmintyje. I sistema veikia ki- 
taip. Ji nepaliaujamai stebi, kas vyksta sąmonėje ir už jos ribų, ir be 
konkretaus ketinimo ir beveik arba išvis be pastangų generuoja si- 
tuacijos vertinimus įvairiais aspektais. Tie baziniai vertinimai (ba- 
sic assessments) atlieka svarbų vaidmenį priimant intuityvius spren- 
dimus, nes jais dažnai pakeičiami sudėtingesni klausimai - tai ir 
yra euristikos bei šališkumo esmė. Kitos dvi I sistemos savybės taip 
pat prisideda prie vieno sprendimo pakeitimo kitu. Vienas iš jų — 
gebėjimas kilnoti reikšmes tarp dimensijų. Tą darote atsakydami į 
klausimą, kuris daugeliui žmonių atrodo lengvas: „Jei Semas būtų 
toks aukštas, koks protingas, koks būtų jo ūgis?“ 

Pagaliau, yra ir „mintinis šratašaudis“ (mental shotgun): II siste- 
mos ketinimas atsakyti į konkretų klausimą arba įvertinti tam ti- 

krą situacijos požymį automatiškai inicijuoja kitus skaičiavimus, 
tarp jų ir bazinius vertinimus. 


BAZINIAI VERTINIMAI 


Evoliucija sukūrė I sistemą kaip nenuilstančią vertintoją svarbiau- 
sių problemų, kurias vienas ar kitas organizmas turi spręsti no- 
rėdamas išlikti: ar viskas gerai, ar nėra jokio pavojaus, gal radosi 
palanki galimybė, ar viskas normalu, ką man daryti - artintis ar 
trauktis? Tie klausimai miesto gyventojui gal ir nėra tokie svarbūs, 
kaip gazelei savanoje, bet esame paveldėję neuronų mechanizmus, 
be atvangos vertinančius pavojaus lygį, ir jų neįmanoma išjungti. 
Situacijos be perstojo vertinamos kaip geros ar blogos, reikalaujan- 
čios sprukti ar leidžiančios priartėti. Žmogui gera nuotaika ir ko- 
gnityvinis lengvumas — saugumo ir atpažįstamumo atitikmenys. 
Jei norite konkretaus bazinio vertinimo pavyzdžio, pagalvo- 
kite apie gebėjimą iš pirmo žvilgsnio atskirti draugą nuo priešo. 
Šis specializuotas gebėjimas, išvystytas evoliucijos procese, padidi- 
na galimybes išgyventi pavojingame pasaulyje. Alexas Todorovas, 
mano kolega Prinstono universitete, tyrinėjo greito įvertinimo, ar 
saugu bendrauti su nepažįstamu žmogumi, biologines šaknis!. Jis 
pademonstravo, kad visi turime gebėjimą vos pažvelgę į nepažįs- 
tamojo veidą įvertinti du potencialiai labai svarbius faktus apie tą 
žmogų: jo dominavimo lygį (ir atitinkamą galimo pavojaus mastą) 
ir kiek jis vertas pasitikėjimo, t. y. kokie jo ketinimai - draugiški 
ar priešiški“. Veido forma teikia užuominų apie siekį dominuoti: 
viena iš jų - „stiprus“ kvadratinis smakras. Veido išraiška (šypsena 
ar suraukti antakiai) - tai užuomina apie svetimo žmogaus ketini- 
mus. Kvadratinio smakro ir nuleistų lūpų kampučių derinys gali 
žadėti nemalonumų?*. Tačiau tokio vertinimo tikslumas nedide- 
lis: apvalus smakras nėra patikimas romumo, švelnumo rodiklis, 
o šypsena tam tikru mastu gali būti ir dirbtinė, apsimestinė. Ta- 

čiau net ir netobulas gebėjimas įvertinti nepažįstamus Žmones tei- 
kia pranašumą siekiant išgyventi. 

Šiam senoviškam mechanizmui šiuolaikiniame pasaulyje at- 
rastas naujas pritaikymas: jis turi šiek tiek įtakos tam, kaip žmo- 
nės balsuoja. Todorovas rodė savo studentams žmonių veidų nuo- 
traukas - kai kurias tik dešimtadalį sekundės — ir prašė įvertinti 
juos pagal įvairius požymius, įskaitant patrauklumą ir kompe- 
tenciją. Stebėtojų vertinimai gana gerai sutapo. Todorovo rody- 
ti veidai nebuvo parinkti atsitiktinai: tai buvo besivaržančių dėl 
renkamų pareigų politikų rinkiminės kampanijos portretai. Po to 
Todorovas tuos rezultatus palygino su tų politikų kompetencijos 
reitingais, kuriuos nustatė Prinstono universiteto studentai — tos 
nuotraukos jiems buvo parodytos labai trumpai ir be jokio poli- 
tinio konteksto. Maždaug 70 90 atvejų rinkimus į senatorių, kon- 
gresmenų ir gubernatorių postus laimėjo tie, pagal kurių veidus 
jų kompetencija buvo įvertinta aukštesniais balais. Šį įspūdingą 
rezultatą netrukus patvirtino ir nacionaliniai rinkimai Suomijoje, 
municipaliniai rinkimai Anglijoje ir įvairūs rinkimai Australijoje, 
Vokietijoje bei Meksikoje*. Nustebino (bent jau mane) tai, kad pre- 
tendentų kompetencijos įverčiai Todorovo tyrimuose leido daug 
tiksliau prognozuoti balsavimo rezultatus negu jų patrauklumo 
įverčiai. 

Todorovas nustatė, kad žmonės vertina kompetenciją sujung- 
dami du matmenis - stiprumą ir patikimumą. Kompetenciją iš- 
reiškiantiems veidams būdingas tvirtas smakras ir santūri pasiti- 
kinčio savimi žmogaus šypsenėlė. Nėra jokių įrodymų, kad pagal 
šiuos veido bruožus būtų galima prognozuoti, kaip tie politikai 
vykdys savo pareigas. Tačiau smegenų reakcijų į laimėjusius ir pra- 
laimėjusius kandidatus tyrimai rodo, kad turime biologinį polinkį 
atmesti kandidatus, stokojančius tų požymių, kuriuos vertiname: 
pralaimėjusieji šiame tyrime sužadino stipresnius neigiamos emo- 
cinės reakcijos požymius. Tai pavyzdys to, ką tolesniuose skyriuose 

vadinsiu nuomonių euristika (judgment heuristic). Balsuotojai bando 
susidaryti nuomonę, kaip gerai tas ar kitas kandidatas vykdys savo 
pareigas. Tokiais atvejais jie linkę rinktis paprastesnį vertinimą, 
automatišką ir parankų - jis atliekamas akimirksniu, II sistemai 
priėmus sprendimą. 

Politologai ėmėsi toliau plėtoti pradinius Todorovo tyrimus — 
nustatė tą balsuotojų kategoriją, kuriai automatiškos I sistemos 
preferencijos tikriausiai labai svarbios. Jie aptiko tą kategoriją tarp 
politiškai neišprususių balsuotojų, daug laiko praleidžiančių prie 
televizoriaus. Kaip ir tikėtasi, kompetencijos įspūdį sudarančios 
išvaizdos poveikis turinčių mažai informacijos televizijos mėgėjų 
balsavimui maždaug tris kartus didesnis negu visiems kitiems“. 
Suprantama, kad I sistemos santykinė svarba pasirinkimui, už ką 
balsuoti, ne visiems vienoda. Rastume ir kitų individualių skirtu- 
mų pavyzdžių. 

Žinoma, I sistema supranta kalbą, ir tas supratimas priklauso 
nuo bazinių vertinimų, be perstojo generuojamų įvykių ir gauna- 
mų signalų suvokimo procese. Tuos vertinimus sudaro panašumo 
ir reprezentatyvumo apskaičiavimai, priežasčių nustatymas ir aso- 
ciacijų bei pavyzdžių prieinamumo vertinimas. Jie atliekami net ir 
nesant konkrečių užduočių“, nors jų rezultatai naudojami atsiran- 
dančių užduočių reikalavimams tenkinti. 


7 pav. 

Bazinių vertinimų sąrašas ilgas, tačiau vertinami ne visi galimi 
požymiai. Kaip į pavyzdį trumpam pažvelkite į 7 pav. 

Jau vos užmetus akį susidaro tiesioginis įspūdis apie dauge- 
lį šio piešinio ypatumų. Žinote, kad kraštiniai stulpeliai vienodo 
aukščio ir panašesni vienas į kitą, negu kairysis stulpelis į kubelių 
figūrą viduryje. Tačiau iš pirmo žvilgsnio nesuvokiate, kad kairia- 
jame stulpelyje tiek pat kubelių, kiek vidurinėje figūroje, ir nenu- 
tuokiate, kokio aukščio stulpelį būtų galima iš jų pastatyti. Kad 
įsitikintumėte, jog kubelių skaičius iš tikrųjų vienodas, turite juos 
suskaičiuoti ir sugretinti gautus rezultatus, o tą gali padaryti tik 
II sistema. 


RINKINIAI IR PROTOTIPAI 


Kaip kitą pavyzdį panagrinėkite tokį klausimą: koks linijų ilgis 
8 pav.? 


[7 


8 pav. 


Šis klausimas lengvas ir I sistema atsakys į jį be jokių pasufleravi- 
mų. Eksperimentais nustatyta, kad stebėtojams pakanka sekundės 
dalies gana tiksliai nustatyti vidutinį tų linijų ilgį. Dar daugiau, 
nustatymo tikslumas nepablogėja, jei stebėtojai kognityviai užsiė- 
mę — atlieka kokią nors atminties testo užduotį. Gal jie ir nesugeba 
išreikšti to ilgio coliais ar centimetrais, bet labai tiksliai paregu- 
liuoja vienos linijos ilgį, kad šis atitiktų vidurkį. Tam, kad susida- 
rytų įspūdis apie linijų ilgio vidurkį, II sistema nereikalinga. Tuo 

automatiškai ir be pastangų pasirūpina I sistema — lygiai taip pat 
ji registruoja linijų spalvą ir nelygiagretumą. Galime kaipmat su- 
sidaryti ir tiesioginį įspūdį apie linijų skaičių rinkinyje (tiksliai, 
jeigu jų keturios arba mažiau, ir apytiksliai, jeigu jų daugiau). 

O štai dar vienas klausimas: koks bendras linijų ilgis 8 pav.? 
Čia jau visai kas kita — I sistema nebeturi ko pasiūlyti. Atsakyti į 
šį klausimą galima tik pasitelkus II sistemą. Ji kruopščiai įvertins 
vidutinį linijų ilgį, tiksliai ar apytiksliai nustatys jų skaičių, o tada 
padaugins vidutinį linijų ilgį iš jų skaičiaus. 

I sistemos negebėjimas apskaičiuoti bendro linijų ilgio iš pir- 
mo žvilgsnio nėra stebinantis — niekada nė nemanėte, kad galite 
tą padaryti. O iš tikrųjų tai — svarbaus šios sistemos trūkumo pa- 
vyzdys. I sistema įsivaizduoja kategorijas pagal kokį nors prototi- 
pą ar tipiškų pavyzdžių komplektą, todėl lengvai susidoroja su vi- 
durkiais, bet prastai sumuoja. Priimdama sprendimą dėl objektų, 
kuriuos toliau vadinsiu sumą primenančiais kintamaisiais (sum-like 
variables), ji paprastai nepaiso kategorijos apimties ir joje esančių 
pavyzdžių skaičiaus. 

Vieno iš daugelio eksperimentų, kuriuos paskatino teismo pro- 
cesas dėl tanklaivio Exxon Valdez katastrofos metu išsiliejusios 
naftos“, dalyvių buvo paprašyta pasakyti, kiek pinigų sutiktų pa- 
aukoti įsigyti tinkleliams, skirtiems uždengti išsiliejusios naftos 
užterštus plotus, kuriuose dažnai klimpsta ir skęsta migruojan- 
tys paukščiai. Įvairios dalyvių grupės atsakė, kiek sutiktų mokėti, 
kad būtų išgelbėta 2 000, 20 000 ar 200 000 paukščių. Jei paukščių 
gelbėjimas būtų ekonominė prekė, jis turėtų atrodyti kaip sumą 
primenantis kintamasis: 200 000 paukščių išgelbėjimo vertė tu- 
rėtų būti didesnė nei 2 000 paukščių. Bet šių trijų grupių įnašai 
faktiškai sudarė atitinkamai 80, 78 ir 88 dolerius, t. y. labai mažai 
priklausė nuo paukščių skaičiaus. Tačiau visų trijų grupių dalyviai 
reagavo į prototipą - siaubingą vaizdą, kaip nelaimingi paukščiai 
skęsta jų plunksnas permerkus tirštai naftai. Beveik visiškas kiekio 

nepaisymas tokiuose emociniuose kontekstuose eksperimentais 
patvirtintas daugybę kartų. 


INTENSYVUMO SUGRETINIMAS 


Klausimai apie jūsų laimę, prezidento populiarumą, pelnytas baus- 
mes finansiniams nusikaltėliams ir politikų ateities perspektyvas 
turi vieną svarbią bendrybę: visi jie susiję su esminiu intensyvu- 
mo ar kiekybės matmeniu, leidžiančiu vartoti priesagą -esnis: lai- 
mingesnis, populiaresnis, griežtesnis ar įtakingesnis. Pavyzdžiui, 
kokios nors kandidatės politinės ateities vertinimas gali apimti 
reikšmes nuo žemų („Ji pralaimės jau išankstinius rinkimus“) iki 
aukštų („Ji kada nors taps Jungtinių Valstijų prezidente“). 

Čia susiduriame su dar vienu I sistemos gebėjimu. Pagrindinė 
intensyvumo skalė leidžia sugretinti įvairius matmenis. Jei nusi- 
kaltimus būtų galima pavaizduoti spalvomis, tai žmogžudystė 
būtų ryškiau raudona nei vagystė. Jei nusikaltimus būtų įmano- 
ma išreikšti muzika, tai masines žudynes reikėtų groti fortissimo, 
o susikaupusiems neapmokėtiems kvitams už automobilio statymą 
aikštelėje pavaizduoti pakaktų silpnų pianissimo garsų. Be abejo, 
panašios nuomonės esate ir apie bausmių dydį. Klasikiniuose eks- 
perimentuose vieni tiriamieji reguliavo garso stiprumą pagal nu- 
sikaltimų sunkumą, kiti — pagal bausmių griežtumą. Išgirdę du 
garsus - vieną, susijusį su nusikaltimu, o kitą — su bausme, jausite 
susidūrę su neteisybe“, jei vienas garsas bus daug stipresnis už kitą. 

Apsvarstykite pavyzdį, su kuriuo po kiek laiko vėl susidursite: 


Julija jau būdama vos ketverių gerai skaitė. 


Dabar Julijos kaip vaiko gebėjimus sugretinkite su šiomis intensy- 
vumo skalėmis: 


Kokio ūgio turėtų būti žmogus, kurio ūgis toks pat aukštas, kaip Julijos 
protinio išsivystymo lygis? 

Ką manote apie 183 centimetrus? Mažoka, ar ne? O 213 cen- 
timetrų? Tiek greičiausiai būtų per daug. Jums reikia tokio ūgio, 
kuris būtų toks pat neįprastas, kaip ir mokėjimas skaityti esant vos 
ketverių, ganėtinai įspūdingas, tačiau nuostabos nekeliantis. O šit 
jeigu Julija mokėtų skaityti būdama penkiolikos mėnesių, tai būtų 
stulbinantis laimėjimas, įspūdžiu prilygstantis nebent 233 centi- 
metrų ūgiui. 

Kokio lygio jūsų profesijos pajamos atitiktų Julijos gebėjimą skaityti to- 

kiame ankstyvame amžiuje? 

Kokio sunkumo turėtų būti nusikaltimas, kad atitiktų Julijos protinio iš- 

sivystymo lygį? 


Koks baigiančio mokslus „Gebenės lygos“ universitete studento balų 
vidurkis (Grade Point Average - GPA) prilygtų Julijos gebėjimui skaityti? 


Atsakyti nelabai sunku, tiesa? Negana to, galite būti tikri, kad jūsų 
atsakymai gana artimi kitų jūsų kultūrinės aplinkos žmonių atsa- 
kymams. Pamatysime: paprašyti spėti Julijos gebėjimą atitinkantį 
pažymių vidurkį pagal tai, kokio amžiaus ji išmoko skaityti, žmo- 
nės lengvai pereina iš vienos skalės į kitą ir pasirenka atitinkamą 
balą. Be to, sužinosime, kodėl statistikos požiūriu šis sugretinimu 
grindžiamas spėjimo būdas neteisingas, nors I sistemai jis visiškai 
natūralus, ir kodėl daugelio žmonių, išskyrus statistikus, II siste- 
mai jis priimtinas. 


MINTINIS ŠRATAŠAUDIS 


I sistema kiekvieną akimirką atlieka daugybę skaičiavimų. Kai 
kurie iš jų — įprasti nepaliaujami vertinimai. Kai esate atsimerkę, 
smegenys konstruoja trimates reprezentacijas to, kas yra jūsų regė- 
jimo lauke, įskaitant daiktų formas, jų padėtį erdvėje ir jų tapaty- 
bes. Kad ši veikla prasidėtų ir kad būtų nepaliaujamai stėbima, ar 
nepažeidžiami lūkesčiai, ketinimų nereikia. Ne taip kaip įprastų 

bazinių vertinimų atveju, kiti skaičiavimai atliekami tik jų prirei- 
kus: pavyzdžiui, juk nuolatos nevertinate, kokie laimingi ir turtin- 
gi esate, ir netgi jei labai domitės politika, nesate įnikę vien į prezi- 
dento perspektyvų vertinimą. Sprendimai priimami sąmoningai ir 
tik tada, kai to užsinorite. 

Automatiškai neskaičiuojate kiekvieno perskaityto žodžio skie- 
menų, bet panorėję galite tą daryti. Beje, valingų skaičiavimų kon- 
trolė toli gražu nėra tiksli: dažnai priskaičiuojame kur kas daugiau, 
negu norime ar negu reikia. 

Tokį perteklinį skaičiavimą vadinu mintiniu šratašaudžiu (men- 
tal shotgun). Šaudant šratiniu šautuvu neįmanoma nusitaikyti į vie- 
ną tašką, nes iššauti šratai pasklinda į įvairias puses — regis, I sis- 
temai beveik taip pat sunku daryti lygiai tiek, kiek iš jos reikalauja 
II sistema. Tokį vaizdinį man įteigė du eksperimentai, apie kuriuos 
skaičiau prieš daugelį metų. 

Vieno iš tų eksperimentų dalyviai klaūsė žodžių porų ir turėjo 
kuo greičiau nuspausti klavišą vos pastebėję, kad tie žodžiai rimuo- 
jasi?. Toliau pateiktose porose žodžiai (anglų kalbos) rimuojasi: 


VOTE [vout]- NOTE [nout|] 
VOTE [vout|]- GOAT [goutl] 


Skirtumas jums akivaizdus, nes matote abi poras. Žodžiai VOTE 
(balsas) ir GOAT (ožka) rimuojasi, bet skiriasi jų rašyba. Eksperi- 
mento dalyviai tik girdėjo tuos žodžius, bet rašyba taip pat turėjo 
jiems įtakos. Jie aiškiai lėčiau atpažino tuos besirimuojančius žo- 
džius, kurių rašyba skirtinga. Nors buvo reikalaujama lyginti tik 
garsus, dalyviai lygino ir žodžių rašybą, o šio nesusijusio su užduo- 
timi rodiklio nesutapimas lėtino užduoties atlikimą. Ketinimas at- 
sakyti į vieną klausimą paskatino kitą, o šis pagrindinės užduoties 
atžvilgiu buvo ne tik perteklinis, bet ir žalingas. 

Kitame tyrime žmonės klaūsėsi serijos sakinių ir turėjo kuo 
greičiau nuspausti vieną klavišą, jei sakinys tiesiogine prasme tei- 

singas!“, ir kitą klavišą, jei jis tiesiogine prasme neteisingas. Kokie 
būtų teisingi atsakymai į šiuos klausimus: 
Kai kurie keliai yra gyvatės. 


Kai kurie darbai yra gyvatės. 
Kai kurie darbai yra kalėjimai. 


Visi trys sakiniai tiesiogine prasme neteisingi. Tačiau tikriausiai 
pastebėjote, kad antrasis sakinys akivaizdžiau neteisingesnis už 
du kitus — eksperimento metu nustatytas reagavimo į juos laikas 
gerokai skyrėsi. Skirtumo priežastis ta, kad kiti du sakiniai perkel- 
tine reikšme gali būti teisingi. Ir šiuo atveju ketinimas atlikti vie- 
ną skaičiavimą paskatino kitą. Viršų paėmė teisingas atsakymas, 
bet konfliktas su netinkamu sutrikdė eksperimento eigą. Kitame 
skyriuje pamatysime, kad mintinio šratašaudžio ir intensyvumo 
sugretinimo derinys paaiškina, kodėl intuityviai sprendžiame apie 
daugelį mažai pažįstamų dalykų. 


ŠNEKOS APIE NUOMONĖS SUSIDARYMĄ 


„Patrauklumo vertinimas - bazinis vertinimas. Jį atliekame automa- 
tiškai, nesvarbu, norime to ar nenorime, ir jis daro mums įtaką.“ 


„Mūsų smegenyse yra sritys, iš veido formos sprendžiančios apie do- 
minavimą. Iš pažiūros jis visai tinkamas lyderio vaidmeniui.“ 


„Bausmė atrodys neteisinga, jeigu jos griežtumas neatitiks nusikalti- 
mo sunkumo. Lygiai taip pat galite garso stiprumą sugretinti su švie- 
sos ryškumu.“ 


„Tai - mintinio šratašaudžio pavyzdys. Jo klausė, ar, jo nuomone, 
ta kompanija finansiškai patikima, bet jis negalėjo pamiršti, kad jam 
patinka jos produkcija.“ 


2 


Atsakymas į lengvesnį klausimą 


Pažymėtinas protinio gyvenimo ypatumas yra tas, kad retai kada 
suglumstate. Tiesa, kartais susiduriate su tokio pobūdžio kaip 
17 X 24 =? klausimu, kai atsakymas ne iš karto ateina į galvą, ta- 
čiau tokių trikdančių akimirkų pasitaiko retai. Būdamas norma- 
lios būsenos, jūsų protas pasižymi intuityviomis nuojautomis ir 
nuomonėmis beveik apie viską, su kuo jums tenka susidurti. Pa- 
mėgstate žmones ar pajuntate jiems priešiškumą dar gerokai iki 
sužinodami apie juos ką nors daugiau; pasitikite arba nepasitikite 
nepažįstamais žmonėmis patys nežinodami kodėl; jaučiate, kad 
kokia nors dar jūsų neišnagrinėta iniciatyva turėtų pavykti. Daž- 
nai vien pasikliaudami įrodymais, kurių nemokate nei paaiškinti, 
nei apginti, turite atsakymus (nors jų galite ir neišsakyti) ir į nevi- 
siškai suprantamus klausimus. 


KLAUSIMŲ SUKEITIMAS 


Siūlau paprastą paaiškinimą to, kaip susidarome intuityvią nuo- 
monę apie sudėtingus dalykus. Jei nepavyksta greitai surasti tenki- 
nančio atsakymo į sunkų klausimą, I sistema suieško su juo susiju- 
sį lengvesnį klausimą ir atsako į jį. Atsakymą į kitą nei užduotasis 
klausimą vadinu sukeitimu, arba substitucija (substitution). Taip pat 
vartoju šiuos terminus: 

Tikslinis klausimas - tai nuomonė, kurią ketinate pareikšti. 
Euristinis klausimas - paprastesnis klausimas, į kurį atsakote, užuot 
atsakę į tikslinį klausimą. 


Formali euristikos metodo apibrėžtis daugmaž tokia: tai paprasta 
procedūra arba nuostata, padedanti rasti adekvačius, nors dažnai 
ir netobulus, atsakymus į sunkius klausimus. Šio žodžio šaknis ta 
pati kaip ir žodžio eureka. 

Sukeitimo idėja mudviejų su Amosu darbe gimė anksti. Ji tapo 
branduoliu to, iš ko vėliau radosi euristikos ir šališkumo metodas. 
Klausėme savęs: kaip žmonės sugeba spręsti apie tikimybę, tiksliai 
nežinodami, kas ta tikimybė yra? Nusprendėme, kad šią neįma- 
nomą užduotį jie kažkokiu būdu supaprastina ir kad turime išsi- 
aiškinti, kaip jie tą daro. Mūsų atsakymas buvo toks: susidūrę su 
būtinybe įvertinti tikimybę, žmonės iš tikrųjų vertina kažką kita, 
bet mano tiesiogiai įvertinę tikimybę. I sistema dažnai taip pasiel- 
gia, susidūrusi su sunkiu tiksliniu klausimu, jei tik atsakymas į gi- 
miningą, tik lengvesnį, euristinį klausimą nesunkiai ateina į galvą. 

Klausimų sukeitimas — nebloga strategija sprendžiant sudė- 
tingas problemas, todėl George'as Pėlya įtraukė sukeitimą į savo 
klasikinį veikalą How to Solve It (Kaip tai išspręsti): „Jei nepajėgia- 
te išspręsti kokios nors problemos, yra lengvesnė problema, kurią 
sugebėsite įveikti - suraskite ją.“ Polya euristika — tai strateginės 
procedūros, kurias sąmoningai įgyvendina II sistema. Tačiau šia- 
me skyriuje aptariamos euristikos nėra pasirenkamos, jos - min- 
tinio šratašaudžio, nepakankamai tikslios atsakymų į klausimus 
kontrolės, padarinys. 

Apsvarstykite 1 lentelėje esančius kairiojo stulpelio klausimus. 
Jie sunkūs, negana to, prieš pateikiant pagrįstą atsakymą į bet kurį 
išjųjums teks imtis ir kitų sunkių užduočių. Kokia laimės prasmė? 
Kokia galėtų būti politinė raida per artimiausius šešis mėnesius? 
Kokie nuosprendžiai dažniausiai taikomi už finansinius nusikalti- 
mus? Kiek stipri bus konkurencija, su kuria susidurs kandidatas? 

Į kokius dar aplinkos veiksnius ar kitas priežastis reikėtų atsižvelg- 


ti? Rimtai užsiimti tais klausimais visiškai nepraktiška. 


Tačiau nesate saistomi tik gerai apgalvotų atsakymų į klausi- 


mus. Apgalvoti atsakymai turi euristinę alternatyvą. Ji kartais vei- 


kia visai neblogai, o kartais veda prie rimtų klaidų. 


Tikslinis klausimas 


Euristinis klausimas 


Kokio dydžio bus jūsų įnašas nykstan- 
čioms rūšims gelbėti? 


Kiek emocijų man sukelia mintys apie 
žūstančius delfinus? 


Kiek laimės patiriate savo gyvenime 
šiuo metu? 


Kokia mano nuotaika šiuo metu? 


Koks bus prezidento populiarumas 
po šešių mėnesių? 


Koks prezidento populiarumas šiuo 
metu? 


Kaip reikėtų bausti finansų patarėjus, 
apgaudinėjančius senus žmones? 


Kiek pykčio pajuntu pagalvojęs apie 
finansinius grobuonis? 


Ši moteris dalyvauja išankstiniuose 


Kokie bus jos pasiekimai politikoje? 


rinkimuose. Ar ši moteris panaši į 
gerą politikę? 


1lent. 


Mintinis šratašaudis palengvina atsakymų į sunkius klausimus 
generavimą per daug neapkraudamas tingios II sistemos. Labai ti- 
kėtina, kad visi kairiojo stulpelio klausimai sužadins atitinkamus 
dešiniojo stulpelio klausimus, o į šiuos bus labai lengva atsakyti. 
Nesunkiai prisiminsite savo jausmus, susijusius su delfinais ir fi- 
nansiniais sukčiais, su dabartine nuotaika, su įspūdžiais apie šios 
kandidatės politinį meistriškumą ar apie dabartinę prezidento pa- 
dėtį. Euristiniai klausimai duoda gatavus įprastus atsakymus į kiek- 
vieną iš sunkių tikslinių klausimų. 

Tačiau šioje istorijoje dar kažko trūksta: atsakymus reikia su- 
gretinti su pradiniais klausimais. Pavyzdžiui, savo jausmus apie 
žūstančius delfinus reikia išreikšti doleriais. Šią problemą padeda 
išspręsti kitas I sistemos gebėjimas - intensyvumo sugretinimas 
(intensity matching). Nepamirškite, kad ir jausmai, ir dolerių įnašai 
yra intensyvumo skalės. Mano jausmai delfinų atžvilgiu gali būti 

stipresni ar silpnesni, ir egzistuoja tam tikras įnašas, atitinkantis 
mano jausmų intensyvumą. Suma doleriais, ateinanti man į galvą, 
ir yra derama suma. Tokie sugretinimai tinka visiems klausimams. 
Pavyzdžiui, kandidato politinis meistriškumas gali labai kisti - nuo 
apgailėtino iki labai įspūdingo, o politinės sėkmės skalė gali apimti 
reikšmes nuo žemų („Ji pralaimės jau išankstinius rinkimus“) iki 
aukštų („Ji kada nors taps Jungtinių Valstijų prezidente“). 

Mintinio šratašaudžio ir intensyvumo sugretinimo procesai 
dažnai leidžia pateikti vieną ar daugiau atsakymų į lengvus klausi- 
mus, kuriuos galima susieti su tiksliniu klausimu. Kai kuriais atve- 
jais bus atliktas sukeitimas, ir II sistema priims euristinį atsakymą. 
Žinoma, II sistema turi galimybę atmesti tą intuityvų atsakymą 
arba jį modifikuoti įtraukdama daugiau informacijos. Tačiau tingi 
II sistema dažnai eina lengviausiu keliu ir euristinį atsakymą prii- 
ma daug netyrinėjusi, ar jis iš tikrųjų tinka. Jūs nesuglumsite, jums 
nereikės įtempti jėgų, gal netgi nepastebėsite atsakę į kitą klausi- 
mą. Dar daugiau, galite net nesuvokti, kad tikslinis klausimas buvo 
sunkus, nes intuityvus atsakymas lengvai atėjo į galvą!. 


TRIMATĖ EURISTIKA 
Pažvelkite į tris vyrus 9 paveikslėlyje ir atsakykite į tokį klausimą. 
Ar žmogus dešinėje didesnis už žmogų kairėje? 


Į galvą tuoj šauna akivaizdus atsakymas: žmogus dešinėje dides- 
nis. Tačiau išmatavę liniuote pamatysite, kad visos trys figūros vie- 
nodo dydžio. Įspūdyje apie santykinį dydį vyraujanti stipri iliuzija 
gražiai iliustruoja sukeitimo procesą. 

Koridorius, kuriame yra tos figūros, nupieštas su perspektyva, 
todėl atrodo, kad jos tolsta į gilumą. Suvokimo sistema automatiš- 
kai interpretuoja tą piešinį kaip trimatį vaizdą, o ne kaip vaizdą 
plokščio popieriaus paviršiuje. Pagal trimatę interpretaciją žmogus 

9 pav. 


dešinėje daug toliau ir daug didesnis už žmogų kairėje. Daugumą 
šis trimačio vaizdo įspūdis pribloškia. Tik dailininkai ir patyrę 
fotografai yra išsiugdę gebėjimą žiūrėti į tą piešinį kaip į objek- 
tą, esantį popieriaus lape. Visi kiti patiria sukeitimą: vyraujantis 
trimačio vaizdo įspūdis diktuoja sprendimą apie dvimatį vaizdą. 
Iliuzija atsiranda dėl trimatės euristikos. 

Čia pateiktas piešinys - tikra iliuzija, o ne klausimo nesupra- 
timas. Žinojote, kad klausiama apie figūrų dydį šiame puslapyje 
išspausdintame paveikslėlyje. Jei būtų paprašę įvertinti tų figūrų 
dydį, tai iš eksperimentų žinote, kad būtumėte jį įvertinę centime- 
trais, o ne metrais. Tas klausimas nebūtų jūsų sutrikdęs, bet būtų 
turėjęs įtakos atsakymas į klausimą, kuris nebuvo užduotas: „Ko- 
kio ūgio šie visi trys žmonės?“ 

Esminis euristikos etapas - trimačio vaizdo sukeitimas su dvi- 
mačiu - įvyko automatiškai. Šiame paveikslėlyje yra užuominų į 
trimatį interpretavimą. 

Tos užuominos dabartinei jūsų užduočiai - įvertinti šiame 
lape esančių figūrų dydį - nesvarbios, tad tas užuominas reikėjo 
ignoruoti, bet to padaryti neįstengėte. Dėl su euristika susijusio 
šališkumo tame lape tolimesni objektai atrodo esą didesni. Šis 
pavyzdys rodo, kad sukeitimu paremtas sprendimas neišvengia- 
mai bus prognozuojamu būdu šališkas. Šiuo atveju tas šališkumas 
taip giliai įsiskverbęs į suvokimo sistemą, kad tiesiog negalite jo 
įveikti. 


NUOTAIKOS EURISTIKA VIETOJ LAIMĖS 


Vokiečių studentų tyrimas - vienas iš geriausių sukeitimo pavyz- 
džių?. Su tais jaunais dalyviais atliktame tyrime buvo užduodami 
du klausimai: 


Kiek laimingas esate pastaruoju metu? 
Kiek pasimatymų turėjote pastarąjį mėnesį? 


Eksperimentuotojus domino šių dviejų klausimų ryšys. Ar daug 
pasimatymų turėję studentai sakys esą laimingesni už tuos, kurie 
pasimatymų turėjo mažiau? Nustebino, kad jie to nesakė: atsaky- 
mų koreliacija buvo beveik nulinė. Matyt, pasimatymai nebuvo 
pats pirmas studentams atėjęs į galvą dalykas paprašius jų įvertinti 
savo laimę. Kitai studentų grupei buvo užduoti tie patys klausimai, 
tik atvirkščia tvarka: 


Kiek pasimatymų turėjote pastarąjį mėnesį? 
Ar esate laimingas pastaruoju metu? 


Šį kartą rezultatai buvo visiškai kitokie. Klausimus pateikus tokia 
eilės tvarka, pasimatymų skaičiaus ir laimės pojūčio koreliacija 


ATSAKYMAS Į LENGVESNĮ KLAUSIMĄ + 139 


buvo beveik aukščiausia, kokia tik įmanoma tarp sugretinamų psi- 
chologinių rodiklių?. Tai kas gi atsitiko? 

Paaiškinimas paprastas, ir tai — geras sukeitimo pavyzdys. Ma- 
tyt, pasimatymai nebuvo svarbiausias įvykis tų studentų gyveni- 
me (pirmajame tyrime pasimatymų ir laimės koreliacijos nebuvo), 
tačiau paklausti apie romantiškąją gyvenimo pusę, jie reagavo 
emocingai. Daug pasimatymų turėjusiems studentams šitaip buvo 
primintas laimingas jų gyvenimo aspektas, o tiems, kurie jų netu- 
rėjo — vienatvė ir atstūmimas. Tuo metu, kai pasigirdo klausimas 
apie jų laimę apskritai, klausimo apie pasimatymus sukeltos emo- 
cijos dar tebebuvo visų mintyse. 

To, kas atsitiko, ir 9 pav. dydžio iliuzijos psichologija visiškai to- 
kia pati. „Laimės pojūtį pastaruoju metu“ nėra natūralu ar lengva 
įvertinti. Norint tinkamai atsakyti į tokį klausimą, reikia gerokai 
pagalvoti. Tačiau studentams, kurių ką tik buvo klausiama apie 
pasimatymus, prieš atsakant nereikėjo įtemptai galvoti, nes jie jau 
turėjo galvose atsakymą į giminingą klausimą - kiek laimės teikia 
jų meilės reikalai. Užduotą klausimą jie pakeitė klausimu, į kurį 
jau turėjo gatavą atsakymą. 

Ir vėl, kaip ir iliuzijos atveju, galime paklausti: ar studentai su- 
sipainiojo? Ar jie iš tikrųjų mano, kad tie du klausimai (užduotasis 
ir atsakytasis) tapatūs? Žinoma, ne. Studentai net laikinai nepra- 
randa gebėjimo skirti romantiškąją gyvenimo pusę nuo gyvenimo 
plačiąja prasme. Paklausti apie šias dvi sąvokas jie atsakytų, kad jos 
skirtingos. Tačiau jų niekas nesiteiravo, ar šios sąvokos skirtingos. 
Klausė, ar jie laimingi, ir I sistema jau turėjo paruoštą atsakymą į 
tokį klausimą. 

Pasimatymų skyrimas - ne vienintelis atvejis. Taip pat studen- 
tai atsakė ir į klausimą apie santykius su tėvais arba apie savo fi- 
nansus, jei tik jie buvo užduodami prieš pat klausimą apie jų laimę 
apskritai. Abiem atvejais pasitenkinimas konkrečia interesų sri- 
timi atsakymuose apie laimę vyrauja'. Tokį pat poveikį turės bet 

koks emociškai reikšmingas klausimas, keičiantis žmogaus nuo- 
taiką. KMTY (ką matai, tas ir yra). Žmonėms vertinant savo laimę 
labai svarbi jų tuometė nuotaika". 


AFEKTINĖ EURISTIKA 


Išvadų vyravimas argumentų atžvilgiu ryškiausias situacijose, kai 
įtraukiamos ir emocijos. Kaip to paaiškinimą psichologas Paulas 
Slovicas pasiūlė afektinę euristiką - būtent dėl jos poveikio žmonių 
preferencijos ir antipatijos gali formuoti jų pasaulėžiūrą. Nuo jūsų 
politinių preferencijų priklauso, kurie argumentai jums atrodo pa- 
trauklūs. Jei jums patinka dabartinė sveikatos apsaugos politika, 
turbūt manote, kad jos nauda didelė, o sąnaudos kur kas mažesnės 
negu jos alternatyvų sąnaudos. Jei kitų valstybių atžvilgiu esate 
nusiteikę agresyviai, greičiausiai manote, kad jos palyginti silpnos 
ir turėtų paklusti jūsų šalies valiai. O jei esate taikos šalininkai, 
jums tikriausiai atrodo, kad jos stiprios ir lengvai nepasiduos. Jūsų 
emocinis požiūris į tokius dalykus, kaip apšvitintas maistas, rau- 
dona mėsa, branduolinė energija, tatuiruotės ar motociklai, nule- 
mia įsitikinimus apie jų naudą ir pavojingumą. Jei nemėgstate bet 
kurio iš tų dalykų, turbūt manote, kad su juo susiję pavojai dideli, 
o nauda niekinga. 

Tai, kad teikiate pirmenybę išvadoms, nereiškia, kad jūsų protas 
visiškai užsisklendęs, o įsitikinimai visiškai izoliuoti nuo informa- 
cijos ir protingų samprotavimų. Jūsų įsitikinimai ir net emocinis 
požiūris gali pasikeisti (bent šiek tiek) sužinojus, kad kokios nors 
jūsų nemėgstamos veiklos rizika mažesnė, negu manėte. Informa- 
cija apie mažesnę riziką pakeis ir požiūrį į naudą“ (į gerąją pusę), 
net jei jūsų gautoje informacijoje apie tą naudą nebūtų užsiminta. 

Čia matome naują II sistemos „asmenybės“ pusę. Lig šiol dau- 
giausia aprašinėjau ją kaip daugmaž nuolankią stebėtoją, duodan- 
čią I sistemai pakankamai didelę veiksmų laisvę. Mano įsivaizduo- 

jama II sistema užsiima aktyvia sąmoninga informacijos paieška 
atmintyje, sudėtingais skaičiavimais, palyginimais, planavimu ir 
pasirinkimu. Sprendžiant uždavinį apie lazdą ir kamuoliuką bei 
daugelį kitų šių dviejų sistemų sąveikos uždavinių atrodė, kad ga- 
lutinis žodis priklauso II sistemai. Ji gali pasipriešinti I sistemos 
siūlymams, sulėtinti įvykių raidą ir atlikti loginę analizę. Viena 
iš II sistemos funkcijų — savikritika. Tačiau požiūrių kontekste 
II sistema - veikiau I sistemos emocijų gynėja negu kritikė, ji vei- 
kiau remia, negu verčia. Ieškodama informacijos ir argumentų, ji 
daugiausia tenkinasi ta informacija, kuri neprieštarauja esamiems 
įsitikinimams, ir nesirengia jos nagrinėti. Aktyvi, siekianti nuose- 
klumo (koherencijos) I sistema siūlo sprendimus nereikliai II sis- 
temai. 


ŠNEKOS APIE SUKEITIMĄ IR EURISTIKAS 


„Ar dar prisimename klausimą, į kurį bandome atsakyti? O gal sukei- 
tėme jį su lengvesniu?“ 


„Svarstome klausimą, ar tam kandidatui gali pavykti, bet, atrodo, 
atsakome į klausimą, ar jis moka duoti interviu. Gal nesukeiskime 
klausimų.“ 


„Jai patinka tas projektas, todėl mano, kad išlaidos jam mažos, o nau- 
da bus didelė. Puikus afektinės euristikos pavyzdys.“ 


„Praėjusių metų veiklos rezultatus naudojame kaip euristikos modelį 
vertindami, kokia bus tos įmonės vertė po kelerių metų. Ar šis mode- 
lis tikrai geras? Kokios dar informacijos reikia?“ 


Toliau pateiktoje lentelėje išvardytos I sistemai priskiriamos sa- 
vybės ir veiklos. Kiekvienas tiesioginės nuosakos sakinys pakei- 
čiamas kokiu nors teiginiu, formaliai tikslesniu, bet sunkiau su- 
prantamu; tokiu būdu norima parodyti, kad įvykiai proto gelmėse 
automatiški ir greiti. Tikiuosi, kad tas savybių sąrašas padės išsiug- 
dyti intuityvų fiktyvios, įsivaizduojamos I sistemos „asmenybės“ 

pojūtį. Kaip nutinka ir kitiems jūsų pažįstamiems personažams, 
nuojautos jums pakuždės, ką tam tikromis aplinkybėmis darytų 
I sistema, ir dauguma tų nuojautų bus teisingos. 


I sistemos charakteristikos: 

+ generuoja įspūdžius, jausmus ir polinkius, kurie, patvir- 
tinti II sistemos, tampa įsitikinimais, požiūriais ir ketini- 
mais; 

+ veikia automatiškai ir greitai, be arba beveik be pastangų 
ir be sąmoningos kontrolės pojūčio; 

+ II sistemos gali būti programuojama sutelkti dėmesį į ko- 
kio nors modelio paiešką; 

+ po adekvataus mokymo sumaniai reaguoja į stimulus bei 
dirgiklius ir generuoja kvalifikuotas nuojautas; 

+ asociatyvioje atmintyje kuria nuoseklius (koherentiškus) 
aktyvuotų idėjų modelius; 

+ kognityvinio lengvumo pojūtį susieja su tiesos iliuzijomis, 
maloniais jausmais ir sumažėjusiu budrumu; 

+ tai, kas netikėta, atskiria nuo to, kas įprasta; 

+ numano arba prasimano priežastis ir ketinimus; 

+ nepaiso dviprasmiškumo ir slopina dvejones; 

+ linkusi patikėti ir patvirtinti; 

+ perdeda emocinę sąveiką (aureolės efektas); 

+ susitelkia į esamus įrodymus ir ignoruoja nesamus 
(KMTY); 

+ generuoja ribotą bazinių vertinimų rinkinį; 

+ reprezentuoja rinkinius normomis ir prototipais, bet ne- 
integruoja; 

+ sugretina įvairių skalių intensyvumus (pavyzdžiui, dydį 
su garsumu); 

+ skaičiuoja daugiau nei ketino (mintinis šratašaudis); 

kartais sunkų klausimą sukeičia su lengvesniu (euristika); 
jautresnė pokyčiams negu būsenoms (perspektyvos teo- 
rija); 

pervertina mažas tikimybes*; 

rodo mažėjantį jautrumą kiekybei (psichofizika)*; 

į praradimus reaguoja stipriau negu į laimėjimus (nepa- 
kenčia nuostolių)*; 

sprendimo problemas formuluoja siaurai, atskirai vieną 
nuo kitos“. 


* Šis bruožas išsamiai aprašytas IV dalyje [Aut. past]. 

Mažųjų skaičių dėsnis 


Inkstų vėžio paplitimas 3141-oje Jungtinių Valstijų apygardoje at- 
skleidė keistą dėsningumą. Mažiausiai jo atvejų pasitaikė kaimiš- 
kose, retai apgyventose, tradiciškai respublikonų valdomose JAV 
vidurio, pietų ir vakarų valstijose. Kokias išvadas galima iš to pa- 
daryti? 

Kelias pastarąsias sekundes jūsų protas veikė labai aktyviai, 
daugiausia darbavosi II sistema. Sąmoningai naršėte po atmintį ir 
formulavote hipotezes. Tam reikėjo pastangų ir jūsų vyzdžiai išsi- 
plėtė, pulsas padažnėjo. Tačiau netinginiavo ir I sistema: II siste- 
mos veikla priklausė nuo asociatyvinio mąstymo pateiktų faktų ir 
pasiūlymų. Greičiausiai atmetėte mintį, kad respublikonų politika 
užtikrina apsaugą nuo inkstų vėžio. Labai tikėtina, kad galiausiai 
jūsų dėmesys nukrypo į faktą, jog apygardos, kuriose šis vėžys pa- 
sitaiko rečiau, daugiausia kaimiškos. Sąmojingi statistikai Howar- 
das Waineris ir Harris Zwerlingas, iš kurių paėmiau šį pavyzdį, pa- 
komentavo taip: „Ir lengva, ir labai norisi daryti išvadą, kad vėžio 
mažo paplitimo jose priežastis - švari kaimiško gyvenimo aplinka: 
ten nėra nei oro, nei vandens taršos, galima valgyti šviežią maistą 
be jokių priedų!“ Tai tikrai logiškas paaiškinimas. 

Dabar pažvelkime į apygardas, kuriose inkstų vėžio paplitimas 
didžiausias. Dauguma šių ligotų apygardų — kaimiškos, retai apgy- 

ventos, esančios tradiciškai respublikonų valdomose JAV vidurio, 
pietų ir vakarų valstijose. Waineris ir Zwerlingas šią situaciją pako- 
mentavo ironiškai: „Lengva daryti išvadą, kad didelį vėžio papliti- 
mą čia galima tiesiogiai aiškinti skurdžia kaimo gyventojų padėti- 
mi: nepasiekiama tinkama sveikatos priežiūra, riebus maistas, per 
didelis kiekis svaigalų ir rūkymas.“ Aiškiai matyti, kad čia kažkas 
ne taip. Juk negalima kaimiška gyvensena vienu metu paaiškinti ir 
labai didelį, ir labai mažą inkstų vėžio paplitimą. 

Svarbiausias veiksnys — ne tai, kad šios apygardos kaimiškos ar 
kad jose vyrauja respublikonai. Esmė ta, kad kaimiškose apygardo- 
se mažai gyventojų. O svarbiausia, ko mus moko ši situacija, neturi 
nieko bendra su epidemiologija: privalome įsisąmoninti, kad mūsų 
proto ir statistinių duomenų santykiai sudėtingi. I sistema puikiai 
prisitaikiusi prie vienos mąstymo formos: ji automatiškai ir be pa- 
stangų atpažįsta priežastinius (kauzalinius) įvykių ryšius, kartais 
net tariamus. Paminėjus apygardas, kuriose labai daug susirgimų 
vėžiu, iš karto padarėte prielaidą, kad jos kažkuo skiriasi nuo kitų 
ir kad turi būti koks nors to skirtumo paaiškinimas. Tačiau pama- 
tysime, kad I sistema nelabai geba tvarkytis su „perdėm statisti- 
niais“ faktais, kurie keičia rezultatų tikimybę, bet nėra jų priežastis. 

Atsitiktinio įvykio — jau vien pagal apibrėžtį — neįmanoma 
paaiškinti, tačiau atsitiktinių įvykių serijoms būdingas didelis 
reguliarumas. Įsivaizduokite didelę urną, pripildytą stiklo rutu- 
liukų. Pusė tų rutuliukų raudoni, pusė balti. Tada įsivaizduokite 
labai kantrų žmogų (arba robotą), kuris nežiūrėdamas traukia iš 
urnos 4 rutuliukus ir rašosi, kiek toje imtyje raudonų rutuliukų, 
ištrauktuosius vėl meta į indą ir kartoja tuos veiksmus daugybę 
kartų. Susumavus rezultatus paaiškėja, kad rezultatas „2 raudoni, 
2 balti“ pasitaiko (beveik tiksliai) 6 kartus dažniau nei rezultatas 
„4 raudoni“ ar „4 balti“. Toks santykis - matematinis faktas. Kar- 
totinio rutuliukų traukimo iš urnos rezultatus galite numatyti taip 
pat tiksliai, kaip ir tai, kas atsitiks plaktuku trenkus per kiaušinį. 

Numatyti kiekvienos kiaušinio traiškymo smulkmenos negalite, 
bet dėl galutinio rezultato esate tikri. Tiesa, esama ir skirtumo: 
teikiančio pasitenkinimą priežastingumo pojūčio, kurį patiriate 
įsivaizduodami plaktuką ir kiaušinį, mąstydami apie rutuliukų 
traukimą iš urnos nepatiriate. 

Su tuo susijęs ir kitas reikšmingas statistinis faktas, turintis kai 
ką bendra su vėžio paplitimo pavyzdžiu. Du labai kantrūs eksperi- 
mento dalyviai iš vienos urnos paeiliui traukia rutuliukus. Džekas 
vienu kartu traukia po 4 rutuliukus, o Džilis po 7. Abu pasižymi 
kiekvieną kartą, kai pavyksta ištraukti vienspalvius rutuliukus, 
tik raudonus arba tik baltus. Jeigu jie tą darys pakankamai ilgai, 
Džekas tokius kraštutinius rezultatus matys maždaug 8 kartus 
dažniau už Džilį (laukiamas dažnis — atitinkamai 12,5 ir 1,56 90). 
Ir vėl jokio plaktuko, jokio priežastingumo, vien matematinis 
faktas: 4 rutuliukų imtys dažniau duoda vienalytį rezultatą negu 
7 rutuliukų imtys. 

Dabar įsivaizduokime Jungtinių Valstijų gyventojus stiklo ru- 
tuliukais didžiulėje urnoje, o kai kuriuos tų rutuliukų paženklintus 
raidėmis IV (inkstų vėžys). Traukiate tų rutuliukų imtis iš urnos 
ir iš eilės jais „apgyvendinate“ visas apygardas. Kaimo apygardų 
imtys mažesnės už kitas. Kaip ir Džeko bei Džilio žaidime, didesnė 
tikimybė, kad kraštutinumai (labai aukštas arba labai žemas ser- 
gamumo vėžiu lygis) bus nustatyti retai apgyventose apygardose. 
Štai ir viskas, ką galima pasakyti apie šį atvejį. 

Pradėjome nuo fakto, reikalaujančio paaiškinimo: inkstų vėžio 
paplitimas įvairiose šalies apygardose labai skirtingas ir tie skirtu- 
mai sisteminiai. Pasiūliau statistinį paaiškinimą: kraštutinumai (ir 
aukšti, ir žemi) labiau tikėtini mažose negu didelėse imtyse. Toks 
paaiškinimas nėra priežastinis. Kokios nors apygardos gyvento- 
jų skaičiaus mažumas nei sukelia vėžį, nei apsaugo nuo jo. Jis tik 
sudaro galimybę sergamumo vėžiu lygiui būti daug aukštesniam 
(ar daug žemesniam) negu tankiau gyvenamoje apygardoje. Tei- 

singiau būtų sakyti, kad jokio paaiškinimo apskritai nėra. Vėžio 
paplitimas kokioje nors retai apgyventoje apygardoje iš tikrųjų 
nėra nei didesnis, nei mažesnis už normalų, kai kuriais metais jis 
toks tik atrodo dėl atsitiktinės atrankos. Kitąmet pakartoję anali- 
zę mažose imtyse matysime tą patį kraštutinumą, bet apygardose, 
kuriose vėžys praeitais metais buvo paplitęs, sergamumo juo lygis 
nebūtinai bus toks pat aukštas. Jei taip yra iš tikrųjų, skirtumai 
tarp tankiai apgyventų ir kaimiškų apygardų iš tikrųjų neturėtų 
būti laikomi faktais: susidūrėme su tuo, ką mokslininkai vadina 
artefaktais — reiškiniais, atsiradusiais vien tik dėl kokio nors tyri- 
mų metodo aspekto, šiuo atveju — dėl imties dydžio skirtumų. 

Galbūt mano pasakojimas jus nustebino, tačiau nebuvo ir atra- 
dimas. Juk jau seniai žinojote, kad didelių imčių rezultatai patiki- 
mesni negu mažų, ir net neišmanantys statistikos yra girdėję apie 
didžiųjų skaičių dėsnį. Tačiau „žinoti“ nereiškia gebėti atsakyti 
„taip“ arba „ne“, tad galbūt nuspręsite, kad ir jūsų atžvilgiu teisingi 
šie teiginiai: 


+ skaitydami apie epidemiologinę situaciją ne iš karto atkrei- 
pėte deramą dėmesį į svarbų apibūdinimą „retai apgyventa“; 
+ jus bent jau šiek tiek nustebino didžiulis 4 vienetų ir 7 viene- 
tų dydžio imčių rezultatų skirtumas; 
+ netir dabarjums reikia šiek tiek protinių pastangų norint su- 
vokti, kad toliau pateikti du teiginiai reiškia visiškai tą patį: 
+ didelių imčių rezultatai tikslesni negu mažų imčių rezul- 
tatai; 
+ mažose imtyse kraštutinybės dažnesnės negu didelėse im- 
tyse. 


Pirmasis teiginys aiškiai panašus į tiesą, bet kol intuityviai nesu- 
voksite antrojo varianto prasmės, nebūsite iki galo supratę ir pir- 


mojo. 

Galutinė išvada tokia: taip, žinojote, kad didelių imčių rezul- 
tatai tikslesni, bet tikriausiai tik dabar suvokėte, kad tą supratote 
nepakankamai gerai. Bet ne jūs vieninteliai. Jau pirmasis mudviejų 
su Amosu kartu atliktas tyrimas parodė, kad net prityrę ekspertai 
negali pasigirti gera intuicija ir miglotai įsivaizduoja imčių atran- 
kos padarinius. 


MAŽŲJŲ SKAIČIŲ DĖSNIS 


Mudviejų su Amosu bendradarbiavimas aštuntojo dešimtmečio 
pradžioje prasidėjo nuo diskusijos dėl teiginio, esą net ir nesimokę 
statistikos žmonės — geri „intuityvūs statistikai“. Mano seminare 
jis priskyrė mane prie tų Mičigano universiteto tyrinėtojų, kurie 
intuityvią statistiką vertino apskritai gana gerai. Mane toks tei- 
ginys stipriai užgavo, nes priėmiau jį asmeniškai: neseniai buvau 
pastebėjęs, kad nesu geras intuityvus statistikas, ir nemaniau esąs 
prastesnis už kitus. 

Psichologui tyrėjui imčių įvairovė — ne šiaip keistenybė, tai ne- 
patogumas ir brangiai atsieinanti kliūtis, kiekvieną tyrimų projektą 
paverčianti lošimu. Sakykim, norite patvirtinti hipotezę, kad šeše- 
rių metų mergaičių žodynų vidurkis didesnis už tokio pat amžiaus 
berniukų žodynų vidurkį. Visos populiacijos atžvilgiu ši hipotezė 
iš tiesų teisinga: vidutinį mergaičių žodyną tikrai sudaro daugiau 
žodžių. Ir tarp berniukų, ir tarp mergaičių esama gana daug žo- 
dyno skirtumų, tačiau atsitiktinai galite atrinkti ir tokią imtį, ku- 
rioje to skirtumo beveik nėra, o gal net ir tokią, kurioje berniukų 
rezultatai pasirodys geresni nei mergaičių. Jei esate mokslininkas, 
toks rezultatas jums daug kainuos, nes gausybė brangaus laiko ir 
pastangų bus nuėję perniek — patvirtinti iš esmės teisingos hipo- 
tezės nesugebėsite. Pakankamai didelės imtys — vienintelis būdas 
sumažinti riziką. Per mažas imtis pasirenkantys tyrinėtojai kliau- 
jasi sėkmingais atsitiktinumais. 

Klaidos pavojų kiekviename eksperimente padeda įvertinti 
gana paprasta procedūra, tačiau pagal tradiciją psichologai im- 
ties dydį pasirenka ne pagal apskaičiavimus, bet kliaudamiesi 
vien savo nuomone, o ši dažniausiai nevisiškai patikima. Straips- 
nis, kurį perskaičiau likus nedaug laiko iki diskusijos sau Amosu 
pradžios, nurodė man klaidą, kurią padarė (ir lig šiol tebedaro) 
tyrinėtojai atlikdami svarbius stebėjimus. To straipsnio autorius 
pažymėjo, kad psichologai paprastai pasirinkdavo tokias ma- 
žas imtis, jog pavojus, kad jų teisingos hipotezės nepasitvirtins“, 
siekdavo net 50 96! Bet kuriam sveiko proto tyrinėtojui tokia ri- 
zika būtų nepriimtina. Tikėtinas paaiškinimas būtų nebent toks: 
psichologų sprendimai dėl imčių dydžio atspindėjo vyraujančią 
neteisingą intuityvią nuostatą apie imčių dydžio kintamumo 
diapazoną. 

Tas straipsnis mane pribloškė — paaiškino kai kurias mano 
paties tyrimų problemas. Kaip ir dauguma tyrimais užsiimančių 
psichologų, paprastai pasirinkdavau per mažas imtis, todėl dažnai 
gaudavau beprasmiškus, keistus rezultatus. Dabar supratau kodėl: 
keisti rezultatai būdavo mano tyrimo metodo artefaktai. Ši klaida 
buvo juolab nemaloni, kad pats mokiau statistikos kitus ir mokėjau 
apskaičiuoti tokį imties dydį, kuris nesėkmės pavojų sumažintų iki 
priimtino lygio. Tačiau, kaip ir mano kolegos, niekada to nedariau 
planuodamas savo eksperimentus — pasitikėjau sena tradicija bei 
nuojauta ir niekada nesigilinau į šią problemą. Amosui atvykus į 
mūsų seminarą, jau buvau priėjęs prie išvados, kad mano intuicija 
nekokia, o seminaro metu netrukome sutarti, kad Mičigano opti- 
mistai neteisūs. 

Mudu su Amosu nusprendėme išsiaiškinti, ar tarp tyrėjų tik aš 
vienas toks naivus kvailys, ar priklausau kvailių daugumai? Nu- 
sprendėme patikrinti, ar matematinei ekspertizei atrinkti moksli- 
ninkai darys tas pačias klaidas. Sudarėme klausimyną su tikroviš- 
kų tyrimų situacijų ir kartotinių sėkmingų eksperimentų aprašais. 

Jis reikalavo, kad tyrinėtojai pasirinktų imčių dydžius, įvertintų tų 
savo sprendimų riziką ir suformuluotų patarimus hipotetiniams 
magistrantams, planuojantiems savo tyrimus. Matematinės psi- 
chologijos draugijos posėdyje Amosas surinko grupės labai kvali- 
fikuotų dalyvių (įskaitant ir dviejų statistikos vadovėlių autorius) 
atsiliepimus. Rezultatai buvo aiškūs kaip dieną: nesu vienišas. Be- 
veik visų mano padarytų klaidų neišvengė ir didžioji dauguma res- 
pondentų. Buvo akivaizdu, kad net specialistai per mažai dėmesio 
skiria imties dydžiui. 

Mudu su Amosu pirmąjį bendrą straipsnį pavadinome Belief in 
the Law of Small Numbers? (Tikėjimas mažųjų skaičių dėsniu). Ironiškai 
paaiškinome, kad „...atsitiktinių statistinių imčių dydžio nuojau- 
tos, atrodo, atitinka mažųjų skaičių dėsnį, tvirtinantį, kad didžiųjų 
skaičių dėsnis tinka ir mažiems skaičiams“. Į straipsnį įtraukėme 
ir įsakmiu tonu suformuluotą rekomendaciją tyrinėtojams žiūrėti 
į savo „statistines nuojautas* ganėtinai įtariai ir, jei tik įmanoma, 
įspūdžius keisti skaičiavimais“. 


ŠALIŠKAS TIKRUMAS NUGALI ABEJONES 


Iš 300 pagyvenusių žmonių apklausos telefonu paaiškėjo, kad 60 96 
jų palaiko prezidentą. 


Jeigu jums reikėtų apibendrinti šio sakinio turinį tik keturiais žo- 
džiais, kokie jie būtų? Beveik garantuotai pasirinktumėte tokius: 
„pagyvenę žmonės palaiko prezidentą.“ Tie žodžiai perteikia pačią 
žinios esmę. Detalės - kad tai buvo apklausa, kad ji atlikta telefonu, 
kad imties dydis buvo 300 žmonių - nepaminėtos, nes jos pačios 
nėra įdomios, tai tik bazinė informacija, nelabai verta dėmesio. 'Tas 
apibendrinimas būtų toks pat, jei imties dydis būtų buvęs kitoks. 
Žinoma, visiškai absurdiškas skaičius būtų patraukęs jūsų dėme- 
sį („6 (ar 60 milijonų) pagyvenusių žmonių apklausa telefonu...“). 
Tačiau jei nesate profesionalas, jūsų reakcija į 150 ir į 3 000 dydžio 

imtis gali nelabai skirtis. Tokia ir yra teiginio „Žmonės neskiria de- 
ramo dėmesio imčių dydžiui“ prasmė. 

Šioje žinutėje apie apklausą informacija yra dviejų rūšių: pa- 
teikiama pati žinia ir nurodomas jos šaltinis. Natūralu, kad pats 
įvykis svarbesnis nei jo rezultatų patikimumas. Tačiau jei patiki- 
mumas akivaizdžiai mažas, ta žinia nebus patikėta. Jei pasakys, 
kad „šalininkų grupė atliko nekorektišką ir tendencingą apklausą, 
siekdama įrodyti, kad pagyvenę žmonės palaiko prezidentą...“ be 
abejo, atmesite tos apklausos rezultatus ir jie netaps jūsų įsitiki- 
nimų dedamąja. Šią šalininkų atliktą apklausą ir jos suklastotus 
rezultatus palaikysite dar vienu politinio melo atveju. Tokiais la- 
bai aiškiais atvejais galite nuspręsti netikėti. Bet ar sugebėsite gerai 
atskirti melą nuo tiesos išgirdę sakant „Laikraštyje The New York 
Times skaičiau...“ arba „Prie vandens aparato girdėjau sakant...“? 
Ar I sistema geba skirti tikėjimo laipsnius? KMTY principas perša 
mintį, kad nesugeba. 

Kaip jau rašiau, I sistema nėra linkusi abejoti. Ji slopina dvi- 
prasmiškumą ir savaimingai kuria kiek įmanoma nuoseklesnes 
(koherentiškas) istorijas. Jei tik žinia iškart nepaneigiama, jos su- 
žadintos asociacijos plis taip, tarsi ji būtų teisinga. II sistema geba 
abejoti, nes vienu metu gali palaikyti nesuderinamus variantus. 
Tačiau palaikyti abejones sunkiau nei patikėti. Mažųjų skaičių 
dėsnis ir apibūdina bendrą polinkį teikti pirmenybę tikrumui, 
o ne abejonei. Tas polinkis įvairiais pavidalais bus pristatytas to- 
lesniuose skyriuose. 

Galingas polinkis manyti, kad mažos imtys tiksliai reprezen- 
tuoja terpę, iš kurios paimtos - taip pat tik vienas iš tam tikro 
dėsningumo aspektų: esame linkę perdėti to, ką matome, nuose- 
klumą (koherentiškumą). Per didelis tyrinėtojų tikėjimas negausių 
stebėjimų rezultatais glaudžiai susijęs su aureolės efektu - dažnai 
mus aplankančiu pojūčiu, kad pažįstame ir suprantame žmogų, 
apie kurį iš tikrųjų žinome labai mažai. Aplenkusi faktus I sistema 

iš įrodymų nuotrupų kuriasi visą vaizdą. Skubotų išvadų darymo 
mechanizmas veikia taip, tarsi tikėtų mažųjų skaičių dėsniu. La- 
biau apibendrintai galima teigti, kad jis sukuria pernelyg įpras- 
mintą tikrovės paveikslą. 


PRIEŽASTYS IR ATSITIKTINUMAI 


Asociacijų mechanizmas ieško priežasčių. Statistinius dėsningu- 
mus sunku suvokti, nes jie reikalauja iš principo kitokio požiūrio. 
Nagrinėjant įvykį statistiniu požiūriu, mums rūpi jo ryšys su tuo, 
kas galėjo įvykti, o ne kaip tai įvyko. Tas įvykis nutiko be jokios 
priežasties — tik atsitiktinumas atrinko jį iš kitų galimų įvykių. 

Dėl savo polinkio į priežastinį mąstymą darome rimtas klaidas 
vertindami tikrai atsitiktinių įvykių atsitiktinumą. Kaip pavyzdį 
imkime kad ir šešių ligoninėje vienas po kito gimusių kūdikių lytį. 
Savaime aišku, kad berniukų ir mergaičių seka visiškai atsitiktinė, 
nes įvykiai (gimimai) nesusiję, o toje ligoninėje per kelias paskuti- 
nes valandas gimusių berniukų ir mergaičių skaičius neturi jokios 
įtakos gimsiančio kūdikio lyčiai. Dabar apsvarstykime tris gali- 
mas sekas: 


BBBMMM 
MMMMMM 
BMBBMB 


Ar visos trys sekos vienodai tikėtinos? Intuityvus atsakymas („Ži- 
noma, ne!“) neteisingas. Šie įvykiai nepriklausomi, o rezultatai 
Bir M (apytiksliai) vienodai tikėtini. Bet kokia šešių gimimų seka 
tokia pat tikėtina kaip ir visos kitos. Tačiau net ir dabar, kai jau 
žinote, kad tokia išvada teisinga, ji vis tiek atrodo prieštaraujanti 
sveikam protui, nes tik trečioji seka atrodo atsitiktinė. Kaip ir rei- 
kėjo tikėtis, seka BMBBMEB laikoma kur kas tikėtinesne negu dvi 
kitos sekos. Mes ieškome modelių, struktūrų, tikime nuoseklumu 

(koherentiškumu) pasaulio, kuriame reguliarumas (šešių mergai- 
čių seka) - ne atsitiktinumas, bet mechaninio priežastingumo ar 
kažkieno ketinimų padarinys. Nesitikime, kad atsitiktinis proce- 
sas prives prie reguliarių rezultatų, o aptikę ką nors panašaus į dės- 
ningumą skubiai atsisakome minties, kad tas procesas atsitiktinis. 
Oiš tikrųjų atsitiktiniai procesai sukuria gausybę sekų, skatinančių 
stebėtojus patikėti, kad tie procesai neatsitiktiniai. Galite suprasti, 
kodėl priežastingumo suvokimas tikriausiai teikė evoliucinių pra- 
našumų. Tai — iš protėvių paveldėto bendro budrumo dedamoji. 
Mes automatiškai tebeieškome galimų aplinkos pokyčių. Liūtai ly- 
gumoje gali atsirasti bet kada, tačiau būtų saugiau atkreipti dėmesį 
įakivaizdžiai padidėjusį liūtų būrių pasirodymų dažnį, net jeigu jis 
būtų nulemtas atsitiktinio proceso svyravimų. 

Plačiai paplitęs atsitiktinumo nesupratimas kartais turi rimtų 
padarinių. Mudu su Amosu straipsnyje apie reprezentatyvumą pa- 
citavome statistiką Williamą Fellerį, įrodžiusį, kaip lengvai žmo- 
nės įžvelgia dėsningumus ten, kur jų nėra. Antrojo pasaulinio karo 
metu buvo manoma, kad Londonas intensyviai apšaudomas rake- 
tomis pagal tam tikrą planą, o ne atsitiktinai, kaip pakliuvo, nes 
sprogimų židinių žemėlapyje buvo bombardavimo išvengusių plo- 
tų. Atsirado įtariančių, kad nenukentėjusiuose miesto rajonuose 
įsikūrę vokiečių šnipai?. Tačiau kruopšti statistinė analizė parodė, 
kad sprogimų išsidėstymas tipiškas atsitiktiniam procesui, įskai- 
tant ir tai, kad jis darė stiprų atsitiktinumo įspūdį. „Neįgudusiai 
akiai atsitiktinumas atrodo kaip dėsningumas ar kaip polinkis į 
klasterius“, - rašo Felleris. 

Netrukus radosi proga pritaikyti tai, ko išmokau iš Fellerio. 
1973 metais prasidėjo Yom Kippuro (kitaip - Ramadano, 4-asis 
Arabų ir Izraelio) karas. Mano vienintelis reikšmingas indėlis į 
jį buvo patarimas aukštiems Izraelio karinių oro pajėgų karinin- 
kams nutraukti pradėtą tyrimą. Karo veiksmai ore Izraeliui iš pra- 
džių klostėsi nesėkmingai — netikėtai gerai veikė Egipto „žemės — 

oro“ tipo raketos. Esminiai nuostoliai atrodė pasiskirstę netolygiai: 
pavyzdžiui, kaip man papasakojo, viena iš dviejų eskadrilių, kurių 
lėktuvai išskrisdavo iš tos pačios bazės, neteko keturių lėktuvų, 
o kita — nė vieno. Buvo pradėtas tyrimas tikintis išsiaiškinti ne- 
laimingosios eskadrilės klaidas. Nebuvo jokios išankstinės prie- 
žasties manyti, kad viena eskadrilė geresnė, jokių pasirengimo 
karinėms operacijoms skirtumų nenustatyta. Suprantama, pagal 
daugelį atsitiktinių rodiklių pilotų gyvenimas skyrėsi, kiek prisi- 
menu, ir pagal tai, kaip dažnai pertraukų tarp skrydžių metu jie 
lankėsi namie ir kaip elgėsi apklausiami. Patariau karinei vado- 
vybei į tokius skirtingus rezultatus pažiūrėti kaip į aklą sėkmę ir 
liautis tardžius pilotus. Mano argumentai buvo tokie: labiausiai ti- 
kėtinas atsakymas — sėkmė, todėl neaiškios priežasties atsitiktinės 
paieškos yra bergždžias reikalas, o nuostolių patyrusio padalinio 
pilotams nedera primesti papildomos naštos - jausmo, kad jie ir jų 
žuvę draugai kalti. 

Po kelerių metų Amosas ir jo studentai Tomas Gilovichius ir 
Robertas Vallone'as sukėlė sumaištį savo moksliniu darbu apie ne- 
teisingą atsitiktinumo suvokimą krepšinyje“. Žaidėjai, treneriai ir 
sirgaliai pripažįsta „faktą“, kad žaidėjai kartais turi „lengvą ranką“. 
Susilaikyti nuo tokios išvados neįmanoma: kuriam nors žaidėjui 
tris ar keturis kartus iš eilės pataikius į krepšį, ir jūs nebegalite 
užkirsti kelio priežastiniam sprendimui, kad šis žaidėjas pajuto 
„lengvą ranką“ ir kurį laiką gebės pelnyti taškų. Abiejų komandų 
žaidėjai prie tokio sprendimo prisitaiko: komandos draugai labiau 
stengiasi perduoti kamuolį jam, o varžovai sustiprina gynybą prieš 
jį. Tačiau tūkstančių metimų serijų analizė verčia daryti nuvilian- 
čią išvadą: profesionalų krepšinyje nebūna tokio dalyko kaip meti- 
mai „lengva ranka“ — nei iš toli, nei nuo baudos linijos. Žinoma, kai 
kurie žaidėjai žaidžia tiksliau už kitus, tačiau taiklių ir netaiklių 
metimų seka atitinka visus atsitiktinumo kriterijus. Lengvos ran- 
kos efektas randasi stebėtojų akyse, o jie nuolat skuba atsitiktinu- 

muose įžvelgti tvarką ir priežastingumą. Lengva ranka - stipri ir 
plačiai paplitusi kognityvinė iliuzija. 

Kita šios istorijos dalis - viešoji reakcija į šį tyrimą. Jo rezulta- 
tus dėl netikėtos išvados pasigavo spauda, ir dauguma ja nepatikė- 
jo. Išgirdęs apie Gilovichių ir jo tyrimus garsusis Boston Celtics ko- 
mandos treneris Redas Auerbachas pareiškė: „Kas jis, tas vyriokas? 
Sakote, atlieka tyrimus? O man jie rūpi ne daugiau kaip pernykštis 
sniegas.“ Tendencija įžvelgti dėsningumus atsitiktinumuose ne- 
įveikiama - ji tikrai įspūdingesnė už kažkokį tyrimus atliekantį 
vyrioką. 

Dėsningumo iliuzija visokiausiais būdais veikia mūsų gyveni- 
mą ir už krepšinio aikštelės ribų. Kiek metų turėtumėte laukti prieš 
padarydami išvadą, kad jūsiškis investavimo patarėjas nepaprastai 
įgudęs? Kiek sėkmingų pirkimų prireiks, kad bendrovės valdyba 
patikėtų, jog jos vadovas turi ypatingą uoslę tokiems sandoriams? 
Paprastai atsakyti į tuos klausimus galima taip: jei vadovausitės 
savo nuojauta, dažniau suklysite negu atspėsite, nes atsitiktinius 
įvykius dažniau priskirsite prie sistemingų. Mes per daug lengvai 
atmetame mintį, kad daug kas iš to, ką matome gyvenime, yra at- 
sitiktinumai. 

Šį skyrių pradėjau vėžio paplitimo Jungtinėse Valstijose pavyz- 
džiu. Tas pavyzdys pateiktas statistikos dėstytojams skirtoje kny- 
goje, tačiau apie jį sužinojau iš įdomaus straipsnio, kurio autoriai — 
mano jau minėti statistikai Howardas Waineris ir Harris Zwerlin- 
gas. To straipsnio dėmesio centre buvo didelė (apie 1,7 milijardo 
dolerių) investicija, kurią Geitso fondas (Gates Foundation) padarė 
gavęs įdomių duomenų apie sėkmingiausiai veikiančių mokyklų 
ypatybes. Daugelis tyrėjų mėgina atskleisti sėkmingo švietimo pa- 
slaptį nustatydami geriausias mokyklas ir tikėdamiesi išsiaiškin- 
ti, kuo gi jos skiriasi nuo kitų. Viena iš tokių tyrimų išvadų skel- 
bia: skaičiuojant vidurkį, dauguma geriausių mokyklų yra mažos. 
Pavyzdžiui, ištyrus 1 662 mokyklas Pensilvanijos valstijoje, 6 iš 

50 pačių geriausių buvo nedidelės, nors tokių turėjo būti 4 kartus 
mažiau. Tie duomenys paskatino Geitso fondą investuoti daug lėšų 
į mažų mokyklų steigimą, kartais net suskaidant dideles mokyklas 
į mažesnes. Prie šių pastangų prisidėjo ne mažiau kaip pustuzinis 
kitų įžymių institucijų - Anenbergo fondas ir Pju labdaros trestas 
(Pew Charitable Trust), taip pat JAV švietimo ministerijos mažųjų mo- 
kymosi bendruomenių programa. 

Nuojauta sako, kad šiuo atveju protingas paaiškinimas būtų 
tų mokyklų mažumas. Lengva sudėlioti priežastinę istoriją, kuri 
paaiškintų: mažos mokyklos sugeba užtikrinti aukštesnio lygio 
mokymą ir ugdyti daug pasiekiančius mokinius skirdamos jiems 
daugiau asmeninio dėmesio ir geriau juos skatindamos nei dides- 
nės mokyklos. Deja, priežastinė analizė beprasmiška, nes neteisin- 
gi patys faktai. Jei tų statistikų, kurie rašė ataskaitą Geitso fondui, 
būtų teirautasi apie blogiausių mokyklų charakteristikas, jie būtų 
nustatę, kad būna ir blogų mokyklų, mažesnių už įprastas. Ten- 
ka pripažinti, kad mažos mokyklos apskritai nėra geresnės, jos tik 
smarkiau kinta. Taigi Waineris ir Zwerlingas tvirtina, kad didelės 
mokyklos rodo tendenciją geresnių rezultatų link, ypač aukštes- 
nėse klasėse, kur labiau vertinama mokomų dalykų pasirinkimo 
įvairovė. 

Naujausi kognityvinės psichologijos pasiekimai jau aiškiai rodo 
tai, ką mudu su Amosu pastebėjome tik probėgšmais: mažųjų skai- 
čių dėsnis - tik viena dalis dviejų didesnių pasakojimų apie proto 
veiklą. 


+ Perdėtas tikėjimas mažomis imtimis — tik vienas bendro po- 
būdžio iliuzijos pavyzdys: daugiau dėmesio skiriame žinių 
turiniui negu informacijai apie jų patikimumą. Todėl aplin- 
kinis pasaulis mums atrodo paprastesnis ir prasmingesnis, 
negu rodo duomenys. Darytis skubotas išvadas saugiau vaiz- 
duotėje negu tikrovėje. 

+ Statistiniai duomenys skatina daugelį pastebėjimų, kurie lyg 
ir prašyte prašosi priežastinių paaiškinimų, bet tokie jų pa- 
aiškinimai niekam verti. Daugelis pasaulio faktų yra atsitik- 
tiniai, įskaitant ir atsitiktinę imtį. Atsitiktinių įvykių prie- 
žastiniai paaiškinimai neišvengiamai būna neteisingi. 


ŠNEKOS APIE MĄŽŲJŲ SKAIČIŲ DĖSNĮ 


„Taip, naujam vadovui pradėjus eiti pareigas, mūsų studija pastatė 
tris nusisekusius filmus. Tačiau dar per anksti skelbti, kad jo ranka 
lengva.“ 


„Nepatikėsiu, kad tas naujasis biržos verteiva - genijus, kol nepasi- 
tarsiu su statistiku, galinčiu įvertinti tikimybę, ar ši jo sėkmių serija 
nebuvo atsitiktinė.“ 

„Ta pavyzdžių imtis per maža, kad būtų galima daryti bet kokias išva- 
das. Nesivadovaukime mažųjų skaičių dėsniu.“ 

„Ketinu šio eksperimento rezultatus laikyti paslaptyje, kol neturėsi- 


me didelės imties, antraip susidursime su spaudimu per anksti daryti 
išvadas.“ 


11 


„Inkarai“ 


Mudu su Amosu kartą pareguliavome ruletę, sužymėtą nuo o iki 
100 — padarėme taip, kad ji sustotų tik ties skaičiais 10 arba 65. 
Dalyvauti eksperimente pakvietėme Oregono universiteto studen- 
tus. Vienas iš mūsų turėjo stovėti priešais nedidelę studentų grupę, 
sukti ruletę ir prašyti jų užsirašyti skaičių, ties kuriuo sustos rody- 
klė; savaime aišku, kad tas skaičius galėjo būti tik 10 ar 65. Po to 
uždavėme du klausimus: 


Ar Afrikos šalių procentinis dydis tarp JT narių didesnis, ar mažesnis už 
jūsų ką tik užsirašytą skaičių? 
Kaip manote, kiek procentų JT organizacijos narių sudaro Afrikos šalys? 


Vargu ar ruletės (net ir nepareguliuotos) sukimasis galėtų duoti 
naudingos informacijos apie bet ką, o eksperimento dalyviai tie- 
siog turėjo ignoruoti ją, ir tiek. Tačiau neignoravo. Tų, kurie matė 
10 ir 65, buvo atitinkamai 25 06 ir 45 00. 

Tas mūsų tirtas reiškinys kasdieniame pasaulyje toks paplitęs 
ir toks svarbus, kad turėtumėte žinoti jo pavadinimą: tai - pri- 
sitvirtinimo prie „inkaro“ (angl. anchor) efektas (anchoring effect). Jis 
pasireiškia, kai prieš įvertindami nežinomą kiekybę žmonės pri- 
skiria jai kokią nors konkrečią vertę. Šio eksperimento rezultatas 
- vienas iš tvirčiausių ir patikimiausių eksperimentinėje psicho- 
logijoje: vertinimai būna artimi tam skaičiui, apie kurį galvojama 

(dėl to ir radosi atskaitos taško - „inkaro“, prie kurio prisitvirti- 
nama, įvaizdis). Jeigu jūsų paklaustų, ar Gandhis mirė sulaukęs 
daugiau kaip 114 metų, jo amžių mirties metu įvertintumėte daug 
didesniu skaičiumi negu tuo atveju, jeigu klausime figūruotų 35 
metai. Svarstydami, kiek turėtumėte mokėti už perkamą namą, at- 
sidursite už tą namą prašomos kainos įtakos lauke. Tas pats namas 
atrodys vertingesnis, jeigu jo kaina kataloge bus aukšta, o ne žema, 
net jei tvirtai nusprendėte nepasiduoti to skaičiaus įtakai, ir t. t. 
Prisitvirtinimo efektų sąrašą galima tęsti be galo. Tas efektas ran- 
dasi nepriklausomai nuo to, kokį skaičių prašoma apsvarstyti kaip 
galimą įvertinimo problemos sprendimą. 

Ne mes pirmieji pastebėjome prisitvirtinimo efektą, bet būtent 
mūsų eksperimentas pirmąkart atskleidė jo absurdiškumą, paro- 
dė, kad žmogaus nuomonei turi įtakos akivaizdžiai neinforma- 
tyvūs skaičiai. Juk neįmanoma laikyti racionaliu prisitvirtinimo 
efekto ruletės eksperimente. Mudu su Amosu paskelbėme šio eks- 
perimento rezultatus žurnale Science ir tas straipsnis tapo viena iš 
žinomiausių mūsų publikacijų. 

Buvo tik vienas keblumas: su Amosu ne visai sutarėme dėl pri- 
sitvirtinimo efekto psichologijos. Jis palaikė vieną interpretaci- 
ją, Man patiko kita - mums taip ir nepavyko išspręsti šio ginčo. 
Ši problema daugelio tyrinėtojų pastangomis buvo galutinai įveikta 
tik po kelių dešimtmečių. Dabar jau aišku, kad abu buvome teisūs. 
Prisitvirtinimo efektus lemia du skirtingi mechanizmai - po vie- 
ną kiekvienai sistemai. Yra prisitvirtinimo atmaina, pasireiškianti 
apgalvotu tikslinimo (adjustment) procesu, t. y. II sistemos vei- 
kloje. Tačiau yra ir prisitvirtinimas per priminimą — automatiška 
I sistemos reakcija. 

PRISITVIRTINIMAS KAIP TIKSLINIMAS 


Amosui patiko mintis pasirinkti prisitvirtinimo ir tikslinimo eu- 
ristiką kaip tiksliai nežinomų dydžių vertinimo strategiją. Prade- 
dame nuo skaičiaus, prie kurio prisitvirtiname („inkaro“), įverti- 
name, koks jis - per didelis ar per mažas, o jau tada palaipsniui 
tiksliname įvertį, mintyse „judame“ tolyn nuo to skaičiaus. Tas 
tikslinimas paprastai baigiasi per anksti, nes žmonės sustoja pra- 
radę ryžtą judėti toliau. Praėjus keliems dešimtmečiams nuo mūsų 
nesutarimo ir keleriems metams nuo Amoso mirties, du psicholo- 
gai, glaudžiai bendradarbiavę su Amosu savo karjeros pradžioje, 
nepriklausomai vienas nuo kito pateikė įtikinamų tokio proceso 
įrodymų. Tai buvo Eldaras Shafiras ir Tomas Gilovichius kartu su 
savo studentais - Amoso intelektiniais palikuonimis! 

Kad įsivaizduotumėte, apie ką kalbu, paimkite popieriaus lapą 
ir be liniuotės nubrėžkite 214 colio (6 cm) ilgio liniją iš apačios į vir- 
šų (pradėkite nuo lapo apačios). Po to paimkite kitą popieriaus lapą 
ir nuojo viršaus iš akies brėžkite liniją žemyn iki 214 colio nuo lapo 
apačios. Palyginkite tas linijas. Yra didelė tikimybė, kad pirmąkart 
2 colio liniją įsivaizdavote trumpesnę negu brėždami antrąjį 
kartą. Priežastis ta, kad tiksliai nežinote, kaip tokia linija turėtų 
atrodyti - susidūrėte su gana dideliu neapibrėžtumu. Pradėję liniją 
brėžti nuo apačios, sustojate priartėję prie neapibrėžtumo srities 
apačios, o pradėję ją brėžti nuo viršaus, baigiate priartėję prie ne- 
apibrėžtumo srities viršaus. Robynas Le Boeufas ir Shafiras kas- 
dienėje patirtyje rado daug šio mechanizmo taikymo pavyzdžių. 
Nepakankamu tikslumu gražiai paaiškinama, kodėl iš greitkelio 
įsuksite į miesto gatves per dideliu greičiu, ypač jei vairuodami au- 
tomobilį su kuo nors kalbėsitės. Nepakankamu garso reguliavimu 
aiškintina ir įtampa tarp susierzinusių tėvų bei jų paauglių vaikų, 
garsiai leidžiančių muziką savo kambaryje. Le Boeufas ir Shafiras 
rašo, kad „paauglys, tėvų reikalavimu geranoriškai pritildęs per 

garsią muziką iki „protingo“ garsumo), gali pareguliuoti garsą per 
mažai, nes pradėjo nuo labai didelio, ir jam gali atrodyti, kad jo 
nuoširdžios pastangos siekti kompromiso nebuvo deramai įvertin- 
tos“. Ir vairuotojas, ir paauglys sąmoningai atliko patikslinimus — 
sumažino greitį ir garsą, tačiau nepakankamai. 

Dabar apsvarstykite šiuos klausimus: 


Kada George'as Washingtonas tapo prezidentu? 
Kokia vandens virimo temperatūra Everesto kalno viršūnėje? 


Pradėjus mąstyti apie kiekvieną iš šių klausimų, pirmiausia į gal- 
vą ateina koks nors skaičius, prie kurio būtų galima prisitvirtinti 
kaip prie „inkaro“. Suprantate, kad jis neteisingas, bet žinote, kuria 
kryptimi reikia ieškoti teisingo atsakymo. Jums žinoma, kad Ge- 
orge'as Washingtonas tapo prezidentu po 1776 metų, žinote ir tai, 
kad vandens virimo temperatūra Everesto kalno viršūnėje žemes- 
nė nei 100 “C. Turite pakoreguoti atsakymus atitinkama kryptimi, 
paieškoti argumentų, kodėl reikia judėti tolyn nuo to skaičiaus. 
Kaip ir linijų pavyzdyje, greičiausiai sustosite, kai nebebūsite tikri, 
kad verta judėti toliau — prie artimiausio neapibrėžtumo srities 
krašto. 
e 

Nickas Epley ir Tomas Gilovichius rado įrodymų, kad tikslinimas 
yra sąmoningas mėginimas rasti priežasčių judėti tolyn nuo skai- 
čiaus, prie kurio prisitvirtinta. Tiriamieji, kuriems prisakyta vos 
išgirdus tą skaičių kraipyti galvą į šalis — tarsi neigti, nutolsta nuo 
jo toliau, o tie, kuriems prisakyta pritariamai linguoti galvas“, 
prisitvirtinę prie jo labiau. Epley ir Gilovichius taip pat patvirti- 
no, kad tikslinimas reikalauja pastangų. Žmonės patikslina ma- 
žiau (pasilieka arčiau „inkaro')', kai išsekę jų psichiniai ištekliai, 
atmintis prikimšta skaičių arba kai jie įkaušę. Nepakankamas pa- 
sitikslinimas rodo, kad silpna ar tingi II sistema nesusidoroja su 
savo darbu. 

Taigi dabar jau žinome, kad Amosas buvo teisus bent jau tais 
atvejais, kai II sistema sąmoningai tikslina nurodyta kryptimi nuo 
„inkaro“. 


PRISITVIRTINIMAS KAIP PRIMINIMO EFEKTAS 


Mudviem su Amosu diskutuojant apie prisitvirtinimą, nenorom 
pripažindavau, kad kartais vyksta ir tikslinimas, bet vis tiek jau- 
čiau, kad čia kažkas ne taip. Tikslinimas - apgalvota, sąmoninga 
veikla, tačiau daugeliu prisitvirtinimo atvejų nebūna atitinkamo 
subjektyvaus potyrio. Apsvarstykite šiuos du klausimus: 


Kiek metų buvo Gandhi, kai jis mirė: daugiau ar mažiau nei 144? 
Kelerių metų būdamas Gandhi mirė? 


Ar prieš sumažindami skaičių 144 pagalvojote? Greičiausiai ne, bet 
tas absurdiškai didelis skaičius vis tiek paveikė vertinimą. Nuo- 
jauta man sakė, kad prisitvirtinimas yra įtaigos atvejis. Apie įtaigą 
kalbame tada, kai kas nors pasiekia, kad kažką pamatytume, iš- 
girstume ar pajustume, vien tik mums apie tai užsimindamas. Pa- 
vyzdžiui, klausimas „Ar jaučiate, kaip truputį nutirpo jūsų kairioji 
koja?“ visada paskatina ne vieną prisipažinti, kad jo kairioji koja iš 
tikro nei šiokia, nei tokia. 

Amosas į nuojautas žiūrėjo konservatyviau, jis teisingai sakė, 
kad apeliavimas į įtaigą nepadeda suprasti prisitvirtinimo mecha- 
nizmo - juk nežinome, kaip paaiškinti įtaigą. Turėjau pripažinti 
jo tiesą, bet niekada netapau entuziastingu šalininku idėjos, kad 
nepakankamas patikslinimas — vienintelė prisitvirtinimo efekto 
atsiradimo priežastis. Stengdamiesi suprasti prisitvirtinimą, atli- 
kome daug bevaisių eksperimentų, patyrėme nesėkmę ir galiausiai 
atsisakėme minties apie tai rašyti. 

Mus įveikusi mįslė dabar jau išspręsta, nes įtaigos koncepcija 
išaiškėjo: įtaiga yra potyrio priminimo efektas, selektyviai suža- 

dinantis suderinamus įrodymus. Pavyzdžiui, nė minutę nepatikė- 
jote, kad Gandhi išgyveno 144 metus, bet asociacijų mechanizmai 
tikrai sukūrė labai seno žmogaus įspūdį. I sistema supranta saki- 
nius stengdamasi juos padaryti tikroviškus, o selektyvus tinkamų 
minčių aktyvavimas sukuria visą grupę sisteminių klaidų. Dėl tų 
klaidų tampame patiklūs ir linkę per daug tikėti tuo, kuo tikime. 
Dabar galite suprasti, kodėl mudu su Amosu nesupratome, kad yra 
du prisitvirtinimo tipai: mums taip reikalingų tyrimo metodų bei 
teorinių idėjų anuomet dar nebuvo. Visa tai daug vėliau sukūrė 
kiti. Panašus į įtaigą procesas iš tikrųjų veikia daugelyje situacijų: 
I sistema iš visų jėgų stengiasi sukurti tokį pasaulį, kurio „inkaras“ 
būtų tikras skaičius. Tai — vienas iš pirmojoje šios knygos dalyje 
aptarto asociatyviojo nuoseklumo? raiškos būdų. 

Vokiečių psichologai Thomas Mussweileris ir Fritzas Strackas 
pateikė labai įtikinamų asociatyvaus nuoseklumo vaidmens pri- 
sitvirtinimo efekte pavyzdžių. Viename eksperimente jie uždavė 
leidžiantį prisitvirtinti klausimą apie temperatūrą: „Vidutinė me- 
tinė temperatūra Vokietijoje aukštesnė ar žemesnė nei 20 *C?“ arba 
„Vidutinė metinė temperatūra Vokietijoje aukštesnė ar žemesnė 
nei 5 *C?“ 

Po to visiems dalyviams buvo labai greitai parodyti žodžiai ir 
paprašyta juos atpažinti. Tyrinėtojai nustatė, kad 20 *C palengvi- 
no atpažinti žodžius, susijusius su vasara (saulė ar paplūdimys), 
o 5 *C - su žiema (šaltis ir slidės). Atitinkamų prisiminimų ak- 
tyvavimas ir paaiškina prisitvirtinimą: dideli ir maži skaičiai ak- 
tyvuoja atmintyje skirtingus minčių rinkinius. Metinės tempe- 
ratūros vertinimai naudojasi tais neobjektyviais rinkiniais, todėl 
ir jie šališki. Kitame elegantiškame tokio pat pobūdžio tyrime 
jo dalyvių paklausta apie vidutines vokiškų automobilių kainas. 
Viršutinis „inkaras“ (kaina), prie kurio prisitvirtino dalyviai, 
buvo selektyvus prabangių markių (Mercedes, Audi) pavadinimų, 
o apatinis - masinei rinkai skirtų markių (Volkswagen) primini- 


166 + EURISTIKA IR ŠALIŠKUMAS 


mas. Jau pirma matėme, kad priminimai pirmiausia sužadina su 
jais susijusią informaciją. Ir įtaigą, ir prisitvirtinimo efektą gali- 
ma paaiškinti tuo pačiu automatišku I sistemos veikimu. Nors tuo 
metu nežinojau, kaip tą įrodyti, pasirodo, mano nuojauta, kad pri- 
sitvirtinimas susijęs su įtaiga, buvo teisinga. 


PRISITVIRTINIMO INDEKSAS 


Daugelį psichologinių reiškinių galima pademonstruoti eksperi- 
mentais, bet tik nedaugelį jų įmanoma išmatuoti. Prisitvirtinimo 
efektas — išimtis. Prisitvirtinimą galima išmatuoti, jo efektas įspū- 
dingai didelis. Kai kuriems San Francisko muziejaus Explorato- 
rium? lankytojams buvo užduoti šie du klausimai: 


Ar aukščiausios sekvojos aukštis didesnis, ar mažesnis nei 1 200 pėdų (366 m)? 
Kaip manote, koks pačios aukščiausios sekvojos aukštis? 


Šiame eksperimente viršutinis „inkaras“ buvo 1 200 pėdų (366 m). 
Kitai dalyvių grupei klausime buvo nurodytas apatinis „inkaras“ - 
180 pėdų (55 m). Skirtumas tarp „inkarų“ sudarė 310 m. 

Kaip ir reikėjo tikėtis, grupės pateikė labai skirtingus viduti- 
nius įverčius: 544 ir 282 pėdos (257 ir 86 m). Skirtumas tarp jų - net 
562 pėdos (171 m). Prisitvirtinimo indeksas yra tų dviejų skirtumų 
santykis (562/1020), išreikštas procentais (55 96). Tiems, kurie nuo- 
lankiai palaiko prisitvirtinimo „inkarą“ įverčiu, prisitvirtinimo 
indeksas bus 100 90, o tiems, kurie geba visiškai ignoruoti „inka- 
rą“ — 0. Šiame pavyzdyje nustatytas rezultatas — 55 96 — tipiškas, pa- 
našios reikšmės nustatomos ir sprendžiant daugelį kitų klausimų. 

Prisitvirtinimo efektas -— ne tik laboratorinis kuriozas, jis gali 
taip pat aktyviai veikti ir realiame pasaulyje. Viename prieš kele- 
rius metus atliktame eksperimente nekilnojamojo turto agentams 
buvo suteikta galimybė įkainoti iš tikrųjų parduodamą namą. 
Jie apsilankė tame name ir išnagrinėjo išsamų informacinį bukle- 

tą, kuriame buvo nurodyta ir prašoma kaina. Pusei agentų išda- 
lytuose bukletuose ta kaina buvo gerokai aukštesnė už nurodytą 
kainyne, o išdalytuose kitai pusei — gerokai žemesnė“. Kiekvienas 
agentas pareiškė nuomonę apie protingą to namo pirkimo kainą 
ir mažiausią kainą, už kurią jis sutiktų parduoti tą namą, jei būtų 
jo savininkas. Vėliau agentų paklausta, kokie veiksniai paveikė jų 
nuomonę. Įdomu tai, kad prašomos kainos tarp tų veiksnių ne- 
buvo - agentai net didžiavosi savo gebėjimu jos nepaisyti. Jie pri- 
mygtinai tvirtino, kad kainyne nurodyta kaina neturėjo įtakos at- 
sakymams, tačiau klydo: prisitvirtinimo efektas buvo 41 96. Tiesą 
sakant, profesionalai buvo beveik tiek pat veikiami prisitvirtinimo 
efektų, kiek ir verslo mokyklų studentai, neturintys nekilnojamojo 
turto prekybos patirties (jų prisitvirtinimo indeksas buvo 48 90). 
Vienintelis šių dviejų grupių skirtumas - studentai pripažino „in- 
karo“ įtaką, o profesionalai - ne. 

Galingus prisitvirtinimo efektus galima įžvelgti sprendžiant 
pinigines problemas, pavyzdžiui, žmonėms svarstant, kiek paau- 
koti vienam ar kitam reikalui. Norėdami pademonstruoti tą efektą 
muziejaus Exploratorium atlikto tyrimo dalyviams papasakojome 
apie naftos tanklaivių padarytą žalą aplinkai Ramiajame vandeny- 
ne ir pasiteiravome, kiek per metus jie sutiktų paaukoti, kad „iš- 
gelbėtų 50 000 toliau nuo kranto skraidančių Ramiojo vandenyno 
pakrantės jūrų paukščių nuo nedidelės apimties naftos išsiliejimų 
netoli kranto, kol bus rasti būdai užkirsti jiems kelią arba priversti 
tanklaivių savininkus atlyginti žalą“. Sprendžiant šį klausimą rei- 
kia sugretinti intensyvumus: respondentų prašyta savo jausmus 
nelaimėliams paukščiams išreikšti doleriais. Kai kuriems lankyto- 
jams prieš šį tiesmukišką prašymą nurodyti aukos dydį buvo už- 
duodamas pritvirtinantis prie „inkaro“ klausimas, pvz., „Ar sutik- 
tumėte paaukoti 5 dolerius...“ 

Nepaminėjus „inkaro“ muziejaus lankytojai (paprastai jautriai 
reaguojantys į aplinkosaugos klausimus) teigė, kad sutiktų paauko- 

ti vidutiniškai po 64 dolerius. Paminėjus 5 dolerių dydžio „inkarą“ 
jie buvo pasirengę paaukoti vidutiniškai tik po 20 dolerių. Tačiau 
pakėlus „inkarą“ net iki 400 dolerių, dosnumas išaugo vidutiniškai 
net iki 143 dolerių. 

Taigi į viršutinę ir apatinę „inkaro“ reikšmes atsižvelgusių gru- 
pių potencialių aukų dydis skyrėsi 123 doleriais. Prisitvirtinimo 
efektas viršijo 30 90, kitaip sakant, pradinę prašomą sumą padi- 
dinus 100 dolerių potencialios aukos padidėjo vidutiniškai 30 do- 
lerių. 

Panašūs ar net didesni prisitvirtinimo efektai nustatyti dauge- 
lyje kitų išankstinio vertinimo ir pasirengimo aukoti tyrimų. Pa- 
vyzdžiui, smarkiai užteršto Marselio regiono gyventojų prancūzų 
buvo klausiama, koks pragyvenimo išlaidų padidėjimas jiems būtų 
priimtinas pasirinkus gyvenamąją vietą mažiau užterštame regi- 
one. Tame tyrime prisitvirtinimo efektas buvo didesnis nei 50 90. 
Prisitvirtinimo efektų gausu ir internetinėje prekyboje, kur ta pati 
prekė dažnai siūloma skirtingomis „karštomis“ kainomis. Meno 
kūrinių „išankstiniai įverčiai“— taip pat „inkarai“, turintys įtakos 
pirmajam kainos siūlymui. 

Yra situacijų, kai prisitvirtinimas atrodo pagrįstas. Juk mėgin- 
dami atsakyti į sudėtingus klausimus žmonės griebiasi ir už šiaudo, 
juolab, jeigu „inkaras“, prie kurio jie prisitvirtina, gana patikimas. 
Jei beveik nieko nežinote apie Kalifornijos medžius, paklausti, ar 
sekvoja gali užaugti iki 1 200 pėdų (366 m) aukščio, tikriausiai pa- 
darysite išvadą, kad tas skaičius nelabai toli tiesos. Tokį klausimą 
sugalvojo kažkas, žinantis tikrąjį tų medžių aukštį, tad atskaitos 
taškas gali būti vertinga gairė. Tačiau svarbiausias prisitvirtinimo 
tyrimų rezultatas yra tas, kad net akivaizdžiai atsitiktiniai „inka- 
rai“ gali būti ne mažiau efektyvūs už potencialiai informatyvius. 
Kai naudojomės rulete norėdami nustatyti Afrikos šalių procen- 
tą JT organizacijoje, prisitvirtinimo indeksas buvo 44 90 — puikiai 
išsiteko ribose tų prisitvirtinimo efektų, kuriuos galima laikyti 

patikimais potyrių priminimais. Panašaus dydžio prisitvirtinimo 
efektų pasitaikė ir eksperimentuose, kuriuose „inkarais“ buvo pa- 
sirinkti keli paskutiniai respondentų socialinio draudimo nume- 
rio skaičiai (pavyzdžiui, gydytojų skaičiui mieste įvertinti). Išvada 
aiški: „inkarai“ veiksmingi ne dėl to, kad žmonės laiko juos infor- 
matyviais. 

Atsitiktinių „inkarų“ galia buvo parodyta ir kai kuriais kelian- 
čiais nerimą būdais. Štai vokiečių teisėjai, turintys vidutiniškai 
ilgesnę nei penkiolikos metų darbo patirtį, iš pradžių perskaitė 
už vagiliavimą parduotuvėje suimtos moteriškės apibūdinimą, 
o tada metė porą kauliukų", sužymėtų taip, kad kiekvieno metimo 
rezultatas būtų 3 arba 9. Vos tik kauliukai nustodavo judėję, teisėjų 
buvo klausiama, kiek mėnesių kalėjimo jie ketintų skirti teisiama- 
jai - daugiau ar mažiau, negu rodo kauliukai. Galiausiai jų paprašė 
įvardyti tikslią tos vagilės įkalinimo trukmę. Tie, kuriems kauliu- 
kai parodė 9, vidutiniškai skyrė 8 mėnesius, o tie, kuriems kauliu- 
kai parodė 3 — 5 mėnesius, taigi prisitvirtinimo efektas buvo 50 90. 


NAUDOJIMASIS IR PIKTNAUDŽIAVIMAS „INKARAIS“ 


Perskaitę iki šios vietos jau turėtumėte būti įsitikinę, kad esa- 
me apsupti prisitvirtinimo efektų (kartais potyrių priminimo, 
o kartais nepakankamo patikslinimo pavidalu). Juos sukeliantys 
psichologiniai mechanizmai daro mus daug paveikesnius įtaigai, 
negu dauguma norėtume. Be abejo, yra žmonių, norinčių ir geban- 
čių pasinaudoti kitų patiklumu. 

Prisitvirtinimo efektas paaiškina, pavyzdžiui, kodėl savava- 
liškas normavimas — paveiki rinkodaros priemonė. Prieš kelerius 
metus Sioux City, Ajovos valstijos miesto, vieno prekybos cen- 
tro pirkėjai susidūrė su sriubos Campbell išpardavimo maždaug 
10 Yo mažesne kaina akcija. Kai kuriomis dienomis čia pasiro- 
dydavo skelbimas NE DAUGIAU KAIP 12 VIENAM ŽMOGUI, 

Kitomis dienomis skelbimas atrodydavo taip: KIEKIS NERIBOJA- 
MAS“. Tomis dienomis, kai galiojo apribojimas, pirkėjai pirkdavo 
vidutiniškai po 7 tos sriubos skardines, o kai apribojimo nebu- 
vo - perpus mažiau. Šį faktą reikėtų aiškinti ne tik prisitvirtinimu. 
Normavimas perša mintį, kad tos prekės ištekliai baigiasi, todėl 
pirkėjai mano, kad vertėtų pasirūpinti jos atsargomis. Tačiau taip 
pat žinome, kad 12 skardinių — maksimalaus galimo prekių skai- 
čiaus — paminėjimas turėtų sukelti prisitvirtinimo efektą, net jei 
šis skaičius būtų nurodytas ruletės rate. 

Ta pati strategija galioja ir derantis dėl namo kainos, kai par- 
davėjas padaro pirmą ėjimą nustatydamas kainą kainyne. Kaip ir 
daugelyje kitų žaidimų, pirmasis ėjimas teikia pranašumą vedant 
derybas dėl kokio nors vieno dalyko, pavyzdžiui, kai pirkėjas ir 
pardavėjas turi susitarti tik dėl kainos. Pirmą kartą derėdamie- 
si turguje galbūt jau esate patyrę, koks stiprus pradinio „inkaro“, 
prie kurio prisitvirtinate, poveikis tolesniam procesui. Mokyda- 
mas studentus derėtis patariau jiems: jei manote, kad kitos šalies 
pasiūlymas tiesiog piktinantis, nedera į jį atsakyti tokiu pačiu 
priešpriešiniu pasiūlymu - nereikia sudaryti tokio kainų atotrū- 
kio, kurį bus sunku įveikti derantis toliau. Tokiais atvejais geriau 
iškelti sceną - audringai pasipiktinti ar trenkti durimis arba pa- 
grasinti tą padaryti — ir aiškiai pasakyti (ne tik priešininkui, bet 
ir sau pačiam), kad kol siūlomas skaičius nebus pakeistas, toliau 
nesiderėsite. 

Psichologai Adamas Galinsky ir Thomas Mussweileris pasiūlė 
subtilesnį būdą, kaip atsispirti prisitvirtinimo efektui? derantis. Jie 
patarė derybų dalyviams visą dėmesį sutelkti į prieš prisitvirtini- 
mą nukreiptų argumentų paiešką atmintyje. Nurodymas aktyvuo- 
ti II sistemą buvo sėkmingas. Pavyzdžiui, prisitvirtinimo efektas 
sušvelnėja ar visai išnyksta, jeigu antrasis derybų dalyvis susitelkia 
į mažiausią oponentui priimtiną siūlymą arba pabrėžia, kokias iš- 
laidas patirs oponentas nepavykus susitarti. Apskritai, mėginant 

apsisaugoti nuo atskaitos taško nulemto šališkumo, verta apsvars- 
tyti kraštutinai priešingą variantą. 

Pagaliau, išbandykite laimę pasinaudoti prisitvirtinimo efektu 
spręsdami kokią nors viešosios politikos problemą, pavyzdžiui, 
nustatydami kompensacijos dydį patyrus fizinę žalą. Kartais jos 
sumos būna labai didelės. Verslo įmonės, dažnai tampančios tokių 
ieškinių taikiniais, sakykim, ligoninės ar chemijos pramonės kom- 
panijos, vykdo lobistinę veiklą siekdamos apriboti tokių kompen- 
sacijų dydį. Kol dar nebuvote skaitę šio skyriaus, galbūt manėte, 
kad išmokų apribojimas turėtų išeiti į naudą potencialiems atsako- 
vams, bet dabar neturėtumėte pernelyg tuo tikėti. Pagalvokite, kas 
bus kompensacijų dydį apribojus 1 milijonu dolerių. Taikant tokią 
taisyklę nebebūtų didesnių kompensacijų, bet toks „inkaras“ kils- 
telėtų daugelio mažesnių kompensacijų dydį, o nesukėlus to prisi- 
tvirtinimo efekto jos būtų daug mažesnės". Be abejo, toks įstaty- 
mas rimtiems pažeidėjams ir didelėms kompanijoms būtų kur kas 
naudingesnis negu mažesniems verslo subjektams. 


PRISITVIRTINIMAS IR DVI SISTEMOS 


Atsitiktinio prisitvirtinimo padariniai gali daug ką pasakyti apie 
I ir II sistemų tarpusavio santykius. Prisitvirtinimo efektai visada 
buvo tiriami skiriant II sistemai sprendimų priėmimo ir pasirin- 
kimo užduotis. Tačiau II sistema doroja duomenis, kuriuos iš at- 
minties automatiškai ištraukia nesąmoningai veikianti I sistema. 
Todėl II sistema patiria šališką poveikį „inkarų“, padedančių len- 
gviau surasti tam tikrą informaciją. Be to, II sistema nekontro- 
liuoja šio poveikio ir net neįtaria jį esant. Dalyviai, kuriems teko 
susidurti su atsitiktiniais ar absurdiškais „inkarais“ (teiginys, kad 
Gandhi mirė sulaukęs 144 metų), tvirtai - ir nepagrįstai — neigia, 
kad ši akivaizdžiai visiškai nenaudinga informacija galėjo paveikti 
jų vertinimą. 

Aptardami mažųjų skaičių dėsnį matėme, kad bet kokia žinia 
(nesvarbu, patikima ar ne), iškart neatmesta kaip melas, turi tokį 
pat poveikį asociatyviajai sistemai. Žinios esmę sudaro istorija, 
grindžiama turima informacija, net jei jos maža, o jos kokybė pras- 
ta: žodžiu, KMTY (ką matai, tas ir yra). Perskaitytas pasakojimas 
apie didvyrišką sužeisto alpinisto išgelbėjimą paveikia jūsų asocia- 
tyvią atmintį beveik taip pat kaip naujienų žinutė ar filmo ta pačia 
tema turinio santrauka. Prisitvirtinimo efektą sukelia šių asoci- 
acijų sužadinimas, ir nelabai svarbu, o gal net visiškai nesvarbu, 
tikra ar bent jau tikėtina toji istorija. Stiprus atsitiktinių „inkarų“ 
efektas — kraštutinis šio reiškinio atvejis, nes savaime aišku, kad 
atsitiktinis „inkaras“ neduoda jokios informacijos. 

Jau aptariau didžiulę potyrių priminimo efektų įvairovę: min- 
tims ir elgesiui gali daryti įtakos ir tie stimulai, į kuriuos visiškai 
nekreipiate dėmesio, arba net tokie, kurių esant net nenutuokiate. 
Svarbiausia potyrių priminimo tyrimų išvada - aplinka mintims 
ir veiksmams turi kur kas daugiau įtakos, negu žinome ar norime. 
Daugelis mano, kad potyrių priminimo tyrimų rezultatais tikėti 
neverta, nes subjektyvi patirtis liudija ką kita. Kitiems tie rezul- 
tatai gadina nuotaiką, nes kelia pavojų subjektyviam savarankiš- 
kumo ir autonomiškumo pojūčiui. Jei ekrano užsklandos turinys 
su jumis nesusijusiame kompiuteryje be jūsų žinios gali paveikti 
jūsų norą padėti svetimiems žmonėms, apie kokią laisvę galite kal- 
bėti? Panašų pavojų kelia ir prisitvirtinimo efektai. Visada žinote, 
kad tas „inkaras“ egzistuoja, ir net atkreipiate į tai dėmesį, bet ne- 
suprantate, kaip jis įtempia ir riboja jūsų mintis, nes nepajėgiate 
įsivaizduoti, kaip būtumėte galvoję, jei tas „inkaras“ būtų buvęs ki- 
toks arba jo visai nebūtų. Tačiau turėtumėte daryti prielaidą, kad 
bet koks ant stalo matomas skaičius turi prisitvirtinimo poveikį, 
ir jei ant kortos pastatyta daug, jums (II sistemai) reikėtų susiimti 
ir tam poveikiui pasipriešinti. 

ŠNEKOS APIE „INKARUS“ 


„Įmonė, kurią norime įsigyti, atsiuntė savo verslo planą, jame nu- 
rodyta, kokio pelno ji tikisi. Neturėtume leisti tam skaičiui paveikti 
mūsų mąstymą. Atidėkime jį į šalį.“ 

„Planai — geriausios įvykių raidos scenarijai. Prognozuodami tikruo- 
sius rezultatus venkime prisitvirtinti prie planų. Vienas iš būdų tą pa- 
daryti - galvoti, kokie to plano punktai gali nepavykti.“ 

„Derantis mūsų tikslas - pasiekti, kad oponentai prisitvirtintų prie 
šios sumos.“ 

„Leisime jiems aiškiai suprasti: jei jų pasiūlymas toks, derybos baig- 
tos. Mes nenorime pradėti nuo tokio atskaitos taško.“ 

„Atsakovo advokatai įtraukė į dokumentą nepagrįstą nuorodą į juo- 
kingai mažas kompensacijas*!, ir jiems pavyko pasiekti, kad teisėjas 
prie šių prisitvirtintų!“ 


12 


Prieinamumo mokslas 


Mudviem su Amosu patys produktyviausi buvo 1971-1972 me- 
tai, kuriuos praleidome Judžine, Oregono valstijoje. Svečiavomės 
Oregono tyrimų institute, jame tuo metu dirbo tų tyrimų sričių, 
kuriose dirbome ir mes, kelios būsimos žvaigždės. Tos sritys - tai 
nuomonių susidarymas, sprendimų priėmimas, intuityvios pro- 
gnozės. Mus priėmė Paulas Slovicas - buvęs Amoso mokslo drau- 
gas An Arbore (Mičigano universitete); nuo tada jie visą gyvenimą 
išliko draugai. Paulas jau buvo žinomas kaip pirmaujantis psicho- 
logas tarp riziką tyrinėjančių mokslininkų; šią padėtį jis vėliau iš- 
laikė kelis dešimtmečius, pelnė daug apdovanojimų. Paulas ir jo 
žmona Roza supažindino su gyvenimu Judžine. Netrukus darėme 
tą patį, ką ir kiti Judžino gyventojai - bėgiojome ristele, kepėme 
kepsnius lauke, vedžiojomės vaikus į krepšinio rungtynes. Taip pat 
labai atkakliai dirbome, vykdėme dešimtis eksperimentų ir rašėme 
straipsnius apie nuomonės susidarymo euristiką. Vakarais rašiau 
knygą Attention and Effort (Dėmesys ir pastangos). Tai buvo intensy- 
vios veiklos metai. 

Vienas iš mūsų projektų buvo tai, ką vadinome prieinamumo 
euristika (availability heuristic). Sugalvojome šį euristinį metodą pa- 
klausę patys savęs, kaip žmonės iš tikrųjų įvertina kokios nors 
kategorijos (pavyzdžiui, „vyresnių kaip 60 metų išsiskiriančiųjų“ 

ar „pavojingų augalų“) dažnį. Atsakymas buvo paprastas: tos ka- 
tegorijos pavyzdžių reikia ieškoti atmintyje, ir jei juos ten surasti 
lengva, manoma, kad ta kategorija didelė. Mes prieinamumo eu- 
ristiką apibrėžėme kaip nuomonės apie dažnį susidarymo pagal 
tai, „kaip lengvai pavyzdžiai ateina į galvą“, procesą. Tokia mūsų 
suformuluota apibrėžtis anuomet atrodė aiški, tačiau nuo to laiko 
prieinamumo koncepcija buvo patobulinta, patikslinta. Mums na- 
grinėjant prieinamumą dviejų sistemų metodas dar nebuvo sukur- 
tas, todėl net nemėginome nustatyti, kas ši euristika - sąmoninga, 
apgalvota problemų sprendimo strategija ar automatiška operacija. 
Dabar jau žinome, kad į prieinamumo euristiką įtrauktos abi sis- 
temos. 

Vos pradėję tyrimą, susidūrėme su klausimu, kiek pavyzdžių 
reikia surasti atmintyje, kad susidarytų įspūdis, jog jie lengvai 
atėjo į galvą. Dabar jau žinome atsakymą: nė vieno. Pavyzdžiui, 
pagalvokite, kiek žodžių galima sudaryti iš dviejų toliau pateiktų 
raidžių komplektų: 

XUZONLCIM 
TAPCERHOB 


Beveik iš karto, net nekurdami jokių pavyzdžių, supratote, kad 
vienas komplektas galimybių teikia kur kas daugiau už kitą — gal 
net 10 ar daugiau kartų. Panašiai nereikia prisiminti konkrečių 
naujienų pranešimų, kad įvertintumėte, kokiu santykiniu dažniu 
pastaraisiais metais naujienų laidose buvo minimos įvairios šalys 
(Belgija, Kinija, Prancūzija, Kongas, Nikaragva, Rumunija...). 
Prieinamumo euristika, kaip ir vertinamoji euristika, vieną 
klausimą pakeičia kitu: norite įvertinti kokios nors kategorijos dydį 
ar kokio nors įvykio dažnį, tačiau kaip atsakymą pateikiate savo 
įspūdį apie tai, kiek lengvai atėjo į galvą atitinkami pavyzdžiai. 
Vienų klausimų pakeitimas kitais neišvengiamai lemia sisteminės 
klaidas. Įsitikinti, kad ši euristika veda prie šališkumo, padės štai 

tokia paprasta procedūra: išvardykite veiksnius, išskyrus dažnį, 
kurie palengvina pavyzdžių paiešką. Kiekvienas veiksnys jūsų są- 
raše bus potencialus šališkumo šaltinis. Štai tik keli pavyzdžiai: 


+ Koks nors ryškus, patraukiantis jūsų dėmesį įvykis bus len- 
gvai randamas atmintyje. Holivudo garsenybių skyrybos ir 
politikų sekso skandalai atkreipia daugelio dėmesį ir tokie 
pavyzdžiai lengvai ateis į galvą. Dėl to greičiausiai nurodysite 
pernelyg didelį ir skyrybų Holivude, ir politikų sekso skan- 
dalų dažnį. 

+ Tos kategorijos prieinamumą padidina koks nors tragiškas 
įvykis. Žiniasklaidos dėmesį patraukusi lėktuvo katastrofa 
laikinai pakeis nuomonę apie skrydžių saugumą. Kelkraštyje 
pamatę degantį automobilį, kurį laiką galvosite apie avarijas 
ir pasaulis atrodys pavojingesnis negu iki tol. 

+ Asmeniniai potyriai, gyvi vaizdai ir ryškūs pavyzdžiai len- 
gviau ateina į galvą, negu kitų nelaimės, įprasti žodžiai arba 
statistiniai duomenys. Tiesiogiai jus palietusi teismo klaida 
tikėjimą teisingumo sistema pakirs labiau nei panašus įvy- 
kis, apie kurį skaitėte laikraštyje. 


Atsispirti visiems šiems lengvo prieinamumo nulemtiems poten- 
cialiems šališkumams įmanoma, bet tai vargina. Reikia pastangų 
iš naujo apsvarstyti įspūdžius ir nuojautas užduodant sau tokius 
klausimus, kaip antai: „Ar paauglių vagystes laikome didžiausia 
problema dėl to, kad kelios tokios neseniai įvyko netoli mūsų?“ 
arba „Negi man nesinori pasiskiepyti nuo gripo vien dėl to, kad 
niekas iš mano pažįstamų pernai gripu nesusirgo?“ Išsaugoti bu- 
drumą šališkumo atžvilgiu — sunkus darbas, tačiau galimybė iš- 
vengti brangiai kainuosiančios klaidos kartais verta pastangų. 
Vienas iš garsiausių prieinamumo tyrimų perša mintį, kad 
savo paties šališkumo suvokimas gali prisidėti prie santarvės ve- 

dybiniame gyvenime, o galbūt ir kituose bendruose projektuose. 
Tame tyrime sutuoktiniams buvo užduotas klausimas: „Koks jūsų 
asmeninis indėlis procentais į švaros palaikymą namuose?“ Pana- 
šiai jų buvo klausiama ir apie šiukšlių išnešimą, visuomeninių par- 
eigų iniciatyvas ir t. t. Ar tų savarankiškai įvertintų indėlių suma 
sudarys 100 90, o gal bus didesnė ar mažesnė nei 100 90? Kaip ir 
reikėjo tikėtis, ta indėlių suma buvo didesnė kaip 100 90. Paaiški- 
nimas paprastas — šališkumas dėl prieinamumo: abu sutuoktiniai 
savo pastangas ir indėlius prisimena daug aiškiau negu partnerio, 
o prieinamumo skirtumas veda prie dažnio vertinimo skirtumų. 
Tas šališkumas nebūtinai savanaudiškas: sutuoktiniai pervertino 
ir savo indėlius į kivirčus, nors ir mažesniu mastu negu indėlius į 
teigiamus dalykus. Tas pats šališkumas pastebimas ir paplitusiais 
atvejais, kai kone kiekvienas kartu dirbusios komandos narys jau- 
čiasi padaręs daugiau nei privalėjęs ir mano, kad kiti komandos 
nariai per mažai dėkingi už jo asmeninį indėlį į bendrą reikalą. 

Vertindamas asmeninės šališkumo kontrolės galimybes pa- 
prastai nesu optimistas, tačiau šis atvejis — išimtis. Galimybės iš- 
vengti šališkumo esama, nes aplinkybes, kuriomis kyla nuopelnų 
skirstymo problemų, lengva atpažinti: jei vienu metu keli žmonės 
jaučia, jog jų pastangos nėra deramai pripažintos, dažnai kyla 
įtampa. Kartais situacijos įtampai sumažinti pakanka pasakyti, 
kad visi padarė daugiau, negu iš jų buvo laukiama. Bet kokiu atveju 
šaunu būtų nepamiršti nė vieno darbuotojo. Kartais galite nuveik- 
ti daugiau negu privalėjote, bet turite žinoti, kad tokį pat jausmą 
greičiausiai patiria ir visi kiti komandos nariai. 


PRIEINAMUMO PSICHOLOGIJA 


Didžiausia prieinamumo euristikos pažanga pasiekta dešimtojo 
dešimtmečio pradžioje, kai vokiečių psichologų grupė, vadovauja- 
ma Norberto Schwarzo, iškėlė įdomų klausimą: kaip žmonių įspū- 

džius apie kokios nors kategorijos paplitimą paveiks reikalavimas 
išvardyti nustatytą skaičių pavyzdžių? Įsivaizduokite, kad esate to 
eksperimento dalyvis: 


— pirmiausia išvardykite šešis atvejus, kai elgėtės kategoriškai, 
— po to įvertinkite savo kategoriškumą. 


Įsivaizduokite, kad jūsų paprašė išvardyti dvylika kategoriško el- 
gesio pavyzdžių (šitiek nurodyti daugumai žmonių būna sunku). 
Ar nuo to jūsų požiūris į savo kategoriškumą pasikeis? 

Schwarzas su kolegomis pastebėjo, kad užduotis išvardyti pa- 
vyzdžius gali sustiprinti nuomonę apie tą bruožą dviem skirtingais 
būdais: 


+ surastų pavyzdžių skaičiumi, 
+ pavyzdžių prisiminimo lengvumu. 


Prašymas išvardyti dvylika pavyzdžių supriešina du lemiamus 
veiksnius. Viena vertus, ką tik ištraukėte iš atminties įspūdingą 
skaičių atvejų, kai elgėtės kategoriškai. Kita vertus, pirmieji trys 
ar keturi kategoriško elgesio atvejai atėjo į galvą, regis, lengvai, 
o su keliais paskutiniais, kurių reikia dvylikos pavyzdžių rinkiniui 
užbaigti, beveik garantuotai teko pavargti, jie iš atminties kilo la- 
bai pamažu. Tad kas svarbiau - kiek pavyzdžių prisiminta ar kaip 
lengvai ir greitai jie prisiminti? 

Varžybos atskleidė aiškų laimėtoją: žmonės, ką tik išvardiję 
dvylika pavyzdžių, laikė save mažiau kategoriškais už tuos, kurie 
nurodė tik šešis. Be to, tie dalyviai, kurių buvo paprašyta išvardyti 
dvylika atvejų, kai jie nesielgė kategoriškai, galiausiai nusprendė 
esantys gana kategoriški! Jei negalite lengvai rasti drovaus elgesio 
pavyzdžių, greičiausiai padarysite išvadą, kad apskritai nesate dro- 
vus. Savęs vertinimus daugiausia lėmė pavyzdžių prisiminimo len- 
gvumas. Sklandaus pavyzdžių prisiminimo pojūtis pasirodė esąs 
svarbesnis už tų pavyzdžių skaičių. 

Dar didesnį tiesioginį prisiminimo sklandumo vaidmenį įro- 
dė kiti tos pačios grupės psichologai. Jų eksperimente visi daly- 
viai išvardijo šešis kategoriško (ar nekategoriško) elgesio atvejus, 
kartu nutaisydami atitinkamą veido išraišką. „Linksmuoliams“ 
buvo liepta sutraukti tam tikrus skruostų raumenis, kad atsirastų 
šypsenėlė, o „paniurėlių“ paprašyta suraukti kaktą. Kaip jau žino- 
te, susiraukimą paprastai lydi kognityvinė įtampa. Tas efektas si- 
metriškas: kai užduotį atliekančių žmonių prašoma susiraukti, jie 
labiau stengiasi ir patiria didesnę kognityvinę įtampą. Tyrinėtojai 
tikėjosi, kad „paniurėliams“ bus sunkiau rasti kategoriško elgesio 
pavyzdžių, todėl jie įvertins save kaip santykinai stokojančius ka- 
tegoriškumo. Taip ir buvo. 

E 
Psichologai mėgsta eksperimentus, kurių rezultatai paradoksalūs, 
tad Schwarzo atradimu jie tiesiog mėgavosi. Pavyzdžiui, konstata- 
vo, kad žmonės: 


+ mano, jog naudojasi savo dviračiais rečiau, nors prisiminė 
daugiau, o ne mažiau, naudojimosi jais atvejų; 

+ praranda dalį pasitikėjimo savo pasirinkimu paprašyti pa- 
teikti daugiau argumentų jam paremti; 

+ išvardiję daugiau būdų, kaip išvengti kokio nors įvykio, ma- 
žiau tiki tuo, kad to įvykio buvo galima išvengti; 

+ išvardiję daug automobilio pranašumų nebe taip karštai juo 


žavisi. 


Vienas Kalifornijos universiteto Los Andžele profesorius rado iš- 
radingą būdą šališkumui dėl prieinamumo panaudoti. Jis paprašė 
įvairių studentų grupių išvardyti būdus mokymo kursui pagerinti, 
nurodęs joms skirtingą reikalaujamą patobulinimų skaičių. Kaip ir 
tikėtasi, daugiau būdų kursui pagerinti išvardijusių studentų kurso 
įverčiai buvo aukštesni! Bene įdomiausias šio paradoksalaus tyri- 

mo rezultatas - kad tas paradoksas pasireiškia ne visada: žmonės 
kartais pasikliauja turiniu, o ne atradimo lengyvumu. Įrodymas, 
kad tikrai suprantate elgesio modelį, yra gebėjimas jį pakeisti prie- 
šingu. Schwarzas su kolegomis ėmėsi uždavinio atskleisti sąlygas, 
kuriomis toks pakeitimas būtų galimas. 

Kategoriškumo pavyzdžių prisiminimo lengvumas atliekant 
užduotį kinta. Pirmuosius kelis pavyzdžius nesunkiai prisimena- 
me, bet ilgainiui atgaivinti juos atmintyje vis sunkiau. Žinoma, 
ir tiriamasis neabejoja, kad prisiminimo greitis tolydžio lėtės, 
tačiau intervale tarp šešto ir dvylikto pavyzdžių greičio pokytis 
staigesnis, negu jis tikėjosi. Dėl šio netikėto greičio kryčio eks- 
perimento dalyviai daro išvadą: jei taip sunku prisiminti savo 
kategoriškumo pavyzdžius, tikriausiai jie nėra labai kategoriš- 
kos asmenybės. Atkreipkite dėmesį, kad tokia išvada grindžiama 
netikėtumu - tuo, kad prisiminimo sklandumas pasirodė esąs 
prastesnis nei tikėtasi. Šią tiriamųjų naudojamą prieinamumo 
euristiką geriau būtų vadinti „nepaaiškinamo neprieinamumo“ 
euristika. 

Schwarzas su kolegomis nusprendė galintys neutralizuoti tokią 
euristiką, pateikdami tiriamiesiems jų patirto prisiminimo sklan- 
dumo paaiškinimą. Eksperimento dalyviams buvo pasakyta, kad 
prisimindami pavyzdžius jie girdės foninę muziką ir kad muzika 
turės įtakos prisiminimo užduoties vykdymo sėkmei. Vieniems 
tiriamiesiems buvo paaiškinta, kad ta muzika jiems padės, o kiti 
buvo perspėti, kad lauktų prisiminimo greičio nuokryčio. Kaip ir 
tikėtasi, tie tiriamieji, kurių prisiminimo sklandumo potyris buvo 
„paaiškintas“, nesinaudojo tuo paaiškinimu kaip euristika. O tie, 
kurie buvo perspėti, kad muzika prisiminimą apsunkins, laikė 
save vienodai kategoriškais ir prisiminę šešis, ir prisiminę dvylika 
atvejų. Tokį pat rezultatą tyrėjai gavo ir pateikę kitokių paaiškini- 
mų: melagingai aiškinamas lenktomis ar tiesiomis teksto paraštė- 
mis, kompiuterio ekrano fono spalva ar kitais nereikšmingais eks- 

perimentuotojų pramanytais veiksniais, prisiminimo lengvumas 
įtakos nuomonei neturėjo. 

Kaip jau minėjau, atrodo, kad procesas, vedantis prie nuomo- 
nės susidarymo pagal prisiminimų prieinamumą, apima sudėtingą 
samprotavimų grandinę. Ieškodami atmintyje pavyzdžių tiriamie- 
ji patiria prisiminimo proceso lėtėjimą. Jie neabejotinai numano, 
kokiu greičiu lėtės prisiminimo tempas, bet numano klaidingai: 
sunkumas prisiminti naujus pavyzdžius didėja greičiau, nei jie ti- 
kėjosi. Kaip tik tas nelauktas sunkumas verčia tuos, kurių buvo 
prašyta pateikti dvylika pavyzdžių, laikyti save nekategoriškais. 
Kai tik tas netikėtumas pašalinamas, pavyzdžių prisiminimo lėtu- 
mas ir sunkumas nuomonei nebeturi įtakos. Atrodo, tas procesas 
susideda iš sudėtingo išvadų rinkinio. Ar automatiškai veikianti 
I sistema pajėgi jį sudaryti? 

Atsakymas štai koks: jokių sudėtingų samprotavimų nereikia. 
Be kitų svarbiausių bruožų, I sistema pasižymi gebėjimu formuoti 
lūkesčius ir nustebti jiems neišsipildžius. Ši sistema aptinka ir gali- 
mas nustebimo priežastis — paprastai tarp prieš tai patirtų naujau- 
sių netikėtumų. Be to, II sistema gali greitai ir negalvodama per- 
programuoti I sistemos lūkesčius taip, kad koks nors įvykis, šiaip 
jau turintis stebinti, atrodo beveik normalus. Tarkim, pasako, kad 
gretimame bute gyvenantis trejų metų vaikas dažnai sėdi vežimė- 
lyje užsimaukšlinęs cilindrą. Kur kas mažiau nustebsite, iš tikrųjų 
pamatę jį su tuo cilindru, negu nustebtumėte neperspėti. Schwarzo 
eksperimente foninė muzika buvo paminėta kaip galima prisimi- 
nimo problemų priežastis. Dvylikos pavyzdžių prisiminimo sun- 
kumas nustojo buvęs netikėtumu, todėl sumažėjo tikimybė, kad jis 
paveiks kategoriškumo vertinimą. 

Schwarzas su kolegomis nustatė, jog labiau tikėtina, kad asme- 
niškai suinteresuoti vertinimu žmonės daugiau dėmesio kreipia į 
atmintyje surastų pavyzdžių skaičių, o ne į jų „ištraukimo“ greitį. 
Jie sudarė dvi studentų grupes širdies ligų rizikai ištirti. Pusės stu- 

dentų šeimų istorijose būta širdies ligų atvejų, todėl buvo logiška 
tikėtis, kad jie šios užduoties imsis rimčiau nei tie studentai, kurių 
šeimos to nepatyrė. Visų jų buvo paprašyta prisiminti po tris ar ke- 
turis savo kasdienio gyvenimo poelgius, galinčius paveikti jų šir- 
dies būklę (vienų buvo klausiama apie rizikingą elgseną, kitų - apie 
profilaktiką). Studentai, kurių šeimose sirgusiųjų širdies ligomis 
nebuvo, tos užduoties ėmėsi nerūpestingai, kliaudamiesi prieina- 
mumo euristika. Tie, kuriems buvo sudėtinga prisiminti aštuonis 
rizikingo elgesio pavyzdžius, jautėsi palyginti saugūs, o tie, kurie 
sunkiai prisiminė profilaktinio elgesio pavyzdžius, jautėsi priklau- 
santys rizikos grupei. Studentai, kurių šeimose buvo širdininkų, 
demonstravo priešingą modelį - prisiminę daug sveikatingo elge- 
sio pavyzdžių jautėsi saugesni, o prisiminę daug rizikingo elgesio 
pavyzdžių jautė didesnį pavojų. Negana to, jie dažniau manė, kad 
rizikos įvertinimas paveiks jų elgseną ateityje. 

Išvada tokia: pavyzdžių prisiminimo lengvumas yra I sistemos 
euristika, kurią labiau įsitraukus II sistemai pakeičia susitelkimas į 
turinį. Daug įvairių įrodymų artina prie išvados, kad žmonės, ku- 
rie leidžiasi vadovaujami I sistemos, labiau linkę į šališkumą dėl 
prieinamumo negu tie, kurie jo atžvilgiu budresni. Toliau išvardy- 
tos kai kurios sąlygos, kurioms esant žmonės „plaukia pasroviui“ 
ir yra stipriau veikiami pavyzdžių prisiminimo lengvumo negu jų 
turinio. Jie taip elgiasi: 


+ kai tuo pat metu atlieka ir kitą pastangų reikalaujančią už- 
duotį; 

+ kai yra geros nuotaikos, nes ką tik prisiminė kokį nors lai- 
mingą savo gyvenimo epizodą; 

+ jeigu jų depresijos rodiklis žemas; 

+ jeigu yra šios užduoties sritį gerai išmanantys naujokai, bet 
ne tikri specialistai; 

+ jei jų kliovimosi nuojauta rodikliai labai aukšti; 

+ jei turi didelę valdžią (arba šis jausmas jiems įteigtas). 

Mane ypač sudomino pastarasis atvejis. Autoriai pradeda savo 
straipsnį pagarsėjusia citata: „Nešvaistau laiko visuomenės apklau- 
soms, kurios man paaiškintų, ką turiu laikyti teisingu veikimo 
būdu. Pakanka žinoti, ką jaučiu“ (George'as W. Bushas, 2002 m. 
lapkritis). Paskui jie mėgina įrodyti, kad kliovimasis nuojauta - tik 
iš dalies asmenybės bruožas. Vien tik priminus žmonėms apie tuos 
laikus, kai jie turėjo valdžią, didėja akivaizdus jų pasitikėjimas 
savo nuojauta. 


ŠNEKOS APIE PRIEINAMUMĄ 


„Dėl to, kad praėjusį mėnesį vienu metu įvyko dvi lėktuvų katastro- 
fos, ji dabar mieliau keliauja traukiniu. Tai kvaila. Rizika juk nesuma- 
žėjo, tik duomenys tapo lengvai prieinami.“ 


„Jis nepakankamai vertina patalpų taršą, nes žiniasklaida apie tai per 
mažai skelbia. Štai jums ir prieinamumo efektas. Reikėtų atsižvelgti į 
statistinius duomenis.“ 


„Ji pastaruoju metu prisižiūrėjo per daug filmų apie šnipus, todėl da- 
bar jai visur vaidenasi sąmokslai.“ 

„Bendrovės vadovė vieną po kitos patyrė kelias sėkmes, todėl pagal- 
voti apie nesėkmės galimybę jai nelengva. Dėl prieinamumo efekto ji 
tapo šališka - ėmė per daug pasitikėti savimi.“ 


135 


Prieinamumas, emocijos ir rizika 


Rizikos tyrinėtojai netruko suprasti, kad prieinamumo idėja tiesio- 
giai susijusi su tuo, kas juos domina. Dar prieš mums paskelbiant 
savo darbą ekonomistas Howardas Kunreutheris, tuo metu vos 
pradėjęs karjerą, paskirtą rizikos ir draudimo tyrimams, pastebė- 
jo, kad prieinamumo efektai padeda paaiškinti, kodėl pastebima 
tendencija po nelaimių draustis ir imtis apsaugos priemonių. Ko- 
kios nors nelaimės aukos ar potencialios aukos esti labai susijau- 
dinusios ir sunerimusios. Po kiekvieno didesnio žemės drebėjimo 
Kalifornijos gyventojai kurį laiką labai uoliai rūpinasi apsidrausti 
ir griebiasi kitų priemonių apsisaugoti bei sušvelninti padarinius. 
Siekdami sumažinti galimo žemės drebėjimo žalą, jie stipriau pri- 
tvirtina šildymo katilus, kad apsisaugotų nuo potvynių, užsanda- 
rina rūsių duris, kaupia būtiniausių produktų atsargas. Tačiau pri- 
siminimai apie gaivalinę nelaimę ilgainiui išblėsta, o kartu blėsta 
ir susirūpinimas dėl nelaimės pasikartojimo galimybės ir rengi- 
mosi jai uolumas. Atminties varomosios jėgos padeda paaiškinti 
pasikartojančius gaivalinės nelaimės ciklus, susirūpinimą ir vėliau 
tolydžio didėjantį nusiraminimą; didelio masto stichinių nelaimių 
tyrinėtojams visa tai gerai žinoma. 

Be to, Kunreutheris pastebėjo, kad apsisaugojimo veiksmai, ku- 
rių imasi tiek pavieniai žmonės, tiek vyriausybės, paprastai pla- 

nuojami orientuojantis į pačią didžiausią lig tol patirtą nelaimę. 
Dar nuo faraonų laikų Egipto žmonės stebėjo, kokį aukščiausią 
lygį pasiekia upių vandenys per potvynį, ir ruošėsi tokio lygio po- 
tvyniams. Matyt, buvo daroma prielaida, kad aukščiau šio lygio 
vanduo per potvynį nepakils. Dar didesnės nelaimės vaizdus buvo 
sunku įsivaizduoti. 


PRIEINAMUMAS IR AFEKTAI 


Pačius reikšmingiausius šališkumo dėl prieinamumo tyrimus 
atliko mūsų draugai Judžino mieste. Čia prie Paulo Slovico ir jo 
ilgametės bendradarbės Sarah Lichtenstein prisidėjo buvęs mūsų 
studentas Baruchas Fischhoffas. Jie atliko naujoviškus tyrimus, 
kaip žmonės suvokia rizikas, įskaitant ir apklausą, tapusią klasi- 
kiniu šališkumų dėl prieinamumo pavyzdžiu. Tyrinėtojai paprašė 
tyrimų dalyvių apsvarstyti šias mirties priežasčių poras: diabetą 
ir astmą arba insultą ir nelaimingus atsitikimus. Tiriamieji turė- 
jo nurodyti, kuri iš dviejų poros priežasčių dažnesnė, ir įvertinti 
tų dviejų priežasčių dažnių santykį; jų nuomonės buvo lyginamos 
su to meto medicinos statistikos duomenimis. Štai keletas gautų 
rezultatų: 


+ Insultas lemia beveik dvigubai daugiau mirčių negu visi kar- 
tu paimti nelaimingi atsitikimai, tačiau 80 96 respondentų 
manė, kad mirtys nuo nelaimingų atsitikimų labiau tikėti- 
nos. 

+ Tornadai buvo nurodyti kaip dažnesnė mirties priežastis 
negu astma, nors iš tikrųjų nuo pastarosios miršta 20 kartų 
daugiau žmonių. 

+ Mirtis nutrenkus žaibui buvo palaikyta mažiau tikėtina 
priežastimi negu mirtis nuo botulizmo, nors pirmoji net 
52 kartus dažnesnė. 

+ Mirtis nuo ligų 18 kartų tikėtinesnė už mirtį nuo nelaimingų 
atsitikimų, nors žmonės abi šias mirties priežastis laiko maž- 
daug vienodai tikėtinomis. 

+ Manoma, kad mirtis nuo nelaimingų atsitikimų daugiau nei 
300 kartų tikėtinesnė už mirtį nuo diabeto, nors tikrasis san- 
tykis — 1:4. 


Išvada aiški: mirties priežasčių įverčius iškreipia nevienodas tų 
priežasčių garsinimas žiniasklaidoje. Jis šališkas, paveiktas žinios 
naujumo ir tragiškumo. Žiniasklaida ne tik formuoja žmonių in- 
teresus, bet ir pati yra jų veikiama. Redaktoriai negali nepaisyti 
žmonių norų, kad kai kurios temos ir požiūriai būtų atspindėti 
plačiau. Neįprasti įvykiai (sakykim, botulizmo atvejai) pritraukia 
neproporcingai didelį dėmesį, o dėl to atrodo mažiau neįprasti, 
negu yra iš tikrųjų. Pasaulis mūsų galvose nėra tiksli tikrovės ko- 
pija. Mums būdingus įvykių dažnio vertinimus iškreipia žinių apie 
juos sklaidos mastai ir emocinis tų žinių pateikimo intensyvumas. 

Mirties priežasčių įverčiai beveik tiesiogiai atspindi minčių 
aktyvavimą asociatyviojoje atmintyje ir yra geras sukeitimo pa- 
vyzdys. Tačiau Slovicas su kolegomis pateikė ir gilesnių įžvalgų: jie 
pastebėjo glaudų ryšį tarp emocinės reakcijos į mintis apie įvairias 
rizikas ir to, kaip lengvai tos mintys topteli. Bauginančios mintys 
ir vaizdai aplanko ypač lengvai, o gyvos ir ryškios mintys apie pa- 
vojų paakina baimę. 

Kaip jau minėjau, Slovicas galiausiai išvystė afektinės euristikos 
sąvoką - žmonės susidaro nuomonę ir priima sprendimus vado- 
vaudamiesi vien emocijomis, klausdami savęs: ar man tai patinka? 
o gal nepatinka? kokio stiprumo mano emocijos tuo atžvilgiu? Slo- 
vicas teigė, kad daugelyje gyvenimo sričių žmonės, dažnai patys to 
nesuvokdami, susidaro nuomones ir daro pasirinkimus, tiesiogiai 
išreiškiančius jų jausmus ir jų pamatinį polinkį artintis ar vengti. 
Afekto euristika yra sukeitimo pavyzdys, kai atsakymas į lengvą 

klausimą (ką tuo atžvilgiu jaučiu?) atlieka atsakymo į daug sunkes- 
nį klausimą (ką apie tai manau?) vaidmenį. Slovicas su kolegomis 
susiejo savo tyrimus su neurobiologo Antonio Damasio darbais. 
Šis mokslininkas išsakė mintį, kad priimant sprendimus lemiamą 
vaidmenį atlieka emocinis rezultatų įvertis, fizinės organizmo re- 
akcijos ir jų sąlygotos tendencijos artintis ar vengti. Damasio su 
kolegomis pastebėjo, kad tų žmonių, kurie prieš priimdami spren- 
dimą nerodo atitinkamų emocijų (kartais dėl smegenų pažeidi- 
mo'), ir gebėjimas priimti teisingus sprendimus būna pažeistas. 
Nesugebėjimas vadovautis „sveika“ nepageidaujamų pasekmių 
baime - pražūtingas trūkumas. 

Kaip veikia afektinė euristika, Slovico komandos nariai įtiki- 
namai pademonstravo tirdami nuomones apie įvairias technologi- 
jas, tarp jų ir apie vandens fluoravimą, chemijos gamyklas, mais- 
to konservantus ir automobilius. Respondentų jie prašė išvardyti 
kiekvienos technologijos naudas ir pavojus?. Tyrėjai nustatė neį- 
tikėtinai aukštą neigiamą įverčių — toms technologijoms priskir- 
tų naudos ir rizikos lygių — koreliaciją. Teigiamai nusiteikę kurios 
nors technologijos atžvilgiu, žmonės manė, kad ji duoda daugiau 
naudos ir kelia mažiau pavojų, o nusiteikę neigiamai buvo linkę 
vardyti gausybę jos trūkumų ir veik neminėti jos pranašumų. Tos 
technologijos klausimynuose būdavo nuosekliai išrikiuotos nuo 
gerųjų iki blogųjų, todėl respondentams nereikėjo leistis į jokius 
skausmingus kompromisus. Rizikos ir naudos įverčiai atitiko vie- 
ni kitus dar geriau nustačius tikslią rizikos ir naudos vertinimo 
užduoties trukmę. Kelia nuostabą tai, kad panašūs buvo ir Britų 
toksikologų draugijos? narių atsakymai: jie įžvelgė mažai naudos 
tose medžiagose ar technologijose, kurias laikė pavojingomis, ir 
atvirkščiai. Nuoseklus afektas — svarbiausia dedamoji to, ką pava- 
dinau asociatyviuoju nuoseklumu (koherencija). 

Paskui prasidėjo pati įdomiausia šio eksperimento dalis. At- 
sakę į pradinio tyrimo klausimus, respondentai perskaitė trum- 

pas tezes su argumentais įvairių technologijų naudai. Vieniems 
buvo pateikti argumentai, išryškinantys daugelį kurios nors tech- 
nologijos naudingumo aspektų, o kitiems - pabrėžiantys pavojų 
menkumą. Ta informacija iš esmės pakeitė aptariamų technolo- 
gijų emocinį patrauklumą. Stulbinamas atradimas buvo tas, kad 
žmonės, gavę kokios nors technologijos naudą liaupsinančią Ži- 
nią, pakeitė savo nuomonę ir apie jos keliamus pavojus. Nors jie 
negavo jokių patvirtinančių įrodymų, ta technologija, kuri dabar 
jiems patiko labiau, atrodė ir ne tokia pavojinga. Panašiai ir res- 
pondentai, kuriems buvo papasakota tik apie menkus kokios nors 
technologijos pavojus, susidarė palankesnį požiūrį į jos naudą. Iš- 
vada aiški: kaip psichologas Jonathanas Haidtas sakė kitame kon- 
tekste, „emocinė uodega vizgina racionalų šunį *. Afektinė euris- 
tika supaprastina gyvenimą kurdama daug tvarkingesnį pasaulį 
negu tikrasis. Įsivaizduojamame pasaulyje, kuriame gyvename, 
geroms technologijoms nereikia daug išlaidų, blogos technologi- 
jos neduoda naudos, o visi sprendimai lengvi. Žinoma, tikrajame 
pasaulyje dažnai tenka leistis į sudėtingus kompromisus tarp iš- 
laidų ir naudos. 


VISUOMENĖ IR SPECIALISTAI 


Paulas Slovicas turbūt geriau už bet ką kitą išmano žmonių nuo- 
monės apie rizikas ypatumus. Jo darbe pateikti pono Piliečio ir 
ponios Pilietės personažai toli gražu neglosto savimeilės: jie va- 
dovaujasi veikiau emocijomis negu protu, juos lengva išmušti iš 
vėžių neesminėmis detalėmis, jie neadekvačiai jautrūs nedidelių 
ir visiškai nereikšmingų tikimybių skirtumams. Slovicas stebėjo 
ir specialistus, daug geriau išmanančius apie skaičius ir kiekius, 
tačiau paaiškėjo, kad ir jiems būdingi daugelis šališkumų, tik šie 
silpniau išreikšti. O štai jų nuomonės ir pasirinkimai rizikų atžvil- 
giu dažnai skiriasi. 

Specialistų ir ne specialistų skirtumus iš dalies galima paaiš- 
kinti pastarųjų nuomonių šališkumu, tačiau Slovicas atkreipia 
dėmesį į tas situacijas, kai skirtumai atskleidžia tikrus vertybių 
konfliktus. Jis nurodo, kad ekspertai rizikas dažnai matuoja pražu- 
dytų gyvybių (ar gyvenimo metų) skaičiumi, o visuomenė skirsto 
paprasčiau: pavyzdžiui, skiria „geras mirtis“ nuo „blogų mirčių“ 
arba atsitiktines mirtis nuo mirtinos baigties nelaimingų atsiti- 
kimų kokios nors savanoriškos veiklos, pavyzdžiui, slidinėjimo, 
metu. Statistika tų pagrįstų skirtumų dažnai nepaiso, skaičiuoja 
tik atvejus. Remdamasis tokiais stebėjimais Slovicas tvirtina, kad 
visuomenė geba suvokti riziką plačiau nei specialistai. Todėl jis vi- 
siškai nesutinka su požiūriu, kad vadovauti turėtų specialistai, kad 
jų nuomonę, nesutampančią su kitų žmonių nuomone ir norais, 
reikėtų priimti besąlygiškai. Jo įsitikinimu, tais atvejais, kai speci- 
alistai ir visuomenė nesutaria dėl prioritetų, „abi pusės turi gerbti 
viena kitos įžvalgas ir intelektą“. 

Trokšdamas atimti iš specialistų monopolinę teisę valdyti ri- 
zikos politiką, Slovicas pareiškė abejojąs jų kompetencijos pagrin- 
du - teiginiu, kad rizika objektyvi. 

„Rizika“ neegzistuoja? „antai ten“, kitapus mūsų protų ir kultūros, 

laukdama, kada bus išmatuota. „Rizikos“ sąvoką žmonės sugalvojo tam, 

kad geriau suprastų ir įveiktų gyvenimo pavojus bei neaiškumus. Nors 


tie pavojai tikri, tačiau nėra tokių dalykų, kaip „tikra rizika“ ar „objekty- 
vi rizika.“ 


Savo teiginiui pagrįsti Slovicas išvardija devynis būdus, kaip nu- 
statyti pavojų gyvybei, susijusį su nuodingųjų medžiagų išmeti- 
mu į orą. Tie būdai apima intervalą nuo „mirčių skaičiaus vienam 
milijonui gyventojų“ iki „mirčių skaičiaus milijonui dolerių pro- 
dukcijos“. Jis tvirtina, kad rizikos įvertis priklauso nuo pasirinkto 
mato - įskaitant akivaizdžią galimybę, kad pasirinkimas gali būti 
sąlygotas noro gauti pageidaujamą rezultatą. Toliau mokslininkas 
daro išvadą, kad „dėl to rizikos apibrėžtis yra galios demonstravi- 

mas“. Turbūt nesitikėjote, kad psichologijos eksperimentai tiriant 
nuomonės susidarymą prives prie tokių opių politinių problemų! 
Tačiau politikai galiausiai turi rūpėti žmonės - jų norai irjų gerovė. 
Kiekvienas politinis klausimas grindžiamas ir žmogaus prigimties 
prielaidomis, konkrečiai, galimų žmonių pasirinkimų ir tų pasi- 
rinkimų padarinių jiems patiems ir visai visuomenei prielaidomis. 

Kitas mokslininkas - mano draugas, kuriuo labai žaviuosi, 
Cassas Sunsteinas, griežtai nesutinka su Slovico pozicija dėl spe- 
cialistų ir visuomenės požiūrių skirtumo. Jis laiko specialistus 
saugikliais nuo „populistinių“ kraštutinybių. Sunsteinas — vienas 
įžymiausių teisės specialistų Jungtinėse Valstijose ir, kaip ir dau- 
gelis jo profesijos lyderių, gali pasigirti esąs intelektiškai bebaimis. 
Jis jaučiasi gebąs greitai bei nuodugniai įsisavinti bet kokios srities 
žinių pagrindus ir tą gebėjimą jau yra realizavęs daugelyje sričių, 
įskaitant nuomonės susidarymo bei pasirinkimo psichologiją ir ri- 
zikos politikos bei jos reguliavimo problemas. Jo nuomone, dabar- 
tinei Jungtinių Valstijų reguliavimo sistemai būdinga labai prasta 
prioritetų pasirinkimo nuostata, labiau orientuota į visuomenės 
spaudimą, negu į kruopščią objektyvią analizę. Jo pradinė pozi- 
cija yra tokia: rizikos reguliavimas ir valdžios kišimasis siekiant 
ją sumažinti turėtų būti grindžiamas racionaliu išlaidų ir naudos 
vertinimu. Tos analizės natūriniai matavimo vienetai turėtų būti 
išgelbėtų gyvybių (o gal - išgelbėtų gyvenimo metų, labiau pabrė- 
žiant jaunų žmonių gelbėjimo svarbą) skaičius ir kiek tai atsieis 
(skaičiuojant doleriais) ekonomikai. Blogas reguliavimas —- žmonių 
gyvybių ir pinigų švaistymas, o juk ir viena, ir kita galima išma- 
tuoti objektyviai. Sunsteino neįtikina Slovico argumentas, kad ri- 
zika ir jos matavimas yra subjektyvūs. Daugelis rizikos vertinimo 
aspektų ginčytini, tačiau jis tiki objektyvumu, kurį leidžia pasiekti 
mokslas, kompetencija ir išsamios diskusijos. 

Sunsteinas priėjo prie išvados, kad šališkos reakcijos į riziką yra 
svarbus klaidingų ir nevykusiai sudėliotų viešosios politikos pri- 

oritetų šaltinis. Įstatymų leidėjai ir reguliuotojai galbūt per daug 
įsijaučia į iracionalius žmonių rūpesčius - tiek dėl savo politinio 
jautrumo, tiek dėl polinkio pasiduoti tokiam pat kognityviniam 
šališkumui, koks būdingas ir kitiems piliečiams. 

Sunsteinas ir jo bendradarbis teisininkas Timuras Kuranas su- 
galvojo pavadinimą šališkumo skvarbos į politiką mechanizmui — 
(informacijos) prieinamumo kaskada“. Jie tvirtina, kad socialinia- 
me kontekste „visos euristikos lygios, bet prieinamumas lygesnis 
už kitas“, turėdami galvoje platesnę euristikos sąvoką, pagal kurią 
prieinamumas yra euristikos metodas, taikomas nuomonių susi- 
darymui ne tik dėl dažnio, bet ir dėl kitų dalykų. Beje, apie ko- 
kios nors idėjos svarbą dažnai sprendžiama pagal tai, kaip lengvai 
(ir kokios emocinės įtampos lydima) ta idėja ateina į galvą. 

Prieinamumo kaskada yra savarankiška įvykių grandinė, ga- 
linti prasidėti nuo žiniasklaidos priemonių pranešimo apie kokį 
nors palyginti nereikšmingą įvykį bei privedanti prie visuotinio 
sąmyšio ir verčianti valdžią imtis didelio masto veiksmų. Kar- 
tais žiniasklaidos pranešimai apie pavojų patraukia vieno kurio 
visuomenės sluoksnio dėmesį, sukelia jo susirūpinimą ir nerimą. 
Ši emocinė reakcija jau pati savaime tampa atskira istorija, reika- 
laujančia papildomo žiniasklaidos dėmesio, o šis savo ruožtu vėl 
didina susirūpinimą, verčia dar labiau įsitraukti. Kartais šį ciklą 
tyčia sąmoningai kursto „prieinamumo verslininkai“ - pavieniai 
žmonės ar organizacijos, stengdamosi užtikrinti nepaliaujamą 
nerimą keliančių žinių srautą. Žiniasklaidos priemonėms lenkty- 
niaujant, kurios iš jų antraštės labiau patrauks dėmesį, pavojus kuo 
toliau, tuo labiau perdedamas. Į mokslininkus ir kitus asmenis, 
mėginančius numaldyti didėjančią baimę ir antipatiją, veik nekrei- 
piama dėmesio, o ir tas dėmesys dažniausiai neigiamas. Į tokius 
paprastai žiūrima priešiškai — kiekvienas, tvirtinantis, kad pavojus 
perdedamas, įtariamas „nedoru tikrosios padėties slėpimu“. Pro- 
blema tampa svarbi politiškai, nes apie ją galvoja visi, o politinės 

sistemos atsaką lemia visuomenės jausmų intensyvumas. Infor- 
macijos prieinamumo kaskados prioritetai pasikeičia. Antrajame 
plane atsiduria kiti pavojai ir kiti būdai, kuriais išteklius galima 
panaudoti visuomenės gerovei. 

Kuranas ir Sunsteinas sutelkė dėmesį į du vis dar prieštaringai 
vertinamus pavyzdžius : Love Canalo (Love Canal - Niagara Fols miesto 
Niujorko valstijoje rajono pavadinimas. - Vert. past.) istoriją ir vadinamąją 
alaro paniką (Alar scare). Pirmuoju atveju 1979 metų liūčių sezono 
metu buvo apsemtas nuodingųjų atliekų kapinynas. Dėl to van- 
dens tarša šoktelėjo gerokai aukščiau leistinos ribos, jis ėmė dvokti. 
Šis įvykis sukėlė bendruomenės gyventojų pasipiktinimą ir baimę. 
Vienas iš jų, Loisas Gibbsas, ypač aktyviai stengėsi, kad susidomė- 
jimas šia problema neatslūgtų. Prieinamumo kaskada stiprėjo pa- 
gal įprastą scenarijų. Jai pasiekus kulminaciją, pranešimai šia tema 
tapo kasdienybe, o mokslininkų balsai, tikinę, kad pavojus per- 
dėtas, buvo ignoruojami arba slopinami. Televizijos kanalas ABC 
News parodė programą pavadinimu The Killing Ground (Žudanti 
žemė), o priešais įstatymų leidėjų langus surengė eitynes vaikiškais 
karsteliais nešini demonstrantai. Daug vietos gyventojų valdžios 
lėšomis buvo perkelti kitur, o nuodingų atliekų kontrolė devintaja- 
me dešimtmetyje tapo svarbiausia aplinkosaugos problema. Buvo 
priimtas federalinis įstatymas (CERCLA), įpareigojantis išvalyti nuo- 
dingomis medžiagomis užterštas vietas, įkurti fondą (Superfund) - 
visi šie žingsniai paskelbti svarbiu aplinkosaugos įstatymų leidybos 
pasiekimu. Įstatymo vykdymas brangiai kainavo, pasigirdo balsų, 
kad tiek pinigų panaudojus kitiems prioritetams būtų buvę galima 
išgelbėti kur kas daugiau gyvybių. Nuomonės, kas gi ten iš tikrųjų 
atsitiko, vis dar smarkiai skiriasi, o tvirtinimai apie tikrą sveikatai 
padarytą žalą, atrodo, taip ir nebuvo deramai įrodyti. Kuranas ir 
Sunsteinas apie šią istoriją rašė vos ne kaip apie netikrą, tariamą, 
įvykį, nors kita šio ginčo šalis - aplinkosaugininkai - apie jį tebe- 
kalba kaip apie katastrofą. 

Nuomonės nesutampa ir kalbant apie antrąjį pavyzdį, kurį Ku- 
ranas ir Sunsteinas panaudojo atskleisti prieinamumo kaskados 
sąvokai - alaro incidentą, kurį aplinkosaugos rūpesčių niekintojai 
vadina 1989 metų alaro panika. Daminozidas (Alar - prekių ženklas, 
cheminis preparato pavadinimas - daminozidas. - Red. past.) yra cheminis 
preparatas, kuriuo purškiami obuoliai greičiau auga, gražiau at- 
rodo. Sąmyšis prasidėjo nuo spaudos pranešimų, kad ši cheminė 
medžiaga, pavartota didelėmis dozėmis, žiurkėms ir pelėms suke- 
lia piktybinius navikus. Žmonės, suprantama, išsigando, jų baimė 
paskatino žiniasklaidą šia tema rašyti dar daugiau — taip ir susi- 
daro prieinamos informacijos kaskados. Ši tema tapo pagrindine 
naujienų laidose, paskatino net dramatiškus žiniasklaidos įvykius: 
pavyzdžiui, aktorės Meryl Streep parodymus Kongrese. Obuolių 
augintojai patyrė milžiniškus nuostolius, nes žmonės liovėsi pir- 
kę obuolius ir jų produktus. Kuranas ir Sunsteinas cituoja vieną 
žmogų, kuris paskambino norėdamas paklausti: „Kaip būtų sau- 
giau — obuolių sultis išpilti į kanalizaciją ar vežti į nuodingųjų 
atliekų sąvartyną?“ Gamintojas pašalino daminozidą iš rinkos, 
o Maisto produktų ir vaistų valdyba (Food and Drug Administration - 
FDA) jį uždraudė. Vėlesni tyrimai patvirtino, kad šios medžiagos 
kancerogeninis poveikis labai nedidelis, tačiau alaro panika tikrai 
buvo perdėta reakcija į ne itin reikšmingą problemą. Šios istorijos 
bendras poveikis žmonių sveikatos požiūriu greičiausiai buvo nei- 
giamas — suvartota mažiau obuolių. 

Alaro istorija rodo pagrindinį proto gebos kovoti su menkais 
pavojais trūkumą: jų arba visai nepaisome, arba juos per daug 
sureikšminame, o tarpinių variantų nepripažįstame". Kiekvienas 
tėvas, kuriam yra tekę laukti vėluojančios grįžti iš vakarėlio nepil- 
nametės dukters, gerai pažįsta šį jausmą. Tikriausiai žinote, kad iš 
tikrųjų (beveik) nėra ko jaudintis, tačiau negalite atsikratyti perse- 
kiojančių nelaimės vaizdų. Kaip įrodinėjo Slovicas, susirūpinimo 
laipsnis nėra adekvatus galimos žalos tikimybei; įsivaizduojate tik 

skaitiklį - tragišką istoriją, kurią matėte naujienų laidoje, ir negal- 
vojate apie vardiklį. Sunsteinas šiam modeliui apibūdinti sugalvojo 
terminą tikimybės nepaisymas. Tikimybės nepaisymo ir socialinių 
prieinamos informacijos kaskadų mechanizmų derinys neišven- 
giamai veda prie mažų grėsmių sureikšminimo, kartais — su toli 
siekiančiomis pasekmėmis. 

Šių dienų pasaulyje pavojingiausi informacijos prieinamumo 
kaskadų skatinimo amatininkai — teroristai. Su keliomis siaubin- 
gomis išimtimis, tarkim, Rugsėjo 11-osios tragedija, teroristinių 
atakų aukų skaičius labai mažas, palyginti su kitomis mirties prie- 
žastimis. Net šalyse, tapusiose dažnų teroristinių kampanijų taiki- 
niais, pavyzdžiui, Izraelyje, savaitinis teroro aukų skaičius beveik 
niekada nebuvo priartėjęs prie eismo nelaimių aukų skaičiaus. Ski- 
riasi tik šių dviejų rizikų prieinamumas, jų atėjimo į galvą lengvu- 
mas ir dažnis. Žiniasklaidos priemonių be perstojo kartojami siau- 
bingi vaizdiniai visus verčia jaustis kaip ant adatų. Iš savo patirties 
žinau, kaip sunku tokiu metu neprarasti savitvardos. Terorizmas 
tiesiogiai apeliuoja į I sistemą. 

Kurioje pusėje esu diskusijose su draugais? Be abejo, informa- 
cijos prieinamumo kaskadų iš tikrųjų yra, jos iškreipia valstybės 
išteklių paskirstymo prioritetus. Cassas Sunsteinas turėtų ieškoti 
priemonių, kurios sprendimus priimančius žmones apsaugotų nuo 
visuomenės spaudimo, leistų išteklių paskirstymą pavesti nešališ- 
kiems specialistams, išsiskiriantiems plačiu visų rizikų ir prieina- 
mų išteklių joms sumažinti akiračiu. Paulas Slovicas specialistais 
pasitiki kur kas mažiau, o visuomene šiek tiek daugiau negu Suns- 
teinas. Jis nurodo, kad ekspertų atskyrimas nuo visuomenės emo- 
cijų skatintų tokias politines priemones, kurias visuomenė atmes- 
tų; demokratinėje santvarkoje tokia situacija neįmanoma. Jie abu 
labai išmintingi - sutinku ir su vienu, ir su kitu. 

Pritariu Sunsteino nerimui dėl iracionalių baimių ir informaci- 
jos prieinamumo kaskadų įtakos valstybės politikai rizikų srityje. 

Tačiau sutinku ir su Slovico įsitikinimu, kad politikai neturėtų ne- 
paisyti plačiai paplitusių baimių, net jei jos nepagrįstos. Ir raciona- 
lios, ir iracionalios baimės skausmingos, kankinančios ir sekinan- 
čios, todėl politikai turi stengtis ginti visuomenę ne tik nuo tikrų 
pavojų, bet ir nuo tokių baimių. 

Slovicas teisus pabrėždamas visuomenės priešinimąsi idėjai pa- 
tikėti sprendimus žmonių neišrinktiems ir jiems neatskaitingiems 
specialistams. Be to, prieinamumo kaskados gali teikti ilgalaikę 
naudą atkreipdamos dėmesį į rizikų klases ir skatindamos didinti 
bendrą rizikų mažinimo biudžetą. Love Canalo istorija gal ir pa- 
skatino nuodingųjų atliekų tvarkymui skirti per daug išteklių, bet 
ji turėjo ir bendresnį poveikį - iškėlė rūpinimąsi aplinka į priorite- 
tinį lygį. Demokratija — neišvengiamai sudėtingas procesas, iš da- 
lies dėl to, kad prieinamumo ir afektinės euristikos, formuojančios 
piliečių įsitikinimus ir nuomones, visada yra šališkos, net jeigu jų 
pagrindinė kryptis teisinga. Psichologijos tikslas — teikti informa- 
ciją, padedančią vykdyti tokią rizikų valdymo politiką, kuri spe- 
cialistų žinias susietų su visuomenės emocijomis ir nuojautomis. 


ŠNEKOS APIE PRIEINAMUMO KASKADAS 


„Ji svajoja apie tokias inovacijas, kurios duotų daug naudos ir nieko 
nekainuotų. Įtariu ją pasidavus afektinės euristikos poveikiui.“ 


„Tai prieinamumo kaskada: nevertą dėmesio įvykį žiniasklaida ir vi- 
suomenė taip sureikšmina, kad jis užtvindo televizorių ekranus ir 
tampa vienintele pokalbių tema.“ 


14 


Tomo W. specialybė 


Štai jums paprastas uždavinys: 


Tomas W. - svarbiausio jūsų valstijos universiteto magistrantas. Toliau 
išvardytas magistrantūros specializacijos sritis surikiuokite tikimybės, 
kad Tomas W. yra kurios nors iš jų magistrantas, mažėjimo tvarka. 
1 reiškia didžiausią, 0 9 - mažiausią tikimybę. 

Verslo administravimas 

Kompiuterija 

Inžinerija 

Humanitariniai mokslai ir edukologija 

Teisė 

Medicina 

Bibliotekininkystė 

Gamtos mokslai 

Socialiniai mokslai ir socialinis darbas 


Šis klausimas lengvas — iš karto supratote, kad sprendimo raktas 
yra santykinis įvairių sričių studentų skaičius. Kiek jums žinoma, 
išto universiteto magistrantų Tomas W. buvo atrinktas atsitiktinai, 
kaip koks stiklo rutuliukas, ištrauktas iš urnos. Jei norite nuspręsti, 
kokios spalvos galėtų būti tas rutuliukas - raudonas ar žalias, tu- 
rite žinoti, kiek urnoje kiekvienos spalvos rutuliukų. Kokios nors 
rūšies rutuliukų santykinė dalis vadinama baziniu rodikliu (base 
rate), arba pradiniu įverčiu. Panašiai ir humanitarinių mokslų bei 

edukologijos bazinis rodiklis šioje užduotyje bus tos specialybės 
magistrantų dalis tarp visų magistrantų. Neturėdami konkrečios 
informacijos apie Tomą, vadovausitės baziniais rodikliais ir spėsi- 
te, kad jis veikiau studijuos humanitarinius mokslus ir edukologiją 
nei kompiuteriją ar bibliotekininkystę, nes pirmosios specialybės 
magistrantų yra daugiau negu kitų dviejų. Kai jokios kitos infor- 
macijos nėra, savaime suprantama, kad belieka pasinaudoti bazi- 
niais rodikliais. 
. 


Toliau siūloma užduotis, su jais neturinti nieko bendra. 


Pateikiama štai tokia trumpa Tomo W. asmenybės charakteristika, kurią, 
remdamasis abejotino pagrįstumo psichologiniais testais, parašė psicho- 
logas Tomui dar mokantis aukštesnėse vidurinės mokyklos klasėse: 


Tomas W. labai protingas, nors tikrojo kūrybiškumo stokoja. Jam bū- 
tina tvarka ir aiškumas bei atitinkamos sistemos, kuriose kiek-viena 
smulkmena turėtų savo vietą. Jis rašo gana nuobodžiai ir mechaniš- 
kai, kartais pagyvindamas tekstą nuvalkiotais juokeliais ir mokslinės 
fantastikos pobūdžio vaizduotės blyksniais. Jis labai orientuotas 
į kompetenciją. Susidaro įspūdis, kad kitiems žmonėms jis abejingas, 
nelabai juos atjaučia ir nemėgsta su jais bendradarbiauti. Nors ego- 
centriškas, bet stiprios moralės. 


O dabar paimkite popieriaus lapą ir išrikiuokite toliau išvardytas devy- 
nias specializacijos sritis pagal didėjantį Tomo W. aprašymo panašumą 
į tipiško kiekvienos iš šių sričių magistranto aprašymą. Didžiausią pana- 
šumą pažymėkite 1, o mažiausią 9. 


Iš šio skyriaus turėsite daugiau naudos, jei pabandysite atlikti šią 
užduotį greitai. Skaitant Tomo W. charakteristiką reikia susidaryti 
nuomonę apie įvairias magistrantų specialybes. 

Ir šis klausimas paprastas. Reikia, kad rastumėte atmintyje, 
o gal ir susikurtumėte, skirtingų sričių magistrantų stereotipus. 
Šį eksperimentą atliekant pirmą kartą (aštuntojo dešimtmečio pra- 
džioje) vidutinė tų specialybių seka buvo tokia, kaip pateiktoji to- 
liau. Ir jūsų sudaryta seka greičiausiai labai nesiskirs nuo jos. 

1. Kompiuterija 

2. Inžinerija 

3. Verslo administravimas 

4. Gamtos mokslai 

5. Bibliotekininkystė 

6. Teisė 

7. Medicina 

8. Humanitariniai mokslai ir edukologija 
9. Socialiniai mokslai ir socialinis darbas 


Kompiuteriją tarp geriausiai jam tinkančių sričių paminėjote grei- 
čiausiai dėl užuominų apie nenorą bendrauti („nuvalkioti juoke- 
liai“). Tiesą sakant, Tomo W. charakteristika buvo parašyta taip, 
kad atitiktų šį stereotipą. Kita specialybė, kuriai dauguma žmonių 
skyrė aukštą vietą, buvo inžinerija („jam būtina tvarka ir aiškumas 
bei atitinkamos sistemos“). Greičiausiai pamanėte, kad Tomas W. 
netinka jūsų įsivaizduojamam socialinių mokslų ir socialinio dar- 
bo specialisto vaidmeniui („kitiems žmonėms jis abejingas, nelabai 
juos atjaučia ir nemėgsta su jais bendradarbiauti“). Atrodo, beveik 
per keturiasdešimt metų, praėjusių nuo tada, kai parašiau Tomo 
W. charakteristiką, profesijų stereotipai nelabai pakito. 

Nustatyti devynių specialybių reitingų seką — sudėtinga užduo- 
tis, jai atlikti tikrai reikia drausmės ir nuoseklumo. Tai sugeba tik 
II sistema. Tačiau charakteristikoje esantys potyrių priminimai 
(nuvalkioti juokeliai ir kiti) buvo skirti sužadinti asociaciją su ste- 
reotipu ir paskatinti automatišką I sistemos veiklą. 

Šios užduoties nurodymuose buvo reikalaujama Tomo W. cha- 
rakteristiką palyginti su įvairių specialybių stereotipais. Charak- 
teristikos tikslumas (ar Tomo W. aprašymas teisingas, ar ne) už- 
duoties tikslo atžvilgiu nesvarbus. Nebūtina žinoti ir priklausymo 
įvairioms specialybėms bazinius rodiklius. Individo panašumui 
į kokios nors grupės stereotipą grupės dydis įtakos neturi. Tiesą 

sakant, Tomo charakteristiką galite palyginti ir su bibliotekinin- 
kystės magistranto įvaizdžiu, net jei universitete tokios specialybės 
iš viso nėra. 

Įdėmiau patyrinėję Tomą W. pamatysite, kad jis gerai pritampa 
prie kai kurių mažų magistrantų grupių (kompiuterijos, biblioteki- 
ninkystės, inžinerijos specialybių) ir daug blogiau - prie didesnių 
grupių (humanitarinių mokslų ir edukologijos, socialinių mokslų 
ir socialinio darbo). Tiesą sakant, dalyviai tas dvi didžiausias sritis 
beveik visada vertindavo žemiausiais balais. Tomas W. aprašyme 
buvo sąmoningai apibūdintas kaip tolimas nuo bazinio rodiklio 
veikėjas, tinkamas negausioms ir netinkamas gausiausioms speci- 
alybėms. 


PROGNOZAVIMAS PAGAL REPREZENTATYVUMĄ 


Trečioji šios sekos užduotis, ypač svarbi, buvo skirta psichologijos 
magistrantams: reikėjo specializacijos sritis išdėstyti tokia eilės 
tvarka, kuri rodytų mažėjančią tikimybę, kad Tomas W. yra tos sri- 
ties magistrantas. Šios prognostinės grupės nariai žinojo svarbius 
statistikos faktus: jiems buvo žinomi studentų pasiskirstymo pagal 
kiekvieną specialybę baziniai rodikliai, jie turėjo informacijos ir 
apie tai, kad Tomo W. charakteristikos šaltinis nelabai patikimas. 
Tačiau tikėjomės, kad jie sutelks dėmesį tik į charakteristikos ir ste- 
reotipų panašumą — pavadinome jį reprezentatyvumu — ignoruo- 
dami ir bazinius rodiklius, ir abejones dėl tos charakteristikos tei- 
singumo. O tada retą specialybę - kompiuteriją - įvertins kaip labai 
tikėtiną, nes būtent jos reprezentatyvumo balas pats aukščiausias. 
Gyvendami Judžine, mudu su Amosu dirbome labai įtemptai, 
kartais pasilikdavau kabinete net per naktį. Viena iš mano tokio 
naktinio darbo užduočių buvo sukurti aprašymą, kaktomušom su- 
vedantį reprezentatyvumą su baziniais rodikliais. Tų mano pastan- 
gų rezultatas - Tomas W., kurio aprašymą baigiau jau paryčiais. 

Pirmasis tą rytą atėjęs į darbą žmogus buvo mūsų kolega ir draugas 
Robynas Dawesas - prityręs statistikas, skeptiškai žiūrintis į intu- 
ityvias nuomones. Kas, jei ne jis, galėjo geriausiai įvertinti bazinio 
rodiklio svarbą? Pasikviečiau jį, įteikiau ką tik išspausdintą užduo- 
ties klausimą ir paprašiau atspėti Tomo W. specialybę. Tebeprisi- 
menu jo vylingą šypsenėlę, kai netvirtai, spėdamas ištarė: „Kom- 
piuterių specialistas?“ Man tai buvo laimės akimirka: vadinasi, net 
galingieji gali suklupti. Žinoma, vos man užsiminus apie bazinius 
rodiklius, Robynas iš karto suprato savo klaidą, padarytą dėl sku- 
bos. Nors jis ne mažiau už kitus žinojo apie bazinių rodiklių reikšmę 
prognozuojant, bet susidūręs su konkretaus asmens apibūdinimu į 
juos neatsižvelgė. Kaip ir reikėjo tikėtis, užuot įvertinęs tikimybę, 
kaip buvo prašytas, jis išsakė nuomonę apie reprezentatyvumą. 

Tada mudu su Amosu surinkome atsakymus į tą patį klausi- 
mą iš 114 psichologijos magistrantų trijuose svarbiausiuose uni- 
versitetuose. Visi jie buvo išklausę atskirus statistikos kursus. Jie 
mūsų nenuvylė. Jų pateiktos devynių specialybių reitingų sekos 
pagal tikimybę nesiskyrė nuo reitingų pagal panašumą į stereoti- 
pus sekų. Šiuo atveju sukeitimas buvo tiesiog tobulas: nebuvo jokių 
požymių, kad eksperimento dalyviai, be reprezentatyvumo, būtų 
vertinę dar ką nors. Klausimas apie tikimybę (galimybę) buvo sun- 
kus, bet klausimas apie panašumą - lengvesnis, ir užuot atsakius 
į pirmąjį klausimą buvo atsakyta į antrąjį. Tai rimta klaida, nes 
nuomonės apie panašumą ir apie tikimybę paklūsta skirtingoms 
logikos taisyklėms. Vertinant panašumą visiškai priimtina neat- 
sižvelgti į bazinius rodiklius, taigi ir į tikimybę, kad aprašymas 
netikslus, tačiau tikimybės vertinimas ignoruojant bazinius rodi- 
klius ir informacijos kokybę neišvengiamai veda prie klaidų. 

Jau pati sąvoka „tikimybė, kad Tomas W. studijuoja kompiute- 
riją“ nėra paprasta. Logikai ir statistikai nesutaria dėl jos reikšmės, 
o kai kas sako, kad ji apskritai nieko nereiškia. Daugelis ekspertų 
mano, kad ji — subjektyvaus tikėjimo laipsnio matas. Yra įvykių, 


TOMO W. SPECIALYBĖ + 201 


kuriais nė kiek neabejojate, pavyzdžiui, kad šį rytą patekės sau- 
lė, ir tokių, kuriuos laikote visiškai neįmanomais, pavyzdžiui, kad 
Ramusis vandenynas staiga ims ir užšals. Yra daug ir tokių įvykių 
(pavyzdžiui, kad jūsų kaimynas — kompiuterių specialistas), kurie 
pagal tikėjimo jais laipsnį jūsų sąmonėje užima tarpinę padėtį - tas 
laipsnis ir yra to įvykio tikimybė jūsų požiūriu. 

Logikai ir statistikai sukūrė konkuruojančias, bet labai tiks- 
lias tikimybės apibrėžtis. Tačiau paprastiems žmonėms tikimybė 
(kasdienėje kalboje dar vadinama galimumu) yra miglota sąvoka, 
susijusi su netikrumu, polinkiu, tikėtinumu, netikėtumu. Tas mi- 
glotumas, neaiškumas nėra svarbus šios sąvokos bruožas, todėl 
didelių rūpesčių nekelia. Juk daugmaž žinome, ką turime galvoje 
tardami žodžius demokratija ar grožis, o žmonės, su kuriais kal- 
bamės, daugmaž supranta, ką jais norime pasakyti. Per visus tuos 
metus, kuriuos praleidau užduodamas klausimus apie įvykių tiki- 
mybes, dar niekas nepakėlė rankos ir nepaklausė, kaip suprantu 
tikimybę. O juk daugelis tikrai būtų tą padarę, jei būčiau paprašęs 
jų įvertinti kokią nors nežinomą sąvoką, sakykim, globalumas. Visi 
elgėsi taip, tarsi žinotų, kaip atsakyti į mano klausimus, nors su- 
pratau, kad būtų nekorektiška paprašyti tiriamųjų paaiškinti, ką 
tas žodis reiškia. 

Paprašyti įvertinti tikimybę, žmonės nesutrinka, nes nemėgi- 
na vertinti tikimybės ta prasme, kuria šį žodį vartoja statistikai ir 
filosofai. Klausimas apie tikimybę ar galimumą aktyvuoja mintinį 
šratašaudį ir sužadina atsakymus į lengvesnius klausimus. Vie- 
nas iš tokių lengvų atsakymų yra automatiškas reprezentatyvumo 
įvertinimas — įprasta kalbos suvokimo procedūra. Teiginys (ne- 
teisingas) „Elviso Presley tėvai norėjo, kad jis taptų stomatologu“ 
truputį keistas dėl to, jog automatiškai suvokiame, kaip nesiderina 
Presley ir stomatologo įvaizdžiai. I sistema generuoja panašumo 
įspūdį pati to nenorėdama. Reprezentatyvumo euristika įsijungia 
ir kam nors sakant: „Ji laimės rinkimus — matyti, kad yra nugalė- 

toja“ arba „Kaip mokslininkas jis daug nepasieks, nes turi per daug 
tatuiruočių“. Spręsdami apie kokio nors kandidato galimybes eiti 
pareigas iš smakro formos ar jo kalbų įtaigumo, pasikliaujame re- 
prezentatyvumu. 

Nors prognozavimas pagal reprezentatyvumą paplitęs, statis- 
tiškai jis nėra optimalus. Michaelo Lewiso bestseleris Moneyball 
(Žmogus, pakeitęs viską) — tai pasakojimas apie šio prognozavimo 
būdo neveiksmingumą. Profesionalūs beisbolo talentų ieškotojai 
galimų žaidėjų sėkmę tradiciškai iš dalies prognozuoja pagal jų 
kūno sudėjimą ir išvaizdą. Lewiso knygos pagrindinis veikėjas yra 
Billy Beane'as, beisbolo komandos Oakland Athletics vadovas, pri- 
ėmęs nepopuliarų sprendimą atmesti komandos talentų ieškotojų 
pasiūlymus ir atrinkti žaidėjus pagal jų paskutinių pasirodymų 
statistinius duomenis. Jo pasirinkti žaidėjai buvo nebrangūs, nes 
kitos komandos atmetė juos kaip neperspektyvius. Beane'o ko- 
manda netrukus pasiekė puikių rezultatų maža kaina. 


REPREZENTATYVUMO TRŪKUMAI 


Tikimybės vertinimas pagal reprezentatyvumą turi svarbių pra- 
našumų: intuityvūs įspūdžiai dažnai (tiesą sakant, beveik visada) 
pasirodo esą tikslesni negu atsitiktiniai spėjimai. 


+ Žmonės, kurie elgiasi draugiškai, dažniausiai iš tikrųjų yra 
draugiški. 

+ Daug labiau tikėtina, kad labai aukštas ir lieknas profesiona- 
lus sportininkas yra krepšininkas, o ne futbolininkas. 

+ Labiau tikėtina, kad laikraštį The New York Times prenume- 
ruos Žmonės, turintys filosofijos daktaro mokslo laipsnį, o ne 
tik vidurinį išsilavinimą. 

+ Didesnė tikimybė, kad agresyviai vairuoja jauni vyrai, o ne 
pagyvenusios moterys. 

Visais tais ir daugeliu kitų atvejų stereotipuose, formuojančiuo- 
se nuomonę apie reprezentatyvumą, yra šiek tiek tiesos. Šia euris- 
tika grindžiamos prognozės gali būti tikslios. Kitose situacijose 
stereotipai meluoja, tad reprezentatyvumo euristika klaidina, ypač 
jeigu dėl jos žmonės nepaiso bazinių rodiklių, kreipiančių į kitą 
pusę. Net jei ši euristika ir turi bent kiek vertės, kliovimasis vien 
tik ja susijęs su rimtomis statistinės logikos klaidomis. 

Vienas iš reprezentatyvumo trūkumų — per didelis polinkis 
prognozuoti įvykius, kurių baziniai rodikliai maži. Štai pavyzdys: 
važiuodami Niujorko metro matote moterį, skaitančią laikraštį 
Ihe New York Times. Kuris iš šių dviejų spėjimų apie ją gali būti 
teisingesnis? 

Ji filosofijos daktarė. 

Ji nėra baigusi koledžo. 


Reprezentatyvumas ragins jus rinktis pirmąjį variantą, bet tai 
nebūtinai bus išmintingas pasirinkimas. Turėtumėte rimtai ap- 
svarstyti ir jo alternatyvą, nes tarp Niujorko metro keleivių nebai- 
gusiųjų aukštojo mokslo kur kas daugiau negu žmonių, turinčių 
filosofijos daktaro mokslo laipsnį. O jei reikėtų spėti, ką studijuoja 
moteris, apibūdinama kaip „drovi poezijos mėgėja“!- kinų litera- 
tūrą ar vadybą, turėtumėte rinktis pastarąjį variantą. Juk net jei- 
gu visos moterys, studijuojančios kinų literatūrą, būtų drovios ir 
mėgtų poeziją, beveik neabejotinai daugiau tokių moterų bus tarp 
studijuojančių vadybą, nes jų keleriopai daugiau. 

Nesimokę statistikos žmonės tam tikromis sąlygomis progno- 
zuodami geba naudotis baziniais rodikliais. Kiekvienam aišku, 
kad pirmame Tomo W. uždavinio variante, nepateikiančiame apie 
jį jokių detalių, tikimybė, kad Tomas W. studijuoja tą ar kitą spe- 
cialybę, lygi šios specialybės pasirinkimo dažniui. Tačiau akivaiz- 
du, kad gavus Tomo W. asmenybės apibūdinimą baziniai rodikliai 
praranda prasmę. 

Mudu su Amosu, remdamiesi savo ankstesniais įrodymais, iš 
pradžių manėme, kad turint informacijos apie konkretų atvejį ba- 
ziniai rodikliai visada ignoruojami, tačiau tokia išvada buvo per 
griežta. Psichologai atliko daug eksperimentų, kuriuose baziniai 
rodikliai dažnai būdavo pateikti kaip užduoties dalis ir turėjo įta- 
kos daugeliui tų eksperimentų dalyvių, nors informacija apie kon- 
kretų atvejį beveik visada vertinama labiau? už plikus statistinius 
duomenis. Norbertas Schwarzas su kolegomis įrodė, kad nurody- 
mas „galvokit kaip statistikai“ skatina naudojimąsi baziniais rodi- 
kliais, o nurodymo „galvokit kaip gydytojai“ poveikis priešingas?. 

Prieš kelerius metus su Harvardo universiteto paskutinio kur- 
so studentais atlikto eksperimento rezultatas mane nustebino: pa- 
pildomas II sistemos aktyvavimas labai padidino uždavinio apie 
Tomą W. prognozavimo tikslumą. Šiame eksperimente senasis 
uždavinys buvo susietas su šiuolaikiniais kognityviniais įgūdžiais. 
Pusei studentų buvo nurodyta vykdant šią užduotį išpūsti skruos- 
tus, o kitiems - susiraukti*. Kaip jau matėme, susiraukimas padi- 
dina II sistemos budrumą ir sumažina per didelį pasitikėjimą sa- 
vimi bei nuojauta. Studentai, išpūtę skruostus (emociškai neutrali 
veido išraiška), pakartojo pradinius rezultatus: jie pasikliovė tik 
reprezentatyvumu ir nepaisė bazinių rodiklių. Tačiau, kaip ir buvo 
prognozavę autoriai, susiraukėliai parodė šiek tiek jautrumo bazi- 
niams rodikliams. Pamokomas rezultatas. 

. 

Dėl susidarytos neteisingos intuityvios nuomonės reikėtų kaltin- 
ti abi sistemas - ir pirmąją, ir antrąją. I sistema pasiūlė neteisingą 
nuojautą, o II sistema ją patvirtino ir išreiškė nuomonę. Tačiau yra 
dvi galimos II sistemos nesėkmės priežastys - nežinojimas arba tin- 
gumas. Kai kurie žmonės ignoruoja bazinius rodiklius manydami, 
kad turint individualios informacijos jie nebesvarbūs. Kiti tą pačią 
klaidą daro dėl to, kad nėra susitelkę į užduotį. Jei skirtumas ran- 
dasi susiraukus, tai tingumas, regis, būtų tinkamas paaiškinimas, 

kodėl bent jau Harvardo universiteto paskutinio kurso studentai 
ignoruoja bazinį rodiklį. Jų II sistema „žino“, kad baziniai rodikliai 
svarbūs net ir aiškiai nepaminėti, tačiau tuo žinojimu ji pasinaudoja 
tik tada, kai atlikdama užduotį skiria tam papildomų pastangų. 

Antrasis reprezentatyvumo trūkumas — nejautrumas įrodymų 
kokybei. Prisiminkime I sistemos taisyklę KMTY (ką matai, tas ir 
yra). Tomo W. pavyzdyje asociacijų mechanizmą aktyvuoja Tomo 
charakteristika, kuri gali ir nebūti tiksli. Teiginio, kad „kitiems 
žmonėms jis abejingas, nelabai juos atjaučia...“, greičiausiai pakako 
įtikinti jus (ir daugumą kitų skaitytojų), jog labai mažai tikėtina, 
kad jis studijuotų socialinius mokslus ir socialinį darbą. Tačiau juk 
jums buvo aiškiai pasakyta, kad ta charakteristika nereikėtų pasi- 
tikėti! 

Iš esmės tikrai suprantate, kad bevertę informaciją reikėtų 
traktuoti, tarsi jos išvis nebūtų, tačiau KMTY labai apsunkina šio 
principo taikymą. Jei nenuspręsite tučtuojau atmesti įrodymus 
(pavyzdžiui, nutarę, kad juos gavote iš melagio), I sistema automa- 
tiškai apdoros turimą informaciją taip, tarsi ji būtų teisinga. Tačiau 
yra vienas dalykas, kurį galite padaryti suabejoję įrodymų kokybe: 
neleiskite savo nuomonei per daug nutolti nuo bazinio rodiklio. 
Tik nemanykite, kad tą drausmės pratimą atlikti bus lengva - tam 
reikės didelių savistabos ir savitvardos pastangų. 

Teisingas atsakymas į uždavinį apie Tomą W. yra toks, kad tu- 
rėtumėte likti prie pat savo pradinių įsitikinimų, truputį sumažinti 
iš pradžių per aukštai įvertintų gausiai atstovaujamų studijų sričių 
(humanitarinių mokslų ir edukologijos, socialinių mokslų ir so- 
cialinio darbo) tikimybes ir truputį padidinti mažas retų specialy- 
bių (bibliotekininkystės, kompiuterijos) tikimybes. Jūsų sąlygos ne 
visai tokios, kokios būtų ničnieko nežinant apie Tomą W. Nesate 
tiksliai ten, kur atsidurtumėte, jei būtumėte nieko nežinoję apie 
Tomą W., tačiau negausiais turimais duomenimis pasikliauti nede- 
rėtų, todėl jūsų vertinimuose turi vyrauti baziniai rodikliai. 

KAIP SUDRAUSMINTI NUOJAUTĄ 


Jūsų pasirinkta tikimybė, kad rytoj lis - subjektyvus įsitikinimas, 
tačiau neturėtumėte leisti sau patikėti viskuo, kas tik šauna į galvą. 
Kad būtų naudingi, jūsų įsitikinimai turėtų apsiriboti tikimybės 
logika. Tad jeigu tikite, kad yra 40 96 tikimybė, jog rytoj kuriuo 
nors metu lis, turite tikėti ir tuo, kad yra 60 96 tikimybė, jog rytoj 
nelis, taip pat turite netikėti, jog yra 50 90 tikimybė, kad lis rytoj 
ryte. O jei tikite, kad yra 30 96 tikimybė, jog kandidatas X bus iš- 
rinktas prezidentu, ir 80 96 tikimybė, jog laimėjęs rinkimus pirmą 
kartą jis bus perrinktas vėl, turite tikėti, jog yra 24 96 tikimybė, kad 
jis bus išrinktas du kartus iš eilės. 

Atitinkamas „taisykles“ tokiems atvejams, kaip uždavinys apie 
Tomą W., nustato Bayeso statistika. Ši įtakinga šiuolaikinės statis- 
tikos kryptis pavadinta anglų aštuonioliktojo amžiaus dvasininko 
Thomo Bayeso vardu. Jam priskiriamas pirmasis svarbus indėlis 
į logiką to, kaip žmonės turėtų keisti savo nuomonę atsižvelgda- 
mi į faktus. Bayeso taisyklė? paaiškina, kaip suderinti pradinius 
įsitikinimus (šio skyriaus pavyzdžiuose tai - baziniai rodikliai) 
su diagnostine informacijos verte, t. y. nustatyti, kokiu laipsniu ji 
palankesnė hipotezei negu jos alternatyvoms. Pavyzdžiui, jei ma- 
note, kad 3 90 magistrantų pasirinko kompiuteriją (toks yra bazinis 
rodiklis), ir kartu tikite, kad, sprendžiant iš aprašymo, tikimybė, 
jog Tomas W. taip pat pasirinko ją, yra 4 kartus didesnė, tai pagal 
Bayeso taisyklę turite tikėti, kad tikimybė, jog Tomas W. studijuoja 
kompiuteriją, yra 11 96. Jei bazinis rodiklis būtų buvęs 80 96, tai 
naujasis tikimybės laipsnis būtų 94,1 90, ir t. t. 

Šioje knygoje matematinės detalės nėra svarbios. Reikia įsimin- 
ti du svarbius dalykus - Bayeso samprotavimų teiginius ir tai, kaip 
esame linkę juos iškraipyti. Pirmiausia - kad baziniai rodikliai 
svarbūs net ir turint informacijos apie nagrinėjamą atvejį. Tai ne 
visada akivaizdu intuityviai. O antra - intuityvūs įspūdžiai apie 

informacijos diagnostinę vertę dažnai per daug sureikšminami. 
KMTY ir asociacijų nuoseklumo derinys verčia patikėti tomis isto- 
rijomis, kurias patys susikuriame. Esminius drausmingo sampro- 
tavimo „pagal Bayesą“ reikalavimus galima apibendrinti paprastai: 


+ Kokio nors rezultato tikimybės vertinimą susiekite su bazi- 
niu rodikliu, nurodytu patikimuose šaltiniuose. 
+ Abejokite savo informacijos diagnostine verte. 


Abi šios taisyklės paprastos. Buvau sukrėstas supratęs, kad manęs 
niekada nemokė, kaip jomis naudotis, ir net dabar man vis dar at- 
rodo nenatūralu jas taikyti. 


ŠNEKOS APIE REPREZENTATYVUMĄ 


„Veja gerai prižiūrima, priimamojo sekretorė atrodo kompetentinga, 
baldai gražūs, tačiau visa tai dar nereiškia, kad ši bendrovė gerai val- 
doma. Tikiuosi, jos valdyba nesivaiko reprezentatyvumo.“ 


„Atrodo, ši nauja bendrovė neturėtų žlugti, tačiau bazinis sėkmės 
rodiklis šioje pramonės šakoje ypač mažas. Iš kur mums žinoti, kad 
šiuo atveju bus kitaip?“ 


„Jie vis kartoja tą pačią klaidą: prognozuoja retus įvykius turėdami 
nepakankamai duomenų. Kai trūksta informacijos, visada geriau lai- 
kytis bazinių rodiklių.“ 

„Suprantu, kad tai —- demaskuojanti ataskaita, kad gal ji ir paremta 
tvirtais įrodymais, bet ar galime dėl jų būti visiškai tikri? Ją apmąsty- 
dami pasilikime vietos ir abejonėms.“ 

Linda: mažiau yra daugiau 


Geriausiai žinomo ir prieštaringiausiai vertinamo mūsų eksperi- 
mento veikėja buvo prasimanyta moteris, vardu Linda. Mudu su 
Amosu uždavinį apie Lindą sugalvojome norėdami pateikti įti- 
kinamą įrodymą apie euristikos! reikšmę susidarant nuomonę ir 
euristinių metodų nesuderinamumą su logika. Štai kaip apibūdi- 
nome Lindą: 


Linda yra trisdešimt vienų metų netekėjusi atvira, tiesmukiška ir labai 
gabi mergina. Studijų metais jai labai rūpėjo diskriminacijos ir socialinio 
teisingumo problemos, ji dalyvavo ir demonstracijose prieš branduolinį 
ginklą. 


Klausytojai, devintajame dešimtmetyje išgirdę tokį apibūdinimą, 
visada nusijuokdavo, nes iš karto suprasdavo, kad Linda lankė Ka- 
lifornijos universitetą Berklyje, kuris tuo metu garsėjo savo radi- 
kaliais, politiškai užsiangažavusiais studentais. Viename iš savo 
eksperimentų pateikėme jo dalyviams aštuonių galimų Lindai 
skirtų scenarijų sąrašą. Kaip ir uždavinyje apie Tomą W., vieni 
tuos scenarijus reitingavo pagal reprezentatyvumą, kiti pagal tiki- 
mybę. Uždavinys apie Lindą panašus į uždavinį apie Tomą W., bet 
su kai kuriais pakeitimais. 


Linda yra pradžios mokyklos mokytoja. 
Linda dirba knygyne ir lanko jogos pratybas. 

Linda - aktyvi feministinio judėjimo dalyvė. 

Linda - psichiatrijos socialinė darbuotoja. 

Linda - Moterų balsuotojų lygos (League of Women Voters) narė. 
Linda - banko kasininkė. 

Linda - draudimo agentė. 

Linda - banko kasininkė ir aktyvi feministinio judėjimo dalyvė. 


Kokiam laikotarpiui priklauso šis uždavinys, matyti iš kelių požy- 
mių. Moterų balsuotojų lyga jau nebėra tokia įtakinga kaip seniau, 
o ir pati feministinio judėjimo idėja skamba keistokai; tai rodo, 
kaip per pastaruosius trisdešimt metų pakito moterų statusas. Ta- 
čiau net socialinių tinklų eroje tebėra nesunku numanyti beveik 
visišką nuomonių sutapimą dėl to, kad Linda labai gerai tinka ak- 
tyvios feministės vaidmeniui ir pakankamai gerai atitinka įvaiz- 
dį moters, dirbančios knygyne ir lankančios jogos užsiėmimus, 
tačiau labai menkai tinka banko kasininkės ar draudimo agentės 
vaidmeniui. 

Dabar susitelkime į svarbiausius šio sąrašo punktus: į ką pa- 
našesnė Linda - tik į banko kasininkę ar į tokią banko kasininkę, 
kuri yra aktyvi feministinio judėjimo dalyvė? Visi sutinka, kad 
Linda banko kasininkės feministės įvaizdį atitinka geriau negu tik 
banko kasininkės - pastaroji nėra aktyvi feministė ir Lindos api- 
būdinimo papildymas šia detale padaro istoriją nuoseklesnę. 

Svarbus pakeitimas susijęs su tikimybės vertinimais, nes tarp 
šių dviejų scenarijų yra loginis ryšys. Galvokite Veno diagramų 
(Venn diagrams) sąvokomis. Banko kasininkių feminisčių katego- 
rija visiškai įsilieja į banko kasininkių kategoriją, nes kiekviena 
banko kasininkė feministė kartu yra ir banko kasininkė. Todėl 
tikimybė, kad Linda - banko kasininkė feministė, turi būti ma- 
žesnė už tikimybę, kad ji - tiesiog banko kasininkė. Kuo išsamiau 
apibūdinate galimą įvykį, tuo mažesnė jo tikimybė. Dėl to šioje 
užduotyje kyla konfliktas tarp reprezentatyvumo nuojautos ir ti- 
kimybės logikos. 

Mūsų pradinis eksperimento variantas buvo atliekamas pagal 
intersubjektinį (between-subject) modelį. Kiekvienas jo dalyvis susi- 
pažino su septyniais variantas, tarp kurių buvo tik vienas iš dvie- 
jų svarbiausių punktų („banko kasininkė“ arba „banko kasininkė 
feministė“). Vieni dalyviai reitingavo rezultatus pagal panašumą, 
kiti pagal tikimybę. Kaip ir Tomo W. atveju, vertinimų pagal pa- 
našumą ir pagal tikimybę vidurkiai buvo tokie pat; abiem atvejais 
banko kasininkė feministė buvo įvertinta aukščiau negu banko 
kasininkė. 

Paskui tęsėme eksperimentą pagal intrasubjektinį (within-subject) 
modelį. Sudarėme klausimyną, kurį jau matėte; jame banko kasi- 
ninkė buvo šeštoje vietoje, o banko kasininkė feministė - pasku- 
tinėje. Neabejojome, kad dalyviai pastebės ryšį tarp rezultatų ir 
kliausis logika. 

Tiesą sakant, buvome tuo visiškai tikri, todėl nemanėme, jog 
tam reikia specialaus eksperimento. Mano pagalbininkė laborato- 
rijoje vykdė kitą eksperimentą. Ji paprašė jo dalyvių prieš užbai- 
giant tą eksperimentą ir prieš pat gaunant už jį atlygį atsakyti į 
naują Lindos klausimyną. 

Ant pagalbininkės stalo buvo susikaupę apie dešimt tų klausi- 
mynų. Probėgšmais žvilgtelėjęs į juos pamačiau, kad visi ekspe- 
rimento dalyviai banko kasininkės feministės tikimybę įvertino 
aukščiau negu banko kasininkės. Taip nustebau, kad lig šiol te- 
beprisimenu pilką metalinio stalo paviršių ir kas kur stovėjo, kai 
padariau šį atradimą. Labai susijaudinęs tučtuojau paskambinau 
Amosui su šia naujiena: mudu logiką nukreipėme prieš reprezen- 
tatyvumą, ir reprezentatyvumas paėmė viršų! 

Kalbant šios knygos kalba, matėme II sistemos nesėkmę: mūsų 
eksperimento dalyviai turėjo gerą progą atskleisti loginės taisyklės 
svarbą, nes į sąrašą buvo įtraukti abu rezultatai, tačiau jie ta ga- 
limybe nepasinaudojo. Kai šį eksperimentą pratęsėme, paaiškėjo, 
kad mūsų imtyje net 89 90 paskutinio kurso studentų pažeidė tiki- 

mybės logiką. Buvome įsitikinę, kad statistiškai labiau išprususių 
respondentų rezultatai bus geresni, todėl tą patį klausimyną pa- 
teikėme ir Stanfordo verslo doktorantūros studentams, kurie mo- 
kosi pagal sprendimų priėmimo studijų programą. Visi jie buvo 
išklausę po kelis tikimybių, statistikos ir sprendimų teorijos aukš- 
tesnio lygio kursus. Ir vėl nustebome: 85 96 šių respondentų banko 
kasininkės feministės tikimybę įvertino aukščiau negu banko ka- 
sininkės. 

Griebęsi to, ką vėliau pavadinome vis labiau nuviliančiais mė- 
ginimais išvengti klaidos, supažindinome su Linda dideles žmonių 
grupes ir uždavėme joms štai tokį paprastą klausimą: 


Kuri alternatyva labiau tikėtina? 
— Linda yra banko kasininkė; 
— Linda yra banko kasininkė ir aktyvi feministinio judėjimo dalyvė. 


Ši išgryninta uždavinio versija išgarsino Lindą tam tikruose 
sluoksniuose, o mes dėl to ne vieniems metams įsivėlėme į disku- 
sijas. Nepaisydami logikos, apie 85—90 96 kelių svarbiausių univer- 
sitetų paskutinio kurso studentų rinkosi antrąjį variantą. Pažy- 
mėtina, kad suklydusieji to net nesigėdijo. Kai su pasipiktinimo 
gaidele balse didelės paskutinio kurso studentų grupės paklausiau, 
ar jie supranta šitaip pažeidę paprastą logikos taisyklę, kažkas iš 
tolimiausių eilių atsiliepė šūktelėjimu: „Na ir kas?“ O viena tą pačią 
klaidą padariusi magistrantė pasiteisino šitaip: „Pamaniau, kad tik 
teiraujatės mano nuomonės.“ 

Žodžiai klaidingas samprotavimas paprastai vartojami tais 
atvejais, kai žmonės nepaiso logikos taisyklės, nors ji akivaizdžiai 
būtina. Mudu su Amosu įsivedėme sąvoką konjunkcijos, arba ryšio, 
klaida (conjunction fallacy). Tą klaidą žmonės daro manydami, kad 
dviejų tiesiogiai gretinamų faktų sutapimas (šiuo atveju banko 
kasininkės ir feministės) labiau tikėtinas negu vienas iš jų (banko 
kasininkė). 

Kaip ir Mūllerio-Lyerio iliuzijos atveju, net ir suvokta, konjunk- 
cijos klaida atrodo patraukliai. Gamtininkas Stephenas Jay Goul- 
das aprašė, kaip jis pats plūkėsi su uždaviniu apie Lindą. Be abejo, 
teisingą atsakymą jis žinojo, bet, kaip rašė, „mažytis nykštukas? 
mano galvoje ir toliau šokinėja aukštyn žemyn, šaukdamas: „Bet 
juk ji negali būti banko kasininkė: paskaityk jos apibūdinimą!“ 
Aišku, kad tas mažytis nykštukas — Gouldo I sistema, kalbanti 
įsakmiu tonu. (Jam tą rašant dviejų sistemų terminai dar nebuvo 
vartojami.) 

Tik viename iš mūsų tyrimų didžiuma jo dalyvių - Stanfor- 
do ir Berklio universitetų socialinių mokslų magistrantų - pateikė 
teisingą atsakymą apie Lindos uždavinio trumpąją versiją: 64 96 jų 
teisingai samprotavo, kad banko kasininkė feministė mažiau tikė- 
tina užbanko kasininkę. Spręsdami versiją su aštuoniais rezultatais 
(ji aprašyta šio skyriaus pradžioje), tokį pasirinkimą padarė tik 
15 90 panašios magistrantų grupės narių. Skirtumas pamokomas. 
Ilgesnėje versijoje tie du svarbiausi rezultatai atskirti punkto „drau- 
dimo agentė“, tad skaitytojai kiekvieną rezultatą vertino atskirai, 
jų nelygindami. Trumpesnė versija, priešingai, reikalavo tiesiogi- 
nio palyginimo, kuris mobilizavo II sistemą ir padėjo daugumai 
statistiką išmanančių studentų išvengti klaidos. Deja, netyrėme, 
kuo vadovavosi nemaža dalis (36 96) magistrantų, pasirinkusių ne- 
teisingą atsakymą. 

Mūsų respondentų, sprendusių uždavinius ir apie Tomą W., ir 
apie Lindą, tikimybės įverčiai tiksliai atitiko reprezentatyvumo 
(panašumo į stereotipus) įverčius. Reprezentatyvumas priklauso 
grupei glaudžiai susijusių bazinių vertinimų, kurie, labai tikėti- 
na, gali būti generuojami kartu. Iš daugumos reprezentatyviausių 
rezultatų ir asmenybės aprašymo derinio gimsta nuosekliausios 
istorijos. Nors šios istorijos nebūtinai tikėtiniausios, tačiau jos ti- 
kroviškos, panašios į tiesą, o stokojantys apdairumo paprastai pai- 
nioja nuoseklumo, galimumo ir įtikinamumo sąvokas. 

Naudojantis scenarijais kaip prognozavimo priemonėmis ne- 
kritiškas tikimybės pakeitimas tikrenybe turi pražūtingų pada- 
rinių įverčiams. Panagrinėkite šiuos du skirtingoms grupėms pa- 
teiktus scenarijus - prašyta įvertinti jų tikimybę: 

- kitąmet kažkur Šiaurės Amerikoje kils didelis potvynis, per kurį paskęs 

daugiau kaip 1 000 žmonių; 


— ateinančiais metais Kalifornijoje įvyks žemės drebėjimas, sukelsiantis 
potvynį, kurio aukomis taps daugiau kaip 1 000 žmonių. 


Antrasis scenarijus tikroviškesnis nei pirmasis, nors jo tikimybė 
neabejotinai mažesnė. Kaip ir buvo laukta, įdomesnių ir su smul- 
kmenomis pateiktų scenarijų tikimybės įverčiai buvo aukštesni, 
nors tai prieštarauja logikai. Tai tikri spąstai prognozuotojams ir 
jų klientams: papildyti detalėmis, scenarijai tampa įtikinamesni, 
bet mažėja tikimybė, kad jie išsipildys. 

Kad įvertintumėte tikroviškumo vaidmenį, panagrinėkite šiuos 
klausimus. 


Kuri alternatyva labiau tikėtina? 
— Markas augina plaukus. 
— Markas šviesiaplaukis. 


Kuri alternatyva labiau tikėtina? 
— Džeinė mokytoja. 
— Džeinė mokytoja ir vaikšto į darbą. 


Abu šie klausimai turi tokią pat loginę struktūrą kaip ir uždavinys 
apie Lindą, bet į juos atsakant neklystama, nes išsamesnis rezul- 
tatas neatrodo tikroviškesnis, nuoseklesnis ir niekuo nepagerina 
istorijos. Tikroviškumo ir nuoseklumo įvertinimas neduoda atsa- 
kymo į tikimybės klausimą. Kai nėra konkuruojančios nuojautos, 
viršesnė logika. 

MAŽIAU YRA DAUGIAU, KARTAIS - 
NET KAI VERTINIMAS JUNGTINIS 


Christopheris Hsee iš Čikagos universiteto paprašė žmonių įkai- 
noti stalo indų komplektus, kurių išpardavimas buvo surengtas 
vietinėje parduotuvėje — čia tokie komplektai paprastai kainuoja 
nuo 30 iki 50 dolerių. Eksperimente dalyvavo trys grupės. Toliau 
pateikta lentelė buvo parodyta vienai grupei; Hsee tai pavadino 
jungtiniu vertinimu (joint evaluation), nes jis leidžia palyginti du 
komplektus. Kitoms dviem grupėms buvo parodyta tik po vieną iš 
dviejų komplektų; tai - pavienis vertinimas (single evaluation). Jung- 
tinis vertinimas — tai intrasubjektinis eksperimentas, o pavienis 
vertinimas yra intersubjektinis eksperimentas. 


Akomplektas: B komplektas: 

40 vienetų 24 vienetai 
Lėkštės 8, visos geros būklės 8, visos geros būklės 
Sriubos / salotų dubenėliai 8, visi geros būklės 8, visi geros būklės 
Lėkštės desertui 8, visos geros būklės 8, visos geros būklės 
Puodeliai 8, 2išjų įskilę 
Lėkštelės 8, 7iš jų sudužusios 


Jei darysime prielaidą, kad abiejų komplektų indai vienodos koky- 
bės, kurio komplekto vertė didesnė? Klausimas lengvas. Matote, 
kad A komplekte yra visi B komplekto indai ir 7 papildomi sveiki 
indai, todėl jo vertė turi būti didesnė. Ir iš tikrųjų, Hsee jungtinio 
vertinimo eksperimento dalyviai buvo pasirengę už A komplektą 
mokėti truputį daugiau negu už B komplektą: 32, o ne 30 dolerių. 
Priešingas rezultatas gautas atliekant pavienį vertinimą: B kom- 
plektas įvertintas daug brangiau už A komplektą: 33, o ne 23 do- 
leriais! Žinome, kodėl taip atsitiko. Komplektus (įskaitant ir sta- 
lo indų!) apibūdina normos ir prototipai. Iškart susivoksite, kad 
A komplekto indų vidutinė vertė daug mažesnė negu B komplekto, 
nes juk niekas nenori mokėti už brokuotus indus. Jei vertinant le- 

mia vidutinė kaina, nenuostabu, kad B komplektas įkainotas bran- 
giau. Hsee tokį modelį vadina mažiau yra daugiau. Iš A komplekto 
pašalinus 16 indų (7 iš jų be defektų), komplekto vertė padidėjo. 
Hsee rezultatus pakartojo ekonomistas eksperimentuotojas 
Johnas Listas tikroje beisbolo kortelių rinkoje. Jis pardavinėjo auk- 
cione dešimties labiausiai vertinamų kortelių komplektus ir tokius 
pat komplektus, papildytus trimis vidutinės vertės kortelėmis. 
Kaip ir eksperimente su stalo indais, jungtiniu vertinimu didesni 
komplektai buvo įvertinti brangiau, bet pavieniu pigiau. Ekonomi- 
kos teorijos požiūriu toks rezultatas kelia nerimą: stalo indų kom- 
plekto ar beisbolo kortelių komplekto ekonominė vertė yra sumą 
primenantis kintamasis (sum-like variable). Pridedant prie komplekto 
teigiamos vertės daiktą, komplekto vertė gali tik padidėti. 
Uždavinių apie Lindą ir apie stalo indus struktūra visiškai vie- 
noda. Tikimybė, kaip ekonominė vertė, yra sumą primenantis kin- 
tamasis — tai rodo šis pavyzdys: 
Tikimybė = tikimybė (Linda yra banko kasininkė feministė) + 
(Linda yra banko kasininkė) tikimybė (Linda yra banko kasininkė ne feministė) 


Dėl to ir pavienis uždavinio apie Lindą vertinimas, kaip ir Hsee 
stalo indų atvejo tyrime, duoda rezultatą daugiau yra mažiau. 
I sistema ne sumuoja, o naudoja vidurkius, todėl iš sąrašo pa- 
šalinus banko kasininkes ne feministes, subjektyvi tikimybė 
padidėja. Tačiau sumą primenanti kintamojo prigimtis tikimy- 
bės atveju mažiau akivaizdi negu pinigų atveju. Dėl to jungtinis 
įvertinimas pašalina klaidą tik Hsee eksperimente, bet ne Lindos 
eksperimente. 

Lindos atvejis buvo ne vienintelis, kai konjunkcijos klaida atsi- 
laikė prieš jungtinį vertinimą. Panašių logikos pažeidimų radome 
ir daugelyje kitų vertinimų. Vieno iš tokių tyrimų dalyviai buvo 
paprašyti keturis galimus būsimo Vimbldono teniso turnyro baig- 
ties rezultatus išrikiuoti eilės tvarka nuo labiausiai iki mažiausiai 

tikėtino. Tuo metu, kai šis tyrimas buvo atliekamas, pirmoji pa- 
saulio raketė buvo Bjornas Borgas. Atsakymų variantai buvo tokie: 


A. Borgas laimės turnyrą. 

B. Borgas pralaimės finalinio susitikimo pirmą setą. 

C. Borgas pralaimės finalinio susitikimo pirmą setą, bet laimės turnyrą. 
D. Borgas laimės finalinio susitikimo pirmą setą, bet pralaimės turnyrą. 


Svarbiausi punktai B ir C. B yra platesnės apimties įvykis ir jo tiki- 
mybė turi būti didesnė negu bet kokio įvykio, kurį jis apima. Prie- 
šingai logikai, bet ne reprezentatyvumui ar tikroviškumui, 72 96 
eksperimento dalyvių manė, kad B tikimybė mažesnė negu C: tai 
dar vienas pavyzdys, kai tiesiogiai lyginant mažiau yra daugiau. 
Ir vėl scenarijus, kurio tikimybė buvo įvertinta kaip didžiausia, 
neabejotinai atrodė tikroviškiausias, nuosekliau pritapo prie viso 
informacijos apie geriausią pasaulyje tenisininką konteksto. 
Užbėgdami už akių galimiems prieštaravimams teiginiui, kad 
konjunkcijos klaida atsiranda dėl neteisingo tikimybės interpreta- 
vimo, sugalvojome uždavinį, reikalaujantį įvertinti tikimybę, bet 
jame nurodyti įvykiai nebuvo apibūdinti žodžiais, o žodis tikimybė 
apskritai nebuvo pavartotas. Eksperimento dalyviams papasakojo- 
me apie taisyklingą šešiasienį lošimo kauliuką keturiomis žaliomis 
ir dviem raudonomis sienelėmis, kurį reikės ridenti 20 kartų. Jiems 
buvo parodytos trys žalių (Ž) ir raudonų (R) sienelių sekos ir pa- 
prašyta pasirinkti vieną iš jų. Jei pasirodytų jų pasirinkta seka, jie 
turėjo (hipotetiškai) išlošti 25 dolerius. Tos sekos buvo tokios: 


1. RŽRRR 
2. ŽRŽRRR 
3. ŽRRRRR 


Žalių sienelių lošimo kauliukas turėjo dvigubai daugiau nei raudo- 
nų, todėl pirmoji seka visai nereprezentatyvi (kaip ir banko kasi- 
ninkės vaidmuo Lindos atveju). Antroji seka, simbolizuojanti šešis 
kauliuko metimų rezultatus, geriau dera su tuo, ko reikėtų tikėtis 

iš šio kauliuko, nes joje yra du Ž. Tačiau ši seka sudaryta pridėjus 
Ž prie pirmosios sekos pradžios, todėl ji gali būti tik mažiau tikė- 
tina negu pirmoji. Tai - Lindos kaip banko kasininkės ir feminis- 
tės nežodinis ekvivalentas. Kaip ir sprendžiant uždavinį apie Lin- 
dą, vyravo reprezentatyvumas. Beveik du trečdaliai respondentų 
mieliau rinkosi II, o ne I seką. Tačiau pateikus argumentus, pade- 
dančius teisingai pasirinkti vieną iš tų dviejų variantų, didžiajai 
daugumai įtikinamesnis atrodė teisingas argumentas (palankus I 
sekai). 

Sprendžiant kitą uždavinį įvyko proveržis: pagaliau suradome 
sąlygas, kuriomis konjunkcijos klaidos dažnis gerokai sumažėjo. 
Dvi eksperimento dalyvių grupės matė truputį skirtingus to paties 
uždavinio variantus. Grupėje, mačiusioje kairėje pusėje pateiktą 
uždavinį, klaidų dažnis buvo 65 90, o mačiusioje uždavinį dešinėje 
pusėje - tik 25 96. 


Buvo atliktas įvairaus amžiaus ir 
įvairių užsiėmimų suaugusių vyrų 
imties Britų Kolumbijoje sveikatos 
patikrinimas. Pateikite kuo tikslesnį 
šių reikšmių įvertį: 

Koks procentas tirtų vyrų yra patyrę 
vieną ar daugiau širdies priepuolių? 
Koks procentas tirtų vyrų vyresni 
nei 55 metų ir yra patyrę vieną ar 
daugiau širdies priepuolių? 


Buvo atliktas įvairaus amžiaus ir 
įvairių užsiėmimų 100 suaugusių vyrų 
imties Britų Kolumbijoje sveikatos 
patikrinimas. Pateikite kuo tikslesnį 
šių reikšmių įvertį: 

Kiek iš 100 šio eksperimento dalyvių 
yra patyrę vieną ar daugiau širdies 
priepuolių? 

Kiek iš 100 šio eksperimento dalyvių 
vyresni nei 55 metų ir yra patyrę 
vieną ar daugiau širdies priepuolių? 


Kodėl klausimas „Kiek iš 100 šio eksperimento dalyvių..“ daug 
lengvesnis už klausimą „Koks procentas..“? Tikėtinas paaiškini- 
mas, kad 100 individų paminėjimas susijęs su erdviniu vaizdu. 
Įsivaizduokite, kad salėje gausiai susirinkusių žmonių prašoma 
pasiskirstyti grupėmis: „Tie, kurių pavardės prasideda raidėmis 
nuo A iki L, tegu renkasi priekiniame kairiajame salės kampe.“ 

Po to jiems liepiama pasiskirstyti dar smulkiau. Įtraukimo prin- 
cipas tampa akivaizdus: tie, kurių pavardės prasideda C raide, 
suformuoja priekiniame kairiajame salės kampe esančios minios 
pogrupį. Jei tai bus medicininis tyrimas, širdies priepuolių aukos 
galiausiai susirinks salės kampe ir kai kurie iš jų dar neturės nė 
55 metų. Ne visi pamatys būtent tokius, labai ryškius, vaizdus, 
tačiau daugelis vėlesnių eksperimentų parodė, jog tokios dažnio 
reprezentacijos padeda suvokti faktą, kad viena grupė įtraukia- 
ma į kitą. Atrodo, jog šio uždavinio sprendimas slypi klausime 
„kiek?“ - jis verčia galvoti apie individus, o tą patį reiškiantis klau- 
simas „koks procentas?“ -— ne. 

Ką gi iš tų tyrimų sužinojome apie II sistemos veiklą? Viena 
iš išvadų, nenauja, tvirtina, kad II sistema ne itin budri. Pasku- 
tinio kurso studentai ir magistrantai, dalyvavę mūsų organizuo- 
tuose konjunkcijos klaidų tyrimuose, tikrai „žinojo“ Veno diagra- 
mų logiką, tačiau ja patikimai nesinaudojo net turėdami priešais 
padėtą visą reikiamą informaciją. Požiūrio „mažiau yra daugiau“ 
absurdiškumas, akivaizdus Hsee eksperimente su stalo indais, 
buvo lengvai atpažintas pateiktas pavidalu „kiek?“, tačiau nebuvo 
akivaizdus tiems tūkstančiams žmonių, kurie padarė konjunkcijos 
klaidą pradiniame uždavinyje apie Lindą bei kituose, panašiuose 
įjį. Visais tais atvejais sutapimas atrodė tikėtinas ir to pakako, kad 
II sistema jį patvirtintų. 

Savo vaidmenį tokiais atvejais atlieka ir II sistemos tingumas. 
Manau, kad dauguma mūsų eksperimento dalyvių būtų išvengę 
konjunkcijos klaidos, jei nuo to būtų priklausiusios jų kitų metų 
atostogos, jeigu jie būtų turėję neribotai daug laiko ir būtų per- 
spėti vadovautis logika ir neatsakyti tol, kol nebus visiškai tikri 
dėl savo atsakymo. Tačiau jų atostogos nepriklausė nuo atsakymo 
teisingumo, jie tam skyrė labai mažai laiko ir pasitenkino tokiu 
atsakymu, tarsi jų būtų „tik paklausę nuomonės“. II sistemos tin- 
gumas — svarbus gyvenimo faktas, tačiau įdomus ir pastebėjimas, 

kad reprezentatyvumas trukdo taikyti net ir visiškai elementarią 
logikos taisyklę. 

Įdomus užduoties apie Lindą aspektas — jos kontrastas su sudu- 
žusių indų užduotimi. Tos dvi užduotys vienodos struktūros, bet 
jų rezultatai skirtingi. Žmonės, matantys stalo indų komplektą su 
jame esančiais brokuotais indais, vertina jį labai menkai — jų elgesį 
valdo nuojauta. Kiti, vienu metu matantys abu komplektus, taiko 
logikos taisyklę, kad daugiau indų gali tik padidinti komplekto ver- 
tę. Intrasubjektinio modelio sąlygomis vertinimus valdo nuojauta, o 
jungtinį vertinimą valdo logika. Uždavinyje apie Lindą, priešingai, 
nuojauta dažnai pranoko logiką net ir atliekant jungtinį vertinimą, 
nors ir nustatėme tam tikras sąlygas, kuriomis viršų ima logika. 

Mudviejų su Amosu nuomone, ryškūs tikimybės logikos pa- 
žeidimai, pastebėti nesudėtinguose uždaviniuose, yra įdomūs ir 
verti mūsų kolegų dėmesio. Be to, manėme, kad gauti rezultatai 
sustiprina mūsų argumentą apie euristikos metodų taikymo verti- 
nimams galią ir kad jie įtikins abejojančius. Taip manydami smar- 
kiai klydome - uždavinys apie Lindą tapo chrestomatiniu normų 
prieštaringumo pavyzdžiu. 

Uždavinys apie Lindą sulaukė daug dėmesio, tačiau it tikras ma- 
gnetas traukė mūsų vertinimo būdo kritikus. Kaip kitados buvome 
padarę mes, kiti tyrinėtojai taip pat surado nurodymų ir primini- 
mų derinius, mažinančius klaidingų įsitikinimų dažnį. Kai kurie jų 
tvirtino, jog uždavinio apie Lindą kontekste eksperimento dalyviai 
turi teisę žodį „tikimybė“ (probability) suprasti kaip „tikrenybė“ (plau- 
sibility). Kartais tie argumentai būdavo išplėtojami iki išvadų, kad 
visos mūsų idėjos klaidingos: juk jeigu galima susilpninti ar patei- 
sinti* kokią nors vieną kognityvinę iliuziją, tą patį galima padaryti 
ir su kitomis. Tokie samprotavimai atmeta unikalią konjunkcijos 
klaidos kaip nuojautos ir logikos konflikto sampratą. Niekas ne- 
mėgino neigti įrodymų euristikos naudai, kuriuos sukaupėme iš 
savo intersubjektinių eksperimentų (įskaitant ir Lindos istorijos 

tyrimus) - jie buvo tiesiog ignoruojami, o visą dėmesį nukreipus 
į konjunkcijos klaidą buvo sumenkinta ir euristinių metodų reikš- 
mė. Viskas baigėsi tuo, kad uždavinys apie Lindą atkreipė didesnį 
visuomenės dėmesį į mūsų darbus, o kolegų mokslininkų tikėjimas 
mūsų požiūriu šiek tiek sumenko. Tai buvo visai ne tai, ko laukėme. 

Apsilankę teisme pamatysite, kad advokatai naudoja du kriti- 
kos būdus: stengiasi sužlugdyti bylą keldami abejones stipriausių 
kaltinimo argumentų pagrįstumu arba bando diskredituoti liu- 
dytojus, sutelkdami dėmesį į silpniausias jų liudijimų vietas. Kon- 
centruotis į oponentų silpnybes įprasta ir politiniuose debatuose. 
Nemanau, kad taip reikėtų elgtis ir sprendžiant mokslinius ginčus, 
bet man teko susitaikyti su tuo, kad socialiniuose moksluose pole- 
mikos normos nedraudžia politinio stiliaus argumentacijos, ypač 
svarstant svarbias problemas, prie kurių priskiriu ir žmonių verti- 
nimuose vyraujantį šališkumą. 

Prieš kelerius metus turėjau draugišką pokalbį su Ralphu 
Hertwigu, atkakliu uždavinio apie Lindą kritiku — bendradarbia- 
vau su juo veltui stengdamasis sureguliuoti mūsų nuomonių skir- 
tumus*. Paklausiau, kodėl jis ir jo bendraminčiai nusprendė visą 
dėmesį sutelkti tik į konjunkcijos klaidas, o ne į kokius nors kitus 
tyrimų rezultatus, labiau palaikančius mūsų poziciją. Jis nusišyp- 
sojęs atsakė, kad taip įdomiau, ir pridūrė, jog uždavinys apie Lindą 
pritraukė tiek daug dėmesio, jog mums nėra ko skųstis. 


ŠNEKOS APIE TAI, KAD MAŽIAU YRA DAUGIAU 


„Jie sukūrė ypač sudėtingą scenarijų ir atkakliai vadina jį labai tikėti- 
nu. Jis toks nėra - tai tik istorija, panaši į tiesą.“ 

„Jie prie brangaus gaminio pridėjo pigią dovanėlę sumažindami visu- 
mos patrauklumą. Šiuo atveju mažiau yra daugiau.“ 

„Daugeliu atvejų tiesioginis palyginimas verčia žmones elgtis rūpes- 
tingiau ir logiškiau, bet ne visada. Kartais nuojauta įveikia logiką net 
tada, kai teisingas atsakymas prieš akis.“ 

Priežastys viršesnės už statistiką 


Panagrinėkite šį scenarijų ir pateikite savo intuityvų atsakymą į jo 
klausimą. 


Naktį taksi vairuotojas padarė avariją ir pabėgo. Mieste veikia dvi taksi 
bendrovės - „Žalioji“ ir „Mėlynoji“. Jums pateikti tokie duomenys: 


+ 8596 taksi automobilių šiame mieste priklauso „Žaliajai“, 
01596- „Mėlynajai“ bendrovei. 

+ Liudytojas atpažino, kad tas automobilis buvo „Mėlynosios“ ben- 
drovės. Teismo ekspertai testais patikrino liudytojo parodymų 
patikimumą tokiomis pat aplinkybėmis, kokios buvo avarijos 
naktį, ir nustatė, kad liudytojas teisingai atpažino kiekvieną iš šių 
dviejų spalvų 80 *6 atvejų, o suklydo 20 46 atvejų. 

Kokia tikimybė, kad avarijos kaltininko automobilis priklausė „Mėlyna- 
jai“, o ne „Žaliajai“ bendrovei? 


Tai — tipiškas Bayeso statistikos uždavinys. Informacijos šaltiniai 
šiuo atveju du: bazinis rodiklis ir ne visai patikimas liudijimas. Jei 
liudytojo nebūtų, tikimybė, kad avarijos kaltininko automobilis 
priklausė „Mėlynajai“ bendrovei, būtų 15 96 — toks šio rezultato 
bazinis rodiklis. Jei abi automobilių bendrovės būtų vienodo dy- 
džio, bazinis rodiklis būtų neinformatyvus, todėl svarstytumėte 
tik liudytojo patikimumą ir nuspręstumėte, kad tikimybė yra 80 
90. Pagal Bayeso taisyklę du informacijos šaltinius galima sujungti. 
Teisingas atsakymas — 41 96'. Tačiau turbūt numanote, ką žmonės 

daro susidūrę su šia problema: nekreipia dėmesio į bazinį rodiklį 
ir remiasi liudytojo parodymais. Dažniausiai pasitaikantis atsaky- 
mas — 80 96. 


PRIEŽASTINIAI STEREOTIPAI 


Dabar panagrinėkite kitą tos pačios istorijos variantą, kuriame ba- 
zinio rodiklio reikšmė pakeista. 


Jums pateikti tokie duomenys: 


+ Abi bendrovės turi vienodą skaičių automobilių, bet su „Žalio- 
sios“ automobiliais padaroma 80 96 avarijų. 
+ Informacija apie liudytoją tokia pat kaip ir ankstesnėje versijoje. 


Abi šios užduoties versijos matematiniu požiūriu vienodos, bet psi- 
chologiniu smarkiai skiriasi. Žmonės, skaitantys pirmąją versiją, 
nemoka naudotis baziniais rodikliais ir dažnai juos ignoruoja. Ma- 
tantys antrąją versiją bazinį rodiklį laiko svarbiu ir jų nuomonių 
vidurkis nelabai nutolęs nuo Bayeso sprendinio reikšmės?. Kodėl? 

Pirmojoje versijoje „Mėlynosios“ bendrovės automobilių bazi- 
nis rodiklis yra statistinis faktas, taksi automobilių skaičius mies- 
te. Priežastinių istorijų ištroškęs protas čia neranda sau peno - pa- 
aiškinimo, kaip abiejų bendrovių automobilių skaičius galėtų tapti 
priežastimi to, kad taksi automobilio vairuotojas padarė avariją ir 
pabėgo. 

Antrojoje versijoje, priešingai, „Žaliosios“ bendrovės vairuotojų 
sukeliamų avarijų skaičius daugiau nei 5 kartus didesnis už „Mėly- 
nosios“. Iš karto peršasi išvada: „Žaliosios“ bendrovės vairuotojai 
turėtų būti išprotėję patrakėliai! Taigi dabar susikūrėte „Žaliosios“ 
bendrovės vairuotojų stereotipą ir jį taikote tos bendrovės neži- 
nomiems pavieniams vairuotojams. Tą stereotipą lengva įterpti į 
priežastinę istoriją, nes neatsargumas - svarbus pavienių vairuoto- 
jų bruožas priežastiniu aspektu. Šioje versijoje yra dvi priežastinės 

istorijos, kurias reikia sujungti ar suderinti. Pirmoji - apie sukeltą 
avariją ir pabėgimą; ji neišvengiamai perša mintį, kad dėl to kaltas 
neatsargus „Žaliosios“ bendrovės vairuotojas. O antroji - liudytojo 
parodymas, primygtinai siūlantis mintį, kad tas automobilis buvo 
„Mėlynosios“ bendrovės. Šių dviejų istorijų išvados apie automobi- 
lių spalvą prieštaringos, beveik panaikina viena kitą. Abiejų spalvų 
tikimybės daugmaž lygios (Bayeso įvertis 41 90, t. y. rodo, kad dėl 
avarijų kaltų „Žaliosios“ bendrovės vairuotojų santykio poveikis 
kiek didesnis nei patikimumas liudijimo, jog tai buvo „Mėlyno- 
sios“ bendrovės automobilis). 

Šis pavyzdys apie taksi automobilius iliustruoja du bazinių ro- 
diklių tipus. Statistiniai baziniai rodikliai - tai pavieniam atvejui 
nesvarbūs faktai apie visumą, kurios kontekste vertinama situaci- 
ja. Priežastiniai baziniai rodikliai keičia jūsų požiūrį į tai, kaip at- 
sirado pavienis atvejis. Su tais dviem bazinių rodiklių informacijos 
tipais elgiamasi skirtingai: 


+ Statistiniai baziniai rodikliai paprastai vertinami per men- 
kai, o kartais, turint konkrečios informacijos apie įvykį, ir 
visai ignoruojami. 

+ Priežastiniai baziniai rodikliai traktuojami kaip informacija 
apie pavienį atvejį ir lengvai pritampa prie kitos konkrečios 
informacijos apie įvykį. 

Šios automobilio problemos priežastinė versija suformuluota kaip 
stereotipas. „Žaliosios“ bendrovės vairuotojai laikomi pavojingais. 
Stereotipai — tai teiginiai apie grupę, laikomi (bent jau prelimina- 
riai) teisingais kiekvieno jos nario atžvilgiu. Štai du pavyzdžiai: 

Dauguma šios neturtingo rajono mokyklos abiturientų tęsia mokslą 


koledže. Domėjimasis dviračių sportu Prancūzijoje plačiai paplitęs. 


"Tuos teiginius labai lengva interpretuoti kaip nusakančius pavie- 
nių grupės narių polinkius ir įkomponuoti į priežastinę istoriją. 

Daugelis šios neturtingo rajono mokyklos abiturientų nori ir yra 
pajėgūs mokytis koledže greičiausiai dėl kai kurių mokymosi toje 
mokykloje privalumų. Prancūzų kultūroje ir socialiniame gyve- 
nime yra veiksnių, dėl kurių daugelis prancūzų domisi dviračių 
sportu. Prisiminsite šiuos faktus svarstydami tikimybę to, ar kon- 
kretus tos mokyklos abiturientas stos į koledžą, arba spręsdami, 
ar kalbantis su ką tik sutiktu prancūzu užvesti temą apie dviračių 
lenktynes Tour de France. 

e 
Stereotipinimas mūsų kultūroje — neigiama sąvoka, tačiau mano 
vartosenoje jis neutralus. Viena iš pagrindinių I sistemos charak- 
teristikų — pateikti kategorijas kaip normas ir prototipus. Kaip tik 
taip galvojame apie žirgus, šaldytuvus ir Niujorko policijos parei- 
gūnus: laikome atmintyje vieno ar daugiau „normalių“ kiekvienos 
iš šių kategorijų pavyzdžių vaizdinius. Socialinių kategorijų vaiz- 
diniai vadinami stereotipais. Kai kurie stereotipai pražūtingai ne- 
teisingi, o nepalankaus ar priešiško stereotipinimo padariniai gali 
būti siaubingi, tačiau psichologijos neišvengsi: kategorijas įsivaiz- 
duojame ir pagal teisingus, ir pagal klaidingus stereotipus. 

Galbūt mano žodžiuose pastebėjote ironiją: šios taksi automo- 
bilio problemos kontekste bazinių rodiklių informacijos nepaisy- 
mas — kognityvinis trūkumas, Bayeso argumentacijos nesėkmė, 
nes pasikliauti priežastiniais baziniais rodikliais vertėtų. „Žaliųjų“ 
vairuotojų stereotipinimas didina vertinimo tikslumą. Tačiau ki- 
tuose kontekstuose, tokiuose, kaip darbuotojų samda ar profiliavi- 
mas, taikomos griežtos prieš stereotipinimą nukreiptos socialinės 
ir net teisinės normos. Taip ir turėtų būti. Jautriuose socialiniuose 
kontekstuose nenorime daryti galimai klaidingų išvadų apie pa- 
vienius individus remdamiesi visos grupės statistika. Mūsų moralė 
pageidauja, kad baziniai rodikliai būtų traktuojami veikiau kaip 
statistiniai faktai apie grupę, o ne kaip spėjimai apie individą. Ki- 
taip sakant, atmetame priežastinius bazinius rodiklius. 

Prieš stereotipinimą nukreipta socialinė norma, įskaitant ir 
priešinimąsi profiliavimui, buvo labai naudinga kuriant civilizuo- 
tesnę visuomenę, kurioje mažiau nelygybės. Tačiau pravartu at- 
minti, kad pagrįstų, veiksmingų stereotipų ignoravimas neišven- 
giamai veda prie neoptimalių vertinimų. Priešinimasis stereotipi- 
nimui — pagirtina moralinė pozicija, tačiau supaprastinta nuomo- 
nė, kad tas priešinimasis nieko nekainuoja, klaidinga. Mokėti tokią 
kainą siekiant pagerinti visuomenę verta, tačiau neigti ją, nors tas 
neigimas ramina širdį, o ir politikos požiūriu yra korektiškas, 
mokslo požiūriu nepateisinama. Politizuotuose ginčuose įprasta 
kliautis afektine euristika: neva principai, kuriems simpatizuoja- 
me, nereikalauja išlaidų, o tie, kuriems priešinamės, neva neduoda 
naudos. Galėtume nuveikti daugiau. 


PRIEŽASTINĖS SITUACIJOS 


Mudu su Amosu sudarėme uždavinio apie taksi automobilius va- 
riantus, bet galingą priežastinių bazinių rodiklių sąvoką sugalvo- 
jome ne mes: ją pasiskolinome iš psichologo Iceko Ajzeno. Savo 
eksperimento dalyviams Ajzenas parodė trumpus Jeilio universi- 
tete laikiusių egzaminus studentų aprašymus ir paprašė jų įvertin- 
ti kiekvieno iš jų egzamino išlaikymo tikimybę. Manipuliavimas 
priežastiniais baziniais rodikliais buvo tiesioginis: vienai grupei 
Ajzenas pasakė, kad aprašytieji — iš to kurso, kuriame egzaminą iš- 
laikė 75 90 studentų, o kitai grupei - kad aprašytieji iš to kurso, ku- 
riame egzaminą išlaikė tik 25 96 studentų. Tai - akivaizdus mani- 
puliavimas, nes egzamino išlaikymo bazinis rodiklis iš karto perša 
išvadą, kad jei egzaminą išlaikė tik 25 96 studentų, tas egzaminas 
turėjo būti nepaprastai sunkus. Be abejo, egzamino sunkumas - 
vienas iš priežastinių veiksnių, nulemiančių kiekvieno studento 
rezultatus. Kaip ir reikėjo tikėtis, Ajzeno eksperimento dalyviai la- 
bai jautriai reagavo į priežastinius bazinius rodiklius — nusprendė, 

kad studentai iš sėkmingiau laikiusio egzaminą kurso turi didesnę 
tikimybę jį išlaikyti negu studentai iš nesėkmingai laikiusio kurso. 

Ajzenas panaudojo išradingą būdą minčiai apie nepriežastinį 
bazinį rodiklį įpiršti. Eksperimento dalyviams jis pasakė, kad ap- 
rašytų studentų grupė sudaryta iš imties, savo ruožtu sudarytos iš 
egzaminą išlaikiusių ir jo neišlaikiusių studentų. Pavyzdžiui, in- 
formacija apie nesėkmingai laikiusį kursą atrodė taip: 


Tyrinėtoją labiausiai domino nesėkmės priežastys, todėl jis sudarė imtį, 
kurioje 75 96 studentų egzamino neišlaikė. 


Atkreipkite dėmesį į skirtumą. Šis bazinis rodiklis — grynai sta- 
tistinė informacija apie imtį, iš kurios paimti atskiri nagrinėjami 
atvejai. Ji visai nesusijusi su užduotu klausimu, ar kuris nors pavie- 
nis studentas išlaikė egzaminą, ar ne. Kaip ir tikėtasi, aiškiai (eks- 
plicitiškai) nurodyti baziniai rodikliai šiek tiek paveikė įverčius, 
bet jų poveikis buvo kur kas mažesnis negu statistiškai ekvivalen- 
tiški priežastiniai baziniai rodikliai. I sistema pajėgia susidoroti su 
istorijomis, kurių elementai susieti priežastiniais ryšiais, bet statis- 
tinės argumentacijos srityje ji silpna. Be abejo, mąstančiam kaip 
Bayesas žmogui abi šios versijos tapačios. Kyla pagunda nuspręsti, 
kad priėjome prie patenkinamos išvados: priežastiniais baziniais 
rodikliais dažnai naudojamasi, o vien statistiniai faktai daugiau ar 
mažiau ignoruojami. Tačiau toliau aptariamas tyrimas — vienas iš 
pačių mėgstamiausių per visą mano karjerą — rodo, kad padėtis 
gerokai sudėtingesnė. 


AR ĮMANOMA IŠMOKYTI PSICHOLOGIJOS? 
Nutrūktgalviai taksi vairuotojai ir nepaprastai sunkus egzaminas 
iliustruoja dvi išvadas, kurias žmonės gali pasidaryti iš priežas- 
tinių bazinių rodiklių: stereotipinį bruožą, priskiriamą kokiam 
nors individui, ir reikšmingą situacijos ypatumą, darantį poveikį 

pavienio žmogaus veiklos rezultatams. Šių eksperimentų dalyviai 
padarė teisingas išvadas ir jų įverčiai pagerėjo. Deja, ne visada vis- 
kas klostosi taip gerai. Toliau aprašytas klasikinis eksperimentas 
rodo, kad žmonės iš bazinių rodiklių informacijos nedaro išvados, 
prieštaraujančios kitiems jų įsitikinimams. Jis patvirtina taip pat 
ne itin malonią išvadą: psichologijos mokymas dažniausiai — tik 
laiko švaistymas. 

Prieš daugelį metų socialinis psichologas Richardas Nisbet- 
tas ir jo studentas Eugene'as Borgida Mičigano universitete atliko 
tokį eksperimentą“. Jiedu papasakojo studentams apie pagarsėjusį 
pasirengimo padėti eksperimentą, prieš keletą metų atliktą Niu- 
jorko universitete. Šio eksperimento dalyviai buvo nuvesti į atski- 
ras kabinas ir paprašyti vietiniu telefonu paeiliui papasakoti apie 
asmeninius gyvenimus ir problemas. Kiekvienam dalyviui buvo 
skirta maždaug po dvi minutes. Vienu metu veikė tik vienas mi- 
krofonas. Kiekvienoje grupėje buvo po šešis dalyvius, vienas iš jų 
buvo eksperimentuotojo pagalbininkas. Tas pagalbininkas pagal 
eksperimentuotojo parengtą scenarijų kalbėjo pirmasis — papasa- 
kojo, kaip sunku jam buvo prisitaikyti prie gyvenimo Niujorke, ir 
neslėpdamas susidrovėjimo prisipažino patiriantis traukulių prie- 
puolius, ypač streso metu. Po to iš eilės kalbėjo visi kiti dalyviai. 
Kai mikrofonas vėl sugrįžo pas tą pagalbininką, jis susijaudino, 
ėmė kalbėti nerišliai, sakė jaučiąs artėjant priepuolį ir prašė, kad 
kas nors jam padėtų. Paskutiniai jo žodžiai buvo maždaug tokie: 
„A-ar negg-galėt-tų kas n-nors pa-ddėt-ti (dūstančio žmogaus gar- 
sai). Aš... aš mm-mirsiu, ...aš... d-dūstu, man priep-puol-lis (vėl 
dūstančio žmogaus kriokimas, po to tyla)“ Tuo momentu automa- 
tiškai įsijungė kito dalyvio mikrofonas ir galimai mirštančio žmo- 
gaus nebebuvo girdėti. 

Kaip jums atrodo, ką darė šio eksperimento dalyviai? Jie žinojo 
tik tiek, kad vieną iš jų ištiko priepuolis ir jis šaukiasi pagalbos. 
Tačiau į tą pagalbos šauksmą galėjo atsiliepti bet kuris ar bet kurie 

kiti dalyviai, taigi, ko gera, buvo galima kuo ramiausiai pasilikti 
savo kabinoje. Rezultatas buvo toks: į pagalbos šauksmą iš karto 
atsiliepė tik keturi iš penkiolikos eksperimento dalyvių. Šeši aps- 
kritai neišėjo iš savo kabinų, o kiti penki pasirodė tik gerokai po to, 
kai „priepuolio auka“ jau būtų spėjusi uždusti. Šis eksperimentas 
rodo, kad kai kurie žmonės, žinodami, jog ir kiti girdi tą patį pa- 
galbos šauksmą, jaučiasi laisvi nuo atsakomybės“. 

Ar šie rezultatai jus nustebino? Labai galimas daiktas, kad 
taip. Juk dauguma mūsų laikome save padoriais žmonėmis, kurie 
tokioje situacijoje skubėtų į pagalbą, ir tikimės, kad tą patį darys 
ir kiti padorūs žmonės. Šio eksperimento tikslas, be abejo, buvo 
parodyti, kad tokie lūkesčiai klaidingi. Net normalūs, padorūs 
žmonės neskuba padėti tikėdamiesi, jog tą nemalonų darbą - pa- 
dėti priepuolio ištiktam žmogui — prisiims kiti. Taigi toks esate 
ir jūs. 

Ar patvirtintumėte štai tokį pareiškimą: „Skaitydamas šio eks- 
perimento aprašymą pamaniau, kad iš karto ateičiau tam nepažįs- 
tamajam į pagalbą. Greičiausiai taip ir padaryčiau, jei būčiau prie 
to priepuolio ištikto žmogaus vienas. Atrodo, klydau. Situacijoje, 
kurioje ir kiti žmonės turi galimybę padėti, galiu likti nuošaly. Kitų 
buvimas sumažintų mano asmeninės atsakomybės jausmą labiau, 
nei maniau iš pradžių.“ Štai ko jus turėtų tikėtis išmokysiąs psi- 
chologijos dėstytojas. Bet ar tokias pat išvadas padarytumėte sa- 
varankiškai? 

Šį eksperimentą aprašęs psichologijos profesorius norėtų, kad 
studentai mažus bazinius rodiklius laikytų priežastiniais, kaip ir 
įsivaizduojamų egzaminų Jeilio universitete atveju. Jis nori, kad 
jie abiem atvejais darytų išvadą, jog nepaprastai didelis nesėkmių 
procentas verčia manyti egzaminą buvus labai sunkų. Jo nuomone, 
studentai iš to galėtų pasimokyti — suprasti, jog kokia nors svarbi 
situacijos ypatybė, pavyzdžiui, atsakomybės sklaida, net norma- 
lius ir padorius žmones paskatina neskubėti į pagalbą. 

Pakeisti nuomonę apie žmogaus prigimtį sunku, o pakeisti ją 

apie save, be to, į blogąją pusę - dar sunkiau. Nisbettas ir Borgida 
įtarė, kad studentai priešinsis nemaloniam darbui. Be abejo, visai 
galimas daiktas, kad per egzaminą jie gebėtų ir norėtų papasakoti 
pasirengimo padėti eksperimento detales ir netgi pakartoti „ofici- 
alią“ interpretaciją - atsakomybės sklaidą. Tačiau ar jų nuomonė 
apie žmogaus prigimtį iš tikrųjų pasikeistų? Norėdami tą išsiaiš- 
kinti, Nisbettas ir Borgida parodė jiems trumpų interviu, kurie ta- 
riamai buvo paimti iš dviejų Niujorke vykdytame tyrime dalyva- 
vusių žmonių, vaizdo įrašo. Tie interviu buvo trumpi ir mandagūs. 
Juos duodantys žmonės atrodė esą malonūs, normalūs ir padorūs. 
Pasakojo apie pomėgius, laisvalaikio užsiėmimus, ateities planus, 
kurie niekuo nesiskyrė nuo daugumos žmonių planų. Peržiūrėję 
interviu įrašą studentai spėliojo, kaip greitai tas žmogus atėjo į pa- 
galbą nelaimės ištiktam pašaliečiui. 
Norint šiai užduočiai pritaikyti Bayeso argumentaciją, pirmiausia 
reikėtų paklausti savęs: ką būčiau galvojęs apie tuos du individus, 
jei nebūčiau matęs jų interviu? Atsakymą į šį klausimą padeda rasti 
baziniai rodikliai. Mums jau sakyta, kad tik 4 iš 15 šio eksperimen- 
to dalyvių atskubėjo į pagalbą jau po pirmojo prašymo. Taigi yra 
tik 27 96 tikimybė, kad kuris nors šio eksperimento dalyvis iš karto 
atskubės į pagalbą. Todėl apie bet kurį iš jų turėtumėte manyti, 
kad jis neatskubės į pagalbą tuoj pat. Be to, Bayeso logika reika- 
lauja, kad pakoreguotumėte savo nuomonę atsižvelgdami į šiame 
kontekste svarbią informaciją apie tą davusįjį interviu. Tačiau fil- 
muojant interviu buvo labai stengiamasi, kad vaizdo įrašai būtų 
neinformatyvūs. Todėl jie nedavė jokio pagrindo spręsti apie tai, 
ar kalbintieji eksperimento dalyviai pasirengę padėti žmogui la- 
biau negu bet koks atsitiktinai parinktas studentas. Nesant naujos 
naudingos informacijos, Bayeso sprendimas būtų paisyti bazinių 
rodiklių. 

Nisbettas ir Borgida paprašė dvi studentų grupes pažiūrėti tas 
vaizdajuostes ir prognozuoti abiejų jose kalbintų žmonių elgesį. 
Pirmosios grupės studentams buvo papasakota tik apie pasiren- 
gimo padėti eksperimento procedūrą, neminint gautų rezultatų. 
Studentų prognozės atskleidė, kaip jie suvokia žmogaus prigimtį ir 
kaip supranta tą situaciją. Kaip ir galima buvo laukti, jie progno- 
zavo, kad abu juostos veikėjai tučtuojau puls į pagalbą. Antrosios 
grupės studentai žinojo ir eksperimento procedūrą, ir jo rezulta- 
tus. Abiejų grupių prognozių palyginimas duoda atsakymą į svar- 
bų klausimą: ar studentai iš šio pasirengimo padėti eksperimento 
rezultatų pasimokė ko nors, kas būtų reikšmingiau pakeitę jų mąs- 
tymo būdą? Atsakymas paprastas ir aiškus: ničnieko. Jų prognozės 
apie tuos du žmones nė kiek nesiskyrė nuo prognozių tų studentų, 
kurie neturėjo eksperimento statistinių rezultatų. Jie žinojo gru- 
pės, iš kurios buvo tie davusieji interviu, bazinį rodiklį, bet tebeli- 
ko įsitikinę, kad vaizdajuostėje matyti žmonės atskubėjo į pagalbą 
nelaimės ištiktam pašaliečiui. 

Psichologijos dėstytojus šio tyrimo išvados nuvilia. Supažin- 
dindami savo studentus su žmonių elgesiu pagalbos teikimo eks- 
perimente tikimės, kad jie sužinos kažką tokio, ko nežinojo iki 
tol, norime pakeisti jų mąstyseną apie žmonių elgesį konkrečio- 
je situacijoje. Šis tikslas Nisbetto ir Borgidos tyrime nebuvo pa- 
siektas ir nėra pagrindo manyti, kad būtų gauti kitokie rezultatai, 
jei jiedu būtų pasirinkę kitą stebėtiną psichologinį eksperimentą. 
Ir iš tikrųjų, Nisbettas ir Borgida pranešė gavę panašius rezulta- 
tus ir kitame tyrime, kuriame nedidelio grupės spaudimo paveik- 
ti žmonės sutiko patirti daug skausmingesnius elektros smūgius, 
negu dauguma mūsų (ir jų) galėjo tikėtis. Studentai, neįgiję gebėji- 
mo kitaip vertinti socialinės aplinkos poveikį, iš šio eksperimento 
neišmoko nieko vertinga. Prognozės, kurias jie daro apie atsitik- 
tinius pašaliečius ar apie savo elgesį, rodo, kad jų požiūris į savo 
elgesį nepasikeitė. Nisbetto ir Borgidos žodžiais tariant, studentai 

stengiasi „ramiai atsieti save“ (ir savo draugus bei pažįstamus) nuo 
juos nustebinusių eksperimento išvadų. Tačiau psichologijos dės- 
tytojai neturėtų pasiduoti nevilčiai, nes Nisbettas ir Borgida rado 
būdą, kaip priversti savo studentus įvertinti pagalbos teikimo eks- 
perimento esmę. Jie surinko kitą studentų grupę ir išmokė to eks- 
perimento procedūros, bet nepasakė, kokie buvo jo rezultatai - tik 
parodė dvi vaizdajuostes ir tiesiog pakomentavo, kad tie du ką tik 
matyti žmonės neatėjo į pagalbą nepažįstamajam. Po to paprašė 
spėti, kokie gi buvo bendri rezultatai. Rezultatas stulbinamas: stu- 
dentų prognozės buvo nepaprastai tikslios. 

Norėdami išmokyti studentus tų psichologijos dalykų, kurių jie 
anksčiau nežinojo, turite nustebinti. Tačiau kokio nustebinimo tu- 
rėtų pakakti? Nisbettas ir Borgida pastebėjo, kad jei pateikia savo 
studentams kokį nors įdomų statistinį faktą, studentai nesugeba 
ničnieko iš jo pasimokyti. Tačiau nustebinti pavienių atvejų (pa- 
vyzdžiui, du malonūs žmonės neatėjo į pagalbą), jie iš karto da- 
rydavo apibendrinimą ir išvadą, kad padėti yra sunkiau, negu jie 
manė. Nisbettas ir Borgida šiuos rezultatus apibendrino tokia įsi- 
mintina sentencija: 


Žmonių nenoras iš bendrybių išvesti konkretybes prilygsta tik jų norui 
iš konkretybių išvesti bendrybes. 


Tai gili ir svarbi išvada. Keliantys nuostabą statistiniai faktai apie 
individų elgesį gali paveikti žmonės taip, kad apie tai jie net papa- 
sakos savo draugams, tačiau tai nereiškia, kad jų supratimas apie 
pasaulį iš tikrųjų pakito. Spręsti, ar išmokote psichologijos, galima 
iš to, ar pakito situacijų, su kuriomis susiduriate, supratimas, o ne 
iš to, ar įsimenate naujus faktus. Mūsų mąstymą apie statistinius 
duomenis nuo mąstymo apie individualius atvejus skiria gili pra- 
raja. Priežastinės interpretacijos statistiniai rezultatai daro stipres- 
nį poveikį mąstymui negu nepriežastinė informacija. Tačiau net 
patys patraukliausi priežastiniai statistiniai duomenys nepakeis 


232 + EURISTIKA IR ŠALIŠKUMAS 


įsisenėjusių įsitikinimų arba nuomonių, grindžiamų asmenine pa- 
tirtimi. Ir priešingai: stebinantys individualūs atvejai daro stiprų 
poveikį ir dėstant psichologiją kur kas veiksmingesni, nes reikia 
pašalinti nesuderinamumą (incongruity) ir įterpti tą atvejį į priežasti- 
nę istoriją. Štai kodėl šioje knygoje yra klausimų, skirtų asmeniškai 
skaitytojui. Juk didesnė tikimybė, kad ko nors išmoksite rasdami 
stebinančių dalykų savo pačių elgesyje, negu girdėdami nuostabą 
keliančių faktų apie žmones apskritai. 


ŠNEKOS APIE PRIEŽASTIS IR STATISTINIUS DUOMENIS 


„Negalime tikėtis, kad jie iš tikrųjų ko nors išmoks vien tik iš statis- 
tinių duomenų. Parodykime vieną kitą reprezentatyvų individualų 
atvejį jų I sistemai paveikti.“ 


„Nereikia jaudintis, kad ši statistinė informacija bus ignoruojama. 
Priešingai, ji bus tučtuojau panaudota stereotipui sudaryti.“ 

Regresija vidurkio link 


Vieną iš didžiausią pasitenkinimą atnešusių „proto nušvitimų“ per 
visą savo karjerą patyriau mokydamas Izraelio karinių oro pajė- 
gų skraidymo instruktorius efektyvaus treniravimo psichologijos. 
Aiškinau jiems apie svarbų įgūdžių lavinimo principą: skatinimas 
už geresnius užduoties rezultatus veikia geriau nei bausmės už 
klaidas. Šią prielaidą patvirtina daug įrodymų iš tyrimų, atliktų su 
balandžiais, žiurkėmis ir kitais gyvūnais bei žmonėmis. 

Kai baigiau savo entuziastingą paskaitą, vienas iš labiausiai pa- 
tyrusių tos grupės instruktorių pakėlė ranką ir pats išdrožė trum- 
pą kalbą. Pradėjo nuo to, kad sutiko, jog paskatos už geriau atlie- 
kamas užduotis gali puikiai tikti paukščiams, bet nesutiko, kad jos 
turi poveikį aviacijos kariūnams. Štai ką jis tvirtino: 

„Daug kartų esu pagyręs aviacijos kariūnus, gerai atlikusius ko- 
kią nors aukštojo pilotažo figūrą. Kai jie bandydavo ją pakartoti, 
paprastai pavykdavo blogiau. Kita vertus, dažnai tekdavo šaukti į 
kokio nors kariūno ausines, kad blogai atlieka pratimą, ir po to jis 
dažniausiai jį atlikdavo sėkmingai. Taigi nepasakokite, kad skati- 
nimas veiksmingas, o bausmės - ne, nes iš tikrųjų yra priešingai“ 

Tai buvo džiaugsminga įžvalgos akimirka: į statistikos principą, 
kurio mokiau daugelį metų, pažvelgiau naujai. Tas instruktorius 
buvo teisus, bet kartu visiškai neteisus! Jo pastebėjimas buvo įžval- 

gus ir teisingas: tie atvejai, kai girdavo už gerai atliekamas užduotis, 
greičiausiai buvo lydimi nesėkmės atvejų, o po pabarimų jos pa- 
prastai buvo atliekamos geriau. Tačiau išvada, kurią jis padarė apie 
skatinimo ir bausmių poveikį, buvo visiškai neteisinga. Tai, ką jis 
matė, žinoma kaip regresijos vidurkio link (regression to the mean), arba 
grįžimo vidurkio link, efektas. Šiuo atveju to priežastis buvo atsitikti- 
niai atlikimo kokybės svyravimai. Natūralu, kad jis pagirdavo tik tą 
kariūną, kuris pratimą atlikdavo geriau nei vidutiniškai. Tačiau ka- 
riūnui greičiausiai tas konkretus mėginimas tiesiog pavykdavo, o ki- 
tas būdavo blogesnis nepriklausomai nuo to, buvo jis pagirtas ar ne. 
Panašiai ir su papeikimais: instruktorius šaukdavo į kariūno ausines 
tik tada, kai šis pratimą atlikdavo neįprastai blogai, todėl kitą kar- 
tą rezultatas turėjo pagerėti savaime, nepriklausomai nuo to, kaip 
elgėsi instruktorius. Žodžiu, tas instruktorius prie neišvengiamų 
atsitiktinio proceso svyravimų prikabino priežastinę interpretaciją. 

Iššūkis reikalavo atsako, tačiau vargu ar prognozavimo alge- 
bros paskaita būtų džiaugsmingai sutikta. Todėl atsisakęs jos krei- 
da ant grindų nupiešiau taikinį. Po to paprašiau, kad visi esantys 
kambaryje kariūnai pasisuktų nugara ir nežiūrėdami mestų į jį 
vieną po kitos dvi monetas. Išmatavome tų monetų atstumus nuo 
taikinio ir kiekvieno kariūno rezultatus užrašėme ant lentos. Po to 
pirmojo bandymo rezultatus perrašėme eilės tvarka nuo geriausio 
iki blogiausio. Paaiškėjo, kad dauguma tų (bet ne visi), kuriems 
geriau pasisekė pirmą kartą, kitą kartą pasirodė prasčiau, o tų, ku- 
rių pirmasis mėginimas buvo nesėkmingas, antrasis metimas daž- 
niausiai būdavo tikslesnis. Instruktoriams pasakiau, jog tai, ką jie 
matė lentoje, sutapo su tuo, ką girdėjome apie aukštojo pilotažo 
figūrų atlikimą vienas po kito einančių mėginimų metu: po blogo 
atlikimo paprastai eidavo pagerėjimas, o po gero - pablogėjimas; 
pagyrimas ar bausmė tam įtakos neturėjo. 

Tą dieną padariau atradimą: skraidymo instruktoriai pateko 
į priklausomybės nuo aplinkybių spąstus. Bardami kariūnus už 

blogai atliktą pratimą, jie pasiekdavo rezultatų pagerėjimo kitą 
kartą, bet barimas iš tikrųjų jokio poveikio neturėdavo. Be to, 
tokioje keblioje padėtyje atsidurdavo ne tik tie instruktoriai. 
Susidūriau su svarbiu Žmonių egzistencijos sąlygų faktu: grįžta- 
masis ryšys, kuriam mus pasmerkia gyvenimas, yra iškreiptas. 
Giriame kitus už gerą elgesį ir barame už nesėkmes, o statistikos 
požiūriu už malonų elgesį esame baudžiami, o už šiurkštų pa- 
maloninami. 


TALENTAS IR SĖKMĖ 


Prieš keletą metų Johnas Brockmanas, redaguojantis internetinį 
žurnalą Edge, paprašė didelio būrio mokslininkų įvardyti savo 
„mėgstamą lygtį“. Štai ką jam atsakiau: 


Pasiekimai = talentas + sėkmė 
Dideli pasiekimai = truputį daugiau talento + daug sėkmės 


Nieko nestebinanti mintis, kad sėkmė dažnai prisideda prie pa- 
siekimų, netikėtoje šviesoje parodo pirmųjų dviejų aukšto lygio 
golfo turnyro dienų rezultatus. Kad būtų paprasčiau, sakykime, 
kad dvi dienas turnyro dalyvių vidurkis buvo 72 parai. Mūsų dė- 
mesį patraukia žaidėjas, kuriam pirmąją dieną sekėsi labai gerai — 
66 parai. Ką galima sužinoti iš šio puikaus rezultato? Spontaniška 
išvada būtų tokia: tas žaidėjas talentingesnis nei vidutinis turnyro 
dalyvis. Tačiau pasiekimo formulė perša mintį, kad ne mažiau pa- 
grįsta ir kita išvada: tam žaidėjui, kurio rezultatai pirmąją dieną 
buvo tokie puikūs, greičiausiai tą dieną sekėsi geriau nei paprastai. 
Jei pritariate teiginiui, kad pasiekimai priklauso ne tik nuo talento, 
bet ir nuo sėkmės, išvada, kad tą dieną žaidėjui pasisekė, ne mažiau 
pagrįsta už išvadą, kad jis talentingas. 

Be to, jei susitelksite į žaidėją, kuriam tą dieną prireikė 5 smū- 
gių daugiau už parą, turėsite pagrindo daryti išvadą, kad jis gana 

silpnas ir kad jam tą dieną labai nesisekė. Be abejo, suprantate, kad 
nė viena iš tų išvadų nėra neginčijama. Visai įmanoma, kad žai- 
dėjas, tą dieną surinkęs 77 taškus, taip pat labai talentingas, tik 
jam baisiai nesisekė. Iš pirmosios dienos rezultatų galima daryti 
tokias išvadas, kurios, nors ir nebus neabejotinos, bet bus tikėtinos 
ir greičiau teisingos negu neteisingos. 

Aukštesnis už vidurkį 


rezultatas pirmąją dieną = didesnis už vidurkį talentas + 
sėkmė pirmąją dieną 


ir 


Žemesnis už vidurkį 
rezultatas pirmąją dieną = mažesnis už vidurkį talentas + 
sėkmė pirmąją dieną 


O dabar sakykime, kad žinote žaidėjo pirmosios dienos rezultatą 
ir jūsų prašo prognozuoti, koks bus jo rezultatas antrąją dieną. Ti- 
kitės, kad žaidėjai išlaikys tokį pat talento lygį ir kitą dieną, todėl 
prognozuosite, kad pirmojo žaidėjo rezultatai bus „aukštesni už 
vidurkį“, o antrojo - „žemesni už vidurkį“. Sėkmė, be abejo, kitas 
dalykas. Nėra būdų prognozuoti, kokia ji bus antrąją (ar bet kurią 
kitą) dieną, todėl geriausia išeitis —- manyti, kad ji bus vidutinė, nei 
gera, nei bloga. Kitaip tariant, neturint jokios kitos informacijos 
išmintingiausia prognozuoti, kad žaidėjų rezultatai antrąją dieną 
nepakartos pirmosios dienos rezultatų. Štai ką daugiausia galėtu- 
mėte pasakyti: 


+ žaidėjui, kuriam gerai sekėsi pirmąją dieną, greičiausiai sek- 
sis ir antrąją, tik kiek mažiau, nes vargu ar pirmąją dieną jį 
lydėjusi neįprasta sėkmė pasikartos ir antrąją dieną; 

+ žaidėjo, kuriam pirmąją dieną nesisekė, rezultatai greičiau- 
siai bus žemesni už vidurkį ir antrąją dieną, nors ir gerėlesni, 
nes galimos nesėkmės laikotarpis neturėtų užsitęsti. 

Taip pat tikimės, kad skirtumas tarp tų dviejų žaidėjų antrąją 
dieną sumažės, nors ir prognozuojame, kad pirmajam žaidėjui vis 
tiek seksis geriau negu antrajam. 

Mano studentai visada nustebdavo išgirdę, kad geriausi pro- 
gnozuojami rezultatai antrąją dieną prastesni ir arčiau vidurkio, 
kuriuo paremtos prognozės (pirmosios dienos rezultato). Kaip tik 
dėl to toks modelis vadinamas regresija vidurkio link. Kuo aukštes- 
nis pradinis rezultatas, tuo didesnės regresijos reikėtų tikėtis, nes 
neįprastai geras rezultatas rodo, jog ta diena buvo labai sėkminga. 
Toks regresinis prognozavimas yra pagrįstas, bet jo tikslumas ne- 
garantuotas. Keli žaidėjai, kurių rezultatas pirmąją dieną buvo 66 
parai, antrąją dieną gali pasiekti dar geresnį rezultatą, jeigu jiems 
labiau nusišypsos sėkmė. Tačiau daugumai žaidėjų seksis blogiau, 
nes jų sėkmės rodiklis jau nebebus aukštesnis už vidurkį. 

O dabar eikime prieš laiko rodyklę. Išdėstykite žaidėjus pagal 
jų antrosios dienos rezultatus ir pažvelkite į jų pirmosios dienos re- 
zultatus. Pamatysite tiksliai tą patį regresijos vidurkio link mode- 
lį. Geriausius antrosios dienos žaidėjus greičiausiai lydėjo sėkmė; 
galima manyti, kad pirmąją dieną jiems sekėsi prasčiau, tad ir re- 
zultatai tą dieną buvo prastesni. Tas faktas, kad regresija vidurkio 
link pastebima ir prognozuojant ankstesnį rezultatą pagal vėlesnį 
rezultatą, turėtų įtikinti jus, kad ji neturi priežastinio paaiškinimo. 

Grįžimo vidurkio link atvejai paplitę visur, o drauge su jais — ir 
klaidinantys priežastiniai jų paaiškinimai. Gerai žinomas pavyz- 
dys yra vadinamasis „Sports Illustrated prakeiksmas“ - tvirtini- 
mas, kad sportininkas, kurio atvaizdas pasirodo to žurnalo virše- 
lyje, pasmerktas kitą sezoną pasirodyti blogiau. Dažnai tai aiškina- 
ma per didele savikliova ir jaučiamu spaudimu pateisinti didelius 
lūkesčius. Tačiau šį „prakeiksmą“ galima paaiškinti ir paprasčiau: 
sportininko atvaizdas patenka į Sports Illustrated viršelį, jei praei- 
tą sezoną jis pasirodė ypač gerai - greičiausiai lydimas sėkmės, o 
sėkmė juk permaininga. 

Man teko stebėti vyrų šuolių su slidėmis rungtį žiemos olim- 
pinėse žaidynėse kaip tik tuo metu, kai kartu su Amosu rašiau 
straipsnį apie intuityvų prognozavimą. Kiekvienas sportininkas 
turėjo teisę šokti po du kartus ir tų abiejų šuolių rezultatų suma 
buvo laikoma galutiniu rezultatu. Nustebau išgirdęs sporto ko- 
mentatorių aiškinimus sportininkams rengiantis savo antriesiems 
šuoliams: „Norvegijos atstovo pirmasis šuolis buvo puikus; jis bus 
įsitempęs, tikėsis išsaugoti savo pirmavimą ir greičiausiai antrasis 
šuolis bus blogesnis“ arba „Švedijos atstovo pirmasis šuolis buvo 
prastas, tad dabar jis žino, jog neturi ką prarasti, ir bus atsipalai- 
davęs; tai turėtų padėti jam antruoju bandymu pasirodyti geriau.“ 
Akivaizdu, kad tas komentatorius pastebėjo regresiją vidurkio link 
ir sugalvojo priežastinę istoriją neturėdamas jokių įrodymų. Pati 
istorija galėjo būti ir teisinga. Jei būtume matavę sportininkų pulsą 
prieš kiekvieną šuolį, gal iš tikrųjų būtume pastebėję, kad po nesėk- 
mingo pirmojo šuolio jie labiau atsipalaidavę. O gal ir ne. Reikia 
nepamiršti, kad pokytis, įvykęs laikotarpiu tarp pirmojo ir antro- 
jo šuolių, nereikalauja priežastinio paaiškinimo. Tai matematiškai 
neišvengiama pasekmė fakto, kad pirmojo šuolio rezultatui turėjo 
įtakos ir sėkmė. Ši istorija nelabai mus tenkina (juk mielai visi teik- 
tume pirmenybę priežastinei), bet ką padarysi - taip jau yra. 


REGRESIJOS SAMPRATA 


Regresijos vidurkio link reiškinys, dažnai nepastebimas ar netei- 
singai aiškinamas, žmogaus prigimčiai keistas ir neįprastas tokiu 
mastu, kad buvo identifikuotas ir suprastas dviem šimtais metų 
vėliau, nei sukurta visuotinės traukos teorija ir diferencialinis skai- 
čiavimas. Be to, jam paaiškinti prireikė vieno iš iškiliausių devynio- 
liktojo amžiaus Britanijos protų, ir net jis tai padarė labai sunkiai. 
Regresijos vidurkio link reiškinį devynioliktojo amžiaus pabai- 
goje atrado ir įvardijo seras Francisas Galtonas, Charleso Darwi- 

no trečios eilės pusbrolis ir garsus eruditas. To atradimo jaudulys 
juntamas 1886 metais paskelbtame straipsnyje Regression towards 
Mediocrity in Hereditary Stature (Ūgio paveldimumo regresija vidutiny- 
bės link), kuriame pateikiami viena po kitos einančių sėklų kartų 
dydžio matavimai, o vaikų ūgis lyginamas su jų tėvų ūgiu. Štai ką 
jis rašo apie savo atliktus sėklų tyrimus: 


„Jie davė rezultatus, kurie atrodė labai verti dėmesio, ir aš panaudojau 
juos kaip pagrindą paskaitai Karališkajame institute 1877 metų vasario 
9-ąją. Iš tų eksperimentų paaiškėjo, kad palikuonio sėklos savo dydžiu 
nėra linkusios panėšėti į motininio augalo sėklas, o visada yra labiau 
vidutinės negu šios: mažesnės, jei motininio augalo buvo didelės, ir 
didesnės, jei motininio augalo buvo labai mažos... Tie eksperimentai 
taip pat atskleidė, kad vidutinė palikuonių regresija vidurkio link tiesiai 
proporcinga motininio augalo nuokrypiui nuo jo.“ 


Matyt, Galtonas tikėjosi, kad jo išsilavinusi auditorija Karališka- 
jame institute - seniausioje pasaulyje nepriklausomoje tyrimų 
draugijoje - bus ne mažiau už jį patį nustebinta jo „vertų dėmesio 
stebėjimų“. Tačiau iš tikrųjų verta dėmesio tai, kad jį taip nuste- 
bino statistinis taisyklingumas, tiek pat paplitęs, kaip ir oras, ku- 
riuo kvėpuojame. Regresijos vidurkio link reiškinių galima rasti 
visur, kur tik pažvelgsi, tik jų neatpažįstame. Mums tik atrodo, kad 
jie pasislėpę, o iš tikrųjų rasti juos visai lengva. Galtonui prirei- 
kė kelerių metų, kad nuo palikuonių ūgio regresijos vidurkio link 
pereitų prie platesnio suvokimo, t. y. suprastų, jog esant nevisiškai 
dviejų kintamųjų koreliacijai regresija vidurkio link neišvengiama, 
o tokią išvadą jis padarė pasitelkęs pačius geriausius to meto sta- 
tistikus!. 

Viena iš kliūčių, kurias Galtonui teko įveikti, buvo problema, 
kaip išmatuoti regresiją vidurkio link tarp kintamųjų, kurie ma- 
tuojami skirtingais matavimo vienetais, pavyzdžiui, tarp svorio ir 
skambinimo pianinu meistriškumo. Tai galima padaryti atskaitos 
tašku laikant bendrą populiaciją (population). Įsivaizduokite, kad 

buvo išmatuotas visų pradinės mokyklos klasių 100 mokinių svoris 
bei jų gebėjimai skambinti pianinu ir tie duomenys buvo surikiuoti 
eilės tvarka, nuo geriausio iki blogiausio. Pavyzdžiui, jei Džeinė 
užima trečiąją vietą pagal skambinimo pianinu meistriškumą ir 
dvidešimt septintąją vietą pagal svorį, galima teigti, kad skambinti 
pianinu jai sekasi geriau negu augti. Kad būtų paprasčiau, padary- 
kime tam tikras prielaidas. 
Sakykime, kad bet kuriame amžiuje: 


+ skambinimo pianinu sėkmė priklauso tik nuo to, kiek valan- 
dų per savaitę skambinama; 

+ svoris priklauso tik nuo to, kiek ledų suvalgoma; 

+ suvalgytų ledų kiekis ir skambinimo pianinu savaitinė tru- 
kmė yra nesusiję dydžiai. 


Dabar naudodamiesi sąraše nurodytomis vietomis (arba pagal 
standartizuotus rodiklius, kaip mėgsta sakyti statistikai), galime 
parašyti kelias lygtis: 

svoris = amžius + suvalgytų ledų kiekis 


skambinimo pianinu meistriškumas = amžius + skambinimo pianinu 
savaitinė trukmė 


Pamatysite: jei skambinimo pianinu meistriškumą prognozuosime 
pagal mokinio svorį arba atvirkščiai, bus regresija vidurkio link. 
Jei apie Tomą žinote tik tiek, kad jis tarp 100 mokinių pagal svorį 
dvyliktas (taigi užima gerokai aukštesnę už vidurkį vietą), galėsite 
daryti statistinę išvadą, kad jis greičiausiai vyresnis už vidurkį ir 
tikriausiai suvalgo daugiau ledų negu kiti vaikai. O jei apie Barba- 
rą žinote tik tiek, kad ji pagal skambinimo pianinu meistriškumą 
užima aštuoniasdešimt penktą vietą (gerokai žemesnę už grupės 
vidurkį), galėsite daryti išvadą, kad ji tikriausiai jaunesnė už vi- 
durkį ir turbūt skambina pianinu mažiau valandų per savaitę negu 
dauguma kitų vaikų. 

Dviejų rodiklių koreliacijos koeficientas, kintantis nuo o iki 1, 
yra jiems abiem darančių poveikį veiksnių santykinio svorio ma- 
tas. Pavyzdžiui, mes turime pusę motinos ir pusę tėvo genų, taigi 
palyginti mažai nuo aplinkos veiksnių priklausomų požymių (pa- 
vyzdžiui, ūgio) tėvo ir vaiko rodiklių koreliacijos koeficientas? bus 
netoli 0,50. Kad būtų lengviau suvokti koreliacijos mato reikšmę, 
pateikiu kelis to koeficiento pavyzdžius: 


+ Daiktų, tiksliai išmatuotų anglų ar metriniais matavimo 
vienetais, koreliacijos koeficientas yra 1. Bet kuris veiksnys, 
darantis įtaką reikšmėms, išmatuotoms vienais matavimo 
vienetais, darys tokią pat (100 96) įtaką ir reikšmėms, išma- 
tuotoms kitais matavimo vienetais. 

+ Suaugusių amerikiečių vyrų ūgio ir svorio koreliacijos ko- 
eficientas* jų pačių pateiktais duomenimis — 0,41. Įtraukus 
moteris ir vaikus jis bus daug didesnis, nes individų lytis ir 
amžius turi įtakos jų ūgiui bei svoriui, todėl bendrų veiksnių 
santykinė reikšmė padidėja. 

+ Stojamųjų egzaminų į koledžus ir vidurinės mokyklos aukš- 
tesniųjų klasių akademinių gabumų testo balų vidurkio 
koreliacijos koeficientas — apie 0,6. Tačiau gabumų testų ir 
mokymosi magistrantūroje sėkmės koreliacijos koeficientas 
daug mažesnis - daugiausia dėl to, kad išmatuoti gabumų ro- 
dikliai šioje grupėje mažai skiriasi. O jei visų gabumai maž- 
daug vienodi, mažai tikėtina, kad skirtumai pagal šį rodiklį 
turėtų didelę reikšmę matuojant sėkmę. 

+ Pajamų dydžio ir išsilavinimo lygio koreliacijos koeficientas? 
Jungtinėse Valstijose sudaro apie 0,40. 

+ Šeimos pajamų ir jos telefono numerio keturių paskutiniųjų 
skaičių koreliacijos koeficientas lygus o. 


Erancisui Galtonui prireikė kelerių metų suprasti, kad koreliaci- 
ja ir regresija vidurkio link“ — ne dvi sąvokos, o tik du skirtingi 

požiūriai į tą pačią sąvoką. Bendra taisyklė gana paprasta, bet jos 
padariniai stebinantys: tais atvejais, kai dviejų reikšmių koreliacija 
netobula, vyksta regresija prie vidurkio. Galtono įžvalgai pagrįsti 
panaudokime teiginį, kurį daugelis laiko gana įdomiu: 


Labai protingos moterys linkusios ištekėti už ne tokių protingų 
kaip jos vyrų. 


Kokiame nors pobūvyje paprašę paaiškinti šį reiškinį galite už- 
megzti įdomų pokalbį, nes jūsų draugai mielai atsilieps į tokį 
prašymą. Net ir susipažinę su statistika žmonės spontaniškai 
interpretuos tą teiginį priežastinėmis kategorijomis. Kai kurie 
manys, kad labai protingos moterys nori išvengti tiek pat pro- 
tingų vyrų konkurencijos arba kad ieškodamos vyro jos privers- 
tos leistis į kompromisą, nes protingi vyrai nenori varžytis su 
protingomis moterimis. Linksmame pobūvyje bus pasiūlyta ir 
dirbtinesnių, originalesnių paaiškinimų. O dabar apsvarstykite 
šį teiginį: 


Sutuoktinių intelekto įverčių koreliacijos koeficientas toli gražu netobulas. 


Šis teiginys akivaizdžiai teisingas, bet visiškai neidomus. Tokiais 
atvejais tobulos koreliacijos niekas nesitiki. Čia nėra ko ir aiškinti. 
Tačiau teiginys, kuris jums pasirodė esąs įdomus, ir teiginys, kurį 
palaikėte paprastu, algebriškai yra tapatūs. Jei sutuoktinių intelek- 
to koreliacija netobula (ir jei proto atžvilgiu vyrai ir moterys vi- 
dutiniškai nesiskiria), egzistuoja matematinė neišvengiamybė, kad 
labai protingos moterys ištekės už vyrų, kurie vidutiniškai ne tokie 
protingi kaip jos (žinoma, galimas ir atvirkščias variantas). Regre- 
sija vidurkio link negali būti įdomesnė ar lengviau paaiškinama už 
netobulą koreliaciją. 

Greičiausiai pritariate Galtono grumtynėms su regresijos vi- 
durkio link sąvoka. Tiesą sakant, statistikas Davidas Freedmanas 
mėgo kartoti, kad jei regresijos vidurkio link klausimas iškiltų 

nagrinėjant kokią nors baudžiamąją ar civilinę bylą, ta pusė, kuri 
turėtų aiškinti regresijos vidurkio link sąvoką prisiekusiesiems, 
bylą praloštų. Iš kur toks kategoriškumas? Pagrindinė šio sunku- 
mo priežastis ne kartą minima šioje knygoje: protas labai linkęs 
ieškoti priežastinių paaiškinimų ir jam sunkiai sekasi, kai reikia 
tenkintis „tik statistiniais duomenimis“. Kai koks nors įvykis pa- 
traukia dėmesį, asociatyvi atmintis puola ieškoti jo priežasčių; 
tiksliau sakant, automatiškai aktyvuojamos visos atmintyje esan- 
čios priežastys. Aptikus grįžimą vidurkio link sužadinami prie- 
žastiniai paaiškinimai, tačiau jie neteisingi, nes regresija vidurkio 
link turi paaiškinimą, bet neturi priežasties. Įvykis, patraukiantis 
dėmesį golfo turnyre — tai dažnai pasitaikantis žaidėjų, kuriems 
gerai sekėsi pirmąją dieną, rezultatų pablogėjimas kitą dieną. Šiuo 
atveju geriausias paaiškinimas būtų toks: tiems žaidėjams pirmąją 
dieną sekėsi neįprastai gerai, tačiau tokiame paaiškinime nėra to 
priežastingumo, kurį protas taip mėgsta. Tiesą sakant, tiems, kurie 
pateikia įdomius regresijos vidurkio link poveikio paaiškinimus, 
dosniai mokame. Koks nors verslo apžvalgininkas, teisingai paste- 
bėjęs, kad „verslui šiemet sekėsi geriau, nes pernai sekėsi prastai“, 
greičiausiai neilgai šmėsčios ekranuose. 
. 

Dėl mūsų sunkumų, susijusių su regresijos vidurkio link sąvoka, 
kaltos ir I, ir II sistemos. Be specialių paaiškinimų, o kai kada net 
ir šiek tiek susipažinus su statistika koreliacijos ir grįžimo vidurkio 
link santykis nėra aiškus. II sistemai jį sunku suprasti ir įsisavinti. 
Iš dalies tą lemia jai būdingas atkaklus priežastinių paaiškinimų 
poreikis. 


Energiniais gėrimais gydomų depresyvių vaikų būklė per tris mėnesius 
pastebimai pagerėja. 


Tokį sakinį sugalvojau kaip laikraščio straipsnio antraštę, tačiau 
jos pranešamas faktas teisingas: jei depresijos apimtų vaikų grupę 

kurį laiką gydysite energiniu gėrimu, jų sveikata pastebimai page- 
rės. Pajus pagerėjimą ir tie depresyvūs vaikai, kurie kasdien kurį 
laiką stovi ant galvos arba po dvidešimt minučių išbūna apsikabinę 
katę. Dauguma žmonių, perskaičiusių tokias antraštes, automatiš- 
kai padarys išvadą, kad pagerėjimą paskatino energinis gėrimas ar 
apsikabinta katė, tačiau tokia išvada visiškai nepagrįsta. Depresija 
sergantys vaikai sudaro ekstremalią grupę, jie labiau prislėgti negu 
dauguma kitų vaikų, o ekstremalios grupės ilgainiui sugrįžta prie 
vidurkio. Nuoseklių tikrinimų metu nustatytų depresijos lygio ro- 
diklių koreliacijos koeficientas toli gražu netobulas, todėl pasireikš 
regresija vidurkio link: depresijos kamuojamų vaikų būklė ilgai- 
niui kiek pagerės, net jei jie neglostys kačių ir negers energinių gė- 
rimų. Norint pasidaryti išvadą, kad koks nors energinis gėrimas ar 
gydymo priemonė veiksmingi, reikia tokiu būdu gydomą pacientų 
grupę palyginti su kontroline grupe, negaunančia jokio gydymo 
(bus dar geriau, jeigu ji gaus placebą). Tokiu atveju tikimasi, kad 
kontrolinės grupės narių sveikatos būklė pagerės vien dėl regresi- 
jos vidurkio link, o tokio eksperimento tikslas - nustatyti, ar gy- 
domų pacientų sveikata pagerėjo labiau, nei būtų galima paaiškinti 
tik regresija vidurkio link. 

Regresijos vidurkio link padarinių neteisingos priežastinės in- 
terpretacijos būdingos ne tik skaitantiems populiariąją spaudą. 
Statistikas Howardas Waineris sudarė ilgą žymių mokslininkų, 
padariusių tokią pat klaidą (supainiojusių paprasčiausią koreliaciją 
su priežastingumu), sąrašą'. Regresijos vidurkio link padariniai — 
dažnas tyrimų problemų šaltinis, tad patyrę mokslininkai išsiugdė 
sveiką pinklių — nepagrįstų priežastinių išvadų — baimę. 

Vienas iš mano mėgstamiausių intuityvaus prognozavimo klaidų 
pavyzdžių paimtas iš puikaus Maxo Bazermano teksto Judgment 
in Managerial Decision Making (Nuomonės priimant vadovavimo spren- 


dimus): 


REGRESIJA VIDURKIO LINK + 245 


Esate universalinių parduotuvių tinklo pardavimų prognozuotojas. Vi- 
sos parduotuvės panašaus dydžio, beveik vienodas ir prekių asortimen- 
tas, bet pardavimų mastai skiriasi priklausomai nuo vietos, konkurenci- 
jos ir atsitiktinių veiksnių. Jums pateikė 2011 metų jų veiklos rezultatus 
ir paprašė atlikti pardavimų 2012-aisiais prognozes. Nurodė atsižvelgti 
į bendrą ekonomistų prognozę, kad iš viso pardavimai padidės 10 46. 
Kaip užbaigtumėte šią lentelę? 


Parduotuvė 2011 m. 2012 m. 

1 11000 000 USD 

2 23 000 000 USD 

3 18 000 000 USD 

4 29 000 000 USD 

Iš viso 81 000 000 USD 89 100 000 USD 


Perskaitę šį skyrių žinote, kad akivaizdus sprendimas kiekvienos 
parduotuvės pardavimus padidinti 10 96 neteisingas. Norite, kad 
prognozėse būtų atsižvelgta į regresiją vidurkio link. Tuo tikslu 
reikia prie parduotuvių su prastesniais pardavimų rezultatais pri- 
dėti daugiau kaip 10 96, o prie kitų pridėti mažiau (ar net atimti). 
Bet jei paklausite kitų žmonių nuomonės, jie greičiausiai nustebs, 
kam klausiate to, kas ir taip akivaizdu. Galtonas su apgailestavimu 
įsitikino, kad regresijos vidurkio link koncepcija toli gražu nėra 
akivaizdi. 


ŠNEKOS APIE REGRESIJĄ VIDUTINYBĖS LINK 


„Ji tvirtina iš patirties įsitikinusi, kad kritika veiksmingesnė už pagy- 
rimus. Deja, ji nesupranta, kad visa tai — tik regresijos vidurkio link 
rezultatas.“ 


„Galbūt jo antrasis pokalbis su mumis buvo ne toks įspūdingas kaip 
pirmasis, nes jis bijojo nuvilti mus, tačiau labiau tikėtina, kad pirma- 
sis pokalbis jam nepaprastai pavyko.“ 

„Mūsų atrankos procedūra gera, bet negalima teigti, kad ji tobula, 


todėl reikėtų laukti regresijos vidurkio link. Neturėtume nustebti, 
kad net ir patys geriausi kandidatai dažnai nepateisina lūkesčių.“ 

Intuityvių prognozių tramdymas 


Gyvenimas teikia daug progų prognozuoti. Ekonomistai progno- 
zuoja infliaciją ir nedarbą, finansų analitikai - pajamas, karo eks- 
pertai - gyvosios jėgos nuostolius, rizikos kapitalistai įvertina pel- 
ningumą, leidėjai ir prodiuseriai numato pirkėjų ir lankytojų skai- 
čių, rangovai apskaičiuoja, kiek laiko reikės projektams užbaigti, 
restoranų vyriausieji virėjai spėlioja, kokia bus įvairių patiekalų 
paklausa, statybos inžinieriai nustato, kiek betono reikės pastatui 
užbaigti, ugniagesių dispečeriai įvertina, kiek gaisrinių mašinų 
prireiks gaisrui užgesinti. Savo asmeniniame gyvenime progno- 
zuojame, kaip sutuoktinis reaguos pasiūlius persikraustyti į kitą 
butą ar kaip prisitaikysime naujoje darbovietėje. 

Kai kurios prognozės, pavyzdžiui, inžinierių, grindžiamos 
daugiausia žinynuose rasta informacija, tiksliais apskaičiavimais 
ir išsamia tokiais atvejais gaunamų rezultatų analize. Kitos dviem 
pagrindiniais būdais įtraukia nuojautą ir I sistemą. Kai kurios nuo- 
jautos daugiausia paremtos įgūdžiais ir kompetencija, įgytais kar- 
tojant tam tikrą patirtį. Greiti ir automatiški šachmatų meistrų, 
ugniagesių dispečerių ir gydytojų įvertinimai bei pasirinkimai, ku- 
riuos Gary Kleinas aprašė knygoje Sources of Power (Galios šaltiniai) 
ir kituose veikaluose, iliustruoja profesines nuojautas: susidūrus su 
problema sprendimas šauna į galvą labai greitai, nes aptinkamos 
panašios užuominos. Kitos nuojautos, kurių kartais subjektyviai 

neįmanoma atskirti nuo pirmųjų, kyla iš euristikos procedūrų, 
kurių metu dažnas užduotas sunkus klausimas sukeičiamas su 
lengvu. Intuityvias nuomones galima susidaryti nedvejojant, net 
jei jos paremtos neregresiniais silpnų įrodymų įverčiais. Žinoma, 
daugelis įvertinimų, ypač profesionaliose srityse, grindžiami ana- 
lizės ir nuojautos deriniu. 


NEREGRESYVIOS NUOJAUTOS 
Grįžkime prie jau pažįstamos veikėjos. 


Julija šiuo metu yra valstybinio universiteto aukštesniojo kurso studen- 
tė. Būdama vos ketverių, ji jau gerai skaitė. Koks jos pažymių vidurkis 
šiuo metu? 


Žmonės, gerai žinantys Amerikos švietimo sistemos padėtį, greitai 
įvardys konkretų skaičių, dažniausiai artimą 3,7 ar 3,8. Kaip jie tą 
daro? Jų I sistema tuo tikslu atlieka keletą operacijų. 


+ Ieškoma priežastinio ryšio tarp pradinių duomenų (Julijos 
skaitymo) ir prognozės tikslo (jos pažymių vidurkio). Tas ry- 
šys gali būti netiesioginis. Šiame pavyzdyje ir ankstyvi skai- 
tymo įgūdžiai, ir aukštas pažymių vidurkis rodo, kad ji gabi 
mokslui. Vadinasi, koks nors ryšys turi būti. Jūs (jūsų II sis- 
tema) kaip nesusijusią su šiuo klausimu greičiausiai atmesite 
žinią, kad Julija laimėjo meškeriojimo su musele varžybas ar 
kad vidurinėje mokykloje ji buvo perspektyvi sunkumų kil- 
notoja. Šis procesas iš esmės dichotomiškas: galime atmesti 
nesusijusią ar neteisingą informaciją, tačiau I sistema nepa- 
jėgi ištaisyti nedidelių duomenų trūkumų. Todėl intuityvios 
prognozės beveik visiškai neatsižvelgia į realius prognosti- 
nius informacijos ypatumus. Jei ryšys aptinkamas, kaip Ju- 
lijos ankstyvo gebėjimo skaityti atveju, suveikia principas 

KMTY [ką matai, tas ir yra], asociatyvi atmintis iš turimos 
informacijos beregint automatiškai sukuria įmanomai ge- 
riausią istoriją. 

+ Paskui duomenys įvertinami galiojančios normos atžvilgiu. 
Kokiu laipsniu vaikas, kuris gerai skaito būdamas vos ket- 
verių, išsivystęs ne pagal metus? Kokia santykinė vieta ar 
koks procentilis atitinka tokį pasiekimą? Grupė, su kuria tas 
vaikas lyginamas (vadiname ją referentine grupe), nevisiškai 
apibrėžta, bet šnekamojoje kalboje paprastai taip ir būna: jei 
koks nors koledžo absolventas apibūdinamas kaip „gana ga- 
bus“, turbūt nedažnai paklausite: „Kokią referentinę grupę 
turite galvoje sakydamas „gana gabus“? 

+ Tolesnis žingsnis - sukeitimas (substitucija) ir intensyvumo 
sugretinimas. Vietoj atsakymo į klausimą, koks jos pažymių 
vidurkis koledže, pateikiami nepatikimi kognityvinių gebė- 
jimų vaikystėje vertinimai. Skaičiuojant procentais, Julijos 
pažymių koledže vidurkis bus toks pat kaip jos skaitymo pa- 
siekimų ankstyvoje vaikystėje. 

+ Klausime yra konkretus reikalavimas pateikti atsakymą pa- 
gal pažymių vidurkio skalę. Kitaip sakant, reikia dar vienos 
operacijos - sugretinti bendro įspūdžio apie Julijos mokslo 
pasiekimus intensyvumą su pažymių koledže vidurkiu, ati- 
tinkančiu jos talento įrodymus. Paskutinis žingsnis - įspūdį 
apie santykinę Julijos vietą pagal akademinį pažangumą iš- 
reikšti atitinkamu pažymių vidurkiu. 


Intensyvumo sugretinimas lemia tokias ekstremalias prognozes, 
kaip ir jų įrodymai, ir skatina žmones pateikti tą patį atsakymą į 
du visiškai skirtingus klausimus: 


Koks Julijos ankstyvų gebėjimų procentilis? 
Koks Julijos pažymių vidurkio procentilis? 

Dabar jau turėtumėte lengvai atpažinti, kad visos tos operacijos 
būdingos I sistemai. 

Jas išvardijau eilės tvarka, tačiau, be abejo, aktyvavimas asoci- 
atyvioje atmintyje plinta kitaip. Įsivaizduokite, kad šis procesas, 
inicijuotas informacijos ir klausimo, turi grįžtamąjį ryšį pats su sa- 
vimi ir galiausiai apsistoja ties nuosekliausiu (koherentiškiausiu) iš 
visų įmanomų sprendimų. 

. 

Mudu su Amosu kartą paprašėme vieno eksperimento dalyvių 
įvertinti aštuonių koledžo pirmakursių apibūdinimus, kuriuos 
remdamasis jų apklausa tariamai atliko vidurinės mokyklos kon- 
sultantas. Kiekvieną apibūdinimą sudarė penki epitetai, tokie kaip 
šiame pavyzdyje: 


protingas, pasitikintis savimi, apsiskaitęs, stropus, smalsus 


Kai kurių dalyvių paprašėme atsakyti į šiuos du klausimus: 
Kaip įvertintumėte savo įspūdį apie jų akademinius gebėjimus remda- 
miesi šiais apibūdinimais? 
Kaip manote, koks procentas pirmakursių apibūdinimų padarytų jums 
didesnį įspūdį? 


Tie klausimai reikalauja, kad įvertintumėte informaciją lygindami 
tą apibūdinimą su savąja konsultantų sudarytų studentų apibūdi- 
nimų norma. Įstabus jau pats tokios normos egzistavimo faktas. 
Nors tikrai nežinote, kaip jį gavote, gana aiškiai suvokiate to apibū- 
dinimo entuziazmo lygį: konsultantas įsitikinęs, kad tas studentas 
geras, bet ne įspūdingai geras. Juk yra ir ryškesnių atitikmenų epi- 
tetams protingas (talentingas, kūrybiškas), apsiskaitęs (mokslingas, 
eruditas, įspūdingai nusimanantis), stropus (įsitraukęs, siekiantis 
tobulumo). Nuosprendis toks: labai tikėtina, kad jis gali patekti 
tarp 15 96 geriausių studentų, bet mažai tikėtina, kad jis pateks tarp 
3 90 pačių geriausių. Pateikdami tokius vertinimus visi neregėtai 

sutaria, bent jau tos kultūros ribose. Kitiems mūsų eksperimento 
dalyviams buvo užduoti kitokie klausimai: 


Kaip vertinate pažymių, kuriuos tas studentas gaus, vidurkį? 
Kiek procentų pirmakursių pažymių vidurkis bus aukštesnis? 


Turite dar kartą gerai įsižiūrėti į dviejų klausimų rinkinius, kad 
pastebėtumėte sunkiai pagaunamą jų skirtumą. Tas skirtumas tu- 
rėtų būti akivaizdus, bet taip nėra. Norint atsakyti į pirmuosius du 
klausimus, pakako tik įvertinti duomenis, o antrojo rinkinio klau- 
simai labai neapibrėžti. Tie klausimai susiję su faktiniu studento 
žinių įvertinimu pirmo kurso pabaigoje. Kas atsitiko per metus, 
praėjusius nuo apklausos? Kiek tiksliai galima spėti to studento 
faktinius pasiekimus pirmame koledžo kurse iš tų penkių epitetų? 
Ar konsultantas galėtų būti visiškai tikslus, jei pagal apklausą pro- 
gnozuotų studento pažymių vidurkį? 

Šio tyrimo tikslas buvo palyginti procentilius, kuriuos daly- 
viai nustatė vertindami vieno atvejo duomenis ir prognozuodami 
galutinį kito atvejo rezultatą. Tyrimo rezultatus apibendrinti len- 
gva: įverčiai buvo tapatūs. Nors tie du klausimų rinkiniai skiriasi 
(vienas - apie studento apibūdinimą, o kitas - apie jo mokymosi 
koledže būsimus rezultatus), dalyviai traktavo juos kaip vieno- 
dus. Kaip ir Julijos atveju, ateities prognozės nesiskiria nuo tu- 
rimų duomenų vertinimo, atitinka jį. Tai bene geriausias iš visų 
mūsų turimų sukeitimo (substitucijos) vaidmens įrodymų. Tiria- 
mųjų prašoma prognozuoti, bet jie sukeičia prašomą dalyką su 
įrodymo vertinimu net nepastebėdami, kad klausimas, į kurį at- 
sako, nėra užduotasis. Šis procesas garantuotai lemia sistemiškai 
šališkas, tendencingas prognozes - jos visiškai ignoruoja regresiją 
vidurkio link. 

Tarnaudamas Izraelio gynybos pajėgose, kuriam laikui buvau 
paskirtas į padalinį, kuriame buvo atrenkami kandidatai karinin- 
kų mokymams: vykdomos jų apklausos ir lauko sąlygomis atlie- 

kami testai. Svarbiausias sėkmingo prognozavimo rodiklis buvo 
kariūno galutinis pažymys jam baigiant karo mokyklą. Buvo ži- 
noma, kad pagrįstumo kokybė gana bloga (šį aspektą plačiau ap- 
žvelgsiu kitame skyriuje). Tas padalinys tebeegzistavo ir po kelerių 
metų, kai jau buvau profesorius ir kartu su Amosu tyriau intuityvų 
vertinimą. Palaikiau gerus ryšius su to padalinio žmonėmis, tad 
paprašiau jų paslaugos. Prašiau jų ne tik nurodyti įprastą kandida- 
tų vertinimo balais sistemą, bet dar ir pamėginti prognozuoti, ko- 
kius pažymius būsimieji kariūnai gaus karo mokykloje. Jie surinko 
kelis šimtus tokių prognozių. Tas prognozes atlikusiems karinin- 
kams žinoma toje mokykloje taikyta vertinimo raidėmis sistema 
ir apytikslis A, B bei kitų įverčių santykis. Rezultatai apstulbino: 
santykinis įverčių A ir B dažnis jų prognozėse beveik visiškai suta- 
po su galutinių mokyklos baigimo įverčių dažniais. 

Tie rezultatai - įtikinamas ir sukeitimo, ir intensyvumo sugre- 
tinimo pavyzdys. Prognozes atlikę karininkai visiškai nesugebėjo 
atskirti dviejų užduočių: 


+ atlikti savo kasdienę pareigą - įvertinti, kaip kariūnai funk- 
cionuoja padalinyje; 

+ atlikti mano prašomą užduotį - spėti būsimus kariūnų pažy- 
mius mokykloje. 


Pasitelkę intensyvumo sugretinimą, savo įverčius jie tiesiog per- 
kėlė į karo mokykloje naudojamą skalę. Ir vėl nesugebėjimas atsi- 
žvelgti į gana didelį savo spėjimų neapibrėžtumą privedė juos prie 
visiškai neregresinių prognozių. 


INTUITYVIŲ PROGNOZIŲ KOREGAVIMAS 


Grįžkime prie taip anksti išmokusios skaityti Julijos. Teisingas 
būdas jos pažymio vidurkiui koledže prognozuoti buvo aprašytas 

ankstesniame skyriuje. Kaip padariau kalbėdamas apie pirmosios 
ir antrosios dienos golfo rezultatus bei apie atlikėjo svorio ir skam- 
binimo pianinu meistriškumo ryšį, ir vėl susikūriau schematišką 
formulę, pagal kurią galima įvertinti veiksnius, lemiančius įgudi- 
mo skaityti vertinimą ir koledže gaunamus pažymius: 


Įgudimo skaityti įvertis = bendri veiksniai + veiksniai, svarbūs tik 
skaitymo įgūdžiams = 100 96 


Pažymių vidurkis = bendri veiksniai + veiksniai, svarbūs tik pažymių 
vidurkiui = 100 16 


Prie bendrų veiksnių priskirtini genetiškai nulemti gabumai, šei- 
mos pastangos skatinti vaiko domėjimąsi mokslu ir visa kita, kas 
padeda tiems patiems žmonėms anksti išmokti skaityti vaikystėje 
ir sėkmingai mokytis koledže jaunystėje. Žinoma, yra daug veiks- 
nių, galinčių turėti įtakos vienokiam, o ne kitokiam rezultatui. 
Anksti pradėti skaityti Juliją galėjo versti pernelyg ambicingi tėvai, 
galjos pažymiai koledže suprastėjo dėl nelaimingos meilės, dar pa- 
auglystėje ji galėjo susižeisti slidinėdama, o dėl to šiek tiek pablo- 
gėjo jos sveikata ir t. t. 

Nepamirškite, kad koreliacija tarp dviejų kintamųjų (šiuo atve- 
ju tarp išmokimo skaityti amžiaus ir pažymių vidurkio) lygi ben- 
drų lemiamų veiksnių daliai bendrame tų veiksnių skaičiuje. Kaip 
manote, kokią dalį jie sudaro? Pačiais optimistiškiausiais mano 
vertinimais, apie 30 90. Paimdami už pagrindą tokį įvertį, turėsime 
viską, ko reikia nešališkam prognozavimui. Štai nurodymai, kaip 
tą padaryti keturiais paprastais veiksmais: 


1. Pirmiausia nustatykite įprastą pažymių vidurkį. 

2. Nustatykite tokį pažymių vidurkį, kuris atitiktų tą įspūdį, 
kurį jums padarė turimi duomenys. 

3. Apskaičiuokite turimų duomenų ir pažymių vidurkio kore- 
liacijos koeficientą. 

4. Jei tas koreliacijos koeficientas 0,30, pasistūmėkite per 30 90 
atstumą nuo įprasto vidurkio link balo, atitinkančio jūsų 
įspūdį. 


Pirmasis veiksmas suteikia atskaitos tašką - tokį pažymių vidurkį, 
kokį būtumėte prognozavę, jei apie Juliją būtumėte žinoję tik tiek, 
kad ji - koledžo aukštesniojo kurso studentė. Neturėdami daugiau 
informacijos, būtumėte priversti prognozuoti įprastą vidurkį. (Tai 
panašu į tą atvejį, kai nežinant nieko daugiau apie Tomą W. laiko- 
masi bazinio rodiklio, kad jis - verslo administravimo magistran- 
tas.) Antrasis veiksmas - intuityvi prognozė, atitinkanti jūsiškį tu- 
rimų duomenų įvertį. Trečiasis veiksmas pastūmėja jus nuo atskai- 
tos taško link nuojautos per atstumą, kuris priklauso nuo korelia- 
cijos įverčio. Procedūra baigiama ketvirtuoju veiksmu - prognoze, 
patyrusia jūsų nuojautos įtaką, bet vis tiek gerokai nuosaikesne!. 

Parodytas prognozavimo būdas labai apibendrintas. Juo galima 
naudotis prireikus numatyti kokį nors kiekybinį kintamąjį - pa- 
vyzdžiui, pažymių vidurkį, kokios nors investicijos pelną ar ben- 
drovės augimą. Šis būdas grindžiamas intuicija, bet ją prilaiko, 
pastūmėja prie vidurkio. Jei turite tvirtą pagrindą pasitikėti intui- 
tyvios prognozės tikslumu (duomenys ir prognozė stipriai kore- 
liuoja), korekcija bus labai nedidelė. 

Intuityvias prognozes koreguoti reikia dėl to, kad jos nere- 
gresinės, todėl šališkos. Sakykim, prognozuoju, kad golfo turny- 
re kiekvieno žaidėjo rezultatai antrąją dieną bus tokie pat kaip ir 
pirmąją. Tokia prognozė nepaiso regresijos vidurkio link, nors žai- 
dėjams, kuriems gerai sekėsi pirmąją dieną, antroji diena, imant 
vidutiniškai, nebus tokia sėkminga, o dauguma tų, kuriems pir- 
mąją dieną sekėsi blogai, antrąją dieną savo rezultatus pagerins. 
Galiausiai, palygintos su realiais rezultatais, neatsižvelgiančios į 
regresiją vidurkio link prognozės pasirodys esančios šališkos. Pa- 
prastaijos per daug optimistinės atžvilgiu tų, kuriems geriau sekėsi 

pirmąją dieną, ir per daug pesimistinės atžvilgiu tų, kurie turnyrą 
pradėjo blogai. Tos prognozės tiek ekstremalios, kiek ekstremalūs 
duomenys. Panašiai bus ir su kitu pavyzdžiu: jei vaikystės dienų 
pasiekimais remsitės prognozuodami pažymius koledže, bet neat- 
sižvelgsite į regresiją vidurkio link, dažniausiai teks nusivilti anksti 
išmokusių skaityti vaikų pažymiais koledže ir maloniai nustebti 
dėl pažymių tų, kurie išmoko skaityti palyginti vėlai. Pakoreguo- 
tos intuityvios prognozės to šališkumo atsikrato, todėl jos visos 
(ir per geros, ir per blogos) maždaug su vienoda tikimybe pranoks- 
ta tikrąsias vertes arba atsilieka nuo jų. Aišku, ir nešališkos pro- 
gnozės būna klaidingos, bet tos klaidos mažesnės ir nerodo palan- 
kumo nei geresniems, nei blogesniems rezultatams. 


GYNYBA NUO KRAŠTUTINIŲ PROGNOZIŲ? 


Kiek anksčiau supažindinau su Tomu W. norėdamas pagrįsti dis- 
kretiškų rezultatų, sakykim, specializacijos srities ar egzaminų 
laikymo sėkmės, prognozes, kurios išreiškiamos suteikiant tiki- 
mybę kokiam nors konkrečiam įvykiui (arba, Tomo atveju, išri- 
kiuojant rezultatus nuo labiausiai iki mažiausiai tikėtino). Taip pat 
procedūrą, kurios tikslas - pasipriešinti paplitusiems diskretiškų 
prognozių šališkumo aspektams: bazinių rodiklių ignoravimui ir 
nejautrumui informacijos kokybei. 

Skalėmis išreiškiamų prognozių, pavyzdžiui, pažymių vidurkio 
ar įmonės pajamų prognozių, šališkumas panašus į rezultatų tiki- 
mybės vertinimo šališkumą. 

Panašios ir koregavimo procedūros: 


+ Abiem atvejais yra pradinis spėjimas, būtinas neturint jo- 
kios informacijos. Kategorijų atveju tai - baziniai rodikliai, 
o skaičių atveju tai - vidutinis rezultatas atitinkamoje kate- 
gorijoje. 

+ Abiem atvejais yra intuityvūs spėjimai, išreikšti atėjusiu į 
galvą skaičiumi, nesvarbu, ar tai būtų tikimybė, ar pažymių 
vidurkis. 

+ Abiem atvejais jūsų tikslas - prognozė, įsiterpianti tarp pa- 
matinio spėjimo ir jūsų intuityvaus atsako. 

+ Tuo atveju, kai nėra jokių duomenų, laikotės pradinio spėji- 
mo. 

+ Kitu kraštutiniu atveju taip pat laikotės savo intuityvaus spė- 
jimo. Žinoma, tik tada, jei kritiškai patikrinę duomenis jo 
naudai ir toliau dėl jo būsite visiškai tikras. 

+ Daugeliu atvejų rasite kokią nors priežastį suabejoti, kad ko- 
reliacija tarp jūsų intuityvios prognozės ir tiesos tobula, ir 
galiausiai apsistosite kažkur tarp tų dviejų kraštutinumų. 


Ši procedūra — tinkamos statistinės analizės tikėtinų rezultatų 
aproksimacija. Sėkmės atveju ji leis sudaryti nešališkas prognozes, 
saikingai įvertinti tikimybes ir skaitmeninius rezultatus. Abi šios 
procedūros nukreiptos prieš tą patį šališkumą: intuityvioms pro- 
gnozėms paprastai būdingi per didelė savikliova ir kraštutinumas. 


Intuityvių prognozių koregavimas - II sistemos funkcija. Atitinka- 
mai referentinei kategorijai surasti, pamatiniam spėjimui nustatyti 
ir įrodymų kokybei įvertinti reikia nemažų pastangų. Tos pastan- 
gos pateisinamos tik tada, kai ant kortos pastatyta labai daug ir kai 
jums ypač svarbu neapsirikti. Be to, turėtumėte žinoti, kad nuo- 
jautos koregavimas gali komplikuoti jūsų gyvenimą. Nešališkoms 
prognozėms būdinga tai, kad retus ar ekstremalius įvykius jos lei- 
džia prognozuoti tik turint labai kokybiškos informacijos. Jei ma- 
note, kad jūsų prognozių pagrįstumas bus tik vidutinis, niekada 
neprognozuokite rezultatų, kurie būtų arba reti, arba labai nutolę 
nuo vidurkio. Jeigu jūsų prognozės nešališkos, patenkinamų rezul- 
tatų niekada negausite prognozuodami ekstremalius atvejus. Nie- 

kada negalėsite ištarti: „Taip ir maniau!“, kai jūsų geriausias teisės 
studentas taps Aukščiausiojo Teismo teisėju ar kai neseniai įsteigta 
įmonė, jums atrodžiusi labai perspektyvi, ilgainiui pasieks didelę 
komercinę sėkmę. Turint galvoje įrodymų trūkumus, niekada ne- 
galėsite prognozuoti, kad kuris nors labai gerais pažymiais įvertin- 
tas vidurinės mokyklos abiturientas įstojęs į Prinstono universitetą 
gaus vien tik geriausius balus. Dėl tos pačios priežasties niekada 
nebus galima pasakyti rizikos kapitalistui, kad ką tik įsteigtos ben- 
drovės sėkmės tikimybė „labai didelė“. 

Prieštaravimus nepaisyti intuityvių prognozių sušvelninimo 
principo reikia traktuoti rimtai, nes tai, kad nėra šališkumo, ne 
visada pats svarbiausias dalykas. Teikti pirmenybę nešališkoms 
prognozėms pateisinama tik tada, kai visos prognozavimo klaidos 
lygiavertės, nepriklausomai nuo krypties. Tačiau yra situacijų, kai 
vieno tipo klaidos blogesnės už kito tipo klaidas. Kai koks nors 
rizikos kapitalistas ieško naujos puikios idėjos, pavojus pražiopso- 
ti kokią nors naują kompaniją, sėkme prilygstančią kompanijoms 
Google ar Facebook, daug svarbesnis už pavojų saikingai investuo- 
ti į tokią naują kompaniją, kuri galiausiai patirs nesėkmę. Rizikos 
kapitalistų tikslas — teisingai atspėti ekstremalius atvejus net ir 
pervertinant daugelio kitų naujų iniciatyvų perspektyvumą. Kon- 
servatyviam bankininkui, teikiančiam dideles paskolas, pavojus, 
kad bankrutuos vos vienas iš jo skolininkų, gali būti svarbesnis už 
pavojų atstumti kelis galimus naujus klientus, kurie ateityje vyk- 
dytų savo įsipareigojimus. Tokiais atvejais kategoriški terminai 
(„labai geras kandidatas“, „didelis nemokumo pavojus“) tam tikru 
laipsniu pateisinami, nes ramina, net jei informacija, kuria grin- 
džiami tokie įvertinimai, tik vidutiniškai patikima. 

Racionaliam žmogui nešališkos ir santūrios prognozės neturė- 
tų kelti problemų. Galų gale, racionalūs rizikos kapitalistai žino, 
kad net pačių perspektyviausių naujų kompanijų sėkmės šansai 
nedideli. Jų darbas - iš esamų galimybių išsirinkti pačias perspek- 

tyviausias, ir jie nejaučia noro apgaudinėti save iliuzijomis apie 
ypatingas perspektyvas tų naujų kompanijų, į kurias planuoja in- 
vestuoti. Panašiai ir racionalūs individai prognozuodami įmonės 
pelną neturėtų tenkintis kokiu nors vienu skaičiumi - turėtų at- 
sižvelgti į visą labiausiai tikėtino rezultato neapibrėžtumo diapa- 
zoną. Racionalus žmogus, įvertinęs įmonę, kuri greičiausiai patirs 
nesėkmę, gali investuoti į ją didelę sumą, jei sėkmės atveju ji duotų 
gana didelį pelną, bet investuodamas jis neturės iliuzijų dėl jos to- 
kios baigties šansų. Tačiau ne visi mes racionalūs, ir kai kuriems iš 
mūsų, nenorintiems pasiduoti pagundai apskritai nieko nesiimti, 
iškreiptų įvertinimų keliamas saugumo jausmas būtinas. Tačiau jei 
priimdami ekstremalias prognozes pasuksite savęs apgaudinėjimo 
keliu, nepamirškite, kad šitaip darydami nuolaidžiaujate savo sil- 
pnybėms. 

Mano siūlomos koregavimo procedūros vertingos tuo, kad bū- 
site priversti pagalvoti, kiek žinote. Pateiksiu pavyzdį, kuris žino- 
mas akademinėse sferose, tačiau turi tiesioginių analogų ir kitose 
gyvenimo srityse. Fakultetas ketina priimti į darbą naują jauną 
dėstytoją ir nori iš kandidatų atsirinkti tą, kurio mokslinio pro- 
duktyvumo perspektyvos būtų geriausios. Paieškai sudarytas ko- 
mitetas apsistojo prie dviejų kandidačių: 

Kim ką tik baigė doktorantūrą. Ji turi įspūdingų rekomendacijų, paruošė 


puikų pranešimą ir padarė visiems gerą įspūdį pokalbio metu. Tačiau ji 
neturi jokio reikšmingesnio mokslo produkcijos įdirbio. 


Džeinė, baigusi doktorantūrą, trejus metus labai produktyviai dirbo, turi 
puikų mokslinių tyrimų dosjė, bet jos pranešimas ir pokalbis su komiteto 
nariais buvo ne tokie įspūdingi kaip Kim. 


Intuityvus pasirinkimas palankesnis Kim, nes ji padarė geresnį 
įspūdį, bet tai ir viskas. Ir apskritai, informacijos apie Kim kur 
kas mažiau negu apie Džeinę. Taigi grįžtame prie mažųjų skaičių 
dėsnio. Tiesą sakant, informacijos apie Kim imtis mažesnė negu 

informacijos apie Džeinę, o juk mažose imtyse kraštutiniai rezul- 
tatai daug labiau tikėtini. Mažų imčių rezultatai labiau priklauso 
nuo sėkmės, todėl prognozuodami Kim rezultatus ateityje turėtu- 
mėte labiau atsižvelgti į regresiją vidurkio link. O jei atsižvelgsite į 
tai, kad Kim tikriausiai regresuos stipriau negu Džeinė, viskas gali 
baigtis tuo, kad pasirinksite Džeinę, nors ji padarė menkesnį įspū- 
dį. Akademinio pasirinkimo kontekste balsuočiau už Džeinę, nors 
man būtų sunku įveikti intuityvų įspūdį, kad Kim perspektyvesnė. 
Paklusti savo intuicijai natūraliau ir maloniau, negu veikti prieš ją. 

Panašias problemas galite lengvai įsivaizduoti įvairiuose kon- 
tekstuose, pavyzdžiui, kai rizikos kapitalistas renkasi, į kurią iš 
dviejų naujų skirtingose rinkose veikiančių kompanijų investuoti. 
Viena iš jų gamina produkciją, kurios paklausą galima prognozuo- 
ti gana tiksliai. Kita kelia didesnį entuziazmą ir intuityviai atrodo 
žadanti daugiau, bet jos perspektyvumas abejotinas. Klausimas, ar 
antroji kompanija atrodys perspektyvesnė negu pirmoji ir atsižvel- 
gus į neapibrėžtumą, vertas rimtų apmąstymų. 


DVIEJŲ SISTEMŲ POŽIŪRIS Į REGRESIJĄ 


Ekstremalios prognozės ir noras numatyti retai pasitaikančius 
įvykius remiantis nepakankamais įrodymais - I sistemos veikimo 
raiška. Asociacijų mechanizmui natūralu prognozių kraštutinu- 
mus priderinti prie įrodymų, kuriais jos grindžiamos, kraštuti- 
numų - kaip tik taip sukeitimas ir veikia. I sistemai natūralu ir 
generuoti per didele savikliova bei kategoriškumu pasižyminčius 
įvertinimus, nes tą savikliovą, kaip jau matėme, nulemia nuoseklu- 
mas tos istorijos, kurią įmanoma sukurti iš turimų įrodymų. Tik 
perspėju: jūsų nuojauta kurs ypač ekstremalias prognozes, būsite 
linkę per daug jomis tikėti. 

Regresija kelia sunkumų ir II sistemai. Pačią regresijos vidurkio 
link idėją sunku paaiškinti ir suprasti. Ir pats Galtonas sunkiai ją 

įsisavino. Daugelis statistikos dėstytojų vengia auditorijos, kurioje 
ši tema iškyla, tad jų studentai dažnai įgyja tik miglotą šios labai 
svarbios sąvokos supratimą. Kaip tik čia II sistemai reikia specia- 
laus mokymo. Prognozės ne šiaip intuityviai sugretinamos su įro- 
dymais - šis procesas, atrodo, dar ir protingas, skatintinas. Kaip 
suprasti regresiją vidurkio link, iš patirties neišmoksime. Kaip ga- 
lėjome suprasti iš istorijos apie skraidymo instruktorius, net ir ją 
identifikavus ieškoma jos priežastinės interpretacijos, o ši beveik 
visada neteisinga. 


ŠNEKOS APIE INTUITYVIAS PROGNOZES 


„Ši nauja bendrovė puikiai įrodė savo koncepciją, tačiau nereikėtų 
tikėtis, kad jai ir ateityje seksis taip gerai. Jos dar laukia ilgas kelias iki 
rinkos ir regresijos vidurkio link tikimybė tebėra didelė.“ 


„Mūsų intuityvi prognozė labai palanki, bet greičiausiai per daug op- 
timistinė. Atsižvelkime į savo duomenų patikimumą ir sugrąžinkime 
savo prognozę prie vidurkio.“ 


„Investavimas gal ir gera idėja, net jei ir atrodo, kad jis bus nesėk- 
mingas. Tik nesakykime, kad iš tikrųjų tikime, jog tai bus dar viena 
kompanija, ne mažiau sėkminga už Google.“ 


„Skaičiau vieną atsiliepimą apie šį prekių ženklą, ir jis buvo labai tei- 
giamas. Tačiau tai gali būti tik laimingas atsitiktinumas. Todėl domė- 
kimės tik tais prekių ženklais, apie kuriuos yra daug atsiliepimų, ir 
išsirinkime iš jų atrodantį geriausiai.“ 


III dalis 

Supratimo iliuzija 


Prekiautojas, filosofas ir statistikas Nassimas Talebas gali būti lai- 
komas ir psichologu. Savo knygoje Juodoji gulbė jis įvedė naratyvo 
iškraipymo (narrative fallacy) sąvoką! apibūdinti tam, kaip nepagrįs- 
tos praeities interpretacijos formuoja požiūrį į pasaulį ir ateities 
lūkesčius. Naratyvų (pasakojimų) iškraipymai neišvengiamai kyla 
iš mūsų nuolatinių pastangų suvokti pasaulį. Aiškinamieji nara- 
tyvai, kuriuos laikome įtikinamais, dažniausiai paprasti, veikiau 
konkretūs nei abstraktūs. Juose daugiau reikšmės skiriama talen- 
tui, kvailumui ir išskaičiavimui negu sėkmei. Pasakotojo dėmesys 
paprastai sutelktas į kelis ryškius jau atsitikusius įvykius, o ne į 
daugybę kitų, neįvykusių. Bet kuris iš ryškių naujausių įvykių gali 
tapti priežastinio (kauzalinio) naratyvo branduoliu. Talebas mano, 
kad mes, žmonės, nuolat apgaudinėjame save: kuriamės nepagrįs- 
tus pasakojimus apie praeitį ir tikime jų tikrumu. 

Vertuose dėmesio pasakojimuose paprastai ir nuosekliai api- 
būdinami pagrindinių veikėjų poelgiai ir ketinimai. Visą laiką 
esate pasirengę jų elgesį interpretuoti kaip bendrų polinkių ir as- 
menybės bruožų raišką — priežastis, kurias galite lengvai susieti 
su padariniais. Pirma jau aptartas aureolės efektas didina suvoki- 
mo nuoseklumą - koherenciją: ji mums leidžia kurtis asmenybės 
vaizdinį pagal kokią nors mums reikšmingą savybę“. Pavyzdžiui, 

jei beisbolo kamuoliuko metėjas gražus ir atletiškas, greičiausiai 
manysime, kad ir kamuoliuką jis paduoda geriau nei geba iš ti- 
krųjų“. Aureolės gali būti ir neigiamos: jei atrodys, kad tas ar kitas 
žaidėjas negražus, greičiausiai per menkai įvertinsime ir jo spor- 
tinį meistriškumą. Aureolės efektas padeda išlaikyti aiškinamųjų 
pasakojimų nuoseklumą sustiprindamas vertinimų nuoseklumą: 
pavyzdžiui, perša mintį, kad geri žmonės visada elgiasi tik gerai, 
o blogi - tik blogai. Pasakymas, kad Hitleris mylėjo šunis ir mažus 
vaikus, mus visada šokiruoja, nes net menkiausias šio įsikūnijusio 
blogio švelnumo požymis prieštarauja aureolės efekto sukeltiems 
lūkesčiams. Tokie nenuoseklumai mažina mūsų minčių sklandu- 
mą ir jausmų aiškumą. 

Įtikinamas pasakojimas skatina neišvengiamumo iliuziją. Pa- 
svarstykime, kaip Google tapo didžiule kompanija. Du kūrybiški 
Stanfordo universiteto Kompiuterijos fakulteto magistrantai su- 
galvojo pažangesnį informacijos paieškos internete būdą. Jie sura- 
do lėšų įkurti kompaniją ir priėmė kelis paketus vykusių sprendi- 
mų. Per kelerius metus jų kompanijos akcijos tapo vienos iš vertin- 
giausių Amerikoje, o du buvę magistrantai - vienais iš turtingiau- 
sių žmonių visame pasaulyje. Buvo vienas įsimintinas atvejis, kai 
jiems iš tikrųjų nusišypsojo sėkmė, ir dėl to ši istorija tampa dar 
įtikinamesnė: praėjus metams nuo Google įsteigimo jie nusprendė 
parduoti'kompaniją už mažiau nei 1 milijoną dolerių, bet pirkėjui 
tokia kaina pasirodė per didelė. Net ir šis vienas paminėtas laimin- 
gas atsitiktinumas leidžia geriau suprasti, kiek daug kelių, kuriais 
pasukus sėkmė gali nulemti galutinį rezultatą. 

Išsamesnis pasakojimas detalizuotų Google įkūrėjų sprendi- 
mus, bet mūsų tikslams pakaks pasakyti, kad beveik visi jų pa- 
sirinkimai buvo sėkmingi. Išsamesnis naratyvas išvardytų visų 
Google įveiktų firmų veiksmus. Nesėkmingos konkurentės pasi- 
rodytų esančios aklos, lėtos ir visai bejėgės atremti grėsmę, kuri 
galiausiai jas ir pribaigė. 

Tyčia papasakojau šią istoriją sausai ir dalykiškai, bet vis tiek 
supratote, kad Google sėkmė labai pamokoma. Jei būčiau pateikęs 
daugiau detalių, galbūt susidarytumėte įspūdį, kad įminėte tos sė- 
kmės paslaptį, pasijustumėte gavę vertingą pamoką apie tai, kas 
lemia verslo sėkmę. Deja, yra rimto pagrindo manyti, kad pojūtis, 
jog supratote Google istoriją ir iš jos pasimokėte, didžiąja dalim 
iliuzinis. Galutinė bet kokio paaiškinimo patikra būtų atsakymas 
į klausimą, ar jis leistų tą įvykį numatyti iš anksto. Jokia istorija 
nesugebėtų tos patikros atlaikyti - paaiškinti panašią kaip Google 
kompanijos sėkmę, nes jokia istorija neapimtų daugybės neįvy- 
kusių įvykių, galėjusių nulemti kitokį rezultatą. Žmogaus protas 
nelinkęs gvildenti to, kas neįvyko. Tas faktas, kad daugelis įvykių 
yra tam tikrų pasirinkimų padariniai, skatina perdėti meistrišku- 
mo vaidmenį ir sumenkinti sėkmės reikšmę galutiniam rezultatui. 
Dėl to, kad kiekvienas gyvybiškai svarbus sprendimas pasirodė 
esąs geras, įvykių kronika perša mintį, kad esama kažkokio beveik 
idealaus būdo numatyti ateitį, nors bet kokia nesėkmė galėjo su- 
trikdyti įvykių eigą bet kuriame etape. Aureolės efektas šį vaizdą 
papildo paskutiniais potėpiais ir šios istorijos veikėjams suteikia 
neįveikiamumo aurą. 

Panašiai kaip stebint įgudusį sielininką, plukdantį sielius per 
upės slenksčius ir išvengiantį vieno pavojaus po kito, jaudina ir 
Google istorija apie nuolatinius pražūtingus pavojus, kuriuos kom- 
panijai teko įveikti savo kelyje. Tačiau tarp šių dviejų pavyzdžių 
yra pamokomas skirtumas. Įgudęs sielininkas plukdė sielius per 
upės slenksčius šimtus kartų, išmoko numatyti, kokie pavojai slypi 
priešais jį kunkuliuojančiame vandenyje, nuspėti kliūtis. Išmoko 
ir šiek tiek pakeisdamas pozą išlaikyti pusiausvyrą ant sraunios 
tėkmės blaškomo plausto. Jauni žmonės turi mažiau galimybių 
mokytis kurti didžiulę kompaniją ir mažiau progų išvengti povan- 
deninių uolų, tokių, kaip geniali konkuruojančios firmos inovaci- 
ja. Žinoma, Google istorijoje svarbų vaidmenį suvaidino meistriš- 

kumas, tačiau ir sėkmės vaidmuo buvo svarbesnis, negu galima 
suprasti iš pasakojimo. O kuo svarbesnę reikšmę kokioje nors isto- 
rijoje turi sėkmė, tuo mažiau iš jos galima pasimokyti. 

Čia veikia galingoji KMTY (ką matai, tas ir yra) taisyklė. Esa- 
te priversti tenkintis ribota informacija, tarsi tai būtų viskas, ką 
reikia žinoti. Iš jums prieinamos informacijos kuriate geriausią 
istoriją, kokią tik įmanoma sukurti, ir jeigu ji pavyksta, tikite ja. 
Paradoksas, bet kuo mažiau elementų turi dėlionė, tuo lengviau ją 
sudėti. Mums patogus įsitikinimas, kad pasaulį įmanoma suprasti, 
remiasi saugiu pagrindu - beveik neribotu gebėjimu nepastebėti 
savo neišmanymo. 

Teko girdėti labai daug žmonių sakant, jog dar gerokai prieš 
2008 metų finansinę krizę jie žinojo, kad ji neišvengiamai artėja. 
Šiame teiginyje yra labai smerktinas žodis, kurį reikėtų išguiti 
iš žodyno aptarinėjant svarbius įvykius. Tas žodis, be abejo, yra 
žinojo. Tiesa, kai kurie žmonės numanė, jog krizė bus, bet negali- 
ma sakyti, kad jie tą žinojo. Dabar jie tvirtina žinoję tik dėl to, kad 
krizė iš tiesų įvyko. Tai - akivaizdžiai netinkama svarbios sąvokos 
vartosena. Kasdienėje kalboje žodį žinoti vartojame tik tada, kai 
tai, kas žinoma, tikrai teisinga ir kai tą galima įrodyti. Ką nors ga- 
lima žinoti tik tada, jei tai tikra, teisinga ir pažinu. Tačiau žmonės, 
manę, jog krizė bus (o tokių buvo mažiau nei dabar prisimenančių 
tokias savo mintis), tuo metu nesugebėjo savo nuojautos įtikinamai 
įrodyti. Daug inteligentų ir išmanančių specialistų, labai domėjęsi 
ekonomikos ateitimi, netikėjo, kad katastrofa neišvengiama. Iš šio 
fakto darau išvadą, kad apie krizę negalima buvo žinoti iš anksto. 
Šiame kontekste vartoti žodį žinojo blogai ne dėl to, kad kai kam 
nepelnytai atitenka „pranašo“ garbė. Blogai, kad peršama išvada, 
jog pasaulis pažinesnis negu yra iš tikrųjų. Šis žodis padeda įam- 
žinti žalingą iliuziją. 

Šios iliuzijos esmė yra ta, kad manome suprantantys praeitį, o iš 
to darytina išvada, kad ir ateitis turėtų būti pažini, tačiau iš tikrųjų 

praeitį suprantame mažiau, negu mums atrodo. Žinau - ne vienin- 
telis žodis, skatinantis šią iliuziją. Kasdienėje kalboje žodis nuo- 
jauta, arba intuicija, taipogi siejamas su vėliau išsipildžiusiomis 
mintimis. Pasakymas „nuojauta man sakė, kad ta santuoka truks 
neilgai, bet apsirikau“ skamba keistai, kaip ir bet koks teiginys apie 
nuojautą, kuri apvylė. Kad galėtume aiškiai galvoti apie ateitį, tu- 
rime išgryninti kalbą, kurią vartojame ankstesnėms nuomonėms 
pavadinti. 


RETROSPEKTYVINIO VERTINIMO SOCIALINĖ KAINA 


Naratyvus apie praeitį kuriantis protas - prasmės kūrimo orga- 
nas. Kai tik įvyksta koks nors nenumatytas įvykis, prisitaikydami 
prie tos staigmenos, iš karto keičiame požiūrį į pasaulį. Įsivaizduo- 
kite save laukiančius prasidedant futbolo rungtynių tarp dviejų 
komandų, turinčių maždaug po lygiai pergalių ir pralaimėjimų. 
Ir štai rungtynės baigiasi, viena komanda sutriuškino kitą. Jūsų 
peržiūrėtame pasaulio modelyje laimėjusi komanda dabar jau 
daug stipresnė už pralaimėjusiąją, ir tas naujas suvokimas pakeitė 
požiūrį ne tik į praeitį, bet ir į ateitį. Mokytis iš netikėtumų protin- 
ga, bet pavojinga. 

Didžiausias žmogaus proto ribotumas - netobulas gebėjimas 
atkurti praeityje likusias žinojimo būsenas ar pakitusius įsitikini- 
mus. Vos priėmę naują požiūrį į pasaulį (ar bet kurią jo dalį), iš 
karto netenkate didelės dalies savo gebėjimų prisiminti, kuo tikė- 
jote prieš požiūriui pasikeičiant. 

Daugelis psichologų tyrinėjo, kas atsitinka pakeitus savo nuo- 
monę. Pasirinkęs temą, dėl kurios žmonės nėra iki galo apsispren- 
dę (pavyzdžiui, mirties bausmės reikalingumą), eksperimentuo- 
tojas kruopščiai registruoja žmonių nuomones. Po to pasirūpina, 
kad eksperimento dalyviai išgirstų ar pamatytų įtikinamą infor- 
maciją už ir prieš, ir vėl vertina nuomones - šios paprastai tampa 

artimesnės jiems suteiktai įtikinamai informacijai. Eksperimento 
pabaigoje dalyviai turi prisiminti savo ankstesnę nuomonę. Pasi- 
rodo, ta užduotis labai sunki. Paprašyti atkurti ankstesnius įsiti- 
kinimus, žmonės dėsto dabartinius (sukeitimo atvejis), o daugelis 
net nenori tikėti manę kitaip“. 

Negebėjimas atkurti ankstesnių įsitikinimų neišvengiamai 
verčia sumenkinti praeities įvykių netikėtumo laipsnį. Baruchas 
Fischhoffas dar studentaudamas Jeruzalėje pirmasis atskleidė šį 
retrospektyvinio vertinimo („taip ir žinojau“) efektą, arba atbuli- 
nį / grįžtamąjį šališkumą (hindsight bias), kasdienėje kalboje žinomą 
kaip gudrumą po laiko. Kartu su Ruth Beyth (kita mūsų studente) 
jis atliko tyrimą prieš JAV prezidento Richardo Nixono 1972 metų 
vizitą į Kiniją ir Rusiją. Respondentai turėjo įvertinti Nixono di- 
plomatinių iniciatyvų galimų rezultatų tikimybes pagal penkioli- 
ka pasiūlytų punktų. Ar Mao Dzedungas (Mao Zedong) susitiks su 
Nixonu? Ar gali Jungtinės Valstijos suteikti Kinijai diplomatinį 
pripažinimą? Ar po dešimtmečius trukusio priešiškumo Jungti- 
nėms Valstijoms ir Sovietų Sąjungai įmanoma pasiekti kokį nors 
reikšmingesnį susitarimą?“ 

Nixonui grįžus iš tų kelionių, Fischhoffas ir Beyth paprašė tų 
pačių žmonių prisiminti, kaip jie buvo įvertinę kiekvieno iš pen- 
kiolikos galimų rezultatų tikimybę. Rezultatai bylojo patys už save. 
Jei tas ar kitas įvykis atsitikdavo iš tikrųjų, žmonės padidindavo 
ankstesnį jo tikimybės įvertį. O jei galimas įvykis vis dėlto neį- 
vykdavo, eksperimento dalyviai klaidingai prisimindavo jį visada 
laikę mažai tikėtinu. Tolesni eksperimentai parodė, kad žmonės 
linkę perdėti ne tik savo, bet ir kitų ankstesnių prognozių tikslu- 
mą. Panašūs rezultatai buvo gauti ir vertinant kitus rezonansinius 
įvykius - O. J. Simpsono bylą dėl nužudymo ar JAV prezidento 
Billo Clintono apkaltą. Tendencija iš naujo įvertinti savo pačių 
įsitikinimus praeities įvykių šviesoje sukuria stiprią kognityvinę 
iliuziją. 

Sprendimus priimantys žmonės patiria ypač didelį neigiamą 
atbulinio šališkumo poveikį. Pašaliniai stebėtojai jų sprendimo 
kokybę" vertina ne pagal jo priėmimo proceso kokybę, o pagal tai, 
koks jo rezultatas - geras ar blogas. Kaip pavyzdį paimkime nela- 
bai rizikingą chirurginę operaciją, kurios metu įvyko nenumatytas 
nelaimingas atsitikimas, lėmęs paciento mirtį. Prisiekusieji jau po 
fakto bus linkę manyti, kad ta operacija iš tiesų buvo rizikinga, o ją 
paskyręs gydytojas turėjo tai žinoti. Dėl tokio rezultato vertinimo 
šališkumo beveik neįmanoma objektyviai nustatyti, ar sprendimas 
priimtas pakankamai pagrįstai. 

Retrospektyvinis mąstymas ypač negailestingas tiems spren- 
dimų priėmėjams, kurie veikia kaip kitų agentai - gydytojams, 
finansų patarėjams, beisbolo treneriams, kompanijų vadovams, 
socialiniams darbuotojams, diplomatams, politikams. Esame lin- 
kę kaltinti sprendimų priėmėjus už gerus sprendimus, kurie buvo 
blogai įgyvendinti, ir per mažai vertinti juos už sėkmingus veiks- 
mus, išryškėjusius tik vėliau. Tai aiškus padarinių vertinimo ša- 
liškumas (outcome bias). Jei padariniai blogi, klientai dažnai kaltina 
savo agentus, kodėl šie nematė užrašo ant sienos, pamiršdami, kad 
Veiksmai, kurie žvelgiant į ateitį atrodė protingi, vertinami per 
laiko atstumą gali atrodyti neatsakingai lengvabūdiški. Remian- 
tis viena faktine teismo byla, Kalifornijos studentų buvo klausia- 
ma, ar Duluto miestas Minesotos valstijoje turėjo prisiimti gana 
dideles išlaidas samdydamas srauto stebėtoją, kad būtų išvengta 
pavojaus, jog prie tilto susikaups nuosėdos, trukdančios upės van- 
deniui laisvai tekėti. Vienai tiriamųjų grupei atskleidus tik spren- 
dimo priėmimo momentu turėtus įrodymus, nuomonę, kad reikė- 
tų skirti lėšų tokiam stebėtojui samdyti, pareiškė tik 24 90 grupės 
narių. Antroji grupė buvo informuota, kad nuosėdos užkimšo upę 
sukeldamos daug žalos pridariusį potvynį, ir net 56 960 tos grupės 
narių nusprendė, kad miestui reikėjo samdyti tokį stebėtoją“, nors 

jie buvo labai aiškiai perspėti nepasiduoti gudrumo po laiko pa- 
gundai. 

Kuo blogesnės pasekmės, tuo didesnis atbulinis šališkumas. 
Kalbėdami apie Rugsėjo 11-osios katastrofą, esame ypač pasirengę 
patikėti, kad pareigūnai, nesugebėję jai užbėgti už akių, buvo ap- 
laidūs ar akli. 2001 metų liepos 10-ąją Centrinė žvalgybos valdyba 
gavo pranešimą, kad „Al-Oaeda“ gali planuoti didelę ataką prieš 
Jungtines Valstijas. CŽV direktorius George'as Tenetas tą informa- 
ciją pateikė ne George'ui Bushui, o jo patarėjai nacionalinio saugu- 
mo klausimais Condoleezzai Rice. Kai vėliau šie faktai iškilo į vie- 
šumą, Benas Bradlee, legendinis The Washington Post vyriausiasis 
redaktorius, pareiškė: „Man atrodo, elementaru, kad gavus infor- 
macijos, kuri įeis į istoriją, reikia eiti tiesiai pas prezidentą“ Tačiau 
liepos 10-ąją niekas nežinojo (ar negalėjo žinoti), kad ši žvalgybos 
gauta naujiena" įeis į istoriją. 

Už įprastų procedūrų laikymąsi kritikuoti po laiko keblu, todėl 
sprendimus priimantys žmonės, nujausdami, kad jų sprendimai 
bus kruopščiai nagrinėjami tų, kurie gudrūs po laiko, skatinami 
priiminėti biurokratinius sprendimus ir paniškai bijo rizikuoti!". 
Paplitus byloms, kurias pacientai kelia gydytojams dėl aplaidumo, 
šie įvairiais būdais ėmė keisti įprastas procedūras: skiria daugiau 
tyrimų, daugiau pacientų siunčia pas siauro profilio specialistus, 
naudoja įprastinius gydymo metodus net tais atvejais, kai jų nau- 
da mažai tikėtina. Tokie veiksmai labiau apsaugo gydytojus, negu 
duoda naudos pacientams, negana to, jie purena dirvą interesų 
konfliktams. Taigi padidėjusios atsakomybės padariniai ne vien 
teigiami. 

Nors apskritai atbulinis šališkumas ir šališkumas padarinių 
atžvilgiu skatina vengti rizikos, abu jie duoda nepelnytos naudos 
neatsakingiems rizikos mėgėjams - koks nors generolas ar vers- 
lininkas įjunksta į beprotišką žaidimą ir laimi. Vadovai, kuriuos 
lydėjo sėkmė, niekada nėra baudžiami už tai, kad per daug rizika- 

vo. Priešingai, tokiais atvejais manoma, kad siekdami sėkmės jie 
turėjo gerą uoslę ir buvo įžvalgūs, o jais abejojusieji gudriųjų po 
laiko vadinami ribotais, bailiais, silpnais. Kelios sėkmingai pasi- 
baigusios avantiūros gali nutrūktgalvišką lyderį apgaubti ypatin- 
gos įžvalgos ir drąsos aureole. 


SĖKMĖS RECEPTAI 


Kuriantis prasmę I sistemos mechanizmas verčia manyti, kad pa- 
saulis tvarkingesnis, paprastesnis, lengviau prognozuojamas ir 
darnesnis negu yra iš tikrųjų. Iliuzija, kad supratome praeitį, pa- 
gimdo kitą iliuziją - kad įmanoma numatyti ir valdyti ateitį. Tos 
iliuzijos ramina, guodžia, sumažina tą nerimą, kurį patirtume, jei 
leistume sau iki galo suvokti egzistencijos neapibrėžtumą. Visiems 
reikia padrąsinančios žinios, kad veiksmai turi atitinkamas pase- 
kmes ir kad sėkmė yra atlygis už išmintį ir drąsą. Daugelis knygų 
apie verslą specialiai parašytos taip, kad patenkintų šį poreikį. 

Ar vadovai ir vadovavimo būdai turi įtakos firmų rezultatams 
rinkoje? Žinoma, turi, ir tą patvirtino sisteminiai tyrimai, objekty- 
viai įvertinę kompanijų vadovų ir jų sprendimų savybes bei susieję 
jas su vėlesniais tų firmų rezultatais. Viename tyrime kompanijų 
vadovai buvo apibūdinti tų įmonių, kurioms jie vadovavo anks- 
čiau, strategijomis ir tomis vadovavimo taisyklėmis bei proce- 
dūromis, kurias jie įdiegė pradėję eiti savo dabartines pareigas". 
Kompanijų vadovai turi įtakos veiklos rezultatams, bet tos įtakos 
poveikis kur kas mažesnis, negu atrodo skaitant verslo spaudą. 

Mokslininkai ryšių stiprumą matuoja koreliacijos koeficientu, 
kuris kinta nuo o iki 1. Tas koeficientas kiek anksčiau (aptariant 
regresiją vidurkio link) buvo apibūdintas kaip dviejų gretinamų 
kintamųjų bendrų veiksnių santykinio svorio matas. Pats dos- 
niausias kompanijos sėkmės ir jos vadovo kvalifikuotumo kore- 
liacijos koeficientas gali siekti 0,30 — rodo, kad kriterijai sutampa 

trisdešimt procentų. Šio skaičiaus svoriui įvertinti apsvarstykite 
tokį klausimą: 


Sakykim, poromis vertinate daug firmų. Abi firmos kiekvienoje poroje 
apskritai panašios, tik vienos iš jų vadovas sumanesnis negu kitos. Kaip 
dažnai pastebėsite!?, kad stipresnį vadovą turinčiai firmai sekasi geriau? 


Gerai sutvarkytame, nuspėjamame pasaulyje koreliacija turėtų 
būti tobula (koreliacijos koeficientas 1), ir stipresnis vadovas 100 96 
porų vadovautų sėkmingiau veikiančiai firmai. Jei panašių firmų 
santykinė sėkmė priklausytų tik nuo tų veiksnių, kurių firmos va- 
dovas nevaldo (jei norite, vadinkime juos sėkme), pamatytume, 
kad 50 96 atvejų sėkmingiau veikiančiai firmai vadovauja silpnes- 
nis vadovas. Koreliacijos koeficientas 0,30 rodo, kad stipresnis va- 
dovas vadovauja stipresnei firmai apie 60 90 porų. Tik 10 90 page- 
rėjimas, palyginti su atsitiktiniu spėjimu, vargu ar pateisina tokį 
kompanijos vadovo šlovinimą, su kuriuo taip dažnai susiduriame. 

Jei tikėjotės, kad ši reikšmė bus didesnė (o dauguma mūsų kaip 
tik to ir laukia), turėtumėte tai laikyti ženklu, jog esate linkę per- 
vertinti pasaulio nuspėjamumą. Tačiau nedarykite klaidos: sėkmės 
šansų padidinimas nuo 1:1 iki 3:2 suteikia labai svarbų pranašumą 
tiek lenktynių trasoje, tiek versle. Tačiau, žvelgiant daugelio verslo 
analitikų akimis, kompanijos vadovas, turintis tiek mažai įtakos 
veiklos rezultatams, vargu ar gali tikėtis pripažinimo, net jeigu jo 
kompanijai sekasi. Sunku įsivaizduoti, kad oro uostų knygynuose 
žmonės vienas per kitą pultų pirkti knygą, entuziastingai aprašan- 
čią veiklą kompanijų vadovų, kurių veiklumas ne kažin kiek ski- 
riasi nuo nieko nedarymo. Vartotojams reikia aiškios žinios apie 
sėkmę ir nesėkmę versle nulemiančius dalykus, jiems reikia tokių 
istorijų, kurios teiktų supratimo, tegu ir iliuzinio, pojūtį. 

Savo įžvalgioje knygoje The Halo Effect“? (Aureolės efektas) Phili- 
pas Rosenzweigas, Šveicarijoje įsikūrusios verslo mokyklos profe- 
sorius, parodo, kaip iliuzinio tikrumo poreikis tenkinamas dviem 

populiariais rašymo apie verslą žanrais: istorijomis apie pavienių 
individų bei kompanijų iškilimą (dažniausiai) ir žlugimą (retkar- 
čiais) bei sėkmingų ir nesėkmingų firmų skirtumo analizėmis. Jis 
daro išvadą, kad pasakojimuose apie sėkmes ir nesėkmes nuolat 
pernelyg pabrėžiamas vadovavimo stiliaus ir valdymo metodų 
poveikis firmos rezultatams, todėl jų informacija retai kada būna 
naudinga. 

Kad suprastumėte, kas vyksta, įsivaizduokite, jog verslo eksper- 
tai, pavyzdžiui, kompanijų vadovai, prašomi pakomentuoti kokios 
nors kompanijos vadovo reputaciją. Jie gerai žino, kas vyksta toje 
kompanijoje pastaruoju metu - ar ji klesti, ar artėja prie žlugimo. 
Kaip jau matėme kiek anksčiau, aptardami Google atvejį, tos žinios 
kuria aureolę. Klestinčios kompanijos vadovą ekspertas greičiau- 
siai apibūdins kaip lankstų, veikiantį planingai ir ryžtingai. Dabar 
įsivaizduokite, kad praslinko metai ir reikalai suprastėjo. Tas pats 
kompanijos vadovas dabar bus apibūdintas kaip sutrikęs, nelanks- 
tus, autoritariškas. Abu apibūdinimai vertinimo metu atrodo tei- 
singi: juk būtų kone absurdiška sėkmingai dirbantį vadovą vadinti 
nelanksčiu ir sutrikusiu, o sunkiai besikapanojantį - lanksčiu ir 
veikiančiu planingai. 

Tiesą sakant, aureolės efektas toks stiprus, kad greičiausiai pa- 
gaunate patys save priešinantis minčiai, jog tas pats žmogus ir toks 
pat jo elgesys reikalams klostantis atrodo metodiškas, o jiems pa- 
šlijus nelankstus. Dėl aureolės efekto sukeičiame vietomis priežastį 
ir pasekmę: esame linkę manyti, jog kompanija žlunga dėl to, kad 
jos vadovas nelankstus, nors iš tikrųjų tas vadovas atrodo nelanks- 
tus dėl to, kad jo kompanija žlunga. Štai kaip gimsta supratimo 
iliuzijos. 

Aureolės efektas bei šališkumas padarinių atžvilgiu ir paaiški- 
na nepaprastą patrauklumą tų knygų, kurių autoriai iš ilgą laiką 
sėkmingai veikiančių kompanijų tyrimų mėgina išvesti praktiškus 
pamokymus. Vienas iš geriausiai žinomų šio žanro pavyzdžių — 

Jimo Collinso ir Jerry I. Porraso knyga Built to Last (Sukurtos am- 
žiams). Tai išsami ataskaita apie aštuoniolika porų konkuruojančių 
ir viena už kitą sėkmingesnių kompanijų. Joje šios kompanijos ly- 
ginamos įvairiais korporacinės kultūros, strategijos ir vadovavimo 
praktikos aspektais. Knygos autoriai skelbia: „Manome, kad šią 
knygą turėtų perskaityti kiekvienas kompanijos vadovas, vadybi- 
ninkas ir eilinis verslininkas visame pasaulyje... Ir jūs galite sukur- 
ti fantastišką kompaniją.“!* 

Pagrindinė šios ir kitų panašių knygų mintis - kad įmanoma iš- 
skirti „gerąsias valdymo praktikas“ ir jas taikant susikurti sėkmę. 
Abi šios prielaidos pernelyg drąsios. Didelio masto daugiau ar ma- 
žiau sėkmingų firmų palyginimas didžiąja dalimi yra sėkmės pa- 
lyginimas. Žinodami sėkmės svarbą, turėtumėte ypač skeptiškai 
vertinti „nuoseklius dėsningumus", nustatytus lyginant sėkmingai 
veikiančias firmas su ne tokiomis sėkmingomis. Jei egzistuoja atsi- 
tiktinė sėkmė, nuoseklūs dėsningumai gali būti tik miražas. 

Atsitiktinė sėkmė turi didelę reikšmę, todėl apie vadovavimo 
kokybę ir praktikas negalima patikimai spręsti iš kompanijos pa- 
siekimų duotuoju metu. Net jei iš anksto gerai žinote, kad jos vado- 
vas turi puikią viziją ir yra nepaprastai kompetentingas, vis tiek tos 
kompanijos veiklos rezultatus galėsite prognozuoti ne ką tiksliau, 
nei mesdami monetą“. Vidutiniais vertinimais, knygoje Sukurtos 
amžiams nagrinėtų sėkmingų ir ne itin kompanijų pelningumo ir 
jų akcijų grąžos rodiklių skirtumai po šio tyrimo beveik visai išny- 
ko. Per trumpą laiką ryškiai sumažėjo ir kompanijų, minimų gar- 
siojoje knygoje In Search of Excellence (Tobulumo beieškant)!“ viduti- 
nis pelningumas. Žurnalo Fortune atliktas tyrimas Most Admired 
CompaniesV (Kompanijos, kuriomis labiausiai žavimasi) parodė, kad per 
dvidešimt penkerius metus žemiausią reitingą turėjusių firmų ak- 
cijų grąža padidėjo daugiau nei firmų, kuriomis žavėtasi labiausiai. 

Jums greičiausiai kyla pagunda rasti šių faktų priežastinius pa- 
aiškinimus: gal sėkmingai veikiančios firmos nusiramino, apsnū- 

do, o ne tokios sėkmingos labiau stengėsi. Tačiau šitaip galvoti apie 
tai, kas jau įvyko, būtų klaidinga. Pradinis rodiklių skirtumas turi 
sunykti, nes jį didele dalimi buvo lėmusi atsitiktinė sėkmė - būtent 
ji prisidėjo prie didžiausią žavesį kėlusių firmų pasiekimų ir prie 
atsiliekančių firmų prastų rezultatų. Jau esame susidūrę su šiuo 
statistiniu gyvenimo faktu - regresija prie vidurkio"“. 

Istorijos apie firmų iškilimą ir smukimą užgauna jautrią skaity- 
tojų stygą: jos paprastai paaiškina sėkmę ir nesėkmę, įvardydamos 
aiškias jų abiejų priežastis ir ignoruodamos lemiamą laimingo at- 
sitiktinumo vaidmenį bei regresijos vidurkio link neišvengiamybę. 
Tokios istorijos sukuria ir palaiko supratimo iliuziją, pažeria labai 
norintiems jomis tikėti skaitytojams pamokymų, kurių išliekamoji 
vertė labai menka. 


ŠNEKOS APIE GUDRUMĄ PO LAIKO 


„Ta klaida atrodo akivaizdi, nors visi mes gudrūs po laiko. Negalėjote 
to žinoti iš anksto.“ 


„Jis per daug pasisėmė iš šitos sėkmės istorijos. Taip sakant, tapo na- 
ratyvo klaidos auka.“ 
„Ji neturi pagrindo teigti, kad ta firma blogai valdoma. Žino tik tiek, 


kad jos akcijų kursas smuko. Tai šališkumas padarinių atžvilgiu, nu- 
lemtas iš dalies atbulinio šališkumo, o iš dalies aureolės efekto.“ 


„Netapkime šališkumo padarinių atžvilgiu auka. Tai buvo kvailas 
sprendimas, nors viskas baigėsi gerai.“ 


20 


Pagrįstumo iliuzija 


I sistema sukonstruota taip, kad turėdama mažai informacijos iš- 
kart peršoka prie išvadų, bet nėra pajėgi suvokti tos skubos laips- 
nio. Dėl KMTY (ką matai, tas ir yra) principo jai svarbi tik turima 
informacija. Tos informacijos patikimumas vertinamas pagal jos 
nuoseklumą, todėl mūsų subjektyvus pasitikėjimas savo nuomo- 
nėmis atspindi I ir II sistemų sukurtos istorijos nuoseklumą. Infor- 
macijos kiekis ir kokybė ne itin svarbūs, nes ir iš informacijos nuo- 
trupų galima sukurti nuoseklią istoriją. Kai kurie patys svarbiausi 
mūsų įsitikinimai apskritai neparemti jokiais įrodymais, nebent 
tokiu pat požiūriu žmonių, kuriuos mylime ir kuriais pasitikime. 
Turint galvoje, kiek mažai žinome, pasitikėti savo įsitikinimais ab- 
surdiška, tačiau, kita vertus, būtina. 


PAGRĮSTUMO ILIUZIJA 


Prieš daug dešimtmečių nemažai (o tada atrodė, kad be galo daug) 
laiko praleidau svilinamas karštos saulės ir stebėdamas, kaip gru- 
pės suprakaitavusių kareivių sprendžia vieną problemą. Tuo metu 
atlikau privalomąją karo tarnybą Izraelio armijoje. Buvau ką tik 
gavęs psichologijos bakalauro laipsnį ir, metus atitarnavęs kaip 
pėstininkų karininkas, pervestas į armijos psichologijos skyrių, 

kur viena iš mano pareigų buvo padėti įvertinti kandidatus kari- 
ninkams rengti. Ta atranka buvo grindžiama II pasaulinio karo 
metais britų armijos sukurtais metodais. 

Vienas iš testų, vadinamas „grupės veiksmai be lyderio“, buvo 
atliekamas kliūčių lauke. Aštuoni vienas kito nepažįstantys kandi- 
datai be jokių skiriamųjų ženklų, įvardyti tapatumo numeriais, tu- 
rėjo pakelti nuo žemės ilgą kartį ir nešti ją prie žmogaus ūgiui pri- 
lygstančios sienos. Visa grupė turėjo persikelti į kitą sienos pusę, 
bet taip, kad ta kartis nepaliestų nei žemės, nei sienos; šios negalėjo 
paliesti ir nė vienas karys. Apie bet kurio iš reikalavimų pažeidimą 
reikėjo pranešti, o tada viską pradėti iš naujo. 

Užduotis būdavo atliekama keliais būdais. Įprastinis sprendi- 
mas - keli žmonės persikeldavo į kitą pusę sliuogdami kartimi, ku- 
rią kiti grupės nariai laikė tam tikru kampu, tarsi tai būtų didžiulė 
meškerė. Kitas būdas — užsilipti vienas kitam ant pečių ir peršokti 
sieną. Tada paskutinis likęs karys pašokęs įsikibdavo į kartį, kurią 
kiti grupės nariai laikė ore, sliuogdavo ja į kitą tvoros pusę ir ten 
saugiai nušokdavo ant žemės. Kaip tik tuo momentu dažniausiai ir 
pasitaikydavo pažeidimų, dėl kurių tekdavo viską pradėti iš naujo. 

Stebėdami šį pratimą mudu su kolega užsirašinėjome, kas im- 
davosi vadovauti, kas bandydavo to imtis, bet būdavo atstumtas, 
kokiu mastu kiekvienas karys prisidėdavo prie visos grupės pa- 
stangų. Nustatydavome užsispyrėlius ir nuolaidžius vykdytojus, 
ūmius ir kantrius, atkaklius ir neištvermingus. Kartais išvysdavo- 
me ir pagiežą — tas, kurio idėją grupė atmesdavo, jau nebesisteng- 
davo taip uoliai kaip iki tol. Stebėjome, ir kaip buvo reaguojama į 
krizes: kas išplūsdavo kolegą, dėl kurio klaidos visa grupė patirda- 
vo nesėkmę, kas imdavosi vadovauti, kai išsekusi grupė turėdavo 
viską pradėti nuo pradžių. Jautėme, kaip veikiama įvykio įtampos 
atsiskleidžia kiekvieno žmogaus tikroji prigimtis. Mūsų įspūdžiai 
apie kiekvieno kandidato būdą buvo tokie pat tiesioginiai ir įtiki- 
nami kaip dangaus spalva. 

Pasižiūrėję kelis kandidatų mėginimus, turėjome apibendrin- 
ti savo įspūdžius apie jų gebėjimus vadovauti ir skaičiais įvertinti, 
kurie tinkamiausi kandidatai į karininkus. Skyrėme šiek tiek laiko 
apsvarstyti kiekvienai kandidatūrai ir pasitikrinti savo įspūdžius. 
Tai buvo nesunku, nes jautėme pamatę kiekvieno kareivio gebė- 
jimus vadovauti. Kai kurie iš jų darė stipraus lyderio įspūdį, kiti 
labiau panėšėjo į ištižėlius ar arogantiškus kvailius, dar kiti atrodė 
esą vidutiniokai, bet ne beviltiški. Tik keli atrodė tokie silpni, kad 
išbraukėme juos iš kandidatų sąrašo. Kiekvieno kandidato ste- 
savo vertinimų teisingumu ir jautėme, kad mūsų sudarytos cha- 
rakteristikos nukreiptos tiesiai į ateitį. Kareivis, ėmęsis vadovauti 
patekusiai į keblią padėtį grupei ir padėjęs jai persikelti per sieną, 
tuo momentu buvo tikras lyderis. Akivaizdu buvo tikėtis, kad jis 
ir mokymų metu, ir mūšyje veiks taip pat efektyviai, kaip veikė 
grupei keliantis per sieną. Bet kokia kitoniška prognozė atrodė ne- 
suderinama su tuo, ką matėme savo akimis. 

Mūsų įspūdžiai apie tai, kaip kiekvienas kareivis atliko šią už- 
duotį, apskritai tariant, buvo nuoseklūs ir aiškūs, todėl ir oficialios 
prognozės buvo ne mažiau apibrėžtos. Paprastai mums ateidavę į 
galvą įvertinimai buvo konkretūs, retai kada suabejodavome ar pa- 
tirdavome prieštaringą įspūdį. Norėjosi pareikšti: „Iš jo tikrai nie- 
ko nebus“, „Šitas tik vidutiniokas, bet susidoros“ arba „Tas tai bus 
žvaigždė“. Mums nė nekilo minties suabejoti savo prognozėmis, 
padaryti jas nuosaikesnes arba aptakias, neapibrėžtas. Tačiau jei 
kas nors būtų suabejojęs, buvome pasirengę pripažinti: „Žinoma, 
visko gali būti“ Tam buvome pasirengę dėl to, kad net ir susidarę 
aiškų įspūdį apie pavienius kandidatus gerai supratome, jog mūsų 
prognozės dažniausiai bevertės. 

Įrodymų, kad nemokame tiksliai prognozuoti sėkmės, buvo 
daugiau nei reikia. Kas keli mėnesiai buvo rengiama grįžtamojo 
ryšio sesija, kurios metu sužinodavome, kaip kariūnams sekasi 

karo mokykloje, ir savo įvertinimus lygindavome su nuomonėmis 
tų karininkų, kurie juos kurį laiką stebėdavo. Visuomet kartojo- 
si tas pats: mūsų gebėjimas prognozuoti, kaip kandidatams seksis 
karo mokykloje, buvo labai menkas. Nors prognozės buvo geres- 
nės už aklas spėliones, tačiau ne kažin kiek. 

Po tokių atimančių ūpą naujienų kurį laiką būdavome prislėgti. 
Tačiau armija yra armija. Duoda rutina naudos ar neduoda, bet 
jos reikia laikytis, o įsakymams paklusti. Kitą dieną atvykdavo 
nauja kandidatų partija. Vedėme juos į kliūčių ruožą, rodydavome 
sieną, jie pakeldavo kartį ir po kelių minučių jų tikroji prigimtis 
atsiskleisdavo taip pat aiškiai, kaip ir prieš juos čia buvusių grupių. 
Slogi tiesa apie mūsų prognozių kokybę nedarė jokio poveikio šių 
kandidatų vertinimui, o jos įtaka mūsų pasitikėjimui savo vertini- 
mais ir prognozėmis buvo labai menka. 

Tai, kas vyko, buvo tikrai nepaprasta. Visuotiniai mūsų anks- 
tesnių nesėkmių įrodymai turėjo pakirsti mūsų pasitikėjimą savo 
nuomonėmis apie kandidatus, bet taip nebuvo. Jie turėjo paska- 
tinti mus ir sušvelninti savo prognozes, bet ir šito nepadarėme. 
Žinojome svarbiausią faktą - mūsų prognozės ne ką geresnės už 
atsitiktines spėliones, tačiau ir toliau jautėmės bei elgėmės taip, 
tarsi kiekviena pavienė prognozė būtų pagrįsta. Tai man priminė 
Mūllerio-Lyerio iliuziją: žinome, kad linijos vienodo ilgio, tačiau 
vis tiek mums atrodo priešingai. Mane taip pribloškė ši analogija, 
kad net sugalvojau atskirą pavadinimą šiai mūsų patirčiai įvardyti: 
pavadinau ją pagrįstumo iliuzija. 

Taip aptikau savo pirmąją kognityvinę iliuziją. 

e 
Po kelių dešimtmečių šioje senoje istorijoje galiu įžvelgti daugelį 
savo galvosenos, kartu ir šios knygos, svarbiausių temų. Tai, ko- 
kių rezultatų iš tų kareivių laukėme ateityje, buvo aiškus sukeitimo 
ir reprezentatyvumo euristikos pavyzdys. Valandą stebėjus, kaip 
tie kareiviai elgėsi dirbtinai sukurtoje situacijoje, mums atrodė, 

kad jau gerai suprantame, kaip jie elgsis susidūrę su mokymosi 
iššūkiais karo mokykloje ir lyderystės išbandymais mūšyje. Savo 
prognozėse visiškai neatsižvelgėme į regresiją vidurkio link, rem- 
damiesi negausiais įrodymais prognozavome nesėkmes ar didelę 
sėkmę. Tai buvo ryškiausias KMTY pavyzdys. Stebėdami kareivių 
elgesį susidarėme įtikinamą įspūdį, bet neturėjome tinkamo būdo 
išreikšti to, kad visiškai ignoravome veiksnius, kurie galiausiai ir 
nulemdavo to ar kito kandidato sėkmę karininkų mokykloje. 

Žvelgiant iš laiko perspektyvos, šioje istorijoje labiausiai stebina 
viena: tai, kad žinojome bendrą taisyklę - nieko prognozuoti ne- 
galime, neturėjo jokios įtakos mūsų sprendimų kiekvienu pavieniu 
atveju kategoriškumui. Dabar suprantu, kad reagavome panašiai 
kaip Nisbetto ir Borgidos studentai, išgirdę, kad dauguma žmo- 
nių neatėjo į pagalbą priepuolio ištiktam pašaliečiui. Jie tikrai ti- 
kėjo statistiniais duomenimis, bet baziniai rodikliai nepaveikė jų 
nuomonės apie tai, kaip elgsis vaizdajuostėje matomas individas — 
padės pašaliečiui ar nepadės. Juk, kaip įrodė Nisbettas ir Borgida, 
žmonės dažnai nenori iš apibendrinimų daryti išvadų apie pavie- 
nius atvejus. 

Subjektyvaus pasitikėjimo savo nuomone nedera prilyginti ap- 
galvotam tikimybės, kad ta nuomonė teisinga, vertinimui. Tikė- 
jimas yra jausmas, atskleidžiantis informacijos nuoseklumą ir jos 
apdorojimo kognityvinį lengvumą. Būtų išmintinga rimtai atsi- 
žvelgti į kieno nors netikrumo prisipažinimą. Ir priešingai, didelio 
pasitikėjimo savo teisumu deklaravimas dažniausiai parodo tik 
tiek, kad tas individas savo galvoje susikūrė nuoseklią istoriją, kuri 
nebūtinai atitinka tikrovę. 


MOKĖJIMO PREKIAUTI FONDŲ BIRŽOJE ILIUZIJA 


1984 metais mudu su Amosu ir mūsų draugas Richardas Thaleris 
apsilankėme vienoje Volstrito firmoje. Vyresnysis investicijų va- 

dovas pasikvietė mus pokalbio apie šališkumą investicijų srityje. 
"Tuo metu apie finansus išmaniau tiek mažai, kad net nežinojau, 
ko jo klausti, bet vieną savo klausimą prisimenu: „Kas perka jūsų 
parduodamas kokias nors akcijas?“ Užuot atsakęs, jis tik mostelėjo 
ranka lango pusėn, taip parodydamas, kad pirkėjas galėtų būti kas 
nors, labai panašus į jį. Tai man pasirodė keista: kas gi skatina vie- 
ną Žmogų pirkti, o kitą parduoti? Ką tokio parduodantieji tariasi 
žiną, o pirkėjai mano nežiną? 

Nuo to laiko mano klausimai apie fondų biržą ėmė panėšėti į 
didelę dėlionę: regis, ši svarbi šaka daugiausia remiasi meistrišku- 
mo iliuzija. Kiekvieną dieną prekiaujama milijardais akcijų: vie- 
ni žmonės perka, kiti parduoda. Neretai pasitaiko, kad per dieną 
savininką pakeičia daugiau kaip 100 milijonų akcijų. Dauguma 
pirkėjų ir pardavėjų supranta turį tą pačią informaciją — akcijos ir 
perkamos, ir parduodamos daugiausia dėl to, kad nuomonė apie 
jas skiriasi. Perkantieji akcijas mano, kad jų kaina tuo momentu 
per žema, todėl, tikėtina, ims kilti, o parduodantieji - kad ji per 
aukšta ir greičiausiai ims kristi. Tik neaišku, kodėl ir pirkėjai, ir 
pardavėjai laiko dabartinę jų kainą neteisinga. Kas verčia manyti, 
kad jie geriau nei rinka žino, kokia ta kaina turėtų būti? Toks dau- 
gumos jų įsitikinimas - tik iliuzija. 

Standartinę fondų biržos veikimo teoriją bendrais bruožais 
pripažįsta visi šios šakos dalyviai. Visi, susiję su investavimo vers- 
lu, yra skaitę nuostabią Burtono Malkielo knygą A Random Walk 
Down Wall Street (Atsitiktinis pasivaikščiojimas po Volstritą). Pagrindinė 
autoriaus mintis - kad į akcijos biržos kainą įeina visos prieinamos 
žinios apie kompanijos vertę ir geriausios akcijos ateities progno- 
zės. Jei kai kurie žmonės manys, kad akcijos kaina rytoj bus aukš- 
tesnė, šiandien jie stengsis nusipirkti tų akcijų daugiau. Tai savo 
ruožtu paskatins šių kainos kilimą. Jei visų rinkoje esančių akci- 
jų kainos nustatytos teisingai, niekas negali tikėtis prekiaudamas 
jomis nei išlošti, nei pralošti. Tobulos kainos nepalieka vietos su- 

manumui pasireikšti, bet, kita vertus, ir apsaugo nuo neapgalvotų 
poelgių padarinių neišmanėlius. Tačiau dabar jau žinome, kad ši 
teorija ne visai teisinga. Daugelis pavienių investuotojų prekiau- 
dami akcijomis visą laiką pralošia; šiuo atžvilgiu jie neprilygtų net 
smiginį žaidžiančiai šimpanzei. Šią stulbinamą išvadą! pirmasis 
padarė Terry Odeanas, Kalifornijos universiteto Berklyje finansų 
profesorius, kadaise buvęs mano studentas. 

Odeanas pradėjo nuo to, kad išnagrinėjo 10 000 maklerio sep- 
tynerių metų laikotarpio sąskaitų už individualiems investuoto- 
jams suteiktas tarpininkavimo paslaugas. Jis sugebėjo išanalizuoti 
visus sandorius, kuriuos investuotojai atliko per tą firmą - iš viso 
beveik 163 000. Duomenų gausa leido Odeanui nustatyti visus 
atvejus, kai investuotojas parduodavo vienas akcijas ir netrukus 
po to pirkdavo kitas. Šitokiais savo veiksmais tas investuotojas 
parodydavo turintis (didžiuma investuotojų buvo vyrai) aiškią 
nuomonę, kas tų akcijų laukia ateityje: jis tikėdavosi, kad akcijos, 
kurių jis nusprendė nusipirkti, perspektyvesnės už tas, kurias jis 
nutarė parduoti. 

Aiškindamasis, ar tokie lūkesčiai pakankamai pagrįsti, Odea- 
nas palygino pavienių investuotojų parduotų akcijų grąžą ir vie- 
toj jų įsigytų kitų akcijų kursą praėjus metams nuo transakcijos. 
Rezultatai buvo vienareikšmiškai blogi. Skaičiuojant vidutiniškai, 
pavienių prekiautojų parduotos akcijos buvo pelningesnės už įsi- 
gytąsias, ir gana daug - 3,2 procentinio punkto per metus, taigi 
gerokai daugiau nei sudarė tų dviejų prekybos sandorių išlaidos. 

Svarbu nepamiršti, kad čia kalbama apie vidurkius: kai kuriems 
individams sekėsi daug geriau, kitiems kur kas blogiau. Tačiau aiš- 
ku, kad didžiajai daugumai pavienių investuotojų išsimaudyti po 
dušu ar apskritai nieko neveikti būtų buvę naudingiau, nei mėginti 
įgyvendinti savo idėjas. Vėliau Odeano ir jo kolegos Brado Barbe- 
rio atlikti tyrimai tik patvirtino šią išvadą. Straipsnyje Trading Is 
Hazardous to Your Wealth (Akcijų prekyba kenkia jūsų gerovei) jie įro- 


282 + PERDĖTAS PASITIKĖJIMAS 


dė, kad pagal vidurkį aktyviausių prekiautojų akcijomis rezultatai 
patys blogiausi, ir priešingai — daugiausia pelno gauna tie pavie- 
niai investuotojai, kurie atlieka mažiau akcijų prekybos operacijų. 
Kitame straipsnyje pavadinimu Boys Will Be Boys (Berniukai ir liks 
berniukai) jie išaiškino, kad vyrai savo bergždžias idėjas? stengiasi 
įgyvendinti dažniau negu moterys, todėl moterų rezultatai inves- 
tavimo srityje geresni negu vyrų. 

Žinoma, abipus kiekvienos transakcijos visada kas nors yra. 
Dažniausiai tai būna finansų institucijos ir profesionalūs inves- 
tuotojai, pasirengę pasinaudoti pavienių investuotojų klaidomis, 
padarytomis renkantis, kokias akcijas parduoti, o kokias pirkti. 
Tolesni Barberio ir Odeano tyrimai atskleidė kai kurias iš tų klai- 
dų. Pavieniai investuotojai mėgsta parduoti „laimėtojas“? — akcijas, 
kurių kaina nuo įsigijimo momento pakilo, ir laikyti „pralaimėto- 
jas“ — tas akcijas, kurių kaina nukrito. Nelaimė, neseniai pabran- 
gusių akcijų kaina artimiausioje ateityje toliau linkusi kilti labiau 
negu neseniai nuvertėjusių, todėl jie parduoda ir perka ne tas akci- 
jas. Kaip ir reikėtų tikėtis, pavieniai investuotojai perka akcijas tų 
kompanijų, kurių pavadinimai dažnai mirga žiniasklaidoje. Profe- 
sionalūs investuotojai informacijos atžvilgiu išrankesni“. Tokie ty- 
rimų rezultatai šiek tiek pateisina pavadinimą „išmanieji pinigai“, 
kurį profesionalūs finansininkai taiko sau. 

Nors profesionalai sugeba išvilioti iš mėgėjų nemažai turto“, 
nelabai yra, o gal ir visai nėra tokių akcijų verslo specialistų, kurie 
būtų įgudę nuolat, metai po metų, sėkmingai veikti rinkoje. Pro- 
fesionalūs investuotojai, įskaitant ir investicinių fondų valdytojus, 
neišlaiko pagrindinio meistriškumo testo - jų laimėjimai nėra pa- 
stovūs. Meistriškumo rodiklis — individualių rezultatų skirtumo 
pastovumas. Logika čia paprasta: jei individualūs skirtumai bet 
kuriais metais priklausytų tik nuo sėkmės, tai investuotojų ir in- 
vesticinių fondų padėties reitingai chaotiškai kistų, o jų koreliacija 
laiko atžvilgiu būtų nulinė. Tačiau meistriškumas užtikrina sta- 

bilesnį reitingą. Individualių skirtumų tvarumas — štai tas matas, 
kuriuo matuojame golfo žaidėjų, automobilių pardavėjų, ortodon- 
tų ar mokamų greitkelių rinkliavos rinkėjų meistriškumą. 

Investicinius fondus valdo labai patyrę ir darbštūs profesiona- 
lai, jie perka ir parduoda akcijas siekdami kuo geresnių rezultatų 
savo klientams. Nepaisant to, daugiau kaip penkiasdešimt metų 
trukusių tyrimų rezultatai įtikinamai rodo, kad didžiajai daugu- 
mai tų fondų valdytojų aktyvų pasirinkimas panašesnis į lošimo 
kauliukų mėtymą negu į pokerį. Beveik taisyklė, kad ne mažiau 
kaip dviejų iš trijų investicinių fondų bet kurių metų rezultatai 
prastesni už rinkos vidurkį. 

Dar svarbiau, kad skirtingų metų investicinių fondų rezulta- 
tų koreliacijos koeficientas labai mažas, ne ką didesnis už nulį. Jei 
kuriais nors metais tas investicinis fondas veikė sėkmingai, jam 
tiesiog pasisekė — gerai krito kauliukai. Tyrinėtojai sutaria, kad be- 
veik visi finansiniai analitikai sąmoningai (tik nedaugelis) ar nesą- 
moningai kliaujasi atsitiktinumu. Prekiautojams akcijomis subjek- 
tyviai atrodo, kad jie daro protingus kvalifikuotus spėjimus labai 
neapibrėžtoje situacijoje. Tačiau labai efektyviose rinkose kvalifi- 
kuoti spėjimai nė kiek ne tikslesni už aklas spėliones. 

. 

Prieš kelerius metus turėjau neįprastą progą iš arti stebėti finansi- 
nio meistriškumo iliuziją. Buvau pakviestas pasakyti kalbą grupei 
investicijų konsultantų firmoje, teikiančioje finansines konsultaci- 
jas ir kitas paslaugas labai turtingiems klientams. Paprašiau duo- 
menų savo kalbai parengti ir gavau tikrą lobį - finansinę ataskaitą, 
apibendrinančią dvidešimt penkių anoniminių konsultantų inves- 
tavimo rezultatus per aštuonerius metus paeiliui. Kiekvieno pata- 
rėjo (dauguma jų vyrai) metinis veiklos rezultatas buvo svarbiau- 
sias rodiklis, nulemiantis jo metinę premiją. Buvo labai paprasta 
tuos patarėjus išrikiuoti eilės tvarka pagal kiekvienų metų veiklos 
rezultatus ir nustatyti, ar jų meistriškumo skirtumai! tvarūs ir ar 

tie patys patarėjai nuolat (kasmet) savo klientams užtikrindavo ge- 
resnius rezultatus. 

Ieškodamas atsakymo į šį klausimą, apskaičiavau kiekvieno pa- 
tarėjo reitingų koreliacijos koeficientus visoms metų poroms: pir- 
muosius metus palyginau su antraisiais, po to su trečiaisiais ir t. t., 
iki pat septintųjų metų palyginimo su aštuntaisiais. Šitokiu būdu 
gavau 28 koreliacijos koeficientus, po vieną kiekvienai metų porai. 
Žinojau teoriją, tad buvau pasirengęs rasti tik menką meistrišku- 
mo tvarumo patvirtinimą. Vis dėlto nustebau pamatęs, kad visų 
28 koreliacijos koeficientų vidurkis — tik 0,01, kitaip sakant, nu- 
linis. Pastovios koreliacijos, rodančios meistriškumo skirtumus, 
neaptikau. Gauti rezultatai buvo panašūs į tokius, kokių vertėtų 
tikėtis iš lošimo kauliukais, o ne iš meistriškumo reikalaujančio 
žaidimo. 

Ko gera, toje firmoje niekas nenutuokė, kokio pobūdžio žaidi- 
mą žaidžia finansų patarėjai. Jie laikė save kompetentingais profe- 
sionalais, atliekančiais rimtą darbą, o viršininkai pritarė tokiai jų 
nuomonei. Seminaro išvakarėse mudu su Richardu Thaleriu pie- 
tavome su keliais tos firmos aukšto rango vadovais, nustatančiais 
premijų dydžius. Paprašėme jų pabandyti atspėti, koks gi individu- 
alių patarėjų veiklos atskirais metais koreliacijos koeficientas. At- 
rodo, jie suprato, kuo tai kvepia, ir su šypsena atsakė, kad „nelabai 
didelis“ arba „be abejo, jų veiklos efektyvumas nėra pastovus“. Ta- 
čiau netrukus paaiškėjo, kad nė vienas jų nesitikėjo, jog vidutinis 
koreliacijos koeficientas bus labai artimas nuliui. 

Pasakėme tiems pareigūnams, kad jie, bent jau investicinių ak- 
cijų portfelių formavimo atveju, atlygina už sėkmę, atsitiktinumą, 
taip, tarsi atsilygintų už meistriškumą. Ši naujiena jiems turėjo 
būti pritrenkiama, bet tokia netapo. Nebuvo jokių požymių, kad 
mumis nepatikėjo. Ir kaip galėtų nepatikėti - juk išanalizavome jų 
pačių rezultatus, ir jie buvo pakankamai kvalifikuoti, kad supras- 
tų, kas iš to išeina, bet būdami mandagūs garsiai to nepasakėme. 

Ramiai pietavome toliau ir nė kiek neabejoju, kad ir mūsų tyrimo 
rezultatai, ir iš jų darytinos išvados buvo greitai pakištos po kili- 
mu, o gyvenimas toje firmoje toliau tekėjo sena vaga. Meistrišku- 
mo iliuzija nėra tik pavienė klaida - ji giliai įsišaknijusi visos šios 
verslo šakos struktūroje. Faktai, keliantys pavojų tokioms pagrin- 
dinėms prielaidoms (kartu ir joje dirbančių žmonių pragyvenimo 
šaltiniui bei savigarbai), tiesiog nepriimami, nes darbuotojų protai 
nesugeba jų suvokti. Tai ypač pasakytina apie veiklos efektyvu- 
mo statistinius tyrimus, teikiančius pagrindinę informaciją, kurią 
darbuotojai dažniausiai ignoruoja, jeigu ji nedera prie jų pačių pa- 
tirties įspūdžių. 

Kitą rytą apie savo tyrimų rezultatus papasakojome finansų pa- 
tarėjams, ir šie taip pat pasitenkino mandagumo formuluotėmis. 
Jiems sava sudėtingų problemų vertinimo patirtis atrodė daug įti- 
kinamesnė už kažkokius neaiškius statistinius faktus. Kai pokalbį 
baigėme, vienas iš tų vadovų, su kuriais pietavome praeitą vakarą, 
nuvežė mane į oro uostą. Teisindamasis jis tarė: „Savo firmai pada- 
riau labai daug ir niekas to iš manęs neatims“ Šyptelėjau ir nieko 
neatsakiau, bet pagalvojau: „Na, šį rytą tą jau būsiu atėmęs aš. Jeigu 
jūsų sėkmė priklauso daugiausia nuo atsitiktinumo, tai kiek garbės 
už tai turite teisę prisiskirti sau?“ 


KAS PALAIKO MEISTRIŠKUMO IR PAGRĮSTUMO ILIUZIJAS? 


Kognityvinės iliuzijos gali būti atkaklesnės už regėjimo iliuzijas. 
Tai, ką sužinojote apie Mūllerio-Lyerio iliuziją, nepakeitė jūsų ma- 
tomo tų linijų vaizdo, bet pakeitė jūsų elgesį. Dabar jau žinote, kad 
negalite pasitikėti savo įspūdžiu apie tų linijų su „pelekais“ galuose 
ilgį. Taip pat žinote, kad žinomame Mūllerio-Lyerio iliuzijos pieši- 
nėlyje negalima tikėti tuo, ką matote. Jei paklaustų, koks tų linijų 
ilgis, atsakytumėte remdamiesi tuo, ką žinote apie jų ilgį, o ne ir 
toliau matoma optine iliuzija. Priešingai, kai tarnaudamas armijoje 

aš ir mano kolegos sužinojome, kad mūsų atliekami vadovavimo 
vertinimo testai mažai pagrįsti, protu tą faktą suvokėme, bet jis ne- 
paveikė nei mūsų jausmų, nei vėlesnių veiksmų. Atsakas, su kuriuo 
susidūrėme finansinių paslaugų firmoje, buvo dar didesnė kraštu- 
tinybė. Nė kiek neabejoju, kad mudviejų su Thaleriu išvados, pa- 
teiktos aukštiems tos firmos vadovams ir investicinių akcijų port- 
felių tvarkytojams, buvo iš karto nustumtos į tolimiausius atmin- 
ties užkaborius, kad nepadarytų jokios žalos jų įprastinei veiklai. 

Kodėl investuotojai, tiek mėgėjai, tiek profesionalai, atkakliai, 
užsispyrusiai mano esantys gudresni už rinką, nors tai prieštarauja 
ekonomikos teorijai, kurią dauguma jų priima, prieštarauja ir ne- 
šališko jų asmeninės patirties įvertinimo rezultatams? Aiškinant 
meistriškumo iliuzijos paplitimą ir tvarumą finansų pasaulyje, vėl 
tenka prisiminti daugelį ankstesniuose skyriuose nagrinėtų temų. 

Psichologijos požiūriu tos iliuzijos gyvybingumo šaltinis, be 
abejo, tas, kad akcijas parenkančių Žmonių kvalifikacija labai 
aukšta. Jie nagrinėja ekonominius duomenis ir prognozes, stu- 
dijuoja pajamų suvestines ir balansus, vertina kompanijų aukš- 
čiausių vadovų kvalifikaciją bei rinkos konkurenciją. Tai — rim- 
tas darbas, norint jį atlikti reikia daug mokytis, o tuo užsiimantys 
žmonės turi tiesioginės (ir pagrįstos) visų tų žinių panaudojimo 
patirties. Deja, norint sėkmingai prekiauti akcijomis, firmos verslo 
perspektyvų vertinimo įgūdžių nepakanka, nes svarbiausias tokio 
vertinimo klausimas - ar informacija apie tą firmą jau įtraukta į jos 
akcijų kainą. Prekiautojai akcijomis akivaizdžiai stokoja gebėjimų 
atsakyti į šį labai svarbų klausimą, bet, iš visko sprendžiant, jie to 
nesuvokia. 

Iš to, kaip kareiviai lauko sąlygomis elgiasi su kliūtimi, supra- 
tau, kad subjektyvi prekiautojų akcijomis savikliova yra jausmas, 
o ne įvertinimas, ne nuomonė. Kognityvinio lengvumo ir asoci- 
atyvaus nuoseklumo vaidmens samprata subjektyvią savikliovą 
leidžia tvirtai priskirti I sistemos veiklos sričiai. 

Pagaliau, pagrįstumo ir meistriškumo iliuzijas palaiko ir stipri 
profesinė kultūra. Žinome, jog žmonės gali išsaugoti nepajudina- 
mą tikėjimą bet kokiu pasiūlymu, kad ir pačiu absurdiškiausiu, jei- 
gu jį palaiko panašiai manančių šalininkų bendruomenė. Turint 
galvoje finansinės bendruomenės profesinę kultūrą, nieko nuosta- 
baus, kad pasaulyje yra daugybė individų, priskiriančių save prie 
tų retų išrinktųjų, kurie geba daryti tai, ko kiti, jų nuomone, daryti 
nesugeba. 


IŠMINČIŲ ILIUZIJOS 


Idėją, kad ateitis nenuspėjama, kiekvieną dieną silpnina praeities 
aiškinimo lengvumas. Nassimas Talebas knygoje Juodoji gulbė pa- 
brėžė, kad dėl savo polinkio kurtis nuoseklius pasakojimus (na- 
ratyvus) ir jais tikėti mums sunku susitaikyti su tuo, jog mūsų 
gebėjimai numatyti, prognozuoti yra riboti. Žvelgiant iš gudrumo 
po laiko pozicijų, viskas turi prasmę, viskas paaiškinama. Šį fak- 
tą finansų žinovai eksploatuoja kas vakarą pateikdami įtikinamus 
dienos įvykių paaiškinimus. O mes nepajėgiame atsispirti stipriai 
nuojautai, kad tai, ką šiandien įmanoma paaiškinti žvelgiant iš gu- 
drumo po laiko pozicijų, buvo galima nuspėti vakar. Iliuzija, kad 
suprantame praeitį, skatina per daug pasitikėti savo gebėjimu nu- 
matyti ateitį. 

Dažnai vartojama metafora „istorijos žygis“ suponuoja tvarkin- 
gą ir kryptingą procesą. Žygis - ne šiaip sau klajonės ar vaikšti- 
nėjimas, jis nėra padrikas. Manome, kad sutelkę dėmesį į didelius 
socialinius judėjimus ir kultūros bei technikos pažangą arba į kelių 
įžymių žmonių ketinimus ir gebėjimus galime paaiškinti praeitį. 
Mintis, kad didieji istoriniai įvykiai nulemti atsitiktinumo, labai 
pribloškia, nors ji akivaizdžiai teisinga. Sunku galvoti apie dvide- 
šimto amžiaus istoriją, įskaitant ir jos didžiuosius socialinius judė- 
jimus, neatsižvelgiant į Hitlerio, Stalino ir Mao Dzedungo vaidme- 

nis. Tačiau tam tikrą momentą — prieš pat kiaušialąstės apvaisini- 
mą - egzistavo 50 96 tikimybė, jog embrionas, vėliau tapęs Hitleriu, 
bus moteriškosios lyties. Jei sujungsime šiuos tris įvykius, pamaty- 
sime, jog buvo vienos aštuntosios dydžio tikimybė, kad dvidešim- 
tame amžiuje nebus nė vieno iš tų trijų didžiųjų piktadarių, bet 
neįmanoma įrodyti, kad istorija būtų buvusi maždaug tokia pati ir 
be jų. Šių trijų kiaušialąsčių apvaisinimo pasekmės lėmė daugelio 
žmonių likimus, todėl mintis, kad ilgalaikiai pokyčiai nuspėjami, 
atrodo tik pokštas. 

Tačiau pagrįsto prognozavimo iliuzija tebėra gyva ir sveika. 
Tuo naudojasi žmonės, kurių darbas ir yra numatymas. Tai ne tik 
finansų specialistai, bet ir verslo bei politikos žinovai. Televizijos 
ir radijo stotys bei didieji laikraščiai turi savas specialistų koman- 
das, kurių darbas - komentuoti neseną praeitį ir prognozuoti atei- 
tį. Žiūrovams, klausytojams ir skaitytojams susidaro įspūdis, kad 
jie gauna informaciją, kuri yra šiek tiek privilegijuota ar bent jau 
nepaprastai įžvalgi. Be abejo, tie žinovai ir jų reklamuotojai nuo- 
širdžiai tiki siūlantys kaip tik tokią informaciją. Philipas Tetlockas, 
psichologas iš Pensilvanijos universiteto, tas vadinamąsias žinovų 
prognozes išsiaiškino dvidešimt metų trukusiame tyrime, kurio 
rezultatus paskelbė 2005 metais išleistoje knygoje Expert Political 
Judgment: How Good Is It? How Can We Know? (Kvalifikuotas politinis 
įvertinimas: kokia jo kokybė? Iš kur mums žinoti?). Knygos autorius nusta- 
tė sąlygas bet kokiai ateities diskusijai šia tema. 

Tetlockas pasikalbėjo su 264 žmonėmis, kurie užsidirba pragy- 
venimui „komentuodami politikos ir ekonomikos tendencijas ar 
teikdami patarimus šiais klausimais“. Jis paprašė jų įvertinti tiki- 
mybes, kad kokie nors įvykiai netolimoje ateityje įvyks tose pa- 
saulio dalyse, kurių specialistai jie buvo, ir regionuose, kurie jiems 
buvo mažiau pažįstami. Ar Gorbačiovas įvykus perversmui bus 
nušalintas? Ar Jungtinės Valstijos turėtų pradėti karą Persijos įlan- 
koje? Kuri šalis taps nauja didele rinka? Iš viso jis surinko daugiau 

kaip 80 000 prognozių. Jis taip pat klausė tų specialistų, kaip jie 
priėjo prie tokių išvadų, kaip reaguodavo paaiškėjus, kad suklydo, 
ir kaip įvertindavo tuos įrodymus, kurie nesiderino su jų nuomo- 
nėmis. Respondentų buvo prašoma įvertinti kiekvieno atvejo trijų 
alternatyvių baigčių tikimybes: kad viskas liks kaip yra, kad po- 
kyčiai (pavyzdžiui, politinių laisvių ar ekonominio augimo) rodys 
augimą ar kad jų kryptis bus priešinga (mažėjimo link). 

Rezultatai buvo pribloškiami. Žinovai būtų pasirodę geriau, 
jeigu visų trijų galimų baigčių tikimybes tiesiog būtų įvertinę vie- 
nodai. Kitaip sakant, žmonės, kurie negailėdami laiko nagrinėja 
konkrečią temą ir iš to gyvena, prognozavo prasčiau už smiginį 
žaidžiančias beždžiones, kurios būtų visas tris galimybes įvertinu- 
sios vienodai. Net tose srityse, kurias išmanė geriausiai, ekspertai 
pasirodė ne ką geriau už ne specialistus. 

Tie, kurie žinojo daugiau, prognozavo tik truputį geriau už 
tuos, kurie žinojo mažiau. Tačiau tie, kurie žino daugiau, dažnai 
mažiau patikimi. Priežastis ta, kad daugiau žinių įgijęs žmogus iš- 
siugdo per dideles savo meistriškumo iliuzijas ir ima pernelyg pasi- 
tikėti savimi. „Pasiekiame tašką, kai prognozavimo gebėjimai ima 
mažėti nerimą keliančiu greičiu, - rašo Tetlockas. - Šiame mokslo 
superspecializacijos amžiuje“ nėra pagrindo manyti, kad didie- 
siems žurnalams rašantys žmonės - įžymūs politologai, atskirų 
regionų tyrimo specialistai, ekonomistai ir t. t. - sugeba susida- 
rančias naujas situacijas suprasti geriau už žurnalistus ar įdėmius 
The New York Times skaitytojus.“ Tetlockas nustatė, kad kuo gar- 
sesnis prognozuotojas, tuo labiau perdėtos jo prognozės. 

Pasak jo, per didelė paklausių žinovų savikliova ryškesnė negu 
tų jų kolegų, kurie užsidirba pragyvenimui nebūdami dėmesio 
centre. 

Tetlockas taip pat nustatė, kad žinovai nenorėjo prisipažin- 
ti buvę neteisūs, o kai būdavo priversti pripažinti klaidą, rasda- 
vo daugybę pasiteisinimų: sakydavo blogai atspėję tik įvykių lai- 

ką, teisindavosi, kad sutrukdė nenumatytos aplinkybės ar kad jie 
klydo dėl rimtų priežasčių. Galų gale, juk ir žinovai — tokie pat 
žmonės kaip visi. Jie yra apakinti savo talentų ir labai nemėgsta 
atsidurti klystančiųjų vaidmenyje. Pasak Tetlocko, žinovus suklai- 
dina ne tai, kuo jie tiki, o tai, kaip jie mąsto. Jis vartoja terminiją, 
pasiskolintą iš Isaiaho Berlino esė apie Tolstojų The Hedgehog and 
the Fox (Ežys ir lapė). Ežiai „Žino vieną didelį dalyką“ ir turi savo 
teoriją apie pasaulį; konkrečius įvykius jie aiškina nuoseklios visu- 
mos rėmuose, nekantriai šiaušiasi prieš tuos, kurie turi savo požiū- 
rį, ir pasitiki savo prognozėmis. Jie ypač nemėgsta pripažinti savo 
klaidų. Ko nors nenuspėję, ežiai beveik visada sako „neatspėję tik 
laiko“ arba „buvę beveik teisūs“. Jie užsispyrę ir aiškiai reiškia savo 
nuomonę - kaip tik tai televizijos prodiuseriai ir nori matyti savo 
programose. Du ežiai, turintys skirtingas nuomones tuo pačiu 
klausimu ir narsiai atakuojantys savo priešininko idiotiškas idėjas, 
garantuoja puikų reginį. 

Lapės, priešingai, mąsto kompleksiškai. Jos netiki, kad istoriją 
varo pirmyn koks nors vienas didelis dalykas. Pavyzdžiui, vargu 
ar jos sutiks su požiūriu, kad Ronaldas Reaganas, priešinimosi 
Sovietų Sąjungai atžvilgiu būdamas pasirengęs viskam, pats vie- 
nas baigė šaltąjį karą. Atvirkščiai - lapės pripažįsta, kad tikrovė 
formuojasi sąveikaujant daugeliui įvairių veikėjų ir jėgų, įskaitant 
ir aklą laimę; to proceso padariniai dažnai esti milžiniško masto 
ir nenuspėjami. Tetlocko tyrime geriausių rezultatų pasiekė lapės, 
nors ir jų rezultatai buvo labai menki. Lapės turi mažiau šansų būti 
kviečiamos dalyvauti televizijos debatuose. 


SPECIALISTAI NIEKUO DĖTI — 
PERNELYG SUDĖTINGAS PASAULIS 


Šio skyriaus svarbiausia mintis ne ta, kad žmonės, bandantys nu- 
matyti ateitį, daro daug klaidų — tai savaime aišku. Jo pirmoji pa- 

moka tokia: ateities numatymo klaidos neišvengiamos dėl to, kad 
pasaulis nenuspėjamas. O antroji pamoka - per didelio subjekty- 
vaus pasitikėjimo nedera laikyti tikslumo rodikliu (nedidelis pasi- 
tikėjimas gali būti informatyvesnis). 

Įmanoma numatyti tik trumpalaikes tendencijas; elgsenas ir 
pasiekimus galima gana tiksliai prognozuoti pagal ankstesnes 
elgsenas ir pasiekimus. Tačiau nereikėtų tikėtis, kad kariūnų mo- 
kymo ir jų elgsenos mūšyje rezultatus galima numatyti pagal jų 
elgesį kliūčių ruože, nes elgesys tiek testo metu, tiek tikrame pa- 
saulyje priklauso nuo daugelio veiksnių, kiekvienoje konkrečioje 
situacijoje vis skirtingų. Iš aštuonių kandidatų grupės pašalinki- 
te labai kategorišką jos narį ir pastebėsite, kaip keičiasi visų kitų 
grupės narių asmenybės. Leiskite snaiperio kulkai keliais centi- 
metrais nukrypti į šalį, ir kokio nors karininko veiklos efektyvu- 
mas iš karto pasikeis. Neneigiu visų tų testų svarbos: jei koks nors 
testas leidžia numatyti kokį nors svarbų rezultatą 0,20 ar 0,30 ko- 
reliacijos koeficiento tikslumu, jį reikėtų naudoti. Tačiau tikėtis 
ko nors daugiau tikrai neverta. Turėtumėte nedaug ko laukti ar 
net visiškai nieko nesitikėti iš tų parenkančių akcijas Volstrito 
specialistų, kurie, prognozuodami akcijų kainas ateityje, viliasi 
tikslumu pranokti rinką. Ir nevertėtų daug tikėtis iš ilgalaikes 
prognozes darančių specialistų, nors apie artimiausią ateitį jie 
gali turėti vertingų įžvalgų. Riba, skirianti ateitį, kurią numaty- 
ti dar įmanoma, nuo neįmanomos numatyti tolimos ateities, dar 
nenubrėžta. 


ŠNEKOS APIE MEISTRIŠKUMO ILIUZIJAS 


„Jis žino: iš jo ligos istorijos matyti, kad jos tolesnės eigos prognozuo- 
ti beveik neįmanoma. Tai kaip jis gali šiuo atžvilgiu taip savimi pasiti- 
kėti? Tai panašu į pagrįstumo iliuziją.“ 

„Ji susikūrusi nuoseklią istoriją, paaiškinančią viską, ką ji žino, ir tas 
nuoseklumas gerina jos savijautą.“ 

„Kodėl jis mano esąs gudresnis už rinką? Ar čia nebus kalta meistriš- 
kumo iliuzija?“ 

„Ją galima priskirti ežių kategorijai. Ji turi susikūrusi viską paaiškinan- 
čią teoriją — iš čia ir iliuzija, kad ji supranta pasaulį.“ 

„Klausimas ne tas, ar tie žinovai išmano savo darbą, o ar jų pasaulį 
apskritai įmanoma prognozuoti.“ 

Nuojautos ar formulės - kurios kurias? 


Paulas Meehlas buvo keistas ir nuostabus žmogus, vienas iš uni- 
versaliausių dvidešimto amžiaus psichologų. Jis dėstė Minesotos 
universiteto psichologijos, teisės, psichiatrijos, neurologijos ir filo- 
sofijos katedrose. Taip pat rašė apie religiją, politologiją ir žiurkių 
gebėjimą mokytis. Būdamas statistiškai prityręs mokslininkas ir 
karštas tuščių klinikinės psichologijos pretenzijų kritikas, jis užsi- 
ėmė ir psichoanalizės praktika. Parašė gilių ir turiningų apybraižų 
apie psichologinių tyrimų filosofinius pagrindus - mokydamasis 
magistrantūroje buvau jas išmokęs vos ne atmintinai. Man nieka- 
da neteko su juo susitikti, bet jis tapo vienu iš mano herojų nuo 
tada, kai perskaičiau jo knygą Clinical vs. Statistical Prediction: 
A Theoretical Analysis and a Review of the Evidence (Klinikinių ir 
statistinių prognozių palyginimas: teorinė analizė ir įrodymų apžvalga). 
Šiame nedidelės apimties leidinyje, kurį jis vėliau vadino 
„drumsčiančia ramybę maža knygele“, Meehlas apžvelgė rezulta- 
tus 20 tyrimų, analizuojančių, ar kvalifikuotų profesionalų subjek- 
tyviais įspūdžiais grindžiamos klinikinės prognozės tikslesnės už 
statistines prognozes, daromas pagal tam tikras taisykles susiejant 
keletą įvertinimų balais ar reitingų. Tipiškame tyrime kvalifikuo- 
ti konsultantai prognozuodavo, kokie bus pirmakursių pažymiai 
mokslo metų pabaigoje. Su kiekvienu studentu jie pasikalbėdavo 

po keturiasdešimt penkias minutes. Taip pat galėjo susipažinti su 
jų pažymiais vidurinėje mokykloje, su keliais gabumų įvertinimo 
testais ir keturių puslapių apimties motyvaciniu rašiniu. Statisti- 
nis algoritmas panaudojo tik dalį tos informacijos: pažymius vi- 
durinėje mokykloje ir vieno gabumų įvertinimo testo rezultatus. 
Nepaisant to, pagal šią formulę atliktos prognozės buvo tikslesnės 
už 11 iš 14 konsultantų prognozių. Meehlas rašė, kad panašūs re- 
zultatai gauti ir prognozuojant įvairiose kitose srityse, tarp jų ir 
lygtinai paleistų kalinių pažadų netesėjimo atvejus, pilotų moky- 
mo sėkmingumą, nusikaltėlių recidyvizmą. 

Nieko nuostabaus, kad ši Meehlo knyga pribloškė klinikinius 
psichologus — jie nenorėjo tuo patikėti. Prasidėjusi diskusija suža- 
dino seriją naujų tyrimų, kurie tęsiasi iki šiol, nuo jo knygos pa- 
sirodymo praėjus jau daugiau kaip penkiasdešimt metų. Tyrimų, 
kuriuose klinikinės prognozės lyginamos su statistinėmis, skaičius 
išaugo iki maždaug dviejų šimtų, tačiau varžybų tarp algoritmų 
ir žmonių rezultatas nepakito. Maždaug 60 96 tyrimų parodė for- 
mulių persvarą — algoritmai užtikrino žymiai didesnį tikslumą. 
Kitais lyginimo atvejais abiem būdais gautas vienodas tikslumas, 
tačiau lygiosios vis tiek prilygsta statistinių taisyklių pergalei, nes 
jas naudoti daug pigiau negu teirautis specialistų nuomonės. Jokių 
įtikinamai dokumentuotų išimčių nenustatyta. 

Prognozuojamų rezultatų diapazonas išsiplėtė, jis jau apima ir 
medicininius rodiklius — tokius, kaip sergančiųjų vėžiu gyvenimo 
trukmė, hospitalizacijos trukmė, širdies ligų diagnostika, kūdi- 
kių imlumas staigios naujagimių mirties sindromui; ekonominius 
rodiklius - pavyzdžiui, naujų firmų sėkmės perspektyvas, bankų 
atliekamą kreditavimo rizikos vertinimą, darbuotojų pasitenkini- 
mą savo karjeros perspektyvomis; klausimus, dominančius val- 
džios įstaigas, įskaitant įtėvių tinkamumo vertinimus, recidyviz- 
mo tarp jaunųjų teisės pažeidėjų tikimybę ir kitų smurtinio elgesio 
formų tikėtinumą; įvairius kitus rezultatus - mokslo naujovių ver- 

tinimą, futbolo rungtynių laimėtojų nustatymą, Bordo vyno kai- 
nas ateityje. Visoms šioms sritims būdingas nemažas neapibrėž- 
tumo ir neprognozuojamumo laipsnis. Mes šias sritis vadiname 
„Žemo pagrįstumo aplinkomis“. Paprasto algoritmo tikslumas vi- 
sais atvejais prilygo žinovų prognozių tikslumui ar net jį pranoko. 

Praėjus trims dešimtmečiams nuo savo knygos pasirodymo 
Meehlas su pagrįstu pasididžiavimu tvirtino: „Socialinių mokslų 
srityje nėra jokio kito prieštaringo klausimo), kuris būtų išprovo- 
kavęs tiek daug kokybiškai įvairių ir taip vieningai judančių ta pa- 
čia kryptimi tyrimų, kaip šis.“ 

Ekonomistas iš Prinstono universiteto ir didelis vyno mėgėjas 
Orley Ashenfelteris įtikinamai įrodė, kad paprasti statistiniai duo- 
menys gali pranokti pasaulinio garso ekspertus. Jis panoro pro- 
gnozuoti markinio Bordo vyno būsimą kainą pagal informaciją, 
turimą jo pagaminimo metais. Tai svarbus klausimas, nes marki- 
nis vynas savo kokybės viršūnę pasiekia ne per vienus metus, o to 
paties vynuogyno išlaikytų vynų kainos skirtingais metais labai 
kinta; vyno, kurio amžius skiriasi tik dvylika mėnesių, kaina gali 
skirtis net 10 ir daugiau kartų?. Gebėjimas prognozuoti ateities 
kainas labai vertingas, nes investuotojai vyną, kaip ir meno kūri- 
nius, perka tikėdamiesi, kad jo kaina kils. 

Visi sutaria, kad vynuogių derliaus rezultatai priklauso tik nuo 
oro pokyčių vynuogių augimo sezono metu. Vynas geriausias būna 
tada, kai vasara šilta ir sausa; taigi išeitų, kad Bordo vyno gamin- 
tojams visuotinis klimato atšilimas tik į naudą. Jiems į naudą ir 
drėgni pavasariai, nes tada derlius gausesnis, o vynuogių kokybei 
didesnės įtakos tas neturi. Tai, kas visiems žinoma, Ashenfelteris 
pavertė statistine formule konkrečios kokybės ir konkretaus am- 
žiaus vyno kainai prognozuoti pagal tris orų charakteristikas - vi- 
dutinę temperatūrą vynuogių augimo sezono metu, drėgmės kiekį 
nuimant derlių ir bendrą kritulių kiekį praeitą žiemą. Jo formu- 
lė leidžia tiksliai prognozuoti vyno kainą kelerius metus ar net 

dešimtmečius į priekį. Pagal ją vyno kainas ateityje galima pro- 
gnozuoti daug tiksliau negu pagal dabartines jauno vyno kainas. 
Šis „Meehlo schemos“ pavyzdys meta iššūkį ekspertams, į kurių 
nuomones atsižvelgiama nustatant ankstyvąją vyno kainą. Tai iš- 
šūkis ir ekonomikos teorijai, pagal kurią kainos turėtų atspindė- 
ti visą turimą informaciją, įskaitant ir orų sąlygas. Ashenfelterio 
formulė nepaprastai tiksli: pagal ją apskaičiuotos ir tikrosios vyno 
kainos koreliacijos koeficientas viršija 0,90. 

Kodėl ekspertai pralaimi algoritmams? Viena iš priežasčių, 
kurią įtarė Meehlas, yra ta, kad ekspertai darydami prognozes 
stengiasi panaudoti visą savo išmintį, mąstyti plačiai, neįprastai, 
atsižvelgti į sudėtingus įvairių veiksnių derinius. Sudėtingumas 
kartais gali būti naudingas, tačiau dažniausiai jis mažina pagrįs- 
tumą. Labiau tinka paprasti veiksnių deriniai. Keli tyrimai paro- 
dė, kad priimdami sprendimus žmonės neprilygsta prognozavimo 
formulei net tuomet, kai naudojasi formulės pasiūlytu įvertinimu! 
Jie mano esą pajėgūs pranokti formulę dėl to, jog turi papildo- 
mos informacijos, tačiau taip manydami dažniausiai klysta. Pasak 
Meehlo, yra kelios aplinkybės, kai, užuot pasikliovus specialistų 
nuomone, verta taikyti formulę. Pagarsėjusiame mąstymo ekspe- 
rimente jis pateikė formulę, leidžiančią prognozuoti, ar koks nors 
konkretus žmogus eis į kiną šį vakarą, ir pažymėjo, kad nereikėtų 
taikyti tos formulės, jei gauta žinių, jog tas žmogus šiandien susi- 
laužė koją. „Sulaužytos kojos taisyklės“ terminas prigijo. Žinoma, 
reikia turėti galvoje, kad kojų lūžiai labai reti, bet kartu ir lemtingi. 

Kita priežastis, dėl kurios ekspertų įvertinimai atsilieka nuo 
apskaičiuotųjų pagal formulę, yra ta, kad žmonės, iš sudėtingos 
informacijos susidarydami supaprastintą nuomonę, nepataisomai 
nenuoseklūs. Paprašyti tą pačią informaciją įvertinti dar kartą, jie 
dažnai pateikia kitokį atsakymą. To nenuoseklumo mastas dažnai 
verčia rimtai susirūpinti. Patyrę radiologai", įvertinantys krūtinės 
ląstos rentgenogramas kaip „normalias“ ar „nenormalias,“ 20 96 

atvejų tą pačią rentgenogramą matydami kitą kartą prieštarauja 
patys sau. Panašus nenuoseklumo laipsnis nustatytas ir stebint 101 
nepriklausomo auditoriaus, paprašytų įvertinti korporacijų vidaus 
audito“ patikimumą, atsakymus. 

41 tyrimo, skirto nustatyti auditorių, patologų, psichologų, or- 
ganizacijų vadybininkų ir kitų profesionalų pateiktų įvertinimų 
patikimumą, rezultatų apžvalga rodo?, kad toks nenuoseklumo ly- 
gis yra tipiškas ir pasireiškia net tada, kai tas pats atvejis pakarto- 
tinai vertinamas vos po kelių minučių. Nepatikimi įverčiai negali 
būti laikomi pagrįstais duomenimis kam nors prognozuoti. 

Tas plačiai paplitęs nenuoseklumas greičiausiai atsiranda dėl to, 
kad I sistema yra nepaprastai priklausoma nuo konteksto. Potyrių 
priminimo tyrimai rodo, kad aplinkoje esantys stimulai, kurių ne- 
pastebime, daro didelį poveikį mintims ir veiksmams. To poveikio 
intensyvumas kas minutę kinta. Dėl vėsaus vėjelio gūsio karštą va- 
saros dieną to, ką tuo metu vertinate, įverčiai gali tapti didesni ir 
optimistiškesni. Kalinio šansai, kad jis bus paleistas lygtinai, per 
laiką tarp teisėjų darbotvarkėje numatytų valgymo pertraukų gana 
smarkiai kinta“. Turite mažai tiesioginių žinių apie tai, kas vyksta 
jūsų galvoje, todėl niekada nežinosite, kad jei tik aplinkybės būtų 
buvusios truputėlį kitokios, galėjote susidaryti kitokią nuomonę ar 
priimti kitokį sprendimą. Formulės su tokiomis problemomis ne- 
susiduria. Įvedus tuos pačius duomenis, jos visada pateiks tą patį 
atsakymą. Kai prognozuojamumas blogas (o kaip tik toks ir nusta- 
tytas daugumoje Meehlo ir jo sekėjų apžvelgtų tyrimų), nenuose- 
klumas žlugdo bet kokio prognozavimo pagrįstumą. 

Šis tyrimas perša nelauktą išvadą: norint kiek tik įmanoma 
padidinti prognozavimo tikslumą, galutinį sprendimą reikia pa- 
likti formulėms, ypač žemo pagrįstumo aplinkose. Pavyzdžiui, 
sprendžiant, ką priimti studijuoti mediciną, galutinis žodis dažnai 
paliekamas tiems fakulteto dėstytojams, kurie kalbėjosi su kandi- 
datu. Įrodymai tik fragmentiški, tačiau teikia tvirtą pagrindą spė- 

jimams: tikėtina, kad toks pokalbis gali sumažinti atrankos pro- 
cedūros tikslumą, jei tie dėstytojai priima galutinius sprendimus 
dėl stojančiųjų priėmimo. Jie per daug pasitiki savo nuojauta, todėl 
per daug sureikšmins asmeninius įspūdžius ir per mažai remsis 
kitais informacijos šaltiniais, o dėl to sumažės ir jų sprendimų 
pagrįstumas'. Analogiškas pavyzdys — vyno ekspertai: vertinda- 
mi nebrandaus vyno kokybę, kad galėtų prognozuoti, koks jis bus 
ateityje, jie naudojasi informacijos šaltiniu, kuris beveik garantuo- 
tai ne pagerins, o pablogins prognozes - jie gali paragauti to vyno. 
Be to, neabejotina, kad net ir gerai išmanydami orų poveikį vyno 
kokybei, jie vis tiek nepajėgs išlaikyti tokio nuoseklumo, koks bū- 
dingas formulei. 
. 

Nuo Meehlo minėto darbo laikų svarbiausias šios srities pasieki- 
mas yra garsus Robyno Daweso straipsnis“ The Robust Beauty of 
Improper Linear Models in Decision Making (Grubus netinkamų liniji- 
nių modelių grožis sprendimų priėmimo srityje). Socialiniuose moksluose 
plačiai taikoma praktika įvairiems prognostiniams veiksniams, 
arba prediktoriams (predictors), priskirti tam tikrą svorį, arba reikš- 
mingumą, vadovaujantis logaritmu, vadinamu daugialype regresi- 
ja (multiple regression) — ji jau įtraukta į įprastinę programinę įrangą. 
Daugialypės regresijos logikos neįmanoma paneigti: ji randa op- 
timalią formulę reikšmingų prediktorių kombinacijoms suderinti. 
Tačiau Dawesas pastebėjo, kad statistinio algoritmo sudėtingumas 
beveik nepadidina jo efektyvumo, o jei ir padidina, tai menkai. Nė 
kiek ne blogesnių rezultatų galima pasiekti pasirinkus kelis rodi- 
klius, bent kiek reikšmingus atitinkamam rezultatui prognozuoti, 
ir sugretinus jų vertes taip, kad jas būtų galima palyginti (įpras- 
tais balais ar rangais). Formulė, susiejanti vienodai reikšmingus 
prediktorius, prognozuojant naujus atvejus būtų ne mažiau tiks- 
li negu daugialypės regresijos formulė, optimali pradinei imčiai. 
Naujesni tyrimai pažengė dar toliau - parodė, kad visiems pre- 

diktoriams vienodą reikšmingumą priskiriančios formulės dažnai 
pranašesnės už kitas, nes nėra paveiktos imties atrankos atsitikti- 
numo“. 

Stebinantis vienodo svarumo schemų (egual-weighting schemes) pa- 
sisekimas svarbus praktiniu požiūriu: naudingus algoritmus dabar 
įmanoma kurti ir be jokių išankstinių statistinių tyrimų. Paprastos 
vienodo svarumo formulės (egually weighted formulas), grindžiamos 
esamais statistiniais duomenimis ar sveiku protu, dažnai esti labai 
geros svarbių rezultatų prediktorės. Viename įsimintiname pavyz- 
dyje Dawesas parodė, kad santuokos stabilumą galima pakanka- 
mai tiksliai prognozuoti pagal tokią formulę: 


Mylėjimosi dažnis minus kivirčų dažnis. 


Turbūt nenorėtumėte, kad jūsų santuokos įvertis būtų neigiamas? 

Iš šio tyrimo darytina svarbi išvada: paskubomis sukurtas al- 
goritmas rezultatyvumu dažnai gali varžytis su optimalaus reikš- 
mingumo formule ir net pranokti ekspertų prognozes. Šią logiką 
galima taikyti daugelyje sričių - nuo akcijų atrankos investiciniam 
portfeliui, kurią atlieka jo tvarkytojas, iki gydymo būdo pasirinki- 
mo gydytojo ar paciento nuožiūra. 

Klasikinis šio būdo taikymo atvejis — paprastas algoritmas, 
išgelbėjęs šimtų tūkstančių kūdikių gyvybes. Akušerės visada 
žinojo, kad kelias pirmąsias gyvenimo minutes normaliai nekvė- 
puojantis naujagimis gali patirti smegenų sužalojimą ar net mirti. 
Iki 1953 metų, t. y. iki paskelbiant anesteziologės Virginios Apgar 
metodą, gydytojai ir pribuvėjos naujagimio būklę vertindavo pagal 
savo klinikinę patirtį — kiekvienas daugiausia dėmesio skirdavo 
vis kitiems požymiams. Vieni stebėdavo kūdikio kvėpavimo pro- 
blemas, kiti sekdavo, kaip dažnai naujagimis verkia. Nesant stan- 
dartizuotos procedūros, užuominos apie pavojų dažnai likdavo 
nepastebėtos ir daugelis naujagimių mirdavo. 


300 + PERDĖTAS PASITIKĖJIMAS 


Kartą pusryčiaujant vienas medicinos rezidentas paklausė dr. Ap- 
gar", kaip įvertinti naujagimio būklę. „Tai labai paprasta, - atsakė 
ši. - Reikia daryti maždaug taip“ Ji užrašė penkis kintamuosius 
(pulsą, kvėpavimą, refleksus, raumenų tonusą, odos spalvą) ir tris 
balus (o, 1 ar 2, priklausomai nuo kiekvieno požymio stiprumo). 
Supratusi, kad jos metodą nesunku taikyti kiekvienoje gimdymo 
palatoje, Apgar pradėjo pagal šią taisyklę vertinti naujagimius 
praėjus vienai minutei nuo gimimo. 8 ar daugiau balų surinku- 
sio kūdikio oda paprastai būdavo rožinė, jis raitydavosi, verkdavo, 
vaipydavosi, jo pulsas siekdavo 100 ir daugiau, žodžiu, jis būdavo 
geros formos. Tik 4 ar dar mažiau balų surinkusiam naujagimiui — 
pamėlusiam, glebiam, vangiam, lėtai ir silpnai plakančia širdele — 
reikėdavo neatidėliotinos pagalbos. Taikydamas Apgar įvertinimo 
metodą, gimdyklų personalas pagaliau gavo nuoseklius blogos 
naujagimių būklės rodiklius. Ši formulė labai prisidėjo prie kūdi- 
kių mirtingumo mažinimo. Apgar testas lig šiol kiekvieną dieną 
taikomas visose gimdymo palatose. Neseniai pasirodžiusioje Atulo 
Gawande knygoje A Checklist Manifesto (Kontrolinio sąrašo manifestas) 
pateikta daugybė skalių" ir paprastų taisyklių naudos pavyzdžių. 


PRIEŠIŠKUMAS ALGORITMAMS 


Klinikiniai psichologai Meehlo idėjas nuo pat pradžių sutiko prie- 
šiškai ir nepatikliai. Iš visko sprendžiant, jie buvo pasidavę meis- 
triškumo iliuzijai — tikėjo gebantys daryti ilgalaikes prognozes. 
Pagalvojus nesunku spėti, kaip ta iliuzija radosi, ir lygiai taip pat 
lengva suprasti gydytojus praktikus, nepriėmusius Meehlo darbų. 

Statistiniai klinikinio prognozavimo netobulumo įrodymai 
prieštarauja gydytojų praktikų kasdieniam įspūdžiui apie savo 
sprendimų kokybę. Praktikuojantys psichologai kiekvienos tera- 
pinės sesijos metu patiria daug nuojautų — numano, kaip pacientas 

reaguos į kokią nors intervenciją, spėja, kas bus toliau. Daugelis tų 
nuojautų pasitvirtina, liudydamos klinikinių įgūdžių veiksmin- 
gumą. 

Problema ta, kad teisingi vertinimai apima ir trumpalaikes pro- 
gnozes terapinių pokalbių kontekste - įgūdį, kurį praktikuojan- 
tys terapeutai gludina daugelį metų. Ilgalaikės kiekvieno paciento 
ateities prognozės - štai užduotys, su kuriomis jiems nesiseka do- 
rotis. Daryti ilgalaikes prognozes daug sunkiau — čia neką padeda 
net geriausios formulės. Be to, gydytojai praktikai neturi galimy- 
bės įgyti ilgalaikio prognozavimo įgūdžių — jiems tektų daugelį 
metų laukti jų spėjimą patvirtinančios arba ne grįžtamosios in- 
formacijos, tuo tarpu klinikinės sesijos metu ji gaunama tuoj pat. 
Tačiau riba tarp to, ką gydytojai praktikai geba daryti gerai, ir to, 
ko jie iš viso negali padaryti, labai neryški, jiems patiems sunkiai 
pastebima. Jie žino esą įgudę, tačiau retai suvokia savo meistrišku- 
mo ribas, todėl nieko nuostabaus, kad mintis, jog mechaninis kelių 
kintamųjų derinys gali pranokti subtilų specialisto vertinimo su- 
dėtingumą, patyrusiems gydytojams praktikams atrodo akivaiz- 
džiai neteisinga. 

Ginčas dėl klinikinių ir statistinių prognozių privalumų visa- 
da turėjo ir moralinį matmenį. Meehlas rašė, kad patyrę gydytojai 
praktikai statistinį metodą kritikuoja kaip „mechaninį, atomistinį, 
trūktinį, apkarpytą ir sausą, dirbtinį, nerealų, savavališką, neto- 
bulą, negyvą, pedantišką, suskaidytą, banalų, pritemptą, statišką, 
paviršutinišką, nelankstų, sterilų, akademišką, pseudomokslinį, 
ribotą ir aklą“. O klinikinį metodą šalininkai giria kaip „dinamiš- 
ką, visuminį, prasmingą, holistinį, subtilų, patrauklų, konfigū- 
racinį, struktūrizuotą, organizuotą, vertingą, gilų, tikrą, jautrų, 
rafinuotą, gyvą, konkretų, natūralų, tikrovišką ir skaidrų . Toks 
požiūris visiems suprantamas. Kai žmogus varžosi su mašina, kad 
ir kas tai būtų - amerikiečių folkloro herojus Johnas Henry, lenk- 
tyniaujantis su mašina gręžiant skyles uolose, ar šachmatų genijus 

Garis Kasparovas, stojęs į dvikovą su kompiuteriu Deep Blue — 
mūsų simpatijos visada žmogaus pusėje. Antipatija algoritmams, 
priimantiems poveikį žmonėms darančius sprendimus, susijusi su 
tuo, kad daugelis žmonių teikia pirmenybę natūraliems, o ne sin- 
tetiniams ar dirbtiniams dalykams. Paklausti, kokius obuolius — 
užaugintus ekologiškuose ar pramoniniuose soduose - jie mieliau 
valgytų, dauguma žmonių renkasi „natūralius“. Net paaiškinus, 
kad obuolių skonis nesiskiria, jų maistinė vertė vienoda, juos val- 
gyti vienodai sveika, dauguma žmonių vis tiek rinksis obuolį iš 
ekologiško sodo!*. Net alaus gamintojai pastebėjo, kad įmano- 
ma padidinti pardavimus ant etiketės užrašius „Natūralus“ arba 
„Be konservantų“. 

Atkaklų priešinimąsi ekspertizių demistifikacijai įrodo tai, 
kaip Europos vyno bendruomenė reagavo į Ashenfelterio formulę 
Bordo vynų ateities kainų prognozei. Ashenfelterio formulė atitiko 
lūkesčius, todėl buvo natūralu tikėtis, kad visi vyno mėgėjai bus 
dėkingi jam už patobulėjusius gebėjimus nustatyti, kurie vynai 
ateityje bus geri. Kur tau! The New York Times rašė, kad prancūzų 
vynininkų reakcija buvo „tarp audringos ir isteriškos“. Ashenfel- 
teris rašo, kad vienas vyno mėgėjas jo tyrimų rezultatus pavadino 
„absurdiškais“, o kitas šaipėsi, kad „tai panašu į kino filmų vertini- 
mą net jų nemačius“. 

Išankstinis nusistatymas prieš algoritmus stiprėja, jei sprendi- 
mai turi svarbių padarinių. Meehlas rašė: „Tiesiog nežinau, kaip 
sumažinti tą siaubą, kurį patiria kai kurie gydytojai praktikai, 
susidūrę su atveju, kai gydyti, jų manymu, išgydoma liga sergantį 
pacientą buvo atsisakyta tik dėl to, kad „akla, mechaninė“ lygtis 
neteisingai priskyrė jį ne tai kategorijai“. Meehlas ir kiti algoritmų 
šalininkai, priešingai, karštai tvirtino, kad būtų neetiška priimant 
svarbius sprendimus pasikliauti intuityviais vertinimais, jei yra al- 
goritmas, kurį naudojant padaroma mažiau klaidų. Jų racionalus 
argumentas įtikinamas, bet jis prieštarauja užsispyrusiai psicho- 

loginei tikrovei - daugumai žmonių svarbi ir klaidos priežastis. 
Atvejis, kai vaikas mirė dėl to, kad suklydo algoritmas, bus priima- 
mas skausmingiau už atvejį, kai tokia pat tragedija įvyks dėl žmo- 
gaus klaidos. Tas emocinio intensyvumo skirtumas akimirksniu 
suformuoja moralinę pirmenybinę nuostatą. 

Visa laimė, kad priešiškumas algoritmams greičiausiai mažės, 
nes jų vaidmuo kasdieniame gyvenime tampa vis svarbesnis. Ieš- 
kodami knygų ar muzikos įrašų, vertiname programinės įrangos 
rekomendacijas. Laikome savaime suprantamu dalyku, kai sprendi- 
mai apie kreditavimo ribas priimami be kieno nors tiesioginio įsi- 
kišimo. Vis daugiau vadovaujamės nurodymais, turinčiais paprastų 
algoritmų pavidalą, pavyzdžiui, kokio gerojo ir blogojo cholestero- 
lio santykio turėtume siekti. Žmonės jau gerai supranta, kad formu- 
lės gali būti daug pranašesnės už juos priimant kai kuriuos svarbius 
sprendimus sporto pasaulyje, pavyzdžiui, kiek profesionalų ko- 
manda turėtų mokėti už konkrečius naujokus arba kada atsisakyti 
kurio nors žaidėjo paslaugų. Besiplečiantis algoritmams pavedamų 
užduočių sąrašas ilgainiui turėtų sumažinti tą diskomfortą, kurį 
daugelis žmonių jaučia pirmą kartą susidūrę su rezultatų struktūra, 
kurią Meehlas aprašė savo nerimą keliančioje mažoje knygelėje. 


MEEHLO PAMOKOS 


1955-aisiais, būdamas 21 metų Izraelio karinių pajėgų leitenantas, 
gavau užduotį sukurti apklausos sistemą visai armijai. Jei stebitės, 
kad tokia atsakinga užduotis buvo pavesta tokiam jaunam Žmogui, 
turėkite galvoje, kad ir pati Izraelio valstybė tada buvo vos sep- 
tynerių metų amžiaus; visos jos institucijos tebebuvo kuriamos, 
o kažkas juk turėjo tą daryti. Nors šiandien tai atrodo gana keis- 
ta, bet turėdamas psichologijos bakalauro laipsnį tapau geriausiai 
parengtu psichologu visoje armijoje. Mano tiesioginis viršininkas, 
talentingas mokslininkas, turėjo chemijos srities mokslo laipsnį. 

Kai ėmiausi savo užduoties, apklausų rutina jau egzistavo. Kiek- 
vienam į karo tarnybą pašauktam naujokui tekdavo susidoroti su 
psichometrinių testų rinkiniu, o kiekvienas kandidatas į rikiuotės 
tarnybą būdavo apklausiamas siekiant įvertinti jo asmenybę. Visų 
šių procedūrų tikslas buvo įvertinti balais bendrą kovinę naujoko 
parengtį ir nustatyti, kokiai kariuomenės rūšiai jis geriausiai tin- 
ka - pėstininkams, artilerijai, tankų daliniams ir t. t. Apklausėjai ir 
patys buvo jauni naujokai, atrinkti tam darbui kaip turintys aukštą 
intelektą ir polinkį. Dauguma jų buvo moterys, tuo metu atleis- 
tos nuo rikiuotės tarnybos. Jos kelias savaites mokėsi, kaip atlikti 
15-20 minučių apklausas, kurių metu reikėjo aptarti nemaža temų 
ir susidaryti bendrą įspūdį apie tai, kaip naujokams seksis tarnyba. 

Deja, vėlesni įvertinimai parodė, kad ši apklausų procedūra 
prognozavimui, kaip naujokams seksis ateityje, nė kiek nepadėjo. 
Man buvo pavesta sukurti tokią apklausų procedūrą, kuri būtų in- 
formatyvesnė, bet neilgesnė, be to, buvo liepta ją išbandyti ir įver- 
tinti jos tikslumą. Rimto profesionalo požiūriu tokiai užduočiai 
buvau pasirengęs nė kiek ne geriau, nei tiesti tiltą per Amazonę. 

Visa laimė, kad turėjau Paulo Meehlo „mažąją knygelę“, pasiro- 
džiusią vos prieš metus. Jos argumentai įtikino mane, kad papras- 
tos statistinės taisyklės pranašesnės už intuityvius „klinikinius“ 
vertinimus. Nusprendžiau, kad dabartinės apklausos nesėkmingos 
bent jau iš dalies ir dėl to, jog apklausėjai teiraujasi to, kas įdomiau- 
sia jiems — siekia kuo daugiau sužinoti apie apklausiamojo protinio 
gyvenimo dinamiką. O iš tikro per apklausai skirtą ribotą laiką 
būtina gauti kuo daugiau konkrečios informacijos apie apklausia- 
mojo gyvenimą jo įprastoje aplinkoje. Iš tos Meehlo knygelės su- 
žinojau ir tai, kad reikėtų atsisakyti procedūros, kurioje galutinį 
sprendimą lemia bendras naujoko įvertinimas apklausą atliekan- 
čio specialisto akimis. Meehlo knygelė siūlė tokiais įvertinimais 
nelabai pasitikėti, nes labiau pagrįsti būtų kiekvieno atskirai įver- 
tinto požymio statistiniai apibendrinimai. 

Nusprendžiau numatyti tokią procedūrą, kad apklausėjai kelis 
svarbius asmenybės bruožus įvertintų balais, kiekvieną atskirai. 
Tinkamumo rikiuotės tarnybai galutinis įvertis balais turėtų būti 
apskaičiuojamas pagal žinomą formulę, ničnieko prie to nepride- 
dant. Sudariau sąrašą šešių savybių, kurios man atrodė svarbios 
rikiuotės tarnybos sėkmei. Jame buvo ir „atsakomybės jausmas“, 
„draugiškumas“, „vyriškas išdidumas“. Po to kiekvienai iš šių sa- 
vybių įvertinti sudariau keletą klausimų apie apklausiamojo gy- 
venimą prieš jį pašaukiant į kariuomenę: kiek darboviečių spėjo 
pakeisti, ar punktualiai eidavo į darbą arba paskaitas, kaip dažnai 
bendraudavo su draugais, kiek domėjosi sportu, kiek pats sporta- 
vo ir t. t. Turėjome kuo objektyviau įvertinti kiekvieną į šį sąrašą 
įtrauktą naujoko bruožą. 

Sutelkdamas dėmesį į paprastus dalykiškus klausimus tikėjausi 
įveikti aureolės efektą, kai vėlesniam įverčiui turi įtakos palankūs 
pirmieji įspūdžiai. Siekdamas dar labiau apsisaugoti nuo to efekto, 
nurodžiau apklausėjams tas šešias savybes įvertinti vieną po ki- 
tos tam tikra eilės tvarka pagal penkių balų skalę. Štai ir viskas. 
Apklausėjams patariau nesukti galvos, kaip naujokai vėliau prisi- 
taikys prie karinės tvarkos: pabrėžiau, kad vienintelė jų užduotis — 
išsiaiškinti reikiamus faktus apie naujoko praeitį ir pasinaudoti ta 
informacija jo asmenybę įvertinant balais. „Jūsų uždavinys - gauti 
patikimus duomenis, - aiškinau jiems, - o ar jie vertingi progno- 
zavimui, palikite spręsti man.“ Taip sakydamas turėjau galvoje 
formulę, kurią rengiausi sukurti jų konkretiems įverčiams apiben- 
drinti. 

Apklausėjai vos nepakėlė maišto. Tiems gabiems jauniems žmo- 
nėms nepatiko, kad kažkas, ne ką vyresnis už juos, liepia nepaisyti 
nuojautos ir susitelkti vien tik į nuobodžius dalykinius klausimus. 
Vienas iš jų ėmė skųstis: „Jūs paverčiate mus robotais!“ Tad man 
teko leistis į kompromisą. „Atlikite apklausą tiksliai taip, kaip nu- 
rodyta, - liepiau, - o kai baigsite, galite daryti, ką tik norite: už- 

simerkite ir bandykite įsivaizduoti naujoką kareivio vaidmenyje, 
vertindami pagal 5 balų skalę.“ 

Šiuo naujuoju metodu buvo atlikta keli šimtai apklausų. Po 
kelių mėnesių surinkome kareivių įvertinimus iš jų dalinių vadų. 
Rezultatai nudžiugino. Kaip ir tikėjausi perskaitęs Meehlo knyge- 
lę, naujoji apklausos procedūra pasirodė esanti gerokai tobulesnė 
už senąją. Šešių savybių įverčių suma kareivių veiklos efektyvumą 
prognozavo daug tiksliau, negu ankstesnio apklausos metodo ben- 
drieji įvertinimai. Bet ir ši procedūra toli gražu nebuvo tobula. Žo- 
džiu, ji, buvusi „visai nenaudinga“, tapo „vidutiniškai naudinga“. 

Mane labai nustebino, kad intuityvaus vertinimo, kurį baigę 
apklausą užsimerkę atlikdavo apklausėjai, rezultatai taip pat buvo 
labai geri, neblogesni už šešių savybių įverčių sumą. Man tai buvo 
pamoka, kurios niekada nepamiršau: nuojauta prideda vertės net 
pagrįstai pašiepiamam atrankos pokalbiui, bet tik pirma sistemin- 
gai surinkus objektyvią informaciją ir įvertinus balais atskiras sa- 
vybes. Dabar jau turėjau formulę, pagal kurią įvertinimas pasidarė 
ne mažiau svaresnis už šešių savybių įverčių sumą. O dar bendres- 
nio pobūdžio išvada, kurią pasidariau iš šio epizodo, buvo tokia: 
nereikia tiesiog pasikliauti vien nuojautomis (savo ar kitų), bet ne- 
reikia ir jų atmesti. 

Maždaug po keturiasdešimt penkerių metų, kai gavau ekono- 
mikos mokslų srities Nobelio premiją, kuriam laikui Izraelyje ta- 
pau šiokia tokia įžymybe. Vienos mano viešnagės metu kažkam 
toptelėjo mintis nuvežti mane į senąją armijos bazę, kurioje ka- 
daise tarnavau ir kurioje tebebuvo naujokų apklausą atliekantis 
padalinys. Mane pristatė psichologinio padalinio vadovei, ir ji pa- 
pasakojo apie dabartinę apklausos praktiką, nedaug tesiskiriančią 
nuo mano sukurtos sistemos. Paaiškėjo, kad nemažai tyrimų liu- 
dija tų apklausų efektyvumą. Jai baigus aiškinti, kaip kalbamasi 
su naujokais, karininkas pridūrė: „O tada sakome apklausėjams: 
„Užsimerkite.“ 

PASIDARYKITE PATYS 


Pagrindinę šio skyriaus mintį galima lengvai pritaikyti ne tik 
sprendžiant armijos komplektavimo klausimus. Apklausos proce- 
dūroms pagal Meehlą ir Dawesą reikia palyginti nedidelių pastan- 
gų, užtat būtina griežta drausmė. Sakykim, firma ketina priimti 
į darbą prekybos agentą. Jei tikrai norite išsirinkti patį geriausią 
iš kandidatų, reikėtų elgtis štai taip: pirmiausia pasirinkite kelias 
savybes, reikalingas sėkmingam darbui šiose pareigose (profesinį 
meistriškumą, asmeninį patrauklumą, patikimumą ir t. t.). Tik ne- 
persistenkite - pakaks įvertinti šešias. Savybės, kurias pasirinksite, 
turėtų kuo mažiau priklausyti vienos nuo kitų, o jūs turėtumėte 
jausti sugebėsią jas patikimai įvertinti uždavę kelis dalykinius klau- 
simus. Po to kiekvienai iš tų savybių sudarykite tų klausimų sąrašą 
ir pagalvokite, kaip įvertinsite juos, pavyzdžiui, pagal 5 balų skalę. 
Reikėtų įsivaizduoti, ką vadinsite „labai silpna“, o ką „labai stipria“. 
Tie pasirengimai turėtų trukti tik kokį pusvalandį, bet gali tu- 
rėti didelę įtaką įdarbinamų žmonių teigiamybių įverčiui. Norint 
išvengti aureolės poveikio, reikėtų vienu metu rinkti informaciją 
tik apie vieną savybę ir tik įvertinus ją pereiti prie kitos. Nesiblaš- 
kykite, visas savybes vertinkite iš eilės. Kiekvienam kandidatui 
įvertinti sudėkite šešių savybių balus. Galutinį sprendimą teks pri- 
imti jums, todėl neturėtumėte užsimerkti ir įvertinti intuityviai. 
Tvirtai nuspręskite priimti į darbą tą kandidatą, kurio galutinis 
balas bus aukščiausias, net jei kitas patiktų labiau. Stenkitės atsi- 
spirti pagundai sugalvoti „sulaužytos kojos“ pretekstą reitingui 
pakeisti. Patikėkite tuo, ką rodo daugybė tyrimų: kur kas didesnė 
tikimybė rasti patį geriausią kandidatą taikant šią procedūrą, negu 
elgtis taip, kaip žmonės paprastai elgiasi tokiomis aplinkybėmis — 
pradeda pokalbį su kandidatu iš anksto nepasirengę ir pasirenka 
pagal bendrą intuityvų vertinimą, kurį galima apibūdinti žodžiais 
„pažvelgiau jam į akis ir man patiko tai, ką jose pamačiau“. 

ŠNEKOS APIE ŽINOVUS IR FORMULES 


„Nežinau, ar įmanoma pakeisti formule žmogaus atliekamą įvertini- 
mą, bet tokią galimybę reikia bent apsvarstyti.“ 


„Jis mano, kad jo įvertinimai sudėtingi ir subtilūs, bet paprasta atski- 
rų įverčių balų suma greičiausiai duotų geresnį rezultatą.“ 

„Iš anksto nuspręskime, kokį svorį teikti turimai informacijai apie 
kandidato veiklumą praeityje. Priešingu atveju pervertinsime pokal- 
bių su juo padarytą įspūdį.“ 


24 


Specialistų nuojauta: 
kada verta ja kliautis? 


Profesionalų nesutarimai patys ryškiausi mokslo srityje. Mokslo 
žurnalų kartais skelbiamos diskusijos dažniausiai prasideda nuo 
to, kad kas nors sukritikuoja kito mokslininko tyrimus, o šis duo- 
da atkirtį. Visada maniau, kad tokios diskusijos — laiko švaisty- 
mas. Jeigu pirmasis kritinis straipsnis būna aštrus, atsakymas ir 
atkirtis dažnai tampa tuo, ką vadinu arba pradedančiųjų, arba 
ištobulintu, rafinuotu sarkazmu. Tais atsakymais retai kada pri- 
pažįstamas bet koks aštrios kritikos teiginys, o atkirčiuose beveik 
niekada nepasitaiko klaidų pripažinimo. Kelis kartus atsiliepiau į 
kritiką, kuri man pasirodė labai klaidinanti, nes jei nebūčiau at- 
sakęs, mano tylėjimas galėjo būti palaikytas nuolaidžiavimu klai- 
dingai nuomonei. Tačiau niekada nemaniau, kad priešiškas pasi- 
keitimas nuomonėmis gali būti pamokomas. Ieškodamas kitokio 
būdo nesutarimams išspręsti, kelis kartus pabandžiau „priešiškai 
bendradarbiauti“: mokslininkai, nesutariantys kokiu nors mokslo 
klausimu, kartais sutinka parašyti bendrą straipsnį apie savo nuo- 
monių skirtumus, o kai kada net kartu atlikti tyrimus. Jei susitarti 
nepavyksta, pasikviečiamas tarpininkas!. 

Labiausiai mane tenkinęs ir produktyviausias buvo priešiškas 
bendradarbiavimas su Gary Kleinu - manajam mokslinio darbo 

stiliui nepritariančių mokslininkų ir praktikų asociacijos intelek- 
tiniu lyderiu. Jie vadina save natūralistinio sprendimų priėmimo, 
NSP (Naturalistic Decision Making - NDM), specialistais. Dauguma jų 
dirba organizacijose, užsiimančiose specialistų vertinimais. Jie 
kritikuoja šį modelį už tai, kad jį taikant per daug dėmesio skiria- 
ma nesėkmėms ir remiamasi dirbtiniais eksperimentais, tuo tarpu 
svarbiais reikalais užsiimančių žmonių netiriama. NSP atstovai 
labai skeptiškai žiūri į žmonių vertinimo pakeitimą nelanksčiais 
algoritmais ir Paulo Meehlo jų herojų sąraše nėra. Gary Kleinas 
šitokią savo poziciją labai aiškiai deklaruoja jau daugelį metų". 

Vargu ar pastarąjį faktą galima pavadinti tvirtu gražios drau- 
gystės pamatu, tačiau to dar negana. Niekada nemaniau, kad nuo- 
jauta visada tik klaidina. Buvau ir karštas Kleino vykdytų ugnia- 
gesių meistriškumo tyrimų šalininkas — nuo tada, kai pamačiau jo 
aštuntajame dešimtmetyje parašyto straipsnio metmenis. Man pa- 
darė didelį įspūdį ir jo knyga Sources of Power (Galios šaltiniai), kurios 
nemažą dalį sudaro patyrusių profesionalų intuityvių gebėjimų ug- 
dymosi analizė. Pakviečiau prisidėti jį prie mano pastangų nubrėžti 
ribą, skiriančią nuojautos stebuklus nuo jos trūkumų. Jį ši mintis 
sudomino, ir mudu ėmėmės projekto neturėdami jokių jo sėkmės 
garantijų. Užsibrėžėme tikslą ieškoti atsakymo į konkretų klausi- 
mą: kada galima pasitikėti patyrusiu profesionalu, tvirtinančiu, esą 
jis turįs nuojautą. Buvo akivaizdu, kad Kleinas bus labiau linkęs pa- 
sitikėti juo, o aš į tai žiūrėsiu skeptiškiau. Tačiau ar pajėgsime sutarti 
dėl principų, kaip atsakyti į šį klausimą pačiu bendriausiu pavidalu? 

Per 7-8 metus daug diskutavome, išsprendėme nemažai nesu- 
tarimų, ne kartą vos nenutraukėme santykių, parašėme gausybę 
straipsnių apmatų, susidraugavome ir pagaliau kartu paskelbė- 
me straipsnį daug sakančiu pavadinimu Conditions for Intuitive 
Expertise: A Failure to Disagree (Intuityvios ekspertizės sąlygos: ginčas 
be laimėtojų). Tiesą sakant, taip ir neradome tikrų problemų, kurias 
būtume suvokę skirtingai, tačiau vis tiek nesutarėme. 

STEBUKLAI IR TRŪKUMAI 


Malcolmo Gladwello bestseleris Blink (Mirksnis: gebėjimas mąstyti ne- 
mąstant) pasirodė kaip tik tuo metu, kai mudu su Kleinu vykdėme 
savo projektą, ir buvo malonu patirti, kad mūsų nuomonės apie 
šią knygą sutapo. Ji prasideda įsimintinu pasakojimu apie meno 
ekspertus, susidūrusius su objektu, kuris apibūdinamas kaip pui- 
kus kouros“, einančio jaunuolio skulptūros, egzempliorius. Keli 
iš jų intuityviai jautė, kad ta statula — klastotė, bet nesugebėjo to 
įrodyti ir dėl to jautėsi nejaukiai. Visi, skaičiusieji šią knygą (o to- 
kių milijonai), įsiminė šį pasakojimą kaip intuicijos triumfą. Meno 
ekspertai sutiko, kad ta skulptūra netikra, tik nesuprato, iš kur jie 
tą žino - kaip tik tai ir būdinga nuojautai. Matyt, ši istorija ska- 
tina daryti prielaidą, kad užuominų, kuriomis vadovavosi meno 
žinovai, sisteminė paieška būtų buvusi nesėkminga, tačiau mudu 
su Kleinu atmetėme tokią išvadą. Mūsų nuomone, tokį tyrimą at- 
likti reikėjo, ir jei tik jis būtų atliktas tinkamai (kaip tą padaryti, 
Kleinas žino), greičiausiai būtų buvęs sėkmingas. 

Nors daugelį skaitytojų šis pavyzdys beveik garantuotai paska- 
tino specialistų nuojautą laikyti vos ne stebuklingu gebėjimu, pats 
Gladwellas tokiam požiūriui nepritaria. Tolesniame savo knygos 
skyriuje jis aprašo didžiulę nuojautos nesėkmę, kai Amerikos pre- 
zidentu buvo išrinktas Hardingas, nors vienintelis tinkamumo 
toms pareigoms požymis buvo jo išvaizda. Kampuotas smakras 
ir aukštas ūgis puikiai tiko stipraus ir ryžtingo lyderio įvaizdžiui. 
Už žmogų, kuris atrodė stiprus ir ryžtingas, rinkėjai balsavo netu- 
rėdami jokių kitų įrodymų, kad jis iš tikrųjų toks. Intuityvi pro- 
gnozė, kaip Hardingui seksis eiti prezidento pareigas, radosi vieną 
klausimą sukeitus su kitu. Šios knygos skaitytojai tikriausiai susi- 
voks, kad panaši nuojauta susijusi su tikėjimu. 

NUOJAUTA KAIP ATPAŽINIMAS 


Ankstyvoji patirtis, suformavusi Kleino požiūrį į nuojautą, smar- 
kiai skyrėsi nuo manosios. Mano mąstymą formavo mano paties 
pagrįstumo iliuzijų stebėjimai, o vėliau — ir Paulo Meehlo darbas 
apie klinikinių prognozių netobulumą. Kleino požiūrį, priešingai, 
formavo jo ankstesni ugniagesių komandų vadovų veiklos tyrimai. 
Jis stebėjo, kaip šie gesina gaisrus, o vėliau teiravosi, ką jie galvo- 
jo priimdami sprendimus. Kaip Kleinas rašė mudviejų bendrame 
straipsnyje, jis ir jo bendradarbiai 
„tyrė, kaip tie vadovai galėjo priimti gerus sprendimus neturėdami, 
iš ko rinktis. Iš pradžių buvo iškelta hipotezė, kad ugniagesių komandų 
vadovai tenkinosi tik dviejų variantų analize, bet paaiškėjo, kad ta hipo- 
tezė neteisinga. Iš tikrųjų vadovai paprastai tenkindavosi tik vienu vari- 
antu, nieko daugiau jiems ir nereikėjo. Tinkamiausio varianto jie ieškojo 
tarp savo ilgesnėje nei 10 metų realioje ir virtualioje patirtyje saugomų 
modelių, o nustatę pirmiausia jį ir svarstydavo. Jie įvertindavo tą vari- 
antą mintyse modeliuodami jį ir mėgindami nustatyti, ar jis veiks toje 
situacijoje, su kuria jie susidūrė... Jeigu apsvarstyti veiksmai atrodė tin- 
kami, jie juos ir pradėdavo vykdyti. O jei atrodė turintys trūkumų - tada 
keisdavo kitais. Jei modifikuoti būdavo sunku, rinkdavosi kitą tinkamiau- 


sią variantą ir su juo atlikdavo tokias pačias procedūras, kol surasdavo 
priimtiną veiksmų seką.“ 


Kleinas šį aprašymą pavertė sprendimų priėmimo teorija, kurią 
pavadino atpažinimo paskatintų sprendimų (recognition-primed deci- 
sion - RPD) modeliu, taikomu ugniagesiams, bet aprašančiu ir kitų 
sričių patirtį, įskaitant šachmatus. Šis procesas įtraukia ir I, ir II 
sistemas. Pirmame etape ateina į galvą bandomasis planas: auto- 
matiškai įsijungia asociatyvi I sistema. Antrasis etapas yra apgal- 
votas procesas, kai tas planas modeliuojamas mintyse — tikrina- 
ma, ar jis tinkamas, o tai - jau II sistemos darbas. Sprendimų pri- 
ėmimo intuityviai atpažįstant elgesio pavyzdžius modelis padėjo 
toliau plėtoti prieš kurį laiką paskelbtas Herberto Simono idėjas. 
Tai bene vienintelis mokslininkas, kurį visi sprendimų priėmimo 

tyrimų srityje konkuruojantys klanai ir grupės pripažįsta, laiko 
savo didvyriu ir šios srities pradininku. 

Įvade jau citavau Herberto Simono pateiktą nuojautos, arba in- 
tuicijos, apibrėžtį, tačiau pravartu čia ją priminti dar kartą: „Kon- 
kreti situacija nurodo užuominą; ta užuomina specialistui padeda 
prieiti prie atmintyje sukauptos informacijos, kuri ir duoda atsa- 
kymą. Nuojauta - viso labo tik atpažinimas, nei daugiau, nei ma- 
žiau.“ 

Šis stiprus teiginys nuplėšia nuo nuojautos stebuklingą skraistę 
ir „pažemina“ ją iki kasdienio darbo su atmintimi proceso. Laiko- 
me tikru stebuklu istoriją apie ugniagesį, kuris, paklusęs netikė- 
tam impulsui, išspruko iš degančio namo prieš pat šiam sugriū- 
vant; ugniagesys pajuto gresiantį pavojų „nežinodamas, iš kur apie 
jį sužinojo“. Tačiau taip pat nežinome, kaip tučtuojau suvokiame, 
jog žmogus, kurį pamatėme įėję į kambarį - mūsų draugas Petras. 
Štai šios Simono citatos moralas: „nesuprantamos kilmės“ žinoji- 
mo paslaptis nėra kažkoks išskirtinis nuojautos bruožas - tai psi- 
chinio gyvenimo norma. 


GEBĖJIMŲ UGDYMASIS 


Kaip informacija, kuria remiasi nuojauta, „susikaupia atmintyje“? 
Kai kurių tipų nuojauta įgyjama labai greitai. Iš savo protėvių pa- 
veldėjome puikų gebėjimą suprasti, kada reikia ko nors bijoti. Iš 
tikrųjų, kad atsirastų ilgalaikė antipatija ir baimė, dažnai pakanka 
vieno vienintelio potyrio. Daugelis instinktyviai prisimename kokį 
nors vieną įtartinos kokybės patiekalą ir mums nebesinori į tą res- 
toraną sugrįžti. Įsitempiame prisiartinę prie tos vietos, kur mums 
nutiko kažkas nemalonaus, net kai nėra pagrindo baimintis, jog tai 
nutiks vėl. Man tokia vieta yra rampa, vedanti į San Francisko oro 
uostą, kur prieš daugelį metų vienas vairuotojas, važiavęs greitke- 
liu paskui mane, nuleido savo automobilio durelių stiklą ir mane 

išplūdo. Nežinau, kuo nusipelniau tokio jo pykčio, bet kai važiuo- 
damas į oro uostą pasiekiu tą vietą, visada menu jo balsą. 

Šį įvykį prisimenu sąmoningai - tuo ir galima paaiškinti jo ke- 
liamas emocijas. Tačiau kokioje nors konkrečioje vietoje ar kam 
nors kažką pasakius dažnai galite pajusti nenusakomą nejaukumą, 
nors sąmoningai ir neprisimenate, kas galėjo jį sukelti. Jei tą ne- 
jaukumą lydės koks nors blogas potyris, gudrumas po laiko leis tą 
pojūtį priskirti nuojautai. Šis emocinio mokymosi būdas glaudžiai 
susijęs su tuo, kas vyko garsiuosiuose Pavlovo sąlyginių refleksų 
tyrimo eksperimentuose, kuriuose šunys buvo mokomi atpažinti 
varpelio skambtelėjimą kaip signalą, kad tuoj gaus ėdalo. Tai, ko 
išmoko Pavlovo šunys, galima pavadinti išmokta viltimi. Dar len- 
gviau įgyjamos išmoktos baimės. 

Nujausti baimę taip pat galima išmokti (tiesą sakant, visai len- 
gvai), veikiau žodžiais, nei patirtimi. Ugniagesys, patyręs pavojaus 
„šeštąjį jausmą“, tikrai turėjo daug progų aptarinėti tų tipų gaisrus, 
su kuriais jam neteko susidurti, galvoti apie juos ir mintyse repe- 
tuoti, kokios galėtų būti užuominos apie juos ir kaip į jas reikėtų 
reaguoti. Kiek prisimenu iš savo praeities, neturintis kovinės pa- 
tirties jaunas būrio vadas bus įsitempęs vesdamas savo būrį siau- 
rėjančiu slėniu, nes buvo mokomas tokią vietovę laikyti palankia 
priešo pasalai. Kad to išmoktų, pakako kelių tokių pamokų. 

Emocinis mokymasis gali būti greitas, bet norint įgyti tai, ką va- 
diname gebėjimais, arba kompetencija, paprastai reikia daug laiko. 
Gebėjimų, būtinų sprendžiant sudėtingus uždavinius, tokius, kaip 
meistriškas žaidimas šachmatais, profesionalų krepšinis ar gaisrų 
gesinimas, ugdymosi procesas sudėtingas ir lėtas, nes meistrišku- 
mas kurioje nors srityje - ne kažkoks vienas gebėjimas, o veikiau 
daugelio mažų gebėjimų rinkinys (kompetencija). Geras pavyz- 
dys — šachmatai. Patyręs šachmatininkas gali įvertinti sudėtingą 
poziciją vos užmetęs akį, bet tokiam kompetencijos lygiui išsiug- 
dyti reikia ne vienų metų. Šachmatų meistrų tyrimai parodė, kad 

aukščiausiam meistriškumo lygiui pasiekti reikia ne mažiau kaip 
10 000 valandų! kryptingo darbo (apie 6 metus žaisti šachmatais 
po 5 valandas per dieną). Per tas intensyvaus susitelkimo valandas 
rimtas šachmatininkas susipažįsta su tūkstančiais konfigūracijų 
šachmatų lentoje, galinčių lemti pergalę arba pralaimėjimą. 

Mokymąsi meistriškai žaisti šachmatais galima palyginti su 
mokymusi skaityti. Pirmaklasiui sunku atpažinti atskiras raides 
ir iš jų sudaryti skiemenis bei žodžius, o įgudę suaugę skaitytojai 
mato ištisas pastraipas. Įgudęs skaitytojas, išsiugdęs gebėjimą ir iš 
pažįstamų elementų formuoti naujas struktūras, gali greitai „atpa- 
žinti“ ir teisingai ištarti net tokį žodį, kurio niekada anksčiau nėra 
matęs. Pasikartojantys sąveikaujančių figūrų deriniai šachmatuose 
atlieka raidžių vaidmenį, o kombinacijos lentoje tolygios ilgam žo- 
džiui ar sakiniui. 

Įgudęs skaitytojas sugebės vos pamatęs perskaityti net Lewiso 
Carrollio eilėraščio Jabberwocky (Taukšlys) pirmąjį posmą deramu 
ritmu ir intonacija (ir su malonumu): 


Twas brillig, and the slithy toves (Laukšliauja bukai pietspirgai 
Did gyre and gimble in the wabe: Sau grąžtėsi ant pieplatės; 

All mimsy were the borogoves, Greit rainelaiši šluotpūkai, 
And the mome raths outgrabe. Šmulydę čiukai švilpčiaublės.) 


(Vertė J. Vaičiūnaitė) 


Įgyti kompetencijos žaidžiant šachmatais sunkiau, nei išmokti 
skaityti, nes šachmatų abėcėlėje kur kas daugiau raidžių, o „žo- 
džiai“ nepalyginamai „ilgesni“. Tačiau po tūkstančių valandų 
praktikos šachmatų meistrai geba vos pažvelgę į lentą įvertinti 
situaciją. Jiems ateinantys į galvą keli ėjimai beveik visada būna 
stiprūs, o kartais ir kūrybiški. Jie geba susidoroti su „žodžiu“, ku- 
rio niekada anksčiau nebuvo matę, o kartais jiems pavyksta naujai 
interpretuoti ir jau pažįstamą „Žodį“. 

GEBĖJIMŲ UGDYMOSI APLINKA 


Mudu su Kleinu netrukome pastebėti, kad mūsų nuomonės apie 
intuityvaus meistriškumo prigimtį ir apie tai, kaip jis įgyjamas, 
sutampa. Tačiau dar reikėjo pasiekti sutarimą svarbiausiu klausi- 
mu - kada galima patikėti savo nuojauta pasikliaujančiu profesio- 
nalu. 

Galiausiai priėjome prie išvados, jog nesutariame iš dalies ir 
dėl to, kad kalbame apie skirtingus specialistus. Kleinas daug lai- 
ko praleido bendraudamas su tikrai kompetentingais ugniagesių 
komandų vadovais, ligoninių medicinos seserimis ir kitais pro- 
fesionalais. Esu dažnai stebėjęs, kaip gydytojai praktikai, finansų 
analitikai ir politologai bando daryti niekuo nepagrįstas ilgalaikes 
prognozes. Todėl nieko nuostabaus, kad jis specialistus gerbė ir jais 
pasitikėjo, o aš buvau nusiteikęs skeptiškiau. Jis buvo linkęs labiau 
įsiklausyti į specialistų nuojautas, nes, pasak jo, tikri specialistai 
suvokia savo žinojimo ribas. O aš tvirtinau, kad yra daug tariamų 
žinovų, kurie net patys nesupranta, ką daro (pagrįstumo iliuzija), 
ir kad subjektyvi savikliova paprastai būna perdėta ir dažnai nein- 
formatyvi. 

Ankstesniuose skyriuose mėginau parodyti, kaip žmonės pasi- 
tiki dviem susijusiais įspūdžiais - kognityviniu lengvumu ir nuo- 
seklumu (koherencija). Jaučiamės pasitikintys savimi tada, kai is- 
torija, kurią pasakojame patys sau, ateina į galvą lengvai, be jokių 
prieštaravimų ir konkuruojančių scenarijų. Tačiau tas lengvumas 
ir nuoseklumas dar negarantuoja, kad įsitikinimas, kuriuo pasi- 
tikime, teisingas. Asociacijų mechanizmas linkęs slopinti abejo- 
nes ir žadinti tokias idėjas bei informaciją, kurios suderinamos su 
duotuoju metu vyraujančia istorija. Laikydamasi nuostatos KMTY 
(ką matai, tas ir yra) mūsų sąmonė daug lengviau įtvirtina pasiti- 
kėjimą ignoruodama tai, ko nežino. Todėl nenuostabu, kad dau- 
gelis linkę labai pasitikėti nepagrįstomis nuojautomis. Mudu su 

Kleinu galiausiai sutarėme dėl vieno svarbaus principo: žmonių 
pasitikėjimas savo nuojautomis nėra patikimas šių pagrįstumo ro- 
diklis. Kitaip sakant, nepasitikėkite niekuo (įskaitant ir save), nu- 
rodančiu, kiek reikėtų pasitikėti jo vertinimu. 

Jei negalima pasitikėti subjektyviu tikėjimu, kaip tada įvertinti 
galimą intuityvaus įvertinimo pagrįstumą? Kada tokie įvertinimai 
rodo tikrąją kompetenciją, o kada - tik pagrįstumo iliuziją? Atsa- 
kymą duoda dvi pagrindinės meistriškumo įgijimo sąlygos: 


+ būtina aplinka, arba kontekstas, ir dar tokia pastovi, kad tap- 
tų prognozuojama; 

+ turi būti sudarytos galimybės ilgai praktikuojantis išsiaiš- 
kinti tos aplinkos pastovumo elementus. 


Patenkinus tas abi sąlygas nuojauta paprastai tampa įgūdžiu. Šach- 
matai — kraštutinis nekintamos aplinkos pavyzdys, bet bridžas 
ir pokeris taip pat užtikrina pastovius statistinius dėsningumus, 
padedančius ugdytis gebėjimus. Gydytojai terapeutai, medicinos 
seserys, sportininkai ir ugniagesiai taip pat susiduria su sudėtin- 
gomis, bet iš principo dėsningomis situacijomis. Gary Kleino apra- 
šytas tikslias nuojautas sukelia labai patikimos užuominos, kurias 
išmoko panaudoti specialistų I sistema, nors II sistema ir nerado 
joms pavadinimo. Finansų analitikai ir ilgalaikes prognozes ren- 
giantys politologai, priešingai, veikia nulinio pagrįstumo aplinko- 
je. Jų nesėkmės liudija, kad jų prognozuojami įvykiai — iš esmės 
nenuspėjami. 

Kai kurie kontekstai net blogesni už nepastovius. Robinas Ho- 
garthas aprašė vadinamąsias „ydingas“ aplinkas, kuriose patir- 
tis profesionalus dažnai moko visai ne to, kas būtina. Jis pateikė 
pavyzdį iš Lewiso Thomaso darbų: vienas gydytojas dvidešimto 
amžiaus pradžioje savo pacientams dažnai nustatydavo polinkį 
susirgti vidurių šiltine. Nelaimė, savo nuojautą jis tikrindavo spau- 
dydamas paciento liežuvį ir pereidamas nuo vieno paciento prie 

kito nenusiplaudavo rankų. Tie pacientai vienas po kito susirgda- 
vo, todėl jo pasitikėjimas savosios nuojautos neklystamumu toly- 
džio stiprėjo. Jo prognozės iš tikrųjų buvo tikslios, bet profesinė 
nuojauta čia niekuo dėta! 

. 

Meehlo tirti gydytojai praktikai nebuvo negabūs žmonės, o jų ne- 
sėkmes lėmė ne talento stoka. Jų veiklos rezultatai buvo prasti tik 
dėl to, kad jie imdavosi tokių užduočių, kurios neturėjo paprastų 
sprendimų. Nors, palyginti su ilgalaikių politinių prognozių nu- 
matymu nulinio pagrįstumo kontekste, gydytojų praktikų padėtis 
ir nebuvo kraštutinė, bet jie veikė mažo patikimumo situacijose, 
o jose didelis tikslumas nėra garantuotas. Kaip jau žinome, net ir 
geriausi, tikslesni už žmonių nuomones, statistiniai algoritmai to- 
kiomis sąlygomis nėra labai tikslūs. Ir iš tikro, nors Meehlo ir jo 
sekėjų tyrimai niekada nepateikė neginčijamų įrodymų, nebuvo ir 
jokių „įkalčių“, liudijančių, kad gydytojai praktikai būtų visiškai 
nepastebėję kokios nors labai svarbios algoritmo aptiktos užuomi- 
nos. Visiška tokio pobūdžio nesėkmė mažai tikėtina, nes žmonės 
įgunda tokius dalykus atpažinti. Jei tik kokia nors svarbi prognos- 
tinė užuomina egzistuoja, stebėtojai, jei tik bus galimybė, ją būti- 
nai suras. Statistiniai algoritmai triukšmingose aplinkose gerokai 
pranoksta žmones dėl dviejų priežasčių: tikėtina, kad jie geriau už 
žmones atpažįsta silpnus patikimumo signalus, o dar labiau tikėti- 
na, kad nuosekliai remdamiesi tokiomis užuominomis jie palaiko 
pakankamą tikslumo lygį. 

Tokiame nenuspėjamame pasaulyje kaip mūsiškis būtų ne- 
teisinga ką nors kaltinti negebėjimu tiksliai prognozuoti. Tačiau 
prikišti profesionalams nepagrįstą tikėjimą, kad ši neįveikiama 
užduotis jiems pagal išgales, būtų visiškai teisinga. Kalbos apie tei- 
singas nuojautas neprognozuojamoje situacijoje — geriausiu atveju 
tik savigaulė, o kartais ir kai kas blogesnio. Nesant patikimų aplin- 
kos užuominų, intuityvūs „pataikymai“ — arba laimingi atsitik- 

tinumai, arba paprasčiausia apgaulė. Jei jus tokia išvada stebina, 
vadinasi, širdies gilumoje tebetikite, kad nuojauta turi stebuklingą 
galią. Atminkite: negalima kliautis nuojauta tokiame kontekste, 
kuriame nėra pastovių dėsningumų. 


GRĮŽTAMASIS RYŠYS IR PRAKTIKA 


Vienus aplinkos dėsningumus aptikti ir panaudoti lengviau, ki- 
tus sunkiau. Prisiminkite, kaip įgudote naudotis savo automobilio 
stabdžiais. Kaip mokydamiesi daryti posūkius įpratote palengva 
atleisti akceleratoriaus pedalą ir skirtinga jėga spausti stabdžius. 
Posūkių būna labai įvairių, ir ta jūsų potyrių įvairovė dabar už- 
tikrina, kad ties kiekvienu pasitaikiusiu kelio posūkiu esate pasi- 
rengę stabdyti tinkamiausiu laiku ir veiksmingiausiu stiprumu. 
Šiuo atveju sąlygos įvaldyti minėtus įgūdžius tiesiog idealios, nes 
darydami posūkį kiekvieną kartą tučtuojau gaunate vienareikšmę 
grįžtamojo ryšio informaciją — tai arba malonus atlygis patogaus 
posūkio pavidalu, arba kiek nemaloni bausmė automobilio ne- 
paklusnumo pavidalu, jei stabdote per staigiai ar nepakankamai 
stipriai. Uostų laivavedžiai, rodantys kelią dideliems laivams, su- 
siduria su ne mažiau rutiniškomis situacijomis, bet ugdytis įgū- 
džius kliaujantis vien patirtimi jiems sunkiau, nes veiksmus nuo 
tų veiksmų rezultatų šiuo atveju skiria ilgesnis laiko tarpsnis. Taigi 
profesionalų gebėjimas lavinti nuojautą labiausiai priklauso nuo 
grįžtamojo ryšio kokybės ir greičio bei nuo to, ar jie turi pakanka- 
mai galimybių praktikuotis. 

Kompetencija nėra koks nors vienas gebėjimas — tai daugelio 
gebėjimų ir įgūdžių rinkinys. Koks nors specialistas gali būti labai 
kompetentingas atlikti kai kurias savo srities užduotis, o kitose sri- 
tyse jaustis kaip visiškas naujokas. Tapę tikrais meistrais, šachma- 
tininkai jau būna matę visko (ar beveik visko), bet šachmatai šiuo 
atžvilgiu — išimtis. Chirurgai gali būti labiau įgudę daryti vieno- 

kias operacijas ir mažiau kitokias. Be to, kai kurių profesionalios 
veiklos dalykų išmokti daug lengviau negu kitų. Psichoterapeu- 
tai turi daug galimybių stebėti tiesioginę savo pacientų reakciją į 
savo žodžius. Grįžtamasis ryšys leidžia jiems išsiugdyti intuityvų 
gebėjimą rasti tokius žodžius ir tokį toną, kurie nuramintų pyk- 
ti, skiepytų pasitikėjimą ar sutelktų paciento dėmesį. Bendrosios 
praktikos gydytojai neturi galimybės nustatyti, kuris iš bendro 
gydymo būdų tinkamiausias konkrečiam pacientui. Grįžtamasis 
ryšys, kurį jie gauna iš savo pacientų ilgalaikių gydymo rezultatų 
pavidalu, yra menkas, pavėluotas arba (dažniausiai) jo visai nėra; 
bet kuriuo atveju, jis per daug neapibrėžtas, kad iš tokios patirties 
galima būtų ko nors išmokti. 

Įvairių medicinos specialybių kontekste gerą grįžtamąjį ryšį 
turi anesteziologai — jų veiksmų rezultatai paaiškėja greitai. O ra- 
diologai, priešingai, gauna mažai informacijos apie diagnozavimo 
tikslumą ir apie tas patologijas, kurių jiems nepavyko aptikti. Todėl 
anesteziologai turi geresnes sąlygas išsiugdyti naudingus intuity- 
vius gebėjimus. Jei anesteziologas sako jaučiantis, kad kažkas ne- 
gerai, visi esantys operacinėje turi būti pasirengę pačiam blogiau- 
siam. 

Ir vėlgi: kaip ir subjektyvaus pasitikėjimo savimi atveju, spe- 
cialistai gali nesuvokti savo kompetencijos ribų. Patyrusi psicho- 
terapeutė žino gebanti suprasti, kas vyksta jos paciento galvoje, 
intuityviai numano, ką jis tuoj pasakys. Tad jai gali kilti pagunda 
numatyti, ir kaip tas pacientas jausis po metų, nors tokia išvada 
mažiau pagrįsta. Trumpalaikiai numatymai ir ilgalaikės progno- 
zės — skirtingi dalykai; pirmuoju atveju terapeutas turi pakanka- 
mai galimybių kai ką sužinoti, o antruoju — ne. Panašiai ir finansų 
specialistas gali būti kompetentingas daugeliu savo profesijos as- 
pektų, bet tik ne investavimo klausimais, o Artimųjų Rytų žino- 
vas gali turėti patį geriausią išsilavinimą, bet negali numatyti, kaip 
klostysis įvykiai tame regione ateityje. Psichologas praktikas, fi- 

nansų analitikas, mokslo išminčius turi intuityvios kompetencijos 
kai kuriais savo veiklos klausimais, bet nemoka identifikuoti tokių 
situacijų ir užduočių, su kuriomis susidūrus nuojauta gali apvilti. 
Savo profesinio meistriškumo ribų nesuvokimas - viena iš perdė- 
tos specialistų savikliovos priežasčių. 


PAGRĮSTUMO VERTINIMAS 


Mudviejų su Gary Kleinu bendradarbiavimui baigiantis sutarėme, 
kaip atsakyti į pradinį klausimą - kada galima pasitikėti patyrusiu 
profesionalu, kuris tvirtina turįs intuiciją. Mūsų išvada buvo to- 
kia: atskirti tikėtinai pagrįstas nuojautas nuo tariamų, apgaulingų, 
dažniausiai galima. Kaip ir sprendžiant, ar koks nors meno kūri- 
nys tikras, ar klastotė, dažniausiai dera aiškintis jo kilmę, o ne na- 
grinėti patį kūrinį. Jeigu jo kontekstas pakankamai pastovus ir jei 
yra galimybė atskleisti šio dėsningumus, asociacijų mechanizmas 
atpažįsta situaciją ir greitai parengia tikslią prognozę (sprendimą). 
Jeigu tokių sąlygų laikomasi, kai kurių žmonių nuojauta galima 
pasitikėti. 

Deja, asociatyvi atmintis generuoja ir klaidingas, nors ir su- 
bjektyviai įtikinamas, nuojautas. Kiekvienas, kuriam teko stebėti 
kokio nors talentingo jauno šachmatininko pažangą, gerai žino, 
kad meistriškumas ateina ne iš karto ir kad net ir visiškai pasiti- 
kint savimi kelyje į tobulumą neišvengiama klaidų. Vertinant spe- 
cialistų nuojautą, visada dera pasitikrinti, ar jie turėjo pakankamai 
galimybių ištirti aplinkos užuominas, net jeigu ta aplinka visiškai 
nekintama. 

Ne itin pastoviame, menkai pagrįstame kontekste „įsijungia“ 
vertinamoji euristika. Sukeisdama sąvokas ir užtikrindama nuo- 
seklumą (koherenciją) ten, kur jos neturi būti, I sistema dažnai 
geba pateikti greitus atsakymus į sunkius klausimus. Todėl išgirs- 
tame atsakymą į klausimą, kurio neuždavėme, užtat jis greitas ir 

pakankamai tikėtinas, kad atlaikytų atlaidžią ir tingią II sistemos 
patikrą. Pavyzdžiui, ėmęsi paprognozuoti kokios nors kompanijos 
komercinę ateitį manote, kad kaip tik ją ir vertinate, nors iš tikrų- 
jų jūsų vertinimui didžiausią įtaką turės įspūdžiai, kuriuos jums 
padarė dabartinių jos vadovų energija ir kompetencija. Sukeitimas 
vyksta automatiškai, todėl dažnai net nežinote, iš kur radosi tas 
jūsų (tiksliau, jūsų II sistemos) suformuotas ir patvirtintas verti- 
nimas. Jeigu jis vienintelis, jo subjektyviai gali būti neįmanoma 
atskirti nuo profesine kompetencija grindžiamų vertinimų. Kaip 
tik dėl to subjektyvi savikliova - nepatikimas pagrįstumo rodi- 
klis: vertinimai, atsakantys į neteisingą klausimą, taip pat gali būti 
grindžiami perdėta savikliova. 

Galbūt stebitės, kodėl mudviem su Gary Kleinu ne iš karto kilo 
mintis įvertinti specialistų nuojautą priklausomai nuo aplinkos ir 
specialistų mokymo patirties pastovumo, veik nekreipiant dėme- 
sio į jų pasitikėjimą savimi? Kodėl iš karto neradome atsakymo? 
Tai — pagrįsti klausimai, nes sprendimo kontūrai buvo matomi 
nuo pat pradžių. Juk iš anksto žinojome, kad ugniagesių koman- 
dų vadovai ir pediatrijos klinikų medicinos seserys atsidurs vie- 
noje pagrįstas nuojautas nuo nepagrįstų skiriančios ribos pusėje, 
o Meehlo nagrinėtų specialybių atstovai - kitoje tos ribos pusėje, 
kartu su biržos analitikais ir mokslo išminčiais. 

Dabar sunku atkurti visa tai, kam prireikė ne vienų metų dar- 
bo, daug valandų trukusių diskusijų, begalinių keitimųsi juodraš- 
čiais ir projektais, šimtų elektroninių laiškų derantis dėl pavienių 
žodžių. Mudviem abiem ne kartą buvo kilęs noras į tą viską nu- 
moti ranka. Tačiau su sėkmingais projektais taip būna visada: kai 
pagaliau suvoki svarbiausią išvadą, ima atrodyti, kad ji visada buvo 
akivaizdi. 

Kaip matyti iš mūsų straipsnio pavadinimo, mudu su Kleinu 
nesutarėme mažiau negu tikėjomės — priėmėme bendrus spren- 
dimus beveik dėl visų esminių dalykų. Tačiau įsitikinome ir tuo, 

kad ankstesni mūsų nuomonių skirtumai buvo ne vien intelekti- 
nio pagrindo. Skirtingi mūsų požiūriai, emocijos, skoniai metams 
bėgant stebėtinai mažai pakito. Akivaizdžiausiai tą liudija kai ku- 
rie intriguojantys ir įdomūs faktai. Kleinas vis dar raukosi išgirdęs 
žodį šališkumas, jam vis dar patinka istorijos, kuriose algoritmai 
ir formalios procedūros veda prie akivaizdžiai absurdiškų spren- 
dimų. Aš esu linkęs į atsitiktines algoritmų nesėkmes žiūrėti kaip į 
progas juos gerinti, tobulinti. Kita vertus, man labiau negu Kleinui 
patinka, kai koks nors arogantiškas specialistas, liaupsinantis nuo- 
jautos galią visiškai nepagrįstose situacijose, susilaukia pelnyto at- 
pildo. Beje, galiausiai mudu abu sutikome, kad intelektinė santarvė 
svarbiau nei mus skiriančios emocijos. 


ŠNEKOS APIE SPECIALISTŲ NUOJAUTĄ 


„Kiek ji kompetentinga šiuo klausimu? Kiek patyrusi spręsti tokias 
konkrečias užduotis?“ 
„Ar jis tikrai mano, jog naujųjų kompanijų kontekstas pakankamai 


pastovus, kad pateisintų baziniams rodikliams prieštaraujančią nuo- 
jautą?“ 


„Ji labai pasitiki savo nuomone, bet subjektyvi savikliova - prastas 
vertinimo pagrįstumo rodiklis.“ 

„Ar jis tikrai turėjo galimybių mokytis? Ar pakankamai greitas ir aiš- 
kus buvo jo vertinimų grįžtamasis ryšys?“ 

Išorinis požiūris 


Praslinkus keleriems metams nuo mudviejų su Amosu bendradar- 
biavimo pradžios, man pavyko įtikinti Izraelio švietimo ministeri- 
jos pareigūnus, kad į vidurinių mokyklų mokymo programą reikia 
įtraukti vertinimų ir sprendimų priėmimo discipliną. Į komandą, 
kurią subūriau šio dalyko programai parengti ir vadovėliui pa- 
rašyti, įtraukiau kelis patyrusius mokytojus, keletą psichologijos 
studentų, kuriems dėsčiau, ir Seymourą Foxą, tuometį Hebrajų 
universiteto Edukacijos fakulteto dekaną, mokymo programų ren- 
gimo specialistą. 

Maždaug per metus, rinkdamiesi penktadienio popietėmis, pa- 
rengėme išsamius programos metmenis, parašėme porą vadovėlio 
skyrių, klasėse surengėme kelias bandomąsias pamokas. Regis, pa- 
žengėme gana toli. Kartą, aptarinėjant su kolegomis neapibrėžtų 
dydžių vertinimo procedūras, man kilo mintis atlikti vieną eks- 
perimentą. Paprašiau visų įvertinti ir užrašyti popieriaus lapelyje, 
kiek laiko prireiks parengti galutinį vadovėlio variantą ir pateikti 
jį Švietimo ministerijai. Vadovavausi metodika, kurią buvome nu- 
matę įtraukti į rengiamą mokymo programą. Ji grindžiama požiū- 
riu, kad geriausias būdas surinkti informaciją — konfidencialiai su- 
žinoti kiekvieno grupės nario asmeninę nuomonę svarstomu klau- 
simu, 0 ne pradėti su grupe viešą diskusiją. Tokia procedūra leidžia 

grupės narių žinias panaudoti racionaliau negu įprasta atviros dis- 
kusijos praktika. Surinkau jų vertinimus ir surašiau juos lentoje. 
Knygos pateikimo datos vertinimų vidurkis radosi ties dvejų metų 
riba, o kraštutinės diapazono reikšmės buvo pusantrų ir pustrečių 
metų. 

Tada man kilo dar viena mintis. Paprašiau Seymouro, mokymo 
programų rengimo specialisto, prisiminti, per kiek laiko kitos, pa- 
našios į mūsiškę, grupės, pradėjusios nuo nulio, parengdavo moky- 
mo programą. Kaip tik tuo metu buvo įdiegta keletas pedagoginių 
naujovių, sakykim, „naujoji matematika“, ir Seymouras atsakė ke- 
letą atvejų prisimenantis. Tada pasiteiravau, gal gali smulkiau pa- 
pasakoti, kaip toms kitoms komandoms sekėsi, ir jis patvirtino ga- 
lįs tą padaryti. Paprašiau jo prisiminti, kaip atrodė tos komandos, 
jau nuveikusios maždaug tiek, kiek mes šiuo metu, ir kiek laiko 
nuo to momento joms prireikė savo vadovėlių projektams užbaigti. 

Jis ilgokai tylėjo, o kai pagaliau prabilo, atrodė sutrikęs, nes at- 
sakymas suglumino net jį patį: „Žinote, niekada apie tai negalvo- 
jau, bet, tiesą sakant, ne visos komandos, pažengusios taip toli kaip 
mes šiuo metu, apskritai baigė savo darbą. Gana didelė tų koman- 
dų dalis nesugebėjo to padaryti.“ 

Toks atsakymas privertė susirūpinti, nes niekada net nesvarstė- 
me galimybės, kad taip gali atsitikti ir mums. Mano nerimas augo, 
tad paklausiau, kiek komandų patyrė tokį likimą. „Apie 40 90“, 
atsakė jis. Tada pajutau, kaip visas kambarys prisipildė liūdesio. 
Kitas mano klausimas, suprantama, buvo toks: „O kiek laiko prisi- 
reikė tiems, kurie darbą baigė?“ 

„Neprisimenu grupės, kuriai būtų pavykę jį užbaigti greičiau 
nei per septynerius metus, bet taip pat nepamenu, kad kuriai nors 
iš jų būtų prireikę daugiau kaip dešimties“, - atsakė jis. 

Kaip skęstantysis griebiausi paskutinio šiaudo: „Jei palyginsime 
mūsų kompetencijas ir išteklius su kitų grupių, koks mūsų lygis? 
Kaip įvertintumėte mus palyginęs su kitomis komandomis?“ Sey- 

mouras daug nedvejodamas atsakė beveik iš karto: „Esame žemiau 
vidurkio, bet atsiliekame nedaug.“ Tai buvo visiškai netikėta vi- 
siems, įskaitant ir patį Seymourą, nes jo ankstesnis vertinimas veik 
sutapo su optimistine visos mūsų grupės nuomone. Kol nepaaki- 
nau jo, net nebandė mintyse susieti žinių apie kitas komandas su 
savosiomis mūsų ateities prognozėmis. 

Būtų neteisinga teigti, kad iš Seymouro neišgirdome nieko nau- 
ja. Visi mes supratome, kad mažų mažiausiai septyneri metai ir 
40 96 nesėkmės tikimybė — labiau tikėtina mūsų projekto likimo 
prognozė negu tie skaičiai, kuriuos vos prieš keletą minučių buvo- 
me užrašę popieriaus lapeliuose. Tačiau to, ką žinojome, nenorėjo- 
me pripažinti. Naujoji prognozė vis dar atrodė neteisinga — nepa- 
jėgėme įsivaizduoti, kad tokiam iš pažiūros lengvam projektui gali 
prireikti tiek daug laiko. Joks stebuklingas krištolo rutulys nebūtų 
parodęs visų tų smulkių netikėtumų, kurie laukė mūsų ateityje. 
Matėme tik palyginti protingą planą — parengti knygą maždaug 
per porą metų, bet jis prieštaravo statistikai, teigiančiai, kad ki- 
toms komandoms nepavyko to padaryti, ar tam, kad prireikė 
absurdiškai daug laiko. Tai, ką išgirdome, buvo bazinių rodiklių 
informacija, kuria remdamiesi turėjome susikurti priežastinę is- 
toriją, teigiančią, kad jei tiek daug komandų pradėto darbo ne- 
baigė, o tos, kurios baigė, sugaišo begalę laiko, vadinasi, mokymo 
programos parengimas — daug sunkesnė užduotis, negu manėme. 
Tačiau tokia išvada būtų prieštaravusi mūsų tiesioginei patirčiai, 
kad sparčiai žengiame pirmyn. Tad su Seymouro pateiktais statis- 
tiniais duomenimis buvo pasielgta taip, kaip paprastai elgiamasi 
su baziniais rodikliais - jie buvo užfiksuoti ir iš karto atidėti į šalį. 

Tą dieną ir reikėjo viską baigti. Juk nė vienas nenorėjo dar šeše- 
rius metus skirti projektui, kurio nesėkmės tikimybė — 40 90. Nors 
turėjome jausti, kad spyriotis neprotinga, tas perspėjimas nebuvo 
priimtas kaip tiesioginis įtikinamas argumentas nutraukti darbą. 
Po kelias minutes trukusių padrikų diskusijų susiėmėme ir kaip 

niekur nieko tęsėme darbą. Ta knyga galų gale buvo baigta - po 
aštuonerių (!) metų. Tuo metu jau nebegyvenau Izraelyje ir seniai 
nebepriklausiau komandai, po daugelio nenumatytų netikėtumų 
baigusiai užduotį. Knygos rankraštį įteikus Švietimo ministerijai 
šios įstaigos ankstesnis uolumas jau buvo atvėsęs, tad tas rankraš- 
tis liko nepanaudotas. 

Šis nesmagus epizodas lig šiol tebėra viena iš labiausiai pamoko- 
mų mano profesinio gyvenimo patirčių. Iš jos galiausiai pasidariau 
tris išvadas. Pirmoji aiškiai matoma iš karto: suklupau dėl to, kad 
neįžvelgiau skirtumo tarp dviejų visiškai skirtingų prognozavimo 
būdų, kuriuos mudu su Amosu vėliau pavadinome vidiniu ir išori- 
niu požiūriais!. Antroji išvada buvo tokia: pirminė prognozė - kad 
projektui užbaigti pakaks dvejų metų - buvo planavimo klaida. 
Mūsų vertinimai buvo orientuoti į geriausią, o ne į realistinį scena- 
rijų. Man sunkiau sekėsi priimti trečiąją išvadą, kurią vadinu ira- 
cionaliu atkaklumu: tai mūsų kvailumas, atsiskleidęs tą dieną, kai 
nesugebėjome atsisakyti šio projekto. Susidūrę su būtinybe rinktis, 
atsisakėme ne projekto, o racionalumo. 


VIDINIO POŽIŪRIO TRAUKA 


Tą tolimąjį penktadienį mūsų mokymo programų specialistas atli- 
ko du skirtingus tos pačios problemos vertinimus ir gavo du labai 
skirtingus atsakymus*. Visi, neišskiriant nė Seymouro, projekto 
ateitį spontaniškai įvertinome vidiniu požiūriu. Susitelkėme į kon- 
krečias aplinkybes, kuriose atsidūrėme, ir ėmėme ieškoti analogi- 
jų savo pačių patirtyse. Turėjome plano apmatus — žinojome, kiek 
skyrių reikės parašyti ir kiek laiko sugaišome dviem parašytie- 
siems. Atsargesnieji prie savo vertinimų greičiausiai pridėjo kelis 
mėnesius - nustatė paklaidos ribą. 

Tačiau pirmųjų dviejų dalių parašymo trukmės ekstrapoliacija 
šiuo atveju buvo šiurkšti klaida. Prognozavome remdamiesi turi- 

ma informacija (KMTY), tačiau tie skyriai, kuriuos parašėme pir- 
miausia, matyt, buvo lengvesni už kitus, o ir mūsų entuziazmas 
tuo metu buvo bene pats didžiausias. Tačiau svarbiausia proble- 
ma — kad nesugebėjome atsižvelgti į tai, ką Donaldas Rumsfeldas 
pavadino išgarsėjusia fraze „mums nežinomos nežinomybės“. Tuo 
metu negalėjome numatyti įvykių, dėl kurių to projekto vykdymas 
užsitęsė taip ilgai. Viso to, kas sulėtino mūsų komandos darbą — 
skyrybų, ligų, biurokratinių derinimų problemų — negalėjome nu- 
matyti iš anksto. Tokie dalykai ne tik lėtina rašymo procesą — jie 
lemia ilgus sąstingio laikotarpius, kai darbas arba stringa, arba net 
sustoja visai. Be abejo, visa tai galiojo ir kitoms Seymouro minė- 
toms komandoms. Tų komandų nariai taip pat negalėjo numatyti, 
kokios aplinkybės gali iki septynerių metų suvilkinti iš pažiūros 
lengvo projekto įgyvendinimą arba visiškai jį sužlugdyti. Kaip ir 
mes, jie nežinojo, su kokiais sunkumais teks susidurti. Bet kurį 
planą gali sužlugdyti įvairiausios aplinkybės, ir nors daugelis jų 
pernelyg retos, kad reikėtų jų baimintis, tikimybė, jog kokiame 
nors dideliame projekte kažkas sutriks, labai didelė. 

Antrasis mano klausimas nukreipė Seymouro dėmesį nuo 
mūsų prie visos panašių atvejų kategorijos. Bazinį sėkmės rodi- 
klį toje kategorijoje Seymouras įvertino taip: nesėkmė 40 96 atvejų 
ir 7-10 metų iki projekto pabaigos. Jo neoficialus tyrimas tikrai 
neatitiko mokslinių įrodymų standartų, tačiau tiko bazinei pro- 
gnozei - tokiai, kokios daromos, kai apie tą atvejį žinoma tik tiek, 
kad jis priklauso tam tikrai kategorijai. Kaip jau matėme pirma, 
pradinė prognozė turėtų būti „inkaras“ — tolesnių tikslinimų at- 
skaitos taškas. Jei paprašytų spėti, koks yra ūgis moteriškės, apie 
kurią žinoma tik tiek, kad ji gyvena Niujorke, pradinė prognozė 
bus Niujorke gyvenančių moterų ūgio vidurkis. Jei gausite apie tą 
atvejį konkrečios informacijos, pavyzdžiui, kad tos moters sūnus 
yra vidurinės mokyklos krepšinio rinktinės startinio penketuko 
centras, savo įvertinimą patikslinsite — atitinkama kryptimi pa- 

stūmėsite nuo vidurkio. Seymouro atliktas mūsų komandos pa- 
lyginimas su kitomis rodė, kad prognozuojamas mūsų rezultatas 
truputį blogesnis už ir taip jau niūrią pradinę prognozę. 

Be abejo, įspūdingas išoriniu požiūriu į mūsų problemą grin- 
džiamos prognozės tikslumas tikrai buvo tik laimingas atsitikti- 
numas, todėl jo nereikėtų laikyti išorinio požiūrio pagrįstumo įro- 
dymu. Argumentai išorinio požiūrio naudai turėtų būti paremti 
bendro pobūdžio sumetimais: jei kategorinė klasė parinkta tinka- 
mai, išorinis požiūris nurodys, kur ieškoti atsakymo, arba (taip at- 
sitiko mūsų atveju) padės suprasti, kad vidiniu požiūriu grindžia- 
mos prognozės prie to atsakymo net nepriartėjo. 

Psichologą dviejų Seymouro įvertinimų skirtybė turėtų pri- 
blokšti. Seymouras žinojo viską, ko reikia atitinkamos kategori- 
nės klasės statistiniams duomenims įvertinti, tačiau savo pamatinį 
vertinimą atliko net nepanaudojęs tų žinių. Jo vidiniu požiūriu pa- 
grįsta prognozė ne patikslino pradinę prognozę (ši jam net neatėjo 
į galvą), bet buvo paremta tik konkrečiomis mūsų aplinkybėmis. 
Kaip ir Tomo W. eksperimento dalyviai, Seymouras žinojo reikia- 
mą bazinį rodiklį, bet net nesirengė jo panaudoti. 

Ne taip kaip Seymouras, kiti mūsų komandos nariai neturėjo 
galimybės įvertinti situacijos, todėl ir negalėjo daryti pagrįstų pro- 
gnozių. Tačiau įdomu tai, kad iš pradžių spėdami projekto ateitį 
visai nepasigedome informacijos apie kitas komandas. Kai pasido- 
mėjau išoriniu požiūriu, visi, įskaitant ir mane patį, nustebo! Tai 
įprastas dalykas: žmonės, turintys informacijos apie kokį nors pa- 
vienį atvejį, retai kada jaučia poreikį sužinoti statistinius duomenis 
apie kategoriją, kuriai tas atvejis priklauso. 

Pagaliau susipažinę su išoriniu požiūriu visi sutartinai jį igno- 
ravome. Galime atpažinti, kas mums atsitiko - kažkas panašaus 
nutiko ir per eksperimentą, kuriuo mėginta įrodyti, kad mokyti 
psichologijos — tuščias reikalas. Rengdami konkrečių atvejų pro- 
gnozes, tiriamieji (Nisbetto ir Borgidos studentai), turėdami apie 

tuos atvejus mažai informacijos (tik tiek, kiek jos gavo iš trumpo 
ir mandagaus pokalbio), visiškai pamiršo neseniai gautus bendro 
pobūdžio duomenis. „Sausa“ statistinė informacija?, nesutampanti 
su asmenine nuomone apie situaciją, paprastai tiesiog atmetama. 
Išorinis požiūris neturi jokių šansų varžytis su vidiniu. 

Vidinio požiūrio pirmenybiškumas kartais turi ir moralinę po- 
tekstę. Kartą savo pusbrolio, žymaus teisininko, paklausiau apie 
kategorinę klasę: „Kokia tikimybė, kad teisiamasis bus išteisin- 
tas tokiose bylose kaip ši?“ Jo griežtą atsakymą - „kiekviena byla 
unikali“ - palydėjo žvilgsnis, leidžiantis suprasti, kad jam mano 
klausimas pasirodė nederamas ir paviršutiniškas. Išdidžiai pa- 
brėžti kiekvieno ligos atvejo unikalumą įprasta ir medikams, nors 
naujausi įrodymais besiremiančios medicinos pasiekimai rodo ką 
kita. Medicinos statistiniai duomenys ir pamatinės prognozės vis 
dažniau minimos pacientų ir gydytojų pokalbiuose. Tačiau medi- 
cinoje išlikęs išorinio požiūrio vertinimo prieštaringumas pasi- 
reiškia nerimu, kad tos procedūros*, kurios atliekamos vadovau- 
jantis statistiniais duomenimis ir kontroliniais sąrašais, pernelyg 
nuasmenintos. 


PLANAVIMO KLAIDOS 


Turint galvoje prognozę išoriniu požiūriu ir galutinį rezultatą, 
mūsų projekto pateikimo terminų pradiniai vertinimai atrodo 
kone beprotiški. Tai neturėtų stebinti, nes pernelyg optimistiškų 
projektų rezultatų prognozių pasitaiko visur. Mudu su Amosu net 
sugalvojome specialų terminą - planavimo klaida* — apibūdinti 
tiems planams ir prognozėms: 


+ kurie pernelyg artimi geriausiems galimiems scenarijams; 
+ kuriuos įmanoma pagerinti įvertinus panašių atvejų statis- 
tiką. 

Planavimo klaidų pavyzdžių gausu individų, valdžios institu- 
cijų ir verslo įmonių patirtyje. Tokių kaip čia pateikti pavyzdžiai 
siaubo istorijų sąrašą galima tęsti be galo. 


+ 1997 metų liepos mėnesį siūlomas statyti naujas Škotijos par- 
lamento pastatas“ Edinburge turėjo kainuoti iki 40 milijonų 
svarų sterlingų. 1999 metų birželio mėnesį šio pastato sąmata 
sudarė jau 109 milijonus svarų. 2000 metų balandžio mėnesį 
įstatymų leidėjai nustatė 195 milijonų svarų dydžio „išlaidų 
lubas“. 2001 metų lapkričio mėnesį jie pareikalavo įvertinti 
„galutines išlaidas“ - jos siekė 241 milijoną svarų. Galutinės 
išlaidos 2002 metais buvo didinamos du kartus ir metų pa- 
baigoje siekė 294,6 milijono svarų. 2003 metais jos buvo di- 
dinamos tris kartus ir birželio mėnesį sudarė 375,8 milijono 
svarų. Pastatas buvo baigtas 2004 metais, o jo statybos galu- 
tinės sąnaudos sudarė apie 431 milijoną svarų. 

+ Viename 2005 metų tyrime buvo nagrinėjami 1969-1998 me- 
tų geležinkelių tiesybos projektai visame pasaulyje. Daugiau 
kaip 90 96 atvejų tais geležinkeliais prognozuojamų vežti 
keleivių skaičius buvo perdėtas. Nors apie tokias netikslias 
prognozes plačiai rašyta, per tą trisdešimties metų laikotarpį 
jos nė kiek nepagerėjo. Planuotojai būsimų keleivių skaičių 
pervertino 106 96, atitinkamai padidindami ir tų projektų 
vertę - vidutiniškai 45 90. Duomenys kaupėsi, o specialistų 
prognozių patikimumas nedidėjo". 

+ 2002 metais atliktas savo virtuves pertvarkančių Amerikos 
namų savininkų“ tyrimas parodė, kad toms pertvarkoms jie 
buvo numatę skirti vidutiniškai 18 658 dolerius, o iš tikrųjų 
jiems teko sumokėti vidutiniškai po 38 769 dolerius. 


Planuotojų ir sprendimų priėmėjų optimizmas nėra vienintelė są- 


matų viršijimo priežastis. Virtuvių renovavimo ir ginklų sistemų 
kūrimo rangovai mielai pripažįsta (tik ne savo klientams), kad 

paprastai daugiausia pelno gauna didindami pradiniame plane 
numatytas sumas. Prognozavimo nesėkmės tokiais atvejais rodo 
klientų nesugebėjimą įsivaizduoti, kokiu mastu ilgainiui išaugs jų 
poreikiai. Viskas baigiasi tuo, kad galiausiai jie sumoka kur kas 
daugiau, nei būtų sumokėję, jei būtų iš pat pradžių sudarę realistiš- 
ką planą ir tvirtai jo laikęsi. 

Pradinės sąmatos klaidos ne visada nekaltos. Neapgalvotų 
planų kūrėjai dažnai trokšta tik vieno — kad tik jų planai būtų 
patvirtinti (jų viršininkų ar kliento), nes gerai žino, jog projektai 
retai kada lieka neužbaigti tik dėl sąmatos ar vykdymo terminų 
viršijimo?. Tokiais atvejais didžiausia atsakomybė už planavimo 
klaidas tenka sprendimų priėmėjams, patvirtinantiems tuos pla- 
nus. Jeigu jie nepripažįsta išorinio požiūrio būtinybės, klaidos ne- 
išvengiamos. 


PLANAVIMO KLAIDŲ ŠVELNINIMAS 


Planavimo klaidų diagnozavimas ir „gydymas“ nuo tos nelemtos 
penktadienio popietės nepakito, bet pačios idėjos įgyvendinimas 
turėjo daug stadijų. Garsus danų planavimo specialistas Bentas 
Elyvbjergas, šiuo metu dirbantis Oksfordo universitete, pasiūlė 
tokį stiprų apibendrinimą: 
Manytina, kad bene svarbiausias prognozavimo klaidų šaltinis - vyrau- 
janti tendencija nepakankamai vertinti ar ignoruoti distribucinę (papli- 
timo) informaciją. Todėl planuotojai turėtų visomis išgalėmis stengtis 
suformuluoti prognozavimo problemą ir kuo geriau panaudoti visus 
prieinamus distribucinius duomenis. 


Šią galingą tezę galima laikyti pačia svarbiausia dalimi patarimo, 
kaip didinti prognozavimo tikslumą tobulinant jo metodus. To- 
kios distribucinės informacijos, gautos iš kitų, panašių į progno- 
zuojamąjį, projektų, panaudojimas ir vadinamas išorinio požiūrio 
panaudojimu, t. y. planavimo klaidų profilaktika. 

Planavimo klaidų profilaktika jau turi pavadinimą: prognoza- 
vimas pagal referentinę klasę (analogišką objektą). Flyvbjergas pa- 
naudojo jį transporto projektams keliose šalyse. Išorinis požiūris 
įgyvendinamas naudojantis didele duomenų baze, teikiančia in- 
formaciją apie visame pasaulyje vykdomų šimtų projektų planus 
irjų įgyvendinimo rezultatus bei statistinę informaciją apie galimą 
lėšų ir laiko pereikvojimą, taip pat apie nepakankamą įvairių tipų 
projektų efektyvumą. 

Elyvbjergo naudojamas prognozavimo metodas panašus į re- 
komendacijas, kaip ištaisyti bazinių rodiklių nepaisymo klaidas: 


1. Identifikuokite atitinkamą referentinę kategoriją (tai gali 
būti virtuvės atnaujinimas, dideli geležinkelio tiesimo pro- 
jektai ir t. t.). 

2. Surinkite statistinius duomenis apie tą referentinę kategoriją 
(pavyzdžiui, kiek kainuoja viena mylia geležinkelio linijos ar 
kiek procentų faktinės išlaidos viršijo sąmatą). Panaudokite 
juos pamatinei prognozei parengti. 

3. Remdamiesi konkrečia informacija patikslinkite pamati- 
nę prognozę, ypač jei yra konkrečių priežasčių tikėtis, kad 
šiame projekte optimistinis šališkumas pasireikš daugiau ar 
mažiau negu kituose to paties tipo projektuose. 


Elyvbjergo analizėmis turėtų vadovautis viešuosius projektus už- 
sakančios valdžios institucijos — jose pateikiami statistiniai duo- 
menys apie sąmatų ir terminų viršijimą kituose panašiuose projek- 
tuose. Prieš priimant galutinį sprendimą dėl projekto patvirtini- 
mo, sprendimų priėmėjams reikia turėti realistinį siūlomo varian- 
to sąnaudų ir galimos naudos įvertinimą. Jiems pravartu įvertinti 
ir biudžeto rezervą, kurio gali prireikti viršijus sąmatą, nors tokios 
atsargumo priemonės dažnai tampa savaime išsipildančiomis pra- 
našystėmis. Vienam pareigūnui Flyvbjergas pasakė: „Biudžeto 
rezervas rangovams tas pats kas šviežios mėsos gabalas liūtams — 

praris jį net nemirktelėję.“ Organizacijoms sunku pasipriešinti be- 
sivaržančių dėl išteklių projektų vykdytojų mėginimams pateikti 
pernelyg optimistiškus planus. Gerai valdoma organizacija skatins 
planuotojus dirbti tiksliai ir baus už tai, kad šie nesugebėjo numa- 
tyti sunkumų arba nepakankamai rimtai įvertino galimas nenu- 
matytas kliūtis - už „jiems nežinomas nežinomybes“. 


SPRENDIMAI IR KLAIDOS 


Nuo tos penktadienio popietės praėjo jau daugiau kaip trisdešimt 
metų. Dažnai ją prisimenu ir kasmet po kelis kartus miniu savo 
paskaitose. Kai kuriems mano draugams ši istorija jau nusibodo, ta- 
čiau aš iš jos darau vis naujas išvadas. Praėjus daugiau kaip penkio- 
likai metų nuo to momento, kai kartu su Amosu pirmą kartą pa- 
minėjome planavimo klaidą, grįžau prie šios temos drauge su Danu 
Lovallo. Kartu sukūrėme sprendimų priėmimo teorijos metmenis; 
pagal ją optimistinis šališkumas laikomas svarbiu rizikos prisiėmi- 
mo šaltiniu. Standartiniuose racionaliuose ekonomikos modeliuo- 
se žmonės rizikuoja dėl to, kad šansai yra palankūs: jie tam tikrą 
brangiai kainuosiančios nesėkmės tikimybę priima dėl to, kad yra 
pakankama sėkmės tikimybė. Mes pasiūlėme alternatyvią idėją. 

Prognozuodami rizikingų projektų rezultatus, vykdytojai labai 
lengvai tampa planavimo klaidų aukomis. Jų veikiami jie priiminė- 
ja sprendimus, labiau grindžiamus klaidinančiu optimizmu negu 
racionaliu pelno, nuostolių ir tikimybių įvertinimu. Jie pervertina 
naudą ir nepakankamai įvertina išlaidas. Mintyse jie suka sėkmės 
scenarijus, praleisdami klastingas vietas, kuriose galima suklysti 
arba apsiskaičiuoti. Dėl to jie imasi projektų, kurie dažniausiai vir- 
šija sąmatas ir nustatytus terminus, žada abejotiną pelną, o kartais 
apskritai lieka neįgyvendinti. 

Tuo požiūriu žmonės dažnai (bet ne visada) imasi rizikingų 
projektų, nes per daug optimistiškai vertina savo šansus. Prie tos 

minties šioje knygoje sugrįšiu dar kelis kartus. Galbūt ji padės pa- 
aiškinti, kodėl žmonės bylinėjasi, kyla karai ir steigiami smulkūs 


verslai. 


NEIŠLAIKYTAS EGZAMINAS 


Daug metų maniau, kad svarbiausia toje mokymo programos is- 
torijoje — faktas, jog mano draugas Seymouras, prognozuodamas 
mūsų projekto ateitį, neatsižvelgė į jam žinomą informaciją apie 
panašius projektus. Įgudau pasakoti apie tai įsijautęs į sumanaus 
klausinėtojo ir įžvalgaus psichologo vaidmenį. Tik neseniai supra- 
tau, kad iš tikrųjų pasirodžiau kaip visiškas bukagalvis ir negabus 
vadovas. 

Tas projektas buvo pradėtas mano iniciatyva, todėl jaučiausi 
atsakingas už sklandų jo vykdymą ir už tai, kad mūsų komanda 
nuodugniai apsvarstytų pagrindines problemas, bet nesusidorojau 
su šia užduotimi. Mano problema buvo ne planavimo klaida - nuo 
jos išsigydžiau vos išgirdęs Seymouro statistinius apibendrinimus. 
Jei mane kas nors būtų prirėmęs prie sienos, būčiau pripažinęs, kad 
mūsų ankstesni vertinimai iki absurdo optimistiški. Priremtas dar 
stipriau, būčiau sutikęs ir su tuo, kad pradėjome šį projektą rem- 
damiesi klaidingomis prielaidomis, todėl turėjome bent jau rimtai 
apsvarstyti variantą, jog derėtų pripažinti pralaimėjimą ir išsiskirs- 
tyti. Tačiau niekas manęs neprirėmė prie sienos, nebuvo ir jokios 
diskusijos. Tylomis sutikome tęsti neturėdami aiškios prognozės, 
kiek visa tai užtruks. Tęsti nebuvo sunku, nes tokios prognozės 
neturėjome nuo pat pradžių. Jei pradėdami šį darbą būtume turėję 
pagrįstą pamatinę prognozę, apskritai nebūtume ėmęsi to projek- 
to, bet dabar į jį jau buvo įdėta nemažai darbo (tai — geras negrįžta- 
mų išlaidų klaidos!“ pavyzdys, kurį išsamiau panagrinėsime kitoje 
šios knygos dalyje). Mums, ypač man, būtų buvę labai nesmagu 
mesti šį darbą tokioje jo stadijoje, tuo labiau, kad atrodė, jog taip 

pasielgti nėra jokios tiesioginės priežasties. Keisti kryptį lengviau 
ištikus krizei, bet šiuo atveju jokios krizės nebuvo, tiesiog išsiaiški- 
nome keletą naujų faktų, kurių lig tol nežinojome. Daug lengviau 
buvo ignoruoti išorinį požiūrį negu blogas naujienas apie mūsų pa- 
čių pastangas. Mūsų būseną geriausiai buvo galima apibūdinti kaip 
savotišką letargo atvejį - nenorą galvoti apie tai, kas atsitiko. Taigi 
darbą tęsėme. Kol buvau komandos narys, net nebandėme racio- 
naliai planuoti ir likusio laiko — ypač nepateisinamas aplaidumas 
tų, kurie ketino mokyti racionalaus planavimo kitus. Turiu vilties, 
kad šiandien esu išmintingesnis, nes jau įgijau įprotį ieškoti išori- 
nio požiūrio. Tačiau man toks elgesys niekada netaps natūralus. 


ŠNEKOS APIE IŠORINĮ POŽIŪRĮ 


„Jis vertina savo situaciją iš vidaus. Turėtų pamiršti savo paties atvejį 
ir pasidomėti, kas atsitiko kitais panašiais atvejais.“ 


„Ji tapo planavimo klaidos auka. Rėmėsi geriausio atvejo scenariju- 
mi, nors jos planas galėjo žlugti dėl daugybės priežasčių, o numatyti 
visų grėsmių ji negalėjo.“ 

„Sakykim, apie šią konkrečią bylą nežinote nieko, išskyrus tai, kad 
pacientas iškėlė ją chirurgui dėl šio aplaidumo. Kokia būtų jūsų pa- 
matinė prognozė? Kiek tokių bylų pateko į teismą? Kiek jų pasibaigė 
susitarimu? Koks ieškinių dydis? Koks mūsų aptariamas ieškinys — 
tvirtesnis ar silpnesnis už kitus panašius ieškinius?“ 


„Darome papildomas investicijas, nes nenorime pripažinti savo nesė- 
kmės. Tai - vadinamoji negrįžtamų išlaidų klaida.“ 


24 


Kapitalizmo variklis 


Planavimo klaidos — tik viena iš viską persmelkiančio optimistiško 
šališkumo apraiškų. Dauguma mūsų laiko pasaulį geresniu, savo 
savybes malonesnėmis, o savo tikslus — lengviau pasiekiamais, 
negu yra iš tikrųjų. Lygiai taip pat pervertiname gebėjimus nu- 
matyti ateitį, o tai skatina optimistiškai perdėtą savikliovą. Įtakos 
sprendimams požiūriu optimistiškas šališkumas bene reikšmin- 
giausias iš visų kognityvinių šališkumų. Toks šališkumas gali būti 
ir palaimingas, ir pavojingas, todėl jei pagal charakterį esate opti- 
mistai, būkite budrūs. 


OPTIMISTAI 


Optimizmas — normalus bruožas, bet kai kurie laimingi žmonės 
optimistiškesni nei dauguma mūsų. Jei genetiškai paveldėjote op- 
timistinį šališkumą, vargu ar reikia priminti, kad esate laimingas 
žmogus, nes jau ir taip jaučiatės laimingas!. Optimistiškas požiūris 
į gyvenimą dideliu mastu paveldimas, tai - dalis bendro polinkio 
siekti gerovės, įskaitant ir polinkį visame kame įžvelgti teigiamy- 
bes*. Jei turėtumėte galimybę palinkėti savo vaikui kokio nors 
vieno dalyko, rimtai pagalvokite, ar ne geriausia būtų palinkėti 
optimizmo. Optimistai paprastai būna žvalūs ir laimingi, todėl 

visi juos myli. Jie būna ištvermingi, kai reikia prisitaikyti prie ne- 
sėkmių ir sunkumų, rečiau patiria depresiją, jų imuninė sistema 
stipresnė, jie labiau rūpinasi sveikata, jaučiasi sveikesni už kitus ir 
iš tikrųjų turi šansų gyventi ilgiau. Tyrimai žmonių, kurie viliasi 
gyventi ilgiau, negu turėtų tikėtis pagal statistinę vidutinę gyveni- 
mo trukmę, parodė, kad jų darbo diena ilgesnė, jie optimistiškiau 
žvelgia į savo pajamas ateityje, labiau tikėtina, jog po skyrybų jie 
vėl susiras porą (tai klasikinis „vilties pergalės prieš patirtį“ pa- 
vyzdys), jie labiau linkę investuoti į kokius nors konkrečius verty- 
binius popierius. Žinoma, optimizmo palaimą patiria tik tie, kurių 
šališkumas nėra didelis ir kurie sugeba „pabrėžti teigiamybes“ ne- 
prarasdami realybės jausmo. 

Optimistiškos asmenybės turi neproporcingai didelę reikšmę 
formuojant mūsų gyvenimą. Nuo jų sprendimų priklauso daug 
kas - būtent jie ką nors išranda, kuria verslus, vadovauja kariuo- 
menėms arba valdo šalį. Žodžiu, tai neeiliniai žmonės. Savo da- 
bartinę padėtį jie pasiekė rizikuodami ir mesdami iššūkį likimui. 
Jie talentingi ir jiems sekėsi, beveik garantuotai sekėsi labiau, negu 
jiems atrodo. Greičiausiai jie optimistiški dėl savo įgimto tempe- 
ramento. Tyrimai, atlikti su mažų įmonių steigėjais, parodė, kad 
verslininkai apskritai žiūri į gyvenimą optimistiškiau negu vidu- 
riniosios grandies vadovai“. Jų sėkmės patirtis patvirtino tikėjimą 
savo vertinimais ir gebėjimą valdyti įvykius. Savikliovą stiprina 
jų Žavėjimasis kitais“. Tokie samprotavimai veda prie hipotezės, 
kad žmonės, darantys didžiausią poveikį kitų žmonių gyvenimui“, 
greičiausiai yra optimistiški ir per daug pasitiki savimi, tačiau rizi- 
kuoja labiau, negu jiems patiems atrodo. 

Įrodymai liudija, kad visais tais atvejais, kai individai ar insti- 
tucijos savanoriškai prisiima dideles rizikas, suveikia optimistinis 
šališkumas (kartais net labai smarkiai). Prisiimantieji rizikas daž- 
niausiai nepakankamai vertina atsitiktinius veiksnius ir nededa 
reikiamų pastangų išsiaiškinti, kokie tie veiksniai. Optimistiški 

verslininkai neteisingai vertina rizikas, todėl jiems patiems dažnai 
atrodo, kad elgiasi atsargiai, nors iš tikrųjų taip nėra. Jų tikėjimas 
savo ateities sėkme palaiko pozityvų nusiteikimą, padedantį gauti 
išteklių iš kitų, kelia pavaldinių nuotaiką ir didina jų šansus do- 
minuoti. Kai reikia veiksmų, optimizmas (net ir truputį iliuzinė jo 
atmaina) gali būti geras dalykas. 


VERSLUMO ILIUZIJOS 


Jungtinėse Valstijose mažų verslo įmonių tikimybė išsilaikyti 
penkerius metus sudaro apie 35 90. Tačiau pavieniai tokių įmonių 
steigėjai nemano, kad tokie statistiniai duomenys tinka ir jiems. 
Atliktas tyrimas parodė, jog amerikiečių verslininkai linkę manyti 
pasirinkę perspektyvią verslo šaką: tikimybę, kad toks verslas kaip 
jų bus sėkmingas, jie vidutiniškai vertina 60 90, taigi beveik dvigu- 
bai optimistiškiau, negu derėtų. Tas šališkumas buvo dar ryškes- 
nis jiems vertinant savo įmonių šansus. Net 81 96 verslininkų savo 
sėkmės šansus pagal 10 balų sistemą įvertino 7 ar daugiau balų, 
0 33 Vo tvirtino, kad jų žlugimo tikimybė lygi nuliui". 

Šio šališkumo kryptis neturėtų stebinti. Jei ėmėte interviu iš 
neseniai itališko maisto restoraną atidariusios moteriškės, turbūt 
nemanėte, kad ji nepasitiki savo sėkmės perspektyvomis ar netiki 
savo profesiniais gebėjimais. Bet jums gali kilti klausimas, ar ji vis 
tiek investuotų savo pinigus ir laiką, jei būtų skyrusi pakankamai 
pastangų išsiaiškinti sėkmės šansus, arba, sužinojusi tuos šansus 
(kad per trejus metus 60 90 naujų restoranų užsidaro), būtų į juos 
atsižvelgusi? Greičiausiai jai net neatėjo į galvą mintis pasidomėti 
išoriniu požiūriu. 

Viena iš optimistinio temperamento privilegijų yra ta, kad jis 
didina ištvermingumą susidūrus su kliūtimis. Tačiau tai gali bran- 
giai kainuoti. Įspūdinga Thomaso Astebro tyrimų serija rodo, kas 
atsitinka, kai optimistai sužino blogą naujieną. Duomenis jis ėmė 

iš vienos Kanadoje veikiančios organizacijos - Pagalbos išradėjams 
programos (Inventors Assistance Program), kuri už nedidelį mokestį pa- 
teikia išradėjams jų idėjos komercinio perspektyvumo objektyvų 
įvertį. Tie įverčiai grindžiami kiekvieno išradimo kruopščiu įver- 
tinimu balais pagal 37 kriterijus, įskaitant gaminio reikalingumą, 
gamybos išlaidas ir numatomą paklausos tendenciją. Analitikai 
susumuoja savo įverčius raidėmis išreikštais balais, kur D ir E žada 
žlugimą (toks likimas laukia daugiau kaip 70 96 jų įvertinamų išra- 
dimų). Žlugimo prognozės stebina tikslumu: tik 5 iš 411 projektų, 
įvertintų žemiausiais balais*, pasiekė komercializacijos stadiją ir nė 
vienas iš jų nebuvo sėkmingas. 

Ši numušanti ūpą naujiena maždaug pusę išradėjų, gavusių vie- 
nareikšmiškai žadantį nesėkmę įvertį, paskatino atsisakyti savo 
idėjos. Tačiau 47 90 jų ir toliau tobulino savo išradimus net sužino- 
ję, kad jų projektas beviltiškas. Tie ištvermingi (ar užsispyrę) išra- 
dėjai iki savo idėjos atsisakymo momento vidutiniškai du kartus 
padidino pradinius nuostolius. Reikšminga tai, kad po nuotaiką 
sugadinusio patarimo atkaklumą palyginti dažniau rodė daugiau 
optimizmo turintys išradėjai, 0 paprastai išradėjai optimizmu 
pranoksta daugumą žmonių. Apskritai, privačių išradimų pelnin- 
gumas buvo menkas, „mažesnis už paprastųjų akcijų ar rizikin- 
gų vertybinių popierių pelningumą“. Apibendrinant galima teigti, 
kad vertimosi privačia praktika finansinė nauda tik vidutinė: tos 
pačios kvalifikacijos žmonės didesnes vidutines pajamas gauna 
parduodami savo gebėjimus kitiems darbdaviams, negu veikdami 
savarankiškai. Taigi įrodymai verčia manyti, kad optimizmas yra 
plačiai paplitęs, sunkiai įveikiamas ir brangiai kainuojantis". 

Psichologai patvirtino, kad dauguma žmonių nuoširdžiai mano 
esą pranašesni už daugelį kitų pagal pačias geidžiamiausias savybes. 
Eksperimento metu jie net pasirengę lažintis iš nedidelių sumų", 
kad taip yra iš tikrųjų. Rinkoje tikėjimas savo pranašumu neabe- 
jotinai turi reikšmingų pasekmių. Didelių verslo įmonių vadovai 

kartais investuoja didžiules sumas į brangiai kainuojančius susijun- 
gimus su kitomis kompanijomis ar jų įsigijimus. Jie taip daro dėl 
klaidingo įsitikinimo, kad kitos kompanijos turtą sugebės tvarky- 
ti geriau už jos dabartinius savininkus. Fondų birža į tai paprastai 
reaguoja įsigyjamos firmos vertės sumažinimu, nes patirtis rodo, 
kad mėginimai integruoti dideles firmas dažniau būna nesėkmin- 
gi negu sėkmingi. Beprasmiškiems susijungimams paaiškinti buvo 
pasiūlyta „puikybės hipotezė“ (hubris hypotesis)" - pagalją įsigyjančios 
kompanijos vadovai ne tokie kompetentingi, kaip apie save galvoja. 

Ekonomistai Ulrike Malmendier ir Geoffrey Tate'as optimistiš- 
kus kompanijų vadovus identifikavo pagal tai, kiek savo kompa- 
nijos akcijų yra įsigiję jie patys, ir pastebėjo, kad labai optimistiški 
vadovai per daug rizikuoja. Jie labiau linkę skolintis, negu išleisti 
daugiau akcijų, ir, tikėtina, daugiau už kitus „permokės už įsigy- 
jamas kompanijas bei ryšis vertę mažinantiems susijungimams su 
kitomis kompanijomis“? Pažymėtina, kad įsigyjančios kompa- 
nijos akcijų vertė nukentėdavo kur kas daugiau, jei jos vadovas, 
autoriaus vertinimu, būdavo per daug optimistiškas. Taigi atrodo, 
kad fondų birža sugeba identifikuoti per daug pasitikinčius savi- 
mi kompanijų vadovus. Tai atleidžia pastaruosius nuo vienų kal- 
tinimų ir primeta kitus: neprotingai investuojančių verslo įmonių 
vadovai taip daro ne todėl, kad investuoja kitų žmonių pinigus. 
Priešingai, kuo daugiau savo kompanijos akcijų turi jie patys, tuo 
drąsiau rizikuoja. Per daug pasitikinčių savimi kompanijų vado- 
vų padaryta žala padidėja dar labiau verslo spaudai juos išskyrus 
iš kitų kaip įžymybes. Esama įrodymų, kad prestižiniai spaudos 
apdovanojimai, skiriami kompanijų vadovams, brangiai kainuoja 
tų kompanijų akcininkams. Minėti autoriai rašo: „Nustatėme, kad 
firmų, kurių vadovai pelno apdovanojimą, veiklos rezultatai vėliau 
pablogėja: sumažėja jų akcijų kaina ir veiklos efektyvumas. Tačiau 
tuo pat metu padidėja tų kompanijų vadovų atlyginimai, šie vado- 
vai pradeda skirti daugiau laiko veiklai už savo kompanijos ribų, 

tokiai, kaip knygų rašymas ar darbas kitų kompanijų valdybose, 
o dažnai netgi kūrybiškai imasi finansinės apskaitos." 

. 

Prieš daugelį metų mudu su žmona nuvykome atostogauti į Van- 
kuverio salą ir ėmėme ieškoti vietos apsistoti. Radome patrauklų, 
bet pustuštį motelį prie mažai judraus kelio miško viduryje. Mo- 
telis priklausė žavingai jaunų sutuoktinių porai, kuri be didelių 
raginimų pasipasakojo savo istoriją. Anksčiau jiedu mokytojavo 
Albertos provincijoje, bet nusprendė keisti gyvenimo būdą ir už 
santaupas įsigijo šį motelį, pastatytą kiek daugiau kaip prieš dešimt 
metų. Neironizuodama ir nesidrovėdama porelė papasakojo, kad 
pasisekė jį nusipirkti pigiai, nes „šešiems ar septyniems ankstes- 
niems savininkams taip ir nepavyko iš jo išspausti bent šiokio to- 
kio pelno“. Kalbėjo jie ir apie savo planus prašyti paskolos, kad ga- 
lėtų padidinti motelio patrauklumą šalia jo pastatę restoraną. Bet 
nematė reikalo aiškinti, kodėl tikėjosi sėkmės ten, kur šešiems ar 
septyniems jų pirmtakams nepavyko jos sulaukti. Verslininkams, 
nuo motelių savininkų iki pačių garsiausių kompanijų vadovų, bū- 
dingi tie patys bruožai - drąsa ir optimizmas. 

Optimistiškas verslininkų rizikavimas tikrai prisideda prie 
kapitalistinės visuomenės ekonominio dinamiškumo, net jei dau- 
guma rizikuojančiųjų galų gale nusivilia. Tačiau Marta Coelho iš 
Londono ekonomikos mokyklos nurodė, kad valdžiai adresuoti 
mažų verslo įmonių steigėjų prašymai paremti abejotinus jų spren- 
dimus tampa sudėtingų politinių problemų šaltiniu. Ar vyriausy- 
bė turėtų teikti paskolas būsimiems verslininkams, kurie, tikėtina, 
po kelerių metų bankrutuos? Daugelis bihevioristinės krypties 
ekonomistų palaiko „libertariškas paternalistines“ procedūras, 
padedančias žmonėms didinti savo taupymo normą palyginti su 
ta, kurią jie galėtų pasiekti tik savo jėgomis. O apskritai tariant, į 
klausimą, ar valdžia turėtų remti mažas verslo įmones ir kaip tą 
reikėtų daryti, nėra visus tenkinančio atsakymo. 


KAPITALIZMO VARIKLIS + 343 


KONKURENCIJOS NEPAISYMAS 


Yra pagunda verslininkų optimizmą aiškinti gražiomis jų svajo- 
nėmis, bet emocijos - tik dalis paaiškinimo. Svarbų vaidmenį čia 
atlieka kognityvinis šališkumas, ypač I sistemos principas KMTY 
(ką matai, tas ir yra). 


+ Sutelkiame dėmesį į vieną tikslą, įsikimbame į savo planą ir 
nepaisome svarbių bazinių rodiklių, šitaip tapdami planavi- 
mo klaidų aukomis. 

+ Susitelkę į tai, ką norime ir ką galime padaryti, nepaisome 
kitų žmonių planų ir gebėjimų. 

+ Aiškindami praeitį ir prognozuodami ateitį susitelkiame 
į priežastinį gebėjimų vaidmenį ir nepaisome sėkmės vai- 
dmens. Dėl to esame linkę pasiduoti kontrolės iliuzijai. 

+ Kreipiame dėmesį į tai, ką žinome, ir nepaisome to, ko neži- 
nome, 0 dėl to per daug pasitikime savo nuomonėmis. 


Tai, kad „90 90 vairuotojų mano esą geresni už vidutinius“ — gerai 
įrodytas psichologinis faktas, tapęs kultūros dedamąja. Jį dažnai nu- 
rodo kaip tipišką kiek bendresnio iliuzinio pranašumo efekto pavyz- 
dį. Tačiau pastaraisiais metais šio fakto interpretacija pasikeitė: tai, 
kas seniau buvo laikoma savęs išaukštinimu, dabar vadinama kogni- 
tyviniu šališkumu (cognitive bias)"*. Apsvarstykite šiuos du klausimus: 


Ar esate geras vairuotojas? 
Ar kaip vairuotojas esate geresnis už vidutinį? 


Pirmasis klausimas lengvas, tad atsakymas greitas: dauguma vai- 
ruotojų atsakys teigiamai. Antrasis kur kas sudėtingesnis. Daugu- 
ma respondentų beveik neįstengia atsakyti į jį rimtai ir teisingai, 
nes norint atsakyti reikia nustatyti vairavimo kokybės vidurkį. 
Perskaičiusieji knygą iki šios vietos nenustebs, kad žmonės atsako 
ne į šį sunkų klausimą, o į lengvesnį. Jie lygina save su vidurkiu net 

negalvodami, kas tas vidurkis. Kaip įrodymą, kad iliuzinio pra- 
našumo efektas interpretuojamas kognityviškai, galima nurodyti 
faktą, jog žmonės, spręsdami sudėtingą užduotį (daugeliui iš mūsų 
tai galėtų būti klausimas, ar laikome save geresniais už vidutinius 
prireikus užmegzti pokalbį su nepažįstamu žmogumi), mielai pri- 
skiria save prie blogesnių už vidutinius. Šio reiškinio esmė tokia: 
žmonės linkę per daug optimistiškai vertinti savo autoritetą tose 
veiklos srityse, kuriose yra pasiekę net ir vidutiniškų rezultatų. 

Turėjau keletą progų naujų novatoriškų kompanijų steigėjams 
ir dalyviams užduoti klausimą, kokiu mastu jų pastangų rezulta- 
tas priklausys nuo to, kuo jie užsiims savo firmoje. Šis klausimas 
objektyviai vertinant lengvas, į jį atsakoma greitai. Mano mažose 
imtyse šis rodiklis buvo ne mažesnis kaip 80 90. Net ir nebūda- 
mi visiškai įsitikinę savo sėkme, tie drąsūs žmonės mano, kad jų 
likimas beveik neabejotinai priklauso nuo jų pačių. Be abejo, jie 
klysta: naujos kompanijos likimas ne mažiau priklauso ir nuo jos 
konkurentų sėkmės bei rinkų pokyčių. Tačiau KMTY ir čia atlieka 
savo vaidmenį, todėl naujų kompanijų steigėjai visai natūraliai su- 
sitelkia į tai, ką išmano geriausiai - į savo planus ir veiksmus bei į 
artimiausias grėsmes ir galimybes, pavyzdžiui, į finansavimą. Apie 
savo konkurentus jie žino mažiau, todėl įsivaizduoja tokią ateitį, 
kurioje konkurencijai skirtas antraeilis vaidmuo. 

Colinas Camereris ir Danas Lovallo, sukūrę konkurencijos ne- 
paisymo koncepciją, pagrindė ją Disney Studios valdybos pirmi- 
ninko citata. Paklaustas, kodėl tam tikromis dienomis (pavyzdžiui, 
Padėkos dieną ar Nepriklausomybės dieną) į ekranus išleidžiama 
tiek daug brangiai kainavusių filmų, jis atsakė: 

„Išpuikimas. Išpuikimas. Jei galvojate tik apie savo verslą, tai manote: 

„Turiu gerų scenaristų, puikių rinkodarininkų, ruošiamės imtis šio reikalo 

ir atlikti jį iki galo.“ Jums net neateina į galvą mintis, kad lygiai taip pat 


mano ir visi kiti. Ir štai po metų tą patį savaitgalį ekranuose pasirodo 
penki nauji filmai, ir žiūrovų visiems jiems tikrai nepakaks.“ 

Šiame atvirame atsakyme paminėtas išpuikimas, tačiau pirmi- 
ninkas kalba be arogancijos, pasipūtimo, pranašumo prieš kitas 
kino studijas. Tiesiog konkurencija nėra sprendimo dalis, sunkus 
klausimas ir vėl pakeistas lengvesniu. Reikėjo užduoti sau tokį 
klausimą: „Atsižvelgiant į tai, ką darys kitos studijos, kiek žmo- 
nių ateis į mūsų filmo premjerą?“ Tačiau studijų vadovai pasirenka 
paprastesnį klausimą: „Ar turime gerą filmą ir geras organizaci- 
nes priemones jam išleisti į rinką““, ir remiasi jiems lengviausiai 
prieinamomis žiniomis. Mums jau žinomos I sistemos funkci- 
jos —- KMTY ir sąvokų sukeitimas (substitucija) — sužadina ne tik 
konkurencijos nepaisymą, bet ir iliuzinio pranašumo efektą. Kon- 
kurencijos nepaisymo padarinys - perteklinė pasiūla: rinkoje atsi- 
randa tiek konkurentų, kad rinka neišlaiko ir visų firmų rezultatų 
vidurkis rodo nuostolius“. Toks rezultatas nuvilia tipiškus rinkos 
naujokus, bet jo poveikis visai ekonomikai gali būti teigiamas. Tas 
iniciatyvias firmas Giovanni Dosi ir Danas Lovallo vadina „op- 
timistiškomis kankinėmis“: jos žlunga, bet parodo naujas rinkas 
labiau kvalifikuotiems konkurentams. Visai ekonomikai jos nau- 
dingos, bet savo investuotojams pražūtingos. 


PERDĖTA SAVIKLIOVA 


Duke universiteto dėstytojai atliko daug metų trukusį tyrimą, 
kuriame didelių korporacijų vyriausieji finansininkai prognoza- 
vo savo korporacijų ateinančių metų indeksą Standard e Poor's 
(500 didžiausios kapitalizacijos Amerikos akcinių kompanijų akcijų indek- 
sas. - Red. pastaba). Jie surinko 11 600 tokių prognozių ir patikrino jų 
tikslumą. Išvada nedviprasmiškai skelbė: didžiųjų korporacijų fi- 
nansininkai neturėjo supratimo, kokie pokyčiai vyks fondų biržoje 
artimiausioje ateityje — jų pateiktų įverčių ir tikrųjų rodiklių reikš- 
mių koreliacijos koeficientas buvo tik truputį mažesnis už nulį! Kai 
jie sakydavo, jog fondų biržoje įvyks nuosmukis, labiau tikėtinas 

buvo kilimas. Tokie rezultatai nestebina. Tačiau blogybė ta, kad 
tie vyriausieji finansininkai, regis, nė neįtarė, kokios bevertės jų 
prognozės. 

Be indekso Se+P prognozavimo, tyrimo dalyviai turėjo pateikti 
du kitus vertinimus: numatyti rodiklį, kurio didelio pakilimo tiki- 
mybė, jų manymu, siekia 90 90, ir rodiklį, kurio didelio smukimo 
tikimybę jie vertina taip pat 90 90. Intervalas tarp tų dviejų rodiklių 
vadinamas „80 00 pasikliautinuoju intervalu“ (confidence interval), O 
už to intervalo ribų esantys rodikliai - „staigmenomis“. Žmogus, 
turintis didelę pasikliautinųjų intervalų prognozavimo patirtį, pa- 
prastai laukia, kad apie 20 96 rezultatų bus „staigmenos“. Kaip daž- 
nai atsitinka tokiuose eksperimentuose, tokių staigmenų buvo per 
daug - jų dažnis buvo net 67 96, taigi 3 kartus didesnis, nei tikėtasi. 
Tai rodo, kad tų vyriausiųjų finansininkų tikėjimas savo gebėjimu 
prognozuoti rinką buvo gerokai perdėtas. Perdėta savikliova — dar 
viena KMTY apraiška: vertindami kiekybę kliaujamės į galvą atei- 
nančia informacija ir kuriame nuoseklią istoriją, kurioje mūsų ver- 
tinimas atrodys pagrįstas. Atsižvelgti į tą informaciją, kuri neatei- 
na į galvą (galbūt dėl to, kad niekada jos nežinojome), neįmanoma. 

Tyrimo autoriai apskaičiavo, kokie pasikliautinieji intervalai 
sumažintų staigmenų dažnį iki 20 96. Rezultatai apstulbino. No- 
rėdami palaikyti pageidaujamo lygio staigmenų dažnį, vyriausieji 
finansininkai metai po metų turėtų kartoti: „Yra 80 96 tikimybė, 
kad SP įvertis kitais metais bus tarp -10 96 ir +30 900“ Taigi pa- 
sikliautinasis intervalas, teisingai atspindintis vyriausiųjų finansi- 
ninkų žinias (tiksliau sakant, nežinojimą), daugiau kaip 4 kartus 
platesnis už jų nurodytąjį. 

Čia į sceną įžengia socialinė psichologija, nes atsakymas, kurį 
pateiktų koks nors vyriausiasis finansininkas, juokingas. Vyriau- 
siasis finansininkas, pranešantis savo kolegoms, jog „yra didelė 
tikimybė, kad Se+P įvertis bus tarp -10 90 ir +30 90“, galėtų tikėtis 
būsiąs išjuoktas. Nurodyti platų pasikliautinąjį intervalą būtų tas 

pats, kaip prisipažinti esant visiškam nemokšai, o tai neatleistina 
tiems, kuriems mokama už finansinių reikalų išmanymą. Prezi- 
dentas Trumanas, kuriam iki gyvo kaulo įgriso ekonomistai, nuo- 
lat kartojantys: „Iš vienos pusės... Iš antros pusės...“, kartą suirzęs 
sušuko: „Suraskit man „vienpusį ekonomistą!“, kitaip sakant, eko- 
nomistą, turintį aiškią poziciją. 

Organizacijos, pasikliaujančios per daug pasitikinčių savimi 
specialistų žodžiais, gali laukti brangiai kainuosiančių padari- 
nių. Atlikti vyriausiųjų finansininkų tyrimai parodė, kad tie iš jų, 
kurie labiausiai tikėjo indeksu Se+P ir optimistiškiausiai jį verti- 
no, su pernelyg dideliu tikrumu ir optimizmu vertino savo firmų 
perspektyvas, o tai skatino jas rizikuoti daugiau už kitas. Nassi- 
mas Talebas tvirtino, kad neadekvatus konteksto neapibrėžtumo 
suvokimas neišvengiamai skatina ekonominius veikėjus prisiimti 
nepateisinamas rizikas. Tačiau socialinių santykių srityje ir rin- 
koje optimizmas labai vertinamas. Pavieniai žmonės ir firmos pa- 
vojingai klaidinančios informacijos teikėjams atsilygina dosniau 
negu tiesos sakytojams. Viena prie Didžiosios recesijos privedu- 
sios finansų krizės pamokų - teiginys, kad būna laikotarpių, kai 
specialistų ir organizacijų konkurencija sukuria galingas jėgas, 
skatinančias visuomenės netikrumą ir visuotinį polinkį aklai ri- 
zikuoti. 

Socialinis ir ekonominis spaudimas, skatinantis perdėtą sa- 
vikliovą, turi įtakos ne vien finansiniam prognozavimui. Ir kiti 
profesionalai neturi pamiršti, kad iš savo vardo verto specialisto 
laukiama didelio pasitikėjimo savimi. Philipas Tetlockas pastebė- 
jo, kad dauguma pernelyg pasitikinčių savimi specialistų turi dau- 
giausia šansų būti pakviesti paremti savo idėjas naujienų laidose. 
Taip pat susidaro įspūdis, kad per didelė savikliova paplitusi ir me- 
dicinoje. Buvo atliktas tyrimas — reanimacijos skyriuose mirusių 
pacientų skrodimo rezultatai palyginti su gydytojų diagnozėmis, 
nustatytomis tada, kai tie pacientai buvo dar gyvi. Gydytojai taip 

pat pademonstravo didelę savikliovą. Rezultatas toks: „Gydyto- 
jai praktikai, kurie buvo „visiškai tikri“ dėl savo diagnozės prieš 
pat paciento mirtį'“, klydo 40 90 atvejų.“ Ir šiuo atveju per didelį 
specialistų pasitikėjimą savimi skatina jų klientai: „Apskritai, gy- 
dytojų praktikų abejonės laikomos jų silpnumo ir nepakankamo 
profesionalumo požymiu. Pirmenybė teikiama savikliovai. Ypač 
smerktinu dalyku laikomos gydytojo abejonės pacientų akivaizdo- 
je.!" Specialistai, pripažįstantys visišką savo nekompetenciją, gali 
būti tikri, kad juos pakeis labiau pasitikintys savimi konkurentai, 
gebantys pelnyti klientų pasitikėjimą. Nešališkas nepatikimumo 
vertinimas — kertinis racionalumo akmuo, tačiau pavieniai žmo- 
nės ir organizacijos nori kitko. Kraštutinis nepatikimumas pavo- 
jingomis aplinkybėmis veikia paralyžiuojamai, o jei ant kortos pa- 
statyta labai daug, ypač nedovanotinas kieno nors prisipažinimas 
spėliojant. Tokiais atvejais dažnai kur kas geresnis sprendimas — 
apsimestinis žinojimas. 

Emocinių, kognityvinių ir socialinių veiksnių samplaika, palai- 
kanti per didelį optimizmą — stiprus svaiginamas gėrimas, kartais 
paskatinantis žmones prisiimti riziką, kurios jie tikrai neprisiimtų, 
jei žinotų, kokie sunkumai laukia. Nėra jokių įrodymų, kad ekono- 
mikos „avantiūristai“ azartiškai mėgsta lošti iš didelių sumų — tik 
jie, kitaip nei dauguma, rizikos tiesiog nesuvokia. Mudu su Danu 
Lovallo rizikavimo fonui apibūdinti'š sugalvojome frazę „drąsios 
prognozės ir drovūs sprendimai . 

. 

Didelio optimizmo poveikis sprendimų priėmimui geras tik iš da- 
lies (ir tai ne visada), tačiau optimizmo indėlis į jų įgyvendinimo 
kokybę tikrai teigiamas. Didžiausia optimizmo nauda — atspa- 
rumas sunkumams ir nesėkmėms. Pasak pozityviosios psicho- 
logijos pradininko Martino Seligmano, „optimistinis aiškinimo 
stilius“ didina ištvermę gindamas Žmogaus savivaizdį. Iš esmės 
optimistinis stilius reiškia, kad sėkmę žmogus suvokia kaip savai- 

me suprantamą dalyką ir nelabai priekaištauja sau už nesėkmes. 
To stiliaus galima išmokyti, bent jau tam tikru mastu. Seligma- 
nas aprašė to mokymo poveikį įvairiems užsiėmimams, kuriuose 
nesėkmės ypač dažnos, pavyzdžiui, kai skambinama kam pakliu- 
vo siūlant apsidrausti (kol nebuvo interneto, tokia praktika buvo 
plačiai paplitusi). Kai įtūžusi namų šeimininkė draudimo agentui 
prieš pat nosį užtrenkia duris, šis tikrai mieliau pagalvos „kokia 
bjauri moteriškė“, negu „prastas iš manęs agentas“. Visada maniau, 
kad moksliniai tyrimai — dar viena sritis, kurioje optimizmas bet 
kokiu pavidalu labai svarbus sėkmei: dar neteko sutikti sėkmingo 
mokslininko, neturinčio gebėjimo perdėti savo užsiėmimo reikš- 
mės. Manau, kad tas, kuris nepatiria svaigaus savo veiklos reikš- 
mingumo pojūčio, sutriks susidūręs su daugybe mažų nesėkmių 
ir tik retai pasitaikančiomis sėkmėmis, o juk kaip tik toks ir yra 
daugumos tyrėjų likimas. 


PREMORTEM*: DALINIS PROBLEMOS SPRENDIMAS 


Ar įmanoma atsikratyti perdėto optimizmo treniruojantis? Šiuo 
klausimu nesu optimistas. Tyrėjai daugybę kartų mėgino išmoky- 
ti eksperimentų dalyvius nustatyti pasikliautinuosius intervalus, 
atspindinčius jų vertinimų netikslumą, tačiau gauti tik keli prane- 
šimai apie kuklią šių mėginimų sėkmę. Dažnai cituojamas pavyz- 
dys, kai kompanijos Royal Dutch Shell? geologai, supažindinti su 
daugelio senesnių atvejų rezultatais, sumažino savo perdėtą tikru- 
mą vertindami naujiems gręžiniams tinkamas vietoves. 

Kitose situacijose perdėta sprendimus priimančių specialistų 
savikliova imdavo tirpti (bet nepranykdavo) skatinant juos atsi- 
žvelgti į konkuruojančias hipotezes. Tačiau perdėtas pasitikėjimas 
savimi - tiesioginė I sistemos savybių raiška, jį galima kiek prislo- 
pinti, bet ne įveikti visiškai. Pagrindinė kliūtis yra ta, kad subjek- 


* Lotynų k. - prieš mirtį. [Red. pastaba.) 

tyvią savikliovą lemia žmogaus susikurtos istorijos nuoseklumas, 
o ne informacijos, iš kurios ji susikurta, kiekis ir kokybė. 

Organizacijos, atrodo, geriau sugeba tramdyti optimizmą ir 
individus negu patys individai. Šia prasme geriausią idėją pasiūlė 
Gary Kleinas, tas mano „priešiškasis bendradarbis“, kuris šiaip jau 
gina intuityvų sprendimų priėmimą nuo kaltinimų šališkumu ir 
yra priešiškai nusistatęs algoritmų atžvilgiu. Jis savo siūlymui pasi- 
rinko pavadinimą premortem. Procedūra paprasta: kai kokia nors 
organizacija atsiduria prie svarbaus sprendimo priėmimo slenks- 
čio, tačiau dar nėra oficialiai įsipareigojusi, Kleinas siūlo sureng- 
ti trumpą apie tą sprendimą išmanančių žmonių grupės susirin- 
kimą. Šis pradedamas lakoniškai: „Įsivaizduokite, kad jau praėjo 
vieni metai ir mes, įgyvendinę savo planą tokiu pavidalu, koks jis 
yra šiuo metu, gavome katastrofišką rezultatą. Per 510 minučių 
trumpai aprašykite, kaip įvyko katastrofa.“ 

Ši Gary Kleino idėja paprastai iš karto sužadina didelį entuzi- 
azmą. Kai vėliau apie ją papasakojau pasaulio galingųjų susitiki- 
me Davose, kažkas man už nugaros sumurmėjo: „Vien dėl to buvo 
verta čia atvykti!“ (Vėliau pastebėjau, kad tą pasakė vienos didelės 
tarptautinės korporacijos vadovas.) Premortem turi du svarbiausius 
pranašumus: jis padeda atsikratyti šabloniško grupinio mąstymo, 
paveikiančio daugelį sprendimą vos priėmusių komandų, ir išlais- 
vina bei nukreipia reikiama kryptimi sumanių individų vaizduotę. 
Komandai sutarus dėl sprendimo (ypač jos vadovui išsakius savo 
nuomonę) reiškiamos abejonės dėl planuojamo veiksmo išmintin- 
gumo palaipsniui nuslopinamos, o galiausiai jas imama laikyti ne- 
lojalumu komandos ir jos vadovų atžvilgiu. Abejonių slopinimas 
skatina per didelę grupės savikliovą, dabar joje turi balsą tik tie, 
kurie palaiko sprendimą. Didžiausias premortem pranašumas yra 
tas, kad jis įteisina abejones. Be to, net ir sprendimo rėmėjai ska- 
tinami ieškoti jame galimų pavojų, į kuriuos neatsižvelgta anks- 
čiau. Premortem nėra stebuklingas vaistas, jis nesuteikia visiškos 

apsaugos nuo nemalonių staigmenų, tačiau vis tiek sumažina žalą 
planams, padarytą KMTY ir nekritiško optimizmo šališkumo. 


ŠNEKOS APIE OPTIMIZMĄ 

„Juos veikia valdymo iliuzijos. Jie išties nepakankamai įvertina gali- 
mas kliūtis.“ 

„Atrodo, susidūrėme su ūmiu konkurencijos nepaisymo atveju.“ 


„Štai jums perdėtos savikliovos pavyzdys. Atrodo, jie manosi žiną 
daugiau, negu žino iš tikrųjų.“ 


„Turėtume surengti premortem sesiją. Gal kas nors pastebės pavojų, 
kurį pražiūrėjome.“ 


IV dalis 


PASIRINKIMAI 


25 


Bernoulli riktai 


Kažkurią dieną aštuntojo dešimtmečio pradžioje Amosas davė 
man rotatoriumi išspausdintą šveicarų ekonomisto Bruno Erey 
esė, kurioje buvo aptariamos ekonominės teorijos psichologinės 
prielaidos. Aiškiai prisimenu viršelio spalvą: tamsiai raudona. 
Bruno Frey sunkiai beprisimena parašęs šią esė. Bet ir šiandien 
galiu pacituoti pirmąjį sakinį: „Ekonominės teorijos atstovas yra 
racionalus savanaudis, jo skonis nesikeičia.“ 

Nustebau. Kolegos ekonomistai dirbo tame pačiame pastate, 
šalia manęs, bet lig tol nepagalvodavau, kokia gili praraja skiria 
mūsų intelektinius pasaulius. Psichologai laiko savaime supranta- 
mu dalyku, kad žmonės nėra nei visai racionalūs, nei absoliučiai 
savanaudžiai ir kad jų skonis tikrai nėra pastovus. Atrodė, tarsi 
mūsų disciplinos tiria skirtingas biologines rūšis, kurias elgsenos 
ekonomistas Richardas Thaleris vėliau pavadino ekonais (Econs) ir 
humanais (Humans). 

Ne taip kaip ekonai, tie, kuriuos psichologai priskiria prie hu- 
manų, turi I sistemą. Jų požiūris į pasaulį apsiriboja tuo momentu 
turima informacija (KMTY), todėl jie negali būti tokie nuoseklūs ir 
logiški kaip ekonai. Kartais jie dosnūs, dažnai linkę padėti grupei, 
prie kurios prisirišę. Kai kada patys nelabai žino, kas jiems patiks 
kitąmet ar net rytoj. Tai puiki tema įdomiam šių dviejų discipli- 


BERNOULLI RIKTAI + 355 


nų atstovų pokalbiui nepaisant jas skiriančių ribų. Net nesitikėjau, 
kad mano karjerą nulems kaip tik toks pokalbis. 

Netrukus po to, kai man parodė šį Frey straipsnį, Amosas pa- 
siūlė kitam mudviejų projektui pasirinkti sprendimų priėmimo 
temą. Apie ją beveik nieko neišmaniau, bet Amosas buvo šios 
srities specialistas ir įžymybė, jis pažadėjo mane pamokyti. Dar 
mokydamasis magistrantūroje jis tapo vadovėlio Mathematical 
Psychology (Matematinė psichologija) bendraautoriumi! ir pasiūlė man 
perskaityti kelis jo skyrius — kaip įvadą. 

Netrukus sužinojau, kad mūsų tyrimų tema bus žmonių po- 
žiūris į rizikingus pasirinkimus ir kad ieškosime atsakymo į kon- 
kretų klausimą: kokios taisyklės nulemia žmonių pasirinkimą tarp 
skirtingų paprastų lošimų bei tarp paprastų lošimų ir garantuoto 
rezultato. 

Paprasti lošimai (tokie, kaip „40 90 tikimybė išlošti 300 dole- 
rių“) sprendimų priėmimo tyrinėtojams - nelyginant vaisinė mu- 
selė genetikams. Kurio nors iš tų lošimų pasirinkimas yra supa- 
prastintas modelis visų tų svarbiausių savybių, kurios būdingos 
sudėtingesniems sprendimams, o kaip tik tas savybes tyrinėtojai ir 
stengiasi suprasti. Lošimai patvirtina: niekada negalime būti tikri 
dėl pasirinkimo padarinių. Net akivaizdžiai patikimi rezultatai 
nėra garantuoti: pavyzdžiui, sudarydami buto pirkimo sutartį ne- 
žinote, kiek už jį gausite, jei ateityje tektų jį parduoti, nežinote, ar 
kaimyno vaikas netrukus nesumanys pradėti mokytis groti tūba. 
Kiekvienam svarbiam pasirinkimui, kuriam tenka ryžtis gyveni- 
me, būdingas tam tikras netikrumas, neapibrėžtumas. Kaip tik 
dėl to sprendimų priėmimo tyrinėtojai viliasi, jog kai ką iš to, ką 
jie sužinos nagrinėdami modelinę situaciją, bus galima pritaikyti 
ir įdomesniems kasdieniams atvejams. Tačiau svarbiausia priežas- 
tis, kodėl sprendimų priėmimo teoretikai tyrinėja paprastus lo- 
šimus, neabejotinai yra ta, kad tą daro kiti sprendimų priėmimo 
teoretikai. 

Ši sritis turi teoriją - laukiamos naudos teoriją, kuri sudarė ra- 
cionalaus veikėjo modelio pagrindą ir iki šiol tebėra svarbiausia 
socialinių mokslų teorija. Laukiamos naudos teorija buvo kuriama 
ne kaip psichologinis modelis, ji atspindėjo pasirinkimo logiką, 
paremtą elementariomis racionalumo taisyklėmis (aksiomomis). 
Panagrinėkite šį pavyzdį: 


Jei teikiate pirmenybę obuoliui, o ne bananui, tai teiksite pirmenybę ir 
10 46 tikimybei išlošti obuolį, o ne 10 46 tikimybei išlošti bananą. 


Obuolys ir bananas čia reiškia bet kokius pasirenkamus objektus 
(įskaitant ir lošimus), o 10 96 tikimybė reiškia bet kokią tikimybę. 
Matematikas Johnas von Neumannas, vienas iš dvidešimto am- 
žiaus intelekto milžinų, ir ekonomistas Oskaras Morgensternas 
savo racionalaus lošimų pasirinkimo teoriją išvedė iš kelių aksio- 
mų. Ekonomistai laukiamos naudos teorijai skiria du vaidmenis: 
sprendimų priėmimo logikos ir ekony pasirinkimų mechanizmo 
apibūdinimo. Tačiau mudu su Amosu buvome psichologai, todėl 
nusprendėme išsiaiškinti, kaip Zumanai daro rizikingus pasirin- 
kimus neturėdami jokių jų racionalumo prielaidų. 

Kaip jau buvome pratę, ir toliau kasdien daug laiko skirdavo- 
me pokalbiams, kartais savo kabinetuose, kartais restoranuose, o 
dažnai per ilgus pasivaikščiojimus ramiomis puikiosios Jeruzalės 
gatvėmis. Taip pat, kaip ir nagrinėdami nuomonių susidarymo 
problemą, kruopščiai analizavome savo pačių intuityvias prefe- 
rencijas. Išradinėjome paprastų sprendimų problemas ir klausėme 
savęs, kaip rinktumės susidūrę su jomis. Pavyzdžiui: 

Kam teiktumėte pirmenybę: 

A. Meskite monetą. Jei ji kris herbu į viršų, išlošite 100 dolerių, o jei 

skaičiumi į viršų, neišlošite nieko. 

B. Garantuotai gaukite 46 dolerius. 

Nebandėme aiškintis, kuris pasirinkimas racionalesnis ar prana- 
šesnis, tik norėjome nustatyti, koks bus intuityvus pasirinkimas — 

tas, kuris iš pažiūros atrodo labiausiai gundantis. Beveik visada šis 
būdavo toks pat. Šiame pavyzdyje abu būtume rinkęsi garantuo- 
tą dalyką; greičiausiai taip pasielgtumėte ir jūs. Tvirtai sutarę, ką 
rinktis, manydavome (ir, kaip paaiškėjo, beveik visada teisingai), 
kad taip pat pasirinktų ir dauguma žmonių, o tada tęsėme tyrimą, 
tarsi turėtume tvirtą įrodymą. Be abejo, žinojome, kad vėliau rei- 
kėtų patikrinti nuojautų teisingumą, tačiau vienu metu atlikdami 
ir eksperimentuotojų, ir tiriamųjų vaidmenis, galėjome sparčiai 
žengti pirmyn. 

Penkerius metus tyrinėję lošimų problemą, pagaliau baigėme 
esė pavadinimu Prospect Theory: An Analysis of Decision under 
Risk (Perspektyvos teorija: sprendimų priėmimo rizikos sąlygomis analizė). 
Savo teoriją kūrėme pagal naudos teorijos pavyzdį, bet ji skyrėsi 
nuo pastarosios keliais esminiais dalykais. Svarbiausia, kad mūsų 
modelis buvo tik aprašomasis, jo tikslas buvo dokumentuoti ir 
paaiškinti sisteminius racionalumo aksiomų pažeidimus renkan- 
tis, kuriam lošimui teikti pirmenybę. Šią esė pasiūlėme žurnalui 
Econometrica, spausdinančiam reikšmingus teorinius straipsnius 
ekonomikos ir sprendimų priėmimo teorijos klausimais. Vėliau 
paaiškėjo, kad toks publikacijos vietos pasirinkimas buvo svarbus. 
Jei tokį pat straipsnį būtume paskelbę kokiame nors psichologijos 
žurnale, jis būtų turėjęs menką įtaką ekonomikai. Beje, toks mūsų 
sprendimas nebuvo nulemtas noro paveikti ekonomiką. Tiesiog 
šiame žurnale iki tol buvo skelbiami geriausi straipsniai sprendimų 
tema, tad norėjome patekti į tą kompaniją. Šis pasirinkimas, kaip 
ir daugelis kitų, buvo vykęs. Paaiškėjo, kad perspektyvos teorija — 
pats svarbiausias iš visų mudviejų darbų, o tas straipsnis tebėra 
vienas iš dažniausiai cituojamų socialinių mokslų srities darbų. 
Po poros metų žurnale Science paskelbėme straipsnį apie rėmini- 
mo efektą, arba formulavimo poveikį - didelius preferencijų po- 
kyčius, kuriuos kartais sukelia nenuoseklios pasirenkamos proble- 
mos formulavimo variacijos. 

Pirmuosius penkerius metus praleidome stebėdami, kaip žmo- 
nės priima sprendimus. Nustatėme dešimtis faktų, kaip renkama- 
si iš kelių rizikingų galimybių. Kai kurie iš tų faktų akivaizdžiai 
prieštaravo naudos teorijai. Su kai kuriais iš jų teko susidurti ir 
anksčiau, bet keli buvo nauji. Tada, modifikavę laukiamos naudos 
teoriją, sukūrėme savąją, pagrindžiančią mūsų stebėjimus — pers- 
pektyvos teoriją. 

Savo požiūrį į šią problemą grindėme psichofizikos dvasia. Šios 
psichologijos šakos pradininkas, davęs jai tokį pavadinimą, buvo 
vokiečių psichologas ir mistikas Gustavas Fechneris (1801-1887), 
„apsėstas“ minties nustatyti psichikos ir materijos ryšį. Vienoje 
pusėje yra galinti keistis fizinė kiekybė, pavyzdžiui, šviesos ener- 
gija, garso dažnis ar pinigų suma. Kitoje pusėje - subjektyvus 
šviesumo, garsumo ar vertės pojūtis. Kintama fizinė kiekybė kaž- 
kokiu paslaptingu būdu sukelia subjektyvaus potyrio intensyvu- 
mo ar kokybės pokyčius. Fechneris siekė atskleisti psichofizinius 
dėsnius, subjektyvią kiekybę stebėtojo sąmonėje susiejančius su 
objektyvia kiekybe materialiajame pasaulyje. Jis padarė prielaidą, 
kad daugeliu atvejų funkcija turi logaritmo pavidalą, kitaip tariant, 
kad stimulo intensyvumo padidėjimas kažkiek kartų (pavyzdžiui, 
1,5 ar 10 kartų) visada paskatina tokį pat padidėjimą psichologi- 
nėje skalėje. Jei garso stiprumo padidinimas nuo 10 iki 100 fizinės 
energijos vienetų padidina psichologinį intensyvumą 4 vienetais, 
tai tolesnis šio stimulo intensyvumo padidinimas nuo 100 iki 
1 000 ir vėl padidins psichologinį intensyvumą 4 vienetais. 


BERNOULLI KLAIDA 
Fechneris gerai žinojo, kad ne jis pirmas bandė rasti funkciją, 
susiejančią psichologinį intensyvumą su stimulo fiziniu dydžiu. 
1738 metais šveicarų mokslininkas Danielis Bernoulli anksčiau už 
Fechnerį tas idėjas panaudojo pinigų psichologinės vertės, arba jų 

geidžiamumo (dabar vadinamo nauda), ir tikrojo jų kiekio ryšiui 
nustatyti. Jis tvirtino, kad davus 10 dukatų tam, kuris jau turi 100 
dukatų, bus tiek pat naudos, kaip davus 20 dukatų tam, kuris jau 
turi 200 dukatų. Be abejo, jis buvo teisus: juk paprastai kalbame 
apie pajamų procentinius pokyčius, pavyzdžiui, sakome „jos atly- 
ginimas padidėjo 30 90“. Idėja yra ta, kad 30 90 padidinimas gali 
sukelti gana panašią psichologinę reakciją ir turtingam, ir netur- 
tingam žmogui“, o padidinimas 100 dolerių — ne. Pagal Fechnerio 
dėsnį psichologinė reakcija į turto pokytį yra atvirkščiai propor- 
cinga pradiniam to turto dydžiui. Tai veda prie išvados, kad nauda 
yra logaritminė turto funkcija. Jei ta funkcija tiksli, tas pats psicho- 
loginis atstumas skiria 100 000 dolerių nuo 1 milijono dolerių ir 10 
milijonų dolerių nuo 100 milijonų dolerių?. 

Bernoulli, remdamasis savosiomis psichologinėmis turto nau- 
dos įžvalgomis, pasiūlė radikaliai naują lošimų vertinimo būdą; tai 
svarbi šių dienų matematikų tyrimų tema. Iki Bernoulli matemati- 
kai vadovavosi prielaida, kad lošimai vertinami pagal jų laukiamą 
vertę - galimų rezultatų svertinį vidurkį, t. y. kiekvieno rezultato 
įverčių pagal jų tikimybę vidurkį. 

Pavyzdžiui: 

80 46 tikimybės išlošti 100 dolerių ir 20 96 tikimybės išlošti 10 dolerių 

laukiama vertė bus 82 doleriai (0,8 x 100 + 0,2 x 10). 


Dabar užduokite sau tokį klausimą: ką mieliau rinktumėtės kaip 
dovaną - šį lošimą ar garantuotą 80 dolerių sumą? Beveik visi pa- 
sirinktų garantuotą sumą. Tačiau jei žmonės negarantuotas pers- 
pektyvas vertintų pagal jų laukiamą vertę, jie teiktų pirmenybę 
lošimui, nes 82 doleriai yra daugiau nei 80 dolerių. Bernoulli tvir- 
tino, kad žmonės lošimus vertina ne tokiu būdu. 

Bernoulli pastebėjo, kad dauguma žmonių nemėgsta rizikuoti 
(tikimybė gauti patį blogiausią iš galimų rezultatų), ir jei tik turi 
galimybę rinktis tarp lošimo ir jų laukiamai vertei lygios sumos, 


360 + PASIRINKIMAI 


renkasi garantuotą sumą. Nemėgstantis rizikuoti sprendimų pri- 
ėmėjas rinksis garantuotą sumą, kuri mažesnė už laukiamą vertę; 
tiesą sakant, net primokės, kad išvengtų nežinomybės. Bernoulli 
šimtu metų anksčiau už Fechnerį išgalvojo psichofiziką tam rizikos 
vengimui paaiškinti. Jo idėja buvo paprasta: žmonių pasirinkimai 
remiasi ne doleriais išreikštomis vertėmis, o psichologinėmis rezul- 
tatų vertėmis, jų nauda. Todėl kokio nors lošimo psichologinė ver- 
tė - ne doleriais išreikštų galimų jo rezultatų svertinis vidurkis, o 
pagal tikimybę įvertintų galimų rezultatų naudos svertinis vidurkis. 

3 lentelėje pavaizduotas vienas iš Bernoulli apskaičiuotos nau- 
dos funkcijos variantų. Jis rodo įvairaus dydžio turto — nuo 1 mi- 
lijono iki 10 milijonų — naudą. Iš jo galima matyti, kad milijoną 
pridėjus prie 1 milijono vertės turto, nauda padidėja 20 taškų, 
o 1 milijoną pridėjus prie 9 milijonų vertės turto - tik 4 taškais. 


Turtas (milijonais) 1 2 3 4 5 5 7 8 9 10 
Nauda (taškais) 10 | 30 | 48 | 60 | 70 | 78 | 84 | 90 | 96 | 100 


3 lentelė 


Bernoulli tvirtino, kad mažėjanti ribinė turto vertė (kalbant šių 
dienų žargonu) kaip tik ir paaiškina rizikos vengimą - tai, kad 
žmonės paprastai renkasi garantuotą sumą, o ne palankesnį loši- 
mą, galintį duoti tokio pat dydžio ar truputį didesnę laukiamą ver- 
tę. Pasvarstykite štai tokį pasirinkimą: 


Vienoda tikimybė gauti 1 milijoną ar 7 milijonus Nauda: 
ARBA (10 +84)/2 =47 
Garantuotai gauti 4 milijonus Nauda: 60 


Lošimo laukiama vertė ir „garantuota suma“ dukatais vienodo dy- 
džio (4 milijonai), tačiau šių dviejų pasirinkimų psichologinė nau- 
da dėl mažėjančios turto naudos skirtinga: turtui padidėjus nuo 
1 milijono iki 4 milijonų, nauda padidės 50 taškų, tačiau turtui tiek 
pat padidėjus nuo 4 iki 7 milijonų, nauda padidės tik 24 taškais. 

Lošimo nauda yra 94/2 = 47 (dviejų lošimo rezultatų, įvertintų pa- 
gal jų tikimybę, lygią 14, nauda). 4 milijonų nauda yra 60 taškų. 
60 daugiau už 47, todėl individas šiuo atveju teiks pirmenybę ga- 
rantuotai sumai. Bernoulli manė, kad sprendimų priėmėjas, susi- 
dūręs su mažėjančia ribine turto nauda, vengs rizikos. 

Ta Bernoulli esė - tikras talentingo lakoniškumo šedevras. 
Savo naująją laukiamos naudos koncepciją (jis pats ją vadino „mo- 
raliniu lūkesčiu ') panaudojo skaičiuodamas, kiek Sankt Peterbur- 
ge gyvenantis pirklys norės mokėti už prieskonių siuntos iš Ams- 
terdamo draudimą, jei „žinos, kad tuo metų laiku iš šimto laivų, 
plaukiančių iš Amsterdamo į Sankt Peterburgą, penki nuskęsta“. 
Jo pasiūlyta naudos sąvoka paaiškina, kodėl neturtingi žmonės per- 
ka draudimo paslaugas, o turtingi šias jiems parduoda. Kaip ma- 
tyti iš 3 lentelės, 10 milijonų turinčiam žmogui 1 milijono netektis 
reikš naudos sumažėjimą 4 taškais (nuo 100 iki 96), o turinčiam tik 
3 milijonus nauda sumažės kur kas daugiau - net 18 taškų (nuo 
48 iki 30). Neturtingesnis žmogus mielai mokės už galimybę per- 
duoti riziką turtingesniam; tai ir sudaro draudimo esmę. Bernoulli 
pasiūlė ir garsiojo „Sankt Peterburgo paradokso“ sprendimą - pa- 
gal jį žmonės, kuriems siūlomas lošimas su neribota laukiama ver- 
te (dukatais), už tai sutinka mokėti tik kelis dukatus. Didelį įspūdį 
daro tai, kad jo požiūrio į riziką analizė pasitelkus turto preferen- 
cijų terminiją pakėlė laiko išbandymus: ekonomikos moksle ji te- 
betaikoma ir šiandien, beveik po 300 metų. 

Bernoulli teorijos ilgaamžiškumas tuo įstabesnis ir dėl to, kad 
ji turi rimtų trūkumų. Bet kokios teorijos trūkumai atvirai dės- 
tomuose teiginiuose retai kada matomi — jie slypi jos ignoruoja- 
muose dalykuose ar tylomis priimamose prielaidose. Kaip pavyzdį 
paimkime tokius scenarijus: 


Šiandien Džekas ir Džilė turi po 5 milijonus. 
Vakar Džekas turėjo 1 milijoną, o Džilė 9 milijonus. 
Ar jie vienodai laimingi? (Ar jie disponuoja tokia pat nauda?) 

Bernoulli teorija daro prielaidą, kad žmones daugiau ar mažiau 
laimingus daro jų turto nauda. Džekas ir Džilė turto turi po lygiai, 
todėl pagal tą teoriją jie turėtų būti vienodai laimingi, tačiau ne- 
reikia turėti psichologijos specialybės diplomą norint suprasti, kad 
šiandien Džeko nuotaika pakili, o Džilė nusiminusi. Tiesą sakant, 
žinome, kad Džekas jaustųsi daug laimingesnis už Džilę, net jei 
turėtų tik 2 milijonus, o ji - 5 milijonus. Taigi Bernoulli teorija 
tikriausiai neteisinga. 

Džeko ir Džilės patiriama laimė priklauso nuo paskiausio jų 
turto pokyčio įvairių turto lygių, apibrėžiančių jų atskaitos taškus 
(1 milijoną Džekui, 9 milijonus Džilei), atžvilgiu. Ta priklauso- 
mybė nuo atskaitos taško reiškiasi pojūčiais ir suvokimu. Tas pats 
garsas bus patiriamas kaip labai garsus ar visai tylus, priklausomai 
nuo to, kas buvo prieš jį - šnabždėjimas ar riaumojimas. Todėl no- 
rint prognozuoti subjektyvų garsumo pojūtį nepakanka žinoti jo 
absoliučią energiją — reikia žinoti ir etaloninį garsą, su kuriuo jis 
automatiškai lyginamas. Panašiai yra ir norint prognozuoti, kokia 
atrodys pilka dėmė popieriaus lape, tamsi ar šviesi - tam reikia 
žinoti foną. O norint prognozuoti tam tikro turto kiekio naudą, 
reikia žinoti atskaitos tašką. Dar vienas pavyzdys to, ko stokoja 
Bernoulli teorija Antonio ir Betės atveju: 


Antonis šiuo metu turi 1 milijoną. 
Betė šiuo metu turi 4 milijonus. 


Jiems abiem siūloma rinktis lošimą arba garantuotą sumą. 


Lošimas: vienoda tikimybė jam pasibaigus turėti 1 milijoną arba 
4 milijonus. ARBA 
Garantuota suma: 2 milijonai. 


Pagal Bernoulli Antonis ir Betė susiduria su tuo pačiu pasirinki- 
mu: jų laukiamas turtas bus 2,5 milijono, jei jie rinksis lošimą, ir 
2 milijonai, jei pasirinks garantuotą sumą. Todėl Bernoulli turėtų 

tikėtis, kad Antonio ir Betės pasirinkimas bus vienodas, tačiau to- 
kia jo prognozė neteisinga. Ir vėl teorija klaidinga, nes neatsižvel- 
giama į skirtingus atskaitos taškus, pagal kuriuos Antonis ir Betė 
vertina savo pasirinkimus. Jei įsivaizduosite save Antonio ir Betės 
vietoje, beregint suprasite, jog daug reiškia ir šiuo metu turimo 
turto dydis. Štai kaip jie gali galvoti: 

Antonis (šiuo metu turintis 1 milijoną): „Jei pasirinksiu garan- 
tuotą sumą, mano turtas tikrai padvigubės. Tai labai patrauklu. 
Kita vertus, galiu rinktis lošimą su vienoda tikimybe padidinti 
savo turtą keturis kartus arba neišlošti nieko“ 

Betė (šiuo metu turinti 4 milijonus): „Jei pasirinksiu garantuotą 
sumą, tikrai neteksiu pusės savo turto, ir tai siaubinga. Kita vertus, 
galiu rinktis lošimą su vienoda tikimybe netekti trijų ketvirtadalių 
savo turto arba nepralošti nieko.“ 

Galite numanyti, kad Antonio ir Betės pasirinkimai greičiausiai 
bus skirtingi, nes rinkdamasis garantuotą 2 milijonų sumą Antonis 
jausis laimingas, o Betė nelaiminga. Atkreipkite dėmesį ir į tai, kaip 
garantuotas rezultatas skiriasi nuo blogiausio rezultato, galimo pa- 
sirinkus lošimą: Antoniui tai pasirinkimas tarp savo turto padvi- 
gubinimo ir jo išlikimo pradiniame lygyje; Betei tai pasirinkimas 
tarp pusės savo turto netekties ir trijų ketvirtadalių jo netekties. 
Daug labiau tikėtina, kad Betė bandys savo laimę, kaip daro ir kiti, 
rinkdamasi iš dviejų blogybių. Kaip matyti iš papasakotos istorijos, 
nei Antonis, nei Betė negalvoja apie turto dydį: Antonis galvoja, 
kiek jis padidės, o Betė - kiek jo neteks. Jų vertinami psichologiniai 
rezultatai visiškai skirtingi, nors galimi turto dydžiai tokie pat. 

Bernoulli modelyje nėra atskaitos taško idėjos, todėl laukiamos 
naudos teorija neatsižvelgia į akivaizdų faktą, kad Antoniui geras 
rezultatas Betei bus blogas. Šis modelis gali paaiškinti, kodėl Anto- 
nis vengia rizikos, bet nepaaiškina, kodėl Betė renkasi lošimą ir su 
juo susijusią riziką; toks elgesys dažnai būdingas verslininkams ir 
generolams, turintiems rinktis vieną iš kelių blogybių. 

Visa tai gana akivaizdu, ar ne? Galima lengvai įsivaizduoti, kad 
ir pats Bernoulli galėjo sukurti panašius pavyzdžius ir daug sudė- 
tingesnę juos paaiškinančią teoriją, bet kažkodėl to nepadarė. Ga- 
lima įsivaizduoti ir nesutinkančius su juo kolegas ar vėliau gyve- 
nusius mokslininkus skaitant jo esė ir jam prieštaraujant; kažkodėl 
ir jie to nepadarė. 

Lieka nesuprantama, kaip rezultatų naudos koncepcija, pažei- 
džiama tokių akivaizdžių priešingų pavyzdžių, išsilaikė taip ilgai. Tą 
būčiau linkęs aiškinti tik mokslinio suvokimo silpnumu, kurį dažnai 
pastebiu ir savyje. Vadinu jį teorijos sukeltu aklumu: jei jau priėmėte 
kokią nors teoriją ir naudojatės ja kaip savo mąstymo priemone, pa- 
stebėti jos trūkumus nepaprastai sunku. Susidūrę su jūsų modeliui 
netinkančiu stebėjimu darote prielaidą, kad turi būti kažkoks visiš- 
kai įtikinamas jo paaiškinimas, tik jo nerandate. Nesuabejojate ta te- 
orija, nes pasitikite ją sukūrusiais specialistais. Daugelis mokslinin- 
kų greičiausiai vienu ar kitu metu pagalvodavo apie tokias istorijas 
kaip Antonio ir Betės ar Džeko ir Džilės, pastebėdavo, kad jos nesi- 
derina su naudos teorija. Tačiau jie neišplėtojo tos minties iki loginės 
pabaigos ir nepasakė: „Ta teorija ne juokais klaidinga, nes ignoruoja 
faktą, jog nauda priklauso ir nuo žmogaus turto istorijos?, o ne tik 
nuo jo dabartinio dydžio.“ Psichologas Danielis Gilbertas pastebėjo, 
kad netikėjimas — sunkus darbas, o II sistema greitai pavargsta. 

„Prieš trejus metus jis jautėsi labai laimingas gavęs 20 000 dolerių 
premiją, bet nuo tada jo atlyginimas padidėjo 20 96, tad tokiai pat 
naudai gauti dabar reikia didesnės premijos.“ 


„Abu kandidatai sutinka su mūsų siūlomu atlyginimu, bet jie nebus 
vienodai patenkinti, nes skiriasi jų atskaitos taškai. Ji šiuo metu gauna 
daug didesnį atlyginimą.“ 

„Ji pareikalavo iš jo alimentų ir sutiktų tartis gražiuoju, bet jis linkęs 
bylinėtis. Tai neturėtų stebinti: ji gali tik išlošti, todėl ir nenori rizi- 
kuoti. Kita vertus, visi variantai jam blogi, todėl jis linkęs surizikuoti.“ 

Perspektyvos teorija 


Su svarbiausiu Bernoulli teorijos trūkumu mudu su Amosu susi- 
dūrėme dėl laimingo meistriškumo ir neišmanymo derinio. Amo- 
so patartas, perskaičiau jo knygos skyrių, aprašantį žymių moks- 
lininkų eksperimentus mėginant matuoti pinigų naudą - jie prašė 
žmonių rinktis lošimus, kuriuose dalyvaudami šie galėjo išlošti ar 
pralošti kelis centus. Eksperimentuotojai matavo turto naudą, mo- 
difikuodami ją mažiau nei dolerio ribose. Eksperimento metu kilo 
naujų klausimų. Ar patikima prielaida, kad žmonės vertina loši- 
mus pagal labai mažus turto pokyčius? Ar galima tikėtis daugiau 
sužinoti apie turto psichofiziką nagrinėjant reakcijas į kelių centų 
išlošimą ar pralošimą? Naujausi psichofizinės teorijos pasiekimai 
leido manyti, kad analizuojant subjektyvią turto vertę reikia už- 
duoti tiesioginius klausimus apie turtą, o ne apie jo pokyčius!. Apie 
naudos teoriją žinojau per mažai, kad būčiau apakintas pagarbos 
jai, todėl suglumau. 

Kitą dieną susitikęs Amosą sunkumus, su kuriais susidūriau, 
išsakiau tik kaip miglotą mintį, o ne kaip atradimą. Neabejojau, 
kad jis grąžins mane į teisingas vėžes ir paaiškins, kodėl mane su- 
gluminęs eksperimentas vis dėlto prasmingas. Tačiau nesulaukiau 
nieko panašaus — jis iš karto suprato šiuolaikinės psichofizikos 
svarbą. Prisiminė, kad ekonomistas Harry Markowitzas, vėliau 

gavęs Nobelio premiją už darbus finansų srityje, pasiūlė teoriją, 
kurioje nauda buvo labiau susieta su turto pokyčiais negu su jo 
dydžiu. Ši Markowitzo mintis buvo žinoma jau ketvirtį amžiaus, 
bet nesulaukė didesnio dėmesio, tačiau mudu kaipmat susivokėme, 
kad kaip tik tuo keliu ir reikia eiti ir kad ta teorija, kurią planavome 
kurti, apibūdins rezultatus kaip naudą ir nuostolius, o ne kaip tur- 
to būsenas. Suvokimo išmanymas ir sprendimų teorijos neišmany- 
mas prisidėjo prie didelio mūsų tyrimų žingsnio pirmyn. 

Netrukus supratome įveikę rimtą teorijos sąlygotą aklumą, nes 
mūsų atmesta idėja ėmė atrodyti ne tik neteisinga, bet ir absurdiš- 
ka. Buvome patenkinti suvokę, kad nesame pajėgūs įvertinti savo 
turimą turtą dešimtimis tūkstančių dolerių. Idėja, kad požiūrį į 
mažus pokyčius reikia formuoti remiantis turto nauda, dabar at- 
rodė nebeapginama. Taip jau būna: teorinis proveržis įvyksta tada, 
kai nebegali suprasti, kodėl taip ilgai nematei to, kas akivaizdu. 
Ir vis dėlto mums prireikė ne vienų metų ištirti rezultatų įsivaiz- 
davimo naudos ir nuostolių pavidalu padarinius. Pagal naudos te- 
oriją laimėjimo nauda vertinama lyginant dviejų turto dydžių nau- 
das. Pavyzdžiui, jei turite turto už 1 milijoną dolerių, papildomų 
500 dolerių gavimo nauda bus skirtumas tarp 1 000 500 dolerių ir 
1 000 000 dolerių naudos. O jei turite didesnę sumą, 500 dolerių 
netekties neigiama nauda taip pat bus dviejų turto dydžių naudos 
skirtumas. Šioje teorijoje nauda ir nuostoliai skiriasi tik ženklais 
(+ arba -). Nėra jokio būdo pavaizduoti tam faktui, kad 500 dole- 
rių netekties neigiama nauda gali būti didesnė už tokios pat sumos 
laimėjimą, nors jis neabejotinai egzistuoja. Kaip ir reikėjo laukti 
teorijos sukelto aklumo sąlygomis, galimi naudos ir nuostolių skir- 
tumai ligi to laiko nieko nedomino, niekas jų netyrė. Buvo daroma 
prielaida, kad tie skirtumai nėra svarbūs, todėl juos nagrinėti nėra 
prasmės. 

Mudu su Amosu ne iš karto supratome, kad mūsų susidomėji- 
mas turto pokyčiais atveria naują tyrimų temą. Labiausiai mums 

rūpėjo lošimų skirtumas esant didelei ir mažai laimėjimo tikimy- 
bei. Vieną dieną Amosas lyg tarp kitko užsiminė: „O kaip dėl pra- 
lošimų?“ Netrukus paaiškėjo, kad nukreipus dėmesį į juos jau pa- 
žįstamą rizikos vengimą pakeitė rizikos siekis. Apsvarstykite šias 
dvi problemas: 

1-oji užduotis: ką rinksitės? 

Garantuotai gauti 900 dolerių AR 90 96 tikimybę gauti 1 000 dolerių. 


2-oji užduotis: ką rinksitės? 
Garantuotai netekti 900 dolerių AR 90 46 tikimybę netekti 1 000 dolerių. 


Spręsdami 1-ąją užduotį greičiausiai vengėte rizikos kaip ir dau- 
guma kitų. Galimybės gauti 900 dolerių subjektyvi vertė tikrai di- 
desnė už 90 96 tikimybę išlošti 1 000 dolerių vertę. Rizikos vengi- 
mo pasirinkimas sprendžiant šią užduotį tikrai nebūtų nustebinęs 
Bernoulli. 

Dabar panagrinėkime, kam teiksite pirmenybę spręsdami 2-ąją 
užduotį. Jei esate panašus į daugumą kitų Žmonių, šiuo atveju 
rinksitės lošimą. Šio rizikingo sprendimo paaiškinimas yra rizikos 
vengimo paaiškinimo sprendžiant 1-ąją problemą veidrodinis at- 
spindys: 900 dolerių netekties (neigiama) vertė kur kas didesnė už 
90 96 tikimybės netekti 1 ooo dolerių vertę. Tokia garantuota ne- 
tektis labai vengtina, ji skatina rizikuoti. Vėliau pamatysime, kad 
tikimybių įverčiai (90 90, palyginti su 100 96) taip pat prisideda prie 
rizikos vengimo 1-ojoje užduotyje ir pirmenybės teikimo lošimui 
2-ojoje užduotyje. 

Mudu ne pirmieji pastebėjome, kad žmonės siekia rizikuoti 
tada, kai blogi visi pasirinkimai, tačiau viršų paimdavo teorijos 
sukeltas aklumas. Vyraujanti teorija nesiūlė patikimo būdo pri- 
taikyti skirtingus požiūrius į riziką naudos ir nuostolių atvejais, 
todėl tas faktas, kad tie požiūriai skiriasi, turėjo būti ignoruoja- 
mas. Priešingai, mūsų sprendimas vertinti rezultatus kaip naudą ir 
nuostolius paskatino atkreipti dėmesį kaip tik į tą skirtumą. Stebė- 

dami skirtingus požiūrius į rizikas palankios ir nepalankios pers- 
pektyvos sąlygomis netrukus įgijome svarbų pranašumą: radome 
būdą parodyti svarbiausią Bernoulli pasirinkimų modelio klaidą. 
Tik pažvelkite: 
3-ioji užduotis: prie to, ką jau turite, jums pridėjo dar 1 000 dolerių. 
Dabar jūsų prašo rinktis vieną iš šių galimybių: 50 96 tikimybę išlošti 
500 dolerių ARBA garantuotą 500 dolerių sumą. 
4-oji užduotis: prie to, ką jau turite, jums pridėjo dar 2 000 dolerių. 
Dabar jūsų prašo rinktis vieną iš šių galimybių: 50 96 tikimybę netekti 
1000 dolerių ARBA garantuotą 500 dolerių netektį. 


Lengva įsitikinti, kad galutinio turto dydžio atžvilgiu (Bernoulli 
teorijoje tik jis ir svarbus) 3-ioji ir 4-0ji užduotys tapačios. Abiem 
atvejais galimas vienas iš dviejų pasirinkimų: padidinti savo da- 
bartinį turtą garantuota 1 500 dolerių suma arba rinktis lošimą, 
kuriame turėsite vienodo dydžio tikimybę išlošti 1 000 ar 2 000 
dolerių. Todėl pagal Bernoulli teoriją tų dviejų užduočių preferen- 
cijos turėtų būti panašios. Pasitikrinkite, ką sako nuojauta, ir grei- 
čiausiai atspėsite, ką tokiais atvejais darė kiti žmonės. 


+ Pirmuoju atveju didžioji dauguma respondentų pasirinko 
garantuotą sumą. 
+ Antruoju atveju didžioji dauguma pasirinko lošimą. 


Preferencijų skirtumas sprendžiant 3-iąją ir 4-ąją užduotis buvo 
lemiamas pavyzdys, paneigiantis kertinę Bernoulli teorijos idėją. 
Jei svarbi tik turto nauda, akivaizdžiai ekvivalentiškos tos pačios 
problemos formuluotės turėtų vesti prie identiškų pasirinkimų. 
Šių problemų palyginimas išryškina, koks svarbus atskaitos taškas, 
pagal kurį vertinami tie pasirinkimai. 3-ioje užduotyje atskaitos 
taškas aukštesnis už dabartinį turto dydį 1 000 dolerių, o 4-oje 
problemoje - 2 000 dolerių. Todėl praturtėjimas 1 500 dolerių yra 
500 dolerių išlošimas 3-ioje užduotyje ir tokio pat dydžio netektis 

4-0je užduotyje. Savaime aišku, kad galima lengvai prigalvoti kitų 
tokio pat pobūdžio pavyzdžių. Panaši ir istorija apie Antonį ir Betę. 

Kiek dėmesio skyrėte 1 000 ir 2 000 dolerių dovanai, kurią „ga- 
vote“ dar prieš pasirinkdami? Jei esate toks kaip dauguma žmonių, 
jos beveik nepastebėjote. Tiesą sakant, nebuvo jokio pagrindo ja 
rūpintis, nes ta dovana įtraukta į atskaitos tašką, o atskaitos taškai 
paprastai ignoruojami. Apie savo preferencijas žinote kažką tokio, 
ko nežino naudos teoretikai - kad jūsų požiūris į riziką nebus ki- 
toks, jei turto grynoji vertė bus didesnė ar mažesnė keliais tūks- 
tančiais dolerių (jei tik nesate visiškas skurdžius). Žinote ir tai, kad 
jūsų požiūrį į naudą ir nuostolius lemia ne jūsų turto dydis. Prie- 
žastis, kodėl patinka mintis gauti 100 dolerių ir nepatinka mintis 
netekti 100 dolerių, yra ne ta, kad tos sumos pakeis jūsų turto dydį. 
Tiesiog mėgstate išlošti ir nemėgstate pralošti, ir beveik garantuo- 
tai pralošti nepatinka labiau, negu patinka išlošti. 

Šios keturios problemos išryškina Bernoulli modelio silpnu- 
mą. Jo teorija per daug paprasta ir stokoja kintamojo. Tas trūks- 
tamas kintamasis yra atskaitos taškas - ankstesnė turto būsena, 
kurios atžvilgiu vertinama nauda ir nuostoliai. Pagal Bernoul- 
li teoriją turto naudai nustatyti pakanka žinoti jo dydį, o pagal 
perspektyvos teoriją reikia žinoti dar ir atskaitos tašką. Todėl 
perspektyvos teorija sudėtingesnė už naudos teoriją. Moksle su- 
dėtingumas laikomas kaina, kurią reikia pateisinti pakankamai 
gausiu prognozavimu naujų ir (pageidautina) įdomių faktų, kurių 
naudos teorija nepajėgia paaiškinti. Tai buvo iššūkis, su kuriuo 
turėjome susidoroti. 

Nors mudu su Amosu anuomet dar nedirbome su psichikos 
dviejų sistemų modeliu, dabar jau aišku, kad perspektyvos, arba 
lūkesčių, teorijos esmę sudaro trys kognityvinės savybės. Jos svar- 
bios įvertinant finansinius rezultatus ir būdingos daugeliui suvo- 
kimo, nuomonės susidarymo ir emocijų automatinių procesų. Jas 
reikėtų laikyti I sistemos darbinėmis charakteristikomis. 

+ Vertinama neutralaus atskaitos taško, kartais vadinamo 
„adaptacijos lygiu“, atžvilgiu. Galima nesunkiai surengti 
įtikinamą šio principo demonstraciją. Pastatykite priešais 
save tris dubenėlius su vandeniu. Į kairėje stovintį dubenėlį 
įpilkite labai šalto, į stovintį dešinėje - karšto, o į stovintį 
viduryje - kambario temperatūros vandens. Įkiškite rankas 
į dubenėlius su šaltu ir karštu vandeniu, palaikykite apie mi- 
nutę, po to jas abi įkiškite į vidurinį dubenėlį. Vienai rankai 
atrodys, kad vanduo šaltas, o kitai — kad karštas. Einansi- 
nių rezultatų atskaitos taškas paprastai yra status guo, tačiau 
tai gali būti ir laukiamas rezultatas, o gal ir rezultatas, kurio 
manote esą nusipelnę, pavyzdžiui, atlyginimo padidinimas 
ar premija, kurią gauna jūsų kolegos. Aukštesni už atskai- 
tos tašką rezultatai laikomi pelnu, pajamomis, o žemesni — 
nuostoliais. 

+ Mažėjančio jautrumo principas taikomas ir pojūčių matme- 
nims, ir turto pokyčiams vertinti. Silpnos šviesos įjungimo 
tamsiame kambaryje efektas labai didelis, tačiau tokio pat 
dydžio šviesumo padidėjimas ryškiai apšviestame kambary- 
je gali likti beveik nepastebėtas. Panašiai ir su pinigais: su- 
bjektyvus 900 ir 1 ooo dolerių skirtumas kur kas mažesnis 
negu 100 ir 200 dolerių skirtumas. 

+ Trečiasis principas — nuostolių vengimas. Nuostoliai, tiesio- 
giai palyginti su nauda, atrodo didesni už naudą. 


Teigiamų ir neigiamų lūkesčių ar patirčių asimetrija išsivystė evo- 
liucijos procese. Organizmai, pavojus laikantys svarbesniais už ga- 
limybes, turi daugiau šansų išlikti ir daugintis. 

Trys rezultatų vertę valdantys principai? pavaizduoti 10 pav. 
Jei perspektyvos teorija turėtų vėliavą, joje būtų pavaizduota ši 
diagrama. Joje parodyta išlošimo ir pralošimo psichologinė vertė; 
perspektyvos teorijoje jie yra vertės nešliai (ne taip kaip Bernoulli 

modelyje, kuriame vertės nešlys yra turto dydis). Diagrama turi 
dvi skirtingas dalis, į kairę ir į dešinę nuo neutralaus atskaitos taš- 
ko. Ryškus jos bruožas tas, kad ji S raidės pavidalo — rodo jautrumo 
ir naudai, ir nuostoliams mažėjimą. Be to, S raidę sudarančios dvi 
kreivės nėra simetriškos. Funkcinės kreivės polinkis staigiai kinta 
ties atskaitos tašku, o reakcija į nuostolius stipresnė už reakciją į 
tokio pat dydžio naudą. Tai ir reiškia nuostolių vengimą. 


NUOSTOLIŲ VENGIMAS 


Daugelis pasirinkimų, su kuriais susiduriame gyvenime, yra „miš- 
rūs“: juose esama ir rizikos patirti nuostolių, ir galimybių gauti 
pajamų, todėl tenka spręsti - lošti ar nelošti. Naujas kompanijas 
vertinantys investuotojai, advokatai, svarstantys, ar kelti bylą, karo 
metų generolai, galvojantys apie puolimą, politikai, turintys apsi- 
spręsti, ar kelti savo kandidatūrą rinkimuose - visi jie susiduria 

su pergalės ar pralaimėjimo galimybėmis. Kaip elementarų nevie- 
nareikšmiškos perspektyvos pavyzdį panagrinėkite savo reakciją į 
tokį klausimą. 

5-oji problema: jums siūlo sulošti - mesti monetą. 

Jei moneta kris skaičiumi į viršų, neteksite 100 dolerių. Jei moneta kris 


herbu į viršų, išlošite 150 dolerių. 
Ar šis lošimas jums patrauklus? Ar sutiksite lošti? 


Kad galėtumėte pasirinkti, turite subalansuoti 150 dolerių išlo- 
šimo psichologinę naudą su 100 dolerių netekties psichologine 
kaina. Kaip atrodo toks pasirinkimas? Nors šio lošimo laukiama 
vertė akivaizdžiai teigiama, nes galite išlošti daugiau negu netekti, 
greičiausiai jums toks pasirinkimas vis tiek nepatiks, kaip jis ne- 
patinka daugumai žmonių. Atmesti šį lošimą yra II sistemos dar- 
bas, tačiau prie tokio sprendimo labai daug prisidėjo ir I sistemos 
jausminė reakcija. Daugumai žmonių baimė netekti 100 dolerių 
stipresnė už viltį išlošti 150 dolerių. Iš daugelio panašių stebėjimų 
padarėme išvadą, kad „nuostoliai atrodo didesni už naudą“ ir kad 
žmonės vengia nuostolių. 

Galima įvertinti, kokiu mastu vengiate nuostolių, uždavus sau 
klausimą: kokia būtų mažiausia išlošta suma, galinti kompen- 
suoti tokio pat dydžio galimybę netekti 100 dolerių? Dauguma 
žmonių atsakytų, kad apie 200 dolerių, taigi dvigubai didesnė 
nei galima netekti suma". Tas „nuostolių vengimo rodiklis“ buvo 
nustatinėjamas keliais eksperimentais, paprastai jis svyruoja nuo 
1,5 iki 2,5. Žinoma, tai tik vidurkis - vieni žmonės nuostolių ven- 
gia labiau, kiti mažiau. Finansų rinkose rizikuojantys profesio- 
nalai labiau pakantūs nuostoliams greičiausiai dėl to, kad į kie- 
kvieną kainų pokytį jie nereaguoja emociškai. Kai eksperimento 
dalyviams buvo patarta „galvoti kaip biržos prekiautojams“, jie 
ėmė mažiau vengti nuostolių, o jų jausminė reakcija į nuosto- 
lius (matuojama pagal emocinio sužadinimo fiziologinį indeksą) 
smarkiai susilpnėjo. 

Kad išsiaiškintumėte savąjį nuostolių vengimo rodiklį įvairaus 
dydžio sumoms, panagrinėkite toliau pateiktus klausimus. Ne- 
kreipkite dėmesio į jokius socialinius aspektus, nesistenkite atro- 
dyti nei drąsūs, nei atsargūs, susitelkite tik į galimų nuostolių ir 
juos atsveriančios naudos subjektyvų poveikį. 


+ Apsvarstykite 50:50 lošimą, kuriame galite pralošti 10 dole- 
rių. Kokia pati mažiausia galima išlošti suma, kad tas lošimas 
taptų jums patrauklus? Jeigu tai bus 10 dolerių, vadinasi, esa- 
te abejingas rizikai. Jei mažesnė nei 10 dolerių, siekiate rizi- 
kos, o jei daugiau kaip 10 dolerių, vengiate rizikuoti. 

+ Ką manote apie galimybę netekti 500 dolerių monetos meti- 
mo lošime? Kokio dydžio išlošta suma norėtumėte kompen- 
suoti tokio dydžio netektį? 

+ Ką manote apie 2 ooo dolerių netektį? 


Atlikdami šį pratimą greičiausiai pastebėjote, kad jūsų nuostolių 
vengimo rodiklis linkęs didėti didėjant sumoms, bet tas didėjimas 
nėra kraštutinis. Žinoma, niekas nenori rizikuoti, jei galimi nuos- 
toliai potencialiai pražūtingi arba kelia pavojų gyvenimo būdui. 
Nuostolių vengimo rodiklis tokiais atvejais labai didelis ir gali būti 
net begalinis: yra rizikos, kurių nepriimsite, kad ir kiek milijonų 
išloštumėte sėkmės atveju. 

Dar kartą pažvelgus į 10 pav. galima išvengti paplitusios pai- 
niavos. Šiame skyriuje išsakiau du teiginius, kai kurių skaitytojų 
požiūriu galbūt prieštaringus: 


+ Mišriuose lošimuose, kai galima ir išlošti, ir pralošti, nuosto- 
lių vengimas skatina kraštutinį rizikos vengimą. 

+ Jei visi pasirinkimai blogi, jei garantuoti nuostoliai lyginami 
tik su galimais, bet tik tikėtinais dar didesniais nuostoliais, 
mažėjantis jautrumas skatina norą rizikuoti. 

Jokio prieštaravimo čia nėra. Mišriuose lošimuose galimi nuos- 
toliai atrodo dvigubai didesni už galimus laimėjimus. Tuo galima 
įsitikinti ir palyginus naudos bei nuostolių vertės funkcijos kryptis 
10 pav. diagramoje. Bloguoju atveju kreivės kryptis (rodanti jau- 
trumo mažėjimą) skatina rizikuoti. 900 dolerių netekties sukeltas 
kartėlis didesnis už 90 96 tikimybės netekti 1 000 dolerių keliamą 
širdgėlą. Šios dvi įžvalgos ir sudaro perspektyvos teorijos esmę. 

. 

Iš 10 pav. matyti, kad vertės kreivės kryptis staigiai pasikeičia ties 
ta vieta, kur nauda pereina į nuostolius, nes nuostolių gana inten- 
syviai vengiama net ir tada, kai rizikos dydis, palyginti su turto 
dydžiu, menkas. Ar tikėtina, kad požiūris į turto dydį galėtų paaiš- 
kinti tokį intensyvų mažų rizikų vengimą? Tai — ryškus teorijos su- 
kelto aklumo pavyzdys: šis akivaizdus Bernoulli teorijos trūkumas 
daugiau kaip 250 metų nesugebėjo patraukti mokslininkų dėme- 
sio. 2000 metais elgsenos ekonomistas Matthew Rabinas pagaliau 
matematiškai įrodė, kad mėginimai nuostolių vengimą paaiškinti 
turto nauda absurdiški ir pasmerkti žlugti. Tas jo įrodymas sulau- 
kė dėmesio. Rabino teorema? rodo, kad kiekvienas, atsisakantis 
patrauklaus lošimo iš mažų sumų, matematiškai pasmerktas iki 
kvailumo vengti rizikos lošdamas iš didesnių sumų. Pavyzdžiui, jis 
pažymi, kad dauguma humanų atmeta tokį lošimą, kuriame yra: 


50 96 tikimybė netekti 100 dolerių ir 50 46 tikimybė išlošti 200 dolerių. 
Paskui Rabinas pademonstruoja, kad pagal naudos teoriją indivi- 
das, atmetantis šį lošimą“, atmes ir lošimą, kuriame yra: 

50 46 tikimybė netekti 200 dolerių ir 50 96 tikimybė išlošti 20 000 dolerių. 
Tačiau savaime aišku, kad nė vienas sveiko proto žmogus tokio lo- 
šimo tikrai neatmes! Gyvu stiliumi parašytame straipsnyje apie šį 


atvejį Matthew Rabinas ir Richardas Thaleris rašė, kad lošimas iš 
didesnės sumos „žadėjo laukiamą 9 900 dolerių laimėjimą ir nuli- 

nę tikimybę netekti daugiau kaip 200 dolerių. Net ir pats prasčiau- 
sias advokatas" tokio lošimo atsisakantį žmogų galėtų paskelbti 
psichiškai nesveiku“. 

Galbūt įkvėpti savo pačių entuziazmo, jiedu užbaigė šį straips- 
nį primindami pagarsėjusį žinomo komiko Monty Pythono skečą, 
kuriame nusivylęs pirkiniu klientas bando grąžinti nugaišusią pa- 
pūgą į naminių gyvūnėlių parduotuvę. Ilga serija frazių jis apibū- 
dina paukštelio būseną, o galiausiai konstatuoja, kad tai — „buvusi 
papūga“. Toliau Rabinas ir Thaleris rašo, kad jau „laikas ir ekono- 
mistams pripažinti, jog laukiama nauda yra buvusi hipotezė“. Dau- 
gelis ekonomistų tokį nepagarbų teiginį palaikė beveik nepadoriu. 
Tačiau teorijos sukeltas aklumas turto naudą laikyti požiūrio į ma- 
žas netektis paaiškinimu nusipelno būti humoristinių komentarų 
taikiniu. 


PERSPEKTYVOS TEORIJOS SPRAGOS 


Lig šiol šioje savo knygos dalyje vis šlovinau perspektyvos teorijos 
privalumus ir kritikavau racionalų modelį bei laukiamos naudos 
teoriją. Pats laikas visus šiuos dalykus subalansuoti. 

Dauguma magistrantų yra girdėję apie perspektyvos teoriją ir 
nuostolių vengimą, bet mažai tikėtina, kad šiuos terminus rasite 
bet kokiame ekonomikos pagrindų tekste. Mane toks jų nepai- 
symas kartais skaudindavo, bet tenka pripažinti, kad tai visiškai 
pagrįsta, nes racionalumo vaidmuo pagrindinėje ekonomikos teo- 
rijoje pats svarbiausias. Žinomas koncepcijas ir išvadas, kurių mo- 
komi paskutinio kurso studentai, lengviausia paaiškinti prielaida, 
kad ekonai nedaro kvailų klaidų. Ta prielaida tikrai reikalinga, bet 
ją lengvai paneigtų perspektyvos teorijos humanai, vertinantys re- 
zultatus nepagrįstai trumparegiškai. 

Yra rimtų priežasčių perspektyvos teorijos netraukti į ekono- 
mikos pagrindų tekstus. Pagrindinės ekonomikos sąvokos iš es- 

mės yra intelekto instrumentai, kuriuos nelengva įsisavinti net 
priėmus supaprastintas ir nerealistiškas prielaidas apie rinkose są- 
veikaujančių ekonomikos veikėjų kilmę. Klausimai, galintys iškilti 
supažindinimo su tomis prielaidomis metu, gali sukelti sumaištį, 
o gal net demoralizuoti. Todėl visiškai pagrįsta pirmiausia padėti 
studentams įgyti savo specialybės pagrindus. Be to, pagal perspek- 
tyvos teoriją visiškai natūralus racionalumo nepaisymas nesusijęs 
su ekonominės teorijos prognozėmis. Ta teorija kai kuriose situa- 
cijose veikia labai tiksliai, o daugelyje kitų užtikrina pakankamai 
gerus apytikslius rezultatus. Tačiau kai kuriuose kontekstuose 
skirtumai tampa reikšmingi: perspektyvos teorijoje aprašyti hu- 
manai vadovaujasi tiesioginiu emociniu naudos ir nuostolių suvo- 
kimu, o ne ilgalaikėmis turto ir globalios naudos perspektyvomis. 

Savo diskusijoje apie Bernoulli modelio, kuriuo nebuvo suabe- 
jota daugiau kaip du šimtus metų, trūkumus pabrėžiau tos teori- 
jos sukeltą aklumą. Tačiau, be abejo, tas aklumas neapsiriboja tik 
laukiamos naudos teorija. Perspektyvos teorija turi savų trūkumų, 
tačiau Bernoulli teorijos sukeltas aklumas tų trūkumų atžvilgiu 
paskatino priimti mūsų teoriją kaip svarbiausią naudos teorijos 
alternatyvą. 

Panagrinėkite perspektyvos teorijos prielaidą, kad atskaitos 
taško — paprastai juo laikomas status guo — vertė lygi nuliui. To- 
kia prielaida atrodo pagrįsta, bet ji veda prie kai kurių absurdiškų 
pasekmių. Gerai įsižiūrėkite į toliau pateiktas perspektyvas. Ar pa- 
tiktų su jomis susidurti? 

A. Viena galimybė iš milijono išlošti 1 milijoną dolerių. 

B. 90 46 tikimybė išlošti 12 dolerių ir 10 96 tikimybė neišlošti nieko. 

C.90 46 tikimybė išlošti 1 milijoną dolerių ir 10 96 tikimybė neišlošti nieko. 


Visų trijų lošimų galimas rezultatas - neišlošti nieko, ir perspek- 
tyvos teorija visais trim atvejais tokiam rezultatui priskiria vieno- 
dą vertę. Visiškas pralaimėjimas yra atskaitos taškas, kurio ver- 

tė lygi nuliui. Ar toks teiginys atitinka jūsų patirtį? Žinoma, ne. 
Nieko neišlošti pirmaisiais dviem atvejais — nereikšmingas įvykis, 
tad nulinė vertė šiam atvejui priskirta visiškai pagrįstai. Trečia- 
jame scenarijuje visiškas pralaimėjimas, priešingai, labai nuviltų. 
Kaip neoficialus pažadas pakelti atlyginimą, taip ir didelė tikimy- 
bė išlošti stambią pinigų sumą nustato naują preliminarų atskai- 
tos tašką. Jūsų lūkesčių atžvilgiu nieko neišlošti didelis nuostolis. 
Perspektyvos teorija nepajėgia paaiškinti šio fakto, nes neleidžia 
keistis rezultato vertei (šiuo atveju nuliniam laimėjimui) esant 
mažai jo tikimybei arba ypač vertingai alternatyvai. Paprasčiau 
tariant, perspektyvos teorija nepajėgia susidoroti su nusivylimu. 
Tačiau ir nusivylimas, ir jo laukimas realūs, todėl negebėjimas jų 
pripažinti - toks pat akivaizdus trūkumas kaip ir tie prieštarau- 
jantys pavyzdžiai, kuriuos pasitelkiau Bernoulli teorijai sukriti- 
kuoti. 

Ir perspektyvos teorija, ir naudos teorija taip pat nesugeba susi- 
doroti su gailesčiu. Jos abi vadovaujasi prielaida, kad esamas pasi- 
rinkimo galimybes reikia įvertinti atskirai, nepriklausomai, ir kad 
pasirenkamas didžiausią vertę turintis variantas. Ta prielaida, kaip 
rodo toliau pateiktas pavyzdys, neteisinga. 


6 užduotis: Ką rinktis — 90 96 tikimybę išlošti 1 milijoną dolerių AR ga- 
rantuotą 50 dolerių sumą? 

7 užduotis: Ką rinktis - 90 46 tikimybę išlošti 1 milijoną dolerių AR ga- 
rantuotą 150 000 dolerių sumą? 


Palyginkite laukiamą gailestį, jei nusprendę lošti neišlošite abiem 
atvejais. Pralaimėjimas sukels nusivylimą ir vienu, ir kitu atveju, 
bet potencialų nusivylimą dėl 7 užduoties padidins žinojimas, kad 
pasirinkę lošimą ir nieko neišlošę gailėsitės „godaus“ sprendimo, 
kurį priėmėte atmesdami garantuotą 150 000 dolerių dydžio sumą. 
Tais atvejais, kai tenka gailėtis, rezultato potyris priklauso nuo pa- 
sirinkimo, kurį turėjote ir kuriuo nepasinaudojote. 

Keletas ekonomistų ir psichologų“ pasiūlė sprendimų priėmimo 
modelius, kurie remiasi gailesčio ir nusivylimo emocijomis. Reikia 
pripažinti, kad tų modelių poveikis dėl labai pamokomos priežas- 
ties buvo mažesnis negu perspektyvos teorijos. Gailesčio ir nusivy- 
limo jausmai realūs, tad sprendimus priimantys žmonės savo pasi- 
rinkimais tikrai tikisi juos patirsiantys. Problema ta, kad gailesčio 
teorijos retai leidžia daryti tokias prognozes, kurios išaukštintų 
jas perspektyvos teorijos atžvilgiu, nes pastaroji pranašesnė savo 
paprastumu. Perspektyvos teorijos sudėtingumą lengviau priimti 
palyginti su laukiamos naudos teorija, kadangi ji numato ir tokius 
faktus, kurių pastaroji nesugeba paaiškinti. 

Teorijos sėkmei gausesnių ir realistiškesnių prielaidų nepakan- 
ka. Mokslininkai teorijomis naudojasi kaip krepšiu su darbo įran- 
kiais ir nenori, kad tas krepšys pasunkėtų, nebent nauji įrankiai 
būtų labai naudingi. Perspektyvos teoriją daugelis mokslininkų 
priėmė ne dėl jos „teisingumo“, o dėl to, kad sąvokos, kuriomis ji 
papildė naudos teoriją (ypač atskaitos taško ir vengimo sąvokos), 
buvo to vertos: jos leido daryti naujas prognozes, kaip paaiškėjo, 
teisingas. Mes buvome laimingi. 


ŠNEKOS APIE PERSPEKTYVOS TEORIJĄ 
„Jį kamuoja nepaprasta nuostolių vengimo baimė, verčianti atmesti 
net labai geras progas.“ 


„Turint galvoje didžiulį jos turtą, jos emocinės reakcijos į niekingus 
išlošimus ir pralošimus beprasmiškos.“ 


„Jam nuostoliai dvigubai svarbesni negu nauda, ir tai normalu.“ 


27 


Turėjimo efektas 


Net jei niekada nesimokėte ekonomikos, greičiausiai matėte 11 pav. 
pavaizduotą ar panašią į ją diagramą. Ši diagrama rodo individo 
„abejingumo (indiferentiškumo) žemėlapį“ dviejų gėrybių atžvilgiu. 

Studentai ekonomikos pagrindų paskaitose sužino, kad kiek- 
vienas tos diagramos taškas reiškia konkretų pajamų ir atostogų 


PAJAMOS (doleriais per metus) 


| 6 


LAISVALAIKIS (dienomis per metus) 


11 pav. 

dienų derinį. Kiekviena „abejingumo kreivė“ sujungia šių dviejų 
vienodai pageidautinų ir vienodai naudingų gėrybių derinį. Jei 
žmonės norėtų ta pačia kaina „parduoti“ atostogų dienas už pa- 
pildomas pajamas, nepriklausomai nuo savo pajamų ar atostogų 
dienų skaičiaus, tos kreivės virstų lygiagrečiomis tiesėmis. Įgaubta 
kreivės forma rodo naudos mažėjimą: kuo daugiau laisvų dienų 
turite, tuo mažiau rūpi gauti jų dar daugiau, o kiekviena papildo- 
ma laisva diena mažiau vertinga už ankstesnę. Panašiai ir pajamos: 
kuo daugiau jų turite, tuo mažiau rūpi kiekvienas papildomas do- 
leris, o suma, kurią esate pasirengę mokėti už kiekvieną papildomą 
laisvą dieną, didėja. 

Visi taškai abejingumo kreivėje vienodai patrauklūs. Kaip tik 
tą abejingumas ir reiškia: jums neturi rūpėti, kuriame abejingumo 
kreivės taške esate. Todėl jei taškai A ir B, jūsų požiūriu, yra toje 
pačioje abejingumo kreivėje, jie jums lygiaverčiai, tad galite be jo- 
kių papildomų paskatų judėti nuo vieno prie kito ar atgal. Vienokie 
ar kitokie šios diagramos variantai buvo pateikti visuose per pasta- 
rąjį šimtmetį parašytuose ekonomikos vadovėliuose, juos matė mi- 
lijonai studentų, tačiau tik nedaugelis pastebėjo, ko juose trūksta. 
Ir vėl teorinio modelio galia bei elegancija taip apakino studentus 
ir mokslininkus, kad jie nepastebėjo rimto trūkumo. 

Šioje diagramoje! pasigendame individo dabartinių pajamų ir 
jo turimo laisvo laiko nuorodų. Jei esate už atlyginimą dirbantis 
tarnautojas, darbo sutartyje nurodytą jūsų atlyginimą ir atosto- 
gų dienų skaičių galima pavaizduoti taškais diagramos kreivėje. 
Tai jūsų atskaitos taškas, jūsų status guo, tačiau toje diagramoje 
jie neparodyti. Jų nepavaizdavę diagramą sudarę teoretikai tarsi 
ragina patikėti, jog atskaitos taškas nesvarbus, tačiau dabar jau Ži- 
note, kad iš tikrųjų yra kitaip. Čia ir vėl kartojasi Bernoulli klaida. 
Diagrama perša mintį, kad jūsų turima nauda kiekvienu momentu 
visiškai priklauso nuo dabartinės situacijos, kad praeitis nesvarbi, 
o jūsų menamo darbo įvertis nepriklauso nuo dabartinio jūsų 

darbo sąlygų. Šiuo ir daugeliu kitų atvejų tokios prielaidos visiš- 
kai nerealistiškos. Tai, kad abejingumo kreivėje nėra atskaitos taš- 
ko - stebinantis teorijos sukelto aklumo atvejis, nes labai dažnai 
susiduriame su situacijomis, kuriose atskaitos taškas akivaizdžiai 
svarbus. Derybose dėl įsidarbinimo abi šalys gerai supranta, kad 
atskaitos taškas — dabartinė, sudaroma, sutartis ir kad derybos 
susikoncentruos į abipuses nuolaidas šio atskaitos taško atžvil- 
giu. Gerai suprantamas ir noras išvengti nuostolių derantis, nes 
sutikti su nuolaidomis sunku. Apie atskaitos tašką turite daug ir 
asmeninės patirties. Jei kada nors teko keisti darbą ar gyvenamąją 
vietą arba tik mąstyti apie tokias permainas, tikrai prisimenate, 
kad naujosios vietos ypatybes vertinote kaip pliusus ar minusus, 
lygindami jas su tuometėmis sąlygomis. Galbūt pastebėjote ir tai, 
kad taip vertinant trūkumai atrodė didesni už pranašumus: taip 
reiškėsi nuostolių vengimas. Sunku priimti bloginančius padėtį 
pokyčius. Pavyzdžiui, mažiausias atlyginimas, už kurį neturintieji 
darbo sutiktų dirbti naujoje vietoje, vidutiniškai sudaro 90 96 anks- 
tesnio atlyginimo, ir per metus jis nukrinta mažiau kaip 10 967. 
Kad įvertintume, kokį poveikį atskaitos taškas daro pasirinki- 
mams, pažvelkime į Albertą ir Beną, vienodą skonį turinčius „he- 
donistinius dvynius“, kurie šiuo metu turi tokias pačias startines 
darbo vietas, abu gauna mažai pajamų ir turi mažai laisvo laiko. 
Jų dabartinė padėtis atitinka 1 tašką 11 pav. Kompanija siūlo jiems 
dvejas geresnes pareigas, A ir B, ir leidžia patiems spręsti, kuris 
rinksis atlyginimo padidėjimą 10 000 dolerių (taškas A), o kuris — 
po papildomą atostogų dieną kas mėnesį (taškas B). Jiems abiem 
vienas ir tas pats, kurį variantą rinktis, todėl jie meta monetą. Al- 
bertui iškrinta padidėjęs atlyginimas, o Benas turės daugiau laisvo 
laiko. Po kiek laiko abu dvyniai pripranta prie savo naujos padė- 
ties. Tada kompanija pasiūlo, jei tik jie nori, keistis darbo vietomis. 
Standartinė teorija, pavaizduota toje diagramoje, daro prielai- 
dą, kad preferencijos laikui bėgant išlieka stabilios. Pareigos A ir 

B abiem dvyniams vienodai patrauklios, tad keistis jomis pakaks 
mažai ar net visai nereikės paskatų. Su tokia išvada ryškiai kon- 
trastuoja perspektyvos teorija: ji tvirtina, kad abu dvyniai tikrai 
norės pasilikti dabartinėse savo pareigose. Šis pirmenybės teiki- 
mas status guo būsenai yra nuostolių vengimo pasekmė. 

Atkreipkime dėmesį į Albertą. Jis iš pradžių buvo kreivės 1 taš- 
ke ir, vertindamas iš šio atskaitos taško, manė, kad vienodai pa- 
trauklios abi alternatyvos: 

Persikelti į tašką A ir gauti 10 000 dolerių didesnį atlyginimą 


ARBA 
Persikelti į tašką B ir gauti 12 papildomų atostogų dienų 


Persikėlimas į tašką A keičia Alberto atskaitos tašką, ir kai jis svars- 
to kėlimosi į tašką B variantą, pasirinkimo struktūra jau kitokia: 


Pasilikti taške A nieko neišlošiant ir nieko neprarandant 

ARBA 

Persikelti į tašką B ir gauti 12 papildomų atostogų dienų, atlyginimui 
sumažėjus 10 000 dolerių 


Štai jums subjektyvios nuostolių vengimo patirties pavyzdys. Patys 
jaučiate: juk atlyginimo sumažėjimas 10 000 dolerių — labai bloga 
naujiena. Nors gauti papildomų 12 atostogų dienų - ne mažiau 
įspūdinga nei gauti 10 000 dolerių, toks pat atostogų pailgėjimas 
nėra pakankamas 10 000 dolerių netekčiai kompensuoti. Todėl 
Albertas pasiliks taške A, nes persikėlimo į tašką B trūkumai nu- 
sveria privalumus. Tie patys samprotavimai tinka ir Benui: jis taip 
pat norės likti savo dabartinėse pareigose, nes jam brangaus laisvo 
laiko netektis nusveria papildomų pajamų naudą. 

Šis pavyzdys pabrėžia du pasirinkimo aspektus, kurių nepro- 
gnozuoja įprastas abejingumo kreivių modelis. Pirma, skonis nėra 
pastovus dalykas, jis kinta priklausomai nuo atskaitos taško. An- 
tra, pareigų keitimo trūkumai atrodo didesni už privalumus, ir 
tai sukelia šališkumą, palankų status guo išsaugojimui. Žinoma, 

nuostolių vengimas nereiškia, kad niekada neteiksite pirmenybės 
minčiai pakeisti savo situaciją: kokios nors galimybės nauda gali 
viršyti net ir ypač aukštai įvertintus nuostolius. Nuostolių vengi- 
mas rodo tik tą, kad pasirinkimai labai šališki situacijos, su kuria 
lyginama, naudai (paprastai jie šališki ir veikiau mažų, negu dide- 
lių pokyčių naudai). 

Įprastinės abejingumo diagramos ir Bernoulli taikytas rezul- 
tatų pateikimas turto būsenų pavidalu remiasi klaidinga prielai- 
da, kad turima dabartinio momento nauda priklauso tik nuo to 
momento ir kad jos neveikia ankstesnė jūsų istorija. Tos klaidos 
ištaisymas buvo vienas iš elgsenos ekonomikos laimėjimų. 


TURĖJIMO EFEKTAS 


Dažnai būna sunku atsakyti į klausimą, kada gi prasidėjo koks 
nors tyrimo būdas ar judėjimas, tačiau galima tiksliai nurodyti, 
kada radosi tai, kas dabar vadinama elgsenos ekonomika. Aštun- 
tojo dešimtmečio pradžioje Richardą Thalerį, tuometį Ročesterio 
universiteto labai konservatyvaus Ekonomikos fakulteto magis- 
trantą, pradėjo persekioti eretiškos mintys. Thaleris visada pasi- 
žymėjo aštriu protu ir polinkiu į viską žvelgti ironiškai. Dar bū- 
damas studentas, jis smaginosi kaupdamas tokio elgesio, kurio 
nesugebėjo paaiškinti racionalaus ekonominio elgesio modelis, 
pavyzdžius. Ypač didelį malonumą jam teikė jo dėstytojų ekono- 
minio iracionalumo įrodymai, o vienas iš jų atrodė ypač keistas. 
Profesorius R. (dabar jau aišku, kad tai buvo Richardas Rosettas, 
kuriam vėliau buvo lemta tapti Čikagos universiteto Verslo ma- 
gistrantūros fakulteto dekanu) tvirtai tikėjo žinoma ekonomine 
teorija ir kartu buvo rafinuotas vyno mėgėjas. Thaleris pastebėjo 
jį nepanorėjus parduoti iš savo kolekcijos butelio vyno net už aukš- 
tą kainą — 100 dolerių (1975 metų dolerio verte!). Profesorius R. 
vyną pirkdavo aukcionuose, tačiau už tokios kokybės vyną nieka- 

da nemokėjo daugiau kaip 35 dolerių. Kai kainos svyruodavo tarp 
35 ir 100 dolerių, vyno jis nepirkdavo ir neparduodavo. Toks dide- 
lis kainos intervalas nesiderino su ekonomikos teorija, pagal kurią 
profesorius turėjo būti nusistatęs konkrečią vyno butelio kainą. Jei 
kokį nors butelį jis laikė vertu 50 dolerių, turėjo mielai parduoti jį 
bet kokia kaina, viršijančia 50 dolerių. O jei tokio vyno neturėjo“, 
negalėjo atsisakyti už jo butelį mokėti iki 50 dolerių. Priimtina pati 
mažiausia pardavimo kaina ir priimtina pati didžiausia pirkimo 
kaina turėjo sutapti, tačiau iš tikrųjų mažiausia pardavimo kaina 
(100 dolerių) buvo daug aukštesnė už didžiausią pirkimo kainą 
(35 dolerius). Atrodo, prekės turėjimas didina jos vertę. 

Richardas Thaleris rado daug pavyzdžių to, ką jis pavadino tu- 
rėjimo efektu, ypač susijusių su nekasdienės paklausos prekėmis. 
Galite lengvai įsivaizduoti ir save tokioje situacijoje. Sakykim, turi- 
tebilietą į populiarios atlikėjų grupės koncertą, pirktą už normalią 
200 dolerių kainą. Esate karštas šios grupės gerbėjas ir už bilietą į 
jos koncertą mokėtumėte iki 500 dolerių. Taigi turite savo bilietą, 
bet štai internete pamatote, jog turtingesni ir dar aistringesni tos 
grupės gerbėjai siūlo už bilietą 3 ooo dolerių. Ar parduosite savo 
bilietą? Jei esate panašus į daugumą auditorijos, lankančios kon- 
certus, į kuriuos visi bilietai išparduoti — neparduosite. Jūsų ma- 
žiausia pardavimo kaina viršija 3 000 dolerių, o didžiausia pirkimo 
kaina yra 500 dolerių. Tai turėjimo efekto pavyzdys, ir tikintįjį Ži- 
noma ekonomine teorija jis turėtų gluminti“. Thaleris ieškojo tokio 
tipo galvosūkių paaiškinimo. 

Tokia galimybė pasitaikė, kai Thaleris vienoje konferencijo- 
je sutiko savo buvusį studentą ir gavo iš jo perspektyvos teorijos 
metmenis. Pasak jo, perskaitė tą rankraštį susijaudinęs, nes ne- 
truko suprasti, kad perspektyvos teorijos nuostolių vengimo ver- 
tės funkcija gali paaiškinti ir turėjimo efektą, ir kai kuriuos kitus 
jo kolekcijos galvosūkius. Sprendimas buvo toks: reikia atsisaky- 
ti įsigalėjusios idėjos, kad profesoriui R. konkretaus vyno butelio 

turėjimo būsena teikė unikalios naudos. Perspektyvos teorija skati- 
no mintį, kad noras pirkti ar parduoti butelį priklauso nuo atskai- 
tos taško - nuo to, turi dabar profesorius tą butelį ar jo neturi. Jeigu 
turi, tai atsižvelgia į graužatį, kurią jam sukeltų to butelio atsisa- 
kymas, o jei neturi, atsižvelgia į malonumą jį gauti. Dėl nuostolių 
vengimo tos vertės nevienodo dydžio: gero vyno butelio netektis? 
sukelia graužatį, didesnę už malonumą, kurį suteikia tokio vyno 
butelio gavimas. Nepamirškite ankstesniame skyriuje pateiktos 
naudos ir nuostolių diagramos. Neigiamų reikšmių srityje kreivės 
linkis statesnis: į nuostolius reaguojama stipriau negu į tokio pat 
dydžio laimėjimą. Tai ir buvo turėjimo efekto paaiškinimas, kurio 
Thaleris taip ieškojo. O pirmasis perspektyvos teorijos pritaikymas 
ekonominiam galvosūkiui spręsti, kaip dabar atrodo, buvo reikš- 
minga gairė plėtojant elgsenos ekonomiką. 

Thaleris susiorganizavo galimybę praleisti metus Stanforde 
sužinojęs, kad ten būsime ir mudu su Amosu. Per tą produktyvų 
laikotarpį vieni iš kitų daug visko sužinojome ir susidraugavome. 
Po septynerių metų mudu su juo turėjome kitą progą kartu pra- 
leisti dar vienus metus ir tęsti ekonomisto pokalbius su psichologu. 
Russello Sage fondas, ilgą laiką buvęs svarbiausias elgsenos eko- 
nomikos tyrimų rėmėjas, vieną iš pirmųjų savo stipendijų skyrė 
Thaleriui, kad šis galėtų praleisti metus su manimi Vankuveryje. 

Visus tuos metus glaudžiai bendradarbiavome su vietiniu eko- 
nomistu Jacku Knetschu, kuris, kaip ir mes, ypač domėjosi turėji- 
mo efektu, ekonominio sąžiningumo taisyklėmis ir prieskoninga 
kinų virtuve. 

Mūsų tyrimo atskaitos tašku tapo faktas, kad turėjimo efektas 
nėra universalus. Jei kas nors paprašytų iškeisti 5 dolerių kupiū- 
rą į penkias vieno dolerio kupiūras, tą padarytumėte nepatirdami 
jausmo, kad kažko netekote. Nelabai vengiate nuostolių ir pirkdami 
batus. Tikrai nejaučia patyręs nuostolių ir prekybininkas, atiduo- 
dantis batus mainais į pinigus. Tiesą sakant, batai, kuriuos įteikia, 

jo akimis žiūrint, visą laiką buvo tik griozdiškas pakaitalas tų pini- 
gų, kuriuos tikėjosi gauti iš kokio nors pirkėjo. Be to, greičiausiai tų 
prekybininkui atiduotų pinigų nelaikote nuostoliais ir dėl to, kad 
žiūrėjote į juos kaip į batų, kuriuos ketinote pirkti, pakaitalą. Tie 
įprastos prekybos atvejai iš esmės nesiskiria nuo 5 dolerių kupiū- 
ros iškeitimo į penkias vieno dolerio kupiūras. Įprastų prekybinių 
mainų atveju nė viena pusė nepatiria nuostolių vengimo. 

Kas šitokias rinkos prekybines operacijas“ skiria nuo profeso- 
riaus R. nenoro parduoti savo vyną arba sporto aistruolio, turin- 
čio bilietą į supertaurės rungtynes, nenoro parduoti jo net už labai 
didelę kainą? Skirtumas tas, kad ir batai, kuriuos prekybininkas 
parduoda, ir tie pinigai, kuriuos išleidžiate iš savo biudžeto batams 
pirkti, yra skiriami „mainams“. Juos ketinama iškeisti į kitas prekes. 
O tos kitos prekės, tokios, kaip vynas ar bilietai į supertaurės rung- 
tynes, yra skirti „vartojimui“, jos bus panaudotos ar suteiks malo- 
numą kitokiu būdu. Jūsų laisvas laikas ir tas gyvenimo lygis, kurį 
leidžia gaunamos pajamos, taip pat nėra skirti parduoti ar mainyti. 

Knetschas, Thaleris ir aš sumanėme eksperimentą, kuris išryš- 
kintų kontrastą tarp prekių, laikomų vartojimui, ir tų, kurios lai- 
komos mainams. Vieną tokio eksperimento aspektą pasiskolino- 
me iš eksperimentinės ekonomikos pradininko Vernono Smitho. 
Po daugelio metų kartu su juo gavau Nobelio premiją. Remiantis 
jo metodu, „rinkos“ dalyviams išdalijamas ribotas skaičius žetonų. 
Visi tokius žetonus turintys eksperimento dalyviai jam pasibaigus 
gali juos iškeisti į grynuosius. Keitimo vertė įvairiems individams 
skirtinga: ji atspindi tą faktą, kad prekės, kuriomis prekiaujama 
rinkose, vieniems individams daugiau, o kitiems mažiau vertin- 
gos. Tas pats žetonas jums gali būti vertas 10 dolerių, o man 20 do- 
lerių, ir jo mainai už bet kokią kainą, esančią tarp tų dviejų reikš- 
mių, bus naudingi mums abiem. 

Smithas labai vaizdžiai įrodė, kaip gerai veikia pagrindiniai 
paklausos ir pasiūlos mechanizmai. Vieni individai nuolat viešai 

siūlys pirkti ar parduoti žetoną, o kiti viešai atsilieps į tą pasiūly- 
mą. Visi stebi tuos mainus ir žiūri, už kokią kainą Žetonai pereina 
iš vienų rankų į kitas. Gaunami rezultatai tokie pat pastovūs, kaip 
ir fizikos eksperimentuose. Kaip neišvengiamai vanduo teka nuo 
kalno žemyn, taip ir tie, kurie turi ne itin vertinamus žetonus (dėl 
jų Žemos išpirkimo kainos), pelningai parduoda juos labiau ver- 
tinantiems. Prekybai pasibaigus, žetonai atsiduria pas tuos, kurie 
iš eksperimentuotojo gali už juos gauti daugiausia pinigų. Rinkos 
kerai suveikė! Be to, ekonomikos teorija teisingai prognozuoja ir 
galutinę prekybos kainą, ir iš vienų rankų į kitas pereisiančių že- 
tonų skaičių. Jei atsitiktinai paskirstytų žetonų turėjo pusė rinkos 
dalyvių, teorija prognozuoja, kad pusė žetonų pereis iš vienų rankų 
į kitas". 

Savo eksperimente panaudojome vieną Smitho metodo varian- 
tą. Kiekviena sesija prasidėdavo keliais žetonų prekybos turais, ku- 
rie kuo puikiausiai pakartojo Smitho gautus rezultatus. Prekybos 
aktų skaičius paprastai būdavo labai artimas ar tapatus įprastos 
teorijos prognozuotam skaičiui. Žinoma, žetonai turėjo vertės tik 
dėl to, kad juos buvo galima iškeisti į eksperimentuotojo grynuo- 
sius — vartojamosios vertės jie neturėjo. 

Po to surengėme panašią prekybą daiktu, kuris, kaip tikėjomės, 
turi žmonėms ir vartojamosios vertės: pasirinkome gražų kavos 
puodelį, papuoštą to universiteto, kuriame atlikome savo ekspe- 
rimentus, emblemomis. Tas puodelis tada buvo vertas maždaug 
6 dolerių (šiuo metu jis kainuotų beveik dvigubai daugiau). Tokie 
puodeliai buvo kaip pakliuvo išdalyti pusei eksperimento dalyvių. 
Kiekvienas pardavėjas savo puodelį laikė priešais save, o pirkėjai 
buvo kviečiami pasižiūrėti į kaimyno puodelį; visi nurodydavo 
kainą, kurios ketino prašyti. Pirkėjai puodeliui įsigyti turėjo pa- 
naudoti savo pinigus. Rezultatas buvo stulbinamas: vidutinė par- 
davimo kaina buvo maždaug dvigubai didesnė už vidutinę pirki- 
mo kainą, o prognozuojamas prekybos aktų skaičius buvo daugiau 

kaip perpus mažesnis už prognozuotą standartinės teorijos. Rin- 
kos kerai neveikė prekių, kuriomis jų savininkai ketino naudotis. 

Atlikome visą seriją eksperimentų varijuodami procedūras ir 
visada gaudavome tokius pačius rezultatus. Mano mėgstamiausi 
eksperimentai buvo tie, kuriuose pardavėjus ir pirkėjus papildėme 
trečia grupe - pasirinkėjais. Ne taip kaip pirkėjai, kurie prekei įsi- 
gyti turėjo leisti savo pačių pinigus, pasirinkėjai galėjo gauti arba 
puodelį, arba pinigų sumą, be to, jie nurodydavo, kokia pinigų 
suma juos tenkintų tiek pat, kiek ir ta prekė. Štai kokias pinigų 
sumas jie nurodė: 


Pardavėjai 7,12 dolerio 
Pasirinkėjai 3,12 dolerio 
Pirkėjai 2,87 dolerio 


Skirtumas tarp pardavėjų ir pasirinkėjų nurodytų sumų išties 
stebinantis, nes jie susiduria su tuo pačiu pasirinkimu! Jei esate 
pardavėjas, galite grįžti namo su puodeliu arba su pinigais, o jei 
esate pasirinkėjas, turite du lygiai tokius pačius pasirinkimus. 
Ilgalaikiai pasirinkto sprendimo padariniai abiem grupėms iden- 
tiški. Vienintelis skirtumas - to momento emocijos. Pardavėjų 
nustatyta aukšta kaina rodo nenorą atsisakyti objekto, kurį jie jau 
turi. Toks nenoras būdingas mažiems vaikams, kurie laikosi tvir- 
tai įsikibę kokio nors žaislo ir labai susijaudina, kai šis iš jų atima- 
mas. Nuostolių vengimas užkoduotas automatiškuose I sistemos 
vertinimuose. 

Pirkėjai ir pasirinkėjai nurodo panašias grynųjų sumas, nors 
pirkėjai už puodelį turi mokėti, o pasirinkėjai jį gauna už dyką. 
To ir reikėtų tikėtis, jei pirkėjai puodeliui pirkti išleistų pinigų ne- 
laikytų nuostoliais. Užrašyti smegenų veiklos rezultatai patvirtina 
skirtumą. Pardavimas tų prekių, kurias pardavėjas šiaip jau sunau- 
dotų, sudirgina tas smegenų sritis, kurios asocijuojasi su nenoru ir 
graužatimi. Pirkimas taip pat sudirgina tas sritis, bet tik tuomet, 

kai kainos atrodo pernelyg didelės, kai jaučiate, jog pardavėjas už- 
siprašė pinigų sumą, pranokstančią mainomąją vertę. Elektroen- 
cefalogramos" taip pat rodo, kad pirkimas itin mažomis kainomis 
teikia malonumo potyrį. 

Vertė grynaisiais, kurią pardavėjai nustato už puodelį, dau- 
giau nei dvigubai didesnė už pasirinkėjų ir pirkėjų nustatytą vertę. 
Santykis labai artimas nuostolių vengimo koeficientui renkantis 
rizikos sąlygomis, ko ir būtų galima tikėtis, jei ta pati pinigų gavi- 
mo ir netekties vertės funkcija būtų taikoma ir nerizikingiems, ir 
rizikingiems sprendimams“. Įvairių ekonomikos sričių tyrimuose 
minimas santykis 2:1. Taip pat į kainų pokyčius reaguoja ir namų 
ūkiai. Kaip prognozuotų ekonomistai, pirkėjai linkę pirkti daugiau 
kiaušinių, apelsinų sulčių ar žuvies kainoms krintant, mažiau -— 
kainoms kylant. Tačiau, priešingai ekonominės teorijos progno- 
zėms, kainos didėjimo poveikis'? (nuostoliai, palyginti su atskaitos 
tašku) maždaug du kartus stipresnis už laimėjimo poveikį. 

Eksperimentas su puodeliais taip ir liko įprastu turėjimo efekto 
įrodymu kartu su dar paprastesniu eksperimentu, kurį maždaug 
tuo pat metu paskelbė Jackas Knetschas. Jis paprašė dviejų klasių 
moksleivių užpildyti klausimyną, o atsakiusiems davė po dovaną, 
kuri buvo priešais juos viso eksperimento metu. Vienoje sesijoje 
prizas buvo brangus rašiklis, kitoje - šveicariško šokolado plytelė. 
Sesijos pabaigoje eksperimentuotojas parodė alternatyvią dovaną 
ir leido eksperimento dalyviams keistis dovanomis, tačiau tuo lei- 
dimu pasinaudojo tik apie 10 90 dalyvių. Dauguma gavusiųjų ra- 
šiklį jį ir pasiliko, o apdovanotieji šokoladu taip pat jo neatsisakė. 


PANAŠI Į PREKYBININKŲ MĄSTYSENA 


Perspektyvos teorijos pagrindinės idėjos yra šios: egzistuoja at- 
skaitos taškai, o nuostoliai atrodo didesni už atitinkamą naudą. Per 
daugelį metų surinkti rinkų stebėjimai įrodo tų sąvokų jėgą"!!. Ypač 

aiškūs buvo kooperatinių butų rinkos Bostone tyrimai"? nuosmu- 
kio metu. To tyrimo autoriai lygino panašių butų savininkų, įsigi- 
jusių tuos butus skirtingomis kainomis, elgesį. Racionalus veikėjas 
pirkimo kainos nesusieja su istorija - jam svarbi tik dabartinė buto 
rinkos vertė. Humanai nuosmukio paveiktos būsto rinkos sąlygo- 
mis mano kitaip. Savininkai, turintys aukštą atskaitos tašką ir dėl 
to susiduriantys su didesnių nuostolių pavojumi, už butus užsipra- 
šo didesnę kainą, jiems parduoti skiria ilgesnį laiką ir galų gale už 
juos gauna daugiau pinigų. 

Pademonstruoti pardavimo ir pirkimo kainų asimetriją (arba 
parodyti dar įtikinamesnį pardavimo ir pasirinkimo skirtumą) 
buvo labai svarbu pradinio atskaitos taško ir nuostolių vengimo 
idėjoms pagrįsti. Tačiau nesunku suprasti, kad atskaitos taškai yra 
kaitūs, ypač neįprastomis laboratorinėmis sąlygomis, ir kad pakei- 
tus atskaitos tašką turėjimo efekto galima išvengti. 

"Turėjimo efekto nelaukiama, kai savininkai savo prekes laiko 
ateities mainų vertės nešliais — įprastinėse komercinėse ir finansų 
rinkose tai plačiai paplitęs požiūris. Eksperimentinės ekonomikos 
specialistas Johnas Listas, tyrinėjęs prekybą kolekcininkų renka- 
momis beisbolo kortelėmis, pastebėjo, kad nauji biržos prekiau- 
tojai nenoriai skiriasi su turimomis kortelėmis, tačiau didėjant jų 
prekybinei patirčiai tas nenoras ilgainiui pranyksta. Dar labiau ste- 
bina, kad Listas nustatė, jog prekybos patirtis!? daro didelį poveikį 
naujų prekių turėjimo efektui. 

Viename tokių kolekcininkų susibūrime Listas iškabino skelbi- 
mą, kviečiantį dalyvauti trumpame tyrime, ir pažadėjo, kad jo da- 
lyviai gaus po mažą dovanėlę - puodelį kavai arba tokios pat vertės 
šokolado plytelę. Tos dovanėlės buvo paskirstytos kaip pakliuvo. 
Savanoriams jau rengiantis išvykti, Listas kiekvienam iš jų pasakė: 
„Mes davėme jums puodelį (arba šokolado plytelę), bet jei pano- 
rėsite, galite jį iškeisti į šokolado plytelę (arba puodelį)“ Tiksliai 
pakartojęs ankstesnį Jacko Knetscho eksperimentą, Listas nustatė, 

kad tik 18 90 nepatyrusių rinkos prekiautojų panoro savo dovanas 
mainyti į kitas. O patyrę rinkos prekiautojai, priešingai, neparodė 
nė pėdsako turėjimo efekto: 48 90 jų savo dovanas išmainė! Bent 
jau rinkos aplinkoje, kurioje tokie mainai norma, jie neparodė jo- 
kio nenoro tą daryti. 

Jackas Knetschas taip pat“ atliko eksperimentų, kuriuose sub- 
tiliomis manipuliacijomis pasiekė, kad turėjimo efektas išnyktų. 
Eksperimento dalyviai turėjimo efektą demonstravo tik tuo atve- 
ju, jei kokį nors daiktą kurį laiką prieš sužinodami apie galimybę jį 
išmainyti turėjo fiziškai. Senų įsitikinimų ekonomistams gali kilti 
pagunda sakyti, kad Knetschas per daug laiko praleido su psicho- 
logais, nes jo eksperimentinės manipuliacijos rodė, jog jam rūpi tie 
kintamieji, kurie svarbūs socialiniams psichologams. Ir iš tikrųjų, 
eksperimentinės ekonomikos specialistų ir psichologų skirtingi 
metodologiniai interesai jų tebevykstančioje diskusijoje apie turė- 
jimo efektą" aiškiai pastebimi. 

Aišku, patyrę prekiautojai išmoko užduoti tinkamą klausimą: 
„Kokio dydžio mano noras turėti tą puodelį, palyginti su kitais 
daiktais, kuriuos galėčiau turėti vietoj jo?“ Tai - ekonų užduoda- 
mas klausimas, sulig juo turėjimo efektas išnyksta, nes asimetrija 
tarp gavimo malonumo ir netekties širdgėlos tampa nebesvarbi. 

Pastarieji „sprendimų priėmimo skurdo sąlygomis“ psicholo- 
gijos tyrimai rodo, kad neturtingieji — dar viena žmonių grupė, 
kurioje nereikėtų tikėtis aptikti turėjimo efektą. 

Pagal perspektyvos teoriją būti neturtingam reiškia gyventi 
žemiau savo atskaitos taško. Yra dalykų, kurių neturtingiesiems 
reikia, tačiau jie negali jų sau leisti, todėl visą laiką „skendi nuos- 
toliuose“. Todėl tos menkos lėšos, kurias jie gauna, laikomos ne 
nauda, o tik nuostolių sumažėjimu. Pinigai padeda truputį pakil- 
ti aukštyn, priartėti prie atskaitos taško, bet neturtingieji visada 
pasiliks vertės funkciją vaizduojančios kreivės statmenoje atkar- 


poje. 


392 + PASIRINKIMAI 


Neturtingi žmonės!“ mąsto panašiai kaip prekiautojai, bet jų 
varomosios jėgos visai kitokios. Ne taip kaip prekiautojai, jie nėra 
abejingi gavimo ir netekties skirtumams. Jų problema ta, kad jie 
neturi kitokių pasirinkimų, išskyrus nuostolius. Pinigai, išleisti 
vienam dalykui įsigyti, reiškia kito dalyko, kurį būtų galima įsigy- 
ti vietoj šio, netektį. Neturtingiesiems išlaidos reiškia nuostolius. 

Visi pažįstame žmonių, kuriems pinigų leidimas skausmingas, 
nors objektyviai vertinant jie pasiturintys. Gali būti ir kultūrinių 
požiūrio į pinigus skirtumų, ypač į jų leidimą savo užgaidoms 
tenkinti ar prabangos dalykams, tokiems, kaip dekoratyvinis puo- 
delis. Tokie skirtumai gali paaiškinti didelį rezultatų nesutapimą 
atliekant „puodelių tyrimą“ Jungtinėse Valstijose ir Jungtinėje Ka- 
ralystėje!'. Pirkimo ir pardavimo kainos smarkiai skiriasi ekspe- 
rimentuose, atliktuose su Jungtinių Valstijų studentų imtimis, ta- 
čiau tie skirtumai kur kas mažesni negu tarp anglų studentų. Apie 
turėjimo efektą dar daug ką reikės išsiaiškinti. 


ŠNEKOS APIE TURĖJIMO EFEKTĄ 
„Jai buvo vis tiek, kurias iš dvejų pareigų gaus, bet jau kitą dieną po 
to, kai jos paaiškėjo, ji nebenorėjo jų keisti į kitas. Turėjimo efektas!“ 


„Tos derybos niekur neveda, nes abiem pusėms sunku daryti nuolai- 
dų, net kai mainais už jas gali kažką gauti. Nuostoliai atrodo didesni 
už naudą.“ 


„Jiems pakėlus kainas paklausa sumažėjo.“ 


„Jam tiesiog nepriimtina mintis parduoti savo namą pigiau, negu jį 
pirko. Tai nuostolių vengimo požymis.“ 


„Jis šykštuolis, kiekvieną išleistą dolerį laikantis nuostoliu.“ 

Nesėkmės 


Nuostolių vengimo koncepcija — neabejotinai svarbiausias psi- 
chologijos indėlis į elgsenos ekonomiką. Tai keista, nes pati idėja, 
kad žmonės daugelį rezultatų traktuoja kaip naudą ir nuostolius, 
o nuostoliai jiems atrodo didesni už naudą, nieko nestebina. Su 
Amosu dažnai pajuokaudavome, kad nagrinėjame klausimą, apie 
kurį nemažai išmanė dar mūsų senelės. Tačiau iš tikrųjų žinome 
daugiau už savo seneles ir jau galime nuostolių vengimą įterpti į 
platesnio dviejų sistemų psichikos modelio kontekstą, kaip ir bi- 
ologinį bei psichologinį požiūrius, pagal kuriuos negatyvumas ir 
vengimas svarbesni už pozityvumą ir priartėjimą. 

Nuostolių vengimo pasekmes galima atsekti labai įvairiais ste- 
bėjimais: kompensacija už pamestus vežamus daiktus padengia 
tik jų faktinę kainą; įgyvendinti didelio masto reformų dažnai 
nepavyksta; profesionalūs golfo žaidėjai kamuoliuką smūgiuoja 
daug tiksliau, jei siekia normalaus, o ne pranokstančio jų lygį re- 
zultato. 

Kad ir kokia protinga buvo mano senelė, ją tikrai būtų nuste- 
binusios konkrečios prognozės, daromos remiantis bendro pobū- 
džio idėja, kurią ji laikė akivaizdžia. 

NEGATYVUMO VYRAVIMAS 


12 pav. 


Žiūrint į kairįjį paveikslėlį jūsų pulsas padažnėjo!. Tai atsitiko dar 
net nespėjus įvardyti, kas tame paveikslėlyje keista. Po kiek lai- 
ko greičiausiai atpažinote, kad tai — išsigandusio žmogaus akys. 
O dešiniajame paveikslėlyje matomos akys, susiaurėjusios dėl paki- 
lusių besišypsančio žmogaus skruostų, išreiškia laimės pojūtį, bet 
jos jaudina kur kas mažiau. Abu paveikslėliai buvo parodyti žmo- 
nėms, tiriamiems smegenų skeneriu. Kiekvienas iš jų šmėstelėjo 
tik akimirksnį, trumpesnį nei 0,02 sekundės, o po to iš karto buvo 
užmaskuotas „vizualiniu triukšmu“ - kaip pakliuvo išsidėsčiusiais 
tamsiais ir šviesiais kvadratais. Nė vienas iš stebėtojų net nesuvokė 
matęs tuos paveikslėlius, bet viena jų smegenų dalis neabejotinai 
žinojo. Žinojo migdolinis branduolys, kurio svarbiausias vaidmuo 
smegenyse - būti „pavojaus centru“, nors jį sužadina ir kitos emoci- 
nės būsenos. Smegenų atvaizdai parodė, kad migdolinis branduo- 
lys intensyviai reaguoja į grėsmingą paveikslėlį, kurio stebėtojas net 
nespėja pamatyti. Greičiausiai informacija apie tą pavojų, apeidama 
smegenų žievės vizualinį centrą“, atsakingą už sąmoningą „maty- 
mą“, keliavo supergreitu nervų kanalu, vedančiu tiesiai į smegenų 
dalį, apdorojančią jausmus. Dėl to paties kanalo ir paveikslėliai su 
piktų veidų atvaizdais (potenciali grėsmė) apdorojami greičiau? ir 
efektyviau negu paveikslėliai su laimingais veidais. Kai kurie eks- 
perimentuotojai tvirtino, kad koks nors piktas veidas laimingų vei- 
dų minioje ryškiai išsiskiria“, tačiau vienas laimingas veidas piktų 
veidų minioje lieka nepastebimas. Žmonių ir kitų gyvūnų smege- 
nyse yra mechanizmas, kurio paskirtis - teikti pirmenybę blogoms 
naujienoms. Plėšrūnui pastebėti reikalingą laiką sutrumpindamas 
net ir vos keliomis šimtosiomis sekundės, tas mechanizmas padi- 

dina gyvūno šansus sulaukti reprodukcinio amžiaus. I sistemos 
automatiška veikla atspindi mūsų evoliucijos istoriją. Jokio panašiu 
greičiu veikiančio mechanizmo, skirto geroms naujienoms atpažin- 
ti, nepavyko aptikti. Žinoma, ir mes, ir kiti artimi mums gyvūnai 
greitai reaguojame į poravimosi ar mitybos signalus, o reklamuo- 
tojai atsižvelgia į tai kurdami skelbimus. Vis dėlto grėsmės užima 
privilegijuotą padėtį galimybių atžvilgiu, kaip ir turėtų būti. 

Smegenys greitai reaguoja net į perdėm simbolines grėsmes. 
Emocingi žodžiai tuoj pat patraukia dėmesį, o bloga reiškiantys 
žodžiai (pavyzdžiui, karas, nusikaltimas) dėmesį atkreipia grei- 
čiau negu pozityvius dalykus reiškiantys žodžiai (taika, meilė). 
Nors jokios tikros grėsmės nėra, vien tik blogo įvykio paminėjimą 
I sistema traktuoja kaip potencialų pavojų. Kaip jau matėme pir- 
ma, minėdami žodį vemti, kokio nors dalyko simbolis silpnesniu 
pavidalu asociatyviai sužadina daugelį su realiu dalyku susijusių 
reakcijų, įskaitant fiziologinę emocijų raišką ir netgi silpnas ten- 
dencijas vengti ar stengtis suartėti, atšokti ar priartėti. Jautrumas 
grėsmėms apima ir nuomonių, su kuriomis kategoriškai nesutin- 
kame, apdorojimą. Pavyzdžiui, priklausomai nuo požiūrio į euta- 
naziją, smegenims pakaks mažiau kaip ketvirtadalio sekundės pa- 
stebėti „grėsmę“ sakinyje, prasidedančiame žodžiais „manau, kad 
eutanazija priimtina (nepriimtina)...? 

Psichologas Paulas Rozinas, bjaurėjimosi srities tyrimų specia- 
listas, pastebėjo, kad net ir vienas tarakonas gali visiškai sugadin- 
ti visą dubenėlį vyšnių, o viena vyšnia nė kiek nepakenks pilnam 
dubenėliui tarakonų. Pasak jo, neigiami dalykai lenkia teigiamus 
daugeliu būdų, o nuostolių vengimas - viena iš daugelio plačiai 
paplitusio negatyvumo vyravimo apraiškų“. Kiti mokslininkai 
straipsnyje pavadinimu Bad Is Stronger Than Good (Blogis stipresnis 
už gėrį) to įrodymus apibendrino taip: „Blogos emocijos, blogi tėvai, 
blogas grįžtamasis ryšys daro didesnį poveikį negu geri, o infor- 
macija apie blogus dalykus apdorojama kruopščiau negu apie ge- 

rus. Individas labiau motyvuotas vengti blogų savęs apibūdinimų, 
negu siekti gerų. Blogi įspūdžiai ir blogi stereotipai susiformuoja 
greičiau ir yra atsparesni paneigimui' negu geri“ Jie cituoja Johną 
Gottmaną, gerai žinomą vedybinių santykių specialistą, pastebė- 
jusį, kad ilgalaikė vedybinių santykių sėkmė daug labiau priklau- 
so nuo neigiamų dalykų vengimo, negu nuo teigiamų ieškojimo. 
Jo nuomone, stabiliems santykiams reikia, kad gerosios sąveikos 
viršytų blogąsias bent 5 kartus. Kitos socialinės srities asimetrijos 
stulbina dar labiau. Visi žinome, kad draugystę, kuriai išugdyti gal- 
būt prireikė ne vienų metų, gali sugriauti vienas neatsargus poelgis. 

Kai kurie gėrio ir blogio skirtumai įtvirtinti biologinėje prigim- 
tyje. Vaikai ateina į šį pasaulį pasirengę reaguoti į skausmą kaip į 
blogį, o į malonius dalykus (tam tikru mastu) kaip į gėrį. Tačiau 
daugelyje situacijų riba tarp gero ir blogo yra atskaitos taškas, kuris 
laikui bėgant kinta ir priklauso nuo tiesioginių aplinkybių. Įsivaiz- 
duokite, kad šaltą naktį lietui pliaupiant atsidūrėte laukuose men- 
kai apsirengę, tad drabužiai permirko. Žvarbus vėjas dar labiau 
didina kančias. Prieinate didelę uolą, kuri šiek tiek apsaugo nuo 
stichijos siautėjimo. Biologas Michelis Cabanacas tai, ką patiriate 
tuo momentu, pavadintų dideliu malonumu, nes ta patirtis, kaip 
malonumui ir priklauso, rodo biologiškai reikšmingo aplinkybių 
pagerėjimo“ kryptį. Žinoma, tas malonus palengvėjimas truks ne- 
ilgai, užlindę už tos uolos netrukus vėl imsite drebėti nuo šalčio ir 
tai skatins ieškoti dar geresnio prieglobsčio. 


TIKSLAI - GAIRĖS 


Nuostolių vengimas susijęs su dviejų motyvų sąlyginiu stiprumu: 
labiau stengiamės išvengti nuostolių, negu gauti naudos, nepraloš- 
ti, negu išlošti. Gairė kartais būna dabartinė padėtis, status guo, 
bet gali būti ir tikslas, kurį norime pasiekti ateityje: to tikslo nepa- 


siekimą laikysime pralaimėjimu, o jo viršijimą - laimėjimu. Kaip 

ir reikėtų tikėtis, turint galvoje negatyvumo vyravimą, tie du mo- 
tyvai nėra vienodai stiprūs?. Troškimas kelyje į tikslą išvengti ne- 
sėkmių daug stipresnis už norą jį pranokti. 

Žmonės dažnai užsibrėžia trumpalaikius tikslus ir stengiasi 
juos pasiekti, bet nebūtinai viršyti. Tikėtina, kad pasiekę artimiau- 
sią tikslą jie sumažins pastangas, nors pasiekti rezultatai kartais 
prieštarauja ekonominei logikai. Pavyzdžiui, Niujorko taksi vai- 
ruotojai gali užsibrėžti, kiek pajamų ketina gauti per mėnesį ar per 
metus, bet paprastai jų pastangos priklauso nuo to, kiek pajamų jie 
numatę surinkti tą dieną. Žinoma, dienos tikslą pasiekti (ir viršyti) 
vieną dieną lengviau, kitą sunkiau. Lietingą dieną Niujorko taksi 
vairuotojai niekada ilgesnį laiką nestovi be darbo ir greitai pasiekia 
tos dienos tikslą. Visai kitaip, kai oras gražus - tada tenka ilgai va- 
žinėti gatvėmis ieškant keleivių. Pagal ekonominę logiką reikėtų, 
kad taksi vairuotojai lietingomis dienomis dirbtų ilgiau, o kai oras 
gražus - patinginiautų, pasinaudotų proga „nusipirkti“ laisvo lai- 
ko mažesne kaina. Tačiau nuostolių vengimo logika diktuoja visai 
ką kita: taksi vairuotojai, siekiantys per dieną surinkti užsibrėžtą 
pajamų kiekį, gražią dieną, kai keleivių mažai, dirbs daug ilgiau, o 
lietingą dieną, kai lietaus permerkti keleiviai"? vienas per kitą prašo 
juos kur nors nuvežti, baigs darbą labai anksti. 

Ekonomistai Devinas Pope'as ir Maurice Schweitzeris iš Pen- 
silvanijos universiteto mano, kad golfas yra puikus atskaitos taško 
pavyzdys: jo vaidmenį atlieka paras. Kamuoliukui įvaryti į kiekvie- 
ną duobutę golfo trasoje reikia tam tikro smūgių skaičiaus. Paras 
nustato, kiek smūgių reikia geram (bet ne puikiam) rezultatui pa- 
siekti. Golfo profesionalas paukštelį (birdie - smūgių skaičių, vienu 
mažesnį už parą) laiko nauda, o bugį (bogey - smūgių skaičių, vie- 
nu didesnį už parą) - nuostoliu. Tie ekonomistai palygino dvi situ- 
acijas, su kuriomis žaidėjas gali susidurti priartėjęs prie duobutės: 


+ smūgiuoti, kad išvengtų bugio, 
+ smūgiuoti, kad pasiektų paukštelį. 

Golfo žaidime svarbus kiekvienas smūgis, o profesionalų žaidi- 
me jis gali kainuoti labai daug. Tačiau pagal perspektyvos teoriją 
vieni iš smūgių svarbesni, kiti ne tokie svarbūs. Jei nepavyksta pa- 
siekti paro, nesėkmė laikoma nuostoliu, o jei nepavyksta pasiekti 
paukštelio, nesėkmė laikoma ne nuostoliu, o tik neišnaudota proga 
gauti naudos. Remdamiesi nuostolių vengimo principu, Pope'as ir 
Schweitzeris samprotavo, kad žaidėjai turėtų truputį labiau steng- 
tis siekdami paro (ir norėdami išvengti bugio), negu siekdami 
paukštelio. Jie labai išsamiai išanalizavo daugiau kaip 2,5 milijono 
smūgių tai prognozei patikrinti. 

Ir buvo teisūs. Nepriklausomai nuo smūgio kokybės - lengvas 
ar sunkus, bet kokiu atstumu nuo duobutės žaidėjams geriau sekė- 
si smūgiuoti siekiant paro, negu paukštelio. Sėkmės skirtumas sie- 
kiant paro (vengiant bugio) ar siekiant paukštelio buvo 3,6 90. Tas 
skirtumas nėra banalus. Vienas iš tų tyrimų „dalyvių“ buvo Tigeris 
Woodsas. Savo didžiausios sėkmės metais jis sugebėdavo vienodai 
gerai smūgiuoti siekdamas ir paukštelių, ir paro; tai jo vidutinį tur- 
nyrų rezultatą galėjo pagerinti vienu smūgiu, o pajamas per sezoną 
padidinti beveik milijonu dolerių. 

Įnirtingai kovojantys varžovai siekdami paukštelių tikrai ne- 
priima sąmoningų sprendimų smūgiuodami atsipalaiduoti, tačiau 
intensyvus bugių vengimas, atrodo, prisideda prie jų ypatingo su- 
sikaupimo to momento užduočiai atlikti. Tas golfo smūgių tyrimas 
atskleidžia teorinės sąvokos, kaip mąstymo pagalbinės priemonės, 
galią. Kas galėjo pamanyti, kad verta ištisus mėnesius analizuoti 
smūgius siekiant paro ir paukštelio? Nuostolių vengimo idėja, ne- 
stebinanti nieko, išskyrus galbūt tik kai kuriuos ekonomistus, su- 
kūrė tikslią neintuityvią hipotezę ir atvedė tyrinėtojus prie visus, 
įskaitant ir profesionalius golfo žaidėjus, nustebinusio rezultato. 

APGINTI STATUS GUO0 


Jei tik esate nusiteikę ieškoti, motyvų vengti nuostolių ir siekti 
naudos intensyvumo asimetrija matoma beveik visur. Šis reiški- 
nys būdingas visoms deryboms. Tipinės situacijos — derybos su 
darbuotojais ir tarptautinės diskusijos dėl prekybos ar ginkluotės 
apribojimo. Dabartinės sąlygos apibrėžia atskaitos taškus, o siū- 
lomi bet kurio susitarimo aspekto pokyčiai neišvengiamai laiko- 
mi nuolaida, kurią viena pusė daro kitai. Nuostolių vengimas su- 
kuria asimetriją, kuri trukdo pasiekti susitarimą. Jūsų padarytas 
nuolaidas vertinu kaip savo naudą, tačiau jūs jas priskiriate prie 
nuostolių. Jos sukelia jums daugiau nepasitenkinimo, negu sutei- 
kia man malonumo. Neišvengiamai priskirsite joms didesnę vertę 
negu aš. Žinoma, tą patį galima pasakyti ir apie man labai skaus- 
mingas nuolaidas, kurių reikalaujate iš manęs, ir man atrodo, kad 
vertinate jas nepakankamai! Ypač sunku derėtis dėl mažėjančio 
„pyrago“, nes tokiais atvejais tenka tartis dėl nuostolių pasidaliji- 
mo. Derėdamiesi dėl didėjančio „pyrago“ žmonės linkę elgtis daug 
nerūpestingiau. 

Didelė dalis tos informacijos, kuria derybininkai keičiasi dery- 
bų metu, yra mėginimai pranešti apie atskaitos tašką" ir „pririšti“ 
prie jo kitą pusę. Ta informacija ne visada nuoširdi. Derybininkai 
dažnai apsimeta esą labai prisirišę prie ko nors (pavyzdžiui, prie 
tam tikro tipo raketų, kai deramasi dėl ginkluotės mažinimo), nors 
iš tikrųjų jie tai laiko derėjimosi objektu ir ketina galų gale to atsi- 
sakyti mainais už kažką kita. Derybininkams turi įtakos abipusiš- 
kumo norma, todėl nuolaida, pateikiama kaip skausminga, prašosi 
ne mažiau skausmingos (ir galbūt ne mažiau nenuoširdžios) kito 
dalyvio nuolaidos. 

Gyvūnai, įskaitant ir žmones, atkakliau kovoja siekdami ko 
nors neprarasti, negu kažką įgyti. Savo teritorijas turinčių gyvū- 
nų atveju šiuo principu paaiškinama besiginančiųjų sėkmė. Bio- 

logai pastebėjo, kad „kai teritorijos turėtojui jo varžovas meta iš- 
šūkį, pirmasis beveik visada laimi" — paprastai per kelias sekun- 
des“. Kalbant apie žmones, ta pačia paprasta taisykle paaiškinama 
didelė dalis to, kas vyksta institucijoms bandant persitvarkyti, 
kompanijoms vykdant „reorganizacijas“ ir „restruktūrizacijas“, 
racionalizuojant biurokratijos veiklą, supaprastinant mokesčių 
kodeksą, sumažinant išlaidas medicinai. Pagal pradinį sumanymą 
bet kokios reformos planas, nepaisant bendro pobūdžio pažangos, 
daugeliu atvejų padalija žmones į potencialius laimėtojus ir pralai- 
mėjusiuosius. Tačiau jei tik tos dvi reformos šalys turi kokios nors 
politinės įtakos, tai potencialiai turinti pralaimėti šalis bus akty- 
vesnė ir veiks ryžtingiau už potencialiai turinčią laimėti šalį. Re- 
zultatas bus šališkas pirmosios naudai ir neišvengiamai brangesnis 
bei mažiau efektyvus, negu planuota iš pradžių. Reformos papras- 
tai apima ir senesnių susitarimų punktus, išlaikančius savo galią 
ir apsaugančius dabartinius akcininkus, pavyzdžiui, kai dabartinė 
darbo jėga sumažėja veikiau dėl natūralių veiksnių, negu dėl atlei- 
dimų iš darbo, ar kai atlyginimų ir premijų mažinimas taikomas 
tik priimamiems naujiems darbuotojams. Nuostolių vengimas — 
galinga konservatyvi jėga tiek institucijų, tiek individų gyvenime, 
palyginti su status guo, palanki tik minimaliems pokyčiams. Kon- 
servatyvumas padeda išlaikyti stabilumą savo aplinkoje, vedybi- 
niame gyvenime, darbe; tai traukos jėga, neleidžianti mūsų gyve- 
nimui subyrėti ir laikanti jį netoli atskaitos taško. 


NUOSTOLIŲ VENGIMAS TEISINĖJE SISTEMOJE 


Per tuos metus, kuriuos praleidome kartu dirbdami Vankuvery- 
je, Richardas Thaleris, Jackas Knetschas ir aš buvome įtraukti į 
ekonominių sandorių sąžiningumo tyrimą. Taip atsitiko iš dalies 
dėl to, kad domėjomės šia tema, kad radosi tokia galimybė ir kad 
buvome įsipareigoję kas savaitę parengti po naują socialinį klausi- 

myną. Kanados žvejybos ir vandenynų tyrimų ministerija vykdė 
Toronto bedarbių specialistų programą - jiems buvo mokama už 
telefonines apklausas. Didelė apklausėjų komanda dirbo vakarais, 
kad darbas nenutrūktų, jai nuolat reikėjo naujų klausimų. Per Jac- 
ką Knetschą susitarėme kas savaitę parengti po klausimyną - ke- 
turis spalvomis pažymėtus variantus. Galėjome užduoti klausimus 
apie bet ką, vienintelis apribojimas buvo tas, kad klausimyne turė- 
jo būti bent viena užuomina apie žuvis, šitaip jį susiejant su minis- 
terijos misija. Tas darbas tęsėsi ilgus mėnesius ir mes mėgavomės 
galimybe surinkti daugybę duomenų. 

Tyrėme viešąją nuomonę apie tai, kas laikoma nesąžiningu pre- 
kybininkų, tarnautojų ir žemvaldžių elgesiu". Labiausiai mums 
rūpėjo išsiaiškinti, ar gėda elgtis nesąžiningai gali apriboti pelno 
siekį. Nustatėme, kad gali. Taip pat nustatėme, kad moralės taisy- 
klės, pagal kurias žmonės vertina firmų „padorumą“, brėžia labai 
aiškią takoskyrą tarp nuostolių ir naudos. Pagrindinis principas 
yra tas, kad gaunamas atlyginimas, kaina ar nuomos mokestis nu- 
stato orientyrą - normą, kurios negalima pažeisti. Laikoma, kad 
firma elgiasi nederamai, jei ji to atskaitos taško atžvilgiu atsiradu- 
sius nuostolius perkelia ant klientų ar darbuotojų pečių, nebent ji 
gintų kokias nors savo pačios teises. Apsvarstykite šį pavyzdį: 

Ūkinių prekių parduotuvė kastuvus sniegui kasti pardavinėjo po 


15 dolerių. Kitą dieną po didelės pūgos jų kaina pakilo iki 20 dolerių. 
Įvertinkite šį poelgį kaip: 


Visai deramą  Priimtiną  Nederamą Labai nederamą 


Pagal įprastą ekonomikos modelį ta ūkinių prekių parduotuvė el- 
giasi tinkamai, į padidėjusią paklausą reaguodama kainos pakė- 
limu. Tačiau mūsų tyrimo dalyviai su tuo nesutiko: 82 90 jų tokį 
poelgį įvertino kaip nederamą ar labai nederamą. Matyt, kainą iki 
pūgos jie laikė atskaitos tašku, o padidėjusią kainą - nuostoliu, kurį 
parduotuvė primeta savo pirkėjams ne dėl to, kad būtų priversta 

taip elgtis, o tiesiog kad pasitaikė proga pasipelnyti. Nustatėme, jog 
pagrindinė deramo elgesio taisyklė — neleistina pasinaudojus rin- 
kos galia patirtus nuostolius primesti kitiems. Toliau pateiktas pa- 
vyzdys iliustruoja šią taisyklę kitame kontekste (doleriais išreikštas 
kainas reikėtų pakoreguoti atsižvelgiant į maždaug 100 96 dydžio 
infliaciją nuo tų duomenų rinkimo - 1984 metų): 


Mažas fotokopijavimo skyrius turi tik vieną darbuotoją, kuris čia dirba 
jau šešis mėnesius, gaudamas 9 dolerius už valandą. Šiam verslui ir to- 
liau sekasi neblogai, tačiau užsidarė šiame rajone veikęs fabrikas ir labai 
padidėjo nedarbas. Kitos mažos dirbtuvėlės panašiems kaip fotokopija- 
vimas darbams dabar samdo patikimus darbininkus, mokėdamos jiems 
tik 7 dolerius už valandą. Todėl to skyriaus savininkas fotokopijuotojo 
užmokestį sumažina iki 7 dolerių už valandą. 


Respondentai nepritarė tokiam jo elgesiui - 83 96 įvertino kaip ne- 
deramą ar labai nederamą. Tačiau šį klausimą truputį pakeitus pa- 
aiškėja darbdavio įsipareigojimų kilmė. Pelningai veikiančio sky- 
riaus didelio nedarbo rajone fonas išlieka tas pats, bet: 


Dabartinis fotokopijuotojas išeina iš darbo ir savininkas nusprendžia 
naujam žmogui mokėti 7 dolerius už valandą. 


Didžioji dauguma (73 96) respondentų tokį jo poelgį palaikė pri- 
imtinu. Greičiausiai jie manė, kad darbdavys neturėjo moralinio 
įsipareigojimo mokėti jam 9 dolerius už valandą. Teisė gauti tokį 
atlyginimą yra asmeninė: išėjęs darbuotojas turėjo teisę išsaugoti 
savo atlyginimą, net jei rinkos sąlygos leistų darbdaviui jį suma- 
žinti. Jį pakeitęs naujas darbuotojas neturėjo teisės į ankstesnio 
darbuotojo atlyginimą, nes neturėjo orientyro, todėl darbdavys 
galėjo sumažinti atlyginimą nebijodamas, kad toks jo poelgis bus 
pasmerktas kaip nederamas. 

Firma taip pat turi savo teisę - teisę išlaikyti dabartinį pelną. Jei 
ji susiduria su pavojumi patirti nuostolių, tuos nuostolius leistina 
primesti kitiems. Didžioji dauguma respondentų manė, kad firma 

gali mažinti savo darbininkų atlyginimus, jeigu jos pelningumas 
mažėja. Apibūdinome taisykles, kaip apibrėžti firmos ir individų, 
su kuriais ji sąveikauja, dvejopas teises. Iškilus pavojui, firma turi 
teisę elgtis savanaudiškai. Ji gali net nelaukti, kad pastarieji prisi- 
imtų dalį patiriamų nuostolių, o tiesiog perkelti šiuos ant jų pečių. 

Taikomos įvairios taisyklės, ką firma gali daryti, kad padidintų 
savo pelną ar išvengtų jo sumažėjimo. Firmai sumažinus gamy- 
bos išlaidas, deramo elgesio taisyklės nereikalauja, kad padidėjusį 
pelną ji dalytųsi su pirkėjais ar savo darbuotojais. Žinoma, mūsų 
respondentai teigiamai vertino firmos dosnumą jos pelnui didė- 
jant - laikė ją sąžiningesne, bet nelaikė nesąžininga ir šitaip nesiel- 
giančios firmos. Jie piktindavosi tik tada, kai firma, naudodamasi 
savo galiomis, nutraukdavo neoficialias sutartis su darbininkais 
ar klientais ir siekdama dar didesnio pelno nuostolius primesdavo 
kitiems. Svarbiausias ekonominio sąžiningumo tyrinėtojų užda- 
vinys — ne identifikuoti idealų elgesį, bet surasti ribą, skiriančią 
priimtiną elgesį nuo gėdingų ir baustinų veiksmų. 

Netryškome optimizmu pranešimą apie šiuos tyrimus pateik- 
dami žurnalui American Economic Review. Mūsų straipsnis metė 
iššūkį tuo metu tarp daugelio ekonomistų paplitusiai nuomonei, 
kad ekonominis elgesys grindžiamas savininko interesais ir kad 
rūpinimasis sąžiningumu apskritai su tuo nesusijęs. Kliovėmės ir 
ekonomistų dažniausiai ne itin gerbiamais įrodymais — atsakymais 
į tyrimo klausimus. Tačiau šio žurnalo redaktorius nusiuntė mūsų 
straipsnį įvertinti dviem ekonomistams, kurie tų įprastų pažiūrų 
nesilaikė (vėliau sužinojome, kas jie tokie; jie buvo draugiškiausi 
iš visų, kokius tik redaktorius pajėgė surasti). Redaktoriaus pasi- 
rinkimas buvo teisingas. Tas mūsų straipsnis dažnai cituojamas, 
jo išvados atlaikė laiko išbandymą. Naujesni tyrimai patvirtino su 
orientyru siejamus sąžiningumo stebėjimus ir kartu parodė, kad 
rūpintis sąžiningumu ekonomiškai svarbu" — tą mes įtarėme, bet 
įrodyti negalėjome. Sąžiningumo taisykles pažeidžiantys darbda- 

viai baudžiami produktyvumo mažėjimu, o prekybininkai, kurie 
laikosi nederamos kainodaros politikos, gali sulaukti pardavimų 
sumažėjimo. Iš naujo prekių katalogo sužinoję, kad prekybininkas 
atpigino produktą, kurį jie neseniai pirko iš jo brangiau, žmonės 
15 90 sumažino pirkimų iš jo apimtį — prekybininkas iš kiekvieno 
pirkėjo negavo vidutiniškai po 90 dolerių. Matyt, pirkėjai mažesnę 
kainą laikė atskaitos tašku ir manė, kad mokėdami brangiau nei 
reikia patyrė nuostolių. Be to, pikčiausiai reagavo tie pirkėjai, kurie 
pirko daugiausia prekių didesnėmis kainomis. Taigi naujajame ka- 
taloge sumažinus kainas parduotuvės nuostoliai gerokai pranoko 
laukiamą naudą. 

Neteisingai primesti nuostolius kitiems kartais rizikinga, nes 
aukos gali duoti atkirtį. Be to, eksperimentai rodo, kad ir pašali- 
niai nederamo elgesio stebėtojai dažnai prisideda prie atsakomųjų 
veiksmų. Neuroekonomistai (mokslininkai, derinantys ekonomi- 
ką su smegenų tyrimais) magnetinio rezonanso tomografais tyrė 
tokių „silpnųjų gynėjų“ smegenis. Įdomu, kad „altruistinę bausmę“ 
lydi“ padidėjęs smegenyse esančių „malonumo centrų“ aktyvu- 
mas. Regis, socialinės tvarkos ir deramo elgesio taisyklių palaiky- 
mas tokiu būdu pats savaime yra atlygis už pastangas. „Altruisti- 
nės bausmės“ gali būti ir savotiška „rišamoji medžiaga“, sauganti 
visuomenes nuo subyrėjimo. Tačiau mūsų smegenys nenusiteiku- 
sios už dosnumą atlyginti tokiu pat mastu, kaip bausti už šykštu- 
mą. Čia ir vėl susiduriame su ryškia nuostolių ir naudos asimetrija. 

Nuostolių vengimo ir normos (teisės į ką nors) įtaka toli gražu 
neapsiriboja tik finansinėmis operacijomis. Juristai netruko su- 
prasti jų poveikio teisei ir teisingumo vykdymui. Viename tyrime 
Davidas Cohenas ir Jackas Knetschas teismo sprendimuose rado 
daug pavyzdžių, liudijančių ryškų skirtumą tarp tikrųjų nuostolių 
ir prarasto pelno“. Pavyzdžiui, prekybininkas, kurio prekės pra- 
dingo transportavimo metu, gali tikėtis kompensacijos už patirtus 
nuostolius, bet ne už prarastą pelną. Gerai žinoma taisyklė, kad 

nuosavybės teisė sudaro devynias dešimtąsias teisės, patvirtina 
atskaitos taško moralinį statusą. Naujesnėje diskusijoje Eyalis Za- 
miras išsakė provokuojamą teiginį, kad teisėje egzistuojantis nuos- 
tolių atlyginimo ir prarasto pelno kompensavimo skirtumas gali 
būti pateisintas jų asimetriniu poveikiu" individo gerovei. Jei pa- 
tyrę nuostolių žmonės kenčia labiau už tuos, kuriems tik nepavyko 
gauti naudos, pirmieji nusipelno ir didesnės teisinės apsaugos. 


ŠNEKOS APIE NUOSTOLIUS 


„Ši reforma nepavyks. Tie, kurie dėl jos gali pralošti, kovos įnirtingiau 
negu tie, kuriems ji gali duoti naudos.“ 

„Visi jie mano, kad kitiems nuolaidos mažiau skausmingos. Be abejo, 
abi pusės klysta. Tai tik nuostolių asimetrijos apraiška.“ 


„Supratus, kad „pyragas“ didėja, jiems bus lengviau persvarstyti su- 
sitarimą. Juk jie skirsto ne nuostolius, o naudą.“ 


„Nuomos kainos čia pastaruoju metu pakilo, bet mūsų nuomininkai 
nemano, jog būtų teisinga, jei ir mes ją padidintume. Jie jaučia turį 
teisę į dabartines nuomos sąlygas.“ 

„Mano klientai nesipiktina, kad pakėliau kainą, nes žino, jog mano 
išlaidos padidėjo. Jie pripažįsta mano teisę ir toliau dirbti pelningai.“ 

Keturgubas modelis 


Kiekvieną kartą, kai vertinate kokį nors sudėtingą objektą - au- 
tomobilį, kurį ketinate pirkti, būsimą žentą ar neaiškią situaciją, 
įvertinate atskirų jo savybių reikšmingumą. Tai tik gremėzdiškas 
būdas pasakyti, kad kai kurios savybės jūsų įvertinimui turi di- 
desnės įtakos už kitas. Apie tokį vertinimą galite nė nežinoti — jį 
atlieka I sistema. Labiau ar mažiau svarūs jūsų bendram įspūdžiui 
apie automobilį gali būti jo ekonomiškumas, patogumas ar išvaiz- 
da. Jūsų nuomonė apie būsimą žentą gali daugiau ar mažiau pri- 
klausyti nuo jo turto, grožio ar patikimumo. Panašiai elgiatės ir 
vertindami neaiškias perspektyvas — vertinate galimus rezultatus. 
Jų svarumas neabejotinai koreliuoja su tų rezultatų tikimybe: 50 90 
tikimybė išlošti milijoną kur kas patrauklesnė už 1 90 tikimybę iš- 
lošti tokią pat sumą. Svarumo nustatymas kartais būna sąmonin- 
gas ir apgalvotas, tačiau dažniausiai tik stebite I sistemos atliekamą 
bendro įvertinimo procesą. 


ŠANSŲ KOREGAVIMAS 


Viena iš priežasčių, kodėl tyrimuose sprendimų priėmimą įprasta 
lyginti su lošimu, yra ta, kad lošiant atsiskleidžia natūralus pro- 
gnozuojamo rezultatų svarumo vertinimo procesas: kuo didesnė 


KETURGUBAS MODELIS + 407 


kokio nors rezultato tikimybė, tuo svaresniu jis turi būti laikomas. 
Kokio nors lošimo laukiama vertė yra vidurkis jo rezultatų, kurių 
kiekvieno svarumas priklauso nuo tikimybės. Pavyzdžiui, „20 90 
tikimybės išlošti 1 000 dolerių ir 75 90 tikimybės išlošti 100 dole- 
rių“ laukiama vertė - 275 doleriai. Iki Bernoulli lošimai buvo ver- 
tinami pagal jų laukiamą vertę. Bernoulli pasinaudojo šiuo svaru- 
mo priskyrimo rezultatams metodu, nuo tada vadinamu lūkesčių 
principu (expectation principle), bet pritaikė jį rezultatų psichologinei 
vertei. Pagal jo teoriją kokio nors lošimo nauda yra jo pagal tiki- 
mybę įvertintų rezultatų naudos vidurkis. 

Lūkesčių principas tiksliai neapibūdina, ką manote apie tiki- 
mybes rizikingomis sąlygomis. Toliau pateiktuose keturiuose pa- 
vyzdžiuose jūsų šansai gauti 1 milijoną dolerių kas žingsnis didėja 
po 5 90. Ar džiaugsitės tuo, jeigu tikimybė padidės: 

A. Nuo O iki 596 

B. Nuo 5 iki 10 6 


C. Nuo 60 “o iki 65 96 
D. Nuo 95 Ysiki 100 96 


Pagal lūkesčių principą teigiama, kad jūsų nauda kiekvienu atveju 
padidėja lygiai 5 96 tikimybės gauti 1 milijoną dolerių. Ar ši pro- 
gnozė apibūdina jūsų potyrius? Žinoma, ne. 

Kiekvienas sutiks, kad 0 > 5 96 ir 95 960 > 100 96 daro didesnį 
įspūdį negu 5 90 > 10 96 ar 60 90 > 65 90. Tikimybės padidėjimas 
nuo 0 iki 5 96 keičia situaciją, sukuria galimybę, kurios iki tol ne- 
buvo, viltį laimėti prizą. Tai kokybinis pokytis, o 5 90 > 10 96 - tik 
kiekybinis pagerinimas. Pokytis nuo 5 96 iki 10 96 padvigubina 
išlošimo tikimybę, tačiau visi sutaria, kad perspektyvos psicho- 
loginė vertė nepadvigubėja. Didelis o > 5 90 poveikis iliustruoja 
galimybės efektą (possibility effect), dėl kurio labai mažai tikėtini re- 
zultatai sureikšminami kur kas daugiau negu nusipelno. Žmonės, 
perkantys daug loterijos bilietų, išsiduoda esą pasiryžę mokėti kur 

kas daugiau nei laukiama vertė, nors šansai išlošti didelį laimėji- 
mą labai menki. 

Tikimybei padidėjus nuo 95 96 iki 100 96 įvyksta dar vienas ko- 
kybinis pokytis, darantis didelį poveikį - tai tikrenybės efektas (cer- 
tainty effect). Beveik garantuoti rezultatai laikomi mažiau svariais, 
negu turėtų būti pagal jų tikimybę. Kad įvertintumėte tikrenybės 
efektą, įsivaizduokite, jog paveldėjote 1 milijoną dolerių, bet godi 
įseserė užginčijo testamentą teisme. Teismo sprendimo laukiama 
rytoj. Advokatas sako, kad jūsų argumentai stiprūs ir kad yra 95 96 
tikimybė laimėti bylą, tačiau vis dėlto primena, kad teismo spren- 
dimų niekada negalima prognozuoti labai tiksliai. Į jus kreipiasi 
rizikos draudimo kompanijos atstovas, pasiūlo tuoj pat nupirkti tą 
bylą už 910 000 dolerių ir ragina apsispręsti dabar. Jo siūloma suma 
mažesnė (net 40 000 dolerių!) už teismo nuosprendžio laukiamą 
vertę (950 000 dolerių), bet ar esate visiškai tikras, kad reikėtų at- 
mesti šį pasiūlymą? Jei gyvenime iš tikrųjų pasitaikytų toks įvykis, 
turėtumėte žinoti, kad egzistuoja didelė „struktūrinių suregulia- 
vimų“ pramonė, kuri, naudodamasi tikrenybės efektu, užtikrins 
jums ramybę, tiesa, už didelę kainą. 

Toks pat stiprus galimybės bei tikrumo poveikis ir nuostoliams. 
Kai artimas žmogus gulasi ant operacinio stalo, 5 90 amputacijos 
rizika — labai bloga žinia, kur kas daugiau nei dvigubai blogesnė už 
pusę 10 96 amputacijos rizikos. Dėl galimybės efekto esame linkę 
per daug sureikšminti mažas rizikas ir mielai mokėti kur kas dau- 
giau už laukiamą vertę, kad tik jų visai išvengtume. Psichologinis 
skirtumas tarp 95 96 rizikos, kad nelaimė gali įvykti, ir tikros ne- 
laimės dar didesnis: menkutė viltis, kad viskas gali baigtis gerai, 
atrodo didžiulė. Perdėtas mažų tikimybių sureikšminimas didina 
lošimų ir draudimo strategijų patrauklumą. 

Išvada paprasta: sprendimų svarumas, kurį žmonės priskiria 
rezultatams, nėra identiškas tų rezultatų tikimybėms, o tai prieš- 
tarauja lūkesčių principui. Neįtikėtini rezultatai labai pervertina- 

mi - taip pasireiškia galimybės efektas. Beveik garantuoti rezulta- 
tai įvertinami per mažai, negu derėtų pagal jų tikėtinumo laipsnį. 
Lūkesčių principas (expectation principle) - verčių svarumą nustatinėti 
pagal jų tikimybes - psichologiškai neveikia. 

Tačiau reikalai komplikuojasi, nes yra stiprus argumentas, 
kad sprendimų priėmėjas, norintis elgtis racionaliai, privalo lai- 
kytis lūkesčių principo. Tai — naudos teorijos, kurią 1944 metais 
pasiūlė von Neumannas ir Morgensternas, aksiominio varianto 
svarbiausias teiginys. Jie įrodė, kad bet koks negarantuotų rezul- 
tatų reikšmingumo įvertis, kuris nėra griežtai proporcingas jų ti- 
kimybei, veda prie nenuoseklumo ir kitų nemalonumų!. Tai, kad 
savąjį lūkesčių principą jie išvedė iš racionalaus pasirinkimo ak- 
siomų, buvo iš karto pripažinta didžiuliu pasiekimu, o pati laukia- 
mos naudos teorija iškart tapo racionalaus veikėjo modelio centru 
ekonomikoje ir kituose socialiniuose moksluose. Po trisdešimties 
metų, supažindindamas mane su tuo jų darbu, Amosas apibūdino 
jį kaip vertą pagarbos veikalą. Supažindino ir su garsiu tai teorijai 
mestu iššūkiu. 


ALLAIS PARADOKSAS 


1952 metais, praslinkus keleriems metams po to, kai buvo pa- 
skelbta von Neumanno ir Morgensterno teorija, Paryžiuje buvo 
surengtas susitikimas rizikos ekonomikos problemoms aptarti. Į jį 
suvažiavo daug garsiausių to meto ekonomistų. Tarp dalyvavusių 
amerikiečių buvo ir būsimieji Nobelio premijos laureatai Paulas 
Samuelsonas, Kennethas Arrowas ir Miltonas Friedmanas bei žy- 
mus statistikas Jimmie Savage'as. 

Vienas iš šio susitikimo organizatorių buvo Maurice'as Allais, 
kuriam po kelerių metų taip pat buvo lemta gauti Nobelio premiją. 
Jis laikė atsargoje porą rinktinių klausimų tai garbingai auditorijai. 
Kalbant šiame skyriuje vartojamais terminais, jis ketino parodyti, 

kad jo svečiai yra veikiami tikrenybės efekto, todėl pažeidžia lau- 
kiamos naudos teoriją ir racionalaus pasirinkimo aksiomas, ku- 
riomis ta teorija remiasi. Allais sukurto galvosūkio* supaprastintas 
variantas yra toliau pateiktos užduotys. Ką rinktumėtės susidūrę 
su dilemomis A ir B? 


A. 61 Yo tikimybę išlošti 520 000 dolerių AR 63 96 tikimybę 
išlošti 500 000 dolerių. 


B. 98 9 tikimybę išlošti 520 000 dolerių AR 100 96 tikimybę 
išlošti 500 000 dolerių. 


Jei esate panašus į daugumą, atidavėte pirmenybę kairės sakinio 
pusės pasirinkimui A atveju ir dešinės sakinio pusės pasirinkimui 
B atveju. Jei kaip tik taip ir pasirinkote, nusižengėte logikai ir pa- 
žeidėte racionalaus pasirinkimo taisykles. Panašius nusižengimus 
padarė ir Paryžiuje susirinkę garsieji ekonomistai spręsdami sudė- 
tingesnį „Allais paradokso“ variantą. 

Jei norite suprasti, kodėl tie pasirinkimai problemiški, įsivaiz- 
duokite, kad rezultatą nulems aklas stiklo rutuliukų traukimas iš 
urnos, kurioje jų 100. Išlošite ištraukę raudoną ir pralošite ištrau- 
kę baltą rutuliuką. A atveju beveik visi teikia pirmenybę kairė- 
je pusėje stovinčiai urnai, nors joje mažiau laimėjimą atnešančių 
raudonų rutuliukų, nes prizų dydžių skirtumas įspūdingesnis už 
išlošimo tikimybių skirtumą. B atveju didžioji dauguma renka- 
si urną, garantuojančią 500 000 dolerių laimėjimą. Be to, žmones 
tenkina abu pasirinkimai (tol, kol jiems nepaaiškinama tos pro- 
blemos logika). 

Palyginkite tuos du atvejus ir pamatysite, kad dvi B atvejo ur- 
nos palankesnės už A problemos urnas, nes abiejose 37 balti ru- 
tuliukai pakeisti raudonais rutuliukais, užtikrinančiais laimėjimą. 
Pagerinimas kairėje pusėje aiškiai pranašesnis už pagerinimą deši- 
nėje pusėje, nes kiekvienas raudonas rutuliukas suteikia galimybę 
išlošti 520 000 dolerių kairėje pusėje ir tik 500 000 dolerių dešinėje 

pusėje. Tad pradėjote nuo to, kad pirmuoju atveju atidavėte pir- 
menybę kairiajai urnai, kuri vėliau buvo pagerinta daugiau nei de- 
šinioji, bet dabar jums patinka dešinioji urna! Tokia pasirinkimų 
struktūra neturi loginės prasmės, bet psichologinį paaiškinimą 
rasti nesunku: čia įsikišo tikrenybės efektas. B atveju 2 96 skirtu- 
mas tarp 100 6 ir 98 96 tikimybės išlošti kur kas įspūdingesnis už 
tokį pat skirtumą tarp 63 96 ir 61 90 A atveju. 

Kaip Allais ir nujautė, rafinuoti to susitikimo dalyviai nepaste- 
bėjo, kad jų preferencijos pažeidė naudos teoriją, kol neatkreipė jų 
dėmesio į šį faktą susitikimui artėjant į pabaigą. Allais tikėjosi, kad 
jo pranešimas padarys sprogusios bombos įspūdį: tik pagalvokite - 
žymiausi pasaulyje sprendimų priėmimo teoretikai nenuosekliai 
laikosi savo pačių požiūrio į racionalumą! Greičiausiai jis manė, 
kad pavyks įtikinti klausytojus atsisakyti požiūrio, kurį jis gana 
paniekinamai vadino „amerikiečių mokykla“, ir priimti jo sukurtą 
alternatyvią pasirinkimo logiką. Jam teko žiauriai nusivilti“. 

Ekonomistai, nelaikę savęs sprendimų priėmimo teorijos entu- 
ziastais, dažniausiai ignoravo Allais problemą. Kaip dažnai atsitin- 
ka, kai metamas iššūkis kokiai nors plačiai pripažintai ir laikomai 
lyg niekur nieko naudojosi laukiamos naudos teorija. Sprendimų 
priėmimo teoretikai - įvairiaplaukė statistikų, ekonomistų, filo- 
sofų ir psichologų kompanija - priešingai, į Allais iššūkį reagavo 
labai rimtai. Kai mudu su Amosu pradėjome savo darbą, vienas iš 
pradinių tikslų buvo sukurti patenkinamą psichologinį Allais pa- 
radokso paaiškinimą. 

Dauguma sprendimų priėmimo teoretikų, įskaitant ir Allais, 
laikėsi savo tikėjimo žmonių racionalumu ir stengėsi taip palenkti 
racionalaus pasirinkimo taisykles, kad Allais modelis taptų priim- 
tinas. Per daugelį metų buvo daug mėginimų rasti tikėtiną tikre- 
nybės efekto pateisinimą, bet nė vienas iš jų nebuvo labai įtikina- 
mas. Amosas toms pastangoms turėjo mažai kantrybės. Teoreti- 

kus, kurie stengėsi racionalizuoti naudos teorijos pažeidimus, jis 
vadino „suklaidintųjų advokatais“. Mes pasirinkome kitą kryptį. 
Išsaugojome naudos teoriją kaip racionalaus pasirinkimo logiką, 
bet atsisakėme idėjos, kad žmonės yra tobulai racionalūs pasirin- 
kėjai. Ėmėmės uždavinio kurti psichologinę teoriją, apibūdinan- 
čią Žmonių pasirinkimus nepriklausomai nuo to, ar jie racionalūs. 
Pagal perspektyvos teoriją sprendimų svarumas nėra identiškas jų 
tikimybėms. 


SPRENDIMŲ SVARUMAS 


Praslinkus daugeliui metų nuo to laiko, kai mudu su Amosu pa- 
skelbėme perspektyvos teoriją, atlikome tyrimą, kuriame matavo- 
me sprendimų svarumą, paaiškinantį žmonių preferencijas lošiant 
iš nedidelių sumų. Išlošimų prognozės pateiktos 4 lentelėje. 

Matote, kad kraštutiniais atvejais sprendimų svarumas tapatus 
atitinkamai tikimybei — abu lygūs o, kai rezultatas negalimas, ir 
abu lygūs 100, kai rezultatas garantuotas. Tačiau netoli tų kraštu- 
tinių taškų sprendimų svarumas smarkiai skiriasi nuo tikimybių. 
Lentelės pradžioje susiduriame su galimybės efektu: mažai tikėtini 
įvykiai smarkiai pervertinami. Pavyzdžiui, sprendimo svarumas, 
atitinkantis 2 96 tikimybę, yra 8,1. Jei žmonės laikytųsi raciona- 
laus pasirinkimo aksiomų, sprendimo svarumas būtų 2; taigi retas 
įvykis pervertintas net 4 kartus. Tikrenybės efektas kitame lentelės 
gale dar labiau stebina. 2 90 rizika neišlošti prizo lošimo naudą su- 
mažina net 13 90, nuo 100 iki 87,1. 

Asimetrijai tarp galimybės ir tikrenybės efektų įvertinti iš 
pradžių įsivaizduokite, kad turite 1 90 tikimybę išlošti 1 milijo- 
ną dolerių. Rezultatą sužinosite rytoj. Dabar įsivaizduokite, jog 
esate beveik įsitikinęs, kad išlošite 1 milijoną dolerių, tačiau yra 
1 90 tikimybė, kad neišlošite. Rezultatą sužinosite rytoj. Antrojo- 
je situacijoje nerimas bus stipresnis už viltį pirmojoje situacijoje. 

Tikimybė (96) Sprendimo svarumas 
0 0 
1 5,5 
2 8,1 
5 13,2 
10 18,6 
20 26,1 
50 42,1 
80 60,1 
90 71,2 
95 79,3 
98 87,1 
99 91,2 
100 100 


4lentelė 


Dar stipriau tikrenybės efektas jaučiamas kalbant apie chirurginę 
operaciją, o ne apie loteriją. Palyginkite tą intensyvumą, su kuriuo 
susitelkiate į silpną vilties kibirkštėlę prieš beveik beviltišką opera- 
ciją, su 1 96 blogos baigties baime. 

Tikrenybės ir galimybės efektų derinį abiejuose tikimybės ska- 
lės galuose neišvengiamai lydi neadekvatus jautrumas tarpinėms 
tikimybėms. Matyti, kad tikimybių diapazonas nuo 5 96 iki 95 96 
asocijuojasi su daug siauresniu sprendimų svarumo diapazonu 
(nuo 13,2 iki 79,3), o tai sudaro apie du trečdalius to, kiek reikė- 
tų tikėtis mąstant racionaliai. Neuromokslininkai patvirtino tuos 
stebėjimus, radę į prizo išlošimo tikimybės pokyčius reaguojančias 
smegenų sritis. Smegenų reakcija į tikimybės pokyčius nepaprastai 
panaši į sprendimų svarumą, įvertintą nagrinėjant pasirinkimus“. 

Ypatingas atvejis — ypač didelės ar mažos tikimybės (mažesnės 
už 1 96 ar didesnės už 99 96). Sunku priskirti unikalų sprendimo 
svarumą labai retiems įvykiams, nes jie kartais iš viso ignoruo- 

jami, o jų sprendimo svarumas prilyginamas nuliui. Kita vertus, 
neignoruojami reti įvykiai tikrai būna pervertinami. Dauguma 
mūsų skiriame labai mažai laiko rūpesčiui dėl atominių elektri- 
nių avarijų ar fantazijoms apie gausimus didelius nežinomų gi- 
minaičių palikimus. Tačiau kokiam nors mažai tikėtinam įvy- 
kiui atsidūrus dėmesio centre, priskirsime jam kur kas daugiau 
svarumo negu jis nusipelno pagal menką savo tikimybę. Be to, 
esant mažoms tikimybėms žmonės beveik visai nejautrūs rizikos 
skirtumams. 0,001 96 rizika susirgti vėžiu sunkiai atskiriama nuo 
0,00001 96 dydžio rizikos, nors visų Jungtinių Valstijų gyventojų 
mastu pirmuoju atveju tai reikštų 3 000 vėžininkų, o antruoju - 
tik 30. 

. 

Atkreipę dėmesį į kokią nors grėsmę imate nerimauti; to nerimo 
dydį rodo sprendimų svarumas. Dėl galimybės efekto nerimas 
nėra proporcingas grėsmės tikimybei. Rizikos sumažinimo ar 
sušvelninimo tokiu atveju nepakanka: norint atsikratyti nerimo, 
grėsmės tikimybę reikia sumažinti iki nulio. 

Toliau pateiktas klausimas yra šiek tiek pakeistas variantas 
klausimo, paimto iš vartotojų sveikatos rizikos vertinimo racio- 
nalumo tyrimų. Tų tyrimų rezultatus grupė ekonomistų paskelbė 
devintajame dešimtmetyje. Juose dalyvavo mažų vaikų tėvai“. 

Įsivaizduokite, kad naudojate purškalą nuo vabzdžių, kurio 
balionėlis kainuoja 10 dolerių. Naudojant kiekvieną dešimtį tūks- 
tančių tokių aerozolių pasitaiko 15 apsinuodijimų dėl inhaliacijos 
atvejų, purškalu apsinuodija 15 vaikų. 

Sužinote, kad yra ir brangesnis insekticidas, sumažinantis abi 
apsinuodijimų rizikas iki 5 atvejų dešimčiai tūkstančių balionėlių. 
Kiek sutiktumėte už jį mokėti? 

Tėvai sutiktų papildomai mokėti vidutiniškai po 2,38 dolerio 
už rizikos sumažinimą dviem trečdaliais - nuo 15 iki 5 atvejų de- 
šimčiai tūkstančių balionėlių. Už galimybę visiškai išvengti rizikos 

jie sutiktų papildomai mokėti po 8,09 dolerio, taigi tris su viršum 
kartų daugiau. Kiti klausimai parodė, kad tėvai tas dvi rizikas (in- 
haliaciją ir vaikų apsinuodijimą) traktavo kaip atskiras nelaimes ir 
buvo pasirengę mokėti tikrumo mokestį už visišką jų pašalinimą. 
Tas mokestis suderinamas su nerimo psichologija', bet ne su ra- 
cionaliu modeliu. 


KETURGUBAS MODELIS 


Pradėję kurti perspektyvos teoriją mudu su Amosu netrukus pa- 
darėme dvi išvadas - kad žmonės vertes labiau sieja su naudomis 
ir nuostoliais negu su turtu ir kad sprendimų svarumai, kuriuos jie 
priskiria rezultatams, skiriasi nuo tikimybių. Nė viena iš šių išvadų 
nėra visiškai nauja, bet abi kartu jos paaiškino tą ryškų preferenci- 
jų modelį, kurį pavadinome keturgubu modeliu (fourfold pattern). Tas 
pavadinimas prigijo. Abu scenarijai pavaizduoti toliau. 


DIDELĖ TIKIMYBĖ 
Tikrenybės efektas 


MAŽA TIKIMYBĖ 
Galimybės efektas 


13 pav. 


NAUDOS 


95 96 tikimybė išlošti 10 000 dolerių 
Baimė nusivilti 
RIZIKOS VENGIMAS 
Nepalankaus susitarimo priėmimas 


NUOSTOLIAI 


95 Yo tikimybė netekti 10 000 dolerių 
Viltis išvengti nuostolių 
RIZIKOS SEIKIS 
Palankaus susitarimo atmetimas 


5 46 tikimybė išlošti 10 000 dolerių 
Viltis daug išlošti 
RIZIKOS SIEKIS 
Palankaus susitarimo atmetimas 


596 tikimybė netekti 10 000 dolerių 
Baimė daug pralošti 
RIZIKOS VENGIMAS 

Nepalankaus susitarimo priėmimas 


+ Pirmojoje kiekvieno langelio eilutėje rodomos įvykių pers- 


pektyvos (kaip pavyzdys). 


+ Antrojieilutė žymi svarbiausią emociją, kurią sukelia ši pers- 


pektyva. 


+ Trečioji eilutė apibūdina daugumos žmonių elgesį, kai jiems 


siūloma rinktis lošimą ar garantuotą išlošimą (arba pralo- 


šimą), atitinkantį laukiamą pasirinkimo vertę (pavyzdžiui, 

rinktis 95 90 tikimybę išlošti 10 000 dolerių arba garantuo- 
tą 9 500 dolerių sumą). Jei teikiama pirmenybė garantuotai 
sumai, pasirinkimas laikomas rizikos vengimu, jei teikiama 
pirmenybė lošimui — rizikos siekiu. 

+ Ketvirtoji eilutė apibrėžia laukiamas atsakovo ir ieškovo po- 
zicijas jiems aptarinėjant civilinio ieškinio nutartį. 


Keturgubas preferencijų modelis laikomas vienu iš svarbiausių 
perspektyvos teorijos pasiekimų. Jo trys iš keturių langelių yra ži- 
nomi, o ketvirtasis (viršutinis dešinėje) buvo naujas ir netikėtas. 


+ Viršutinio kairiojo langelio turinį aptarė dar Bernoulli: 
svarstydami didelės tikimybės daug išlošti perspektyvą žmo- 
nės vengia rizikuoti. Siekdami užsitikrinti garantuotą laimė- 
jimą, jie linkę tenkintis suma, mažesne už laukiamą galimo 
išlošimo vertę. 

+ Galimybės efektu kairiajame apatiniame langelyje paaiš- 
kinama, kodėl tokios populiarios loterijos. Jei didžiausio 
laimėjimo suma labai didelė, susidaro įspūdis, kad perkan- 
tieji loterijos bilietus neatsižvelgia į labai menką tikimybę 
išlošti. Loterijos bilietas — kraštutinis galimybės efekto pa- 
vyzdys. Neturėdami bilieto išlošti negalite, o jį įsigijus to- 
kia tikimybė yra, ir nelabai svarbu, kokia ji - visai maža ar 
tik maža. Žinoma, įsigijus bilietą žmonėms ne tik randasi 
tikimybė išlošti - jie gali mėgautis svajonėmis apie laimėji- 
mą. 

+ Apatinis dešinysis langelis rodo, kaip žmonės apsidraudžia. 
Jie linkę mokėti už draudimą kur kas daugiau nei laukiama 
vertė. Kaip tik dėl to draudimo kompanijos susigrąžina savo 
išlaidas ir dar gauna pelno. Ir šiuo atveju perkamas ne tik 
apsisaugojimas nuo mažai tikėtinų nelaimių — atsikratoma 
nerimo ir įgyjama sielos ramybė. 

Viršutinio dešiniojo langelio rezultatai iš pradžių mus nustebi- 
no. Esame įpratę galvoti rizikos vengimo kategorijomis, išskyrus 
apatinio kairiojo langelio atvejus, kai pirmenybė teikiama loteri- 
joms. Pažvelgę į savuosius blogų variantų pasirinkimus iš karto 
supratome, kad nuostolių srityje rizikos siekiame tiek pat, kiek jos 
vengiame naudos srityje. Mes ne pirmieji pastebėjome rizikos siekį 
neigiamų perspektyvų atveju: apie šį faktą pranešė bent du kiti au- 
toriai, tik iš to jie nepadarė jokių rimtesnių išvadų“. Tačiau mums 
pavyko ta prasme, kad turėjome sistemą, leidžiančią lengvai inter- 
pretuoti rizikos siekio rezultatą, ir tai buvo svarbi mūsų mąstymo 
gairė. Tiesą sakant, nustatėme dvi šio efekto priežastis. 

Pirmoji iš jų — jautrumo mažėjimas. Garantuotų nuostolių la- 
bai vengiama dėl to, kad reakcija į 900 dolerių netektį stipresnė 
už reakciją į 90 96 tikimybę netekti 1 000 dolerių. O antroji prie- 
žastis gali būti dar galingesnė: sprendimų svarumas, atitinkantis 
90 9o tikimybę, sudaro tik apie 71, o tai kur kas mažiau už tiki- 
mybę. Taigi svarstant, rinktis garantuotus nuostolius ar lošimą 
esant nemenkai tikimybei patirti didelius nuostolius, dėl sumažė- 
jusio jautrumo garantuoti nuostoliai tampa labiau atstumiantys, 
o tikrenybės efektas sumažina lošimo nepatrauklumą. Tie patys du 
veiksniai didina garantuotos naudos patrauklumą ir mažina loši- 
mo, kurio rezultatas teigiamas, patrauklumą. 

Vertės funkciją vaizduojančios kreivės forma ir sprendimų 
svoris paremia 13 pav. viršutinėje eilutėje matomą modelį. Tačiau 
apatinėje eilutėje tie du veiksniai veikia priešingomis kryptimis: 
jautrumo mažėjimas toliau didina rizikos vengimą naudos atveju 
ir rizikos siekį nuostolių atveju, tačiau mažų tikimybių pervertini- 
mas pranoksta šį efektą ir lemia stebėtą modelį - lošimą siekiant 
naudos ir atsargumą vengiant nuostolių. 

Apie daugybę tragedijų byloja viršutinis dešinysis langelis. Tai 
sritis, kurioje su dideliais sunkumais susidūrę žmonės griebiasi 
desperatiškų lošimų prisiimdami didelę tikimybę dar labiau pa- 

bloginti savo padėtį mainais į menką viltį išvengti didelių nuos- 
tolių. Tokia rizika įveikiamas nesėkmes dažnai paverčia tikromis 
katastrofomis. Mintis susitaikyti su dideliais garantuotais nuosto- 
liais per daug skausminga, o viltis visiškai išsigelbėti per daug vi- 
liojanti, kad paimtų viršų protingas sprendimas sumažinti nuosto- 
lius. Kaip tik tokiais atvejais verslo įmonės, nepajėgiančios atsilai- 
kyti prieš pranašesnes technologijas, iššvaisto savo turto likučius 
bergždiems mėginimams jas pasivyti. Susitaikyti su pralaimėjimu 
labai sunku, todėl kare pralaiminčioji pusė dažnai kovoja toliau 
dar ilgai po to, kai kitos pusės pergalė jau nebekelia abejonių ir yra 
tik laiko klausimas. 


LOŠIMAS TEISMO UŽKULISIUOSE 


Teisės srityje dirbantis mokslininkas Chrisas Guthrie pasiūlė labai 
įdomią galimybę - panaudoti keturgubą modelį dviem situacijoms, 
kai civilinio ieškinio byloje ieškovas ir atsakovas svarsto galimą 
susitarimą. Situacija priklauso nuo ieškovo argumentų stiprumo. 
Kaip ir pirma nagrinėtame scenarijuje, esate ieškovas, pateikęs 
civilinį ieškinį dėl didelės sumos žalai atlyginti. Bylos nagrinėji- 
mas vyksta puikiai, ir jūsų advokatas cituoja ekspertų nuomonę, 
kad turite 95 96 tikimybę laimėti šią bylą, bet perspėja, kad neįma- 
noma spėti nuosprendžio, kol savo nuomonės neišsako prisieku- 
sieji. Advokatas ragina priimti susitarimą, pagal kurį galite gauti 
90 96 reikalaujamos sumos. Esate viršutiniame kairiajame ketur- 
gubo modelio langelyje, ir galvoje kirba klausimas: „Ar išbandyti 
galimybę negauti visiškai nieko, net jei ji labai maža? 90 96 reika- 
laujamos sumos - dideli pinigai, ir juos gauti galiu tuoj pat“ Suža- 
dintos dvi emocijos, nukreiptos ta pačia kryptimi: garantuotos (ir 
didelės) naudos siekis ir baimė patirti didelį nusivylimą bei grau- 
žatį, jei atmesite šį pasiūlymą, o teisme pralaimėsite bylą. Tikriau- 
siai jaučiate spaudimą, kuris tokioje situacijoje paprastai skatina 

elgtis atsargiai. Stiprių argumentų turintis ieškovas greičiausiai 
vengs rizikos. 

O dabar pabandykime atsidurti šios bylos atsakovo kailyje. 
Nors dar galutinai nepraradote vilties sulaukti palankaus spren- 
dimo, suprantate, kad bylos nagrinėjimas krypsta nepalankia lin- 
kme. Ieškovo advokatas pasiūlė jums susitarimą, pagal kurį turė- 
tumėte sumokėti 90 96 ieškinio sumos, ir jau aišku, kad mažesnės 
ieškovas nepriims. Priimsite ieškovo pasiūlymą ar bylinėsitės to- 
liau? Susidūrėte su didele pralaimėjimo tikimybe, todėl jūsų situ- 
acija priskirtina viršutiniam dešiniajam langeliui. Ima didelė pa- 
gunda bylinėtis toliau: ieškovo pasiūlytas susitarimas beveik toks 
pat skausmingas, kaip ir pati blogiausia jums šios bylos baigtis, 
o viltis laimėti šią bylą dar nevisiškai prarasta. Čia ir vėl susidu- 
ria dvi emocijos: garantuotas pralošimas atrodo atstumiantis, 
o galimybė laimėti bylą labai patraukli. Silpnų argumentų turintis 
atsakovas greičiausiai bus linkęs rizikuoti — ryšis geriau lošti, negu 
priimti labai nepalankų susitarimą. Rizikos vengiančiam ieškovui 
susidūrus su rizikos siekiančiu atsakovu, šis yra pranašesnis. Būti- 
na turėti galvoje pranašesnę atsakovo poziciją derybų metu - gal- 
būt ieškovas pasitenkins mažesne suma, negu statistiškai reikėtų 
tikėtis iš šios bylos nuosprendžio. Tokią keturgubo modelio pro- 
gnozę patvirtino eksperimentai, atlikti su teisės studentais ir prak- 
tikuojančiais teisėjais, bei faktiškų derybų civilinių bylų procesų 
užkulisiuose analizė. 

O dabar apsvarstykime „lengvabūdišką bylinėjimąsi“, kai ieš- 
kovas su menkai pagrįstomis pretenzijomis pateikia didelį ieškinį, 
kurio teismas greičiausiai nepatenkins. Abi pusės supranta savo 
tikimybes ir žino, kad derantis dėl susitarimo ieškovas gautų tik 
nedidelę savo ieškinio dalį. Derybos vyksta keturgubo modelio 
apatinėje eilutėje. Ieškovas yra kairiajame langelyje, jo tikimybė 
gauti labai didelę sumą menka, o tas lengvabūdiškas ieškinys!? — 
tarsi loterijos bilietas, žadantis didelį laimėjimą. Tokioje situacijoje 

natūralu pervertinti mažą tikimybę, todėl ieškovas derybose elg- 
sis drąsiai ir agresyviai. Atsakovui ta byla — tik apmaudus nema- 
lonumas, labai blogos baigties rizika jam visai nedidelė. Didelių 
nuostolių mažos tikimybės pervertinimas skatina vengti rizikos, 
o susitarimas dėl nedidelės sumos tolygus apsidraudimui nuo ma- 
žai tikėtino nepalankaus nuosprendžio. Dabar matome atvirkščią 
dalyką: ieškovas pageidauja lošti, o atsakovas nori jaustis saugus. 
Ieškovas su lengvabūdiškomis pretenzijomis greičiausiai pasieks 
dosnesnį susitarimą negu tas, kurį pateisintų statistiniai tokių si- 
tuacijų baigties duomenys. 

Aprašyti keturgubo modelio sprendimai nėra akivaizdžiai ne- 
protingi. Kiekvienu atveju galima suprasti ieškovo ir atsakovo jaus- 
mus, skatinančius juos užimti karingas ar susitaikėliškas pozicijas. 
Tačiau ilgalaikėje perspektyvoje nuokrypiai nuo laukiamų verčių 
gali brangiai kainuoti. Kaip pavyzdį paimkime kokią nors didelę 
organizaciją, tarkim, Niujorko miestą, ir įsivaizduokime, kad jis 
kasmet susiduria su 200 „lengvabūdiškų“ ieškinių — yra 5 96 tiki- 
mybė, kad kiekvienas iš jų kainuos miestui po 1 milijoną dolerių. 
Toliau įsivaizduokime, kad kiekvienu atveju miestas gali susitarti 
su ieškovu išmokėti šiam 100 000 dolerių. Miesto valdžia svarsto 
dvi alternatyvas, kaip elgtis visais tokiais atvejais: susitarti ar by- 
linėtis. (Paprastumo sumetimais ignoruoju bylinėjimosi išlaidas.) 


+ Jei miesto valdžia bylinėsis dėl visų pateiktų ieškinių, praloš 
10 bylų ir patirs 10 milijonų dolerių nuostolių. 

+ Jei miesto valdžia visais tais atvejais susitars taikiai ir sumo- 
kės po 100 000 dolerių, bendri nuostoliai sieks 20 milijonų 
dolerių. 


Įsigilinę į daugelį panašių sprendimų pastebėsite, kad apsidraudi- 
mas nuo mažos didelių nuostolių rizikos brangiai kainuoja. Panaši 
analizė taikoma kiekvienam keturgubo modelio langeliui: ilgalai- 
kėje perspektyvoje sistemingas nuokrypis nuo laukiamos vertės 

brangiai atsieina — ši taisyklė tinka ir rizikos vengimui, ir jos sie- 
kiui. Nuoseklus mažai tikėtinų rezultatų pervertinimas (intuity- 
vaus sprendimų priėmimo bruožas) galų gale veda prie prastesnių 
rezultatų. 


ŠNEKOS APIE KETURGUBĄ MODELĮ 


„Jam norisi susitarti dėl šių lengvabūdiškų pretenzijų, kad išvengtų 
nuostolių, nors jie ir mažai tikėtini. Ieškinys nerimtas, mažos tikimy- 
bės akivaizdžiai sureikšmintos. Greičiausiai šis atvejis jam ne paskuti- 
nis, todėl vertėtų nenusileisti.“ 

„Niekada neleidžiame, kad atostogos priklausytų nuo paskutinės 
minutės pasiūlymų. Esame pasirengę permokėti, kad tik nereikėtų 
jaudintis.“ 

„Jie neketina nutraukti bylos tol, kol bus šansas padengti išlaidas. 
Tai - rizikos siekis nuostolingoje situacijoje.“ 

„Jie žino, kad dujų sprogimo tikimybė labai maža, bet nori ją pašalinti 
visiškai. Tai galimybės efektas, o jie nori ramybės.“ 


30 
Reti įvykiai 


Kelis kartus lankiausi Izraelyje tuo metu, kai savižudžių susisprog- 
dinimai autobusuose buvo įprastas dalykas, nors absoliučiais skai- 
čiais — gana reti. Nuo 2001 metų gruodžio iki 2004 metų rugsėjo 
įvykdyti 23 tokie teroro aktai, nusinešę 236 žmonių gyvybes. Tuo 
metu Izraelyje autobusai perveždavo apie 1,3 milijono keleivių 
per dieną. Taigi keleivių rizika buvo labai menka, bet visuome- 
nei atrodė visai kitaip. Žmonės kaip įmanydami vengė autobusų, 
o daugelis jų keleivių su nerimu apžiūrinėdavo savo bendrakelei- 
vius, ar šie neturi bagažo, ar nėra apsirengę tokiais drabužiais, po 
kuriais būtų galima paslėpti bombą. 

Aš pats neturėjau daug progų važinėti autobusais, nes naudo- 
jausi išsinuomotu automobiliu, bet susikrimtau pamatęs, kad tai 
paveikė ir mano elgesį. Pastebėjau, kad užsidegus raudonam švie- 
soforo signalui vengiu sustoti šalia autobusų, o užsidegus žaliam 
važiuoju tolyn nuo jų greičiau nei paprastai. Man buvo gėda dėl to- 
kio savo elgesio, nes geriau už kitus supratau tikrąją padėtį. Žino- 
jau, kad rizika visai menka ir kad mano veiksmai net mažytei tiki- 
mybei suteikia neproporcingai didelį „sprendimų svarumą“. Tiesą 
sakant, galimybė nukentėti eismo avarijoje buvo didesnė už pavojų 
nukentėti sustojus šalia autobuso. Tačiau tą autobusų vengimą pa- 
diktavo ne racionalus rūpinimasis savo gyvybe. Taip elgtis skatino 

to momento patirtis: stovėdamas šalia autobuso nejučia galvojau 
apie bombas, o tos mintys buvo nemalonios. Vengiau autobusų dėl 
to, kad norėjau galvoti apie kažką kita. 

Mano patirtis rodo, kaip terorizmas veikia ir kodėl jis toks efek- 
tyvus. Sukeliama informacijos prieinamumo kaskada: be galo ryš- 
kus mirties ir sužalojimų efektas, nuolat kurstomas žiniasklaidos 
dėmesio ir dažnų pokalbių šia tema, tampa lengvai prieinamas vi- 
siems, ypač jei asocijuojasi su kokia nors konkrečia situacija, tokia, 
kaip autobuso vaizdas. Emocinis sužadinimas yra asociatyvus, 
automatiškas ir nekontroliuojamas, jis skatina griebtis savisau- 
gos veiksmų. II sistema gali „žinoti“, kad tikimybė maža, tačiau 
tas žinojimas nepanaikina paties susikurto diskomforto ir noro jo 
išvengti!. 

Išjungti I sistemos neįmanoma. Palyginti su tikimybe, emoci- 
jos ne tik neproporcingai didelės, bet ir nepriklauso nuo tikrojo 
tikimybės lygio. Tarkim, du miestai buvo perspėti apie savižudžių 
teroristų grėsmę. Vieno iš jų gyventojams buvo pranešta, kad pasi- 
rengę susisprogdinti du mirtininkai. Kito miesto gyventojai žino, 
kad jų mieste tik vienas toks teroristas. Taigi jiems gresiantis pavo- 
jus perpus mažesnis, bet ar dėl to jie jaučiasi žymiai saugesni? 

. 

Daugelis parduotuvių Niujorke pardavinėja loterijos bilietus, ir tas 
verslas klesti. Didelius laimėjimus žadančių loterijų psichologija 
panaši į terorizmo psichologiją. Jaudinama galimybė išlošti didelę 
sumą neduoda ramybės visai bendruomenei, tą jaudulį dar labiau 
kursto pokalbiai darbe ir namie. Bilieto įsigijimas iš karto sulaukia 
atpildo malonių fantazijų pavidalu, lygiai taip pat, kaip išvengus 
autobuso galima atsikratyti baimės. Abiem atvejais tikimybės dy- 
dis nedaug reiškia - svarbus pats jos faktas. Perspektyvos teorijos 
pradinėje formuluotėje buvo argumentas, kad „mažai tikėtini įvy- 
kiai arba ignoruojami, arba per daug sureikšminami“, bet nebuvo 
sukonkretintos sąlygos, kuriomis vienas ar kitas reiškinys vyksta, 

nebuvo pateikta ir šio reiškinio psichologinė interpretacija. Mano 
dabartinį požiūrį į sprendimų svorį, arba reikšmingumą, smarkiai 
paveikė naujausi emocijų ir ryškumo vaidmens priimant sprendi- 
mus? tyrimai. Per didelis mažai tikėtinų rezultatų sureikšminimas 
sietinas su I sistemos savybėmis, kurios šiuo metu jau žinomos. 
Emocijos ir jų ryškumas turi įtakos informacijos prieinamumui, 
vaizduotės gyvumui ir tikimybės vertinimui, o kartu ir perdėtam 
reagavimui į tuos retus įvykius, kurių neignoruojame. 


PERVERTINIMAS IR PERDĖTAS SVARUMAS 
Kaip vertinate tikimybę, kad kitu Jungtinių Valstijų prezidentu taps tre- 
čiosios partijos kandidatas? 


Kokią sumą statytumėte lažybose, kad kitu Jungtinių Valstijų prezi- 
dentu taps trečiosios partijos kandidatas, jei jas laimėjus jums atitektų 
1 000 dolerių, o pralaimėję negautumėte nieko? 


Tie du klausimai skirtingi, bet akivaizdžiai susiję. Pirmuoju prašo- 
ma įvertinti labai mažai tikėtino įvykio tikimybę. Antruoju - laži- 
nantis priskirti tam pačiam įvykiui sprendimo svorį. 

Kaip žmonės susidaro nuomonę ir kaip nustato sprendimo svo- 
rį? Pradėkime nuo dviejų paprastų atsakymų, o po to juos įvertin- 
sime. Štai labai supaprastinti tų atsakymų variantai: 


+ Žmonės perdeda neįtikėtinų įvykių tikimybę. 
+ Priimdami sprendimus žmonės teikia per daug svarumo ne- 
įtikėtiniems įvykiams. 


Nors pervertinimas ir per didelis svarumas - skirtingi reiškiniai, 
jų abiejų psichologiniai mechanizmai tie patys: sutelktas dėmesys, 
patvirtinimo šališkumas, kognityvinis lengvumas. 

Konkretūs aprašymai sužadina I sistemos asociacijų mechaniz- 
mą. Kai galvojote apie neįtikėtiną trečiosios partijos kandidato per- 
galę, asociacijų sistema veikė įprastu patvirtinančiu režimu, selek- 

tyviai ieškodama įrodymų, pavyzdžių ir vaizdų, kurie patvirtintų 
tą teiginį. Šis procesas buvo šališkas, bet tai neturi nieko bendra su 
fantazijomis. Ieškojote tikėtino scenarijaus, patvirtinančio tikro- 
vės apribojimus, o ne tiesiog įsivaizdavote, kad kokia nors pasakų 
būtybė pasodins trečiosios partijos kandidatą į prezidento kėdę. 
Jūsiškis tikimybės vertinimas galų gale buvo nulemtas kognityvi- 
nio lengvumo, patirto tam tikroviškam scenarijui atėjus į galvą. 

Ne visada susitelkiate į įvykį, kurį esate prašomi įvertinti. Jei tas 
įvykis labai tikėtinas, sutelkiate dėmesį į jo alternatyvą. Panagrinė- 
kite šį pavyzdį: 

Kokia tikimybė, kad vietinėje ligoninėje gimusį naujagimį galėsite pasi- 

imti per tris dienas? 


Buvote paprašyti įvertinti naujagimio parsigabenimo namo tiki- 
mybę, bet beveik garantuotai sutelkėte dėmesį į įvykius, dėl kurių 
naujagimis nebus išleistas iš ligoninės per įprastą laikotarpį. Mūsų 
sąmonė pasižymi naudingu gebėjimu spontaniškai sutelkti dėmesį 
į tai, kas keista, skirtinga, neįprasta. Netrukote suprasti, kad Jung- 
tinėse Valstijose (tokie standartai galioja ne visose šalyse) naujagi- 
miai paprastai išleidžiami namo per dvi ar tris dienas nuo gimi- 
mo, todėl dėmesys nukrypo į neatitinkančią normos alternatyvą. 
Neįtikėtinas įvykis tapo pagrindiniu. Greičiausiai buvo sužadin- 
ta prieinamumo euristika: vertinimą tikriausiai nulėmė daugelio 
prasimanytų medicininių problemų scenarijai ir tai, kaip lengvai 
jie atėjo į galvą. Jūsų protas veikė patvirtinimo režimu, todėl yra 
didelė tikimybė, kad jūsų pateiktas tų problemų dažnio įvertis 
buvo perdėtas. 

Kokio nors reto įvykio tikimybė greičiausiai bus perdėta, jei- 
gujo alternatyva ne visai apibrėžta. Mano mėgstamas tokio atvejo 
pavyzdys paimtas iš tyrimo, kurį psichologas Craigas Foxas atli- 
ko dar būdamas Amoso studentas'. Foxas surinko profesionalų 
krepšinio mėgėjus ir išgavo iš jų keletą nuomonių bei sprendimų, 

kas laimės NBA atkrintamąsias varžybas. Be kita ko, jis paprašė 
įvertinti tikimybę, kuri iš aštuonių tose varžybose dalyvaujančių 
komandų laimės šį turnyrą; kiekvienos komandos pergalė savo 
ruožtu buvo laikoma pagrindiniu įvykiu. 

Kas atsitiko, įsivaizduoti nesunku, tačiau jus gali nustebinti 
Foxo stebėto efekto mastas. Įsivaizduokite krepšinio mėgėją, kurio 
buvo paprašyta įvertinti tikimybę, kad šį turnyrą laimės komanda 
Chicago Bulls. Pagrindinis įvykis buvo gerai apibrėžtas, bet jo al- 
ternatyva (kad laimės kuri nors iš kitų septynių komandų) buvo 
neaiški ir mažiau jaudinanti. Krepšinio mėgėjų atmintis ir vaiz- 
duotė, veikdamos patvirtinimo režimu, stengėsi sukurti Bulls per- 
galės modelį. Kai to paties mėgėjo vėliau paprašė įvertinti Lakers 
šansus, tas pats selektyvus aktyvavimas ėmė veikti šios komandos 
naudai. Visos aštuonios geriausios Jungtinių Valstijų krepšinio 
profesionalų komandos labai stiprios, tad nesunku įsivaizduoti, 
kad net santykiškai silpna iš tų aštuonių taps čempione. Rezul- 
tatas buvo toks: tikimybės įverčių, nustatytų visoms aštuonioms 
komandoms, suma sudarė 240 96! Žinoma, tai absurdas, nes aštuo- 
nių įvykių tikimybių suma turi sudaryti 100 90. Absurdiškumas 
išnyko tų pačių mėgėjų paklausus, iš kur bus nugalėtojas - iš Rytų 
ar Vakarų konferencijos. Šio klausimo pagrindinis įvykis ir jo al- 
ternatyva* buvo vienodai konkretūs, o jų tikimybių įverčių suma 
buvo 100 96. 

Sprendimo svoriui įvertinti Foxas paprašė krepšinio mėgėjų la- 
žintis, koks bus to turnyro rezultatas. Kiekvienam lažiniui buvo 
nustatytas grynųjų ekvivalentas (suma, kurios patrauklumas pri- 
lygo lažinio patrauklumui). Lažybų laimėtojas turėjo gauti 160 do- 
lerių. Grynųjų ekvivalentų suma visoms aštuonioms komandoms 
buvo 287 doleriai. Vidutinis dalyvis, dalyvavęs visose aštuoneriose 
lažybose, būtų garantuotai pralošęs 127 dolerius! Lažybų dalyviai 
tikrai žinojo, kad turnyre žaidžia aštuonios komandos ir kad at- 
lygio vidurkis už lažinimąsi dėl jų visų negali viršyti 160 dolerių, 

bet vis tiek per daug sureikšmino lažinius. Jie ne tik pervertino 
įvykių, į kuriuos buvo sutelkę dėmesį, tikimybę - pernelyg norėjo 
ir lažintis dėl jų. 

Tie rezultatai leido kitaip pažvelgti į planavimo klaidas ir ki- 
tas optimizmo apraiškas. Sėkmingai įvykdyto plano vaizdas labai 
konkretus, bandant prognozuoti projekto rezultatą jį lengva įsi- 
vaizduoti. Ir priešingai, alternatyvus variantas - nesėkmė - ne- 
aiškus, nes yra be galo daug priežasčių, dėl kurių reikalai galėtų 
susiklostyti blogai. Verslininkai ir investuotojai, vertinantys savo 
perspektyvas, linkę pervertinti šansus ir per daug sureikšminti 
įverčius. 


RYŠKŪS REZULTATAI 


Kaip matėme, perspektyvos teorija skiriasi nuo naudos teorijos 
tuo, kad siūlo atsižvelgti į tikimybės ir sprendimų svorio ryšį. 
Pagal naudos teoriją sprendimų svoriai ir jų tikimybės vienodos. 
Garantuoto dalyko sprendimo svoris lygus 100, o 90 90 tikimybę 
atitinkantis svoris yra lygiai 90, taigi 9 kartus didesnis už spren- 
dimo, kurio tikimybė 10 96, svorį. Pagal perspektyvos teoriją ti- 
kimybės pokyčiai daro mažesnį poveikį sprendimų svoriui. Pir- 
ma minėtame eksperimente buvo nustatyta, kad sprendimo esant 
90 96 tikimybei svoris yra 71,2, o 10 96 tikimybei - 18,6. Tų dviejų 
tikimybių santykis buvo 9,0, bet jų svorių santykis — tik 3,83; tai 
rodo nepakankamą jautrumą tikimybei tame diapazone. Abi teo- 
rijos prognozuoja, kad esant 90 96 tikimybei sprendimų svoris vie- 
nodas, nesvarbu, ką išlošime - 100 dolerių, dvylika rožių? ar patir- 
sime elektros smūgį. Pasirodo, tokia teorinė prognozė neteisinga. 
Čikagos universiteto psichologai paskelbė straipsnį patraukliu 
pavadinimu Money, Kisses, and Electric Shocks: On the Affective 
Psychology of Risk (Pinigai, bučiniai ir elektros smūgiai: apie rizikos afektinę 
psichologiją). Jie nustatė, kad lošimų vertinimai kur kas mažiau jau- 

trūs tikimybei, jei (įsivaizduojami) rezultatai yra emocinio pobū- 
džio („susipažinti ir pasibučiuoti su mėgstamiausia kino žvaigžde“ 
ar „patirti skausmingą, bet nepavojingą gyvybei elektros smūgį“), 
negu kai rezultatai yra laimėjimai ar praloštos sumos grynaisiais. 
Tokie rezultatai nėra vieninteliai. Ir kiti tyrinėtojai, atsižvelgdami 
į psichologinius rodiklius, tokius, kaip pulso dažnis, nustatė, kad 
gresiančio elektros smūgio baimė iš esmės nekoreliuoja su tikimy- 
be gauti tokį smūgį. Baimę sukelia vien tik tokio smūgio tikimybė. 
Tyrinėtojų iš Čikagos komanda iškėlė teiginį, kad „afektų nuspal- 
vinti vaizdai“ nustelbia reakciją į tikimybę. Po dešimt metų Prins- 
tono universiteto psichologų komanda metė iššūkį tokiai išvadai. 

Ši komanda tvirtino, kad mažas jautrumas tikimybei, nustato- 
mas emocinio pobūdžio rezultatų atveju, yra norma, o lošimo iš 
pinigų atvejai - jos išimtys. Pastaruoju atveju jautrumas tikimybei 
palyginti didelis dėl to, kad rezultatai turi apibrėžto dydžio laukia- 
mą vertę. 

Kokia grynųjų suma yra tokio patrauklumo, kaip kiekvienas iš šių prizų, 

kuriuos galima išlošti? 


A. 84 946 tikimybė išlošti 59 dolerius. 
B. 84 46 tikimybė gauti tuziną raudonų rožių stiklo vazoje. 


Kas krito į akis? Ryškus tų klausimų skirtumas: klausimas A daug 
lengvesnis už klausimą B. Nepadarėte pertraukos laimikio laukia- 
mai vertei apskaičiuoti, bet tikriausiai greitai supratote, jog ji gali 
būti apie 50 dolerių (49,56 dolerio), ir to apytikrio įverčio pakako, 
kad turėtumėte nauda išreikštą pagrindą svarstyti, kokia grynų- 
jų suma būtų tokia pat patraukli, kaip nurodyta tikimybė išlošti 
59 dolerius. Klausime B tokio pagrindo nėra, todėl atsakyti į jį 
daug sunkiau. Respondentai taip pat įvertino grynųjų ekvivalentą 
tuose dviejuose lošimuose, kai tikimybė išlošti - tik 21 90. Kaip ir 
tikėtasi, didelės ir mažos laimėjimo tikimybės lošimų skirtumas 
buvo daug ryškesnis piniginio, o ne daiktinio laimikio atveju. 


RETI ĮVYKIAI + 429 


Norėdama paremti savo teiginį, kad nejautrumą tikimybei su- 
kelia ne emocijos, Prinstono universiteto tyrinėtojų komanda pa- 
lygino norą mokėti už galimybę išvengti lošimo tokiais atvejais: 


Kai yra 21 46 tikimybė (arba 84 96 tikimybė) praleisti savaitgalį dažant 
kieno nors trijų kambarių butą. 


Kai yra 21 46 tikimybė (arba 84 96 tikimybė) išvalyti tris studentų ben- 
drabučio tualetų kabinas po savaitę trukusio naudojimosi jomis. 


Antrasis atvejis neabejotinai daug emocionalesnis už pirmąjį, ta- 
čiau sprendimų svoris abiejų rezultatų atžvilgiu vienodas. Taigi 
akivaizdu, kad emocijų intensyvumas nėra tinkamas atsakymas. 
Dar vienas eksperimentas pateikė stebinantį rezultatą. Daly- 
viams buvo suteiktas ne tik žodinis prizų apibūdinimas, bet ir aiš- 
ki informacija apie jų kainą. Galima pateikti kad ir tokį pavyzdį: 


84 46 tikimybė išlošti: tuzinas raudonų rožių stiklo vazoje. 
Vertė - 59 doleriai. 


21 46 tikimybė išlošti: tuzinas raudonų rožių stiklo vazoje. 
Vertė - 59 doleriai. 


Lengva nustatyti tų lošimų laukiamą piniginę vertę, bet informaci- 
jos papildymas konkrečios piniginės vertės nuoroda rezultatų ne- 
pakeitė: vertinimai ir toliau liko nejautrūs tikimybei net tokiomis 
sąlygomis. Žmonės, kurie galvojo apie dovaną kaip apie progą gauti 
rožių, informacijos apie kainą nepanaudojo kaip pagrindo lošimui 
įvertinti. Mokslininkai kartais sako, jog tai stebinantis rezultatas, 
bandantis kai ką pasakyti. Tai ką gi jis sako? 

Mano nuomone, štai ką: išsamus ir ryškus rezultato pateikimas, 
emocingas ar neemocingas, sumažina tikimybės vaidmenį vertinant 
neaiškią, neapibrėžtą perspektyvą. Ši hipotezė skatina prognozę, ku- 
ria pagrįstai labai pasitikiu: piniginio rezultato papildymas nesvar- 
biomis, bet ryškiomis detalėmis sutrikdo apskaičiavimus. Palygin- 
kite, kokiais grynųjų ekvivalentais įvertintumėte tokius rezultatus: 

21 96 (arba 84 96) tikimybę gauti 59 dolerius kitą pirmadienį. 


21 46 (arba 84 96) tikimybę gauti didelį mėlyną voką su 59 doleriais kito 
pirmadienio rytą. 


Naujoji hipotezė teigia, kad antruoju atveju jautrumas tikimybei 
bus mažesnis, nes mėlynas vokas sukelia įspūdingesnį ir greičiau 
pasireiškiantį vaizdinį, negu abstraktus pinigų sumos paminėji- 
mas. Susikuriate tą įvykį savo galvoje ir randasi ryškus rezultato 
vaizdas, net jei žinote, kad jo tikimybė maža. Tikrenybės efektą 
sustiprina ir kognityvinis lengvumas: matant ryškų kokio nors 
įvykio vaizdą, galimybė, kad jis neįvyks, įsivaizduojama taip pat 
ryškiai ir per daug sureikšminama. Perdėtų tikimybės ir tikreny- 
bės efektų derinys apsunkina sprendimo svorio pokyčius 21 96 ir 
84 96 tikimybių intervale. 


RYŠKIOS TIKIMYBĖS 


Mintį, kad įsivaizdavimo lengvumas ir ryškumas prisideda prie 
sprendimo svorio, patvirtina daug kitų stebėjimų. 

Gerai žinomo eksperimento dalyviams buvo leista rinktis, iš 
kurios urnos traukti stiklinius rutuliukus. Raudoni rutuliukai 
reiškė laimėjimą. 

Urnoje A yra 10 rutuliukų, iš kurių 1 raudonas. 

Urnoje B yra 100 rutuliukų, iš kurių 8 raudoni. 


Kurią urną rinksitės? Urna A užtikrina 10 90, o urna B 8 96 išloši- 
mo tikimybę, todėl teisingai pasirinkti turėtų būti lengva, bet taip 
nėra: apie 30-40 96 studentų renkasi urną, kurioje yra daugiau iš- 
lošimą užtikrinančių rutuliukų, o ne urną, užtikrinančią didesnę 
išlošimo tikimybę. Seymouras Epsteinas tvirtino, kad tokie rezul- 
tatai rodo, jog I sistema (kurią jis vadina patirtine) informaciją ap- 
doroja paviršutiniškai“. 

Kaip ir reikėjo tikėtis, akivaizdžiai kvaili žmonių pasirinkimai 
šioje situacijoje patraukė daugelio tyrinėtojų dėmesį. Tokio tipo 
šališkumui įvardyti buvo pasiūlyti keli pavadinimai. Sekdamas 
Paulu Slovicu aš jį vadinsiu vardiklio nepaisymu (denominator neglect). 
Jeigu jūsų dėmesį patraukia laimingi rutuliukai, kitų, „bergždžių“, 
rutuliukų skaičiui skirsite mažiau dėmesio. Ryškus vaizdinys pri- 
sideda prie vardiklio nepaisymo, bent jau man taip atrodo. Galvo- 
damas apie mažąją urną, matau neryškų raudoną rutuliuką baltų 
rutuliukų fone. O kai pagalvoju apie didesnę urną, regiu aštuonis 
laimingus raudonus rutuliukus neryškiame baltų rutuliukų fone, 
ir tai žadina daugiau vilčių. Aiškiai apibrėžtas laimingų rutuliukų 
ryškumas didina šio įvykio sprendimo svorį sustiprindamas gali- 
mybės efektą. Žinoma, tą patį galima pasakyti ir apie tikrenybės 
efektą. Jeigu turėsiu 90 90 tikimybę laimėti prizą, pralaimėjimo 
įvykis bus ryškesnis, jei „nelaimingi“ bus 10 iš 100 rutuliukų, o ne 
1 iš 10 rutuliukų. 

Vardiklio nepaisymo idėja padeda paaiškinti, kodėl įvairių in- 
formavimo apie rizikas būdų poveikis toks skirtingas. Štai skaitote, 
kad „su vakcina, apsaugančia vaikus nuo mirštamos ligos, susijusi 
0,001 96 dydžio rizika, jog ji sukels jiems nuolatinę negalią“. Tokia 
rizika atrodo maža. O dabar panagrinėkite kitokį tos pačios rizi- 
kos apibūdinimą: „Vienas iš 100 000 vakcinuotų vaikų taps nuola- 
tinės negalios auka“ 

Antrasis pranešimas sąmonei daro kai ką tokio, ko nedaro 
pirmasis: jis sukelia dėl vakcinos tapusio neįgaliu vaiko vaizdą, 
0 99 999 nuo jos nenukentėję vaikai sudaro tik neryškų foną. Kaip 
ir prognozuoja vardiklio nepaisymo idėja, mažai tikėtini įvy- 
kiai įgyja daug didesnį svorį apibūdinti santykinio dažnio (kiek 
konkrečiai) terminais, negu išreikšti abstraktesniais „šansų“, „ri- 
zikų“, „tikimybių“ (kiek tikėtina) terminais. Kaip jau matėme, 
I sistema daug geriau susidoroja su pavieniais atvejais negu su ka- 
tegorijomis. 

Dažnio formato poveikis labai didelis. Viename tyrime žmo- 
nės, matę informaciją apie „ligą, nuo kurios miršta 1 286 Žmonės iš 
10 000“, manė, kad ji pavojingesnė" už ligą, nuo kurios miršta „net 
24,14 90 gyventojų“. Pirmoji liga atrodo pavojingesnė už antrąją, 
nors jos keliamas pavojus perpus mažesnis! Tiesioginis vardiklio 
nepaisymas dar akivaizdesnis pakeitus statistikos duomenų raiš- 
ką: „liga, nuo kurios miršta 1 286 Žmonės iš 10 000“, buvo palaiky- 
ta pavojingesne už ligą, nuo kurios „miršta 24,4 Žmogaus iš 100“. 
Tas poveikis tikrai būtų sumažintas arba jo visai nebūtų paprašius 
dalyvių tiesiogiai palyginti abi formuluotes — tokia užduotis aiš- 
kiai reikalauja II sistemos įsikišimo. Tačiau, deja, gyvenimas - pa- 
prastai intersubjektinis eksperimentas, todėl jame bet kuriuo metu 
matoma tik viena formuluotė. Tik nepaprastai aktyvi II sistema 
pajėgi sudaryti aptartajai alternatyvias formuluotes ir padėti su- 
vokti, kad jos sukelia kitokią reakciją. 

Patyrę teismo medicinos psichologai“ ir psichiatrai taip pat nėra 
nejautrūs rizikų raiškos formatų poveikiui. Viename eksperimen- 
te profesionalai vertino, ar saugu išleisti iš psichiatrinės ligoninės 
pacientą Jonesą, kurio ligos istorijoje minimi smurtavimo atvejai. 
Jų gautoje informacijoje buvo ir tokio sprendimo rizikos vertini- 
mai ekspertų akimis. Tie patys statistiniai duomenys buvo pateikti 
dviem būdais: 


Manoma, kad yra apytiksliai 10 96 tikimybė, jog panašūs į Jonesą pacientai, 
išleisti iš ligoninės, per kelis pirmuosius mėnesius įvykdys smurto aktą. 


Manoma, kad 10 iš 100 panašių į Jonesą pacientų, išleisti iš ligoninės, 
per kelis pirmuosius mėnesius gali įvykdyti smurto aktą. 


Iš profesionalų, mačiusių dažnio formatą, beveik dvigubai daugiau 
buvo prieš jo išleidimą iš ligoninės, palyginti su tais, kurie matė 
statistinius duomenis, išreikštus tikimybės formatu (atitinkamai 
41 96 ir 21 90). Tos pačios tikimybės ryškesnis apibūdinimas lemia 
didesnį sprendimo svorį. 

FEormato poveikis atveria galimybę manipuliuoti, kuria geba 
pasinaudoti egoistinių tikslų turintys žmonės. Slovicas su kolego- 
mis cituoja straipsnį, kuriame teigiama, kad „apie 1 000 žmogžu- 
dysčių per metus Jungtinėse Valstijose įvykdo psichiškai nesveiki 
žmonės, kurie nesigydo“. Tą patį faktą galima pateikti ir kitokiu 
pavidalu: „Dėl to kasmet žus 1 000 iš 273 000 000 amerikiečių.“ 
Galima pasakyti ir taip: „Metinė tikimybė būti nužudytam tokio 
asmens sudaro apie 0,00036 90“, arba: „Dėl to kasmet mirs 1 000 
amerikiečių - trisdešimt su viršum kartų mažiau, negu pasirink- 
siančių savižudybę, ir apie keturis kartus mažiau, negu mirsian- 
čių nuo gerklės vėžio.“ Slovicas pabrėžia, kad „apie tai skelbiantys 
žmonės gana atvirai pripažįsta savo motyvus taip elgtis: jie nori 
įbauginti visuomenę sutrikusios psichikos žmonių smurtavimu ti- 
kėdamiesi, kad ta baimė paskatins papildomą psichinės sveikatos 
paslaugas teikiančių įstaigų finansavimą.“ 

Geras advokatas, norintis priversti suabejoti DNR tyrimų įro- 
dymais, nesakys prisiekusiesiems, kad „klaidos tikimybė 0,01 96“. 
Jis tvirtins, kad „bylose, kuriose kaltinamajam gresia mirties baus- 
mė, suklystama 1 kartą iš 1 000“?, nes daug labiau tikėtina, kad toks 
raiškos būdas prisiekusiesiems sukels pagrįstų abejonių pateiktais 
įrodymais. Girdintys tokius žodžius prisiekusieji skatinami susi- 
daryti vaizdą, kad priešais juos teismo salėje sėdintis kaltinama- 
sis gali būti nepagrįstai pasmerktas dėl neteisingų DNR įrodymų. 
O prokuroras, be abejo, teiks pirmenybę abstraktesniam šio fakto 
pateikimo būdui, stengsis prikimšti prisiekusiųjų galvas dešimtai- 
nių trupmenų. 


SPRENDIMAI PAGAL BENDRĄ ĮSPŪDĮ 


Įrodymai perša hipotezę, kad sutelktas dėmesys ir objekto ryšku- 
mas prisideda prie neįtikėtinų įvykių pervertinimo ir neįtikėtinų 
rezultatų perdėto sureikšminimo. Įvykio išsiskyrimą iš kitų padi- 


434 + PASIRINKIMAI 


dina jau pats jo paminėjimas, ryškumas ir tai, kokiu formatu pa- 
teikiama jo tikimybė. Beje, būna ir išimčių — dėmesio sutelkimas 
į kokį nors įvykį nepadidina jo tikimybės. Kai kuriais atvejais dėl 
klaidingos teorijos koks nors įvykis atrodo neįmanomas, net kai 
visos mintys nukreipiamos tik į jį, o kai kada tokio įvykio tiesiog 
nesugebama įsivaizduoti, todėl tvirtai tikima, kad jis neįvyks. Nors 
polinkis pervertinti ir per daug sureikšminti ryškius įvykius nėra 
absoliuti taisyklė, vis dėlto jis plačiai paplitęs ir tvirtas. 
Pastaraisiais metais buvo labai domimasi pasirinkimo pagal 
patirtį (choise from experience)? tyrimais. Toks pasirinkimas remia- 
si kitokiomis taisyklėmis, nei pasirinkimų pagal aprašymą (choises 
from description) taisyklės, analizuojamos perspektyvos teorijoje. Ti- 
piškame eksperimente priešais jo dalyvius yra du mygtukai. Juos 
paspaudus galima arba gauti piniginį atlygį, arba nieko negauti; 
rezultatas pasiekiamas atsitiktinai ir priklauso nuo perspekty- 
vos aprašymo (pavyzdžiui, „5 90 tikimybė išlošti 12 dolerių“ arba 
»95 Vo tikimybė išlošti 1 dolerį“). Tas procesas iš tikro atsitiktinis, to- 
dėl nėra jokių garantijų, kad pavyzdys, kurį dalyvis mato, tikrai yra 
statistinis vidurkis. Laukiamos vertės, susijusios su tais dviem myg- 
tukais, maždaug vienodos, tik viena iš jų rizikingesnė (labiau kinta- 
ma) už kitą. (Pavyzdžiui, vienas mygtukas gali duoti po 10 dolerių 
5 96 bandymų atveju, o kitas - po 1 dolerį 50 90 bandymų atveju.) 
Pasirinkimai pagal patirtį įgyvendinami tokiu būdu, kad dalyvis 
atlieka daug bandymų, kurių metu gali stebėti vieno ar kito myg- 
tuko paspaudimo pasekmes. Svarbiausio bandymo metu jis pa- 
spaudžia vieną iš dviejų mygtukų ir gauna to bandymo rezultatą. 
Pasirinkimas pagal aprašymą realizuojamas parodant subjektui ri- 
zikingas perspektyvas, susijusias su abiem mygtukais (pavyzdžiui, 
5 96 tikimybė išlošti 12 dolerių) ir prašant pasirinkti vieną iš jų. 
Kaip ir reikėtų tikėtis pagal perspektyvos teoriją, pasirinkimas re- 
miantis aprašymu sukelia galimybės efektą - reti rezultatai sureikš- 
minami labiau, nei derėtų pagal jų tikimybę. Ir priešingai: renkan- 

tis pagal patirtį per didelis sureikšminimas niekada nepasireiškia, 
o nepakankamas sureikšminimas — šiuo atveju įprastas dalykas. 

Tikimasi, kad pasirinkimo pagal patirtį eksperimentinė situa- 
cija reprezentuoja daugelį situacijų, kuriose susiduriame su kinta- 
mais to paties šaltinio rezultatais. Restoranas, kuris šiaip jau geras, 
kartais gali patiekti labai puikius, o kartais siaubingai prastus pa- 
tiekalus. Bendrauti su draugu paprastai būna malonu, bet kartais 
jis būna blogai nusiteikęs ir agresyvus. Kalifornija priklauso žemės 
drebėjimų kamuojamam regionui, bet jie reti. Daugelio eksperi- 
mentų rezultatai verčia manyti, kad priimant tokius sprendimus 
kaip restorano pasirinkimas arba šildytuvo pritvirtinimas siekiant 
sumažinti žalą, kurią gali padaryti žemės drebėjimas, reti įvykiai 
per daug nesureikšminami. 

Pasirinkimų pagal patirtį interpretavimas dar nėra nusistovė- 
jęs"", tačiau jau pasiektas bendras sutarimas dėl vienos svarbios 
priežasties, kodėl tiek eksperimentuose, tiek gyvenime retiems 
įvykiams teikiama per mažai reikšmės: daugelis dalyvių retai at- 
sitinkančio įvykio niekada taip ir nepatiria! Dauguma Kalifor- 
nijos gyventojų didelio žemės drebėjimo niekada nėra patyrę, o 
2007 metais nė vienas bankininkas nebuvo asmeniškai pajutęs 
jokios niokojančios finansinės krizės. Ralphas Hertwigas ir Ido 
Erevas pažymi, kad „retų įvykių"? (tarkim, būsto paskolų burbulo 
sprogimas) tikimybės sulaukia mažiau dėmesio, negu nusipelno 
pagal savo objektyvią galimybę“. Kaip pavyzdį jie nurodo abejingą 
visuomenės reagavimą į ilgalaikes grėsmes aplinkai. 

Tie nepaisymo pavyzdžiai ir svarbūs, ir lengvai paaiškinami, 
bet per mažas sureikšminimas pasireiškia ir tada, kai žmonės iš 
tikrųjų patiria retą įvykį. Sakykim, turite sudėtingą klausimą, į 
kurį galbūt galėtų atsakyti tame pačiame aukšte dirbantys du jūsų 
kolegos. Juos pažįstate jau daugelį metų ir turėjote nemažai progų 
pažinti jų charakterius. Adelė gana nuosekli ir paslaugi, tačiau tuo 
klausimu nėra labai kompetentinga. Brajanas dažniausiai ne toks 

draugiškas ir paslaugus kaip Adelė, tačiau kartais labai dosniai da- 
lijasi su kitais savo laiku ir patarimais. Taigi į kurį iš jų kreipsitės? 
Apsvarstykite du galimus požiūrius į šį sprendimą: 


+ Tai pasirinkimas tarp dviejų lošimų. Adelė artimesnė ga- 
rantuotam rezultatui, o iš Brajano galima laukti truputį 
prastesnio rezultato, tačiau yra ir maža labai gero rezultato 
tikimybė. Pagal galimybės efektą retas įvykis bus per daug 
sureikšmintas Brajano naudai. 

+ Tai pasirinkimas tarp bendrų įspūdžių apie Adelę ir Braja- 
ną. Jūsų geros ir blogos bendravimo su jais patirtys susiliejo 
į normalaus jų elgesio vaizdinį. Jei retas įvykis bus toks kraš- 
tutinis, kad sužadins atskirą prisiminimą (pavyzdžiui, kartą 
Brajanas išplūdo pagalbos paprašiusį kolegą), norma pakryps 
į naujausius tipiškus pavyzdžius, tad pasirinksite Adelę. 


Pagal dviejų sistemų mąstymo modelį antroji interpretacija atrodo 
tikėtinesnė. I sistema kuria bendrus Adelės ir Brajano vaizdinius, 
kurie apima ir emocines nuostatas jų atžvilgiu, ir tendenciją suar- 
tėti su jais ar jų vengti. Be šių dviejų tendencijų, nieko kito ir nerei- 
kia norint nuspręsti, į kurias duris pasibelsti. Jei tik kokio nors reto 
įvykio neprisiminsite atskirai, per didelio sureikšminimo išveng- 
site. Tą pačią idėją paprasta panaudoti pasirinkimo pagal patirtį 
eksperimentams. Rezultatai juose periodiškai fiksuojami, todėl il- 
gainiui kiekvienam mygtukui priskiriama „individualybė“ su savo 
emocinėmis reakcijomis. 

Sąlygos, kuriomis reti įvykiai ignoruojami ar per daug sureikš- 
minami, dabar suprantamos geriau nei tada, kai perspektyvos te- 
orija buvo dar tik formuluojama. Reto įvykio galimybė bus (daž- 
nai, bet ne visada) pervertinta dėl patvirtinimo klaidos atminties 
veikloje. Galvodami apie kokį nors įvykį, sąmonėje stengiatės pa- 
daryti jį tikrą. Jei retas įvykis patraukia dėmesį, jis bus per daug 
sureikšmintas. Atskiras dėmesys efektyviai užtikrinamas tada, kai 

perspektyvos aiškiai aprašomos (pavyzdžiui, kad yra „99 90 tiki- 
mybė išlošti 1 ooo dolerių ir 1 96 tikimybė neišlošti nieko“). Prie 
per didelio sureikšminimo prisideda įkyrūs rūpesčiai (autobu- 
sų sprogdinimas Jeruzalėje), ryškūs vaizdiniai (rožės), konkretūs 
pateikimai (1 iš 1 000), aiškūs priminimai (kaip renkantis pagal 
aprašymą). O jei nebus per didelio sureikšminimo, jo vietą užims 
ignoravimas. Mūsų sąmonė nepasirengusi suvokti retų įvykių, ir 
mums, gyvenantiems planetoje, kuriai gali tekti susidurti su to- 
kiais įvykiais, kokių dar niekas nėra patyręs, tai nėra gera naujiena. 


ŠNEKOS APIE RETUS ĮVYKIUS 


„Cunamiai labai reti net Japonijoje, bet jų vaizdinys toks ryškus ir įti- 
kinamas, kad turistai negali nepervertinti jų tikimybės.“ 


„Tai pažįstamas nesėkmės ciklas. Viskas prasideda nuo problemos 
išpūtimo ir per didelio sureikšminimo, o baigiasi raginimais nekreipti 
dėmesio.“ 

„Nereikėtų susitelkti į vienintelį scenarijų, antraip pervertinsime jo 
tikimybę. Suraskime konkrečias alternatyvas ir žiūrėkime, kad jų tiki- 
mybių suma būtų 100 4.“ 

„Jie nori, kad pavojus žmonėms keltų nerimą. Todėl jį apibūdina kaip 
1 mirties atvejį iš 1 000. Jie tikisi sukelti vardiklio nepaisymo efektą.“ 

Rizikos politika 


Įsivaizduokite, kad susidūrėte su čia pateikiama konkuruojančių 
sprendimų pora. Pirmiausia išnagrinėkite abu sprendimus, po to 
pasirinkite. 

I sprendimas. Rinkitės vieną iš šių dviejų galimybių: 


A. Garantuota 240 dolerių suma. 
B. 25 96 tikimybė išlošti 1 000 dolerių ir 75 46 tikimybė neišlošti nieko. 


II sprendimas. Rinkitės vieną iš šių dviejų galimybių: 
C. Garantuota 750 dolerių netektis. 
D. 75 946 tikimybė netekti 1 000 dolerių ir 25 96 tikimybė neprarasti 
nieko. 


Ši pasirinkimo problemų pora užima svarbią vietą perspektyvos 
teorijos istorijoje, ji gali pasakyti kai ką nauja apie racionalumą. 
Paviršutiniškai pažvelgus į tas dvi problemas, jūsų pirmoji reakcija 
garantuotų dalykų (A ir C) atžvilgiu buvo siekti pirmojo ir vengti 
antrojo. Emocinis „garantuotos naudos“ ir „garantuoto nuostolio“ 
įvertinimas — automatiška I sistemos reakcija, pralenkianti dau- 
giau pastangų reikalaujantį (ir neprivalomą) dviejų lošimų (ati- 
tinkamai 250 dolerių išlošimo ir 750 dolerių pralošimo) laukiamų 
verčių apskaičiavimą. Daugumos žmonių pasirinkimai atitinka 
I sistemos preferencijas, didžioji dauguma renkasi A, o ne B, ir D, o 
ne C. Kaip ir daugelio kitų vidutines ir dideles tikimybes apiman- 

čių pasirinkimų atveju, žmonės linkę vengti rizikos naudos at- 
žvilgiu ir siekti jos nuostolių atžvilgiu. Pradiniame mudviejų su 
Amosu atliktame eksperimente 73 90 respondentų I sprendime 
rinkosi A, o II sprendime D ir tik 3 960 teikė pirmenybę B ir C de- 
riniui. 

Prieš darant pirmąjį pasirinkimą jūsų paprašė išnagrinėti abu 
variantus - greičiausiai taip ir pasielgėte. Bet vieno dalyko tikrai 
nepadarėte: neapskaičiavote pasirinkimų keturių derinių (A ir C, 
AirD, Bir C, Bir D) galimų rezultatų, kad galėtumėte nuspręsti, 
kuris derinys labiausiai patinka. Atskiros tų dviejų problemų pre- 
ferencijos buvo intuityviai patrauklios, tad neturėjote pagrindo 
manyti, kad jos galėtų pridaryti bėdos. Be to, tų dviejų sprendimo 
problemų derinimas reikalauja daug pastangų, jam atlikti reikėtų 
popieriaus ir pieštuko. To nedarėte. O dabar apsvarstykite tokią 
pasirinkimo problemą: 

AD. 25 96 tikimybė išlošti 240 dolerių ir 75 96 tikimybė netekti 760 dolerių. 

BC. 25 96tikimybė išlošti 250 dolerių ir 75 96 tikimybė netekti 750 dolerių. 


Šis pasirinkimas lengvas! Variantas BC tikrai pranašesnis už AD 
(vieno pasirinkimo techninės sąlygos neabejotinai geresnės už 
kito). Kas bus toliau, jau žinote. Pranašesnis pasirinkimas BC - tai 
pirmosios sprendimo problemų poros dviejų atmestų pasirinki- 
mų derinys, kuriam pradiniame tyrime teikė pirmenybę tik 3 90 
respondentų. Prastesniam pasirinkimui AD1 pirmenybę atidavė 
73 Vo respondentų. 


PLATUS AR SIAURAS? 


Šis pasirinkimų komplektas gali daug ką paaiškinti apie žmonių 
racionalumo ribas. Viena vertus, jis padeda įžvelgti mūsų loginį 
nuoseklumą vaikytis beviltiškų miražų. Dar kartą pažvelkime į 
paskutinę, lengvąją, problemą. Ar galėtumėte įsivaizduoti, kad šią 

akivaizdžią pasirinkimo problemą galima suskaidyti į porą pro- 
blemų, kurios didžiąją daugumą žmonių paskatintų rinktis pras- 
tesnį variantą? Paprastai taip ir būna: kiekvieną naudos ir nuosto- 
lių kategorijomis suformuluotą paprastą pasirinkimą galima dau- 
gybe būdų suskaidyti į pasirinkimų derinius ir gauti preferencijas, 
kurios greičiausiai bus nestabilios. 

Tas pavyzdys taip pat rodo, kad vengti rizikos siekiant naudos 
ir siekti jos gresiant nuostoliams brangiai kainuoja. Tokie požiū- 
riai skatina papildomai mokėti už galimybę gauti garantuotą sumą 
užuot pasirinkus lošimą ir mokėti laukiamos vertės dydžio mokes- 
tį už galimybę išvengti garantuotų nuostolių. Abiem atvejais mo- 
kama iš tos pačios kišenės, ir kai vienu metu susiduriate su abiejų 
rūšių problemomis, mažai tikėtina, kad tie prieštaringi požiūriai 
būtų optimalūs. 

I ir II tipo sprendimus galima aiškinti dviem būdais: 


+ siauras požiūris: du paprasti sprendimai, nagrinėjami atskirai; 
+ platus požiūris: vienas išsamus sprendimas su keturiais pasi- 


rinkimais. 


Platus požiūris šiuo atveju akivaizdžiai pranašesnis. Tiesą sakant, 
jis pranašesnis (ar bentjau ne blogesnis) kiekvienu atveju, kai reikia 
kartu nagrinėti kelis sprendimus. Įsivaizduokite ilgesnį 5 paprastų 
(binarinių) sprendimų, kuriuos reikia nagrinėti vienu metu, są- 
rašą. Platus (išsamus) požiūris apima vieną pasirinkimą iš 32 ga- 
limybių. Siauro požiūrio atveju turėsime 5 paprastų pasirinkimų 
seką. Ta seka bus vienas iš 32 plataus požiūrio pasirinkimų. Ar ji 
bus pati geriausia? Galbūt, bet mažai tikėtina. Racionalus veikėjas 
neabejotinai pasirinks platųjį požiūrį, bet Zumanai iš prigimties 
vadovaujasi siauruoju. 

Kaip rodo šis pavyzdys, loginio nuoseklumo idealas mūsų ribo- 
tam protui nepasiekiamas. Esame veikiami KMTY (ką matai, tas 
ir yra) reiškinio ir vengiame protinių pastangų, todėl esame linkę 

priimti sprendimus vos susidūrę su problemomis, net jei esame 
specialiai mokyti jas visas nagrinėti kartu. Neturime nei noro, nei 
protinių išteklių palaikyti preferencijų nuoseklumą, o mūsų pre- 
ferencijos nesugeba stebuklingu būdu susirikiuoti nuoseklia seka, 
atitinkančia racionalaus veikėjo modelį. 


SAMUELSONO PROBLEMA 


Didysis Paulas Samuelsonas, tarsi milžinas stūksantis virš dvi- 
dešimtojo amžiaus ekonomistų, vienam savo draugui uždavė iš- 
garsėjusį klausimą: ar šis sutiktų mesti monetą ir galimai pralošti 
100 dolerių arba išlošti 200 dolerių. Draugas atsakė: „Neloščiau, 
nes man 100 dolerių praradimas atrodytų reikšmingesnis nei 
200 dolerių laimėjimas, tačiau priimčiau pasiūlymą, jei leistum 
atlikti 100 tokių metimų.“ Jei nesate sprendimų priėmimo teoreti- 
kas, greičiausiai pritariate Samuelsono draugo nuojautai, kad labai 
palankų, bet rizikingą lošimą kartojant daug kartų subjektyvi ri- 
zika sumažėja. Susidomėjęs tokiu draugo atsakymu, Samuelsonas 
pradėjo jį analizuoti. O išanalizavęs įrodė, kad kai kuriomis labai 
specifinėmis sąlygomis maksimalios naudos siekiantis Žmogus, 
atsisakęs lošti vienkartinį lošimą, turėtų atmesti ir daugkartinio 
lošimo pasiūlymą. 

Pažymėtina, kad Samuelsonas, matyt, nepastebėjo, jog šis ne- 
abejotinai pagrįstas įrodymas veda prie išvados, prieštaraujančios 
jei ne racionalumui, tai sveikam protui: šimto lošimų pasiūlymas 
toks patrauklus, kad joks sveiko proto žmogus negalėtų jo atmes- 
ti. Matthew Rabinas ir Richardas Thaleris suskaičiavo, kad „šimto 
lošimų su 50:50 išlošimo tikimybe, kai viename lošime galima pra- 
lošti 100, o išlošti 200 dolerių, laukiamas pelnas būtų 5 000 dolerių 
ir tik 1/2 300 tikimybė nors kiek pralošti bei tik 1/62 000 tikimybė 
pralošti daugiau kaip 1 000 dolerių“. Be abejo, jie tuo nori pasakyti, 
kad jei naudos teoriją bet kokiomis aplinkybėmis galima suderin- 

ti su tokiomis kvailomis preferencijomis, tai su ja, kaip raciona- 
laus pasirinkimo modeliu, kažkas negerai. Samuelsonas nematė 
Rabino pateiktų įrodymų, kokios absurdiškos didelio nuostolių 
vengimo lošiant iš mažų sumų pasekmės, bet jos tikrai nebūtų jo 
nustebinusios. Jau vien jo pasirengimas apsvarstyti galimybę, kad 
gali būti racionalų atmesti visą lošimų paketą, rodo, kokia stipri 
racionalaus modelio įtaka. 

Sakykim, Samuelsono draugo (vadinkime jį Semu) preferenci- 
jas apibūdina labai paprasta vertės funkcija. Norėdamas išreikšti, 
kaip vengia nuostolių, Semas pirmiausia pakeičia lošimo sąlygas, 
visus nuostolius padaugindamas iš 2. Po to apskaičiuoja pakeisto 
lošimo laukiamą vertę. Toliau pateikiami vieno, dviejų ar trijų mo- 
netos metimų rezultatai. Jie pakankamai įdomūs, kad būtų verti 
šiokių tokių vyzdžius išplečiančių pastangų. 


Laukiama vertė 


Vienas (50 96 pralošti 100; 50 
metimas 50 96 išlošti 200) 

Padvigubinti (50 96 pralošti 200; 0 
nuostoliai 50 96 išlošti 200) 

Du (25 96 pralošti 200; 50 96 išlošti 100; 100 
metimai 25 96 išlošti 400) 

Padvigubinti (25 96 pralošti 400; 50 96 išlošti 100; 50 
nuostoliai 25 46 išlošti 400) 

Trys (12,5 96 pralošti 300; 37,5 46 išlošti 0; 150 
metimai 37,5 96 išlošti 300; 12,5 46 išlošti 600) 

Padvigubinti (12,5 96 pralošti 600; 37,5 946 išlošti 0; 112,5 
nuostoliai 37,5 Yo išlošti 300; 12,5 46 išlošti 600) 


Iš lentelės matyti, kad šio lošimo laukiama vertė — 50. Tačiau vienas 
metimas Semui nieko vertas, nes jis jaučia, kad pralošto vieno dole- 
rio sukeltas nusivylimas bus dvigubai didesnis už išlošto vieno do- 
lerio suteiktą malonumą. Taip pakeitęs lošimą, kad šis atspindėtų 
jo nuostolių vengimą, Semas pamatys, kad šio lošimo vertė lygi o. 

Dabar apsvarstykime du metimus. Tikimybė pralošti sumažė- 
ja iki 25 96. Du kraštutiniai rezultatai (pralošti 200 ar išlošti 400) 
pagal subjektyvią vertę panaikina vienas kitą, nes jie vienodai ti- 
kėtini, o pralošimas du kartus reikšmingesnis už išlošimą. Tačiau 
tarpinis rezultatas (vienas pralošimas, vienas išlošimas) teigiamas; 
toks pat ir visas lošimas kaip visuma. Dabar galite suprasti, kiek 
kainuoja siauras požiūris ir kaip veikia lošimų sujungimo magija. 
Štai du palankūs lošimai, kurie po vieną Semui atrodo nieko ver- 
ti. Jei jis susidurs su tokiu pasiūlymu dviem atskirais atvejais, abu 
kartus juos atmes. Tačiau jei tuos du pasiūlymus sujungs į vieną, jie 
abu kartu bus verti 50 dolerių! 

Reikalai dar labiau pagerėja sujungus tris lošimus. Kraštutiniai 
rezultatai vis dar panaikina vienas kitą, bet jų reikšmingumas da- 
bar sumažėjęs. Trečiasis metimas, nors atskirai paimtas ir bevertis, 
prie bendros paketo vertės prideda 62,50 dolerio. Kai Semui bus 
pasiūlyti penki lošimai, pasiūlymo bendra vertė pasieks 250 dole- 
rių, tikimybė nors kiek pralošti sumažės iki 18,75 90, o išlošimo 
ekvivalentas grynaisiais pasieks 203 125 dolerius. Pažymėtinas 
šios istorijos aspektas — Semo nuostata vengti nuostolių niekada 
nesusvyruoja. Tačiau palankių lošimų sujungimas sparčiai mažina 
pralošimo tikimybę, tad atitinkamai mažėja ir nuostolių vengimo 
poveikis jo preferencijų sąrašui. 

O dabar turiu pamokymą Semui, jei jis atmestų vieno tik kartą 
lošiamo labai palankaus lošimo pasiūlymą, bei jums, jeigu ir jūs 
pritariate jo nepagrįstam nuostolių vengimui: 

Man patinka, kad vengiate pralošti bet kokį lošimą, tačiau tai jums bran- 

giai kainuoja. Apsvarstykite tokį klausimą: ar gulite mirties patale? Ar 

tai paskutinis mažo palankaus lošimo pasiūlymas, kurį savo gyvenime 
teks svarstyti? Žinoma, neįtikėtina, kad dar kada nors jums pasiūlys Iy- 
giai tokį patį lošimą, bet turėsite daug progų svarstyti patrauklius pasiū- 
lymus lošti iš, palyginti su jūsų turtu, labai mažų sumų. Padarysite sau 
didelę finansinę paslaugą, jei sugebėsite į kiekvieną iš tų lošimų žiūrėti 
kaip į mažų lošimų paketo dalį ir kartoti mantrą, kuri gerokai priartins 

prie ekonominio racionalumo: išlošiate mažai, pralošiate mažai. Šios 
mantros svarbiausias tikslas — valdyti savo emocinę reakciją pralošus. 
Jei pajėgiate tikėti jos veiksmingumu, turėtumėte priminti sau apie ją 
spręsdami, ar prisiimti mažą riziką esant teigiamai laukiamai vertei, ar 
neprisiimti. Kartodami tą mantrą, prisiminkite štai ką: 


+ Ji veikia, kai lošimai tikrai nepriklausomi vienas nuo kito, bet ne- 
taikytina daugeriopoms investicijoms į tą pačią pramonės šaką, 
kurios visos kaip viena gali baigtis nesėkme. 

+ Ji veikia tik tada, kai galimi nuostoliai neverčia jaudintis dėl viso 
savo turto. Jei pralošimą laikysite reikšminga bloga naujiena savo 
ekonominei ateičiai, tada saugokitės! 

+ Jos nereikėtų taikyti rizikingiems pasirinkimams, kai tikimybė iš- 
lošti labai maža kiekviename lošime. 


Jeigu jums pakanka emocinės drausmės, kurios reikalauja ši taisyklė, 
niekada kokio nors mažo lošimo nenagrinėsite izoliuotai ir vengsite 
nuostolių mažo lošimo atveju tol, kol iš tikrųjų atsidursite mirties patale 
(netgi tada). 


Nėra neįmanoma to patarimo laikytis. Patyrę finansų rinkų pre- 
kiautojai jo paiso kiekvieną dieną, nuo patiriamų nuostolių kelia- 
mos graužaties apsisaugodami plačiu požiūriu. Kaip jau minėjau, 
dabar žinome, kad eksperimentuose dalyvaujančius subjektus ga- 
lima beveik išgydyti nuo nuostolių vengimo (konkrečiame kon- 
tekste) įteigus, kad reikia „mąstyti kaip prekiautojui“, elgtis taip, 
kaip elgiasi patyrę kolekcinių beisbolo kortelių prekiautojai — jų 
neveikia turėjimo efektas, ta pradedančiųjų, naujokų, rykštė. Stu- 
dentai pagal skirtingus nurodymus priiminėjo rizikingus sprendi- 
mus (priimti ar atmesti lošimus, kuriuose galėjo pralošti). Siauro 
požiūrio atvejais jiems buvo sakoma „kiekvieną sprendimą priimti 
taip, tarsi jis būtų vienintelis“, ir pripažinti savo emocijas. Nurody- 
muose į sprendimą žiūrėti plačiai buvo tokios frazės: „įsivaizduo- 
kite, kad esate prekiautojas“, „tuo užsiimate visą laiką“, „Žiūrėkite 
į lošimą kaip į vieną iš daugelio piniginių sprendimų, kurie visi 
kartu suformuoja „portfelį“. Eksperimentuotojai tiriamųjų emoci- 
nes reakcijas į naudą ir nuostolius (išlošimus ir pralošimus) vertino 

pagal fiziologinius rodiklius, tarp jų ir pagal odos elektros laidu- 
mo pokyčius, matuojamus melo detektoriais. Kaip ir buvo tikėta- 
si, platus požiūris silpnino emocinę reakciją į nuostolius ir didino 
norą rizikuoti. 

Nuostolių vengimo ir siauro požiūrio derinys — brangiai kai- 
nuojanti bėda, stumianti į skurdą. Individualūs investuotojai gali 
jos išvengti semdamiesi emocinės naudos iš plataus požiūrio: daug 
laiko ir nervų jie gali sutaupyti rečiau tikrindami, ar sėkmingos 
jų investicijos. Neverta atidžiai sekti kasdienius investicijų vertės 
pokyčius, nes graužatis dėl dažnai pasitaikančių mažų nuostolių 
pranoksta malonumą mėgautis ne rečiau patiriamomis mažomis 
naudomis. Tikrinti investicijų vertės pokyčius individualiems in- 
vestuotojams pakanka (o gal net daugiau nei pakanka) tik kartą 
per ketvirtį. Ši nuostata leis ne tik pagerinti emocinę gyvenimo 
kokybę - sąmoningai vengiant domėtis trumpalaikiais pokyčių 
rezultatais gerėja ir priimamų sprendimų, ir rezultatų kokybė. Ti- 
piška trumpalaikė reakcija į blogas naujienas — dar stipresnis noras 
išvengti nuostolių. Tie investuotojai, kurie gauna sukauptą ilgesnio 
laikotarpio grįžtamąją informaciją, tokias naujienas išgirsta daug 
rečiau, todėl, reikia manyti, mažiau vengia rizikos ir galiausiai tur- 
tėja. Nežinodami, kaip kito kiekvienos jūsų akcijos kursas kiekvie- 
ną dieną (arba savaitę, o gal net ir mėnesį), taip pat būsite mažiau 
linkę bergždžiai kaitalioti savo akcijų portfelio sudėtį. Įsipareigo- 
jimas nekeisti savo pozicijos kelis laikotarpius (tolygus investicijų 


„2 


„užrakinimui“?) gerina finansinius veiklos rezultatus. 


RIZIKOS POLITIKA 


Tie sprendimų priėmėjai, kurie linkę vadovautis siauru požiūriu, 
kaitalioja preferencijas kas kartą, susidūrę su kokiu nors rizikingu 
pasirinkimu. Jiems sektųsi geriau, jeigu jie turėtų rizikos politiką, 
kuria vadovautųsi iškilus bet kokiai svarbiai problemai. Rizikos 

politikos pavyzdžiai visiems žinomi: „apsidraudžiant visada siekti 
kuo didesnės franšizės (deductibles“ ir „niekada nepirkti išplėsti- 
nės garantijos“. Rizikos politika — platus požiūris. Pavyzdžiuose iš 
draudimo srities tikitės arba netekti viso nedraudžiamo minimu- 
mo, arba galimo neapdrausto produkto sugadinimo. Šiuo atveju 
viskas priklauso nuo to, ar gebate bent šiek tiek nuslopinti atsitik- 
tinių nuostolių sukeltą skausmą arba visiškai jį įveikti guosdamiesi 
mintimi, kad ta politika, dėl kurios juos patyrėte, ilgalaikėje pers- 
pektyvoje beveik garantuotai atneš finansinę sėkmę. 

Kelis sprendimus susiejanti rizikos politika analogiška pirma 
aptartam išoriniam požiūriui sprendžiant planavimo klausimus. 
Išorinis požiūris perkelia dėmesį nuo dabartinės situacijos speci- 
fikos į kitų panašių situacijų rezultatų statistinius duomenis. Išo- 
rinis požiūris yra platūs planų apmąstymo rėmai. O rizikos poli- 
tika — platūs rėmai, kuriuose konkretus rizikingas pasirinkimas 
atsiduria kitų panašių pasirinkimų aibėje. 

Išorinis požiūris ir rizikos politika - vaistai nuo dviejų aiškių 
šališkumų, darančių poveikį daugeliui sprendimų: planavimo 
klaidų sukelto perdėto optimizmo ir nuostolių vengimo skatina- 
mo per didelio atsargumo. Tie du šališkumai prieštarauja vienas 
kitam. Perdėtas optimizmas saugo individus ir organizacijas nuo 
paralyžiuojančių nuostolių vengimo padarinių, o nuostolių vengi- 
mas - nuo nežaboto optimizmo paskatintų kvailysčių. Rezultatas 
gana palankus sprendimų priėmėjui. Optimistai mano, kad jų pri- 
imami sprendimai atsargesni negu iš tikrųjų, o vengiantys nuos- 
tolių sprendimų priėmėjai visai teisingai elgiasi atmesdami margi- 
nalinius pasiūlymus, kuriuos priešingu atveju galėtų priimti. Ži- 
noma, nėra garantijos, kad tie du šališkumai kiekvienoje situacijoje 
panaikins vienas kitą. Bet kokia organizacija, galinti atsikratyti ir 
perdėto optimizmo, ir per didelio nuostolių vengimo, turėtų tą ir 
padaryti. Jos tikslas turėtų būti suderinti išorinį požiūrį su rizikos 
politika. 

Richardas Thaleris pasakoja apie sprendimų priėmimo disku- 
siją su vienos didelės kompanijos 25 padalinių vadovais. Jis pa- 
prašė apsvarstyti rizikingą pasirinkimą, pagal kurį buvo vienoda 
tikimybė netekti didelės dalies tos kompanijos valdomo kapitalo 
arba jį padvigubinti. Nė vienas vadovas nepanoro dalyvauti to- 
kiame pavojingame lošime. Tada Thaleris kreipėsi į ten pat buvusį 
tos kompanijos vadovą ir pasiteiravo jo nuomonės tuo klausimu. 
Šis nedvejodamas atsakė: „Norėčiau, kad jie visi prisiimtų tokią ri- 
ziką.“ Tos diskusijos kontekste kompanijos vadovui buvo natūralu 
vadovautis plačiu požiūriu, apimančiu visas 25 rizikas. Panašiai 
kaip ir Semas, susidūręs su šimtu monetos metimų, jis galėjo tikė- 
tis, kad rezultatų statistinis agregavimas sumažins bendrą riziką. 


ŠNEKOS APIE RIZIKOS POLITIKĄ 

„Pasakykite jai, kad galvotų kaip verslininkė. Išlošiate mažai ir pralo- 
šiate mažai.“ 

„Nusprendžiau savo akcijų portfelį vertinti tik kartą per ketvirtį. Per 


daug vengiu nuostolių, kad sugebėčiau priimti protingus sprendimus 
susidūręs su kasdieniais kainų pokyčiais.“ 


„Jie niekada neperka išplėstinių garantijų. Tokia jų rizikos politika.“ 


„Visi mūsų darbuotojai vengia rizikos savo veiklos baruose. Tai visiš- 
kai natūralu, bet rezultatas - mūsų organizacija rizikuoja per mažai.“ 


32 
Sąskaityba 


Išskyrus pačius neturtingiausius žmones, kuriems pajamų gavi- 
mas tolygus galimybei išgyventi, svarbiausi pinigų siekio moty- 
vai nebūtinai tik ekonominiai. Milijardieriui, plušančiam dėl dar 
vieno milijardo, ir eksperimentinio ekonominio projekto dalyviui, 
trokštančiam papildomo dolerio, pinigai yra mūsų pozicijos savi- 
garbos ir sėkmės skalėje ekvivalentas. Visi tokio pobūdžio atlygiai 
ir bausmės, pažadai ir grėsmės egzistuoja mūsų galvose. Mes rū- 
pestingai tvarkome jų apskaitą. Jie formuoja mūsų preferencijas 
ir kaip paskatos motyvuoja mūsų veiksmus socialinėje aplinkoje. 
Dėl to ir esame nelinkę atsisakyti nuostolingų dalykų - toks elge- 
sys gali būti suprastas kaip nesėkmės prisipažinimas, esame linkę 
į veiksmus, kurių vėliau galime gailėtis, ir brėžiame iliuzinę, bet 
aiškią ribą tarp veikimo ir neveikimo, nedarymo ir darymo, nes 
atsakomybės jausmas vieno atžvilgiu didesnis nei kito atžvilgiu. 
Galutinė valiuta, kuria atsilyginama ar baudžiama, dažnai būna 
emocinė - įgyja pavidalą vidinio mintinio sandorio, neišvengia- 
mai sukeliančio interesų konfliktus, jei individas veikia savo orga- 
nizacijos vardu, kaip jos atstovas. 


MINTINĖS SĄSKAITOS 


Richardas Thaleris daug metų žavėjosi analogijomis tarp apskai- 
tos pasaulio ir mintinių sąskaitų, kurias naudojame organizuo- 

dami savo gyvenimą ir pasiekdami kartais kvailų, o kartais labai 
naudingų rezultatų. Mintinės sąskaitos turi kelis pavidalus. Savo 
pinigus laikome įvairiose sąskaitose, kurios kartais būna fizinės, 
kartais tik įsivaizduojamos. Turime pinigų einamosioms išlai- 
doms, bendrą ar tikslinę taupomąją sąskaitas savo vaikų mokymui 
ar nenumatytam gydymui. Noras naudotis tomis sąskaitomis kas- 
dienėms reikmėms tenkinti paklūsta aiškiai hierarchijai. Sąskai- 
tas naudojame savitvardos tikslais, pavyzdžiui, sudarydami namų 
ūkio biudžetą, apribodami kavos gėrimą ar didindami mankštai 
skirtą laiką. Už savitvardą dažnai mokame, sakykim, vienu metu 
atidėdami pinigus į taupomąją sąskaitą ir padengdami įsiskolini- 
mą kredito kortelėse. Pagal racionalaus veikėjo modelį ekonai ne- 
sinaudoja mintinėmis sąskaitomis: jie turi realų rezultatų vaizdą 
ir yra varomi išorinių paskatų. Humanams mintinės sąskaitos yra 
siauro požiūrio forma: jie reikalus valdo ir tvarko kliaudamiesi 
savo ribotu protu. 

Mintinės sąskaitos plačiai naudojamos apskaitoje. Prisimin- 
kime, kad golfo profesionalai sėkmingiau žaidžia stengdamiesi 
išvengti bugio, o ne siekdami paukštelio. Iš to galima pasidaryti 
išvadą: geriausi golfo žaidėjai kiekvienai duobutei užveda atskirą 
sąskaitą nesitenkindami tik vienos bendros žaidimo sėkmės sąs- 
kaitos tvarkyba. Ironiškas pavyzdys, kurį Thaleris pateikė viename 
iš savo pirmųjų straipsnių, tebelieka viena iš geriausių iliustracijų, 
kaip mintinės sąskaitos veikia žmonių elgesį: 

Du aistringi sporto mėgėjai planuoja vykti į krepšinio rungtynes, rengia- 

mas už 40 mylių. Vienas iš jų bilietą nusipirko, o kitas rengėsi pirkti, bet 

tuo Metu gavo iš draugo už dyką. Tų rungtynių vakarą prognozuojama 
pūga. Kuris iš tų dviejų bilietų turėtojų bus labiau linkęs nepaisyti pūgos 
ir vykti į varžybas? 


Atsakymas iš karto aiškus: žinome, jog labiau tikėtina, kad į jas 
važiuos tas mėgėjas, kuris mokėjo už bilietą. Paaiškinimą duoda 
mintinių sąskaitų tvarkymas. Darome prielaidą, kad abu mėgėjai 

užvedė sąskaitas rungtynėms, kurias tikėjosi pamatyti. Jei jų ne- 
pavyktų pamatyti, tektų uždaryti tas sąskaitas su neigiamu liku- 
čiu. Nepriklausomai nuo to, kaip įsigijo bilietus, abu bus nusivylę, 
tačiau uždaromos sąskaitos likutis bus aiškiai negatyvesnis tam iš 
jų, kuris bilietą pirko, o dabar liko ir be sumokėtų pinigų, ir be ga- 
limybės stebėti rungtynes. Pasilikti namie didesnė blogybė būtent 
tam iš draugų, jis bus labiau motyvuotas pamatyti tas rungtynes, 
todėl labiau tikėtina, kad mėgins važiuoti į jas nepaisydamas pū- 
gos?. Vyksta nebylus emocinio balanso skaičiavimas, kurį I sistema 
atlieka automatiškai, nesvarstydama. Emocijų, kurias žmonės sieja 
su savo mintinių sąskaitų būkle, įprasta ekonominė teorija nepri- 
pažįsta. Ekonas supras, kad už bilietą jau sumokėta, ir tų pinigų 
nebeatgausi. Tai — negrįžtamos sąnaudos. Ekonui bus vis tiek, ar jis 
tą bilietą pirko, ar gavo iš draugo (jei ekonai apskritai turi draugų). 
Tokiam racionaliam elgesiui įgyvendinti II sistema turėtų suvok- 
ti prieštaraujančią faktams galimybę: „Ar vis tiek važiuočiau per 
pūgą, jei būčiau bilietą gavęs iš draugo už dyką?“ Tokiam sunkiam 
klausimui užduoti reikia aktyvaus ir drausmingo proto. 

Panašią klaidą daro individualūs investuotojai, parduodami 
akcijas iš savo akcijų portfelio: 


Jums reikia pinigų dukters vestuvių išlaidoms, tad teks parduoti dalį 
turimų akcijų. Prisimenate, kokia kaina pirkote kiekvieną akciją, ir gali- 
te jas laikyti pelningomis, jei šiuo metu jų vertė didesnė negu perkant, 
arba nuostolingomis, jei yra priešingai. Iš turimų akcijų kompanijos 
Blueberry Tiles akcijos yra pelningos, ir jas pardavę šiandien gautumėte 
5000 dolerių pelno. Tiek pat esate investavę ir į kompanijos Tiffany Mo- 
tors akcijas, kurių vertė šiuo metu 5 000 dolerių mažesnė negu perkant. 
Pastarosiomis savaitėmis šių abiejų kompanijų akcijų vertė stabili. Kurias 
iš tų akcijų būtumėte linkę parduoti? 


Įtikinama būtų tokia pasirinkimo formuluotė: „Galėčiau uždaryti 
kompanijos Blueberry Tiles akcijų sąskaitą ir konstatuoti savo, kaip 
investuotojo, sėkmę. Kita alternatyva būtų uždaryti Tiffany Motors 
akcijų sąskaitą ir įsirašyti į savo biografiją nesėkmę. Kaip reikėtų 

pasielgti?“ Jei ši problema formuluojama kaip pasirinkimas tarp 
malonumo ir nuoskaudos, tada tikrai parduosite Blueberry Tiles 
akcijas ir mėgausitės sėkminga investicija. Kaip ir buvo galima ti- 
kėtis, finansiniai tyrimai parodė, kad didžioji dauguma akcijų tu- 
rėtojų mieliau parduoda pelningas negu nuostolingas akcijas. Šiam 
šališkumui buvo suteiktas neaiškus pavadinimas: atsikratymo, 
arba dispozicijos, efektas (disposition effect)“. 

Atsikratymo efektas - siauro požiūrio atvejis. Investuotojas 
užvedė sąskaitą kiekvienai įsigytai akcijai ir nori kiekvieną iš jų 
uždaryti pelningai. Racionalus prekybininkas įvertintų visą savo 
akcijų portfelį ir parduotų tas akcijas, iš kurių mažiausiai tikėtina 
ateityje sulaukti sėkmės, neatsižvelgdamas į tai, ar jos pelningos, 
ar nuostolingos. Amosas papasakojo man apie pokalbį su vienu fi- 
nansų patarėju, kuris paprašė parodyti visą jo portfelyje esančių 
akcijų sąrašą su jų įsigijimo kainomis. Kai Amosas jo paklausė, 
argi tai svarbu, šis atrodė nustebęs. Regis, jis visada manė, jog min- 
tinių sąskaitų būklė — svarbus dalykas. 

Amoso nuomonė apie finansų patarėjo įsitikinimus greičiausiai 
buvo teisinga, bet jis klydo manydamas, kad pirkimo kainą galima 
ignoruoti. Pirkimo kaina svarbi, į ją turėtų atsižvelgti net ekonai. 
Atsikratymo efektas yra brangus šališkumas, nes klausimas, kokias 
akcijas parduoti - pelningas ar nuostolingas, turi aiškų atsakymą ir 
nėra nesvarbus. Jei labiau rūpi savas turtas, o ne to momento emo- 
cijos, parduosite nuostolingas kompanijos Tiffany Motors akcijas 
ir pasiliksite pelningas Blueberry Tiles akcijas. Bent jau Jungtinių 
Valstijų įstatymuose numatyta stipri paskata taip elgtis: nuosto- 
lingų akcijų pardavimo atveju mokesčiai sumažinami, o pelningų 
akcijų pardavimas apmokestinamas. Šį elementarų finansinio gy- 
venimo faktą žino visi Amerikos investuotojai, ir tai lemia jų spren- 
dimus, priimamus vieną mėnesį per metus: daugiau nuostolingų 
akcijų investuotojai parduoda gruodžio mėnesį, nes galvoja apie 
mokesčius. Žinoma, ta mokesčių lengvata galima naudotis visus 

metus, bet 11 mėnesių mintinių sąskaitų tvarkymas pranoksta fi- 
nansinį sveiką protą. Dar vienas argumentas prieš pelningų akcijų 
pardavimą yra gerai dokumentuota rinkos anomalija - akcijos, ku- 
rių vertė pastaruoju metu padidėjo, greičiausiai dar kurį laikotarpį 
brangs, nors galbūt ir neilgai. To reiškinio grynasis efektas yra di- 
delis: pardavus Tiffany, o ne Blueberry akcijas, laukiamas papildo- 
mas pelnas kitais metais padidės 3,4 90. Uždaryti mintinę sąskaitą 
pelningai - malonumas, bet už jį reikia mokėti. Ekonai tokios klai- 
dos niekad nepadarytų, o patyrę investuotojai, kurie naudojasi savo 
II sistema, tokių klaidų daro mažiau? negu rinkos naujokai. 

Racionalų sprendimų priėmėją domina tik dabartinių investici- 
jų pasekmės ateityje. Ankstesnių klaidų taisymas ekonams nerūpi. 
Sprendimai investuoti papildomus išteklius į nuostolingą sąskai- 
tą, kai yra geresnių investavimo galimybių, vadinami negrįžtamų 
sąnaudų klaida (sunk-cost fallacy). Tai brangiai kainuojanti klaida, 
pasitaikanti priimant ir svarbius, ir ne itin svarbius sprendimus. 
Važiuoti per pūgą stebėti rungtynių dėl to, kad jau sumokėti pini- 
gai už bilietą — kaip tik tokio pobūdžio klaida. 

Įsivaizduokite kompaniją, kuri jau sukišo 50 milijonų dolerių į 
kokį nors projektą. Projekto vykdymo darbai atsilieka nuo grafiko, 
o jo galutinio pelningumo prognozės jau mažiau palankios negu 
pradinėje planavimo stadijoje. Norint padidinti projekto perspek- 
tyvumą, reikia papildomai investuoti dar 60 milijonų dolerių. Yra 
alternatyvus pasiūlymas - tokio pat dydžio sumą investuoti į naują 
projektą, kuris, kaip atrodo šiuo metu, turėtų būti pelningesnis. 
Kaip pasielgs kompanija? Kompanijos, patyrusios negrįžtamų są- 
naudų, labai dažnai „važiuoja per pūgą“, investuoja papildomai, 
užuot susitaikiusios su pažeminimu, kuris patiriamas uždarius 
brangiai kainavusio nenusisekusio projekto sąskaitą. Ši situacija 
atitinka 29 skyriuje pavaizduoto keturgubo modelio viršutinį deši- 
nįjį langelį, kai reikia rinktis arba garantuotus nuostolius, arba ne- 
palankų lošimą, kuriam dažnai neprotingai teikiama pirmenybė. 

Nesėkmingo projekto įsipareigojimų eskalavimas firmos po- 
žiūriu —- klaida, bet už šį nenusisekusį projektą atsakingam pa- 
reigūnui gali atrodyti kitaip. Tokio projekto likvidavimas paliktų 
nenuplaunamą dėmę jo profesinėje biografijoje, todėl jo interesus 
geriausiai patenkintų tolesnis lošimas firmos ištekliais, viliantis at- 
gauti pradines investicijas ar bent jau mėginant kiek įmanoma ati- 
tolinti atpildo dieną. Jei yra negrįžtamų sąnaudų, projekto vadovo 
paskatos kertasi su firmos ir jos akcininkų tikslais — tai gerai Ži- 
nomas pavyzdys to, kas vadinama tarpininkavimo problema. Fir- 
mų valdybos puikiai žino apie tokius konfliktus ir dažnai atleidžia 
firmos vadovą, kurio pečius slegia ankstesnių sprendimų našta ir 
kuris neskuba mažinti išlaidų. Valdybos nariai nebūtinai mano, 
kad naujasis firmos vadovas kompetentingesnis už senąjį. Tačiau 
žino, kad jis neturi senojo vadovo mintinių sąskaitų, todėl įverti- 
nant dabartines galimybes jam bus lengviau nepaisyti negrįžtamų 
sąnaudų, susijusių su ankstesnėmis investicijomis. 

Negrįžtamų sąnaudų klaidos verčia žmones per ilgai laikytis 
įsikibus prastų darbo vietų, nelaimingų santuokų, neperspektyvių 
tyrimo projektų. Man dažnai teko matyti, kaip jauni mokslininkai 
stengiasi išgelbėti pasmerktą nesėkmei projektą, kai būtų išmin- 
tingiau mesti ir pradėti naują. Laimė, tyrimai rodo, kad bent jau 
kai kuriuose kontekstuose šią klaidą įmanoma įveikti“. Negrįžta- 
mų sąnaudų klaida identifikuojama ir analizuojama ekonomikos 
ir verslo kursuose, ir, atrodo, tai duoda gerų rezultatų: esama įro- 
dymų, kad tų sričių magistrantai mieliau už kitus sutinka atsisa- 
kyti nevykusių projektų. 


GAILESTIS 


Gailestis - emocija, o kartu bausmė, kurią skiriame patys sau. Gai- 
lesčio baimė — svarbus veiksnys priimant daugelį sprendimų („Ne- 
darykite to, kad netektų gailėtis!“ — plačiai paplitęs perspėjimas), 

ši emocija pažįstama visiems. Šią emocinę būseną vaizdžiai aprašę 
du olandų psichologai pažymėjo, kad „gailestį lydi jausmas, jog rei- 
kėjo elgtis protingiau, „įklimpimo“ jausmas", mintys apie padarytą 
klaidą ir prarastas galimybes, tendencija pykti ant savęs ir noras 
ištaisyti savo klaidą bei perdaryti tą įvykį, pabandyti dar kartą“. 
Intensyvus gailestis — tai, ką patiriate, kai galite lengvai įsivaizduo- 
ti save darantį kažką kitaip, negu padarėte iš tikrųjų. 

Gailestis — viena iš prieštaraujančių faktams emocijų, kurią su- 
žadina tikrovės alternatyvų buvimas. Po kiekvienos lėktuvo katas- 
trofos pasipila istorijos apie keleivius, kurie „neturėjo“ būti tame 
lėktuve - jie gavo bilietą paskutinę akimirką, buvo perkelti iš ki- 
tos avialinijos, turėjo išskristi diena anksčiau, bet buvo priversti 
skrydį atidėti. Šių skaudžių istorijų bendras bruožas - jos apima 
neįprastus įvykius, o tokius įvykius perdaryti savo vaizduotėje len- 
gviau negu realius. Asociatyvioje atmintyje yra normalaus pasau- 
lio ir jo taisyklių vaizdinys. Nenormalus įvykis patraukia dėmesį, 
sužadina mintį apie įvykį, kuris tokiomis pačiomis aplinkybėmis 
galėtų būti normalus. 

Kad įvertintumėte gailesčio ryšį su normaliais dalykais“, ap- 
svarstykite tokius scenarijus: 

Brownas beveik niekada nepavėžėja keliaujančiųjų autostopu. Vakar jis 

pavėžėjo vieną tokį ir buvo apiplėštas. 


Smithas dažnai pavėžėja keliaujančius autostopu. Vakar jis pavėžėjo vie- 
ną tokį ir buvo apiplėštas. 


Kuris iš jų labiau gailėsis dėl šio epizodo? 
Atsakymai į šį klausimą nestebina: 88 96 respondentų atsakė, kad 
Brownas, 12 00 - kad Smithas. 


Gailesčio nereikia tapatinti su savikalta. Kitiems eksperimento 
dalyviams buvo užduotas toks klausimas apie tą patį įvykį: 


Kurį iš jų griežčiausiai kritikuos kiti? 

Rezultatai buvo tokie: kad Browną - atsakė 23 90 respondentų, 
kad Smithą - 77 90. 

Gailestį ir savikaltą sužadina palyginimas su norma, bet atitin- 
kamos normos yra skirtingos. Browno ir Smitho patiriamas emo- 
cijas nulemia tai, kaip jie paprastai elgiasi keliaujančių autostopu 
atžvilgiu. Brownui tokio žmogaus pavėžėjimas nėra normalus da- 
lykas, todėl dauguma žmonių mano, kad jis patiria intensyvesnį 
gailestį. Tačiau vertinantis stebėtojas juos abu lygintų su įprastomis 
protingo elgesio normomis ir greičiausiai kaltintų Smithą, kad šis 
įpratęs neprotingai rizikuoti?. Kyla pagunda sakyti, kad Smithas to 
nusipelnė, o Brownui tiesiog nepasisekė. Tačiau kaip tik Brownas 
greičiausiai priekaištauja sau, kad šiuo atveju elgėsi ne taip, kaip 
buvo pratęs. 

Sprendimų priėmėjai žino esą linkę gailėtis, ir šios skausmingos 
emocijos laukimas turi tam tikrą reikšmę daugeliui jų sprendimų. 
Su gailesčiu susijusios nuojautos nepaprastai vienodos“ ir įtikina- 
mos — tą parodo kad ir toks pavyzdys. 


Paulius turi kompanijos A akcijų. Pastaraisiais metais jis svarstė, ar ne- 
iškeisti jų į kompanijos B akcijas, bet nusprendė to nedaryti. Dabar jis 
sužinojo, kad jei būtų tą padaręs, turėtų 1 200 dolerių daugiau. 


Džordžas turi kompanijos B akcijų. Pastaraisiais metais jis iškeitė jas į 
kompanijos A akcijas. Dabar jis sužinojo, kad jei būtų pasilikęs B kom- 
panijos akcijas, turėtų 1 200 dolerių daugiau. Kuris iš jų labiau gailėsis? 


Apklausos rezultatai labai aiškūs: 8 90 respondentų sako, kad Pau- 
lius, 0 92 00 - kad Džordžas. 

Tai įdomu, nes šių abiejų investuotojų situacijos, objektyviai 
vertinant, vienodos. Jie abu dabar turi kompanijos A akcijų ir abu 
būtų turėję po tiek pat praturtėję, jei būtų turėję kompanijos B ak- 
cijų. Vienintelis skirtumas - Džordžas dabartinėje padėtyje atsi- 
dūrė dėl to, jog ėmėsi tam tikrų veiksmų, o Paulius - kad nieko ne- 
darė. Šis trumpas pavyzdys atspindi bendrą vaizdą: žmonės tikisi 
stipresnių emocinių reakcijų (įskaitant ir gailestį) į rezultatą, kuris 

gaunamas kažką darant, negu į tą patį rezultatą, kurio sulaukta 
nieko nedarant. Šis reiškinys patikrintas azartinio lošimo konteks- 
te: žmonės tikisi būti laimingesni, jei loš ir išloš, negu susilaikys 
ir tą pačią sumą gaus nelošdami. Tokio tipo asimetrija, stipriai 
pasireiškianti bent jau nuostolių atveju, būdinga ir savikaltos!! bei 
gailesčio emocijoms. Svarbiausias dalykas — ne skirtumas tarp ko- 
kio nors veiksmo ir neveikimo, bet tarp nieko nedarymo nuostatos 
(default options) ir nuo jos nukrypstančių veiksmų!*. Atsisakę nieko 
nedarymo nuostatos galite lengvai įsivaizduoti normą (standarti- 
nę elgseną): jei tas nieko nedarymas asocijuojasi su blogomis pase- 
kmėmis, jo prieštaravimas normai gali tapti skausmingų emocijų 
šaltiniu. Jei turite akcijų, nieko nedarymo nuostata — jų neparduo- 
ti, bet kai ryte susitinkate su kolega, nieko nedarymo nuostata — 
pasisveikinti su juo. Turimų akcijų pardavimas ir nesisveikinimas 
su kolega būtų nuokrypiai nuo nieko nedarymo nuostatos ir natū- 
ralūs kandidatai į poelgius, dėl kurių reikia gailėtis ir kaltinti save. 

Įtikinamame pasirinkimų nieko nedarymo nuostatos galios 
demonstravime eksperimento dalyviai kompiuteriu modeliavo 
„akies“ („dvidešimt vieno“) lošimą. Kai kurių lošėjų buvo paklaus- 
ta, ar jie nori imti dar, o kitų - ar norėtų daugiau nebeimti. Nepri- 
klausomai nuo klausimo, jei rezultatas būdavo blogas, teigiamas 
atsakymas sukeldavo daug didesnį gailestį negu neigiamas! Tie 
klausimai akivaizdžiai liudija nieko nedarymo nuostatą: „Netu- 
riu didelio noro to daryti.“ Gailestį sukelia nuokrypis nuo jos. Dar 
vienas atvejis, kai nieko nedarymas prilygsta veiksmui — trenerio 
padėtis jo komandai dideliu skirtumu pralošus paskutines rung- 
tynes. Tikimasi, kad treneris arba pakeis komandos sudėtį, arba 
strategiją, o to nepadaręs gailėsis ir kaltins save". 

Gailesčio rizikos asimetrija reikalauja rinktis tai, kas įprasta 
(norma), ir vengti rizikos. Šališkumas atsiranda daugelyje kon- 
tekstų. Vartotojai, atmenantys, kad neteisingai pasirinkus gali tek- 
ti gailėtis, teikia pirmenybę įprastiems pasirinkimams — mieliau 

renkasi prekes su žinomais prekių ženklais, negu su bendriniais 
pavadinimais“. Finansinių fondų valdytojų elgesyje metams bai- 
giantis taip pat matyti laukiamo įvertinimo efektas: jie linkę iš 
akcijų portfelių“ pašalinti neįprastas ar kitokių abejonių kelian- 
čias akcijas. Šis efektas gali paveikti net sprendimus, nuo kurių 
priklauso, gyventi ar mirti. Įsivaizduokite gydytoją, kuris turi 
sunkiai sergantį pacientą. Šį galima gydyti dviem būdais: norma- 
liu (standartiniu) arba neįprastu. Gydytojas turi pagrindo manyti, 
kad neįprastas gydymas padidintų paciento šansus, bet įtikinamų 
įrodymų nėra. Gydytojas, skiriantis pacientui neįprastą gydymą, 
susiduria su gana didele gailesčio, savikaltos, o gal net ir bylinėji- 
mosi, rizika. Žvelgiant iš gudrumo po laiko pozicijų, lengviau būtų 
įsivaizduoti jį pasirinkus normalų gydymą ir nesunkiai atsisakius 
nukrypstančio nuo normos pasirinkimo. Tiesa, geras neįprasto 
gydymo rezultatas pagerintų išdrįsusio jį rinktis gydytojo reputa- 
ciją, tačiau potenciali nauda būtų mažesnė už potencialią kainą, 
nes sėkmė — paprastai „normalesnis“ rezultatas negu nesėkmė. 


ATSAKOMYBĖ 


Keliuose kontekstuose (sprendžiant, kurį lošimą pasirinkti, turė- 
jimo efekto atveju, reaguojant į kainų pokyčius) nuostolių svoris 
beveik dvigubai didesnis nei naudos. Kai kuriose situacijose nuos- 
tolių vengimo koeficientas gerokai didesnis. Tarkim, galite labiau 
vengti nuostolių tokiais savo gyvenimo aspektais!“, kurie svar- 
besni už pinigus — pavyzdžiui, sveikata. Be to, jūsų nenoras „par- 
duoti“ svarbius dalykus labai padidėja, jei taip pasielgus jums gali 
tekti atsakyti už siaubingus rezultatus. Richardo Thalerio anks- 
tyvuosiuose klasikiniuose darbuose apie vartotojų elgesį" buvo 
pateiktas įtikinamas pavyzdys, kuris šiek tiek pakeistu pavidalu 
atrodo šitaip: 

Susidūrėte su liga, kuria užsikrėtus gresia greita ir neskausminga mirtis 
per vieną savaitę. Tikimybė, kad ja užsikrėtėte, yra 1/1 000. Yra vakcina, 
bet ji veiksminga tik pavartota dar prieš pasireiškiant simptomams. Kiek 
esate pasiryžę mokėti už tokią vakciną? 


Daugelis mokėtų už ją nemažą, bet vis dėlto ribotą sumą. Susidurti 
su mirties galimybe nemalonu, tačiau rizika maža ir neatrodo, kad 
siekiant jos išvengti būtų protinga visai nusigyventi. O dabar ap- 
svarstykite truputį pakeistą šios situacijos variantą: 
Reikia savanorių minėtos ligos tyrimui. Iš tokio savanorio norima tik tiek, 
kad jis pabūtų aplinkoje, kurioje yra 1/1 000 tikimybė užsikrėsti ta liga. 


Už kokį užmokestį sutiktumėte tapti tokių tyrimų savanoriu? (Jums ne- 
bus leista įsigyti vakcinos nuo tos ligos.) 


Kaip ir reikėjo tikėtis, užmokestis, kurio užsiprašė savanoriai, 
buvo daug didesnis nei kaina, kurią jie buvo pasirengę mokėti už 
vakciną. Thaleris neoficialiai sakė, kad tipiškas santykis buvo apie 
50:1. Labai didelė pardavimo kaina atskleidžia dvi šios problemos 
ypatybes. Visų pirma, vargu ar panorėsite prekiauti savo sveikata. 
Toks sandoris laikomas neteisėtu ir nenoras jį sudaryti išreiškia- 
mas per didele kaina. Tačiau bene svarbiausia tai, kad atsakyti už 
blogus rezultatus teks jums. Juk suprantate, kad jei nubudęs vieną 
rytą pastebėsite artėjančios mirties simptomus, tai antruoju atveju 
gailėsitės daugiau negu pirmuoju, nes juk galėjote atmesti pasiūly- 
mą parduoti savo sveikatą net nesvarstę jo kainos. Galėjote laikytis 
nieko nedarymo nuostatos, o dabar prisiminimai, kad praleidote 
tokią progą, persekios iki gyvenimo pabaigos. 

Pirma minėtame tėvų reakcijos į galimai pavojingą insekti- 
cidą tyrime buvo klausimas apie pasirengimą prisiimti didesnę 
riziką. Respondentų paprašyta įsivaizduoti, kad jie naudojo in- 
sekticidą, kurio inhaliacijos ir vaikų apsinuodijimo pavojus - 
15 atvejų dešimčiai tūkstančių balionėlių. Buvo galima naudo- 
ti ir pigesnį insekticidą — minėtas pavojus būtų padidėjęs nuo 
15 iki 16 atvejų dešimčiai tūkstančių balionėlių. Tėvų teirautasi, 

kokia kainos nuolaida paskatintų juos pereiti prie pigesnio (ir ne 
tokio saugaus) insekticido. Daugiau kaip du trečdaliai tame tyri- 
me dalyvavusių tėvų atsakė, kad antrojo insekticido jie nepirktų 
už jokią kainą! Buvo akivaizdu, kad juos papiktino pati mintis savo 
vaikų saugumą iškeisti į pinigus. O ta eksperimento dalyvių ma- 
žuma, kuriai tokia nuolaida atrodė priimtina, pareikalavo sumos, 
gerokai didesnės nei ta, kurią jie buvo pasirengę mokėti už daug 
saugesnį insekticidą. 

Kiekvienas gali suprasti tėvų nenorą sutikti net su visai menku 
pavojaus savo vaikams padidėjimu mainais į pinigus ir jam pritar- 
ti. Tačiau verta paminėti, kad toks požiūris nenuoseklus ir poten- 
cialiai žalingas saugumui tų, kuriuos norime apsaugoti. Net ir la- 
biausiai mylinčių savo vaikus tėvų laiko ir pinigų ištekliai vaikams 
apsaugoti yra baigtiniai (vaiko mintinė sąskaita riboto dydžio), 
tad būtų protinga tuos išteklius panaudoti pačiu geriausiu būdu. 
Pinigus, sutaupytus susitaikius su visai menku insekticido žalos 
pavojaus padidėjimu, tikrai būtų galima panaudoti naudingiau 
mažinant kitus vaikui gresiančius pavojus, pavyzdžiui, įsigyti už 
juos saugesnę automobilio sėdynę arba elektros lizdų dangtelius. 
Žyma „draustinas sandoris“ (taboo tradeof)“, neleidžianti priimti 
rizikos padidėjimo - ne pats racionaliausias būdas panaudoti sau- 
gumo biudžetą. O iš tikrųjų priešinimasis tam gali būti labiau pa- 
diktuotas savanaudiškos baimės, „kad netektų gailėtis“, negu noro 
optimizuoti savo vaiko saugumą. Mintis „o kas, jeigu?“, kylanti 
visiems tėvams, svarstantiems saugumo mainų į pinigus klausimą, 
atspindi tą gailestį ir gėdą, kurią jie patirtų, jei insekticidas pada- 
rytų žalos jų vaikui. 

Atkaklų vengimą padidėjusią riziką keisti į kokius nors kitus 
privalumus dideliu mastu galima aptikti riziką reguliuojančių 
taisyklių ir įstatymų srityje. Ši tendencija ypač stipri Europoje, 
kur atsargumo principas (precautionary principle)", draudžiantis bet 
kokius galinčius padaryti žalos veiksmus — visuotinai priimta 


460 + PASIRINKIMAI 


doktrina. Reguliavimo kontekste šis principas visą saugumo už- 
tikrinimo naštą uždeda tiems, kurių veiksmai gali padaryti ža- 
los žmonėms ar aplinkai. Daugelis tarptautinių institucijų laikosi 
nuostatos, kad potencialios žalos mokslinių įrodymų stoka nėra 
pakankamas pateisinimas nevengti tokių rizikų. Teisininkas Cas- 
sas Sunsteinas nurodo, kad atsargumo principas brangiai kai- 
nuoja, o taikomas griežtai gali turėti ir paralyžiuojamą poveikį. 
Jis pateikia įspūdingą sąrašą tų naujovių, kurios nepatenkintų šio 
principo reikalavimų. Tame sąraše atsiduria ir „lėktuvai, oro kon- 
dicionieriai, antibiotikai, automobiliai, skiepai nuo tymų, širdies 
operacijos, radijas, užšaldymas, skiepai nuo raupų, peršvietimas 
rentgeno spinduliais“. Akivaizdu, kad šio principo griežtojo vari- 
anto laikymasis nepagrįstas. Tačiau perdėtas nuostolių vengimas 
įdiegtas į stiprią ir plačiai paplitusią moralinę nuojautą — jis kyla 
iš I sistemos. Intensyvaus nuostolių vengimo moralinės pozicijos 
ir efektyvaus rizikos valdymo dilema neturi paprasto ir įtikinamo 
sprendimo. 

e 
Didelę savo dienos dalį praleidžiame laukdami pačių sau keliamo 
emocinio skausmo ir mėgindami užbėgti jam už akių. Kaip rimtai 
turėtume žiūrėti į tuos neapčiuopiamus, nematerialius rezultatus, 
pačių sau paskirtas bausmes (kartais ir atlygius), kurias patiriame 
vertindami savo gyvenimą? Ekonams tokie priekaištai sau nebū- 
dingi, o humanams jie brangiai kainuoja — veda prie veiksmų, ku- 
rie pražūtingi individų turtui, protingai politikai ir visuomenės 
gerovei. Tačiau gailesčio ir moralinės atsakomybės emocijos yra 
tikros, o pareiškimai, kad ekonai jų neturi, gali būti klaidingi. 

Beje, ar protinga būtų leisti, kad pasirinkimams turėtų įtakos 
gailesčio laukimas? Polinkis gailėtis, kaip ir polinkis alpti — gy- 
venimo faktas, prie kurio reikia prisitaikyti. Jei esate pakankamai 
turtingas ir atsargus investuotojas, galbūt galėsite leisti sau pra- 
bangą turėti tokį akcijų portfelį, kuris kiek įmanoma sumažintų 

gailesčio laukimą, net jei akivaizdžiai ir neduotų maksimalaus tur- 
to prieaugio. 

Galite imtis ir atsargumo priemonių - „skiepų“ nuo gailesčio. 
Ko gera, naudingiausia būtų atvirai prisipažinti, kad laukiate gai- 
lesčio. Jei reikalams pašlijus galėsite prisiminti, jog prieš priimda- 
mi sprendimą kruopščiai apsvarstėte gailesčio galimybę, tuomet 
jis greičiausiai bus mažesnis. Taip pat reikėtų žinoti, kad gailestis ir 
retrospektyvinio (atbulinio) vertinimo šališkumas ateis kartu, to- 
dėl turite daryti viską, kad išvengtumėte gudrumo po laiko. Bent 
jau aš priimu ilgalaikių pasekmių turėsiančius sprendimus arba 
labai nuodugniai juos apgalvojęs, arba spontaniškai. Retrospekcija 
būna blogesnė, jei prieš apsispręsdami mažai galvojote - tik tiek, 
kad vėliau galėtumėte pasakyti sau: „Vos nepadariau geresnio pa- 
sirinkimo.“ 

Danielis Gilbertas su kolegomis provokuojamai tvirtina, kad 
žmonės paprastai laukia didesnio gailesčio, negu patiria iš tikrų- 
jų. Taip yra dėl to, kad jie nepakankamai įvertina psichologinės 
gynybos, kurios griebsis (tai vadinamoji „psichologinė imuninė 
sistema“??), veiksmingumą. Jie pataria per daug nesureikšminti 
gailesčio: net jei jo ir neišvengsite, jis paveiks mažiau, negu manote. 


ŠNEKOS APIE SĄSKAITYBĄ 


„Jis turi atskiras mintines sąskaitas pirkti grynaisiais ir kredito korte- 
lėmis. Nuolat primenu jam, kad pinigai yra pinigai.“ 
„Neparduodame tų akcijų tik dėl to, kad nenorime uždaryti jų sąs- 
kaitos nuostolingai. Tai - atsikratymo efektas.“ 


„Tame restorane aptikome puikų patiekalą ir kitų net neragaujame, 
kad netektų gailėtis.“ 


„Pardavėjas parodė man pačią brangiausią vaikišką automobilio sė- 
dynę ir pasakė, kad ji saugiausia. Nesiryžau pirkti pigesnio modelio, 
nes, man regis, tai būtų „draustinas sandoris“. 

Reversijos (apgrąžos) 


Jūsų užduotis - nustatyti, kokio dydžio kompensacijas skirti smurtinių 
nusikaltimų aukoms. Šiuo metu svarstote atvejį vyro, kurio dešinę ranką 
taip sužalojo šautinė žaizda, kad ji nebevaldoma. Vyriškis buvo pašautas, 
kai užėjo į netoli namų esančią krautuvėlę kaip tik tuo metu, kai joje 
darbavosi plėšikai. 


Netoli to žmogaus namų buvo dvi panašios krautuvėlės, vienoje iš jų jis 
lankydavosi dažniau, kitoje rečiau. Apsvarstykite du scenarijus: 
I. Plėšikai įsibrovė į tą parduotuvę, kurioje jis lankėsi dažniausiai:. 
II. Jo dažniausiai lankoma parduotuvė buvo uždaryta dėl laidotu- 
vių, todėl jis užėjo apsipirkti į kitą parduotuvę, kurioje ir buvo pa- 
šautas. 


Ar jam skiriamos kompensacijos dydis turėtų priklausyti nuo to, kurioje 
iš tų dviejų parduotuvių jis buvo pašautas? 


Sprendimą priėmėte atlikę jungtinį įvertinimą — vienu metu iš- 


nagrinėjote du scenarijus ir palyginote juos vieną su kitu. Galite 


taikyti taisyklę. Jei manote, kad II scenarijus vertas didesnės kom- 


pensacijos, turėtumėte skirti jam didesnę pinigų sumą doleriais. 


Beveik visi sutaria dėl tokio atsakymo: kompensacija turėtų 


būti vienoda abiem atvejais. Ji skiriama už suluošinusį sužeidi- 


mą, tai kodėl turėtų priklausyti nuo įvykio vietos? Dviejų scena- 


rijų jungtinis įvertinimas suteikė galimybę patikrinti savo mora- 


linius principus, pagal kuriuos įvertinote, kokie veiksniai svarbūs 


kompensacijai skirti. Dauguma žmonių vietos prie tokių veiksnių 

nepriskiria. Kaip ir kitose situacijose, reikėjo lyginti tiksliai, todėl 
jūsų mąstymas buvo lėtas — pasitelkėte II sistemą. 

Psichologai Dale Milleris ir Cathy McFarland, kurie ir sugalvo- 
jo tuos du scenarijus, pateikė juos po vieną vertinti įvairiems žmo- 
nėms. Tame eksperimente kiekvienas dalyvis matė tik vieną vari- 
antą ir turėjo nuspręsti, kokio dydžio kompensaciją doleriais skirti. 
Kaip, be abejo, ir manėte, eksperimentuotojai nustatė, kad daug 
didesnė kompensacija buvo paskirta aukai, pašautai toje parduo- 
tuvėje, kurioje ji lankydavosi rečiau, o ne toje, kurioje lankydavosi 
dažnai. Apmaudas (artimas gailesčio giminaitis) - prieštaraujantis 
faktams jausmas, sužadinamas dėl to, kad į galvą tuoj šauna min- 
tis: „Jeigu jis būtų nuėjęs apsipirkti į savo įprastą parduotuvę...“ Jau 
pažįstami I sistemos sukeitimo ir intensyvumo sugretinimo me- 
chanizmai emocinės reakcijos stiprumą perkelia į piniginį mastelį 
ir sukuria didelį atlygio doleriais skirtumą. 

Šių dviejų eksperimentų palyginimas rodo ryškų kontrastą. 
Beveik visi, kurie abu scenarijus mato kartu (intrasubjektinis eks- 
perimentas), pritaria principui, kad į apmaudą atsižvelgti neverta. 
Deja, šis principas tampa svarbus tik tada, kai du scenarijai ma- 
tomi kartu, tačiau gyvenime paprastai to nebūna. Normaliomis 
sąlygomis susiduriame su vienos kategorijos modeliais, kuriuose 
nebūna kontrastiškų alternatyvų, galinčių pakeisti nuomonę, todėl 
KMTY (ką matai, tas ir yra). Dėl to įsitikinimai, kuriems pritaria- 
te galvodami apie moralumą, nebūtinai valdo emocines reakcijas, 
o tarp įvairiose situacijose į galvą ateinančių moralinių nuojautų 
nėra vidinio nuoseklumo. 

Apiplėšimo scenarijaus? pavienio ir jungtinio vertinimų skir- 
tumas priklauso gausiai sprendimų ir preferencijų apgrąžų šeimai. 
Pirmosios preferencijų apgrąžos buvo atrastos aštuntojo dešimt- 
mečio pradžioje, nuo to laiko aprašyta ir daug kitokio pobūdžio 
apgrąžų. 

IŠŠŪKIAI EKONOMIKAI 


Preferencijų apgrąžos užima svarbią vietą psichologų pokalbiuo- 
se su ekonomistais?. Didelio susidomėjimo sulaukė apgrąžos, apie 
kurias papasakojo Sarah Lichtenstein ir Paulas Slovicas - du psi- 
chologai, rašę savo magistrinius darbus Mičigano universitete tuo 
pat metu kaip Amosas. Jie atliko eksperimentą su lažinių preferen- 
cijomis, kurias pateiksiu šiek tiek supaprastintu pavidalu. 


Jums siūloma rinktis vieną iš dviejų lažinių, lošiamų ruletės ratu su 36 
sektoriais. 


Lažinys A: 11/36 tikimybė išlošti 160 dolerių, 
25/36 tikimybė pralošti 160 dolerių. 


Lažinys B: 35/36 tikimybė išlošti 40 dolerių, 
1/36 tikimybė pralošti 10 dolerių. 


Esate prašomi rinktis saugų arba rizikingesnį lažinį: beveik garan- 
tuotą mažesnės sumos išlošimą arba mažą tikimybę išlošti gerokai 
didesnę sumą ir didelę tikimybę pralošti. Saugumas ima viršų ir 
B - aiškiai populiaresnis pasirinkimas. 

O dabar kiekvieną lažinį apsvarstykime atskirai: jeigu tai būtų 
jūsų lažinys, už kokią mažiausią kainą sutiktumėte jį parduoti? 
Nepamirškite, kad čia jūs su niekuo nesiderate, o tik turite nusta- 
tyti mažiausią kainą, už kurią norėtumėte turimą lažinį parduoti. 
Pabandykite tą padaryti. Tikriausiai paaiškės, kad šioje užduotyje 
svarbus galimas laimėjimas ir kad nustatydami mažiausią lažinio 
kainą atsižvelgsite į to laimėjimo dydį. Gauti rezultatai patvirtina 
šį spėjimą — lažinio A pardavimo kaina aukštesnė nei lažinio B. 
Tai ir yra preferencijos apgrąža: žmonės renkasi B, o ne A, tačiau 
jeigu įsivaizduoja turį tik vieną iš tų dviejų lažinių, lažinį A laiko 
vertingesniu už lažinį B. Kaip ir apiplėšimo scenarijuje, preferenci- 
jos apgrąža įvyksta dėl to, kad jungtinio įvertinimo atveju dėmesys 
nukreipiamas į vieną šios situacijos aspektą - tai, kad lažinys A 
kur kas nesaugesnis negu lažinys B, buvęs ne toks ryškus vertinant 

lažinius po vieną. Veiksniai, lemiantys pasirinkimo variantų ver- 
tinimo pavieniui skirtumus (nuoskauda nusikaltimo aukos, pasi- 
rinkusios ne tą parduotuvę, arba susiejimas su laimėjimo dydžiu), 
jungtinio vertinimo metu nuslopinami arba tampa nebesvarbūs. 
Matyt, pavienį lažinių vertinimą lemia emocinės I sistemos reakci- 
jos. Lyginimas, vykstantis jungtinio vertinimo atveju — daug nuo- 
dugnesnis ir daugiau pastangų atimantis procesas, reikalaujantis 
II sistemos įsikišimo. 

Preferencijų apgrąža gali būti patvirtinta intrasubjektiniu eks- 
perimentu, kurio dalyviai nustato abiejų lažinių kainas ilgame 
sąraše ir renkasi vieną iš jų. Dalyviai nejaučia prieštaravimų, tad 
jų reakcijos gali būti įdomios. 1968 metais Sarah Lichtenstein ėmė 
interviu iš vieno šio eksperimento dalyvio, ir tas interviu tapo ilga- 
laike šios srities klasika. Ji ilgai kalbėjosi su sutrikusiu to eksperi- 
mento dalyviu“, kuris pasirinko vieną iš tų dviejų lažinių, bet po to 
norėjo mokėti pinigus už tai, kad galėtų pakeisti ką tik pasirinktą 
lažinį kitu, ką tik atmestu, ir pakartoti ciklą iš naujo. 

Racionalūs ekonai tikrai nepasiduos savo preferencijų apgrąžai, 
todėl šis reiškinys - iššūkis racionalaus veikėjo modeliui ir pagal tą 
modelį sukurtai ekonominei teorijai. Šį iššūkį buvo galima igno- 
ruoti, bet to neatsitiko. Po kelerių metų nuo paskelbimo apie pre- 
ferencijų apgrąžos reiškinį du garbūs ekonomistai - Davidas Gret- 
heris ir Charles'as Plottas paskelbė straipsnį prestižiniame žur- 
nale American Economic Review“, kuriame pranešė apie atliktus 
Lichtenstein ir Slovico aprašyto reiškinio tyrimus. Tai buvo bene 
pirmasis eksperimentinės psichologijos specialistų tyrimas, pa- 
traukęs ekonomistų dėmesį. Gretherio ir Plotto straipsnio įvadinė 
pastraipa buvo neįprastai dramatiška, turint galvoje, kad straips- 
nis buvo mokslinis, o jų ketinimai išdėstyti labai aiškiai: „Duome- 
nų bazė ir teorija buvo kuriamos vadovaujantis psichologija, kuri 
turėtų dominti ekonomistus. Jei atsižvelgsime tik į duomenų no- 
minaliąją vertę, jie tiesiog nesiderins su preferencijos teorija ir leis 

daryti plačias išvadas apie tyrimų prioritetus ekonomikoje... Šiame 
straipsnyje skelbiami rezultatai serijos eksperimentų, kuriais siek- 
ta pasėti abejones psichologų darbų pritaikomumu ekonomikoje.“ 

Gretheris ir Plottas apžvelgė trylika teorijų, galinčių paaiškinti 
psichologų tyrimų rezultatus, ir aprašė kruopščiai apgalvotus eks- 
perimentus toms teorijoms patikrinti. Viena iš tų hipotezių - psi- 
chologai ją palaikė perdėm arogantiška — teigė, kad tokie rezultatai 
buvo gauti dėl to, jog tą eksperimentą atliko psichologai! Galų gale 
nebuvo atmesta tik viena hipotezė: psichologai teisūs. Gretheris ir 
Plottas pripažino, kad vertinant iš standartinės preferencijų teori- 
jos pozicijų ta hipotezė tenkina mažiausiai, nes „leidžia individu- 
alaus pasirinkimo priklausomybę nuo konteksto, kuriame jis da- 
romas“, o tai esąs akivaizdus koherencijos doktrinos pažeidimas. 

Toks netikėtas rezultatas, atrodytų, turėjo paskatinti ekono- 
mistus skausmingai perkainoti savąsias vertybes - juk pagrindi- 
nis jų teorijos teiginys patyrė sėkmingą ataką. Tačiau socialiniuose 
moksluose, kuriems priklauso ir psichologija bei ekonomika, taip 
nebūna. Teoriniai įsitikinimai tvirti, todėl toli gražu nepakanka 
vieno keliančio nuostabą rezultato", kad įsigalėjusiomis teorijomis 
būtų suabejota rimtai. Tiesą sakant, Gretherio ir Plotto tikrai ties- 
mukiškas straipsnis padarė labai nedidelį tiesioginį poveikį ekono- 
mistų (tarp jų ir Gretherio su Plottu) įsitikinimams. Tačiau jis pa- 
skatino ekonomistų bendruomenę rimčiau vertinti psichologinius 
tyrimus ir prisidėjo prie įvairių mokslo sričių dialogo aktyvinimo. 


KATEGORIJOS 


„Ar Džonas aukštas?“ Jei Džonas 150 centimetrų ūgio, atsakymas 
priklausys nuo jo amžiaus: jeigu jam tik 6 metai, sakysime, kad jis 
labai aukštas, o jei 16 - kad labai žemas. I sistema automatiškai su- 
randa atitinkamą normą, tad aukštumo skalės reikšmė nustatoma 
automatiškai. Taip pat įmanoma sugretinti atskirų kategorijų in- 

tensyvumą ir atsakyti į klausimą, kiek turėtų kainuoti pietūs resto- 
rane, kad ta kaina atitiktų Džono ūgį. Atsakymas ir vėl priklausys 
nuo Džono amžiaus: tų pietų kaina turėtų būti daug mažesnė, jei 
jis 16, 0 ne 6 metų. 

O dabar pažvelkime į štai šį pavyzdį: 


Džonui 6 metai. Jis 150 centimetrų ūgio. 
Džimui 16 metų. Jis 153 centimetrų ūgio. 


Vertindami abu atvejus po vieną visi sutiks, kad Džonas labai 
aukštas, o Džimas ne, nes jie lyginami su skirtingomis normomis. 
Jei jums užduotų tiesioginį palyginamąjį klausimą, ar Džonas toks 
pat aukštas kaip ir Džimas, atsakytumėte, kad ne. Tai nėra nei ne- 
tikėta, nei dviprasmiška. Tačiau kitose situacijose procesas, pagal 
kurį objektai ir įvykiai patys renkasi palyginimo kontekstą, gali 
vesti prie nenuoseklių (nekoherentiškų) pasirinkimų vertinant 
rimtus dalykus. 

Neturėtumėte susidaryti įspūdžio, kad pavieniai ir jungtiniai 
vertinimai visada nesutampa ar kad visi vertinimai chaotiški. 
Mūsų pasaulis suskaidytas į kategorijas (tokias, kaip šešerių metų 
vaikai ar stalai), kurios turi savo normas. Vertinimai ir preferen- 
cijos nuoseklūs tų kategorijų viduje, bet kai vertinami objektai 
priklauso skirtingoms kategorijoms, jie potencialiai nenuoseklūs. 
Kaip pavyzdį pateikiu šiuos tris klausimus: 


Ką labiau mėgstate - obuolius ar persikus? 
Ką labiau mėgstate - žlėgtainius ar troškintą mėsą? 
Ką labiau mėgstate - obuolius ar troškintą mėsą? 


Pirmasis ir antrasis klausimai susiję su daiktais, priklausančiais tai 
pačiai kategorijai, todėl iš karto žinote, kurį iš jų labiau mėgstate. Be 
to, tokį pat rezultatą gautumėte ir juos vertindami po vieną („Kaip 
labai mėgstate obuolius?“ ir „Kaip labai mėgstate persikus?“), nes 
ir obuoliai, ir persikai yra vaisiai. Preferencijų apgrąžos nebus, nes 

skirtingi vaisiai lyginami pagal tą pačią normą ir netiesiogiai lygi- 
nami vieni su kitais, vertinami ir po vieną, ir kartu. Kitaip negu 
ieškant atsakymų į klausimą apie vienos kategorijos daiktus, ly- 
gindami obuolius su žlėgtainiais stabilaus atsakymo nerasime. Ne 
taip kaip obuoliai ir persikai, obuoliai ir žlėgtainiai nėra natūralūs 
vienas kito pakaitalai, jie tenkina ne tą patį poreikį. Kartais norite 
žlėgtainio, o kartais obuolio, ir tik retai kada pasakysite, kad vis 
tiek, kurį iš jų rinktis. 

Įsivaizduokite, kad elektroniniu paštu gavote žinutę iš organi- 
zacijos, kuria apskritai pasitikite. Ji prašo piniginio įnašo tokiam 
dalykui paremti: 


Daugelyje delfinų dauginimosi vietų jiems kelia pavojų vandens tarša; 
manoma, kad dėl to sumažės delfinų populiacija. Įsteigtas specialus iš 
privačių įnašų sudaromas fondas, kurio tikslas - parūpinti delfinų dau- 
ginimuisi skirtas neužterštas vietas. 


Kokias asociacijas sukelia šis klausimas? Nesvarbu, kokiu laipsniu 
suvokiate šią problemą - jus apninka mintys apie panašius atve- 
jus ir su jais susiję prisiminimai. Ypač tikėtina, kad prisiminsite 
nykstančių rūšių išsaugojimo projektus. Jūsų I sistema automatiš- 
kai atlieka tipo GERAS-BLOGAS įvertinimą, ir susidarote bendro 
pobūdžio įspūdį, kad delfinus reikia priskirti prie kitų jums į gal- 
vą atėjusių rūšių. Delfinai daug mielesni už, pavyzdžiui, šeškus, 
sraiges ar karpius, jie užima labai aukštą vietą tarp kitų rūšių, su 
kuriomis spontaniškai juos palyginote. 

Bet jūsų prašo ne atsakyti į klausimą, kas jums labiau patinka — 
delfinai ar karpiai. Jūsų prašo paremti delfinus pinigais. Žinoma, 
iš ankstesnių prašymų patirties galite žinoti, kad į tokio tipo pra- 
šymus niekada neatsiliepiate. Tačiau kelias minutes įsivaizduokite, 
kad esate žmogus, paremiantis tokias iniciatyvas. 

Kaip ir daugelį kitų sunkių klausimų, taip ir įvertinimo, kiek 
dolerių tam skirti, klausimą galite išspręsti pasitelkę sukeitimą ir 

intensyvumo sugretinimą. Atsakyti į klausimą, kiek dolerių tam 
skirti, sunku, tačiau lengvai galima rasti atsakymą į paprastesnį 
klausimą. Delfinai jums patinka, todėl tikriausiai manysite, kad jų 
gelbėjimas — šauni iniciatyva. Kitas žingsnis, atliekamas taip pat 
automatiškai — nustatyti tam skiriamos sumos dydį, meilės del- 
finams intensyvumą" perkeliant į paramos dydžio skalę. Tą skalę 
suvokiate iš ankstesnių aukų aplinkosaugos tikslais; ji gali skirtis 
nuo aukų politinėms organizacijoms ar alma mater futbolo ko- 
mandai skalės. Žinote, kokia suma jums bus „labai didelė“ auka, 
o kokias sumas galima laikyti „didele“, „vidutine“ ir „maža“ auka. 
Turite skalę ir savo požiūriui į gyvūnijos rūšis vertinti (nuo „labai 
patinka“ iki „visai nepatinka“). Todėl galite pasinaudoti galimybe 
tą savo požiūrį perkelti į piniginę skalę ir „labai patinka“ automa- 
tiškai susieti su „gana didele auka“ bei išreikšti ją doleriais. 

Kitu atveju į jus kreipiasi su kitokiu prašymu: 

Žemės ūkio darbininkai, kuriems tenka daug laiko praleisti saulėje, odos 

vėžiu suserga dažniau nei kiti. Dažni sveikatos patikrinimai galėtų su- 

mažinti šį pavojų. Įkurtas fondas rizikos grupėms priklausančių asmenų 

sveikatos patikrinimams paremti. 


Ar tai skubiai spręstina problema? Kai įvertinote skubumą, kokią 
kategoriją ji sužadino kaip norma? Jei šią problemą automatiškai 
priskyrėte prie sveikatos apsaugos, greičiausiai pastebėjote, kad 
odos vėžio grėsmė žemės ūkio darbininkams neužima labai aukš- 
tos vietos tarp šios srities problemų - ta vieta tikrai žemesnė už del- 
finų užimamą vietą tarp nykstančių gyvūnų rūšių. Kai savo įspū- 
dį apie santykinę odos vėžio problemos svarbą išreiškėte pinigais, 
jūsų auka tikriausiai buvo mažesnė už tą, kurią skyrėte nykstančių 
gyvūnų apsaugai. Eksperimentų metu vertinant pavieniui delfinai 
susilaukė truputį didesnių įnašų negu žemės ūkio darbininkai. 
Toliau apsvarstykite dvi priežastis jungtinio vertinimo atveju. 
Kuris iš šių dviejų objektų — delfinai ar žemės ūkio darbininkai — 
nusipelno didesnės piniginės aukos? Jungtinis vertinimas išryški- 


470 + PASIRINKIMAI 


na bruožą, kuris nepastebimas vertinant pavieniui, bet atskleistas 
tampa lemiamas: žemės ūkio darbininkai - žmonės, o delfinai ne. 
Aišku, tą žinojote ir anksčiau, bet vertinant pavieniui tai jums ne- 
buvo svarbu. Faktas, kad delfinai nėra žmonės, tada neiškilo, nes 
visos atmintyje sužadintos mintys taip pat buvo ne apie žmones. 
Mintis, kad žemės ūkio darbininkai yra žmonės, neatėjo į galvą 
dėl to, jog visos sveikatos apsaugos problemos susijusios su žmonė- 
mis. Siauras pavienio vertinimo požiūris delfinų atžvilgiu sąlygojo 
didesnį intensyvumo įvertį, o šis įsijungus intensyvumo sugretini- 
mo mechanizmui paskatino padidinti auką. Jungtinis vertinimas 
pakeičia šių problemų pateikimą: žmonių supriešinimas su gyvū- 
nais išryškėja tik sugretinant tuos du objektus. Jungtinio vertini- 
mo atveju žmonės teikia pirmenybę žemės ūkio darbininkams ir 
jų gerovei didinti yra pasirengę aukoti žymiai daugiau negu simpa- 
tiškų gyvūnų apsaugai. Čia ir vėl, kaip ir lažinių bei šaudymo par- 
duotuvėje atvejais, pavieniai ir jungtiniai vertinimai nesutampa. 
Christopheris Hsee iš Čikagos universiteto tarp daugelio kitų to- 
kio pat tipo preferencijų apgrąžos pavyzdžių pateikė ir tokį, kuria- 
me vertinimo objektais buvo pasirinkti naudoti muzikos žodynai. 


A žodynas B žodynas 
Išleidimo metai 1993 1993 
Straipsnių skaičius 10 000 20 000 
Būklė Kaip naujas Viršelis apiplyšęs, 


o apskritai kaip naujas 


Kai tie žodynai pateikiami vertinti po vieną, žodyno A įvertinimas 
aukštesnis, bet kai vertinami abu kartu, preferencijos, be abejo, pa- 
sikeičia. Gautas rezultatas iliustruoja Hsee įvertinamumo hipotezę 
(evaluability hypothesis): vertinant žodynus po vieną, straipsnių (voka- 
bulų) skaičius nėra reikšmingas požymis, nes skaičiai patys savai- 
me nėra vertinami. Vertinant juos abu kartu, priešingai, iš karto 
aišku, kad pagal šį požymį žodynas B pranašesnis?; taip pat aki- 
vaizdu, kad straipsnių skaičius kur kas svarbiau už viršelio būklę. 

Yra rimto pagrindo manyti, kad teisingumo vykdymas užkrėstas 
prognozuojamo nenuoseklumo keliose srityse. Šio teiginio įrody- 
mų iš dalies gauta eksperimentų metu, įskaitant ir netikrų prisie- 
kusiųjų tyrimus, o iš dalies — iš įstatymų leidybos, įstatymų įgy- 
vendinamųjų teisės aktų ir teismo procesų analizės. 

Viename eksperimente tariami prisiekusieji, parinkti iš kandi- 
datų į prisiekusiuosius Teksase, buvo prašomi įvertinti baudžiamą- 
ją žalą kai kuriose civilinėse bylose. Tos bylos buvo vertinamos po 
dvi, kiekvienoje iš jų buvo pateikta po vieną fizinio sužalojimo ir 
finansinių nuostolių ieškinį. Tariami prisiekusieji įvertindavo pir- 
ma vieną, paskui antrą tos poros bylą ir turėdavo jas abi palyginti. 
Toliau pateikiamas vienos tokių bylų poros apibendrinimas. 


I byla. Vaikas patyrė vidutinio laipsnio nudegimus - jam žaidžiant su 
degtukais užsidegė pižama. Pižamas siuvanti firma nepasirūpino, kad 
jos būtų pakankamai atsparios ugniai. 


II byla. Dėl nesąžiningų vieno banko veiksmų kitas bankas patyrė 10 
milijonų dolerių nuostolį. 


Pusė eksperimento dalyvių pirmiausia įvertino I bylą pavienio 
vertinimo būdu, o paskui palygino abi bylas jungtinio vertini- 
mo būdu. Kiti eksperimento dalyviai bylas įvertino atvirkštine 
tvarka. Vertindami bylas po vieną prisiekusieji didesnes pinigi- 
nes kompensacijas skyrė nukentėjusiam bankui negu apdegusiam 
vaikui, greičiausiai dėl to, kad finansiniai nuostoliai nurodė didelį 
„inkarą“. 

Tačiau abi bylas nagrinėjant kartu užuojauta individualiai au- 
kai nustelbė „inkaro“ efektą, ir prisiekusieji tiek padidino kompen- 
saciją vaikui, kad ši viršijo kompensaciją bankui. Išvedus kelių to- 
kių bylų porų vidurkį nustatyta, kad kiekvienos poros bylas verti- 
nant kartu, o ne po vieną, kompensacijos sužalotoms aukoms buvo 
daugiau nei dvigubai didesnės. Prisiekusieji, apdegusio vaiko bylą 

nagrinėję atskirai nuo kitų bylų, pasiūlė tokią kompensaciją, kuri 
atitiko jų jausmų intensyvumą. Jie negalėjo numanyti, kad vaikui 
skiriama kompensacija didelės kompensacijos finansinei instituci- 
jai kontekste gali atrodyti nepakankama. Atliekant jungtinį verti- 
nimą kompensacija bankui liko susieta su jo patirtų nuostolių dy- 
džiu, o kompensacija vaikui padidėjo - atsiskleidė pasipiktinimas 
aplaidumu, dėl kurio vaikas patyrė sužalojimą. 

Kaip jau matėme, racionalumui paprastai palankesni platesni 
nagrinėjimo rėmai, o jungtinio vertinimo atveju jie tikrai platesni 
negu pavienio. Žinoma, jungtinio vertinimo atveju reikėtų būti ati- 
diems, nes tas, kas jums pateikia vertintinus duomenis, asmeniškai 
suinteresuotas jūsų pasirinkimu. Prekybininkai netrunka sumo- 
ti, kad manipuliavimas kontekstu, kuriame pirkėjai mato prekes, 
gali smarkiai paveikti jų preferencijas. Išskyrus tokius sąmoningo 
manipuliavimo atvejus, galima daryti prielaidą, kad lyginamasis 
vertinimas, kuriame būtinai dalyvauja II sistema, greičiausiai sta- 
bilesnis už vertinimus pavieniui, dažnai atspindinčius I sistemos 
emocines reakcijas. Atrodytų, bet kuri organizacija, siekianti ap- 
galvotų sprendimų, svarstant konkrečias bylas pasistengs pateik- 
ti teisėjams kiek įmanoma platesnį kontekstą. Nustebau iš Casso 
Sunsteino išgirdęs, kad prisiekusiesiems, turintiems įvertinti bau- 
džiamąsias žalas, griežtai draudžiama susipažinti su kitomis bylo- 
mis. Taigi teisinė sistema, kitaip nei psichologiškai sveikas protas, 
rodo palankumą vertinimui pavieniui. 

Kitame teisinės sistemos nenuoseklumo tyrime Sunsteinas ly- 
gino administracines nuobaudas, kurias gali skirti įvairios JAV 
valdžios įstaigos, įskaitant Darbo saugos ir sveikatos valdybą bei 
Aplinkos apsaugos agentūrą. Jis priėjo prie išvados, kad „kategorijų 
viduje baudos atrodo paskirtos labai protingai, bent jau ta prasme, 
kad už didesnę žalą baudžiama griežčiau. Darbo saugos ir svei- 
katos apsaugos pažeidimų atveju didžiausios baudos skiriamos už 
kartotinius pažeidimus, kiek mažesnės - už sąmoningus, tyčinius 


REVERSIJOS (APGRĄŽOS) + 473 


ir rimtus pažeidimus, o mažiausios — už netvarkingą apskaitą“!?. 
Tačiau neturėtų stebinti, kad įvairių įstaigų skiriamų baudų dydis 
smarkiai skyrėsi — šis faktas labiau atspindi jų politiką ir tradici- 
jas, negu visuotinį rūpinimąsi teisingumu. Didžiausia bauda už 
darbo saugos taisyklių „rimtą pažeidimą“ - 7 000 dolerių, o Lau- 
kinių paukščių apsaugos įstatymo pažeidimas gali užtraukti iki 
25 000 dolerių dydžio baudą. Tokios baudos kitų kiekvienos įstai- 
gos nustatytų baudų kontekste atrodo skirtos protingai, bet lygina- 
mos viena su kita stebina. Kaip ir kituose šio skyriaus pavyzdžiuo- 
se, absurdiškumas išryškėja tik tuomet, kai du atvejai vertinami 
kartu plačiame kontekste. Administracinių baudų sistema nuose- 
kli kurioje nors įstaigoje, bet nenuosekli bendrame kontekste. 


ŠNEKOS APIE APGRĄŽAS 


„BTU vienetai (Didžiosios Britanijos šilumos kiekio vienetai. - Vert. pastaba) Man 
nieko nereiškė, kol pamačiau, kaip smarkiai pagal šį rodiklį skiriasi 
kondicionieriai ir koks svarbus lyginamasis vertinimas.“ 


„Sakote, kad tai buvo puiki kalba, nes lyginote ją tik su kitomis jos 
kalbomis. Palyginti su kitais oratoriais, ji vis dar atsilieka.“ 

„Dažnai būna, kad praplėtus kontekstą priimami sprendimai protin- 
gesni.“ 

„Jei tuos atvejus vertinsite po vieną, greičiausiai vadovausitės I siste- 
mos emocine reakcija.“ 


34 


Rėmai ir tikrovė 


2006 metais Italijos ir Prancūzijos futbolo rinktinės susitiko pa- 
saulio čempionato finale. Susitikimo rezultatą nusako šie du saki- 
niai: „Italija laimėjo“, „Prancūzija pralaimėjo“. Ar šių sakinių pras- 
mė ta pati? Atsakymas visiškai priklauso nuo to, kaip suprantate 
žodį prasmė. 

Logikos požiūriu abu šio susitikimo rezultato apibūdinimai 
gali pakeisti vienas kitą, nes išreiškia tą patį objektyvų rezultatą. 
Filosofai pasakytų, kad jais išreikštos tiesos sąvokos tapačios, to- 
dėl jei vienas sakinys teisingas, tai teisingas ir kitas. Šitaip dalykus 
supranta ekonai. Jų įsitikinimai ir preferencijos susieti su tikrove. 
Ekonų pasirinkimų objektai yra tikri dalykai, kurių neveikia žodi- 
niai apibūdinimai. 

Tačiau yra ir kita žodžio prasmė samprata, pagal kurią saki- 
niai „Italija laimėjo“ ir „Prancūzija pralaimėjo“ reiškia toli gražu 
ne tą patį. Pagal šią sampratą sakinio prasmė yra tai, kas vyksta 
jūsų asociatyviajame mechanizme suvokiant tuos sakinius. Tie du 
sakiniai sužadina labai skirtingas asociacijas. Sakinys „Italija lai- 
mėjo“ sukelia mintis apie Italijos komandą ir jos pastangas laimėti. 
Sakinys „Prancūzija pralaimėjo“ verčia galvoti apie Prancūzijos 
komandą ir apie tai, kas privedė ją prie pralaimėjimo, įskaitant ir 
tą įsimintiną prancūzų žvaigždės Zidane'o smūgį galva italų žaidė- 
jui. Kalbant apie mintyse sukeltas asociacijas (kaip į juos reaguoja 

I sistema), tie du sakiniai iš tikrųjų reiškia skirtingus dalykus. Tai, 
kad logikos požiūriu ekvivalentiški teiginiai sukelia skirtingas re- 
akcijas, neleidžia humanams būti taip patikimai racionaliems kaip 
ekonai. 


EMOCINIS RĖMINIMAS 


Mudu su Amosu rėminimo efektais vadinome nepagrįstą for- 
muluočių poveikį! įsitikinimams ir preferencijoms. Štai vienas iš 
mūsų naudotų pavyzdžių: 
Ar priimtumėte lošimą, jei yra 10 96 tikimybė išlošti 95 dolerius ir 90 16 
tikimybė netekti 5 dolerių? 


Ar mokėtumėte 5 dolerius už galimybę dalyvauti loterijoje, kurioje yra 
10 446 tikimybė laimėti 100 dolerių ir 90 96 tikimybė nelaimėti nieko? 


Pirmiausia pasistenkite įtikinti save, kad abu variantai tapatūs. 
Abiem atvejais turite nuspręsti, ar priimti nepatikimą perspektyvą 
praturtėti 95 doleriais arba netekti 5 dolerių. Tas, kurio preferencijos 
tvirtai susietos su tikrove, vienodai atsakytų į abu klausimus, tačiau 
tokių Žmonių reta. Vienas iš tų variantų - antrasis - susilaukia kur 
kas daugiau teigiamų atsakymų. Blogas rezultatas kur kas priimti- 
nesnis, suformuluotas kaip nelaimėjusio loterijos bilieto kaina, negu 
kaip tiesiog pralaimėjimas kokiame nors lošime. Tai neturėtų ste- 
binti: nuostoliai sukelia stipresnius neigiamus jausmus negu išlaidos. 
Tie pasirinkimai nėra susieti su tikrove, nes I sistema su ja nesusijusi. 

Mūsų sumanytas eksperimentas buvo įkvėptas to, ką sužinojo- 
me iš Richardo Thalerio. Jis papasakojo, kad dar būdamas magis- 
trantas savo skelbimų lentoje prisegė kortelę su užrašu: IŠLAIDOS 
NĖRA NUOSTOLIAI. Vienoje iš savo ankstyvųjų esė apie vartoto- 
jų elgesį Thaleris aprašė diskusiją, ar degalinės turi teisę nustatyti 
skirtingas kainas už prekes, įsigyjamas mokant grynaisiais arba 
kredito kortelėmis*. Kredito kortelių lobistai darė didelį spaudimą, 

kad skirtingų kainų nustatymas būtų paskelbtas neteisėtu, ir turė- 
jo numatę atsarginį variantą: jeigu būtų leista, tą kainų skirtumą 
jie reikalavo vadinti grynyjų nuolaida, o ne kredito priemoka. Toks 
reikalavimas psichologiniu požiūriu teisingas, nes žmonės mieliau 
atsisako nuolaidos, negu moka priemoką. Abu šie dalykai ekono- 
miniu atžvilgiu gali būti ekvivalentiški, tačiau emociniu ne. 

Viename elegantiškame eksperimente Londono universitetinio 
koledžo neuromokslininkų komanda tirdama rėminimo efektus 
įrašinėjo įvairių smegenų sričių aktyvumą. Kad smegenų reakcijų 
duomenys būtų patikimi, jie atliko daug bandymų. 14 paveikslėlyje 
pavaizduotos dvi vieno iš tokių bandymų stadijos. 


GAUTI 50 SVARŲ 


a 


IŠSAUGOTI 20 SVARŲ 


NETEKTI 30 SVARŲ 


14 pav. 


Pirmiausia tiriamojo prašoma įsivaizduoti gavus tam tikrą pinigų 
sumą (šiame pavyzdyje - 50 svarų). 

Po to pasiūloma rinktis garantuotą sumą arba sukti fortūnos 
ratą. Jei ratas sustos ties baltu laukeliu, jis „gaus“ visą sumą, o jei 
ties juodu - negaus nieko. Garantuotas rezultatas — laukiama šio 
lošimo laimėjimo vertė (šiuo atveju 20 svarų). 

Kaip pavaizduota tame paveikslėlyje, tą patį garantuotą rezul- 
tatą galima išreikšti dviem skirtingomis rėminėmis konstrukcijo- 
mis: IŠSAUGOTI 20 SVARŲ arba NETEKTI 30 SVARŲ. Objekty- 
vūs rezultatai abiejuose rėmuose išreikšti visiškai identiškai, taigi 
palaikantis ryšį su tikrove ekonas į abi rėmines konstrukcijas rea- 
guotų vienodai - pasirinktų arba garantuotą sumą, arba lošimą, 

bet jau žinome, kad humanų protas nesusijęs su tikrove. Žodžiai 
sužadina norą suartėti arba vengti, todėl laukiame, kad I sistema 
mieliau rinksis garantuotą sumą, pažymėtą rėmu IŠSAUGOTI, ir 
atmes sumą, pažymėtą rėmu NETEKTI. 

Tas eksperimentas apėmė daugybę bandymų, kiekvienas daly- 
vis susidūrė su keliais pasirinkimais, įrėmintais ir fomuluote IŠ- 
SAUGOTI, ir formuluote NETEKTI. Kaip ir tikėtasi, visų 20 daly- 
vių veiksmuose pasireiškė rėminimo efektas: jie buvo linkę rinktis 
ir garantuotą sumą pagal formuluotę IŠSAUGOTI, ir lošimą pagal 
formuluotę NETEKTI. Tačiau ne visi tie dalyviai buvo vienodi. 
Kai kurie iš jų buvo jautresni formuluotei. Kiti, nepaisydami rėmų, 
dažniausiai teikdavo pirmenybę tam pačiam pasirinkimui — elgė- 
si taip, kaip ir turėtų elgtis palaikantys ryšį su tikrove individai. 
Eksperimentuotojai visus 20 eksperimento dalyvių išrikiavo ati- 
tinkama tvarka ir suteikė tai rikiuotei įspūdingą pavadinimą: ra- 
cionalumo indeksas. Eksperimento dalyviams priimant kiekvieną 
sprendimą buvo užrašinėjamas jų smegenų aktyvumas. Vėliau tie 
bandymai buvo suskirstyti į dvi kategorijas: 


1. Bandymai, kuriuose eksperimento dalyvių pasirinkimai ati- 
tiko rėmus: 
+ teikė pirmenybę garantuotai sumai versijoje IŠSAUGOTI; 
+ teikė pirmenybę lošimui versijoje NETEKTI. 

2. Bandymai, kuriuose eksperimento dalyvių pasirinkimai ne- 
atitiko rėmų. 


Šie verti dėmesio rezultatai atskleidžia naujos disciplinos - neuro- 
ekonomikos, tiriančios žmogaus smegenų veiklą priimant spren- 
dimus - potencialą. Neuromokslininkai atliko tūkstančius tokių 
eksperimentų ir sužinojo, kurios smegenų sritys turėtų „įsijungti“ 
(tai rodo dėl suaktyvėjusios nervinės veiklos padidėjęs deguonies 
prietėkis į jas) priklausomai nuo užduoties pobūdžio. Kai žmogus 
akimis seka kokį nors objektą, įsivaizduoja spiriantis kamuolį, 

atpažįsta kokį nors veidą ar galvoja apie namus, suaktyvėja skir- 
tingos jo smegenų sritys. Kitos sritys suaktyvėja, kai jis emociš- 
kai susijaudinęs, konfliktuoja ar sprendžia kokią nors problemą. 
Nors neuromokslininkai rūpestingai vengia tokių teiginių, kaip 
„Ši smegenų dalis daro tą ir tą ...“, jie jau daug sužinojo apie įvairių 
smegenų sričių „individualumą“, tad smegenų veiklos analizavimo 
reikšmė psichologiniam interpretavimui labai išaugo. Rėminimo 
tyrimai privedė prie trijų svarbiausių išvadų: 


+ Smegenų sritis, kuri paprastai siejama su emociniu sužadi- 
nimu (migdolinis kūnas), dažniau suaktyvėja tada, kai eks- 
perimento dalyvio pasirinkimas atitinka nustatytus rėmus. 
Kaip tik to ir reikėtų tikėtis, jei emocinės prasmės pripildyti 
žodžiai IŠSAUGOTI ir NETEKTI iš karto sukelia norą artin- 
tis prie garantuotos sumos (įrėmintos kaip nauda) arba jos 
vengti (įrėmintos kaip nuostolis). Emociniai stimulai migdo- 
linį kūną pasiekia labai greitai; manoma, kad jis dalyvauja 
I sistemos veikloje. 

+ Smegenų sritis, paprastai siejama su konfliktais ir savitvarda 
(priekinė juostinė smegenų žievė), buvo aktyvesnė, kai eks- 
perimento dalyviai darė ne, atrodytų, natūralų, įprastą pasi- 
rinkimą, bet rinkosi garantuotą sumą, nepaisydami to, kad 
ji buvo įrėminta žodžiu NETEKTI. Akivaizdu, kad priešini- 
masis I sistemos polinkiui sukelia konfliktą. 

+ „Racionaliausi“ eksperimento dalyviai (mažiausiai jautrūs 
formulavimo efektams) pasižymėjo padidėjusiu smegenų 
frontalinės žievės aktyvumu; tai liudija sutelktas emocijų ir 
protavimo pastangas priiminėjant sprendimus. Verta pami- 
nėti, kad „racionaliems“ individams nenustatyta padidėjusio 
neuronų aktyvumo, liudijančio konfliktą. Atrodo, šie „ypa- 
tingi“ eksperimento dalyviai (dažnai, nors ir ne visada) susiję 
su tikrove be jokio konflikto. 

Pasirinkimų stebėjimus sujungęs su nervų veiklos kartografa- 
vimu, šis tyrimas aiškiai parodo, kaip kokio nors žodžio sukelta 
emocija gali „prasiskverbti“ į galutinį pasirinkimą. 

Klasikinis emocinio rėminimo pavyzdys — eksperimentas, kurį 
Amosas su kolegomis atliko Harvardo medicinos mokykloje. Jame 
dalyvavusiems gydytojams buvo pateikti statistiniai duomenys 
apie plaučių vėžio gydymo dviem būdais - chirurginiu ir radio- 
loginiu - rezultatus. Penkerius metus išgyvenusių pacientų pro- 
centas aiškiai rodo chirurginio būdo pranašumą, bet trumpesnio 
laikotarpio duomenys atskleidžia, kad šis būdas rizikingesnis už 
radiologinį. Pusė eksperimento dalyvių buvo supažindinti su pa- 
cientų išgyvenamumo statistika, o kita pusė - su jų mirštamumo 
statistika. Gydymo chirurginiu būdu trumpalaikiai rezultatai at- 
rodė taip: 

Mėnesį po operacijos išgyvenusių pacientų buvo 90 46. 

Per pirmąjį mėnesį po operacijos pacientų mirštamumas buvo 10 46. 


Rezultatus jau žinote: chirurginis gydymo būdas buvo daug po- 
puliaresnis pagal pirmąją formuluotę (ją pasirinko 84 90 gydy- 
tojų), negu pagal antrąją formuluotę (šiuo atveju 50 90 jų atidavė 
pirmenybę radiologiniam gydymui). Abiejų apibūdinimų loginis 
tapatumas akivaizdus, tad susijęs su tikrove sprendimų priėmėjas 
teiktų pirmenybę tam pačiam pasirinkimui, kad ir kokiu pavidalu 
jis būtų pateiktas. Tačiau, kaip jau žinome, I sistema retai kada lie- 
ka abejinga emocingiems žodžiams. Ji žino, kad mirštamumas — 
blogis, o išgyvenimas - gėris, todėl 90 96 pacientų išgyvenimas 
skamba drąsinamai, o 10 96 mirtingumas - bauginamai?. Svarbus 
šio tyrimo rezultatas yra tas, kad gydytojus rėminimo efektas vei- 
kė ne mažiau kaip ir neturinčius medicininio išsilavinimo žmones 
(šiuo atveju ligoninės pacientus ir verslo mokyklos magistrantus). 
Taigi akivaizdu, kad medicinos studijos neapsaugo nuo rėmini- 
mo efekto. 

Tyrimas „IŠSAUGOTI-NETEKTI“ ir išgyvenimo bei mirštamu- 
mo eksperimentas skyrėsi vienu svarbiu atžvilgiu. Smegenų veiklos 
įrašymo tyrimo dalyviams buvo pasiūlyta labai daug skirtingai 
įrėmintų užduočių. Taigi jie turėjo galimybę susipažinti su dėmesį 
atitraukiančiu rėmų poveikiu ir supaprastinti savo užduotis, visuo- 
se bandymuose pasirinkdami vienodus rėmus, pavyzdžiui, sumą 
NETEKTI išreikšdami IŠSAUGOTI ekvivalentu. To išmokti gali 
tik supratingas žmogus (tam reikia ir II sistemos pagalbos), tad tie 
keli eksperimento dalyviai, kurie tą sugebėjo, greičiausiai buvo iš 
eksperimentuotojų identifikuotų „racionalių“ atstovų. Priešingai, 
gydytojai, supažindinti su dviejų gydymo būdų rezultatais išgyve- 
namumo rėmuose, neturėjo pagrindo įtarti, kad būtų galėję priimti 
kitokį sprendimą susipažinę su ta pačia statistika mirštamumo rė- 
muose. Rėmų pakeitimas (reframing) reikalauja pastangų, o II sis- 
tema paprastai tingi. Jei nėra akivaizdžios priežasties elgtis kitaip, 
dauguma mūsų pasyviai priimame sprendimų problemas jau įrė- 
mintas, todėl retai kada turime galimybę pamatyti, kokiu mastu 
mūsų preferencijos veikiau susijusios su rėmais negu su tikrove. 


TUŠČIOS NUOJAUTOS 


Mudu su Amosu savo diskusiją apie rėminimą pradėjome nuo pa- 
vyzdžio, kuris tapo žinomas kaip „azijinės ligos užduotis'*. 


Įsivaizduokite, kad Jungtinės Valstijos rengiasi neįprastos azijinės ligos 
protrūkiui, kuris, kaip manoma, gali pareikalauti 600 žmonių gyvybių. 
Buvo pasiūlytos dvi alternatyvios kovos su šia liga programos. 
Tarkim, tikslūs moksliniai šių programų pasekmių įverčiai yra tokie: 
Jei bus priimta programa A, bus išgelbėta 200 gyvybių. 
Jei bus priimta programa B, yra 1/3 tikimybė, jog bus išgelbėta 600 
gyvybių, ir 2/3 tikimybė, kad nepavyks išgelbėti nė vienos gyvybės. 


Didelė dalis respondentų renkasi programą A, atidavę pirmenybę 
garantuotam rezultatui, o ne lošimui. 

Antrajame variante programų rezultatai suformuluoti kitaip: 


Jei bus priimta programa A", mirs 400 žmonių. 
Jei bus priimta programa B", yra 1/3 tikimybė, jog nemirs niekas, ir 2/3 
tikimybė, kad mirs 600 žmonių. 


Atidžiai įsižiūrėkite ir palyginkite tuos du variantus: programų 
A ir A pasekmės tapačios, programų B ir B' taip pat. Tačiau dėl 
antrosios formuluotės nustatytų rėmų didžioji dauguma žmonių 
renkasi lošimą. 

Skirtingi pasirinkimai, įrėminti dviem formuluotėmis, atitin- 
ka perspektyvos teoriją, pagal kurią pasirinkimai tarp lošimų ir 
garantuotų dalykų sprendžiami skirtingai, priklausomai nuo to, 
kokie jų rezultatai - geri ar blogi. Jei rezultatai geri, sprendimų pri- 
ėmėjai linkę teikti pirmenybę garantuotam dalykui, o ne lošimui 
(vengia rizikos). Tačiau jei abu rezultatai neigiami, dažniausiai jie 
atmeta garantuotus dalykus ir renkasi lošimą (siekia rizikos). Tos 
išvados įsitvirtino renkantis tarp lošimų ir garantuotų sumų pini- 
gų srityje. Minėtoji ligos problema rodo, kad ta pati taisyklė galioja 
ir tuomet, kai rezultatai matuojami išgelbėtomis ar prarastomis 
gyvybėmis. Ir tame kontekste rėminimo eksperimentas atsklei- 
džia, kad rizikos vengimo ir rizikos siekio preferencijos nesusiju- 
sios su tikrove. Jei formuluotės skirtingos, preferencijos tų pačių 
objektyvių rezultatų atžvilgiu gali virsti priešingomis. 

Vienas įvykis, apie kurį man papasakojo Amosas, šiai istori- 
jai suteikia niūrų atspalvį. Amosą pakvietė pasakyti kalbą grupei 
sveikatos apsaugos profesionalų - žmonių, priiminėjančių sprendi- 
mus dėl vakcinų ir kitų programų. Jis pasinaudojo proga ir pateikė 
azijinės ligos užduotį: pusei jų buvo parodytas „išgelbėtų gyvybių“ 
variantas, o kita dalis nagrinėjo „prarastų gyvybių“ variantą. Kaip 
ir visi žmonės, tie profesionalai buvo jautrūs rėminimo efektams. 
Nerimą kelia tai, kad pareigūnai, priiminėjantys sprendimus, tu- 
rinčius įtakos visų žmonių sveikatai, taip pat gali būti paveikti to- 

kio paviršutiniško manipuliavimo, tačiau reikia pratintis prie min- 
ties, kad visiems svarbiems sprendimams turi įtakos ar net juos 
nulemia I sistema. 

Dar didesnį nerimą kelia tai, kaip žmonės reaguoja jiems nu- 
rodžius jų nenuoseklumą: „Renkatės variantą, galintį garantuo- 
tai išgelbėti 200 gyvybių pagal vienokią formuluotę, bet mieliau 
renkatės lošimą negu 400 mirčių pagal kitokią formuluotę. Kaip 
nuspręsite dabar, jau žinodami, kad tie pasirinkimai buvo nenuo- 
seklūs?“ Į tokį klausimą paprastai atsakoma nejaukia tyla. Nuo- 
jautos, nulėmusios pradinį pasirinkimą, kilo iš I sistemos; jos turi 
ne daugiau moralinio pagrindo, negu turėjo pirmenybės teikimas 
20 svarų išsaugojimui ar vengimas netekti 30 svarų. Gyvybių iš- 
gelbėjimas tikrai yra gėris, o mirtys — blogis. Dauguma žmonių 
pamato, kad jų II sistema neturi moralinių nuojautų, leidžiančių 
atsakyti į šį klausimą. 

Esu dėkingas puikiam ekonomistui Thomasui Schellingui už 
mano mėgstamą rėminimo efekto pavyzdį, aprašytą knygoje Choi- 
ce and Conseguence (Pasirinkimas ir pasekmės)?. Ši knyga buvo para- 
šyta iki mums paskelbiant savąjį darbą apie rėminimą, ir ne rėmi- 
nimas autoriui buvo svarbiausias. Apie savo eksperimentą jis pa- 
pasakojo dėstydamas Harvardo universiteto Kennedy mokykloje, 
kalbėdamas apie mokesčių lengvatas turintiems vaikų piliečiams. 
Jis paaiškino savo studentams, kad standartinio dydžio lengvata 
teikiama už kiekvieną vaiką ir kad jos dydis nepriklauso nuo mo- 
kesčių mokėtojo pajamų. Tada paprašė pareikšti savo nuomonę dėl 
tokio pasiūlymo: 

Ar turėtų ši lengvata būti didesnė turtingiesiems negu neturtingie- 

siems? 


Jūsų nuojauta greičiausiai tokia pati kaip ir Schellingo studentų: 
jų nuomone, mintis, kad turtinguosius reikia pamaloninti didesne 
nuolaida, visiškai nepriimtina. 

Tada Schellingas nurodė, kad atskaitos taškas pagal mokesčių 
įstatymą yra sutartinis, laisvai pasirenkamas. Atskaitos tašku pasi- 
renkama bevaikė šeima ir mokesčiai mažinami sumuojant lengva- 
tas už kiekvieną vaiką. Žinoma, mokesčių įstatymą galima pakeisti 
pasirinkus kitą atskaitos tašką - šeimą su dviem vaikais. Šitaip pa- 
keitus formuluotę, mažiau kaip du vaikus turinčios šeimos turėtų 
būti apmokestinamos papildomai. Tada Schellingas paprašė stu- 
dentų išsakyti savo požiūrį į kitą pasiūlymą: 

Ar bevaikiai neturtingi žmonės turėtų būti papildomai ap- 
mokestinti tiek pat kaip ir bevaikiai turtingi žmonės? 

Čia ir vėl greičiausiai pritarsite studentų reakcijai į šį pasiū- 
lymą — jie atmetė jį ne mažiau energingai kaip ir pirmąjį. Tačiau 
Schellingas įrodė savo studentams, kad logiškai galvodami jie ne- 
gali atmesti nė vieno iš tų pasiūlymų. Sugretinkite juos abu. Skir- 
tumas tarp mokesčių, kuriuos turi mokėti bevaikė šeima pagal pir- 
mąjį variantą ir šeima su dviem vaikais, apibūdinamas kaip mo- 
kesčių sumažinimas pagal pirmąjį variantą ir kaip jų padidinimas 
pagal antrąjį. Jei norite, kad pagal pirmąjį variantą neturtingieji iš 
vaikų turėjimo gautų tiek pat (ar daugiau) naudos kaip ir turtingie- 
ji, privalote norėti, ir kad neturtingieji už vaikų neturėjimą mokėtų 
mažų mažiausiai tokio pat dydžio baudą kaip ir turtingieji. 

Galime atpažinti, kada veikia I sistema. Ji iš karto pateikia atsa- 
kymą į bet kokį klausimą apie turtinguosius ir neturtinguosius: ki- 
lus abejonių, reikia teikti pirmenybę neturtingiesiems. Stebinantis 
Schellingo problemos aspektas yra tas, kad ši akivaizdžiai paprasta 
moralinė taisyklė veikia nepatikimai. Ji gali padiktuoti prieštarin- 
gus atsakymus į tą patį klausimą, priklausomai nuo to, kaip šis bus 
suformuluotas. Tikriausiai jau žinote, koks bus kitas klausimas. 

Dabar, kai jau supratote, kad jūsų reakcija į problemą priklau- 
so nuo jos formuluotės, kaip atsakysite į tokį klausimą: kaip tu- 
rėtų mokesčių įstatymas traktuoti turtingų ir neturtingų žmonių 
vaikus? 

Čia ir vėl greičiausiai būsite priblokšti. Turite moralinių nuojau- 
tų apie skirtumus tarp turtingųjų ir neturtingųjų, tačiau tos nuo- 
jautos priklausomos nuo savavališkai pasirenkamo atskaitos taško, 
jos neliečia tikrosios problemos. O ta tikroji problema (klausimas, 
kokia gi tikroji pasaulio būklė) - kiek mokesčių turėtų mokėti pa- 
vienės šeimos, kaip užpildyti mokesčių įstatymo pagrindu suda- 
rytos lentelės langelius. Neturite įtikinamų moralinių nuojautų, 
kuriomis galėtumėte vadovautis spręsdami šią problemą. Jūsų mo- 
raliniai jausmai susiję su rėmais - veikiau su tikrovės aprašymu, 
negu su ja pačia. Žinia apie rėminimo kilmę akivaizdi: rėminimo 
nereikėtų laikyti įsikišimu, maskuojančiu ir iškraipančiu pamati- 
nę preferenciją. Bent jau šiame pavyzdyje (kaip ir azijinės ligos bei 
chirurginio ar radiacinio plaučių vėžio gydymo problemų atveju) 
nėra jokios prioritetinės preferencijos, kurią galėtų iškreipti nusta- 
tyti rėmai. Mūsų preferencijos susijusios su problemų formuluočių 
nustatytais rėmais, o moralinės nuojautos - su aprašymais, bet ne 
su esme. 


TINKAMI RĖMAI 


Ne visi rėmai vienodi, kai kurie iš jų aiškiai geresni už alternaty- 
vius būdus tam pačiam dalykui aprašyti (ar apie jį galvoti). Ap- 
svarstykite tokią problemų porą: 


Moteris nusipirko du bilietus į teatrą, kainuojančius po 80 dolerių. At- 
ėjusi į teatrą ji atidarė piniginę ir pamatė, kad bilietų nėra. Ar ji pirks du 
naujus bilietus, kad pamatytų spektaklį? 

Moteris eina į teatrą, ketindama ten nusipirkti du bilietus, kainuojančius 
po 80 dolerių. Atėjusi į teatrą ji atidaro piniginę ir pašiurpsta pamačiusi, 
kad 160 dolerių, už kuriuos ketino pirkti bilietus, nebėra, tačiau ji gali 
pasinaudoti kredito kortele. Ar ji pirks bilietus? 


Respondentai, matantys tik vieną iš šios problemos variantų, daro 
skirtingas išvadas, priklausomai nuo rėmų. Dauguma mano, kad 

pirmuoju atveju ta bilietus pametusi moteris grįš namo taip ir ne- 
pamačiusi spektaklio, o antruoju atveju daugumai atrodo, kad pa- 
metusi pinigus moteris pirks bilietus sumokėdama kredito kortele. 

Šios situacijos paaiškinimas jau turėtų būti pažįstamas, nes ši 
problema apima mintinių sąskaitų tvarkymą ir negrįžtamų są- 
naudų klaidą. Skirtinguose rėmuose sužadinamos skirtingos 
mintinės sąskaitos, o nuostolių svarumas priklauso nuo sąskaitos, 
į kurią jie siunčiami. Pamestus bilietus į konkretų spektaklį na- 
tūralu nusiųsti į sąskaitą, susijusią su tuo spektakliu. Tada atro- 
do, kad spektaklio kaina padvigubėjo ir gali būti didesnė, negu tas 
spektaklis vertas. Ir priešingai, grynųjų pametimas siunčiamas į 
„bendrųjų pajamų“ sąskaitą: teatro mėgėjos turtas sumažėjo tik 
truputį, tad klausimas, į kurį ji turi atsakyti, yra toks: ar tas ne- 
didelis turto sumažėjimas paveiks jos sprendimą pirkti bilietus? 
Dauguma respondentų mano, kad nepaveiks. 

Pamestų grynųjų variantas skatina protingesnius sprendimus. 
Tai geresni rėmai, nes netektis, net jei buvo pamesti bilietai, reiškia 
negrįžtamas sąnaudas, kurias reikia ignoruoti. Kaip tai atsitiko, 
neturi reikšmės, svarbu tik dabartiniai tos teatro lankytojos pasi- 
rinkimai ir galimos jų pasekmės. Nesvarbu, ką ji pametė - aktualu 
tik tai, kad dabar jos turtas mažesnis, negu buvo iki atidarant pini- 
ginę. Jei pametęs bilietus žmogus paklaustų mano patarimo, pasa- 
kyčiau štai ką: „Ar pirktumėte bilietus, jei būtumėte pametęs ekvi- 
valentišką pinigų sumą? Jei taip, tai pirmyn - įsigykite naujus!“ 
Platesnės formuluotės ir daugiau apimančios sąskaitos paprastai 
skatina racionalesnius sprendimus. 

Kitame pavyzdyje dvi alternatyvios formuluotės sužadina skir- 
tingas matematines nuojautas, iš kurių viena daug pranašesnė už 
kitą. Straipsnyje The MPG Illusion (Mylių už galoną iliuzija), pasiro- 
džiusiame žurnale Science 2008 metais, psichologai Richardas Lar- 
rickas ir Jackas Sollis aprašė atvejį, kai pasyvus klaidinančių rėmų 
priėmimas“ veda prie didelių išlaidų ir rimtų strateginių pasekmių. 

Dauguma automobilius perkančių žmonių kiekvienos nuvažiuotos 
mylios išlaidas laiko vienu iš veiksnių, nulemiančių jų pasirinki- 
mą. Jie supranta, kad ekonomiškesnių automobilių eksploatavimo 
išlaidos mažesnės. Tačiau Jungtinėse Valstijose tradiciškai vartoja- 
ma degalų sąnaudų formuluotė - kiek mylių galima nuvažiuoti su 
galonu degalų (miles per gallon - mpg) - yra labai prastas rodiklis tiek 
individams, tiek strategijų kūrėjams. Apsvarstykime pavyzdį apie 
du automobilių savininkus, norinčius sumažinti savo išlaidas: 


Adamas savo neekonomišką automobilį, kuriuo su galonu degalų gali- 
ma nuvažiuoti tik 12 mylių, pakeičia šiek tiek ekonomiškesniu, kuriuo 
su galonu degalų galima nuvažiuoti 14 mylių. 


Ekologiškai sąmoninga Betė automobilį, kuriuo su galonu degalų gali- 
ma nuvažiuoti 30 mylių, pakeičia kitu, sunaudojančiu galoną degalų 
40 mylių. 


Sakykime, Adamas ir Betė per metus nuvažiuos tiek pat mylių. Ku- 
ris iš jų sutaupys daugiau degalų dėl to, kad pakeitė savo automobi- 
lį ekonomiškesniu? Beveik garantuotai pasiduosite plačiai paplitu- 
siai intuityviai nuomonei, kad Betės poelgis daug reikšmingesnis 
negu Adamo, nes ji su galonu degalų nuvažiuotų mylių skaičių pa- 
didino net 10, o ne tik 2, ir net trečdaliu (nuo 30 iki 40), o ne vos 
šeštadaliu (nuo 12 iki 14). Dabar įtraukite į darbą savo II sistemą ir 
apskaičiuokite. Jei tie abu automobilių savininkai per metus nuva- 
žiuos po 10 000 mylių, tai Adamas degalų sąnaudas sumažins nuo 
skandalingai didelio skaičiaus, 833 galonų, iki vis dar labai didelio 
skaičiaus, 714 galonų, ir sutaupys 119 galonų. O Betės degalų są- 
naudos sumažės nuo 333 galonų iki 250 galonų, taigi ji sutaupys tik 
83 galonus. Reikšti degalų sąnaudas su galonu degalų nuvažiuotų 
mylių skaičiumi netikslu, jį reikėtų pakeisti kitu rodikliu - kiek 
galonų degalų reikia 1 myliai (arba kiek litrų degalų reikia 100 ki- 
lometrų nuvažiuoti — toks rodiklis naudojamas daugumoje kitų 
šalių). Larrickas ir Sollis nurodo, kad su galonu degalų nuvažiuoto 

mylių skaičiaus sužadintos klaidinančios nuojautos gali klaidinti ir 
strategijų kūrėjus, ir automobilių pirkėjus. 

Cassas Sunsteinas dirbo Prezidento Obamos administracijos 
Informacijos ir reguliavimo reikalų valdybos valdytoju. Jis su Ri- 
chardu Thaleriu parašė knygą Nudge (Paraginimas), tapusią paran- 
kine knyga elgsenos ekonomiką taikant politikoje. Neatsitiktinai 
„degalų ekonomijos ir aplinkos“ lipdukai, nuo 2013 metų klijuoja- 
mi ant kiekvieno naujo automobilio, pirmą kartą Jungtinių Valstijų 
istorijoje informuoja, kiek galonų degalų tas automobilis sunaudo- 
ja 1 myliai. Deja, ši informacija pateikiama smulkiu šriftu, drauge 
su stambesniu šriftu nurodoma įprastesne informacija — kiek my- 
lių galima nuvažiuoti su galonu degalų, tačiau vis tiek tai žingsnis 
teisinga kryptimi. Penkeri metai, praėję nuo straipsnio The MPG 
Illusion pasirodymo iki šios dalinės padėties ištaisymo priemonės, 
ko gera, yra reikšmingo psichologijos mokslo panaudojimo viešo- 
sios politikos srityje greičio rekordas. 

Daugelyje šalių individualių vairuotojų pažymėjimuose yra 
nuoroda apie organų donorystę mirties eismo įvykyje atveju. Šios 
nuorodos formuluotė — dar vienas pavyzdys, kad vieni rėmai gali 
būti aiškiai pranašesni už kitus. Turbūt mažai kas ims tvirtinti, 
kad apsisprendimas dėl savo organų donorystės nesvarbus, bet pa- 
kanka tvirtų įrodymų, kad dauguma žmonių tokį sprendimą prii- 
ma neapgalvotai. Tie įrodymai gaunami lyginant organų donorys- 
tės mastą įvairiose Europos šalyse'. Atskleidžiami stebinantys kai- 
myninių ir kultūriniu atžvilgiu panašių šalių skirtumai. Viename 
2003 metais paskelbtame straipsnyje pažymima, kad organų do- 
norystės rodiklis Austrijoje buvo beveik 100 90, o Vokietijoje - tik 
12 96, Švedijoje - 86 90, o Danijoje - vos 4 96. 

Tie nenormalūs skirtumai — rėminimo efektas, sukeltas svar- 
biausio klausimo formato. Šalyse, kur donorystės rodiklis aukštas, 
naudojama tokia forma, kurioje nenorintys paaukoti savo organų 
individai turi pažymėti atitinkamą langelį. To nepadariusieji auto- 

matiškai laikomi organų donorais. Šalyse, kur donorystės rodiklis 
žemas, naudojama kitokia forma: norint tapti donoru, reikia joje 
pažymėti atitinkamą langelį. Štai ir viskas. Numatyti, taps žmonės 
organų donorais ar netaps, lengviausia perskaičius varianto, kai 
nieko nereikia daryti (defaul option), formuluotę - kai pasirenkant 
donorystę nereikia pažymėti jokio langelio. 

Ne taip kaip kiti rėminimo efektai, kuriuos galima laikyti 
I sistemos savybių raiškomis, organų donorystės efektas geriausiai 
paaiškinamas II sistemos tingumu. Jeigu jau nusprendė, kaip nori 
pasielgti, žmonės langelį pažymės. O jeigu jie nepasirengę tokiam 
žingsniui, nuspręsti, ar pažymėti atitinkamą langelį, ar ne, reikės 
mąstymo pastangų. Įsivaizduoju organų donorystės formuliarą, 
kuriame jų pasirinkimą atitinkančiame langelyje reikalaujama iš- 
spręsti matematikos uždavinį. Viename iš dviejų langelių bus už- 
davinys „2 + 2 = €*, o kitame „13 x 37 = *. Donorų skaičius tikrai 
pasikeistų. 

Pripažinus formulavimo vaidmenį, iškyla strateginis klausi- 
mas - kurią formuluotę reikėtų priimti? Šiuo atveju sprendimas 
paprastas. Jei manote, kad paaukotų organų gausa visuomenei 
naudinga, neliksite abejingas prireikus spręsti, kuri formuluotė ge- 
resnė: ta, kuri užtikrina beveik 100 90 donorystę, ar toji, dėl kurios 
organų donorais tampa tik 4 96 vairuotojų. 

Taigi daug kartų įsitikinome, kad reikšmingas pasirinkimas 
yra priklausomas nuo labai nereikšmingų situacijos detalių. Dėl to 
atsiduriame keblioje padėtyje - tikrai nenorėtume svarbius spren- 
dimus priimti šitokiu būdu. Be to, tikrai ne taip suvokiame smege- 
nų veiklą. Deja, šių kognityvinių iliuzijų įrodymai nepaneigiami. 

Laikykite tai išpuoliu prieš racionalaus veikėjo teoriją. Savo 
vardo verta teorija tvirtina, kad kai kurie įvykiai neįmanomi - jei 
ta teorija teisinga, tai jie neįvyks. O jei pastebimas koks nors „nej- 
manomas“ įvykis, vadinasi, ta teorija klaidinga. Tiesa, įtikinamais 
įrodymais paneigtos teorijos gali gyvuoti dar ilgai, tad racionalaus 

veikėjo modelis atlaikė ne tik ką tik matytą, bet ir daugelį kitų įro- 
dymų. 

Organų donorystės atvejis rodo, kad ginčų dėl žmonių racio- 
nalumo reikšmė realiame pasaulyje labai didelė. Tarp racionalaus 
veikėjo modelio šalininkų ir juo abejojančių skeptikų yra didelis 
skirtumas: to modelio šalininkai tiesiog laiko savaime suprantamu 
dalyku, kad sprendžiant svarbias problemas pasirinkimo formu- 
luotė negali nulemti preferencijų. Jų net nedomina tos problemos 
tyrimai, todėl esame priversti tenkintis nedidelio patikimumo re- 
zultatais. 

Skeptiškai vertinančių racionalumą žmonių tai nestebina. Jie 
išmokyti būti jautrūs preferencijas nulemiantiems neesminiams 
veiksniams. 

Viliuosi, kad ir šios knygos skaitytojai įgijo tokį jautrumą. 


ŠNEKOS APIE RĖMUS IR TIKROVĘ 


„Jiems bus maloniau galvoti apie tai, kas įvyko, jei sugebės rezultatą 
įrėminti kaip išsaugotus, o ne kaip prarastus pinigus.“ 

„Pakeiskite šios problemos rėmus pastūmėję atskaitos tašką. Įsivaiz- 
duokime, kad to dalyko neturime, tad kaip manote, kiek jis vertas?“ 
„Nusiųskite nuostolius į savo „bendrųjų pajamų“ mintinę sąskaitą ir 
jūsų savijauta pagerės!“ 

„Tavęs prašo pažymėti langelį, jeigu nori būti išbrauktas iš siuntų 
adresatų sąrašo. Jei norinčiųjų gauti siuntas prašytų pažymėti lange- 
Iį, tas sąrašas sutrumpėtų!“ 


V dalis 

Dvi savastys 


Terminas nauda (utility) savo ilgoje istorijoje turėjo dvi aiškias 
reikšmes. Jeremy Benthamas savo veikalą Introduction to the Prin- 
ciples of Morals and Legislation (Moralės ir įstatymų principų pagrindai) 
pradėjo tokiu išgarsėjusiu sakiniu: „Gamta atidavė žmogų dviejų 
aukščiausių valdovų - skausmo ir malonumo - valdžiai. Tik jie vie- 
ni gali nurodyti, ką turėtume daryti, ir nuspręsti, ką darysime“ 
Išnašoje jis nerangiai atsiprašė pavartojęs žodį nauda tiems po- 
tyriams apibūdinti teisindamasis nesugebėjęs rasti tinkamesnio. 
Nenorėdamas susitapatinti su Benthamo šio žodio interpretacija, 
kalbėsiu apie patiriamą naudą (experienced utility). 

Pastaruosius 100 metų ekonomistams šis žodis reiškia ką kita. 
Ta prasme, kuria šį terminą vartoja ekonomistai ir sprendimų pri- 
ėmimo teoretikai, jis reiškia „patrauklumą“, „geidžiamumą“ (wan- 
tability)', o aš pavadinau jį sprendimo, arba pasirinktoji, nauda (deci- 
sion utility). Pavyzdžiui, laukiamos naudos teorijoje aptariamos vien 
tik racionalumo taisyklės, kurioms turi paklusti pasirinktoji nau- 
da, tačiau visiškai neminimi hedonistiniai jos potyriai. Žinoma, 
tos dvi naudos koncepcijos sutaps, jei žmonės norės to, kas jiems 
bus malonu, ir mėgausis tuo, ką bus pasirinkę. Ši tokio sutapimo 
prielaida slypi jau pačioje mintyje, kad ekonominiai veikėjai yra 
racionalūs. Tikimasi, kad racionalūs veikėjai žino savo skonius, ne 

tik dabartinius, bet ir būsimus, ir daroma prielaida, kad jie priimi- 
nėja teisingus sprendimus, kurie kuo geriausiai patenkins tuos jų 
interesus. 


PATIRIAMA NAUDA 


Galimais patiriamos naudos ir pasirinktos, t. y. sprendimo, naudos 
nesutapimais susidomėjau seniai. Dar mudviem su Amosu kuriant 
perspektyvos teoriją, suformulavau galvosūkį, kuris atrodė taip: 
įsivaizduokite žmogų, kuriam kasdien daroma viena skausminga 
injekcija. Priprasti prie jos neįmanoma, patiriamas skausmas kiek- 
vieną dieną vis toks pat. Ar jis vienodai vertins injekcijų skaičiaus 
sumažinimą nuo 20 iki 18 ir nuo 6 iki 4? Ar galimą tos vertės skir- 
tumą įmanoma kuo nors paaiškinti? 

Duomenų apie šio galvosūkio sprendimo rezultatus nerinkau, 
nes jie akivaizdūs. Savaime aišku, kad daugiau duotumėte už ga- 
limybę injekcijų skaičių sumažinti trečdaliu (nuo 6 iki 4), o ne 
dešimtadaliu (nuo 20 iki 18). Sprendimo išvengti dviejų injekcijų 
nauda didesnė pirmuoju, o ne antruoju atveju, ir visi sutiktų mo- 
kėti daugiau už pirmąjį, o ne už antrąjį injekcijų skaičiaus suma- 
žinimą. Tačiau šis skirtumas absurdiškas. Jei skausmas kiekvieną 
dieną toks pat, tai kokiu pagrindu žmogus priskiria skirtingą nau- 
dą bendros kančios sumažinimui dviem injekcijomis palyginti su 
ankstesnių injekcijų skaičiumi? Kalbant dabartiniais terminais, 
šis galvosūkis pasiūlė idėją, jog patiriamą naudą galima matuoti 
injekcijų skaičiumi. Taip pat jis leido padaryti prielaidą, kad bent 
jau kai kuriais atvejais patiriama nauda gali būti sprendimo verti- 
nimo kriterijus. Skirtingai vertindamas tokią pat suvokiamą nau- 
dą (arba vengdamas tokių pat nuostolių), sprendimą priimantis 
asmuo klysta. Tai turėtų būti akivaizdu, tačiau pagal sprendimų 
priėmimo teoriją priimtas sprendimas laikomas neteisingu tik tuo 
atveju, jeigu jis nenuoseklus kitų preferencijų atžvilgiu. 

Mudu su Amosu apsvarstėme šią problemą, bet ja neužsiėmė- 
me. Po daugelio metų prie jos sugrįžau. 


POTYRIS IR ATMINTIS 


Kaip būtų galima išmatuoti patiriamą naudą? Kaip reikėtų atsaky- 
ti į tokius klausimus: „Kiek skausmo Elena patyrė per medicinines 
procedūras?“ arba „Kiek malonumo ji patyrė per 20 minučių, ku- 
rias praleido paplūdimyje?“ Britų ekonomistas Francis Edgewort- 
has devynioliktame amžiuje svarstė panašius klausimus ir pasiū- 
lė „hedonimetro“ idėją. Tai įsivaizduojamas prietaisas, panašus į 
naudojamus meteorologinėse stotyse, kuris matuotų žmogaus bet 
kuriuo momentu patiriamo malonumo ar skausmo lygį?. 

Patiriama nauda keisis, panašiai kaip kinta oro temperatūra ar 
atmosferos slėgis, ir tie rezultatai bus užrašomi kaip laiko funkcija. 
Atsakymas į klausimą, kiek skausmo ar malonumo Elena patyrė 
medicininės procedūros ar atostogų metu, bus „plotas po kreive“. 
Edgewortho koncepcijoje laikas turi ypatingą reikšmę. Jei Elena iš- 
bus paplūdimyje ne 20, 0 40 minučių, ir jos ten patiriamo malonu- 
mo intensyvumas nemažės, tai šio epizodo metu patiriama nauda 
padvigubės. Lygiai taip pat padvigubinus injekcijų skaičių dėl in- 
jekcijų kurso žmogui pablogės dvigubai. Tokia buvo Edgewortho 
teorija, o mes dabar jau tiksliai suprantame, kokiomis sąlygomis ta 
jo teorija galioja“. 

15 pav. grafikuose vaizduojami dviejų pacientų, kuriems atlie- 
kama skausminga kolonoskopijos procedūra, potyriai. Šie grafikai 
paimti iš dešimtojo dešimtmečio pradžioje atlikto tyrimo, kurį su- 
planavau kartu su Donu Redelmeieriu, gydytoju ir tyrinėtoju“ iš 
Toronto universiteto. Ši procedūra dabar paprastai skiriama kartu 
su nuskausminamaisiais ir amneziniais vaistais, tačiau tuo metu, 
kai rinkome duomenis, tie vaistai dar nebuvo plačiai paplitę. Paci- 
entai buvo raginami kas 60 sekundžių nurodyti jų tuo momentu 


DVI SAVASTYS + 495 


patiriamo skausmo lygį. Tie duomenys parodyti skalėje, kurioje 
o reiškia visišką skausmo nebuvimą, o 10 - nepakeliamą skaus- 
mą. Kaip matote, abiejų pacientų šios procedūros metu patiriamas 
skausmas gerokai kito. Pacientas A jį juto 8 minutes, o pacientas 
B - 24 minutes (paskutinis nulinis skausmo dydžio rodmuo buvo 
užfiksuotas procedūrai pasibaigus). Šiame eksperimente dalyvavo 
154 pacientai; trumpiausia procedūra truko 4 minutes, o ilgiau- 
sia - 69 minutes. 


v v 

S PACIENTAS A S PACIENTAS B 
2 J = 

> 8 > 

Š Š 

z 6 Zz 

LI LI 

- - 

Zz 4- E= 

o o 

ž 21 š 

2 =) 

žo S 

0 10 20 
LAIKAS (minutės) LAIKAS (minutės) 

15 pav. 


Toliau apsvarstykime paprastą klausimą: darant prielaidą, kad abu 
pacientai skausmo skale rėmėsi panašiai, kuris iš jų kentėjo labiau? 
Dėl to ginčų nėra - visi sutaria, kad pacientui B buvo blogiau. Bet 
kokio lygio skausmą jis patyrė ne trumpiau už pacientą A, o jo 
„plotas po kreive“ aiškiai didesnis negu paciento A. Svarbiausias 
veiksnys, be abejo, buvo tas, kad paciento B procedūra truko daug 
ilgiau. Matmenis, kurie remiasi skausmo rodmenimis atskirais 
momentais, vadinsiu hedonimetrine suma. 

Procedūrai pasibaigus, visi dalyviai buvo paprašyti įvertinti jos 
metu patirtą „bendrą skausmo kiekį“. Prašymo formuluotė turėjo 
skatinti juos galvoti apie jų nurodytų skausmo lygių visumą ir taip 
gauti hedonimetrinę sumą. Įdomu, kad pacientai nieko panašaus 
nedarė. Statistinė analizė atskleidė du rezultatus, kurie būdingi ki- 
tuose eksperimentuose matytam modeliui: 

+ Maksimumo ir pabaigos taisyklę: bendras retrospektyvus ly- 
gis buvo gerai prognozuojamas pagal tą skausmo lygį, kuris 
buvo nustatytas pačiu blogiausiu eksperimento momentu ir 
jo pabaigoje. 

+ Trukmės nepaisymą: procedūros trukmė neturėjo jokio po- 
veikio bendram skausmo lygio įverčiui. 


Dabar galite tas taisykles panaudoti pacientų A ir B apibūdini- 
mams. Pats didžiausias skausmo lygis (8 pagal 10 balų skalę) buvo 
vienodas abiem pacientams, bet paskutinis jo rodmuo prieš pro- 
cedūros pabaigą buvo 7 paciento A ir tik 1 paciento B. Todėl mak- 
simumo ir pabaigos rodmenų vidurkis buvo 7,5 paciento A ir tik 
4,5 paciento B. Kaip ir reikėjo tikėtis, paciento A prisiminimai apie 
šį epizodą buvo daug blogesni negu paciento B. Pacientui A tiesiog 
nepavyko, kad ši procedūra baigėsi blogu momentu, palikdama jį 
su nemaloniais prisiminimais. 

Dabar patenkame į keblią padėtį: turime du labai skirtingus 
patiriamos naudos matmenis - hedonimetrinę sumą ir retrospek- 
tyvinį įvertį. Hedonimetrines sumas apskaičiuoja stebėtojas pagal 
individo pranešimus apie savo patirtį atskirais momentais. Tuos 
įverčius vadiname pakoreguotais atsižvelgiant į trukmę, nes ap- 
skaičiuojant „plotą po kreive“ vienoda vertė priskiriama visiems 
momentams: 2 minutės 9 balų skausmo yra dvigubai blogiau už 
vieną minutę tokio pat intensyvumo skausmo. Tačiau šio ir kitų 
eksperimentų rezultatai rodo, kad retrospektyviniai vertinimai 
nejautrūs trukmei, kur kas daugiau svorio teikiama dviem ypatin- 
giems momentams - maksimumo ir pabaigos rodmenims. Taigi 
kas turėtų būti svarbu? Ką gydytojas turėtų daryti? Pasirinkimas 
turės įtakos medicininei praktikai. Pastebėjome, kad: 


+ Jei tikslas — sušvelninti pacientų prisiminimus apie patirtą 
skausmą, gali būti svarbiau sumažinti didžiausią skausmo 
intensyvumą nei iki minimumo apriboti procedūros truk- 

mę. Lygiai taip pat gali būti priimtiniau laipsniškai mažinti 
skausmo intensyvumą, nei jį sumažinti staigiai, jei pacientų 
prisiminimai būna geresni, kai skausmas procedūrai bai- 
giantis būna palyginti nedidelis. 

+ Jei tikslas — sumažinti iš tikrųjų patiriamo skausmo kiekį, 
procedūrą reikėtų atlikti kuo greičiau, net jei dėl to maksi- 
malus skausmas padidėtų ir procedūra paliktų pacientui 
siaubingus prisiminimus. 


Kuris iš tų dviejų tikslų atrodo patrauklesnis? Atitinkamo tyrimo 
nedariau, bet man susidarė toks įspūdis, kad didžioji dauguma 
teiktų pirmenybę skausmo prisiminimui prislopinti. Atrodo, kad 
būtų naudinga galvoti apie šią dilemą kaip apie dviejų savasčių 
(kurios neatitinka dviejų mums jau pažįstamų sistemų) interesų 
konfliktą. Patiriančioji savastis yra ta, kuri atsako į klausimą: „Ar 
skauda dabar?“ Prisimenančioji savastis yra ta, kuri atsako į klau- 
simą: „Kaip ten apskritai buvo?“ Prisiminimai yra viskas, kas lieka 
iš gyvenimo patirties, todėl galvodami apie gyvenimą galime pri- 
taikyti tik prisimenančiosios savasties požiūrį. 

Komentaras, kurį teko išgirsti iš vieno klausytojo paskaitai 
pasibaigus, rodo, kaip sunku prisiminimus atskirti nuo potyrių. 
Jis papasakojo, kaip susižavėjęs klausėsi ilgos simfonijos įrašo 
plokštelės, kurioje netoli pabaigos buvo nemalonų garsą sukelianti 
įbrėža, ir sakė, kad ta bloga pabaiga „sugadino visą potyrį“. Tačiau 
iš tikrųjų buvo sugadintas ne pats potyris, o tik jo prisiminimas. 
Veik visas patiriančiosios savasties įspūdis buvo puikus, tad bloga 
pabaiga negalėjo jo sugadinti, nes jis jau buvo praeity. Tačiau mano 
pašnekovas visą šį epizodą priskyrė prie nepavykusių vien dėl ne- 
tikusios pabaigos, visiškai igynoruodamas 40 muzikinės palaimos 
minučių. Argi tikrovė išties nieko verta? 

Negebėjimas atskirti potyrio nuo jo gluminančio prisimini- 
mo - įdomi kognityvinė iliuzija. Tai sukeitimas, verčiantis patikėti 

tuo, kad buvusį potyrį galima sugadinti. Patiriančioji savastis ne- 
turi balso. Prisimenančioji savastis kartais būna neteisi, bet būtent 
ji tvarko sąskaitas, nuo jos priklauso, ko išmokstame iš gyvenimo, 
tadji dažnai ir priiminėja sprendimus. Iš praeities išmokstame kiek 
įmanoma pagerinti savo būsimų prisiminimų kokybę, bet nebūti- 
nai būsimus potyrius. Tai — prisimenančiosios savasties tironija. 


KURIA SAVASTIMI KLIAUTIS? 


Kad parodytume prisimenančiosios savasties galią priiminėjant 
sprendimus, mes su kolegomis sugalvojome eksperimentą, kuria- 
me panaudojome švelnų kankinimo būdą, mūsų vadinamą rankos 
šaldymu (techninis jo pavadinimas — „kraujagyslių veikimo šalčiu 
testas“). Eksperimento dalyviai buvo prašomi ranką iki riešo lai- 
kyti labai šaltame vandenyje tol, kol bus pasakyta ją ištraukti ir 
nušluostyti šiltu rankšluosčiu. Kita ranka jie, naudodamiesi klavi- 
atūra, be paliovos užrašinėjo patiriamo skausmo intensyvumą: tai 
buvo tiesioginė informacija, gaunama iš jų patiriančiosios savas- 
ties. Vandens temperatūrą parinkome tokią, kad keltų vidutinio 
dydžio, bet pakeliamą skausmą. Žinoma, savanoriai eksperimento 
dalyviai galėjo bet kuriuo momentu ištraukti ranką, tačiau nė vie- 
nas nepasinaudojo tokia galimybe. 
Kiekvienas dalyvis ištvėrė po du tokius rankos šaldymo epizodus: 
Trumpąjį epizodą sudarė 60 sekundžių trunkantis rankos laikymas 
14 *C temperatūros vandenyje; tokios temperatūros vandens keliamas 
skausmas jiems nebuvo nepakenčiamas. Šiam laikui pasibaigus eksperi- 


mentuotojas liepdavo dalyviui ištraukti ranką iš vandens ir pasiūlydavo 
šiltą rankšluostį. 


Ilgasis epizodas trukdavo 90 sekundžių. Pirmąsias 60 sekundžių jis buvo 
toks pat kaip ir trumpasis. Po 60 sekundžių eksperimentuotojas tylėda- 
mas atsukdavo karšto vandens čiaupą ir leisdavo į vonelę šiltesnį van- 
denį. Per kitas 30 sekundžių vandens temperatūra pakildavo maždaug 
1laipsniu - kaip tik tiek, kiek reikia, kad dauguma pacientų pajustų nedi- 
delį skausmo intensyvumo sumažėjimą. 

Šio eksperimento dalyviams buvo pasakyta, kad teks patirti tris 
rankos šaldymo bandymus, bet iš tikrųjų jie patyrė tik minėtus il- 
gąjį ir trumpąjį epizodus, kiekvieną su skirtinga ranka. Tarp dvie- 
jų bandymų buvo daroma septynių minučių pertrauka. Praėjus 
septynioms minutėms po antrojo bandymo dalyviai galėjo rinktis, 
ar atlikti trečiąjį bandymą. Jiems buvo sakoma, kad šis bandymas 
tiksliai pakartos vieną iš ankstesnių dviejų bandymų, ir jie galėjo 
laisvai rinktis?, kartoti potyrį kaire ar dešine ranka. Žinoma, pusė 
dalyvių rinkosi trumpąjį bandymą kaire ranka, o kiti - dešine; 
pusė norėjo pradėti nuo trumpojo bandymo, kiti - nuo ilgojo ir 
t. t. Tai buvo kruopščiai valdomas eksperimentas. 

Tas eksperimentas buvo sugalvotas norint sukurti patiriančio- 
sios ir prisimenančiosios savasčių, taip pat patiriamos naudos bei 
pasirinktos naudos interesų konfliktą. Tikėjomės, kad prisimenan- 
čioji savastis bus kitokios nuomonės. Maksimalaus ir paskutinio 
rodmens taisyklė prognozuoja blogesnį prisiminimą apie trumpą, 
nei apie ilgą bandymą, o trukmės nepaisymas leidžia prognozuo- 
ti, kad skirtumo tarp 90 sekundžių ir 60 sekundžių skausmo bus 
nepaisoma. Todėl prognozavome, kad dalyviai turės malonesnius 
(ar mažiau malonius) prisiminimus apie ilgąjį bandymą ir rinksis 
pakartoti būtent jį. Jie taip ir pasielgė. Net 80 procentų sakiusių- 
jų, kad jų skausmas mažėjo ilgesniojo epizodo pabaigoje, rinkosi 
pakartoti būtent pastarąjį, šitaip pareikšdami, kad yra pasirengę 
iškęsti 30 sekundžių nereikalingo skausmo, laukiamo trečiojo ban- 
dymo metu. 

Dalyviai, teikę pirmenybę ilgajam epizodui, nebuvo mazochis- 
tai - jie nesistengė sąmoningai rinktis blogesnį potyrį, o tiesiog 
klydo. Jei būtume jų paklausę, kam teiktų pirmenybę - 90 sekun- 
džių ranką laikyti šaltame vandenyje ar pasitenkinti tik pirmąja 
šio bandymo dalimi, jie tikrai būtų pasirinkę trumpąjį variantą. 
Tačiau šito nesakėme ir dalyviai darė tai, kas jiems atrodė natūra- 
lu: rinkosi pakartoti tą epizodą, apie kurį išliko malonesni prisimi- 

nimai. Jie gerai žinojo, kuris iš tų dviejų epizodų ilgesnis (mes to 
klausėme), bet tuo žinojimu nepasinaudojo. Sprendimai priklausė 
tiesiog nuo intuityvaus pasirinkimo: jie rinkosi tą variantą, kuris 
jiems labiausiai patiko ar mažiausiai nepatiko. Atminties taisyklės 
nulėmė, kiek nemalonūs tie du variantai, o nuo to atitinkamai pri- 
klausė ir jų pasirinkimas. Tas rankos šaldymo eksperimentas, kaip 
ir mano ankstesnis injekcijų galvosūkis, atskleidė sprendimo nau- 
dos ir patiriamos naudos nesutapimą. 

Preferencijos, kurias matėme šiame eksperimente - dar vie- 
nas pavyzdys „mažiau yra daugiau“ efekto, su kuriuo susidūrė- 
me ankstesniais atvejais. Vienas iš jų buvo Christopherio Hsee 
tyrimas, kuriame, pridėjus papildomų, bet brokuotų lėkščių prie 
24 lėkščių komplekto, sumenksta jo bendra vertė. Kitas pavyzdys 
buvo apie Lindą - aktyvistę, veikiau laikomą banko kasininke fe- 
ministe nei tiesiog banko kasininke. Tas panašumas neatsitiktinis. 
I sistema atlieka vertinimą pagal vidurkį, normą, analogiją, bet ne 
pagal sumą. Kiekvienas bandymas - rinkinys momentų, kuriuos 
prisimenančioji savastis laiko kaip tipiško momento pavyzdį. Kyla 
konfliktas. Objektyviam stebėtojui, vertinančiam procesą pagal 
patiriančiosios savasties teikiamą informaciją, svarbus „plotas po 
kreive“ — tiriamojo nurodytų patiriamo skausmo įverčių suma. 
O prisimenančioji savastis, priešingai, mena svarbiausią momentą, 
kurį daugiausia lemia epizodo viršūnė ir pabaiga. 

Žinoma, evoliucija galėjo gyvūnų atmintį sukurti taip, kad joje 
būtų kaupiami duomenys apie sumas, kaip iš tikrųjų kai kuriais 
atvejais ir yra. Pavyzdžiui, voveraitei svarbu „žinoti“, kiek maisto ji 
yra sukaupusi, o duomenys apie vidutinį riešutų dydį nebūtų geras 
šio rodiklio pakaitalas. Tačiau per laiko vienetą patirto skausmo 
ar malonumo suma biologiniu požiūriu gali būti mažiau svarbi. 
Pavyzdžiui, yra žinoma, kad žiurkės ignoruoja trukmę ir malonu- 
mo, ir skausmo atvejais. Viename eksperimente žiurkės daug kar- 
tų iš eilės buvo veikiamos įjungtu šviesos signalu, įspėjančiu, kad 

netrukus jos patirs elektros smūgį. Žiurkės beregint išmoko bijo- 
ti šviesos, o jų baimės intensyvumą buvo galima išmatuoti pagal 
kelias fiziologines reakcijas. Svarbiausia šio eksperimento išvada — 
smūgio trukmė“ - turėjo labai mažai ar net visai neturėjo įtakos 
baimei, reikšmingas buvo tik poveikio sukelto skausmo intensy- 
vumas. 

Kiti klasikiniai tyrimai parodė, kad žiurkės smegenų konkrečių 
sričių (ir atitinkamų žmogaus smegenų sričių) stimuliavimas elek- 
tra sukelia intensyvaus malonumo jausmą, kai kuriais atvejais tokį 
intensyvų, kad žiurkės, galinčios stimuliuoti smegenis spausdamos 
atitinkamą svertą, greičiau nugaiš iš bado, negu padarys pertrauką, 
kad paėstų. Maloniai stimuliuoti elektra galima įvairaus intensy- 
vumo ir trukmės pliūpsniais. Ir šiuo atveju svarbus tik intensyvu- 
mas. Atrodo, iki tam tikro taško stimuliavimo pliūpsnio trukmės 
ilginimas" nedidina gyvūno noro jį gauti. Taisyklės, valdančios 
žmonių prisimenančiąją savastį, turi ilgą evoliucinę istoriją. 


BIOLOGIJA PRIEŠ RACIONALUMĄ 


Pati naudingiausia idėja galvosūkyje apie injekcijas, rūpėjusi man 
prieš daugelį metų, buvo ta, kad serijos vienodai skausmingų injek- 
cijų patirtą naudą galima išmatuoti tiesiog tų injekcijų skaičiumi. 
Jei visos injekcijos vienodai vengtinos, tai gauti 20 jų yra dvigubai 
blogiau nei gauti 10, o jų skaičiaus sumažinimas nuo 20 iki 18 ir 
nuo 6 iki 4 yra vienodai vertingas. Jei sprendimo nauda neatitinka 
patirtos naudos, tame sprendime kažkas negerai. Ta pati logika pa- 
sireiškia ir rankos šaldymo eksperimente: 90 sekundžių trunkantis 
skausmo epizodas blogesnis už 60 sekundžių epizodą. Jei žmonės 
savo noru renkasi ištverti ilgesnį epizodą, toks jų sprendimas ke- 
lia didelių abejonių. Mano ankstesniame galvosūkyje sprendimo 
ir patirties neatitiktis atsirado dėl jautrumo mažėjimo: skirtumas 
tarp 20 ir 18 injekcijų ne toks įspūdingas ir atrodo mažiau vertin- 

gas negu skirtumas tarp 6 ir 4 injekcijų. Rankos šaldymo eksperi- 
mente klaida atspindi du atminties principus: trukmės nepaisymą 
ir maksimumo bei pabaigos taisyklę. Jų mechanizmai skirtingi, 
bet rezultatas tas pats: sprendimas nėra reikiamai suderintas su 
patirtimi. 

Sprendimai, nekuriantys pačios geriausios patirties ir klaidin- 
gai prognozuojantys būsimus jausmus — bloga žinia tikintiems 
pasirinkimų racionalumu. Rankos šaldymo tyrimas atskleidė, jog 
negalima visiškai pasitikėti tuo, kad preferencijos rodo interesus, 
net jei jos remiasi asmeniniu potyriu ir net jei to potyrio prisimini- 
mai vos ketvirčio valandos senumo! Skonį ir sprendimus formuo- 
jantys prisiminimai gali būti neteisingi. Tyrimo įrodymai — dide- 
lis iššūkis idėjai, tvirtinančiai, kad žmonės renkasi nuosekliai ir 
žino, kaip iš tų savo pasirinkimų gauti didžiausią naudą (tai — ra- 
cionalaus veikėjo modelio kertinis akmuo). Nenuoseklumas slypi 
mūsų smegenų struktūroje. Turime aiškias skausmo ir malonumo 
trukmės potyrių preferencijas. Norime, kad skausmas būtų trum- 
pas, o malonumas truktų ilgai. Tačiau nuo I sistemos priklausoma 
žmonių atmintis evoliucionavo taip, kad įsimintų kokio nors epi- 
zodo intensyviausią skausmo ar malonumo momentą (maksimu- 
mą) ir potyrius to epizodo pabaigoje. Ignoruojanti trukmę atmin- 
tis niekada netarnaus ilgo malonumo ir trumpo skausmo siekio 
preferencijoms. 


ŠNEKOS APIE DVI SAVASTIS 


„Manote, kad jūsų santuoka nenusisekusi, žvelgdami į ją tik iš prisime- 
nančiosios savasties pozicijų. Skyrybos - tarsi simfonijos įrašo plokš- 
telė, dėl kurios įbrėžos įrašo pabaigoje pasigirsta džeržgiantis garsas. 
Tačiau bloga įrašo pabaiga juk nereiškia, kad jis visas blogas.“ 

„Tai sunkus trukmės nepaisymo atvejis. Vienodai reikšmingomis lai- 
kote gerąją ir blogąją savo patirties dalis, nepaisydami to, kad geroji 
dalis buvo dešimt kartų ilgesnė.“ 


36 


Gyvenimas kaip istorija 


Pačioje darbo pradžioje, vos pradėjęs eksperimentus patirties mata- 
vimo srityje, žiūrėjau Verdi operą Traviata. Ji garsėja ne tik puikia 
muzika - tai ir jaudinanti istorija apie jauno aristokrato ir demi- 
mondo (kokečių aplinkos) merginos Violetos meilę. Jaunuolio tėvas 
kreipiasi į Violetą ir įtikina ją atsižadėti mylimojo, siekdamas apgin- 
ti šeimos garbę ir nesugadinti jo sesers santuokos perspektyvų. Di- 
džiulio pasiaukojimo scenoje Violeta apsimeta atstumianti žmogų, 
kurį iš tikrųjų karštai myli. Netrukus jai atsinaujina plaučių džiova. 
Baigiamajame operos veiksme Violeta guli mirties patale apsupta 
kelių draugų. Jos mylimasis apie tai perspėtas ir skuba į Paryžių pa- 
simatyti su ja. Išgirdusi šią naujieną, ji visa neatpažįstamai pasikei- 
čia iš džiaugsmo ir vilties, tačiau jos sveikatos būklė sparčiai blogėja. 
Nesvarbu, kiek kartų matėte šią operą, jus vis tiek apima to mo- 
mento įtampa ir baimė: ar jaunas mylimasis suspės atvykti laiku? 
Susidaro įspūdis, kad jam be galo svarbu pamatyti mylimąją dar 
gyvą. Žinoma, jam pavyksta, sudainuojami keli nuostabūs meilės 
duetai ir po 10 minučių šios puikios muzikos Violeta miršta. 
Grįždamas iš operos namo galvojau: ir kodėl taip svarbu tos 
paskutinės 10 minučių? Netrukau suprasti, kad man visai nerū- 
pi, kiek metų išgyveno Violeta. Jei pasakytų, kad ji mirė 27, o ne 
28 metų, kaip maniau, žinia, kad jos laimingas gyvenimas sutrum- 

pėjo ištisais metais, manęs būtų nė kiek nesujaudinusi, bet tai, kad 
ji gali netekti paskutinių 10 minučių, man buvo labai svarbu. Be 
to, emocijos, kurias sukėlė mylimųjų susitikimas, būtų nepasikei- 
tusios, jei būčiau sužinojęs, kad prieš jos mirtį juodu kartu pralei- 
do ne 10 minučių, o ištisą savaitę. Tačiau jei mylimasis būtų ne- 
spėjęs atvykti laiku, istorija būtų pasikeitusi iš esmės. Tai istorija 
apie reikšmingus įvykius ir įsimintinus momentus, o ne apie laiko 
tėkmę. Tokioje istorijoje laiko ignoravimas — normalus dalykas, 
o pabaiga dažnai nulemia ir jos pobūdį. Tie patys pagrindiniai 
bruožai būdingi ir pasakojimams bei prisiminimams apie kolo- 
noskopijas, atostogas ir filmus. Štai taip veikia prisimenančioji sa- 
vastis: kuria ir laiko atmintyje istorijas tam, kad galėtų jas minėti 
ir jomis remtis ateityje. 

Ne tik apie operą - ir apie gyvenimą galvojame kaip apie is- 
toriją, apie pasakojimą, ir norime, kad jis baigtųsi gerai. Išgirdę, 
kad mirė moteris, kuri daug metų gyveno nutolusi nuo savo duk- 
ters, nebendravo, norime sužinoti, kada gi jos susitaikė mirčiai 
artėjant. Rūpi ne tik dukters jausmai - norime pagerinti motinos 
gyvenimo istoriją. Rūpinimasis kitais dažnai įgauna rūpinimosi jų 
istorijų kokybe, o ne jausmais, formą. Tiesą sakant, mus gali giliai 
sujaudinti ir tokie įvykiai, kurie pakeičia net jau mirusių žmonių 
istorijas. Gailimės vyro, kuris mirė tikėdamas, kad žmona jį myli, 
išgirdę, jog ji daug metų turėjo meilužį! ir gyveno su savo vyru tik 
dėljo pinigų. Gaila, nors jis nugyveno laimingą gyvenimą. Išgyve- 
name dėl pažemintos mokslininkės, padariusios svarbų atradimą, 
kuris po jos mirties buvo paneigtas, nors ji pati to pažeminimo 
nepatyrė. Tačiau neabejotinai svarbiausia yra tai, kad mums ypač 
rūpi mūsų pačių gyvenimo istorija, trokštame, kad ji būtų gera, 
ojos veikėjas padorus. 

Psichologas Edas Dieneris ir jo vadovaujami tyrinėtojai domė- 
josi, ar trukmės nepaisymas bei maksimumo ir pabaigos taisyklė 
valdo ir ištisų gyvenimų vertinimus. Jie tam panaudojo prasima- 

nyto veikėjo - Dženės - trumpą gyvenimo aprašymą. Tai netekė- 
jusi moteris, neturėjusi vaikų, mirusi staigiai ir be skausmo avari- 
jos metu. Viename jos istorijos variante ji buvo labai laiminga visą 
savo gyvenimą (30 arba 60 metų) - dirbo mėgstamą darbą, atos- 
togavo, leido laiką su draugais ir tenkino savo pomėgius. Kitame 
variante prie jos gyvenimo buvo pridėti dar 5 metai ir ji mirė bū- 
dama 35 arba 65 metų. Tie papildomi metai taip pat buvo malonūs, 
bet mažiau negu ankstesni. Perskaitę Dženės gyvenimo aprašymą, 
visi eksperimento dalyviai turėjo atsakyti į tokius du klausimus: 
„Vertinant jos gyvenimą kaip visumą, kiek, jūsų nuomone, jis buvo 
patrauklus*“ ir „Kokia, jūsų nuomone, jos viso gyvenimo laimingų 
ir nelaimingų potyrių suma?“ 

Šio eksperimento rezultatai pateikė aiškius trukmės nepaisymo 
bei maksimumo ir pabaigos efekto įrodymus. Intersubjektinia- 
me eksperimente (kai skirtingi dalyviai matė skirtingas anketas) 
Dženės gyvenimo trukmės padvigubinimas neturėjo jokios įtakos 
jos gyvenimo patrauklumui ar patirtos laimės įverčiui. Aišku, kad 
jos gyvenimui atstovauja bet kuris tipiškas jo laikotarpis, o ne lai- 
kotarpių seka. Dėl to „suminė laimė“ buvo tipiško jos gyvenimo 
tarpsnio laimė, o ne visų jos gyvenimo laikotarpių laimės suma. 

Kaip ir reikėjo tikėtis iš šios idėjos, Dieneris su kolegomis taip 
pat aptiko „mažiau yra daugiau“ efektą; tai įtikinamas įrodymas, 
kad suminis patyrimas pakeičiamas tipišku vidutiniu patyrimu. 
Prie jos labai laimingo gyvenimo pridėjus penkerius malonius, bet 
mažiau laimingus metus, bendras jos gyvenimo laimingumo įver- 
tis Žymiai sumažėjo. 

Mano paraginti, eksperimentuotojai rinko duomenis ir apie pa- 
pildomų penkerių metų poveikį intrasubjektiniame eksperimente, 
kiekvienam eksperimento dalyviui abu įverčius pateikė iš karto, 
vieną po kito. Nors turėjau didelę vertinimo klaidų tyrimo patirtį, 
netikėjau, kad protingi žmonės galėtų tvirtinti, jog prie gyvenimo 
pridėti penkeri šiek tiek mažiau laimingi metai galėtų jį žymiai pa- 

bloginti. Taip manydamas klydau. Vyravo intuityvus vertinimas, 
kad nuviliantys penkeri papildomi metai pablogina visą gyvenimą. 

Šitoks vertinimų modelis atrodė toks absurdiškas, kad Dieneris 
su kolegomis iš pradžių pamanė, jog tai — tik tame eksperimente 
dalyvavusių jaunų žmonių kvailionės. Tačiau pagal tokį pat ver- 
tinimo modelį į tuos pačius klausimus atsakė ir pirmojo ekspe- 
rimento dalyvių tėvai bei vyresni draugai. Intuityviai vertinant 
visą gyvenimą ir trumpus jo epizodus? maksimumas ir pabaiga 
yra svarbūs, o trukmė neturi reikšmės. Darbo vargai ir atostogų 
nauda visada prieštaraudavo trukmės nepaisymo idėjai. Juk visų 
mūsų nuojauta sako, kad daug blogiau, kai darbas trunka 24, o ne 
6 valandas, ir kad gerame kurorte praleisti 6 dienas geriau negu 
3. Atrodo, kad trukmė tokiose situacijose svarbi, tačiau taip yra 
tik dėl to, kad epizodo pabaigos kokybė kinta priklausomai nuo jo 
ilgio. Motina labiau išsekusi ir bejėgė po 24 darbo valandų negu po 
6, o atostogaujantis labiau atsigavęs ir pailsėjęs po 6 dienų negu po 
3 dienų. Vertinant tokius epizodus intuityviai svarbiausia - potyrio 
gerėjimas arba blogėjimas ir vertintojo savijauta potyrio pabaigoje. 


AMNEZIŠKOS ATOSTOGOS 


Apsvarstykite atostogų pasirinkimo klausimą. Gal norėsite atsi- 
palaidavę praleisti savaitę jau pažįstamame paplūdimyje, kuriame 
buvote pernai? O gal ketinate papildyti savo prisiminimų atsargas? 
Susikūrė ištisos verslo šakos, galinčios pasiūlyti įvairias poilsio 
alternatyvas: kurortus reabilitaciniam atsipalaidavimui, turizmą, 
padedantį žmonėms kurtis istorijas ir kaupti prisiminimus. Dau- 
gelio turistų karštligiškas fotografavimas ir filmavimas rodo, kad 
prisiminimų gausinimas — dažnai svarbus tikslas, formuojantis 
tiek atostogų planus, tiek jų patirtį. Fotografuojant į vaizdą Žiū- 
rima ne kaip į momentą, kuriuo galima gėrėtis, bet kaip į prisi- 
minimus, kuriuos reikia kurti ateičiai. Nuotraukos gali praversti 

prisimenančiajai savasčiai, nors ne taip dažnai ir ne taip atidžiai jas 
apžiūrinėjame, kaip tikėjomės fotografuodami, o kartais ir visai 
pamirštame. Vargu ar fotografavimas — geriausias būdas turistų 
patiriančiajai savasčiai mėgautis reginiais. 

Daugeliu atvejų turistines atostogas vertiname pagal istorijas ir 
prisiminimus, kuriuos tikimės parsivežti. Svarbiausiems atostogų 
įspūdžiams apibūdinti dažnai vartojamas žodis įsimintinas, aiškiai 
atskleidžiantis patirties tikslą. Kitose situacijose (čia ateina į galvą 
mintis apie meilę) deklaravimas, kad dabartinis momentas nieka- 
da nebus pamirštas, nors ir ne visada tikslus, vis tiek pakeičia to 
momento pobūdį. Drovus įsimintinas potyris įgauna tiek svorio ir 
reikšmės, kiek kitu atveju niekada neturėtų. 

Edas Dieneris su savo komanda pateikė įrodymų, kad atostogas 
renkasi ne kas kitas, o prisimenančioji savastis. Jie paprašė studen- 
tų rašyti dienoraščius ir pavasario atostogų metu kiekvieną dieną 
įvertinti savo potyrius. Tie studentai pateikė ir bendrą pasibai- 
gusių atostogų įvertinimą. Pabaigoje jie nurodė, ką ketina daryti 
ateityje — pakartoti ką tik turėtas atostogas ar ne. Statistine ana- 
lize nustatyta, kad būsimų atostogų planai visiškai priklausė nuo 
galutinio šių atostogų įvertinimo, net jei tas įvertis balais tiksliai 
neatspindėjo dienoraščiuose aprašytos patirties kokybės. Kaip ir 
rankos šaldymo eksperimente, rinkdamiesi, kartoti eksperimentą 
ar ne, laimė tai ar nelaimė, žmonės vadovaujasi atmintimi. 

Mintinis eksperimentas apie kitas atostogas leis pasitikrinti 
savo požiūrį į patiriančiąją savastį. 

Tų atostogų pabaigoje bus sunaikinta visa fotografuota ir filmuota me- 


džiaga apie jas. Be to, išgersite vaistų, kurie išdildys iš atminties visus 
prisiminimus apie tas atostogas. 


Kaip tokia perspektyva paveiktų jūsų atostogų planus? Kiek sutiktumėte 
mokėti už tai, palyginti su normaliai įsimintinomis atostogomis? 


Nors oficialiai netyrinėjau reakcijų į šį scenarijų, aptardamas jį su 
kitais susidariau įspūdį, kad atostogų prisiminimų ištrynimas la- 

bai sumažina jų vertę. Kai kuriais atvejais žmonės, taikydami sau 
bendrą praradusiųjų atmintį žmonių įvaizdį, nusprendžia padi- 
dinti proceso malonumą sugrįždami į vietą, kurioje kitados buvo 
laimingi. Tačiau kai kurie tvirtina niekur nevažiuosiantys - pa- 
rodo, kad jiems svarbiausia tik prisimenančioji savastis, o amne- 
ziška patiriančioji savastis rūpi jiems ne daugiau kaip koks nors 
praradęs atmintį pašalietis. Daugelis sako, kad ir patys nevyktų, ir 
nesiųstų kokio kito amneziško žmogaus kopti į kalnus ar keliauti 
po džiungles, nes tokios patirtys realiuoju laiku labai skausmin- 
gos. Jos vertingos tik tapusios prisiminimais ir apie kančias, ir apie 
džiaugsmus, patirtus pasiekus tikslą. 

Kitas mintinis eksperimentas būtų toks: įsivaizduokite, kad 
jūsų laukia skausminga operacija, kurios metu būsite sąmoningas. 
Perspėja, kad iš skausmo klyksite ir prašysite chirurgo liautis. Ta- 
čiau Žada duoti amnezinių vaistų, kurie visiškai ištrins iš atminties 
bet kokius prisiminimus apie šį epizodą. Kaip jums patiks tokia 
perspektyva? Ir vėl mano neoficialūs stebėjimai rodo, kad daugu- 
ma žmonių visiškai abejingi savo patiriančiosios savasties skaus- 
mams. Kai kurie sako, jog jiems vis tiek. Kiti į tai žvelgia taip pat 
kaip aš: man gaila savo kenčiančiosios savasties, bet ne labiau, nei 
būtų gaila kito kenčiančio žmogaus. Gal ir keista, bet esu prisi- 
menančioji savastis, o patiriančioji savastis, kuri ir gyvena manąjį 
gyvenimą, man tarsi kokia pašalietė. 


ŠNEKOS APIE GYVENIMĄ KAIP ISTORIJĄ 


„Jis desperatiškai stengiasi išsaugoti vientisą savo nugyvento gyveni- 
mo istoriją, kurią gali sugadinti paskutinis epizodas.“ 

„Tai, kad jis dėl vienos nakties susitikimo pasirengęs bet kam - žen- 
klas, kad jis visiškai ignoruoja trukmę.“ 

„Atrodo, visas savo atostogas kuriate prisiminimus. Ar ne geriau pa- 
dėti fotoaparatą į šalį ir mėgautis šia akimirka, net jei ji ir nelabai 
įsimintina?“ 

„Ji serga Alzheimerio liga ir nebeprisimena savo gyvenimo istorijos, 
tačiau jos patiriančioji savastis vis dar jautri grožiui ir švelnumui.“ 

Patiriama gerovė 


Maždaug prieš penkiolika metų susidomėjęs žmonių gerovės (lai- 
mės) tyrimais netrukau išsiaiškinti, kad beveik viskas, kas žinoma 
šia tema, gauta iš milijonų žmonių atsakymų į tą tyrimo klausimą 
(su nežymiomis variacijomis), kuris visų pripažintas laimės matu. 
Tas klausimas aiškiai adresuotas prisimenančiajai savasčiai — 
ji skatinama apmąstyti jūsų gyvenimą: 


Kiek apskritai šiuo metu esate patenkintas savo gyvenimu?* 


Prie šios temos perėjau nuo prisiminimų apie kolonoskopiją ir ran- 
kų šaldymo tyrimą, todėl natūralu, kad įtariai žiūrėjau į bendrą 
pasitenkinimą gyvenimu kaip pagrįstą žmonių gerovės matą. Pri- 
simenančioji savastis mano eksperimentuose neužsirekomenda- 
vo kaip patikima liudytoja, tad sutelkiau dėmesį į patiriančiosios 
savasties gerovę. Pareiškiau, jog yra pagrindo sakyti, kad „Elena 
kovo mėnesį buvo laiminga“, jei: 

daugiausia laiko užsiėmė veikla, kurią buvo labiau linkusi tęsti negu 

nutraukti, retai atsidurdavo vengtinose situacijose ir - tai labai svarbu, 


nes gyvenimas trumpas - palyginti nedaug laiko praleido būdama neu- 
tralios būsenos, neteikiančios nei malonumo, nei nepasitenkinimo. 


Yra daug įvairių potyrių, kuriuos norėtume veikiau tęsti, negu 
nutraukti, įskaitant ir protinius bei fizinius malonumus. Vienas iš 

mintyse turėtų tokios situacijos, kurią Elena norėtų tęsti, pavyz- 
džių — visiškas pasinėrimas į užduotį, kurį Mihaly Csikszentmi- 
halyi vadina sąmonės tėkme (flow). Tai būsena, kurią kai kurie me- 
nininkai patiria panirę į kūrybą, o daugelis kitų žmonių pasiekia 
labai susižavėję kokiu nors filmu, knyga ar įsigilinę į kryžiažodį; 
pertraukti tokias būsenas labai nepageidautina. Aš taip pat pri- 
simenu savo laimingą ankstyvąją vaikystę: visada verkdavau, kai 
motina atitraukdavo mane nuo žaislų ketindama vestis į parką, 
o ten ir vėl verkdavau, kai liepdavo nulipti nuo sūpynių ar šliaužy- 
nės. Priešinimasis pertraukimui buvo ženklas, kad man smagu ir 
su žaislais, ir suptis sūpynėmis. 

Pasiūliau matuoti Elenos objektyvią laimę tiksliai taip, kaip 
įvertindavome dviejų kolonoskopijos pacientų patirtį — vertinti 
laimę, kurią ji patyrė vienas įkandin kito einančiais savo gyveni- 
mo momentais. Taip darydamas laikiausi Edgewortho prieš šim- 
tą metų taikyto hedonimetrijos metodo. Iš pradžių, pakerėtas šio 
būdo žavesio, buvau linkęs nepaisyti Elenos prisimenančiosios 
savasties — laikiau ją netikusia jos patiriančiosios savasties iš ti- 
kro patirtos laimės liudininke. Įtariau, kad tokia pozicija per daug 
kraštutinė (paaiškėjo, kad ji iš tikrųjų tokia), tačiau tai buvo gera 
pradžia. 


PATIRIAMA GEROVĖ 


Surinkau „svajonių komandą“?, kurioje buvo dar trys įvairių siau- 
resnių specializacijų psichologai ir vienas ekonomistas. Visi kartu 
ėmėme kurti patiriančiosios savasties laimės matą. Deja, neper- 
traukiamai užrašinėti tiriamųjų potyrius buvo neįmanoma: žmo- 
gus negali normaliai gyventi nuolat pranešinėdamas apie savo po- 
tyrius. Artimiausia alternatyva buvo Csikszentmihalyi pasiūlytas 
potyrių atrankos metodas (Experience Sampling Method - EMS). Nuo 
pirmųjų jo taikymo atvejų technika pažengė toli į priekį. Dabar 

šis metodas įgyvendinamas suprogramuojant individualius mobi- 
liuosius telefonus pypsėti ar vibruoti nustatytu laiku atsitiktinai 
parinktais intervalais. Tais momentais telefonas pateikia trumpą 
sąrašėlį klausimų, ką respondentas darė ir kas aplink jį vyko tuo 
metu, kai telefono signalas jį pertraukė. Eksperimento dalyviui 
taip pat parodoma įverčių skalė, leidžianti pranešti apie įvairių 
jausmų? (laimės, įtampos, pykčio, susirūpinimo, įsitraukimo, fizi- 
nio skausmo ir kt.) intensyvumą. 

Potyrių atrankos metodas brangus ir apsunkinantis (nors ir 
mažiau trukdantis, nei dauguma žmonių iš pradžių mano, nes at- 
sakymas į telefono pateiktus klausimus atima labai mažai laiko). 
Mums reikėjo praktiškesnės alternatyvos, tad sukūrėme metodą, 
kurį pavadinome dienos atkūrimo metodu (Day Reconstruction Met- 
hod - DRM). Tikėjomės, kad jo rezultatai bus artimi potyrių atran- 
kos metodo rezultatams ir kad gausime papildomos informacijos 
apie tai, kaip žmonės leidžia laiką“. Eksperimento dalyviai (iš pra- 
džių tai buvo tik moterys) buvo kviečiami atvykti į dviejų valandų 
trukmės sesiją. Pirmiausia prašėme jų su visomis smulkmenomis 
atkurti vakarykštę dieną ir suskaidyti ją į atskirus epizodus, tarsi 
filmo scenas. Po to moterys, remdamosi potyrių atrankos metodo 
rezultatais, atsakinėjo į klausimus apie kiekvieną epizodą. Iš sąra- 
šo jos rinkosi veiklas, kuriomis buvo užsiėmusios, ir nurodydavo 
tas, kurioms skyrė daugiausia dėmesio. Taip pat įvardydavo žmo- 
nes, su kuriais joms teko leisti laiką, ir įvertindavo keleto jausmų 
intensyvumą pagal atskirą 6 balų skalę (o reiškė visišką jausmų 
nebuvimą, 6 - didžiausią jų intensyvumą). Mūsų metodas rėmėsi 
prielaida, kad žmonėms, gebantiems iki smulkmenų atkurti buvu- 
sias situacijas, pavyks iš naujo išgyventi ir jas lydėjusius jausmus, 
o gal net patirti ankstesnius emocijų fiziologinius rodiklius?. 

Rėmėmės prielaida, kad eksperimento dalyvės gana tiksliai at- 
kurs, ką jautė tipiškais kiekvieno epizodo momentais. Keli paly- 
ginimai su potyrių atranka patvirtino mūsų metodo pagrįstumą. 

Eksperimento dalyvės nurodė ir kiekvieno epizodo pradžios bei 
pabaigos laiką, tad galėjome apskaičiuoti ir svertinius (priklauso- 
mus nuo trukmės) jų jausmus visą būdravimo dieną. Ilgesnių epi- 
zodų indėlis į suminį visos dienos jausmų rezultatą buvo didesnis 
negu trumpesnių epizodų. Klausimyne buvo ir pasitenkinimo gy- 
venimu rodikliai, kuriuos interpretavome kaip prisimenančiosios 
savasties pasitenkinimą. Savo metodą taikėme tirdami emocinės 
gerovės ir pasitenkinimo gyvenimu rodiklius. Tyrimas apėmė kelis 
tūkstančius moterų Jungtinėse Valstijose, Prancūzijoje ir Danijoje. 

Kokio nors momento ar epizodo potyrį nelengva išreikšti vie- 
na laimės reikšme. Teigiami jausmai turi daug variantų, jie apima 
meilę, džiaugsmą, prisirišimą, viltį, malonumą ir daug kitų. Nei- 
giamos emocijos irgi turi daug variantų - tai pyktis, gėda, nusimi- 
nimas, vienišumo jausmas. Nors teigiamos ir neigiamos emocijos 
egzistuoja vienu metu, daugumą gyvenimo akimirkų įmanoma 
priskirti prie teigiamų ar neigiamų. Nustatyti, kurie epizodai ne- 
malonūs, galime lygindami teigiamų ir neigiamų epitetų reitin- 
gus. Epizodą vadinome nemaloniu, jei su juo susijusių neigiamų 
jausmų reitingas buvo didesnis už visų teigiamų jausmų reitingus. 
Nustatėme, kad apie 19 960 savo gyvenimo amerikietės praleidžia 
jausdamosi nemaloniai, taigi truputį daugiau nei prancūzės (16 96) 
ar danės (14 00). 

Laiką procentais, kurį žmogus praleidžia jausdamasis nemalo- 
niai, pavadinome U indeksu (U-index)“. Pavyzdžiui, jei iš 16 būdra- 
vimo dienos valandų 4 valandas žmogaus jausena buvo nemaloni, 
jo U indeksas bus 25 90. U indeksas patrauklus tuo, kad remiasi ne 
reitingavimo skale, o objektyviu laiko matavimu. Jei žmonių U in- 
deksas nukrinta nuo 20 96 iki 18 96, galima daryti išvadą, jog ben- 
dras laikas, kurį žmonės praleido jausdami emocinį diskomfortą 
ar skausmą, sumažėjo dešimtadaliu. 

Nustebino emocinio skausmo pasiskirstymo netolygumo mas- 
tas". Apie pusė eksperimento dalyvių pareiškė, kad per visą dieną 

joms neteko patirti jokio nemalonaus epizodo. Kita vertus, ryški 
mažuma didelę dienos dalį buvo smarkiai susikrimtusi. Susidaro 
įspūdis, kad mažai gyventojų daliai atitenka beveik visos kančios. 
To priežastys įvairios: fizinė ar psichinė liga, netikęs temperamen- 
tas, asmeninio gyvenimo nelaimės ir tragedijos. 

Galima apskaičiuoti ir įvairių veiklų U indeksą. Pavyzdžiui, iš- 
matuoti, kokią laiko dalį žmonės būna negiamai emociškai nusi- 
teikę važinėdami į darbą ir atgal, dirbdami, bendraudami su savo 
tėvais, sutuoktiniais ar vaikais. Vieno centrinės JAV dalies miesto 
1 000 moterų U indeksas buvo 29 96 rytinės kelionės į darbą metu, 
27 96 dirbant, 24 96 prižiūrint vaikus, 18 90 užsiimant namų ruoša, 
12 96 bendraujant su kitais, 12 96 žiūrint televizorių, 5 90 užsiimant 
seksu. Darbo dienomis U indeksas buvo maždaug 6 96 didesnis 
negu savaitgaliais daugiausia dėl to, kad poilsio dienomis žmonės 
skiria mažiau laiko nemėgstamoms veikloms ir nepatiria su darbu 
susijusios įtampos bei streso. Labiausiai nustebino su savo vaikais 
praleisto laiko emocinė patirtis - amerikietėms ji teikia kiek ma- 
žiau džiaugsmo negu namų ruoša. Čia akivaizdus vienas iš kelių 
amerikiečių ir prancūzių skirtumų: prancūzės su vaikais pralei- 
džia mažiau laiko, bet labiau juo mėgaujasi, galbūt dėl to, kad turi 
daugiau galimybių naudotis vaikų priežiūros paslaugomis ir ma- 
žiau laiko sugaišta po darbo vežiodamos vaikus į įvairius užklasi- 
nės veiklos būrelius. 

Žmogaus nuotaika bet kuriuo momentu priklauso nuo jo tem- 
peramento ir bendro pasitenkinimo, bet emocinė savijauta per 
dieną ar savaitę gerokai kinta. Konkrečiu momentu nuotaika 
daugiausia priklauso nuo situacijos. Pavyzdžiui, nuotaikos darbe 
dažniausiai beveik neveikia veiksniai, turintys įtakos bendram pa- 
sitenkinimui darbu, įskaitant ir premijas bei statusą. Daug svar- 
besni situaciniai veiksniai — tokie, kaip galimybė bendrauti su 
bendradarbiais, didelis triukšmas darbo vietoje, laiko stygius (tai 
reikšmingas neigiamų jausmų šaltinis), viršininko buvimas pašo- 

nėje (mūsų pirmajame tyrime tai buvo vienintelis dalykas, bloges- 
nis už vienatvę). Svarbiausias dalykas - dėmesys. Emocinę būseną 
dideliu mastu nulemia mūsų rūpesčio objektas. Paprastai esame 
susitelkę į savo dabartinę veiklą ir artimiausią aplinką. Pasitaiko ir 
išimčių, kai subjektyvaus potyrio kokybę daugiausia lemia nuolat 
pasikartojančios mintys, o ne to momento įvykiai aplink. Kai se- 
kasi meilė, džiaugsminga nuotaika gali neapleisti ir įstrigus eismo 
spūstyje, o jei dėl ko nors liūdite, kartais neprablaško net linksmas 
filmas. Tačiau normaliomis aplinkybėmis, jei tik tam nesame abe- 
jingi, malonumus ir skausmą semiamės iš to, kas vyksta tuo metu. 
Pavyzdžiui, norėdami, kad valgymas teiktų malonumą, turite pa- 
stebėti, jog valgote. Nustatėme, kad amerikietės ir prancūzės val- 
gydamos praleidžia beveik tiek pat laiko, bet prancūzės tam skiria 
dvigubai daugiau dėmesio negu amerikietės. Amerikiečiai labiau 
linkę valgymą derinti su kitomis veiklomis, tad jo teikiamas malo- 
numas jiems atitinkamai mažesnis. 

Tie stebėjimai turi pasekmių ir pavieniams individams, ir visai 
visuomenei. Laiko paskirstymas — viena iš tų gyvenimo sričių, ku- 
rias žmonės gali tam tikru mastu valdyti. Mažai kas gali pralinks- 
minti pats save, tačiau kai kurie geba taip susitvarkyti gyvenimą, 
kad mažiau laiko tektų gaišti važinėjimui į darbą ir atgal, o dau- 
giau jo skirti mėgstamiems užsiėmimams su artimais žmonėmis. 
Su įvairiomis veiklomis susiję jausmai leidžia manyti, kad dar vie- 
nas būdas gerinti savo potyrius — pasyvų laisvalaikį (pavyzdžiui, 
televizoriaus žiūrėjimą) keisti aktyvesnėmis jo formomis, įskaitant 
bendravimą ir fizinę veiklą. Žvelgiant iš socialinės perspektyvos, 
darbo jėgos transportavimo gerinimas, vaikų priežiūros paslau- 
gų teikimas dirbančioms moterims, bendravimo galimybių didi- 
nimas vyresnio amžiaus žmonėms gali būti palyginti veiksmingi 
būdai visuomenės U indeksui mažinti. Juk jo sumažinimas vos 1 96 
būtų reikšmingas pasiekimas, leidžiantis išvengti milijonų valan- 
dų kančių. Visos šalies mastu vykdomi laiko naudojimo tyrimai 

ir patirtas gerovės jausmas įvairiais būdais gali teikti informacijos 
socialinei politikai. Mūsų komandoje buvęs ekonomistas Alanas 
Kruegeris ėmėsi vadovauti pastangoms kai kuriuos šio metodo ele- 
mentus įtraukti į visos šalies statistiką. 
. 
Patiriamos gerovės rodikliai dabar jau reguliariai naudojami pla- 
taus masto nacionaliniuose tyrimuose Jungtinėse Valstijose, Kana- 
doje ir Europoje. Organizacijos Gallup World Pollš atliekami ma- 
tavimai įtraukė milijonus respondentų Jungtinėse Valstijose ir dar 
daugiau kaip 150-yje šalių. Tos apklausos atskleidžia, kokias emo- 
cijas respondentai patyrė praeitą dieną, nors ir ne taip išsamiai, 
kaip taikant mūsų dienos rekonstrukcijos metodą. Didžiulės im- 
tys leidžia atlikti ypač subtilias analizes, patvirtinusias situacijos 
veiksnių, fizinės sveikatos ir socialinių kontaktų svarbą patiriamai 
gerovei. Nieko nuostabaus, jei dėl galvos skausmo žmogus jausis 
nelaimingas, o antras pagal svarbą rodiklis, leidžiantis prognozuo- 
tijausmus tą dieną - ar bendravo jis su draugais arba giminaičiais. 
Neperdedant galima teigti, kad gerovė - tai galimybė leisti laiką su 
žmonėmis, kuriuos mylite ir kurie myli jus. 
Gallupo duomenys leidžia palyginti du gerovės aspektus: 


+ laimę, kurią žmonės patiria savo gyvenime, 
+ apibendrintą viso savo gyvenimo įvertinimą. 


Gallupo gyvenimo įvertis matuojamas klausimu, kuris žinomas 
Cantrilo prisitvirtinimo prie siektinumo skalės, arba „Cantrilo 
kopėčių“, pavadinimu (Cantril Self-Anchoring Striving Scale, „Cantril's Lad- 
der“): 


Įsivaizduokite kopėčias su skersiniais, kurie sunumeruoti nuo O (apa- 
čioje) iki 10 (viršuje). Tų kopėčių viršus simbolizuoja patį geriausią gy- 
venimą, kokį tik galite pasiekti, o apačia — patį blogiausią gyvenimą, 
koks tik gali jus ištikti. Ant kurio tų kopėčių skersinio šiuo metu jaučia- 
tės esąs? 

Kai kurie gyvenimo aspektai daro didesnį poveikį gyvenimo 
įvertinimui negu jo potyriui. Geras to pavyzdys - švietimo pasie- 
kiamumas. Geresnis išsilavinimas siejamas su aukštesniu žmogaus 
gyvenimo įvertinimu, bet ne su didesne patirta gerove. Ir iš tikrų- 
jų, bent jau Jungtinėse Valstijose labiau išsilavinę žmonės linkę 
skųstis didesniu patiriamu stresu. Kita vertus, bloga sveikata daro 
daug didesnį neigiamą poveikį patiriamai gerovei negu gyvenimo 
įvertinimui. Gyvenimas su vaikais taip pat nemenkai veikia per 
dieną patiriamus jausmus: tėvai dažnai skundžiasi stresu ir pyk- 
čiu, tačiau šių potyrių neigiamas poveikis gyvenimo įvertinimui 
mažesnis. Dalyvavimas religinėje veikloje taip pat turi didesnį 
teigiamą poveikį maloniems jausmams ir streso mažinimui negu 
gyvenimo įvertinimui. Tačiau stebėtina, kad religija nesusilpnina 
nusiminimo ar rūpesčio jausmų. Daugiau kaip 450 000 atsakymų? 
į pagal Gallup-Healthways Well-Being Index programą atliekamo 
kasdienio 1 000 amerikiečių tyrimo klausimus analizė davė aiškų 
ir nekeliantį abejonių atsakymą į gerovės tyrimo metu dažniausiai 
užduodamą klausimą: ar įmanoma už pinigus nusipirkti laimę? 
Atsakymas toks: būdamas neturtingas žmogus jaučiasi labai nelai- 
mingas, o turtai gali padidinti žmogaus pasitenkinimą gyvenimu, 
tačiau (vidutiniškai) nepagerina gerovės potyrio. 

Didelis skurdas sustiprina kitų gyvenimo nelaimių potyrius. 
Konkrečiai, neturtingiems žmonėms“ ligos yra daug didesnė blo- 
gybė negu labiau pasiturintiems. Galvos skausmas nuo 19 96 iki 
38 96 padidina dalį tų pagal gaunamų pajamų dydį dviem trečda- 
liams viršutinių visuomenės sluoksnių priklausančių atstovų, kurie 
skundžiasi liūdesiu ir nerimu. Atitinkami skaičiai neturtingiausio 
visuomenės dešimtadalio atveju — 38 96 ir 70 96; taigi čia aukštesnis 
ir pradinis lygis, ir jo padidėjimas. Reikšmingi skirtumai tarp labai 
neturtingų ir visų kitų žmonių nustatyti ir skyrybų bei vienišumo 
potyrių atžvilgiu. Be to, teigiamas savaitgalio poveikis neturtingų- 
jų gerovės potyriui gerokai mažesnis negu visiems kitiems. 

„Prisotinimo“ lygis, kurį perkopus patiriama gerovė nebedidė- 
ja, yra apie 75 ooo dolerių dydžio metinės pajamos!! brangiuose 
rajonuose (jos gali būti mažesnės rajonuose, kur gyventi pigiau). 
Su pajamomis susijęs vidutinis patiriamos gerovės padidėjimas 
aukščiau šio lygio buvo nulinis. Tai stebina, nes didesnės pajamos 
neabejotinai leidžia nusipirkti daugybę malonumų, įskaitant atos- 
togas įdomiose vietose, bilietus į operą ir geresnę gyvenimo aplin- 
ką. Kodėl tų papildomų malonumų nematome pranešimuose apie 
emocinius potyrius? Tikėtinas paaiškinimas būtų toks: didesnės 
pajamos siejasi su gebėjimo džiaugtis mažais gyvenimo malonu- 
mais nuosmukiu. Šiai minčiai paremti yra įtaigių įrodymų: stu- 
dentų supažindinimas su turto idėja sumažina malonumą, spin- 
dintį jų veiduose valgant šokolado plytelę!!? 

Yra akivaizdus skirtumas tarp pajamų poveikio gerovės poty- 
riui ir pasitenkinimui gyvenimu. Didesnės pajamos teikia ir dides- 
nį pasitenkinimą - šis padidėja toli už to taško, ties kuriuo nusto- 
ja daręs bet kokį teigiamą poveikį potyriams. Bendra išvada apie 
gerovę tokia pat aiški kaip ir apie kolonoskopiją: tai, kaip žmogus 
vertina savo gyvenimą ir savo realius potyrius, gali būti susiję, bet 
kartu ir skirtingi dalykai. Pasitenkinimas gyvenimu - ne toks pa- 
tikimas gerovės potyrio matas, kaip maniau prieš kelerius metus. 
Tai kažkas visiškai kita. 


ŠNEKOS APIE PATIRIAMĄ GEROVĘ 


„Politikos tikslas turėtų būti žmonių kančių mažinimas. Mes siekiame 
sumažinti visuomenėje U indeksą. Prioritetą reikėtų teikti kovai su 
nusiminimu, depresija ir kraštutiniu skurdu.“ 


„Lengviausias būdas laimei didinti - geriau valdyti savo laiką. Pamė- 
ginkite rasti daugiau laiko mėgstamiems užsiėmimams.“ 


„Būdami aukščiau pajamų prisotinimo lygio galite nusipirkti daugiau 
malonių potyrių, bet neteksite dalies savo gebėjimo džiaugtis mažiau 
kainuojančiais malonumais.“ 

Pamąstymai apie gyvenimą 


16 pav. paimtas iš Vokietijos socialinei ir ekonominei komisijai 


(German Socio-Economic Panel) 'Andrew Clarko, Edo Dienerio ir Yan- 


niso Georgelliso komandos atlikto tyrimo. Tie patys respondentai 


kiekvienais metais turėjo atsakyti, kiek jie patenkinti savo gyve- 


nimu, ir pranešti apie svarbiausius praėjusių metų savo gyvenimo 


pokyčius. Pateikiamas grafikas rodo respondentų pasitenkinimo 


lygį per kelerius metus iki vedybų ir po jų. 


Šis grafikas visada sukelia auditorijai nervingą juoką. Tą nervin- 


gumą lengva suprasti: galų gale, juk susituokti nusprendę žmonės 


16 pav. 


PASITENKINIMAS GYVENIMU 


VEDYBOS 

tikisi šitokiu būdu tapti laimingesni arba viliasi, jog nuolatiniu ta- 
pęs ryšys padės išlaikyti dabartinę palaimingą būseną. Pavartojus 
Danielio Gilberto ir Timothy Wilsono pasiūlytą terminą, galima 
sakyti, kad sprendimas susituokti daugeliui žmonių yra didžiulė 
afektinio prognozavimo (affective forecasting)* klaida. Savo vestuvių 
dieną ir jaunikis, ir nuotaka žino, kad skyrybų procentas didelis, 
o vedybinių gyvenimu nusivylusių žmonių dalis dar didesnė, bet 
mano, kad tie statistiniai duomenys jiems negalioja. 

Žiūrint į 16 pav. stebina staigus pasitenkinimo gyvenimu ma- 
žėjimas. Šis grafikas paprastai interpretuojamas kaip adaptacijos 
proceso atspindys, rodantis, kad vedybų džiaugsmai greitai iš- 
nyksta ir bendras gyvenimas tampa rutina. Tačiau jį galima trak- 
tuoti ir kitaip, sutelkiant dėmesį į vertinamąją euristiką. Čia dera 
paklausti, kas gi vyksta galvose žmonių, paprašytų įvertinti savo 
gyvenimą. Klausimai „Kiek apskritai esate patenkinti savo gyve- 
nimu*?“ arba „Kiek laimingi esate šiomis dienomis?“ nėra tokie 
paprasti kaip klausimas „Koks jūsų telefono numeris?“ Kaip tyri- 
mo dalyviai sugeba atsakyti į tokius klausimus per kelias sekun- 
des (taip daro visi)? Atrodo, jie galvoja apie kažko kito vertinimą. 
Kaip ir kitų klausimų atveju, kai kurie žmonės gali turėti paruoštą 
atsakymą, sugalvotą kita proga, kai teko įvertinti savo gyvenimą. 
Kiti (tokių bene daugiausia) nesugeba greitai rasti tikslaus atsa- 
kymo į užduotą klausimą ir automatiškai palengvina sau užduotį 
pakeisdami reikalaujamą atsakymą atsakymu į kitą klausimą — 
suveikia I sistema. Jei į 16 pav. žiūrėsime šitaip, jis įgis visai kitokią 
prasmę. 

Visuminis gyvenimo įvertinimas gali būti pakeistas atsaky- 
mais į daugelį paprastų klausimų. Greičiausiai prisimenate ty- 
rimą, kuriame studentai, paprašyti pasakyti, kiek pasimatymų 
turėjo praėjusį mėnesį, pasakojo, kokie laimingi jie jautėsi tomis 
dienomis, tarsi tie pasimatymai būtų buvę vieninteliai reikšmingi 
įvykiai jų gyvenime“. Kitame gerai žinomame tokio pat pobūdžio 

eksperimente Norbertas Schwarzas su kolegomis kvietė žmones į 
savo laboratoriją užpildyti klausimyno apie pasitenkinimą gyve- 
nimu*. Tačiau prieš jiems pradedant paprašydavo nukopijuoti jam 
popieriaus lapą. Pusė respondentų ant kopijavimo aparato rado 
eksperimentuotojo padėtą 10 centų monetą. Ši mažytė sėkmė ryš- 
kiai pagerino eksperimento dalyvių pasitenkinimą gyvenimu kaip 
visuma! Taigi nuotaikos euristika — vienas iš būdų atsakyti į klau- 
simus apie pasitenkinimą gyvenimu. 

Pasimatymų tyrimas ir eksperimentas su moneta ant kopijavi- 
mo aparato parodė, kad, kaip ir tikėtasi, atsakymų į visuminius 
klausimus apie laimę nevertėtų priimti už tikrą pinigą. Tačiau, 
be abejo, paprašius įvertinti savo gyvenimą to momento nuotaika 
nėra vienintelis dalykas, ateinantis į galvą. Greičiausiai prisimin- 
site ir netolimos praeities ar artimiausios ateities reikšmingus įvy- 
kius, pasikartojančius rūpesčius, tokius, kaip artimo žmogaus liga 
ar bloga kompanija, į kurią pateko paauglys sūnus, svarbius laimė- 
jimus ir skaudžias nesėkmes. Kai ką šiuo klausimu prisiminsite, 
kai ko ne. Net kai tam nedaro įtakos visiškai nesvarbūs atsitiktiniai 
įvykiai, pavyzdžiui, moneta ant kopijavimo aparato, balas, kuriuo 
paskubomis įvertinsite savo gyvenimą, priklausys nuo mažos labai 
lengvai ateinančių į galvą minčių imties, o ne nuo kruopštaus visų 
jūsų gyvenimo sričių įvertinimo. 

Neseniai susituokę ar artimiausioje ateityje ketinantys tą pa- 
daryti žmonės greičiausiai ištrauks iš atminties tą faktą, išgirdę 
bendro pobūdžio klausimą apie jų gyvenimą. Vedybos Jungtinėse 
Valstijose daugeliu atvejų būna savanoriškos, todėl beveik visi, ku- 
riems bus priminta apie šį neseną ar būsimą įvykį, jausis laimingi. 
Šiuo atveju svarbiausia dėmesys. 

16 pav. galima interpretuoti kaip tikimybės, ką paklausti apie 
savo gyvenimą žmonės galvos apie neseniai įvykusias ar netrukus 
įvyksiančias vedybas, grafiką. Šios minties ryškumas jos naujumui 
blėstant ilgainiui turėtų mažėti. 

Tas grafikas rodo neįprastai didelį pasitenkinimą gyvenimu 
dvejus ar trejus metus iki vedybų ir po jų. Tačiau jei šis akivaiz- 
dus pakilimas atspindi, kiek laiko truko atsakymo į šį klausimą 
euristika, iš jo mažai galime sužinoti apie laimę ar apie prisitai- 
kymo prie santuokinio gyvenimo procesą. Iš jo negalima dary- 
ti išvados, kad padidėjęs laimės pojūtis trunka kelerius metus ir 
palaipsniui mažėja. Net ir tie, kurie atsakydami į klausimą apie 
gyvenimą su džiaugsmu prisimena savo vedybas, visą kitą laiką 
nebūtinai laimingesni už kitus. Jei tik didžiąją dienos dalį nesi- 
mėgauja šviesiomis mintimis apie vedybas, jos neturės tiesioginės 
įtakos jų laimei. Net jaunavedžiai, besimėgaudami mintimis apie 
vedybinę laimę, ilgainiui nusileis ant žemės, o jų laimės jausmas, 
kaip ir kitų, vėl priklausys nuo konkretaus momento aplinkos ir 
veiklos. 

Atliekant tyrimus dienos rekonstrukcijos metodu nebuvo ap- 
tikta skirtumo tarp moterų, gyvenančių su vyrais ir be jų, laimės 
pojūčio. Šį faktą paaiškino detalės, kaip tos dvi grupės įpratusios 
leisti laiką. Turinčios vyrus moterys mažiau laiko praleido vienos, 
bet taip pat daug mažiau laiko - su draugais ar draugėmis. Jos dau- 
giau laiko skyrė mylėjimuisi, o tai puiku, bet taip pat daugiau laiko 
sugaišo namų ruošai, maisto gaminimui bei vaikų priežiūrai, tai- 
gi gana nepopuliarioms veikloms. Be abejo, ištekėjusios moterys 
daug laiko praleisdavo su savo vyrais; tas laikas ne visoms jų buvo 
vienodai malonus. Apskritai, su laimės pojūčiu vedybos nesusiju- 
sios - ne dėl to, kad nedaro įtakos laimei, o todėl, kad dėl jų vieni 
gyvenimo aspektai pagerėja, kiti pablogėja. 

e 
Viena iš priežasčių, kodėl žmonių gyvenimo aplinkybių ir jų 
pasitenkinimo gyvenimu koreliacijos koeficientas toks mažas — 
jų patiriamas laimės jausmas ir pasitenkinimas gyvenimu labai 
priklauso nuo paveldėto temperamento. Polinkis būti laimingam 
yra toks pat paveldimas kaip ir ūgis ar intelektas - tą parodė tuoj 

po gimimo atskirtų dvynių tyrimai. Žmonės, kuriems, žiūrint 
iš šalies, sekasi vienodai, labai nevienodai jaučiasi laimingi. Kai 
kurių dalykų, pavyzdžiui, vedybų, koreliacija su laime yra men- 
ka dėl suvienodinimo efektų. Ta pati situacija vieniems gali atro- 
dyti gera, kitiems bloga, o naujose aplinkybėse slypi ir nauda, ir 
nuostoliai. Pavyzdžiui, didelių pajamų poveikis pasitenkinimui 
gyvenimu apskritai yra teigiamas, tačiau šį vaizdą komplikuoja 
tai, kad vieniems žmonėms pinigai rūpi daugiau, kitiems ma- 
žiau. 

Didelės apimties aukštesnio išsilavinimo poveikio tyrimai, nors 
jais siekta kitų tikslų, pateikė stebinančių įrodymų apie visą gyve- 
nimą trunkantį jaunystėje užsibrėžtų tikslų poveikį". Atitinkami 
duomenys buvo imami iš klausimynų, kuriuos 1995-1997 metais 
užpildė apie 12 000 jaunų žmonių, 1976 metais pradėjusių siekti 
aukštojo išsilavinimo elitinėse mokyklose. Šio eksperimento daly- 
viai, būdami 17 ar 18 metų, užpildė klausimyną, kuriame įvertino 
tikslą „būti finansiškai labai pasiturintiems““ pagal 4 balų skalę — 
nuo įvertinimo, kad pinigai jiems „nesvarbūs“, iki įvertinimo, kad 
„labai svarbūs“. Tame klausimyne, kurį jie baigė pildyti po dvide- 
šimt metų, buvo punktas apie jų pajamas 1995 metais ir punktas 
apie bendrą pasitenkinimą gyvenimu. 

Paaiškėjo, kad užsibrėžti tikslai labai svarbūs. Praslinkus de- 
vyniolikai metų nuo to momento, kai buvo užsibrėžti finansiniai 
siekiai, daugelis iš troškusiųjų didelių pajamų šį tikslą pasiekė. Pa- 
vyzdžiui, iš šioje imtyje buvusių 597 gydytojų ir kitų profesionalių 
medikų kiekvienas papildomas balas pinigų svarbos skalėje siejosi 
su metinių darbo pajamų padidėjimu daugiau kaip 14 000 dolerių 
(pagal dolerio perkamąją galią 1995 metais!). Atrodo, savo finan- 
sines ambicijas patenkino ir nedirbančios ištekėjusios moterys. 
Jų kiekvienas papildomas balas pinigų svarbos skalėje siejosi su 
namų ūkio pajamų padidėjimu daugiau kaip 12 ooo dolerių (aki- 
vaizdžiai dėl jų sutuoktinių pajamų). 

Svarba, kurią tie žmonės teikė pinigams būdami 18-mečiai, lei- 
do tikėtis, kad suaugę jie bus patenkinti savo pajamomis. Palygi- 
nome pasitenkinimą gyvenimu dideles pajamas turinčių asmenų 
grupėje (kai namų ūkio pajamos viršija 200 000 dolerių per metus) 
su pasitenkinimu gyvenimu mažas ir vidutines pajamas gaunančių 
grupėje (kai jos mažesnės nei 50 000 dolerių per metus). Pajamų 
poveikis pasitenkinimui gyvenimu buvo didesnis tiems, kurie fi- 
nansinį pasiturėjimą laikė svarbiu tikslu: jis sudarė 0,57 balo 5 balų 
skalėje. Tačiau nurodžiusių, kad pinigai jiems nėra svarbūs“, šis ro- 
diklis buvo tik 0,12 balo. Troškusių pinigų ir jų gavusių žmonių 
pasitenkinimas buvo gerokai aukštesnis už vidurkį, o tie, kurie jų 
troško, bet negavo, buvo daug labiau nepatenkinti. Tas pats prin- 
cipas tinka ir kitiems tikslams, todėl vienas iš receptų, kaip tapti 
nepatenkintais suaugusiais - jaunystėje užsibrėžti labai sunkiai 
pasiekiamus tikslus. Vertinant pagal pasitenkinimą gyvenimu po 
20 metų, mažiausiai perspektyvus tikslas, kurį gali užsibrėžti jauni 
žmonės, buvo „tapti įžymiu atlikėju“. Paauglių tikslai turi įtakos 
tam, kas jų laukia, ko jie pasieks ir kiek bus tuo patenkinti. 

Iš dalies ir dėl šių rezultatų pakeičiau nuomonę apie gerovės 
apibrėžtį. Žmonių užsibrėžti tikslai tokie svarbūs tam, ką jie daro 
ir kaip jaučiasi tai darydami, kad nepakanka susitelkti vien tik į 
patiriamą gerovę. Negalima laikytis tokios gerovės koncepcijos, 
kuri ignoruotų žmonių norus. Kita vertus, tiesa ir tai, kad nelogiš- 
ka ir tokia gerovės koncepcija, kuri ignoruoja, kaip žmonės jaučiasi 
gyvendami, ir susitelkia tik į tai, kaip jie jaučiasi galvodami apie 
gyvenimą. Turime pripažinti sudėtingą hibridinį požiūrį ir atsi- 
žvelgti į abiejų savasčių gerovę. 


FOKUSAVIMOSI ILIUZIJA 


Iš to, kokiu greičiu žmonės atsako į klausimus apie savo gyveni- 
mą, ir iš to, kaip jų nuotaika tuo momentu veikia atsakymus, ga- 

lima daryti išvadą, kad vertindami savo gyvenimą jie nesileidžia į 
kruopščią analizę. Tikėtina, kad jie taiko euristiką, kurios pavyz- 
džiai — sukeitimas ir KMTY (ką matai, tas ir yra). Nors jų požiū- 
riui į savo gyvenimą turėjo įtakos klausimas apie pasimatymus ar 
moneta ant kopijavimo aparato, tų tyrimų dalyviai nepamiršo, kad 
gyvenime yra ir daugiau dalykų, ne tik pasimatymų skyrimas ar 
sėkmės pojūtis. Laimės sąvoka radus monetą staiga nepasikeitė, 
bet I sistema visumą lengvai pakeičia jos dalimi. Bet kuris gyveni- 
mo aspektas, į kurį nukreiptas dėmesys, bendrame vertinime tam- 
pa svarbiausias. Tai ir sudaro fokusavimosi iliuzijos (focusing illusion) 
esmę. Tą iliuziją galima apibūdinti vienu sakiniu: 

Niekas gyvenime nėra taip svarbu, kaip atrodo tuo metu, kai apie 

tai galvojate. 


Ši idėja man kilo šeimos ginčo metu, svarstant klausimą apie persi- 
kėlimą iš Kalifornijos į Prinstoną. Žmona tvirtino, kad Kaliforni- 
joje žmonės laimingesni negu šalies rytinėje pakrantėje. Įrodinė- 
jau, kad klimatas tikrai nėra svarbus gerovės veiksnys, nes Skandi- 
navijos šalių gyventojai, ko gera, vieni iš laimingiausių pasaulyje. 
Paminėjau ir tai, kad nekintamos gyvenimo aplinkybės turi mažai 
įtakos gerovei, ir veltui stengiausi įtikinti žmoną, kad jos intuity- 
vi nuomonė apie kaliforniečių laimę“ yra afektinio prognozavimo 
klaida. 

Netrukus po to, kai tas ginčas man dar nebuvo išgaravęs iš gal- 
vos, teko dalyvauti seminare apie visuotinio atšilimo socialinius 
aspektus. Vienas kolega pareiškė nuomonę, grindžiamą savo po- 
žiūriu į Žemės gyventojų gerovę kitame šimtmetyje. Paprieštara- 
vau, kad būtų neprotinga prognozuoti, kaip žmonėms patiks gy- 
venti šiltesnėje planetoje, kai dar nežinome, kaip patinka gyventi 
Kalifornijoje. Netrukus po šio pasikeitimo nuomonėmis tas mano 
kolega, Davidas Schkade, ir aš gavome lėšų dviem klausimams tir- 
ti: ar Kalifornijoje gyvenantys žmonės laimingesni už kitus ir ko- 

kios paplitusios nuomonės apie Kalifornijos gyventojų santykinę 
laimę? 

Surinkome dideles studentų imtis didžiausiuose Kalifornijos, 
Ohajo ir Mičigano valstijų universitetuose. Kai kurie iš jų pateikė 
išsamius pasitenkinimo įvairiais savo gyvenimo aspektais aprašy- 
mus?. Iš kitų sulaukėme prognozių, kaip tą patį klausimyną už- 
pildytų kas nors kitas „su jų interesais ir vertybėmis“, gyvenantis 
kitoje vietoje. 

Analizuojant tuos duomenis paaiškėjo, kad šeimos ginčą laimė- 
jau aš". Kaip ir reikėjo tikėtis, šių dviejų regionų studentų požiū- 
ris į jų gyvenamosios vietos klimatą smarkiai skyrėsi: gyvenantieji 
Kalifornijoje džiaugėsi, o centrinės JAV dalies gyventojai jo nemė- 
go. Tačiau klimatas nebuvo itin svarbus laimės veiksnys. Tiesą sa- 
kant, Kalifornijos ir centrinės JAV dalies studentų pasitenkinimas 
gyvenimu nė kiek nesiskyrė!'. Taip pat paaiškėjo, kad ne tik mano 
žmona įsitikinusi, jog Kalifornijos gyventojai laimingesni už ki- 
tus. Taip pat manė ir šių dviejų regionų studentai. Mums pavyko 
išsiaiškinti, kad tos klaidos priežastis — perdėtas klimato svarbos 
sureikšminimas. Tą klaidą apibūdinome kaip fokusavimosi iliuziją. 

Eokusavimosi iliuzijos esmę sudaro KMTY (ką matai, tas ir yra) 
reiškinys, kai per daug reikšmės teikiama klimatui ir per mažai ki- 
tiems laimės aspektams. Jei norite įvertinti tos iliuzijos stiprumą, 
skirkite kelias sekundes tokiam klausimui apsvarstyti: 


Kiek malonumo jums teikia jūsų automobilis?12 


Atsakymas jums atėjo į galvą iš karto, nes žinote, kaip jums pa- 
tinka automobilis, kaip jį mėgstate. O dabar panagrinėkime kitokį 
klausimą: „Kada patyrėte jūsų automobilio teikiamą malonumą?“ 
Atsakymas gali nustebinti, bet jis paprastas: malonumą (ar nema- 
lonumą) automobilis jums teikia tik tada, kai apie jį galvojate, o tai 
greičiausiai būna nedažnai. Normaliomis aplinkybėmis važiuoda- 
mi savo automobiliu neskiriate daug laiko mintims apie jį. Mąstote 

apie kitus dalykus, o jūsų nuotaika priklauso nuo to, apie ką gal- 
vojate. Ir šiuo atveju, kai bandėte įvertinti, kiek malonumo teikia 
jums automobilis, iš tikrųjų atsakėte į daug siauresnį klausimą: 
kiek malonumo jums teikia automobilis, kai apie jį galvojate. Dėl 
to sukeitimo ignoruojate faktą, kad apie automobilį galvojate retai; 
tai - trukmės nepaisymo atmaina. Viso to rezultatas — fokusavi- 
mosi iliuzija. Jei mėgstate savo automobilį, greičiausiai perdedate 
jo teikiamą malonumą; tai klaidins galvojant apie dabartinio auto- 
mobilio pranašumus ir apie naujo automobilio pirkimą. 

Panašus šališkumas iškreipia ir Kalifornijos gyventojų laimės 
įverčius. Kai jūsų paklaus apie jų laimingumą, greičiausiai įsivaiz- 
duosite kokį nors ryškų gyvenimo Kalifornijoje aspektą, pavyz- 
džiui, turistinius pėsčiųjų žygius vasarą ar mėgavimąsi švelnios 
žiemos oru. Fokusavimosi iliuzija atsiranda dėl to, kad Kaliforni- 
jos gyventojai tiems savo gyvenimo aspektams skiria mažai laiko. 
Be to, paprašyti pateikti bendrą savo gyvenimo įvertinimą, Ka- 
lifornijos senbuviai vargu ar prisimins klimatą. Jei ten gyvenote 
visą gyvenimą ir mažai keliavote, gyvenimas Kalifornijoje — tas 
pats, kaip turėti dešimt kojų pirštų: geras dalykas, bet ne iš tų, apie 
kuriuos daug galvojama. Mintys apie bet kokį gyvenimo aspektą 
greičiausiai bus daug ryškesnės, jei bus lengvai prieinama priešin- 
ga alternatyva. 

Neseniai atsikėlusių į Kaliforniją žmonių atsakymai bus kito- 
kie. Įsivaizduokite kokį nors iniciatyvų žmogų, atvykusį iš Ohajo 
valstijos ieškoti laimės geresnio klimato regione. Praėjus keleriems 
metams nuo persikėlimo užduotas klausimas apie pasitenkinimą 
gyvenimu greičiausiai primins jam tą persikėlimą ir sužadins min- 
tis apie tų dviejų valstijų klimato skirtumus. Valstijų palyginimas 
šiuo aspektu tikrai bus Kalifornijos naudai, ir dėmesys šiam gyve- 
nimo aspektui gali iškreipti tikrąjį patiriamą jo svorį. Tačiau foku- 
savimosi iliuzija gali teikti ir malonumo. Bus ar nebus tas žmogus 
iš tikrųjų laimingesnis persikėlęs, jis vis tiek tvirtins esąs laimin- 


PAMĄSTYMAI APIE GYVENIMĄ + 527 


gesnis, nes mintys apie klimatą privers jį tuo patikėti. Dėl foku- 
savimosi iliuzijos žmonės gali neteisingai vertinti savo dabartinę 
gerovę ir savo bei kitų laimę ateityje. 


Kokią dienos dalį paraplegikų nuotaika bloga?*3 


Tas klausimas beveik garantuotai sukels minčių apie paraplegiką 
(ligonį su paralyžiuotomis abiem kojomis), kuris šiuo momentu 
galvoja apie kai kuriuos savo būklės aspektus. Jūsų spėjimai apie 
paraplegiko nuotaiką pirmosiomis dienomis po jį ištikusios nelai- 
mės greičiausiai bus teisingi, nes kurį laiką po tokio įvykio jo auka 
veik negalvoja apie kitką. Tačiau laikui bėgant, išskyrus kai kurias 
išimtis, jo dėmesys atitrūksta nuo naujosios situacijos, nes ji tam- 
pa geriau pažįstama, įprastinė. Svarbiausios išimtys — nuolatinis 
skausmas, garsus triukšmas, gili depresija. Skausmas ir triukšmas 
biologiniu požiūriu yra dėmesį atkreipiantys signalai, o depresija - 
uždaras liūdnų minčių ciklas. Todėl prie tokių sąlygų prisitaikyti 
neįmanoma. Tačiau paraplegija, laimė, nepriklauso prie šių išim- 
čių. Išsamūs tyrimai atskleidžia, kad paraplegikai daugiau nei pusę 
dienos būna gana gerai nusiteikę jau po mėnesio nuo šios juos išti- 
kusios nelaimės, nors pradėjus galvoti apie savo situaciją, be abejo, 
juos užvaldo niūresnė nuotaika“. Tačiau didžiąją dalį laiko para- 
plegikai dirba, skaito, juokauja ir bendrauja su draugais, piktinasi 
skaitydami laikraštyje apie politines machinacijas. Užsiėmę kuria 
nors iš šių veiklų, jie mažai tesiskiria nuo kitų ir visai tikėtina, kad 
jų laimės pojūtis didelę laiko dalį beveik normalus. Prisitaikymas 
prie naujos situacijos, geros ar blogos, dideliu mastu susideda iš 
to, kad apie ją galvojama vis mažiau. Ta prasme daugelis ilgalaikių 
gyvenimo aplinkybių, įskaitant paraplegiją ir santuoką — tik dalį 
laiko trunkančios būsenos, kurias žmogus patiria tik apie jas gal- 
vodamas. 

Vienas iš dėstymo Prinstono universitete pranašumų — galimy- 
bė vadovauti gabiems paskutinio kurso studentams, rašantiems di- 

plominius darbus. Vienas iš mano mėgstamų tokio tipo pavyzdžių 
buvo projektas, kurį vykdant Beruria Cohn surinko ir išanalizavo 
vienos tyrimų firmos, prašiusios respondentų įvertinti, kokią savo 
laiko dalį paraplegikai būna blogai nusiteikę, duomenis. Ji savo 
respondentus padalijo į dvi grupes. Vienai iš jų buvo pasakyta, 
kad nelaimingas įvykis, kurio metu sužalotas žmogus, įvyko prieš 
mėnesį, kitai - kad prieš metus. Be to, kiekvienas respondentas tu- 
rėjo nurodyti, ar paraplegiką pažinojo asmeniškai. Abiejų grupių 
pateikti neseniai tapusių paraplegikais žmonių nuotaikos įverčiai 
beveik sutapo: tie, kurie paraplegiką pažinojo, sakė, kad 75 960 lai- 
ko jis blogos nuotaikos, o tie, kurie turėjo paraplegiką įsivaizduo- 
ti, manė, kad tokia nuotaika jį kamuoja 70 96 laiko. Ir priešingai, 
tų dviejų grupių pateikti paraplegikų, tokiais tapusių prieš metus, 
nuotaikos įverčiai smarkiai skyrėsi. Pažinojusieji paraplegiką tvir- 
tino, kad jis blogai nusiteikęs 41 96 laiko, o jo asmeniškai nepažino- 
jusieji - kad vidutiniškai 68 90 laiko. Matyt, tie, kurie paraplegiką 
pažinojo, pastebėjo, kad jis tolydžio vis labiau atitraukia dėmesį 
nuo savo būsenos, o jo nepažinojusieji tokio prisitaikymo nenu- 
matė. Išlošusių loterijoje nuotaikų įverčiai po mėnesio ir po metų 
tiksliai atitiko tokį pat modelį. 

Galima tikėtis, kad paraplegikų ir kitų sergančių lėtinėmis ligo- 
mis ar sunkios būklės žmonių pasitenkinimas gyvenimu bus ma- 
žas, palyginti su jų patiriama gerove, nes prašymas įvertinti savo 
gyvenimą neišvengiamai primins, kaip gyvena kiti ir kaip anks- 
čiau gyveno jie patys. Su šia idėja derinasi ir neseniai atliktų paci- 
entų su kolostomomis tyrimų rezultatai. Jais atskleistas didžiulis 
šių žmonių patiriamos gerovės ir savo gyvenimo vertinimo skir- 
tumas. Potyrių atrankos metodas rodo, kad pagal patiriamą laimę 
tie pacientai!? nė kiek nesiskiria nuo sveikų žmonių. Tačiau paci- 
entai su kolostoma mielai iškeistų ne vienus savo gyvenimo metus 
į trumpesnį gyvenimą, bet be išvesto iš žarnų vamzdelio. Be to, 
tie pacientai, kuriems kolostoma nebebuvo reikalinga, prisiminė 

laiką, kai teko kęsti tą būseną kaip siaubingą ir kai buvo pasirengę 
atsisakyti dar didesnės likusio gyvenimo dalies, kad tik nereikėtų 
prie jos sugrįžti. Atrodo, šiuo atveju prisimenančioji savastis yra 
veikiama stiprios fokusavimosi iliuzijos apie tokį gyvenimą, kurį 
patiriančioji savastis ištveria visai ramiai. 

Danielis Gilbertas ir Timothy Wilsonas įvedė apgaulingo noro 
(miswanting)“ terminą afektinio prognozavimo klaidų nulemtiems 
blogiems pasirinkimams apibūdinti. Tą terminą reikėtų vartoti ir 
kasdienėje kalboje, jis to vertas. Fokusavimosi iliuzija (ją Gilbertas 
ir Wilsonas vadina „fokalizmu“) — gausus apgaulingų norų šalti- 
nis. Tarp kitko, dėl jo esame linkę perdėti svarbių pirkinių ar paki- 
tusių aplinkybių poveikį savo būsimai gerovei. 

Palyginkite du įsipareigojimus, pakeisiančius kai kuriuos gy- 
venimo aspektus: naujo prabangaus automobilio pirkimą ir įsi- 
traukimą į kokios nors kas savaitę susitinkančios grupės žmonių, 
pavyzdžiui, pokerio ar knygų klubo, veiklą. Iš pradžių abi šios pa- 
tirtys bus naujos ir jaudinančios. Svarbiausias jų skirtumas tas, kad 
po kurio laiko automobiliui, kurį vairuojate, imsite skirti mažai 
dėmesio, tačiau ateityje visada palaikysite socialinį bendravimą su 
grupe, prie kurios prisidėjote. Pagal KMTY (ką matai, tas ir yra) 
principą greičiausiai ilgalaikėje perspektyvoje perdėsite savo au- 
tomobilio naudingumą, bet mažai tikėtina, kad tokią pat klaidą 
darysite ir socialinio bendravimo srityje ar tokiose nuolatinio dė- 
mesio reikalaujančiose veiklose, kaip tenisas ar mokymasis griežti 
violončele. Fokusavimosi iliuzija lemia šališką pirmenybinį po- 
žiūrį į tuos daiktus ir potyrius, kurie iš pat pradžių jaudina, net 
jei ilgainiui ir netenka patrauklumo. Laikas ignoruojamas, dėl to 
potyriai, į kuriuos verta kreipti dėmesį ir ilgalaikėje perspektyvoje, 
vertinami mažiau, negu to nusipelno. 

LAIKAS, IR VĖL LAIKAS 


Šioje knygos dalyje nuolat buvo pabrėžiama laiko reikšmė. Būtų lo- 
giška patiriančiosios savasties gyvenimą apibūdinti kaip seriją mo- 
mentų, kurių kiekvienas turi savo vertę. Kokio nors epizodo vertė 
(ją pavadinau hedonimetrine suma) yra jo momentų verčių suma. 
Tačiau mūsų protas epizodus įsivaizduoja ne taip. Prisimenančioji 
savastis, kaip jau minėjau, pasakoja istorijas ir daro pasirinkimus, 
bet nei tos istorijos, nei tie pasirinkimai tinkamai neatspindi lai- 
ko. Pasakojimo variante aptariami tik keli svarbiausi epizodo mo- 
mentai, ypač jo pradžioje, kulminacijoje ir pabaigoje, o jo trukmė 
ignoruojama. Tokį susifokusavimą į atskirus momentus matėme ir 
rankos šaldymo situacijoje, ir Violetos istorijoje. 

Matėme įvairias trukmės nepaisymo formas perspektyvos teo- 
rijoje, kai būklei atstovauja tik perėjimas į ją. Laimėjimas loterijoje 
sukuria naują turto būseną, kuri truks kurį laiką, o pasirinkimo 
nauda atitinka laukiamą reakcijos į naujieną apie laimėjimą lote- 
rijoje intensyvumą. Dėmesio atitraukimas ir kitokie prisitaikymo 
prie naujos būsenos būdai ignoruojami, tarsi turint galvoje labai 
trumpą laiko tarpsnį. Toks pat susifokusavimas ties perėjimu į 
naują būseną bei toks pat laiko ignoravimas ir prisitaikymas aptin- 
kami ir reagavimo į lėtines ligas prognozėse, ir, be abejo, fokusavi- 
mosi iliuzijoje. Klaida, kurią žmonės daro dėl šios iliuzijos, apima 
ir kai kuriems momentams skiriamą dėmesį bei ignoravimą to, kas 
vyksta kitu laiku. Protas tinkamai susidoroja su istorijomis, bet ne- 
atrodo, kad jis būtų gerai pritaikytas apdoroti laiką. 

Per pastaruosius dešimt metų sužinojome daug naujų faktų 
apie laimę. Tačiau kartu sužinojome ir tai, kad žodžio laimė reikš- 
mė nėra paprasta, todėl nereikėtų jo vartoti taip, kaip tai daroma 
šiuo metu. Kartais mokslo pažanga tik pagausina sunkiai suvokia- 
mų dalykų skaičių. 

ŠNEKOS APIE GYVENIMĄ 


„Ji manė, kad nusipirkusi madingą automobilį taps laimingesnė, bet 
paaiškėjo, kad tai afektinio prognozavimo klaida.“ 


„Šį rytą važiuojant į darbą sugedo automobilis, todėl jo nuotaika da- 
bar prasta. Ne pati tinkamiausia diena klausti jo apie pasitenkinimą 
darbu!“ 


„Ji beveik visą laiką atrodo linksma, bet įsišnekėjus sakosi esanti la- 
bai nelaiminga. Matyt, tas klausimas priverčia ją prisiminti neseniai 
įvykusias skyrybas.“ 

„Jei nusipirksime didesnį namą, ateityje greičiausiai nebūsime lai- 
mingesni. Galime tapti fokusavimosi iliuzijos aukomis.“ 


„Jis nusprendė dalį laiko gyventi viename mieste, o kitą dalį - kitame. 
Ko gera, tai rimtas apgaulingo noro atvejis.“ 


Išvados 


Pradėjau šią knygą dviejų prasimanytų veikėjų pristatymu, kurį 
laiką aptarinėjau dvi rūšis ir baigiau dviejų savasčių aprašymu. Tie 
du veikėjai buvo intuityvi I sistema, užsiimanti greitu mąstymu, ir 
lėtesnė II sistema, kuri užsiima lėtu mąstymu, prižiūri I sistemą ir 
valdo tokiu mastu, kokiu leidžia jos riboti ištekliai. Tos dvi rūšys 
buvo prasimanyti ekonai, gyvenantys teorijos šalyje, ir humanai, 
veikiantys realiame pasaulyje. O dvi savastys — tai patiriančioji, 
kuri tiesiog gyvena, ir prisimenančioji, kuri įnikusi į sąskaitas ir 
pasirinkimus. Šiame, paskutiniame, skyriuje atbuline tvarka ap- 
svarstysiu kai kurias šių trijų skirtybių pritaikymo galimybes. 


DVI SAVASTYS 


Prisimenančiosios savasties ir patiriančiosios savasties interesų 
konfliktų galimybė pasirodė esanti sunkesnė problema, negu iš 
pradžių maniau. Ankstyvajame eksperimente, rankos šaldymo 
tyrime, trukmės nepaisymo bei maksimumo ir pabaigos taisyklės 
derinys atvedė prie akivaizdžiai absurdiškų pasirinkimų. Kodėl 
žmonės savo noru renkasi skausmą, kurį patirti nebūtina? Ekspe- 
rimento dalyviai leido rinktis savo prisimenančosioms savastims 
ir norėjo kartoti tą bandymą, kuris paliko geresnius prisimini- 
mus, nors sukėlė daugiau skausmo. Rinkimąsi pagal prisimini- 

mų kokybę galima pateisinti kraštutiniais atvejais, pavyzdžiui, 
kai galimas potrauminis stresas, bet juk rankos šaldymo patirtis 
nebuvo traumuojanti. Objektyvus stebėtojas, pasirenkantis už ką 
nors kitą, be abejo, rinktųsi trumpesnį skausmo poveikį, palankų 
paciento patiriančiajai savasčiai. Pačių žmonių pasirinkimai visai 
teisingai vadinami klaidomis. Trukmės ignoravimas bei maksi- 
mumo ir pabaigos taisyklė vertinant istorijas (ir operos, ir Dže- 
nės gyvenimo atvejais) vienodai nepagrįsti. Juk beprasmiška visą 
gyvenimą vertinti pagal jo paskutinius momentus arba neteikti 
jokios reikšmės trukmei sprendžiant klausimą, kuris gyvenimas 
geidžiamesnis. 

Prisimenančioji savastis — II sistemos kūrinys. Tačiau būdo, 
kuriuo ji vertina epizodus ir gyvenimus, savitumai yra atminties 
charakteristikos. Trukmės ignoravimas bei maksimumo ir pabai- 
gos taisyklė atsiranda I sistemoje ir nebūtinai atitinka II sistemos 
vertybes. Mes manome, kad trukmė svarbi, bet sąmonė tvirti- 
na priešingai. Taisyklės, pagal kurias įvertinama praeitis — blogi 
sprendimų priėmimo orientyrai, nes jose neatsižvelgiama į laiką. 
Svarbiausias egzistencijos faktas yra tas, kad laikas - pagrindinis 
baigtinis išteklius, bet prisimenančioji savastis tą faktą ignoruo- 
ja. Trukmės ignoravimas kartu su maksimumo ir pabaigos taisy- 
kle sukelia šališkumą, teikiantį pirmenybę trumpam intensyvaus 
džiaugsmo tarpsniui, o ne ilgam vidutinės laimės laikotarpiui. Dėl 
to paties šališkumo veidrodinio atspindžio poveikio trumpo inten- 
syvaus, bet pakeliamo skausmo laikotarpių bijome labiau nei daug 
ilgesnių vidutinio skausmo laikotarpių. Dėl laiko nepaisymo taip 
pat esame linkę priimti ilgą ne per daug nemalonų laikotarpį, jeigu 
jis gerai pasibaigs, ir atsisakyti ilgo malonumo, kuris greičiausiai 
baigsis blogai. Jei norite tą mintį privesti iki diskomforto lygio, 
apsvarstykite įprastą perspėjimą: „Nedarykite to, nes pasigailėsit.“ 
Tas perspėjimas atrodo išmintingas, nes laukiamą gailestį galima 
traktuoti kaip nuosprendį prisimenančiajai savasčiai, tad esame 

linkę tokius įvertinimus priimti kaip galutinius ir lemiamus. Ta- 
čiau reikėtų nepamiršti, kad prisimenančiosios savasties požiūris 
ne visada teisingas. Objektyvus hedonimetro nubrėžto profilio 
stebėtojas, galvojantis apie patiriančiosios savasties interesus, gali 
duoti ir kitokį patarimą. Prisimenančiajai savasčiai būdinga nepai- 
syti trukmės, jos per didelis maksimumo ir pabaigos akcentavimas 
bei emocinis praeities vertinimas gali sukelti iškreiptus tikrosios 
patirties atspindžius. 

Atsižvelgianti į trukmę gerovės koncepcija vienodai traktuoja 
visus gyvenimo momentus, ne tik įsimintinus. Kai kurios akimir- 
kos laikomos reikšmingesnėmis už kitas dėl to, kad jos įsiminti- 
nos arba svarbios. Laiką, kurį žmonės praleidžia galvodami apie 
kokį nors įsimintiną momentą, reikėtų įtraukti į šio trukmę ir to- 
kiu būdu padidinti jo reikšmingumą. Laiko tarpsnio svarba gali 
padidėti, jeigu jis turės įtakos vėlesniems potyriams. Pavyzdžiui, 
mokymosi griežti smuiku valanda gali sustiprinti ilgų valandų 
muzikavimo ar muzikos klausymosi potyrį po daugelio metų. Pa- 
našiai ir trumpas siaubingas įvykis, sukeliantis potrauminio streso 
sindromą, turėtų būti vertinamas pagal jo sukeltos ilgalaikės ne- 
laimės bendrą trukmę. Iš atsižvelgiančios į trukmę perspektyvos 
pozicijų tik post factum įmanoma įvertinti, koks buvo tas momen- 
tas - įsimintinas ar bereikšmis. Tokius tvirtinimus, kaip „Visada 

prisiminsiu...“ ar „Tai reikšmingas momentas“, reikėtų traktuoti 
kaip pažadus ar prognozes, kurie gali būti (o dažnai ir būna) klai- 
dingi, net ir sakomi labai nuoširdžiai. Galima drąsiai lažintis, kad 
daugelis iš tų dalykų, kurių žadame niekada nepamiršti, po dešimt 
metų bus seniai išdilę iš mūsų atminties. 

Trukmės svorio vertinimo logika įtikinama, bet jos negalima 
laikyti užbaigta gerovės teorija, nes individai tapatinasi su savo 
prisimenančiąja savastimi ir rūpinasi savo istorija. Gerovės teorija, 
ignoruojanti žmonių norus, negali būti tvari. Kita vertus, teorija, 


ignoruojanti tai, kas iš tikrųjų vyksta žmonių gyvenime, ir susitel- 

kusi tik į tai, ką jie galvoja apie savo gyvenimą, taip pat nėra pagrįs- 
ta, logiška. Reikia atsižvelgti ne tik į prisimenančiąją savastį, bet ir 
į patiriančiąją savastį, nes jų interesai ne visada sutampa. Filosofai 
gali dar ilgai plūktis spręsdami tuos klausimus. 

Klausimas, kuri iš dviejų savasčių svarbesnė, domina ne tik 
filosofus — jis turi įtakos strategijoms ir keliose kitose srityse, 
ypač medicinoje ir socialinio aprūpinimo sistemoje. Pagalvoki- 
te apie investicijas, kurių reikėtų įvairioms ligoms ir būsenoms 
gydyti, įskaitant aklumą, kurtumą ar inkstų veiklos sutrikimą. 
Ar investicijų dydį turėtų nulemti tai, kiek žmonių nuo to kenčia? 
O gal tai, kiek skausmo tie negalavimai sukelia pacientams? Arba 
gal reikėtų vadovautis nuostata, kaip intensyviai pacientai trokš- 
ta būti išvaduoti iš tų bėdų ir kokioms aukoms jie būtų pasiryžę, 
siekdami palengvinti savo padėtį? Aklumo ir kurtumo arba ko- 
lostomijos ir dializės vertinimai gali gerokai skirtis priklausomai 
nuo to, kokiu matu matuojamos patiriamos kančios. Lengvo šios 
srities sprendimo artimiausiu metu sunku tikėtis, bet ši problema 
per daug svarbi, kad ją būtų galima ignoruoti. 

Galimybė gerovės kriterijus panaudoti kaip rodiklius, kuriais 
vadovautųsi vyriausybių politikos?, pastaruoju metu susilaukė ne- 
mažo ne tik akademinių sluoksnių, bet ir kai kurių Europos šalių 
vyriausybių dėmesio. Dabar jau galima įsivaizduoti tai, kuo nebu- 
vo įmanoma patikėti vos prieš kelerius metus - kad kentėjimo kie- 
kio visuomenėje indeksas kada nors bus įtrauktas į šalių skelbia- 
mus statistinius duomenis kartu su nedarbo, fizinio neįgalumo ir 
pajamų rodikliais. Šis projektas jau nuėjo gana ilgą kelią. 


EKONAI IR HUMANAI 


Kasdienėje kalboje vadiname žmones protingais, jeigu su jais įma- 
noma argumentuotai diskutuoti, jei jų įsitikinimai iš esmės atitin- 
ka tikrovę, o preferencijos — jų interesus ir vertybes. Žodis racio- 

nalus asocijuojasi su apdairesnio, galvoto, viską pasveriančio ir ne 
itin nuoširdaus Žmogaus įvaizdžiu, tačiau kasdienėje kalboje raci- 
onaliu vadinamas žmogus neabejotinai protingas. Ekonomistams 
ir sprendimų priėmimo teoretikams šis būdvardis turi visiškai ki- 
tokią prasmę. Vienintelis racionalumo požymis — ne žmogaus įsi- 
tikinimų ir preferencijų protingumas, bet jų vidinis nuoseklumas. 
Racionalus žmogus gali tikėti vaiduokliais tol, kol visi kiti jo įsiti- 
kinimai leidžia tikėti juos egzistuojant. Kol jo preferencijos nuose- 
klios, racionalus žmogus gali teikti pirmenybę būti nekenčiamas, 
o ne mylimas. Racionalumas yra loginis nuoseklumas, nesvarbu, 
koks - protingas ar neprotingas. Pagal tokią apibrėžtį ekonai racio- 
nalūs, bet rasta labai daug įrodymų, kad humanai tokie būti negali. 
Ekonas nebus jautrus potyrių priminimams, KMTY (ką matai, tas 
ir yra) reiškiniui, siauram mąstymui, subjektyvumui ir preferenci- 
jų reversijai - humanas viso šito nepajėgia išvengti. 

Racionalumo apibrėžtis nuoseklumo sąvokomis labai griežta — 
reikalauja laikytis logikos taisyklių, kurios ribotam protui nepriei- 
namos. Protingi žmonės pagal šią apibrėžtį negali būti racionalūs, 
tačiau dėl to jų nereikėtų laikyti iracionaliais. Iracionalus — stiprus 
žodis', žymintis impulsyvumą, emocionalumą, atkaklų priešini- 
mąsi protingiems argumentams. Dažnai susigūžiu, kai mudviejų 
su Amosu darbai vadinami įrodymu, kad žmonių pasirinkimai 
iracionalūs, nors iš tikrųjų mūsų tyrimai parodė tik tiek, kad raci- 
onalaus veikėjo modelis Zumany tinkamai neapibūdina. 

Nors humanai nėra iracionalūs, tikslesniems vertinimams at- 
likti ir geresniems sprendimams priimti jiems dažnai prireikia pa- 
galbos; kai kuriais atvejais tokią pagalbą gali suteikti strategijos ir 
institucijos. Tokie pasiūlymai gali atrodyti nekaltai, bet iš tikrųjų 
jie gana prieštaringi. Pagal garsios Čikagos mokyklos ekonomistų 
interpretaciją tikėjimas žmonių racionalumu glaudžiai susijęs su 
ideologija, pagal kurią nereikia ir net nemoralu trukdyti žmogui 
rinktis pačiam. Racionalūs žmonės turėtų būti laisvi ir atsakingai 

rūpintis savimi. Miltonas Friedmanas, vienas iš minėtos mokyklos 
lyderių, šį požiūrį išreiškė vienos iš savo populiarių knygų pavadi- 
nimu — Free to Choose (Laisvi rinktis). 

Prielaida, kad veikėjai racionalūs, suteikia intelektinį pagrindą 
libertariniam požiūriui į viešąją politiką: nesikišti į individų teisę 
rinktis, jei tik jų pasirinkimai nedaro žalos kitiems. Libertarizmo 
politiką paremia ir žavėjimasis rinkų efektyvumu paskirstant pre- 
kes tiems žmonėms, kurie pasirengę mokėti už jas daugiausia. Ge- 
rai žinomas Čikagos mokyklos požiūrio šiuo aspektu pavyzdys — 
straipsnis A Theory of Rational Addiction (Racionalios priklausomybės 
teorija). Jame aiškinama, kaip racionalus veikėjas, teikiantis pirme- 
nybę dideliam ir greitam atlygiui, gali priimti racionalų sprendimą 
ir sutikti su jo padariniu - įgyti atitinkamą ydingą polinkį'. Kartą 
girdėjau, kaip vienas iš to straipsnio autorių, Gary Beckeris — gavęs 
Nobelio premiją Čikagos mokyklos atstovas, nelabai rimtai, bet ir 
ne visai juokais įrodinėjo, kad reikėtų svarstyti galimybę vadina- 
mąją nutukimo epidemiją aiškinti žmonių įsitikinimu, kad netru- 
kus diabetas taps išgydomas. Jis išryškino svarbų dalyką: kai ma- 
tome žmonių elgesį, kuris atrodo keistas, reikėtų pirma išnagrinėti 
galimybę, kad taip elgtis jie turi rimtą pagrindą. Psichologinių in- 
terpretacijų prireiks tik paaiškėjus, kad juos taip elgtis verčiančios 
priežastys neįtikėtinos — toks greičiausiai ir yra Beckerio pateiktas 
nutukimo problemos paaiškinimas. 

Ekonųy šalyje vyriausybė turėtų laikytis nuošalyje, leisti eko- 
nams elgtis savo nuožiūra, kol jie nedaro žalos kitiems. Jei moto- 
ciklininkas nuspręs važinėti be šalmo, libertaras palaikys jo teisę 
taip elgtis. Piliečiai žino, ką daro, net kai nusprendžia netaupyti 
senatvei arba įjunksta į kvaišalus. Tačiau kartais tokiam požiūriui 
nepritariama: tie pagyvenę žmonės, kurie nesusitaupė pakanka- 
mai lėšų senatvei, susilaukia ne ką didesnės užuojautos už tuos, 
kurie, šauniai papietavę restorane, skundžiasi didele sąskaita. To- 
dėl Čikagos mokyklos atstovai ir kraštutinius racionalaus veikėjo 

modelio variantus atmetantys elgsenos ekonomistai ginčijasi dėl 
svarbių dalykų. Kad laisvė — neginčijama vertybė, pripažįsta visi to 
ginčo dalyviai. Tačiau elgsenos ekonomistai mano, kad gyvenimas 
kur kas sudėtingesnis, negu atrodo tiems, kurie giliai tiki žmonių 
racionalumu. Joks elgsenos ekonomistas nepritars požiūriui tokios 
valstybės, kuri verstų savo piliečius laikytis subalansuotos mity- 
bos ir žiūrėti tik dvasingas televizijos programas. Tačiau elgsenos 
ekonomistai mano, kad laisvė turi savo kainą, kurią turi mokėti 
ir blogus dalykus pasirenkantys individai, ir visuomenė, jaučian- 
ti pareigą jiems padėti. Todėl sprendimas, saugoti individus ar ne 
nuo jų daromų klaidų — rimta dilema elgsenos ekonomistams. Či- 
kagos mokyklos ekonomistai su šia problema nesusiduria, nes ra- 
cionalūs veikėjai klaidų nedaro. Šios mokyklos ekonomistai mano, 
kad laisvė nemokama. 

2008 metais ekonomistas Richardas Thaleris ir teisininkas Cas- 
sas Sunsteinas bendromis jėgomis parašė knygą Nudge (Postūmis), 
kuri greitai tapo pasauliniu bestseleriu ir savotiška elgsenos eko- 
nomistų biblija. Ši knyga papildė kalbą keliais naujais žodžiais, 
įskaitant ir terminus ekonai bei humanai. Joje pasiūlyta ir keletas 
sprendimų dilemos, kaip žmonėms priimti gerus sprendimus ne- 
apribojant savo laisvės. Thaleris ir Sunsteinas palaikė libertarinio 
paternalizmo idėją leisti valstybei ir kitoms institucijoms pastūmėti 
žmones priimti sprendimus, naudingus jų pačių ilgalaikių interesų 
atžvilgiu. Kaip tokio postūmio pavyzdys paminėtinas pasiūlymas 
įsitraukti į pensijos kaupimo planą, pateikiamą nieko nedarymo 
forma. Sunku būtų įrodyti, jog automatiškai įtraukto į tokį planą 
žmogaus laisvė sumažėtų, jei norint atsisakyti jam pakaktų tik pa- 
žymėti atitinkamą langelį. Kaip jau matėme, individo sprendimo 
formuluotė (Thaleris ir Sunsteinas ją vadina pasirinkimo sanda- 
ra) daro didžiulį poveikį rezultatui. Postūmis grindžiamas mano 
pirma aprašyta garso psichologija. Varianto pasirinkimas nieko 
nesirenkant visai natūraliai laikomas normaliu pasirinkimu. Nor- 

malaus pasirinkimo atsisakymas - valingas aktas, reikalaujantis 
pastangų, didesnės atsakomybės, žmogus dėl jo gailėsis labiau nei 
dėl to, kad to nepadarė. Šie galingi veiksniai skatina nežinantį, ką 
daryti, žmogų priimti sprendimą. 

Taigi humanus labiau negu ekonus reikia saugoti nuo kitų - tų, 
kurie sąmoningai išnaudoja jų silpnybes, ypač I sistemos keiste- 
nybes ir II sistemos tingumą. Daroma prielaida, kad racionalūs 
veikėjai svarbius sprendimus priima rūpestingai, pasinaudodami 
visa prieinama informacija. Ekonas prieš pasirašydamas sutartį 
perskaitys ir įsigilins net ir į tekstą smulkiu šriftu, o humanai to 
paprastai nedaro. Kokia nors neturinti skrupulų firma, sudarinė- 
janti sutartis, kurias klientai paprastai pasirašo net neskaitę, turi 
gana didelę juridinę veiksmų laisvę tokiu būdu nuslėpti svarbią 
informaciją. Racionalaus veikėjo modelio kraštutiniai variantai 
preziumuoja, kad klientams nereikia jokios apsaugos — pakanka 
užtikrinti, kad jiems būtų atskleista visa svarbi informacija. To pa- 
teikiamo teksto šrifto dydis ir kalbos vingrybės nelaikomos svar- 
biais dalykais, nes ekonai žino, kaip susidoroti su smulkaus šrifto 
problema svarbiais atvejais. Netgi priešingai: knygos Nudge reko- 
mendacijos ragina firmas pateikti visai paprastas sutartis, kad jas 
galėtų perskaityti ir suprasti net Zumany tipo klientai. Geras žen- 
klas tas, kad kai kurioms iš tų rekomendacijų firmos atkakliai pa- 
sipriešino — išsigando, jog klientams tapus geriau informuotiems 
gali nukentėti jų pelnai. Pasaulis, kuriame firmos varžosi siūlyda- 
mos geresnius produktus, yra pranašesnis už pasaulį, kuriame lai- 
mi firmos, mokančios sumaniausiai klaidinti klientus. 

Pažymėtinas libertarinio paternalizmo bruožas - patrauklu- 
mas plataus politinio spektro atstovams. Elgsenos politikos svar- 
biausią pavyzdį, pavadintą Save More Tomorrow (Rytoj sutaupyk dau- 
giau), parėmė neįprasta Kongreso koalicija, į kurią įėjo ir kraštuti- 
niai konservatoriai, ir liberalai. Tai finansinių santaupų programa, 
skirta firmų ir organizacijų darbuotojams. Darbuotojui siūloma 

kiekvieną kartą, kai padidinama jo alga, fiksuota suma padidin- 
ti ir įnašą į pensijų fondą. Įnašas padidinamas automatiškai, jei- 
gu tik darbuotojas neatsisako to rašytine forma. Ši puiki naujo- 
vė, 2003 metais pasiūlyta Richardo Thalerio ir Shlomo Benartzi, 
jau padidino milijonų darbuotojų taupymo mastą ir pagerino jų 
ateities perspektyvas. Ji grindžiama šios knygos skaitytojams jau 
pažįstamais psichologiniais principais. Planas nesukelia pasiprie- 
šinimo tuomečiams nuostoliams, nes tuo metu niekas nesikei- 
čia - įnašų padidinimas susietas su atlyginimo padidėjimu, to- 
dėl nuostoliai virsta būsimaisiais pelnais, o tai kur kas maloniau. 
Tai II sistemos tingumą automatiškai suderina su darbuotojų ilga- 
laikiais interesais. Be to, niekas neverčiamas daryti to, ko nenori, 
viskas daroma atvirai ir be jokių gudravimų. 

Libertarinio paternalizmo patrauklumas pripažintas daugely- 
je šalių, įskaitant Jungtinę Karalystę ir Pietų Korėją. Jam pritarė 
ir įvairaus plauko politikai, įskaitant konservatorius ir preziden- 
to Obamos demokratinę administraciją. Tiesą sakant, Didžiosios 
Britanijos vyriausybė sudarė naują nedidelį padalinį, kurio paskir- 
tis - taikyti elgsenos mokslo principus siekiant padėti vyriausybei 
geriau vykdyti savo programą. To padalinio oficialus pavadini- 
mas — Elgsenos įžvalgy komanda, tačiau ir pačioje vyriausybėje, ir 
už jos ribų jis vadinamas tiesiog Postūmio padaliniu. Thaleris — 
jo patarėjas. 

Pasirodžius knygai Nudge, prezidentas Obama pakvietė Suns- 
teiną vadovauti Informacijos ir reguliavimo reikalų valdybai. Šis 
postas atvėrė jam nemažai galimybių skatinti psichologijos ir elg- 
senos ekonomikos pamokas vyriausybės įstaigose. Jo misija ap- 
rašyta Valdymo ir biudžeto valdybos 2010 metų ataskaitoje. Šios 
knygos skaitytojai įvertins už konkrečių rekomendacijų slypinčią 
logiką, įskaitant ir „aiškių, paprastų, ryškių ir prasmingų aprašy- 
mų“ skatinimą. Jie atpažins ir foną sudarančius pareiškimus, to- 
kius, kaip „Pateikimo forma labai svarbi; jei, pavyzdžiui, potenci- 

alus rezultatas formuluojamas nuostolio rėmuose, jo poveikis gali 
būti stipresnis negu pateikus jį naudos rėmuose.“ 

Ankstesniuose skyriuose jau buvo pateiktas tokio rėminimo 
pavyzdys - duomenų, kiek degalų sunaudoja automobiliai, formu- 
luotė. Iš papildomų naujovių paminėtinas automatiškas įtrauki- 
mas į sveikatos draudimo programą; naujas mitybos rekomenda- 
cijų variantas, kuris nesuprantamą Maisto piramidę (Food Pyramid) 
pakeičia labai vaizdinga Maisto lėkšte (Food Plate), prikrauta suba- 
lansuotų maisto produktų, ir JAV žemės ūkio ministerijos sufor- 
muluotas nurodymas, leidžiantis į mėsos produktų etiketes įtrauk- 
ti tokią informaciją, kaip, pavyzdžiui, „90 90 neriebios mėsos“, jei 
šalia jos bus ir užrašas „10 90 riebalų“ tokios pat spalvos, dydžio ir 
tipo šriftu tokios pat spalvos fone. Humanams, ne taip kaip eko- 
nams, reikia padėti priimti teisingus sprendimus - išmintingų ir 
neįkyrių tokios pagalbos būdų gausu. 


DVI SISTEMOS 


Šioje knygoje proto veikla aprašyta kaip nelabai sklandi sąveika 
dviejų prasimanytų veikėjų - automatiškai veikiančios I sistemos 
ir reikalaujančios pastangų II sistemos. Dabar jau esate pakanka- 
mai gerai susipažinę su šių dviejų asmenybių charakteriais ir galite 
nujausti jų reakcijas įvairiose situacijose. Ir dar, be abejo, atmena- 
te, kad šios dvi sistemos neegzistuoja nei smegenyse, nei kur nors 
kitur. Sakinys „I sistema daro X“ reiškia „X vyksta automatiškai“. 
O sakinys „II sistema yra mobilizuota daryti Y“ reiškia, kad „su- 
žadinimas didėja, vyzdžiai išsiplečia, dėmesys sutelkiamas ir vyk- 
doma Y veikla“. Tikiuosi, kad ir jums ši sistemų kalba bus tokia 
pat naudinga kaip man ir kad jau įgijote intuityvų pojūtį, kaip šios 
sistemos veikia, todėl jūsų nebetrikdo klausimas, ar jos egzistuoja 
iš tikrųjų. Po šio būtino perspėjimo vartosiu šią sistemų kalbą iki 
pat pabaigos. 

Dėmesingoji II sistema yra tai, kuo save laikome. Ši sistema for- 
muluoja nuomones ir atlieka pasirinkimus, bet dažnai tik patvir- 
tina arba racionalizuoja I sistemos generuotas idėjas ir jausmus. 
Galite net nežinoti, kad optimistiškai žiūrite į kokį nors projektą, 
nes kažkokie jo vadovės ypatumai primena jūsų mylimą seserį, 
arba kad nemėgstate kokio nors žmogaus dėl to, jog jis šiek tiek 
panašus į jūsų dantų gydytoją. Tačiau paprašytas paaiškinti, kodėl 
taip yra, pasiraustumėte atmintyje ir tikrai rastumėte svarių argu- 
mentų. Negana to, pats jais patikėtumėte. Tačiau II sistema nėra 
vien tik I sistemos gynėja - ji dažnai neleidžia išsiveržti į paviršių 
kvailoms mintims ir nederamiems impulsams. Atidus dėmesys 
pagerina daugelį atliekamų veiklų: tik pagalvokite, kaip pavojinga 
būtų automobiliu pralėkti kokiu nors siauru tarpu, jei tuo momen- 
tu galvotumėte apie visai kitus dalykus. Dėmesys labai svarbus ir 
kai kurioms kitoms užduotims - palyginimui, pasirinkimui ir pa- 
grindimui. Tačiau II sistema nėra racionalumo įsikūnijimas. Jos 
galimybės, kaip ir jai prieinama informacija, ribotos. Mąstome ne 
visada tiesiai ir logiškai, o klystame ne visada dėl įkyrių ir netei- 
singų nuojautų - darome klaidas dėl to, kad mes (mūsų II sistema) 
nežinome, kaip daryti geriau. 

Daugiau laiko skyriau I sistemai aprašyti, nemažai puslapių 
užėmė ir intuityvaus įvertinimo bei jam priskiriamo pasirinki- 
mo klaidų apžvalga. Tačiau santykinis puslapių skaičius — netikęs 
intuityvaus mąstymo stebuklų ir trūkumų pusiausvyros rodiklis. 
I sistema kalta dėl daug ko, ką darome neteisingai, bet jos nuo- 
pelnas — dauguma to, ką darome teisingai, o tai — didžioji mūsų 
veiksmų dalis. Mūsų mintims ir veiksmams paprastai vadovauja 
I sistema, ir dažniausiai visiškai teisingai. Vienas iš nuostabių lai- 
mėjimų - turtingas ir išsamus pasaulio modelis, saugomas asociaty- 
viojoje atmintyje: jis per sekundės dalį netikėtus įvykius atskiria nuo 
įprastų, tuoj pat sukuria idėją, ko reikėjo tikėtis vietoj siurprizo, ir au- 
tomatiškai suranda tam tikrą vos pasireiškusių įvykių paaiškinimą. 

Atmintyje sukaupta ir daug įvairių įgūdžių, kuriuos įgijome per 
visą savo gyvenimą. Jie automatiškai siūlo adekvačius įvairių vos 
iškylančių problemų sprendimus: nuo sprendimo apeiti užtvėrusį 
taką didžiulį akmenį iki gebėjimo išvengti pirkėjo pasipiktinimo 
protrūkio. Tokiems įgūdžiams įgyti reikia įprastinės aplinkos, 
adekvačių galimybių praktikuotis bei greito ir vienareikšmio min- 
čių bei veiksmų teisingumo patvirtinimo. Tokiomis sąlygomis per 
tam tikrą laiką susiformuoja įgūdžiai, o tada greitai ateinančios į 
galvą intuityvios nuomonės ir pasirinkimai dažniausiai būna tei- 
singi. Visa tai — I sistemos darbas, automatiškas ir greitas. Kvalifi- 
kuotos veiklos požymis — gebėjimas greitai ir efektyviai apdoroti 
didžiulius informacijos kiekius. 

Jei iškyla klausimas, turintis jau žinomą kvalifikuotą atsaky- 
mą, pastarasis tuoj pat atkuriamas. O jeigu atitinkamo įgūdžio 
trūksta? Kai kuriais atvejais, pavyzdžiui, susidūrus su konkre- 
taus atsakymo reikalaujančiu uždaviniu, tokiu, kaip 17 x 24 = 7, 
iš karto aišku, kad teks pasitelkti II sistemą. Tačiau I sistema re- 
tai sutrinka. Jos neriboja atminties apimtis, tad apskaičiavimus 
ji atlieka švaistūniškai. Ieškodama atsakymo į vieną klausimą, ji 
kartu generuoja atsakymus į kitus, susijusius, klausimus, ir atsa- 
kymą į užduotą klausimą gali pakeisti kitu, pirmu pasitaikiusiu. 
Pagal euristikos koncepciją euristinis atsakymas nebūtinai papras- 
tesnis ar ekonomiškesnis už atsakymą į užduotą klausimą: jis tik 
lengviau prieinamas, greičiau ir lengviau apdorojamas. Euristiniai 
atsakymai nėra atsitiktiniai, jie dažnai būna tik apytiksliai teisingi, 
o kartais net visiškai neteisingi. 

I sistema išreiškia kognityvinį lengvumą, su kuriuo apdoroja 
informaciją, bet tapusi nepatikima ji negeneruoja perspėjimo si- 
gnalo. Intuityvūs atsakymai ateina į galvą greitai ir su pasitikėji- 
mu, kurį gali sąlygoti ir kvalifikacija, ir euristika. II sistemai nėra 
paprasta kvalifikuotą atsakymą atskirti nuo euristinio. Ji gali tik 
sulėtinti atsakymo paieškos procesą ir bandyti jį surasti pati, tačiau 

dėl savo tingumo tą ji daro nenoriai. Daugelis I sistemos pasiūlymų 
patvirtinami nerūpestingai, tenkinantis minimaliu jų patikrinimu 
(su tuo susiduriame pavyzdyje apie beisbolo lazdą ir kamuoliuką). 
Dėl to I sistema įgijo blogą reputaciją ir yra laikoma klaidų ir šališ- 
kumo šaltiniu. Jos veiklos ypatybės, apimančios, be kitko, KMTY 
(ką matai, tas ir yra) principą, intensyvumo sugretinimą ir asocia- 
tyvų nuoseklumą, sukelia prognozuojamus šališkumus ir pažinti- 
nes iliuzijas, tokias, kaip prisitvirtinimas prie „inkaro“, neregresy- 
vios prognozės, perdėta savikliova ir daugelis kitų. 

Kaip išvengti klaidų? Kaip galėtume pagerinti vertinimus ir 
sprendimus - ne tik savus, bet ir tų visuomenės institutų, ku- 
riems tarnaujame ir kurie tarnauja mums? Trumpas atsakymas 
būtų toks: be didelių pastangų čia mažai ką pasieksi. Kiek žinau iš 
savo patirties, I sistema sunkiai pasiduoda mokoma. Be kai kurių 
pokyčių, kuriuos priskiriu daugiausia savo amžiui, mano intui- 
tyvus mąstymas dabar linkęs tiek pat perdėtai pasitikėti savimi, 
daryti ekstremalias prognozes ir planavimo klaidas, kiek ir iki to 
meto, kai pradėjau tyrinėti tas problemas. Pagerėjo tik mano ge- 
bėjimas atpažinti situacijas, kuriose klaidos tikėtinos: „Tą skaičių 
laikysime „inkaru“, prie kurio prisitvirtinama...“, „Tas sprendimas 
gali pasikeisti, jei problema bus suformuluota kitaip...“ Be to, kur 
kas toliau pažengiau atpažindamas kitų žmonių, o ne savo paties, 
klaidas. 

Blokuoti I sistemoje atsirandančias klaidas iš principo papras- 
ta: reikia atpažinti ženklus, kad atsidūrėte kognityviniame minų 
lauke, sulėtinti procesą ir paprašyti II sistemos pastiprinimo. Bū- 
tent taip ir elgsitės, kitą kartą susidūrę su Mūllerio-Lyerio iliuzija. 
Pamatę linijas su „pelekais“ galuose, suprasite, jog tai situacija, ku- 
rioje nereikėtų pasitikėti savaisiais įspūdžiais apie atstumus. Deja, 
mažiausiai tikėtina, kad ši protinga procedūra bus panaudota tada, 
kai jos labiausiai reikia. Visiems mums patiktų turėti perspėjimo 
varpelį, garsiai suskambantį vos kilus pavojui padaryti rimtą klai- 

dą. Tačiau tokio varpelio nėra, o atpažinti kognityvines iliuzijas 
paprastai būna sunkiau negu percepcijos (suvokimo) iliuzijas. Pro- 
to balsas gali būti daug tylesnis už garsų ir raiškų klaidingos iliu- 
zijos balsą. Be to, patiriant stresą svarbaus sprendimo priėmimo 
momentu abejoti savo nuojautomis nemalonu. Abejonės — tikrai 
ne tai, ko reikia patekus į bėdą. Todėl daug lengviau identifikuoti 
minų lauką stebint, kaip juo žengia kiti, negu kilus pavojui jame at- 
sidurti patiems. Kognityviniu atžvilgiu stebėtojai mažiau užsiėmę 
ir atviresni informacijai negu vykdytojai. Dėl to ir nusprendžiau 
parašyti knygą, skirtą pirmiausia kritikams ir paskalų platinto- 
jams, o ne sprendimų priėmėjams. 

Siekiančių išvengti klaidų organizacijų padėtis geresnė negu 
individų, nes jos natūraliai mąsto lėčiau ir turi galių įvesti tvar- 
kingas procedūras. Organizacijos gali pradėti? taikyti naudingus 
kontrolinius sąrašus bei sudėtingesnes procedūras - pavyzdžiui, 
prognozavimą pagal referentinę klasę ir premortem. Susikurda- 
mos aiškią terminiją“ organizacijos bent jau iš dalies gali skatinti 
ir tokią kultūrą, kurios sąlygomis žmonės, artindamiesi prie minų 
laukų, padėtų vieni kitiems. Kad ir kuo užsiimtų, kiekviena orga- 
nizacija kartu yra ir įvertinimų bei sprendimų fabrikas. Kiekvienas 
fabrikas privalo turėti būdų savo produktų kokybei užtikrinti pro- 
jektavimo, gamybos ir galutinės kontrolės stadijose. 

„Gaminant“ sprendimus atitinkamos stadijos yra šios: spręsti- 
nų problemų formulavimas, prie sprendimo vedančios informaci- 
jos rinkimas, jos apmąstymas ir peržiūra. Organizacija, siekianti 
gerinti savo sprendimus, turi visą laiką stengtis didinti visų šių sta- 
dijų efektyvumą. Veiklos koncepcija rutininė. Nuolatinė kokybės 
kontrolė - alternatyva didelio masto patikrinimų, kurių organiza- 
cijos paprastai griebiasi įvykus didelėms nelaimėms. Kad pagerėtų 
sprendimų priėmimas, būtina dar daug nuveikti. Vienas iš dau- 
gelio pavyzdžių: keista, bet dar nesukurta efektyvių susirinkimų 
organizavimo įgūdžių mokymo sistema. 

Galiausiai, konstruktyvios kritikos įgūdžiams ypač reikia tur- 
tingesnės kalbos. Panašiai kaip medicinoje, vertinimo klaidų iden- 
tifikavimas prilygsta diagnostikos užduočiai, kuriai atlikti reikia 
aiškaus žodyno, tikslių terminų. Ligos pavadinimas — kablys, ant 
kurio kabinama viskas, kas žinoma apie tą ligą - paplitimas, aplin- 
kos veiksniai, simptomai, prognozės ir gydymas. Lygiai taip pat 
terminai „inkaro“ efektai, siauros formuluotės ar perdėtas nuose- 
klumas turi pažadinti atmintyje viską, ką žinome apie šališkumą, 
jo priežastis, padarinius ir kaip būtų galima jį įveikti. 

Smulkmeniškos apkalbos prie geriamojo vandens aparato ir ge- 
resni sprendimai tiesiogiai susiję. Sprendimų priėmėjams kartais 
praverstų įsivaizduoti dabartinių liežuvautojų ir būsimų kritikų 
balsus, o ne klausytis neryžtingo savo pačių abejonių balso. Tikė- 
dami, kad jų kritikai išprusę ir sąžiningi ir kad jų sprendimai bus 
vertinami pagal tai, kaip jie buvo priimami, o ne tik pagal jų rezul- 
tatus, jie rinksis geresnius sprendimus. 


A PRIEDAS 


Vertinimas neapibrėžtumo sąlygomis: 
euristika ir šališkumas* 


Amos Tversky, Daniel Kahneman 


Daugelis sprendimų remiasi įsitikinimais, susijusiais su tikimybe ne- 
aiškių, neapibrėžtų įvykių, tokių, kaip kokių nors rinkimų rezultatai, 
kaltinamojo kaltė ar dolerio vertė ateityje. Tie įsitikinimai paprastai iš- 
reiškiami tokiais pertarais: „Manau, kad...“, „Yra šansų, kad...“, „Mažai 
tikėtina, kad...“ ir t. t. Kartais su neapibrėžtais įvykiais susiję įsitikinimai 
būna išreikšti skaitmeniniu pavidalu — kaip galimybės ar subjektyvios 
tikimybės. Kas nulemia tuos įsitikinimus? Kaip žmonės įvertina kokio 
nors neapibrėžto įvykio tikimybę ar neapibrėžto kiekio vertę? Šis straips- 
nis parodo, kad žmonės kliaujasi ribotu rinkiniu euristinių principų, 
padedančių sudėtingą užduotį įvertinti tikimybes ir prognozuoti vertes 
patikėti paprastesnėms vertinimo operacijoms. Apskritai, tos euristikos 
gana naudingos, bet kartais jos veda prie rimtų ir net sisteminių klaidų. 
Subjektyvus kokios nors tikimybės vertinimas panašus į fizinių kie- 
kių, pavyzdžiui, atstumo ar dydžio, subjektyvų vertinimą. Visi tie verti- 
nimai remiasi riboto pagrįstumo duomenimis, apdorojamais pagal eu- 
ristikos taisykles. Pavyzdžiui, įsivaizduojamas atstumas iki kokio nors 
objekto iš dalies priklauso ir nuo jo matymo aiškumo. Kuo ryškiau objek- 
tas matomas, tuo arčiau atrodo esąs. Ši taisyklė nėra visai nepagrįsta, nes 
bet kokioje aplinkoje toliau esantys objektai matomi ne taip ryškiai, kaip 
esantys arčiau. Tačiau kliovimasis šia taisykle vertinant atstumus veda 
* Šis straipsnis iš pradžių pasirodė žurnale Science, t. 185, 1974. Tyrimą rėmė Gynybos 
ministerijos Aukštesnio tipo tyrimų projektų agentūra, kontroliavo Jūrinių tyrimų 
valdyba pagal kontraktą N00014-73-C-0438 su Oregono tyrimų institutu Judžine. Pa- 


pildomą paramą šiam tyrimui teikė ir Jeruzalės hebrajų universiteto (Izraelis) Tyrimų 
ir plėtros skyrius. 

prie sisteminių klaidų. Kalbant konkrečiau, atstumai dažnai atrodo di- 
desni, kai matomumas blogas, nes objektų kontūrai tada būna neryškūs. 
Kita vertus, kai matomumas geras, atstumai kartais atrodo mažesni nei 
iš tikrųjų, nes tada objektai matomi ryškiai. Taigi kliovimasis matymo 
aiškumu kaip atstumo rodikliu veda prie paplitusio vertinimo šališku- 
mo. Šališkumo pasitaiko ir intuityviai vertinant tikimybę. Šiame straips- 
nyje aprašomos trys euristikos, naudojamos tikimybėms įvertinti ir ver- 
tėms prognozuoti. Išvardyti šališkumai, prie kurių veda tos euristikos, 
bei aptariamos šių stebėjimų taikomosios ir teorinės pasekmės. 


REPREZENTATYVUMAS 


Daugelis tikimybinio pobūdžio klausimų, su kuriais žmonės susiduria, 
priklauso vienam iš šių tipų: kokia tikimybė, kad objektas A priklauso 
klasei B? Kokia tikimybė, kad objektas A yra kilęs iš proceso B? Kokia 
tikimybė, kad procesas B generuos įvykį A? Atsakydami į tokius klausi- 
mus, žmonės paprastai pasikliauja reprezentatyvumo euristika, t. y. tiki- 
mybės įvertinamos pagal tai, kokiu laipsniu A reprezentuoja B, t. y. kokiu 
laipsniu A panašus į B. Pavyzdžiui, jei A labai gerai reprezentuoja B, lai- 
koma didele tikimybe, jog A yra kilęs iš B. Kita vertus, jei A nepanašus į 
B, tai tikimybė, jog A yra kilęs iš B, vertinama kaip maža. 

Kaip įvertinimo pagal reprezentatyvumą pavyzdį apsvarstykite in- 
dividą, kurį jo buvęs kaimynas apibūdino taip: „Stivas labai baikštus ir 
drovus, visada paslaugus ir pasirengęs padėti, bet mažai domisi aplin- 
kiniais ir realiu pasauliu. Jis romus ir kruopštus, mėgsta tvarką, daug 
dėmesio skiria detalėms.“ 

Kaip žmonės įvertina tikimybę, kad Stivas užsiima konkrečia veikla 
iš galimų veiklų sąrašo (pavyzdžiui, kas jis - fermeris, pardavėjas, lėktu- 
vo pilotas, bibliotekininkas ar gydytojas)? Kokia eilės tvarka žmonės su- 
rikiuoja tas veiklas nuo daugiausiai iki mažiausiai tikėtinų? Pavyzdžiui, 
reprezentatyvumo euristika tikimybę, kad Stivas yra bibliotekininkas, 
įvertina pagal tai, kokiu laipsniu jis reprezentuoja bibliotekininko stere- 
otipą, yra panašus į jį. 

Tiesą sakant, tokio tipo klausimų tyrimai parodė, kad žmonės vei- 
klas pagal tikimybę ir panašumą išrikiuoja tiksliai tokiu pačiu būdu. 

Toks tikimybės įvertinimo būdas veda prie rimtų klaidų, nes panašumui 
ar reprezentatyvumui nedaro įtakos keli veiksniai, kurie turėtų paveikti 
tikimybės įverčius. 

Nejautrumas rezultatų apriorinėms tikimybėms. Vienas iš veiksnių, 
kurie nedaro poveikio reprezentatyvumui, bet turėtų daryti didelę įtaką 
tikimybei, yra rezultatų apriorinė tikimybė, arba bazinių rodiklių daž- 
nis (base-rate freguency). Pavyzdžiui, Stivo atveju į tai, kad tarp gyvento- 
jų kur kas daugiau fermerių nei bibliotekininkų, turėtų būti atsižvelgta 
protingai vertinant tikimybę, jog Stivas veikiau bibliotekininkas nei fer- 
meris. Tačiau bazinių rodiklių dažnio nepaisymas neturi poveikio Stivo 
panašumui į bibliotekininkų ir fermerių stereotipus. Todėl vertindami 
tikimybę pagal reprezentatyvumą žmonės apriorinę tikimybę ignoruoja. 
Ši hipotezė išbandyta viename eksperimente, kuriame buvo manipuliuo- 
jama apriorinėmis tikimybėmis*. Eksperimento dalyviams buvo parody- 
ti trumpi kelių individų asmenybių aprašymai, neva atsitiktinai atrinkti 
iš 100 profesionalų (inžinierių ir teisininkų) grupės. Dalyvių buvo pa- 
prašyta įvertinti tikimybę, kas yra kiekviename iš jų aprašytas žmogus - 
inžinierius ar teisininkas. Pagal vieną eksperimento variantą dalyviams 
buvo pasakyta, kad grupė, iš kurios buvo paimti aprašymai, sudaryta iš 
70 inžinierių ir 30 teisininkų, o pagal kitą variantą — iš 30 inžinierių ir 
70 teisininkų. Šansai, kad bet kuris konkretus aprašymas priklauso vei- 
kiau inžinieriui, negu teisininkui, turėjo būti didesni pagal pirmąjį va- 
riantą, kai daugumą sudarė inžinieriai, o ne pagal antrąjį variantą, kai 
daugumą sudarė teisininkai. Kalbant konkrečiau, taikant Bayeso tai- 
syklę galima parodyti, kad tų šansų santykis turėtų būti (0,7/0,3)*, arba 
5,44 kiekvienam aprašymui. Aiškiai pažeisdami Bayeso taisyklę, pagal 
abu variantus eksperimento dalyviai pateikė iš esmės tokius pačius ti- 
kimybės įverčius. Matyt, tikimybę, kad konkretus aprašymas priklausė 
inžinieriui, o ne teisininkui, tiriamieji įvertino pagal tai, kaip tas aprašy- 
mas atitiko vieną iš dviejų stereotipų, mažai paisydami ar visai nepaisy- 
dami tų kategorijų apriorinių tikimybių. 

Eksperimento dalyviai apriorinėmis tikimybėmis naudojosi tada, kai 
neturėjo kitos informacijos. Neturėdami asmenybės aprašymo, tikimybę, 
kad nepažįstamas individas yra inžinierius, jie įvertino atitinkamai 0,7 ir 
0,3 pagal abu bazinius rodiklius. Tačiau vos pateikus net ir visiškai ne- 

informatyvius aprašymus, apriorinė tikimybė buvo visai ignoruojama. 
Šį reiškinį paaiškina atsakymai į tokį aprašymą: 
Dikui 30 metų. Jis vedęs, bet neturi vaikų. Tikimasi, kad dėl didelių gabumų ir 


stiprios motyvacijos jis sėkmingai darbuosis savo srityje. Jis labai mėgstamas 
savo kolegų. 


Buvo tikimasi, kad šis aprašymas nesuteiks jokios informacijos, susiju- 
sios su klausimu, kas yra Dikas - inžinierius ar teisininkas. Todėl tiki- 
mybė, kad Dikas inžinierius, turėtų būti lygi inžinierių daliai toje grupė- 
je, tarsi jokio aprašymo apskritai nebūtų. Tačiau eksperimento dalyviai 
tikimybę, kad Dikas inžinierius, įvertino 0,5, nepaisydami to, kokia buvo 
inžinierių dalis toje grupėje - 0,7 ar 0,3. Vadinasi, neturėdami jokių įro- 
dymų žmonės atsako kitaip, nei turėdami beverčių įrodymų. Kai nepa- 
teikiama jokių konkrečių įrodymų, apriorinėmis tikimybėmis pasinau- 
dojama deramai, o kai pasiūlomi beverčiai įrodymai, jos ignoruojamos“. 
Imties dydžio nepaisymas. Norėdami įvertinti konkretaus rezultato 
tikimybę tam tikros gyventojų grupės imtyje, žmonės paprastai naudoja- 
si reprezentatyvumo euristika. Kitaip sakant, rezultato tikimybę imtyje 
(pavyzdžiui, kad vidutinis vyrų ūgis atsitiktinėje dešimties vyrų imtyje 
bus 180 cm) jie vertina pagal to rezultato panašumą į atitinkamą para- 
metrą (visų vyrų vidutinį ūgį). Imties ir visos populiacijos statistinių 
duomenų panašumas nepriklauso nuo tos imties dydžio. Vadinasi, jei 
tikimybė vertinama pagal reprezentatyvumą, nustatoma imties statisti- 
nių duomenų tikimybė iš esmės nepriklauso nuo imties dydžio. Tiesą 
sakant, įvertinę vidutinio ūgio skirstinį įvairaus dydžio imtyse, eksperi- 
mento dalyviai pateikė identiškus duomenis. Pavyzdžiui, tikimybė, kad 
vidutinis ūgis bus didesnis nei 180 cm, 1 000, 100 ir 10 vyrų imtyse* buvo 
įvertinta vienodai. Be to, eksperimento dalyviai nesugebėjo įvertinti im- 
ties dydžio net tada, kai jis buvo pabrėžtas problemos formuluotėje. Ap- 
svarstykite tokį klausimą: 
Vieną miestą aptarnauja dvi ligoninės. Didesnėje ligoninėje kasdien gimsta maž- 
daug 45 vaikai, o mažesnėje —- maždaug 15 vaikų. Kaip žinote, apie 50 96 vaikų yra 
berniukai, tačiau tikslus procentas kasdien vis kitoks. Kartais jis gali būti didesnis 
nei 50 96, kitąkart mažesnis. 


Metus abi ligoninės registravo dienas, kai daugiau kaip 60 96 naujagimių 
buvo berniukai. Kaip manote, kuri ligoninė užregistravo daugiau tokių dienų? 

Didesnė ligoninė (21) 
Mažesnė ligoninė (21) 
Abi maždaug vienodai (t. y. skirtumas ne daugiau kaip 5 46) (53) 


Skaičiai skliausteliuose rodo, kiek paskutinio kurso studentų pasirinko 
tokį atsakymą. 

Dauguma eksperimento dalyvių manė, kad tikimybė, jog 60 90 nau- 
jagimių bus berniukai, ir mažoje, ir didelėje ligoninėje vienoda, manė 
greičiausiai dėl to, kad tie įvykiai apibūdinami tokiais pačiais statistiniais 
duomenimis ir todėl vienodai reprezentuoja visus gyventojus. Priešingai, 
imčių teorija tvirtina, kad dienų, kuriomis daugiau kaip 60 90 naujagi- 
mių bus berniukai, skaičius turėtų būti daug didesnis mažoje ligoninė- 
je negu didelėje, nes didelėje ligoninėje nuokrypio nuo 50 96 tikimybė 
mažesnė. Šis fundamentinis statistikos teiginys akivaizdžiai nepatenka į 
žmonių nuojautų sąrašą. 

Panašus nejautrumas imties dydžiui pastebėtas ir vertinant aposte- 
riorinę tikimybę (t. y. tikimybę, kad imtis buvo paimta veikiau iš tos, 
o ne kitos populiacijos). Apsvarstykite tokį pavyzdį: 

Įsivaizduokite urną su rutuliukais, kurių 2/3 yra vienos, o 1/3 kitos spalvos. 

Vienas žmogus ištraukė iš urnos 5 rutuliukus ir pamatė, kad 4 iš jų raudoni, o 

1 baltas. Kitas ištraukė 20 rutuliukų ir pamatė, kad 12 iš jų raudoni, o 8 balti. Ku- 


ris iš tų dviejų žmonių turėtų būti labiau įsitikinęs, kad urnoje yra 2/3 raudonų ir 
1/3 baltų rutuliukų, o ne atvirkščiai? Kaip kiekvienas jų įvertintų tokią tikimybę? 


Šioje užduotyje teisingi aposterioriniai šansai yra 8 prieš 1 imtyje 4:1 ir 
16 prieš 1 imtyje 12:8, darant prielaidą, kad apriorinės tikimybės buvo 
vienodos. Tačiau dauguma Žmonių jaučia, kad pirmoji imtis teikia daug 
stipresnių įrodymų hipotezei, jog toje urnoje vyrauja raudoni rutuliukai, 
kadangi raudonų rutuliukų dalis pirmojoje imtyje didesnė negu antro- 
joje. Čia ir vėl intuityviuose vertinimuose vyrauja rutuliukų proporcijos 
imtyse ir jų iš esmės neveikia imčių dydis, turintis labai didelę reikšmę 
nustatant tikrąsias aposteriorines tikimybes*. Be to, aposteriorinių tiki- 
mybių intuityvūs vertinimai kur kas mažiau kraštutiniai negu tikrosios 
vertės. Tokio tipo užduotyse“ per mažas įrodymų poveikis vertinimams, 
pavadintas „konservatizmu“, pastebėtas ne kartą. 

Neteisinga tikimybės samprata. Žmonės laukia, kad atsitiktinio pro- 
ceso generuotų įvykių seka atstovaus esminėms to proceso charakteris- 

tikoms, net jei ta seka trumpa. Pavyzdžiui, svarstant, kaip kris mesta 
moneta - herbu ar skaičiumi į viršų, žmonėms atrodo, kad seka H-S- 
H-S-S-H labiau tikėtina už seką H-H-H-S-S-S, kuri iškrenta retai, ir už 
seką H-H-H-H-S-H, neatspindinčią vienodos rezultatų tikimybės me- 
tant monetą'. Taigi žmonės tikisi, kad esminės šio proceso charakteristi- 
kos bus reprezentuojamos ne vien globaliai, visoje sekoje, bet ir lokaliai, 
t. y. kiekvienoje tos sekos dalyje. Tačiau lokaliai reprezentatyvi seka sis- 
temingai nukrypsta nuo laukiamos tikimybės, nes kaita joje per didelė, 
o pasikartojimų per mažai. Kita tikėjimo lokaliu reprezentatyvumu pa- 
sekmė - gerai žinoma vadinamoji lošėjo klaida (gambler's fallacy). Pavyz- 
džiui, jei ruletės ratas daug kartų sustojo ties raudona spalva, dauguma 
mano, kad netrukus jis turėtų sustoti ties juoda spalva — tariamai dėl 
to, kad juoda spalva leis sukurti reprezentatyvesnę seką negu dar vienas 
raudonos spalvos atvejis. Tikimybė paprastai laikoma savaiminio kore- 
gavimosi procesu, kuriame pusiausvyrai atkurti nuokrypis į vieną pusę 
sukelia nuokrypį į priešingą pusę. Tačiau iš tikrųjų atsitiktiniam proce- 
sui vykstant toliau nuokrypiai nėra „koreguojami“, jie tik „atsiskiedžia“. 

Tikimybę neteisingai supranta ne tik naivuoliai. Patyrusių tyrėjų psi- 
chologų, statistinių nuojautų tyrimas atskleidė įsišaknijusį tikėjimą tuo, 
ką būtų galima pavadinti „mažųjų skaičių dėsniu“. Pagal jį net mažos 
imtys gerai atstovauja populiacijai, iš kurios jos paimtos. Tų tyrėjų atsa- 
kymai rodė jų lūkesčius, kad pagrįsta hipotezė apie populiaciją duos sta- 
tistiškai reikšmingus rezultatus bet kokio dydžio imtyje. Dėl to tie tyrėjai 
per daug tikėjo mažų imčių rezultatais ir labai perdėjo tokių rezultatų 
kartotinumą. Tyrimo procese toks šališkumas veda prie nepakankamo 
dydžio imčių naudojimo ir prie pernelyg drąsaus gautų rezultatų inter- 
pretavimo. 

Prognozuojamumo ignoravimas. Žmonėms kartais tenka daryti skait- 
menines prognozes, kaip antai: kokia bus akcijų vertė ateityje, prekių 
paklausa ar futbolo rungtynių rezultatas. Tokios prognozės dažnai grin- 
džiamos reprezentatyvumu. Pavyzdžiui, pateikiamas kokios nors kom- 
panijos aprašymas ir prašoma prognozuoti jos pelną ateityje. Jei tas apra- 
šymas labai palankus, reprezentatyviausiai atrodys labai didelis tos kom- 
panijos pelnas. Jei aprašymas vidutiniškas, reprezentatyviausias atrodys 
vidutiniškas jos veiklos efektyvumas. Aprašymo palankumo laipsniui 

neturi įtakos kompanijos patikimumas ar tai, kokiu laipsniu tas aprašy- 
mas leidžia daryti tikslias prognozes. Todėl jei žmonės prognozuos tik 
pagal aprašymo palankumą, jų prognozės ignoruos įrodymų patikimu- 
mą ir laukiamą numatymo tikslumą. 

Toks vertinimo būdas pažeidžia statistikos teorijos normą, pagal 
kurią prognozių kraštutinumas (ekstremalumas) ir diapazonas progno- 
zuojamumo sumetimais prilaikomas. Kai prognozuojamumas nulinis, 
vienodą prognozę reikėtų daryti visais atvejais. Pavyzdžiui, jei kompa- 
nijų aprašymuose nėra informacijos apie jų pelną, tą pačią reikšmę (pa- 
vyzdžiui, vidutinio pelno pavidalu) reikėtų prognozuoti visoms kompa- 
nijoms. O jei prognozuojamumas puikus, prognozuojamos reikšmės, be 
abejo, sutaps su realiomis, o prognozių diapazonas bus lygus rezultatų 
diapazonui. Apskritai, kuo didesnis prognozuojamumas, tuo platesnis 
prognozuojamų verčių diapazonas. 

Keli skaitmeninio prognozavimo tyrimai parodė, kad intuityvios 
prognozės pažeidžia šią taisyklę, o tyrimo dalyviai prognozuojamumui 
skiria mažai dėmesio ar net visai jo neskiria?. Vieno iš tų tyrimų daly- 
viams buvo pateiktos kelios žinutės, aprašančios besirengiančio tapti 
mokytoju studento veiklos efektyvumą konkrečios pamokos metu jam 
atliekant praktiką. Keli tyrimo dalyviai buvo paprašyti įvertinti procen- 
tiliais toje žinutėje aprašytos pamokos kokybę atsižvelgiant į joje apibū- 
dintą populiaciją. Kitų tyrimo dalyvių buvo prašoma prognozuoti (taip 
pat procentiliais) minėto studento padėtį praėjus 5 metams po tos pa- 
mokos. Vertinimai abiem atvejais buvo identiški. Tai reiškia, kad tolimo 
kriterijaus (studento sėkmės po 5 metų) prognozė buvo identiška infor- 
macijos, kuria ta prognozė rėmėsi (pravestos pamokos kokybės) įverčiui. 
Tas prognozes darę studentai, be abejo, žinojo apie mokymo kompeten- 
cijos prognozuojamumo ribotumą remiantis tik viena bandomąja pamo- 
ka prieš 5 metus. Nepaisant to, jų prognozės buvo tokios pat kraštutinės 
kaip ir jų įverčiai. 

Pagrįstumo iliuzija. Kaip jau pastebėjome, žmonės dažnai renkasi tą 
rezultatą (pavyzdžiui, profesiją), kuris reprezentatyviausias pradinėje 
informacijoje, įvestyje (input), pavyzdžiui, žmogaus aprašyme. Pasitikėji- 
mas savo prognoze visų pirma priklauso nuo reprezentatyvumo laipsnio 
(t. y. nuo pasirinkto rezultato ir įvesties sugretinimo kokybės), progno- 

zavimo tikslumą ribojančių veiksnių mažai paisoma arba visai nepaiso- 
ma. Žmonės labai pasitiki prognoze, kad kas nors yra bibliotekininkas, 
jei gauna jo asmenybės aprašymą, atitinkantį bibliotekininko stereotipą, 
net jei tas aprašymas prastas, nepatikimas ar pasenęs. Nepateisinamą 
pasitikėjimą, įkvėptą prognozuojamo rezultato ir įvesties informacijos 
darnumo, galima pavadinti pagrįstumo iliuzija. Ta iliuzija atkakliai neiš- 
sisklaido net tada, kai vertintojas žino savo prognozių tikslumą ribojan- 
čius veiksnius. Dažnai galima įsitikinti, kad psichologai, dalyvaujantys 
pokalbiuose su norinčiais įsidarbinti žmonėmis, pasitiki savo progno- 
zėmis net žinodami, jog iš gausios literatūros aišku, jog tokie atrankos 
pokalbiai kartais labai klaidina. Nuolatinis kliovimasis nešališkais kan- 
didatų atrankos pokalbiais, nepaisant ne kartą įrodyto jų neadekvatumo, 
akivaizdžiai liudija šio efekto stiprumą. 

Įvesčių struktūros vidinis nuoseklumas yra tomis įvestimis grindžia- 
mo pasitikėjimo svarbiausias, lemiamas veiksnys. Pavyzdžiui, žmonės 
labiau pasitiki prognozėmis, koks bus galutinis pažymių vidurkis to stu- 
dento, kurio visi balai pirmajame kurse buvo „B“, negu to, tarp kurio 
balų pirmajame kurse buvo daug „A“ ir „C“. Labai nuoseklūs modeliai 
dažnai pasitaiko tada, kai įvesties kintamieji yra pertekliniai ar koreliuo- 
ti. Todėl žmonės labiau linkę pasitikėti prognozėmis, paremtomis per- 
tekliniais įvesties kintamaisiais. Tačiau elementari statistinių duomenų 
koreliacijos išvada skelbia: su sąlyga, kad duotieji įvesties kintamieji yra 
nustatyto pagrįstumo, prognozė, paremta keliomis tokiomis įvestimis, 
gali būti daug tikslesnė, kai tų įvesčių kintamieji yra nepriklausomi vie- 
nas nuo kito, negu kai jie pertekliniai arba tarpusavyje susiję. Vadina- 
si, nors ir didina pasitikėjimą, įvesčių pertekliškumas mažina tikslumą, 
o žmonės dažnai pasitiki net ir tomis prognozėmis, kurios gali būti vi- 
siškai neteisingos"“. 

Neteisinga regresijos samprata. Tarkim, didelė grupė buvo tikrinama 
dviem ekvivalentiškais gabumo testo variantais. Pasirinkus dešimt vai- 
kų, kurių rezultatai pagal pirmąjį testo variantą buvo geriausi, paprastai 
paaiškėja, kad jų rezultatai pagal antrąjį testo variantą šiek tiek nuvilia. 
Ir atvirkščiai, pasirinkus dešimt vaikų, kurių rezultatai pagal pirmąjį 
testo variantą blogiausi, paaiškės, kad jų rezultatai pagal antrąjį testo 
variantą bus šiek tiek geresni. Labiau apibendrintai panagrinėkime du 

kintamuosius — X ir Y, kurių skirstinys vienodas. Jei pasirinksime indi- 
vidus, kurių vidutinės X reikšmės nukryps nuo X vidurkio k vienetų, tai 
jų Y reikšmės paprastai nukryps nuo Y vidurkio mažiau nei k vienetų. 
Tie stebėjimai atskleidžia bendrą regresijos (grįžimo vidurkio link) reiški- 
nį, kurį pirmasis daugiau kaip prieš 100 metų aprašė Galtonas. 

Normaliomis gyvenimo sąlygomis susiduriame su daugeliu regresijos 
atvejų, lygindami tėvų ir sūnų ūgius, vyrų ir jų žmonų intelektus ar indi- 
vidų kartotinių patikrinimų rezultatus. Nepaisant to, žmonės neišsiugdo 
teisingų nuojautų apie šį reiškinį. Pirma, jie nelaukia regresijos daugelyje 
kontekstų, kuriuose ji turi pasireikšti. Antra, pastebėję regresiją, dažnai 
išsigalvoja klaidingus priežastinius jos paaiškinimus". Mes manome, jog 
regresijos reiškinys sunkiai suprantamas dėl to, kad jis nesuderinamas 
su įsitikinimu, jog prognozuojamas rezultatas turėtų maksimaliai repre- 
zentuoti įvestį, taigi ir rezultato kintamasis turėtų būti ne mažiau kraš- 
tutinis kaip ir įvesties kintamojo reikšmė. 

Negebėjimas pripažinti regresijos svarbos gali turėti pražūtingų pase- 
kmių - tą įrodo toliau pateiktas stebėjimas!?. Diskutuodami apie lakūnų 
mokymą skraidyti patyrę instruktoriai pastebėjo, kad po pagyrimo už 
ypač sėkmingą nusileidimą kitas nusileidimas paprastai būna prastesnis, 
o po griežtos kritikos už prastą nusileidimą kitas nusileidimas dažniau- 
siai būna geresnis. Iš to instruktoriai padarė išvadą, kad žodiniai pagy- 
rimai yra žalingi mokymui, o papeikimai naudingi, nors tai prieštarauja 
visuotinai priimtai psichologinei doktrinai. Tokia išvada nepagrįsta dėl 
regresijos vidurkio link. Kaip ir kitais kartotinio patikrinimo atvejais, 
prastas atlikimas ir rezultatų pablogėjimas paprastai pasireiškia po pui- 
kaus atlikimo, net jei instruktorius nereaguoja į mokinio pirmojo bandy- 
mo rezultatą. Instruktoriai gyrė savo mokinius po gerų ir peikė po blogų 
nusileidimų, todėl pasidarė klaidingą ir potencialiai žalingą išvadą, jog 
peikti geriau negu girti, o bausmė efektyvesnė už paskatas. 

Vadinasi, negebėjimas suprasti regresijos poveikio veda prie bausmių 
veiksmingumo pervertinimo ir prie nepakankamo paskatų efektyvumo 
vertinimo. Socialiniuose santykiuose, kaip ir mokyme, paprastai ska- 
tinama už gerus, o baudžiama už blogus rezultatus. Todėl vien tik dėl 
regresijos elgesys greičiausiai turėtų pagerėti po bausmės ir pablogėti po 
paskatinimo. Vadinasi, žmonių padėtis yra tokia, kad vien dėl atsitikti- 


VERTINIMAS NEAPIBRĖŽTUMO SĄLYGOMIS: EURISTIKA IR ŠALIŠKUMAS + 557 


numo jie dažniausiai skatinami už tai, kad baudžia kitus, ir dažniausiai 
baudžiami už kitų skatinimą. Tačiau daugeliu atvejų jie to nesuvokia. 
Tiesą sakant, sunkiai suprantamas regresijos vaidmuo nustatant akivaiz- 
džias skatinimo ir bausmės pasekmes, atrodo, nesulaukė tos srities tyrėjų 
dėmesio. 


PRIEINAMUMAS 


Pasitaiko situacijų, kuriose žmonės kokios nors klasės dažnį ar kokio 
nors įvykio tikimybę vertina pagal tai, kiek lengva prisiminti panašius 
atvejus. Pavyzdžiui, širdies smūgio pavojų vidutinio amžiaus žmonėms 
galima įvertinti prisimenant tokius atvejus tarp savo pažįstamų. Pana- 
šiai galima įvertinti ir tikimybę, kad kokia nors verslo iniciatyva sužlugs 
dėl įvairių sunkumų, su kuriais susidurs. Tokia vertinamoji euristika va- 
dinama prieinamumu. Prieinamumas — naudingas požymis tikimybės 
dažniui įvertinti, nes didelių klasių pavyzdžiai paprastai prisimenami 
geriau ir greičiau negu retesnių. Tačiau prieinamumą veikia ne tik dažnis 
bei tikimybė, bet ir kiti veiksniai. Todėl kliovimasis prieinamumu veda 
prie įmanomų prognozuoti šališkumų; kai kurie iš jų parodyti toliau. 

Šališkumai dėl pavyzdžių aigaminamumo. Kai apie kokios nors kla- 
sės dydį sprendžiama pagal jos pavyzdžių prieinamumą, ta klasė, kurios 
pavyzdžių atmintyje rasti lengviau, atrodys gausesnė už tokio pat dažnio 
klasę, kurios pavyzdžių rasti sunkiau. Elementariu šio efekto demons- 
travimo atveju tyrimo dalyviai išklausė gerai žinomų abiejų lyčių asme- 
nybių sąrašą, o po to jų buvo paprašyta įvertinti, ko tame sąraše buvo 
daugiau - vyrų ar moterų. Skirtingoms dalyvių grupėms buvo pateikti 
skirtingi sąrašai. Kai kuriuose sąrašuose vyrai buvo palyginti garsesni 
už moteris, o kituose - moterys palyginti garsesnės už vyrus. Visais atve- 
jais tyrimo dalyviai klaidingai manė, kad klasė (šiuo atveju lytis), turinti 
daugiau garsių asmenybių, gausesnė". 

Be atpažįstamumo, pavyzdžių atgaminimo lengvumui turi įtakos ir 
kiti veiksniai, pavyzdžiui, ryškumas. Tarkim, degančio namo stebėjimo 
poveikis subjektyviam tokios tikimybės vertinimui greičiausiai bus di- 
desnis nei vietiniame laikraštyje perskaityta žinutė apie tokį gaisrą. Be 
to, neseni įvykiai greičiausiai bus lengviau prieinami už senesnius. Visi 

žino, kad subjektyvūs eismo nelaimių tikimybės vertinimai laikinai pa- 
didėja pamačius šalia kelio gulintį apvirtusį automobilį. 

Šališkumai dėl paieškos nuostatų efektyvumo. Sakykim, kas nors pa- 
sirenka atsitiktinį žodį (iš trijų ar daugiau raidžių) iš teksto anglų kalba. 
Kas labiau tikėtina - kad tas žodis prasidės raide r ar kad r bus trečioji 
raidė nuo žodžio pradžios? Žmonės šią problemą ima spręsti prisimin- 
dami žodžius, prasidedančius raide 7 (road - kelias), ir žodžius, kuriuose r 
yra trečioji raidė nuo žodžio pradžios (car - automobilis), o apie tų žodžių 
santykinį dažnį sprendžia pagal tai, kaip lengvai tie žodžiai ateina į gal- 
vą. Daug lengviau ieškoti žodžių pagal jų pirmąją raidę, todėl dauguma 
mano, jog žodžių, prasidedančių reikiama priebalse, yra daugiau nei žo- 
džių, kuriuose ta priebalsė yra trečia nuo pradžios. Taip jie mano net ir 
apie tas priebalses (tokias kaip r ar k), kurios trečioje nuo pradžios vietoje 
pasitaiko dažniau negu pirmoje“. 

Skirtingoms užduotims reikia skirtingų paieškos nuostatų. Pavyz- 
džiui, jūsų paprašo įvertinti, kaip dažnai rašomojoje anglų kalboje pasi- 
taiko abstraktūs žodžiai (thought, love - mintis, meilė) ir konkretūs žodžiai 
(door, water - durys, vanduo). Natūraliausias būdas rasti atsakymą į šį klau- 
simą - ieškoti kontekstų, kuriuose tokie žodžiai galėtų pasitaikyti. At- 
rodo, lengviau prisiminti kontekstus, kuriuose minima kokia nors abs- 
trakti sąvoka (pavyzdžiui, meilė pasakojimuose apie meilę), negu tuos, 
kuriuose minimas reikiamas konkretus žodis (door - durys). Jei žodžių 
dažnis bus vertinamas pagal kontekstų, kuriuose jie pasitaiko, prieina- 
mumą, susidarys nuomonė, kad abstrakčių žodžių santykiškai daugiau 
negu konkrečių. Tas šališkumas pastebėtas neseniai atliktame tyrime“, 
atskleidusiame, jog numanomas abstrakčių žodžių dažnis, palyginti su 
jų objektyviu dažniu, daug didesnis už konkrečių žodžių dažnį. Taip pat 
manyta, kad abstraktūs žodžiai pasitaiko daug įvairesniuose kontekstuo- 
se negu konkretūs. 

Įsivaizduojamumo (imaginability) šališkumas. Kartais reikia įvertinti 
dažnį kokios nors klasės, kurios pavyzdžių atmintyje nėra, bet pagal nu- 
statytą taisyklę juos galima generuoti. Tokiose situacijose paprastai gene- 
ruojami keli pavyzdžiai, o jų dažnis ar tikimybė įvertinami pagal sukū- 
rimo lengvumą. Tačiau pavyzdžių kūrimo lengvumas ne visada rodo jų 
dažnį, tad šis vertinimo būdas gali būti šališkas. Kad tą įrodytume, įsi- 

vaizduokime 10 žmonių grupę, sudarinėjančią komitetus, susidedančius 
iš k narių, 2 < k <8. Kiek skirtingų komitetų iš k narių galima sudaryti? 
Teisingą atsakymą į šį klausimą duoda binominis koeficientas (10/k), ku- 
ris, kai k = 5, pasiekia didžiausią reikšmę - 252. Suprantama, kad ko- 
mitetų, susidedančių iš k narių, skaičius bus lygus komitetų iš (10 - k) 
narių skaičiui, nes bet kuris iš k narių susidedantis komitetas apibrėžia 
unikalią (10 - k) ne narių grupę. 

Vienas iš būdų, kaip be apskaičiavimų atsakyti į šį klausimą - min- 
tyse formuoti komitetus iš k narių ir įvertinti jų skaičių pagal tai, kaip 
lengvai jie ateina į galvą. Iš mažiau narių (pavyzdžiui, iš 2) susidedančius 
komitetus įsivaizduoti lengviau nei didelius, susidedančius iš daug (pa- 
vyzdžiui, iš 8) narių. Paprasčiausias mintinis būdas komitetams sudary- 
ti - suskaidyti grupę į nesusikertančias aibes. Lengvai galima įsitikinti, 
kad nesunku sudaryti penkis nesusikertančius komitetus po 2 narius, 
bet neįmanoma sukurti net dviejų nesusikertančių komitetų po 8 narius. 
Vadinasi, jei dažnis vertinamas pagal įsivaizduojamumą ar pagal suda- 
rymo lengvumą, atrodo, kad mažų komitetų yra daugiau nei didelių, 
priešingai taisyklingai parabolės formos funkcijos kreivei. Iš tikrųjų, kai 
eiliniai eksperimento dalyviai buvo paprašyti įvertinti įvairaus dydžio 
komitetų skaičių, jų įverčius buvo galima pavaizduoti tolygiai žemėjan- 
čia komitetų dydžio funkcine kreive!“. Pavyzdžiui, iš 2 žmonių suside- 
dančių komitetų skaičiaus įverčio vidurkis buvo 70, o iš 8 žmonių susi- 
dedančių komitetų skaičiaus įverčio vidurkis - 20 (teisingas atsakymas 
abiem atvejais yra 45). 

Įsivaizduojamumas turi didelę reikšmę vertinant tikrovės situacijas. 
Pavyzdžiui, rizika, susijusi su dalyvavimu nuotykingoje ekspedicijoje, 
įvertinama įsivaizduojant netikėtumus, kurių ekspedicijos metu nepa- 
sirengta įveikti. Jei daug tokių sunkumų bus labai ryškiai įsivaizduoti, 
ta ekspedicija gali pasirodyti pernelyg pavojinga, nes tas lengvumas, su 
kuriuo įsivaizduojamos įvairios nelaimės, nebūtinai turi atspindėti jų ti- 
krąjį tikėtinumą. Ir atvirkščiai, tokio renginio pavojus gali būti smarkiai 
sumenkintas, jei kai kuriuos galimus jo atvejus bus arba sunku įsivaiz- 
duoti arba jie neateis į galvą. 

Iliuzinė koreliacija. L. J. Chapman ir J. P. Chapmanas!' aprašė įdomų 
dviejų įvykių, atsitinkančių vienu metu, dažnio įvertinimo šališkumą. 

Jiedu pristatė paprastus, nerafinuotus vertintojus, turinčius informaci- 
jos apie kelis hipotetinius psichikos ligonius. Duomenis apie kiekvieną 
iš jų sudarė klinikinė diagnozė ir to ligonio nupieštas kokio nors žmo- 
gaus atvaizdas. Vėliau tie vertintojai nustatydavo, kaip dažnai kiekvieno 
iš tų ligonių diagnozė (pavyzdžiui, paranoja ar įtarumas) pasitaikyda- 
vo kartu su įvairiais to piešinio požymiais (tokiais, kaip keistos akys). 
Vertinimo dalyviai aiškiai perdėjo natūraliai susijusių dalykų (sakykim, 
įtarumo ir keistai atrodančių akių) sutapimo dažnį. Šis efektas pavadin- 
tas iliuzine koreliacija. Klaidingai įvertinę jiems pateiktus duomenis, tie 
paprasti vertintojai „iš naujo atrado“ plačiai paplitusius, bet nepagrįstus 
klinikinių psichologų požiūrius į žmogaus piešimo testo interpretavi- 
mą. Iliuzinės koreliacijos efektas buvo labai atsparus jam prieštaraujan- 
tiems duomenims. Jis pasireiškė net tada, kai simptomo ir diagnozės 
koreliacija iš tikrųjų buvo neigiama, ir neleido vertintojams atskleisti 
realių ryšių. 

Prieinamumas pateikia natūralų iliuzinės koreliacijos efekto paaiški- 
nimą. Dviejų įvykių sutapimo vertinimas gali būti grindžiamas asocia- 
tyvaus jų ryšio stiprumu. Jei tas ryšys stiprus, vertintojas gali pasidaryti 
išvadą, kad tie įvykiai dažnai sutampa. Vadinasi, jis manys, kad stipriu 
asociatyviu ryšiu susiję dalykai dažnai pasitaiko vienu metu. Pagal šį po- 
žiūrį, pavyzdžiui, iliuzinė įtarumo ir piešinyje keistai atrodančių akių 
koreliacija grindžiama faktu, kad įtarumą lengviau susieti su akimis 
negu su bet kuria kita kūno dalimi. 

Viso gyvenimo patirtis išmokė mus, kad, apskritai tariant, didelių 
klasių pavyzdžiai prisimenami geriau ir greičiau negu retesnių; kad ti- 
kėtinus atvejus įsivaizduoti lengviau negu neįtikėtinus; kad asociaty- 
vūs įvykių ryšiai stiprėja, jei tie įvykiai dažnai vyksta vienu metu. Dėl 
to žmogus gali naudotis procedūra (prieinamumo euristika) tos ar kitos 
klasės gausumui, kokio nors įvykio tikimybės ar sutapimo dažniui įver- 
tinti pagal tai, kaip lengvai atliekamos prisiminimo, atkūrimo ir asoci- 
acijų mintinės operacijos. Tačiau, kaip parodė ankstesni pavyzdžiai, ši 
vertinga vertinimo procedūra veda prie sisteminių klaidų. 

TIKSLINIMAS IR PRISITVIRTINIMO PRIE „INKARO“ EFEKTAS 


Daugelyje situacijų žmonės darydami vertinimus pradeda nuo kokios 
nors pradinės reikšmės ir tikslina ją galutinio atsakymo kryptimi. Ta 
pradinė reikšmė, arba atskaitos taškas, gali būti pasiūlyta problemos for- 
muluotėje arba apytiksliai apskaičiuota. Bet kokiu atveju tikslinimai pa- 
prastai būna nepakankamilš. Kitaip sakant, skirtingos reikšmės sąlygoja 
skirtingus šališkus vertinimus, pasislinkusius pradinių reikšmių link. 
Šį reiškinį vadiname prisitvirtinimo prie „inkaro“ efektu (anchoring effect). 
Nepakankamas patikslinimas. Demonstruojant prisitvirtinimo efek- 
tą dalyvių buvo paprašyta procentais įvertinti įvairius kiekius (pavyz- 
džiui, kokį procentą Jungtinių Tautų Organizacijoje sudaro Afrikos ša- 
lys). Dalyvių akivaizdoje sukant fortūnos ratą kiekvienam kiekiui buvo 
nustatytas atskaitos taškas — nuo o iki 100. Dalyviams buvo pasakyta 
pirmiausia nurodyti, didesnis ar mažesnis tas skaičius už kiekio reikšmę, 
o po to įvertinti to kiekio reikšmę judant aukštyn arba žemyn nuo duoto- 
jo skaičiaus. Įvairioms grupėms buvo pateiktos įvairios kiekvieno kiekio 
reikšmės; tos sutartinės reikšmės darė didelį poveikį įverčiams. Pavyz- 
džiui, grupėse, gavusiose atskaitos taškus atitinkamai 10 ir 65, Afrikos 
šalių procento Jungtinių Tautų Organizacijoje įverčio vidurkis buvo 25 
ir 45. Numatytas atlygis už tikslumą prisitvirtinimo efekto nesumažino. 
Prisitvirtinimas pasireiškia ne tik pateikus dalyviui atskaitos tašką, 
bet ir tais atvejais, kai vertinimas grindžiamas dalinio apskaičiavimo 
rezultatu. Šį efektą atskleidžia intuityvaus skaitmeninio vertinimo tyri- 
mas. Dvi vidurinės mokyklos mokinių grupės per 5 minutes įvertino ant 
lentos užrašytą skaičių uždavinį. Viena grupė vertino tokią sandaugą: 


8Xx7X6x5X4Xx3Xx2xX1, 
o kita grupė - tokią sandaugą: 
1x2Xx3Xx4X5X6X7X8. 


Stengdamiesi atsakyti greitai, žmonės paprastai atlieka kelis daugybos 
veiksmus, o paskui sandaugą ekstrapoliuoja ar patikslina. Patikslinimai 
paprastai būna nepakankami, todėl ši procedūra turėtų vesti prie per 
mažo įverčio. Be to, kelių pirmųjų daugybos veiksmų (atliekamų iš kairės 


562 + A PRIEDAS 


į dešinę) rezultatas mažėjančioje sekoje bus didesnis negu didėjančioje 
sekoje, todėl pirmoji sandauga turėtų būti laikoma didesne už antrąją. 
Abi prognozės pasitvirtino. Didėjančios sekos įverčio vidurkis buvo 512, 
o mažėjančios - 2 250. Teisingas atsakymas - 40 320. 

Konjunktyvių ir disjunktyvių įvykių vertinimo šališkumas. Neseniai 
Bar-Hillelio atlikto tyrimo"? dalyviams buvo suteikta galimybė lažintis 
dėl vieno iš dviejų įvykių. Įvykiai buvo trijų tipų: 1) paprasti - raudono 
rutuliuko ištraukimas iš krepšio, kuriame yra 50 96 raudonų ir 50 96 baltų 
rutuliukų; 2) konjunktyvūs - raudono rutuliuko ištraukimas septynis 
kartus iš eilės (rutuliukas grįžta į krepšį) iš krepšio, kuriame yra 90 96 
raudonų ir 10 96 baltų rutuliukų; 3) disjunktyvūs - raudono rutuliuko iš- 
traukimas bent kartą septyniais vienas po kito einančiais bandymais (ru- 
tuliukas grįžta į krepšį) iš krepšio, kuriame yra 10 96 raudonų ir 90 96 bal- 
tų rutuliukų. Šioje situacijoje dauguma dalyvių buvo pasirengę mieliau 
lažintis dėl konjunktyvaus įvykio (su 0,48 tikimybe) negu dėl paprasto 
įvykio (0,50 tikimybė) ir verčiau dėl paprasto negu dėl disjunktyvaus įvy- 
kio (0,52 tikimybė). Taigi abiejose sesijose dauguma dalyvių buvo linkę 
lažintis dėl mažiau tikėtino įvykio. Šis pasirinkimo modelis rodo bendrą 
tendenciją. Žaidimų pasirinkimo ir tikimybės vertinimo tyrimai rodo, 
kad žmonės linkę perdėti konjunktyvių įvykių tikimybę?" ir per mažai 
vertinti disjunktyvių įvykių tikimybę. Tą šališkumą lengva paaiškinti 
prisitvirtinimo efektu. Paprasto įvykio (sėkmės bet kuriame etape) kons- 
tatuota tikimybė tampa natūraliu atskaitos tašku tiek konjunktyvių, tiek 
disjunktyvių įvykių tikimybėms įvertinti. Patikslinimas nuo pat atskai- 
tos taško paprastai būna nepakankamas, todėl galutiniai įverčiai abiem 
atvejais išlieka per daug artimi paprastų įvykių tikimybėms. 

Atkreipkite dėmesį, kad konjunktyvaus įvykio bendra tikimybė ma- 
žesnė už kiekvieno elementaraus įvykio tikimybę, o disjunktyvaus įvy- 
kio — didesnė nei kiekvieno elementaraus įvykio. Dėl prisitvirtinimo 
efekto bendra konjunktyvių įvykių tikimybė bus perdėta, o disjunktyvių 
įvykių - įvertinta per menkai. 

Konjunktyvių įvykių vertinimo šališkumas ypač svarbus planavimo 
kontekste. Sėkminga kokios nors iniciatyvos (pavyzdžiui, naujo gaminio 
kūrimo) baigtis paprastai būna konjunktyvaus pobūdžio: kad ši iniciaty- 
va būtų sėkminga, turi įvykti visi tos serijos įvykiai. Net jei kiekvienas iš 

tų įvykių labai tikėtinas, bendra sėkmės tikimybė gali būti gana nedidelė, 
jeigu tų įvykių daug. Dėl bendros tendencijos pervertinti konjunktyvių 
įvykių tikimybes atsiranda nepagrįstas optimizmas vertinant tikėtinu- 
mą, kad koks nors planas bus sėkmingas ar kad koks nors projektas bus 
užbaigtas laiku. Ir priešingai, disjunktyvių struktūrų dažnai pasitaiko 
vertinant rizikas. Sudėtinga sistema, sakykim, branduolinis reaktorius 
ar žmogaus kūnas, netinkamai veiks, jei suges bet kuri iš jos esminių 
dedamųjų. Net jei kiekvienos dedamosios gedimo tikimybė maža, jei tų 
dedamųjų daug, bendra gedimo tikimybė gali būti didelė. Dėl prisitvirti- 
nimo efekto žmonės linkę per menkai vertinti sudėtingų sistemų gedimo 
tikimybes. Taigi apie prisitvirtinimo efekto sąlygoto šališkumo kryptį 
kartais galima spręsti pagal to įvykio struktūrą. Konjunktyvių įvykių 
grandininė struktūra veda prie pervertinimo, o disjunktyvių įvykių pil- 
tuvo formos struktūra skatina nepakankamą vertinimą. 

Prisitvirtinimas vertinant subjektyvios tikimybės skirstinius. Anali- 
zuojant sprendimus ekspertų dažnai prašoma savo nuomonę apie kokį 
nors kiekybinį rodiklį, pavyzdžiui, apie Dow Joneso indekso dydžių vi- 
durkį kokią nors dieną, pareikšti tikimybės skirstinio forma. Paprastai 
tokiam skirstiniui sudaryti žmogus prašomas pasirinkti reikšmes kiekio, 
atitinkančias konkrečius jo subjektyvaus tikimybių skirstinio procenti- 
lius. Pavyzdžiui, vertintojo prašoma pasirinkti kokį nors skaičių, X.„„ 
taip, kad subjektyvi tikimybė, jog šis skaičius bus didesnis už Dow Joneso 
indekso vidurkį, būtų 0,90. Kitaip tariant, ekspertas turi pasirinkti tokią 
X. reikšmę, kad būtų pasirengęs lažindamasis statyti 9 prieš 1, jog Dow 
Joneso indekso vidurkis jos neviršys. Dow Joneso indekso vidurkio sub- 
jektyvios tikimybės skirstinį galima nustatyti iš kelių tokių įvertinimų, 
atitinkančių skirtingus procentilius. 

Surinkus daugelio skirtingų kiekių subjektyvios tikimybės skirsti- 
nius, galima patikrinti vertintojo kalibravimo tinkamumą. Kokio nors 
užduočių komplekso atžvilgiu vertintojas laikomas deramai (arba išoriš- 
kai) kalibruotu, jeigu lygiai II 96 jo įvertintų dydžių tikrųjų reikšmių yra 
mažesnės už jo pareikštas XII reikšmes. Pavyzdžiui, tikrosios reikšmės 
vienam procentui reikšmių turėtų nukristi žemiau negu X,, ir vienam 
procentui reikšmių pakilti aukščiau negu X?*. Taigi 98 90 atvejų tikrosios 
reikšmės turi patekti į pasitikliautinąjį intervalą tarp X,, ir X.,. 

Keli tyrinėtojai?! surinko didelio skaičiaus vertintojų daugelio kie- 
kių tikimybių skirstinius. Tie skirstiniai parodė didelius ir sistemingus 
nuokrypius nuo tinkamo kalibravimo. Daugumoje tyrimų maždaug 
30 96 uždavinių tikrosios įvertintų kiekių reikšmės mažesnės už X,, arba 
didesnės už X... 

Kitaip sakant, vertintojai renkasi per siaurus pasikliautinuosius in- 
tervalus, rodančius tokį didelį tikrumą, kurio negalima pateisinti jų Ži- 
niomis apie įvertintus kiekius. Šis šališkumas būdingas ir paprastiems 
dalyviams, ir įgudusiems vertintojams, jo nepadeda įveikti nė nustatytos 
vertinimo taisyklės, skatinančios išorinį kalibravimą. Jį, bent jau iš da- 
lies, reikėtų priskirti prisitvirtinimo efektui. 

Pavyzdžiui, parenkant X,, Dow Joneso indekso vidurkiui, natūralu 
pradėti nuo kokio nors vertintojo atlikto geriausio šio indekso įverčio 
ir tikslinti jį didinimo kryptimi. Jei tas tikslinimas (kaip ir dauguma 
kitų) bus nepakankamas, X,„ bus nepakankamai ekstremalus. Panašus 
prisitvirtinimo efektas pasireikš ir parenkant X „, kuris gali būti gautas 
tikslinant geriausią šio indekso įvertį mažinimo kryptimi. Vadinasi, pa- 
sikliautinasis intervalas tarp X,„ ir X,„bus per siauras, o tikimybės skirs- 
tinio kraštutiniai įverčiai per griežti. Šiam aiškinimui paremti galima 
parodyti, kaip subjektyvias tikimybes sistemingai keičia procedūra, ku- 
rioje kieno nors geriausias įvertis nelaikomas atskaitos tašku. 

Subjektyvios tikimybės skirstinius duotajam kiekiui (Dow Joneso 
indekso vidurkiui) galima gauti dviem skirtingais būdais: 1) paprašant 
dalyvio parinkti tokius Dow Joneso indekso dydžius, kurie atitiktų jo 
nurodytus tikimybės skirstinio procentilius; 2) paprašant dalyvio įver- 
tinti tikimybes, kad Dow Joneso indekso tikrasis dydis viršys kai kuriuos 
jo nurodytus dydžius. Tos dvi procedūros formaliai ekvivalentiškos ir 
turėtų parodyti identiškus skirstinius. Tačiau jos rodo, kad tikslinimo 
būdai skiriasi nuo prisitvirtinimo prie atskaitos taško būdų. Pirmojoje 
procedūroje natūralus atskaitos taškas yra kieno nors geriausias kiekio 
įvertis. Kita vertus, antrojoje procedūroje dalyvis gali būti prisitvirtinęs 
prie klausime nurodyto dydžio. Yra ir kita alternatyva - jis gali būti pri- 
sitvirtinęs prie lygių (50:50) šansų, kurie ir bus natūralus atskaitos taškas 
įvertinant tikėtinumą. Bet kokiu atveju antroji procedūra turėtų teikti 
mažiau ekstremalius šansus negu pirmoji procedūra. 

Toms dviem procedūroms palyginti grupei vertintojų buvo pateiktas 
24 kiekių (tokių, kaip atstumas nuo Naujojo Delio iki Pekino skrendant 
lėktuvu) rinkinys; kiekvieną dydį jie įvertino X,„ ar X,„. Kita vertintojų 
grupė gavo pirmosios grupės kiekvieno iš 24 kiekių įverčių vidurkius. 
Tų vertintojų buvo paprašyta įvertinti šansus, kad kiekvienas iš tų dydžių 
viršys atitinkamo kiekio tikrąjį dydį. Jei nebūtų jokio šališkumo, antroji 
grupė turėtų gauti šansus, nustatytus pirmajai grupei, taigi 9:1. Tačiau jei 
prisitvirtinimo pagrindas bus lygūs šansai arba nurodytas dydis, antro- 
sios grupės šansai bus mažiau kraštutiniai, tai yra artimesni santykiui 1:1. 
Ir iš tikrųjų, tos grupės nustatyti vidutiniai visų kiekių dydžių šansai 
buvo 3:1. Abiejų grupių įverčius patikrinus išorinio kalibravimo aspektu 
paaiškėjo, kad pirmosios grupės vertintojai elgėsi per daug ekstrema- 
liai — tai atitiko ankstesnių tyrimų rezultatus. Įvykiai, kurie, pasak jų, 
privalėjo turėti 0,10 tikimybę, iš tikrųjų tokią tikimybę turėjo tik 24 96 
atvejų. Antrosios grupės vertintojai, priešingai, buvo per daug konser- 
vatyvūs. Įvykiai, kuriems jie priskyrė 0,34 dydžio vidutinę tikimybę, iš 
tikrųjų pasitaikydavo tik 25 96 visų atvejų. Šie rezultatai įrodo, kaip kali- 
bravimo laipsnis priklauso nuo išvadų darymo procedūros. 


APTARIMAS 


Šiame straipsnyje buvo nagrinėjamas kognityvinis šališkumas, atsiran- 
dantis taikant vertinamąją euristiką. Tas šališkumas nesusijęs su moty- 
vacijos padariniais, tokiais, kaip svajonių ir tikrovės supainiojimas ar 
vertinimo iškraipymas dėl skatinimo ir nuobaudų. Tiesą sakant, kelių 
iš paminėtų rimtų vertinimo klaidų neišvengta nepaisant to, kad vertin- 
tojai buvo raginami vertinti tiksliai ir kad už teisingus atsakymus jiems 
buvo atlyginama"?. 

Kliovimasis euristika ir šališkumo vyravimas būdingi ne vien tik 
paprastiems žmonėms. Mąstydami intuityviai, šališki ir patyrę tyrinė- 
tojai. Pavyzdžiui, tendencija prognozuoti geriausiai duomenis repre- 
zentuojantį rezultatą nepakankamai atsižvelgiant į apriorinę tikimybę 
pastebėta ir statistikos išmokytų žmonių intuityviuose vertinimuose?. 
Nors turintieji statistikos žinių išvengia elementarių klaidų, tokių, kaip 
lošėjų, jų intuityvūs vertinimai neapsaugoti nuo panašių klaidų spren- 

džiant sudėtingesnes ir ne tokias skaidrias problemas. Nestebina ir tai, 
kad naudingos euristikos - reprezentatyvumo ir prieinamumo - išlieka, 
net jei kartais ir priveda prie prognozavimo ir vertinimo klaidų. Tačiau 
vertas nuostabos tas faktas, kad žmonės iš savo viso gyvenimo patirties 
nesugeba išvesti tokių fundamentinių statistinių taisyklių, kaip regresi- 
ja vidurkio link ar imties dydžio poveikis imties kintamumui. Nors per 
savo gyvenimą visiems tenka susidurti su daugybe atvejų, pagal kuriuos 
būtų galima nustatyti tas taisykles, reta tokių, kurie patys atranda at- 
rankos ir regresijos principus. Statistikos principų iš kasdienės praktikos 
neišmokstama dėl to, kad atitinkami atvejai nėra deramai koduojami. 
Pavyzdžiui, žmonės nepastebi, kad viena po kitos einančios eilutės tekste 
pagal vidutinį žodžių ilgį skiriasi daugiau negu vienas po kito einantys 
puslapiai, nes tiesiog nesidomi vidutiniu žodžių ilgiu atskirose eilutėse 
ar puslapiuose. Taigi žmonės nepastebi imties dydžio ir jos kintamumo 
ryšio, nors aplink juos — gausybė duomenų. 

Tinkamų taisyklių stygiumi paaiškinama ir tai, kodėl žmonės pa- 
prastai nepastebi savųjų tikimybės vertinimų šališkumo. Galbūt žmogus 
ir sužinotų, ar jo vertinimai atlaikytų išorinę patikrą, jeigu vestų griežtą 
apskaitą to, kokią dalį sudaro tikri įvykiai tarp tų, kuriems jis priskyrė 
tokią pačią tikimybę. Tačiau grupuoti įvykius pagal jų tikimybės įverčius 
nėra priimta. O jei grupuoti neįprasta, žmogus negali pastebėti to, kad, 
pavyzdžiui, tik 50 90 prognozių, kurių tikimybę jis įvertino kaip 0,9 ar 
dar didesnę, išsipildė. 

Kognityvinio šališkumo empirinė analizė turi įtakos tikimybių ver- 
tinimui tiek teoriniu, tiek praktiniu požiūriu. Šiuolaikinė sprendimų 
priėmimo teorija? subjektyvia tikimybe laiko skaičiais išreikštą idealaus 
žmogaus nuomonę. 

Kalbant konkrečiau, duotojo įvykio subjektyvi tikimybė nustatoma 
komplektu lažinių, kuriuos toks žmogus būtų pasirengęs priimti. Vidujai 
nuoseklų, arba koherentišką, subjektyvios tikimybės matą individas gali 
nusistatyti tuo atveju, jeigu jo lažinių pasirinkimai tenkina tam tikrus 
principus - teorijos aksiomas. Gauta tikimybė bus subjektyvi ta prasme, 
kad skirtingiems individams leidžiama turėti skirtingas to paties įvykio 
tikimybes. Šio požiūrio didžiausias privalumas yra tas, kad jis pateikia 
griežtą subjektyvią tikimybės interpretaciją, kurią galima taikyti uni- 

kaliems įvykiams, ir įsikomponuoja į racionalių sprendimų priėmimo 
bendrąją teoriją. 

Tačiau reikėtų paminėti, kad nors subjektyvias tikimybes kartais ga- 
lima išvesti iš lažinių preferencijų, paprastai jos nėra gaunamos šitokiu 
būdu. Žmogus lažinasi už komandą A, o ne už komandą B dėl to, kad 
mano, jog komandos A tikimybė laimėti didesnė; jis savo įsitikinimo ne- 
išveda iš savųjų lažinimosi preferencijų. Vadinasi, iš tikrųjų subjektyvios 
tikimybės nulemia lažinių preferencijas, o ne išvedamos iš jų, kaip teigia 
aksiominė racionalių sprendimų teorija??. 

Iš esmės subjektyvi tikimybės prigimtis daugelį tyrinėtojų atvedė 
prie įsitikinimo, kad vidinis nuoseklumas — vienintelis pagrįstas krite- 
rijus, pagal kurį reikėtų vertinti tikimybes. Teorijos požiūriu subjekty- 
vios tikimybės formalios, bet koks vidujai nuoseklus tikimybės vertini- 
mo komplektas ne blogesnis už bet kurį kitą. Šis kriterijus nėra visiškai 
patenkinamas, nes vidujai nuoseklus subjektyvių tikimybių komplektas 
gali būti nesuderinamas su kitais to individo įsitikinimais. Pagalvoki- 
te apie žmogų, kurio visų galimų monetos metimo žaidimo rezultatų 
subjektyvios tikimybės rodys lošėjo klaidą. Kitaip sakant, jo įvertinta 
skaičiaus atvertimo tikimybė konkretaus monetos metimo atveju didės 
augant prieš tai vienas po kito atverstų herbų skaičiui. Tokio žmogaus 
įvertinimai gali būti vidujai nuoseklūs ir todėl priimtini kaip pakanka- 
mos subjektyvios tikimybės pagal formalios teorijos kriterijų. Tačiau tos 
tikimybės nesuderinamos su visuotinai priimtu įsitikinimu, kad moneta 
neturi atminties, todėl negali generuoti nuoseklių priklausomybių. Kad 
nustatytos tikimybės būtų laikomos adekvačiomis ar racionaliomis, vi- 
dinio nuoseklumo nepakanka. Įvertinimai turi derėti su visais individo 
įsitikinimais. Deja, nėra ir negali būti jokios paprastos oficialios proce- 
dūros tikimybės įverčių komplektui suderinti su visa vertintojo įsitikini- 
mų sistema. Nepaisant to, racionaliai mąstantis vertintojas vis tiek sieks 
suderinamumo, nors pasiekti ir įvertinti vidinį nuoseklumą lengviau. 
Konkrečiai, jis pasistengs savuosius tikimybės įverčius suderinti su savo 
žiniomis šia tema, su tikimybės dėsniais ir su savais euristiniais metodais 
bei šališkumu. 

SANTRAUKA 


Šiame straipsnyje aprašytos trys euristikos, taikomos atliekant vertini- 
mus neapibrėžtumo sąlygomis: 1) reprezentatyvumas, paprastai taiko- 
mas paprašius įvertinti tikimybę, kad objektas ar įvykis A priklauso kla- 
sei ar procesui B; 2) atvejų ar scenarijų prieinamumas, dažnai taikomas 
paprašius įvertinti kokios nors klasės dažnį ar kokio nors konkretaus 
įvykio tikėtinumą; 3) prisitvirtinimo patikslinimas, paprastai taikomas 
atliekant skaitmenines prognozes, kai prieinami relevantiški dydžiai. Šie 
euristiniai metodai labai ekonomiški ir dažniausiai efektyvūs, tačiau jie 
veda prie sisteminių ir numatomų klaidų. Gilinantis į šiuos euristinius 
metodus ir su jais susijusias klaidas galima pagerinti vertinimų ir spren- 
dimų kokybę neapibrėžtumo sąlygomis. 


B PRIEDAS 


Pasirinkimai, vertės ir formuluotės* 


Daniel Kahneman, Amos Tversky 


SANTRAUKA. Svarstome pasirinkimo rizikinguose ir nerizikinguose 
kontekstuose kognityvinius ir psichofizinius veiksnius. Vertės psichofizi- 
ka skatina vengti rizikos naudos srityje ir siekti rizikos nuostolių srityje. 
Šanso psichofizika skatina perdėtą garantuotų dalykų ir netikėtinų įvy- 
kių sureikšminimą, palyginti su vidutinio tikėtinumo įvykiais. Sprendimų 
priėmimo problemas galima aprašyti arba suformuluoti daugeliu būdų, 
lemiančių preferencijų įvairovę, prieštaraujančią nekintamam raciona- 
laus pasirinkimo kriterijui. Mintinių sąskaitų tvarkymo procesas, vyks- 
tantis žmonėms apdorojant transakcijų (prekybos operacijų) rezultatus, 
paaiškina kai kurias vartotojų elgesio anomalijas. Be kita ko, kokio nors 
pasirinkimo priimtinumas gali priklausyti nuo to, kaip vertinamas neigia- 
mas rezultatas - kaip išlaidos ar kaip negrįžtami nuostoliai. Aptariamas 
sprendimo verčių ir patiriamų verčių santykis. 


Priiminėti sprendimus — tarytum kalbėti proza: žmonės, suvokdami 
ar nesuvokdami, tą daro visą laiką. Todėl vargu ar reikia stebėtis, kad 
sprendimų priėmimo temą nagrinėja daug disciplinų, pradedant mate- 
matika ir statistika, baigiant ekonomika, politikos mokslais, sociologija 
ir psichologija. Sprendimų priėmimo tyrimas iškelia ir norminamąją bei 
deskriptyvinę (aprašomąją) analizes. Norminamoji analizė susijusi su 
racionalumo kilme ir sprendimų priėmimo logika. 

* Šis straipsnis parengtas pagal kalbą, pasakytą Žymaus mokslinio indėlio apdo- 

vanojimo įteikimo proga Amerikos psichologų asociacijos susirinkime 1983 metų 


rugpjūčio mėnesį. Darbą parėmė JAV jūrinių tyrimų valdybos dotacija NR 197-058. 
Šis straipsnis pirmą kartą paskelbtas žurnale American Psychologist, t. 34, 1984. 

Deskriptyvinė analizė, priešingai, nagrinėja žmonių įsitikinimus ir 
preferencijas - tokius, kokie jie yra, o ne kokie turėtų būti. Įtampa tarp 
norminimo ir aprašymo sumetimų būdinga daugeliui vertinimo ir pasi- 
rinkimo tyrimų. 

Nagrinėjant sprendimų priėmimo procesą paprastai išskiriami rizi- 
kingi ir nerizikingi pasirinkimai. Sprendimo rizikos sąlygomis paradi- 
gminis pavyzdys — lošimo, teikiančio apibrėžtos tikimybės piniginius 
rezultatus, priimtinumas. Tipiškas nerizikingas sprendimas - sandorio, 
kuriame prekė ar paslauga keičiama į pinigus ar darbą, priimtinumas. 
Pirmoje šio straipsnio dalyje analizuojame kognityvinius ir psichofizi- 
nius veiksnius, nulemiančius rizikingų perspektyvų vertę. Antroje daly- 
je tą analizę praplečiame - įtraukiame į ją ir transakcijas bei sandorius. 


RIZIKINGAS PASIRINKIMAS 


Rizikingi pasirinkimai - pasiimti ar nepasiimti skėtį, pradėti ar nepra- 
dėti karą - daromi iš anksto nežinant jų pasekmių. Tokių veiksmų pa- 
sekmės priklauso nuo neapibrėžtų įvykių (kokie bus orai ar ką nuspręs 
priešininkas), todėl kokio nors veiksmo pasirinkimą galima įsivaizduoti 
kaip sutikimą lošti tokį lošimą, kurio rezultatai ir jų tikimybės gali būti 
įvairios. Todėl natūralu sutelkti sprendimų priėmimo rizikos sąlygomis 
tyrimus į pasirinkimus paprastuose lošimuose su piniginiais laimėjimais 
ir tiksliai apibrėžtomis jų tikimybėmis, viliantis, kad tos paprastos už- 
duotys atskleis pagrindinius požiūrius į rizikas ir vertes. 

Trumpai aprašysime požiūrį į riziką, kuris daugelį hipotezių pasisko- 
lino iš psichofizinės reakcijų į pinigus ir tikimybę analizės. Sprendimų 
priėmimo psichofizinio būdo analizės ištakos sietinos su 1738 metais pa- 
skelbta įžymia Danielio Bernoulli apybraiža (Bernoulli, 1954), kurioje jis 
pabandė paaiškinti, kodėl žmonės apskritai vengia rizikuoti ir kodėl di- 
dėjant turtui rizikos vengiama tolydžio mažiau. Rizikos vengimui ir Ber- 
noulli analizei atskleisti apsvarstykite, ką rinktumėtės: ar perspektyvą, 
siūlančią 85 96 tikimybę išlošti 1 ooo dolerių (su 15 90 tikimybe neišlošti 
nieko), ar alternatyvą garantuotai gauti 800 dolerių. Didžioji dauguma 
žmonių mieliau renkasi garantuotą sumą, nors išlošti galima daugiau. 
Lošiant iš pinigų tikimybė išlošti yra svertinis vidurkis, gaunamas visus 

galimus rezultatus įvertinus pagal jų tikimybę. Šiame pavyzdyje galima 
tikėtis išlošti 0,85 X 1 000 + 0,15 X o = 850 dolerių, taigi daugiau už garan- 
tuotą 800 dolerių sumą. Teikti pirmenybę garantuotai sumai — rizikos 
vengimo pavyzdys. Apskritai, pirmenybės teikimas garantuotai sumai, 
o ne lošimui su galimybe išlošti didesnę ar tokią pat sumą, vadinamas 
rizikos vengimu, o garantuotos sumos atmetimas renkantis lošimą su ga- 
limybe netekti mažesnės ar tokios pat sumos, vadinamas rizikos siekiu. 
Bernoulli manė, kad žmonės perspektyvas vertina ne pagal savo pi- 
niginių rezultatų lūkesčius, o veikiau pagal tų laukiamų rezultatų sub- 
jektyvią vertę. Lošimo rezultato subjektyvi vertė - taip pat svertinis vi- 
durkis, tik dabar tai subjektyvi vertė kiekvieno rezultato, įvertinto pagal 
jo tikimybę. Rizikos vengimui tos sistemos rėmuose paaiškinti Bernoulli 
pasiūlė mintį, kad subjektyvi vertė, arba nauda, yra įgaubta pinigų funk- 
cinė kreivė. Tokioje funkcinėje kreivėje skirtumas, pavyzdžiui, tarp 
200 dolerių ir 100 dolerių naudų didesnis už skirtumą tarp 1 200 dole- 
rių ir 1 100 dolerių naudų. Iš kreivės įgaubos darytina išvada, kad su- 
bjektyvi vertė, siejama su 800 dolerių nauda, sudaro daugiau negu 80 96 
1 000 dolerių naudos vertės. Vadinasi, dėl naudos funkcinės kreivės įgau- 
bos atsiranda rizikos vengimas - preferencija teikiama ne garantuotai 
800 dolerių sumai, bet 80 90 tikimybei išlošti 1 000 dolerių, nors tos dvi 
perspektyvos susijusios su vienodais piniginiais lūkesčiais. 
Analizuojamų sprendimų rezultatus įprasta apibūdinti viso turto 
kontekste. Pavyzdžiui, pasiūlymas lažintis iš 20 dolerių, kaip kris mesta 
moneta, pateikiamas kaip pasirinkimas tarp individo dabartinio turto 
W ir vienodos tikimybės, kad tas turtas padidės 20 dolerių (W + 20) ar 
sumažės 20 dolerių (W - 20). Toks pateikimas psichologiniu požiūriu 
atrodo nerealistinis: žmonės apie santykinai mažus rezultatus papras- 
tai galvoja ne viso savo turto kontekste, o veikiau įgijimo, netekties ir 
neutralių rezultatų kontekste (status guo palaikymas). Jei subjektyvios 
vertės tikrieji nešliai — veikiau turto pokyčiai, negu galutinė turto vertė, 
kaip mes siūlome, tai rezultatų psichofizinė analizė turėtų būti taikoma 
veikiau naudai ir nuostoliams, negu bendram turtui. Ši prielaida atlieka 
svarbiausią vaidmenį nagrinėjant rizikingus pasirinkimus (pavadinome 
ją perspektyvos teorija) (Kahneman and Tversky, 1979). Introspekcija ir psi- 
chofiziniai matavimai skatina manyti, kad subjektyvi vertė yra naudos 

dydžio funkcija, vaizduojama įgaubta kreive. Toks pat apibendrinimas 
tinka ir nuostoliams. Subjektyvios vertės skirtumas tarp 200 dolerių ir 
100 dolerių netekties atrodo didesnis už skirtumą tarp 1 200 dolerių ir 
1 100 dolerių netekties. Sujungę naudos ir nuostolių funkcines kreives 
gauname S raidės pavidalo funkcinę kreivę, panašią į pavaizduotą 1 pav. 


VERTĖ 


NUOSTOLIAI NAUDOS 


1 pav. Hipotetinė vertės funkcijos kreivė 


1 pav. pavaizduota vertės funkcija yra: a) daugiau priklausoma nuo nau- 
dos ir nuostolių negu nuo viso turto; b) įgaubta naudos srityje ir išgaubta 
nuostolių srityje; c) žymiai statesnė nuostolių negu naudos srityje. Pas- 
taroji savybė, kurią pavadinome nuostolių vengimu, išreiškia intuityvią 
nuomonę, kad X dolerių netekties nepatrauklumas pranoksta X dolerių 
gavimo patrauklumą. Nuostolių vengimas paaiškina žmonių nenorą la- 
žintis, kaip kris mesta moneta, kai abi galimybės vienodai tikėtinos, nes 
galimo išlošimo patrauklumo toli gražu nepakanka galimo pralošimo 
sukeltam nusivylimui kompensuoti. Pavyzdžiui, dauguma respondentų 
paskutinio kurso studentų imtyje atsisakė lažintis iš 10 dolerių, kaip kris 
mesta moneta, jei buvo galima išlošti mažiau kaip 30 dolerių. 

Rizikos vengimo prielaida turėjo svarbią reikšmę ekonomikos teori- 
jai. Tačiau lygiai taip pat, kaip naudos dydį vaizduojančios kreivės įgauba 
skatina rizikos vengimą, taip ir nuostolių dydį vaizduojančios kreivės iš- 
gauba skatina rizikos siekį. Tiesą sakant, siekti rizikos nuostolių srityje — 
teisinga reakcija, ypač kai nuostoliai dideli. Pavyzdžiui, įsivaizduokime 
situaciją, kai individas priverstas rinktis tarp lošimo su 85 90 tikimybe 
netekti 1 ooo dolerių (ir 15 90 tikimybe išvengti bet kokios netekties) 
ir garantuotos 800 dolerių netekties. Didžioji dauguma tokiu atveju ren- 

kasi lošimą, o ne garantuotą netektį. Tai — rizikos siekio pasirinkimas, 
nes lošimas reiškia 850 dolerių netekties statistinę tikimybę, t. y. prarasti 
daugiau nei 800 dolerių nelošiant. Rizikos siekį nuostolių srityje patvirti- 
no keletas tyrinėtojų (Eishburn and Kochenberger, 1979; Hershey and Shoemaker, 
1980; Payne, Laughhunn, and Crum, 1980; Slovic, Fischhoft, and Lichtenstein, 1982). 
Šis siekis buvo pastebėtas ir tais atvejais, kai rezultatai buvo reiškiami ne 
pinigais, o skausmo jutimo valandomis (Eraker and Sox, 1981) ar gyvybių 
netektimis (Fischhoff, 1983; Tversky, 1977; Tversky and Kahneman, 1981). Ar tei- 
singa vengti rizikos naudos srityje ir siekti jos nuostolių srityje? Šios pre- 
ferencijos gerai dera su patraukliomis naudos ir nuostolių subjektyvios 
vertės nuojautomis; galima daryti prielaidą, kad žmonės turėtų remtis 
savo pačių vertybėmis. Tačiau pamatysime, jog S pavidalo funkcinė krei- 
vė veda prie normos požiūriu nepriimtinų išvadų. 

Kad išsiaiškintume normos problemą, nuo psichologijos pereina- 
me prie sprendimų priėmimo teorijos. Galima sakyti, kad šiuolaikinė 
sprendimų priėmimo teorija prasidėjo nuo von Neumanno ir Morgens- 
terno novatoriško darbo (1947), pasiūliusio kelis kokybinius principus, 
arba aksiomas, kurios turėtų valdyti racionalaus sprendimų priėmėjo 
preferencijas. Tarp šių aksiomų yra tranzityvumas (jei A teikiama pir- 
menybė prieš B ir jei B teikiama pirmenybė prieš C, tai A teikiama pir- 
menybė prieš C) ir substitucija (sukeitimas) (jei A teikiama pirmenybė 
prieš B, tai pirmenybė teikiama vienodiems šansams gauti A arba C, 
o ne vienodiems šansams gauti B arba C), taip pat kitos, labiau techni- 
nio pobūdžio, sąlygos. Apie norminamąjį ir aprašomąjį racionalaus pa- 
sirinkimo aksiomų statusus buvo plačiai diskutuojama. Tiesą sakant, 
yra įtikinamų įrodymų, kad žmonės ne visada paklūsta sukeitimo aksio- 
mai, ir esama rimtų nesutarimų dėl šios aksiomos norminių privalumų 
(žr., pavyzdžiui, Allais and Hagen, 1979). Tačiau visose racionalaus pasirinki- 
mo analizėse laikomasi dviejų principų - dominavimo ir invariantišku- 
mo. Dominavimo principas reikalauja pripažinti, kad jei A perspektyva 
visais atžvilgiais neblogesnė už B perspektyvą ir bent vienu atžvilgiu už ją 
geresnė, tai A turėtų būti teikiama pirmenybė prieš B. Invariantiškumas 
reikalauja, kad preferencijų eilės tvarka tarp perspektyvų turėtų nepri- 
klausyti nuo jų aprašymo būdo. Pavyzdžiui, du pasirinkimo problemos 
variantai laikomi ekvivalentiškais, jei parodyti kartu jie paskatina tokias 

pat preferencijas, kaip ir parodyti atskirai, po vieną. Dabar įrodysime, 
kad invariantiškumo reikalavimas, iš pažiūros elementarus ir nepavojin- 
gas, iš esmės negali būti patenkintas. 


REZULTATŲ FORMULAVIMAS (RĖMINIMAS) 


Rizikingos perspektyvos apibūdinamos jų galimais rezultatais ir tų re- 
zultatų tikimybėmis. Tačiau tą patį pasirinkimą galima formuluoti, arba 
aprašyti, skirtingais būdais (Tversky and Kahneman, 1981). Pavyzdžiui, loši- 
mo galimus rezultatus galima formuluoti kaip naudas ir nuostolius, pa- 
lyginti su status guo, arba kaip naują turto dydį pradinio turto atžvilgiu. 
Invariantiškumas reikalauja, kad tokie rezultatų aprašymų pakeitimai 
nepaveiktų preferencijų sekos. Žemiau pateikta užduočių pora rodo šio 
reikalavimo pažeidimą. Bendras respondentų skaičius kiekvienos už- 
duoties atveju pažymėtas raide N, o kiekvieną variantą pasirinkusiųjų 
skaičius nurodytas skliaustuose. 
1 problema (N = 152). Įsivaizduokite, kad Jungtinės Valstijos rengiasi protrūkiui 
neįprastos azijinės ligos, nuo kurios, kaip manoma, gali mirti 600 žmonių. Buvo 
pasiūlytos dvi alternatyvios programos, kaip kovoti su šia liga. Sakykim, tikslūs 
moksliniai šių programų pasekmių įverčiai yra tokie: 
Jei bus priimta programa A, bus išgelbėta 200 gyvybių (72 4). 
Jei bus priimta programa B, yra 1/3 tikimybė, kad bus išgelbėta 600 gyvybių, 
ir 2/3 tikimybė, kad nepavyks išgelbėti nė vienos gyvybės (28 96). 
Kuriai iš tų dviejų programų teiktumėte pirmenybę? 


Pirmosios problemos formuluotėje atskaitos tašku laikoma tokia padėtis, 
kai ligai leidžiama pasiglemžti 600 gyvybių. Šios programos rezultatai ap- 
ima atskaitos tašką ir dvi galimas naudas, matuojamas išgelbėtų gyvybių 
skaičiumi. Kaip ir reikėjo tikėtis, pirmenybė teikiama rizikos vengimui: 
aiški respondentų dauguma teikia pirmenybę garantuotam 200 gyvybių 
išgelbėjimui, o ne lošimui, siūlančiam 1/3 tikimybę išgelbėti 600 gyvybių. 
O dabar apsvarstykime kitą problemą, kurioje ta pati istorija papildyta 
kitokiu su tomis programomis susijusių perspektyvų aprašymu: 
2 problema (N = 155). 
Jei bus priimta C programa, mirs 400 žmonių (22 96). 


Jei bus priimta D programa, yra 1/3 tikimybė, jog nemirs niekas, ir 2/3 tiki- 
mybė, kad mirs 600 žmonių (78 96). 

Lengva patikrinti, kad 2-0s problemos atveju pasirinkimų C ir D 
praktiškai neįmanoma atskirti nuo pasirinkimų A ir B 1-o0s problemos 
atveju. Tačiau antrasis variantas remiasi tokiu atskaitos tašku, kai nuo 
tos ligos nemiršta niekas. Geriausias rezultatas - išlaikyti tokią padėtį, 
ojo alternatyvos - nuostoliai, matuojami nuo tos ligos mirsiančių žmo- 
nių skaičiumi. Tikimasi, kad žmonės, vertinantys pasirinkimus tokiomis 
kategorijomis, rinksis rizikos siekio variantą - lošimą (D pasirinkimas), 
o ne garantuotą 400 gyvybių netektį. Ir iš tikrųjų, siekiančiųjų rizikos 
pagal antrąjį šios problemos variantą daugiau, negu jos vengiančiųjų pa- 
gal pirmąjį variantą. 

Invariantiškumo nesėkmės skvarbios ir stiprios. Jos paplitusios ir 
tarp kvalifikuotų, ir tarp diletantiškų respondentų, jos neišnyksta net 
tada, kai tie patys respondentai per kelias minutes atsako į abu klausi- 
mus. Pamatę prieštaringus savo atsakymus, respondentai suglumsta. Net 
dar kartą perskaitę tų problemų aprašymus, jie ir toliau linkę vengti rizi- 
kos pagal „prarastų gyvybių“ variantą. Pagal abu variantus jie lygiai taip 
pat nori paklusti invariantiškumui ir pateikti nuoseklius atsakymus. Dėl 
jų užsispyrimo formulavimo padariniai panašesni į suvokimo iliuzijas 
negu į apskaičiavimo klaidas. 

Toliau pateikta problemų pora atskleidžia preferencijas, pažeidžian- 
čias racionalaus pasirinkimo dominavimo reikalavimą: 

3 problema (N = 86). Rinkitės: 


E. 25 44 tikimybę išlošti 240 dolerių ir 75 96 tikimybę netekti 760 dolerių (0 96). 
F. 2596tikimybę išlošti 250 dolerių ir 75 46 tikimybę netekti 750 dolerių (100 94). 


Lengva suprasti, kad F dominuoja E atžvilgiu. Tai patvirtino ir visų res- 
pondentų pasirinkimai. 


4 problema (N = 150). Įsivaizduokite, kad susidūrėte su tokia vienu metu prii- 
mamų sprendimų pora: pirma išnagrinėkite abu sprendimus, po to nurodykite, 
kuriam iš jų teikiate pirmenybę. 


I užduotis. Rinkitės: 
A. Garantuota 240 dolerių suma (84 44). 
B. 25 44 tikimybė gauti 1 000 dolerių ir 75 44 tikimybė negauti nieko (16 96). 


II užduotis. Rinkitės: 
C. Garantuota 750 dolerių netektis (13 44). 
D. 75 4 tikimybė netekti 1 000 dolerių ir 25 96 tikimybė neprarasti nieko (87 96). 

Kaip ir tikėtasi pagal ankstesnės analizės rezultatus, didžioji daugu- 
ma vertintojų rinkosi rizikos vengimą ir garantuotą sumą, o ne lošimą 
su teigiamu rezultatu pirmojoje užduotyje, dar daugiau - rizikos siekį 
ir lošimą, o ne garantuotą netektį antrojoje užduotyje. 73 90 responden- 
tų pasirinko A ir D, tik 3 90 B ir C. Ta pati rezultatų struktūra buvo ir 
modifikuotame šios problemos variante su mažesnėmis sumomis; jame 
paskutinio kurso studentai rinkosi lošimus, kuriuos buvo pasirengę lošti 
iš tikrųjų. 

Vertintojai dvi 4-0s problemos užduotis nagrinėjo vienu metu, todėl 
teikė pirmenybę A ir D prieš B ir C. Tačiau atmestoji pora dominavo 
poros, kuriai buvo teikiama pirmenybė, atžvilgiu. Garantuotą 240 gau- 
namų dolerių sumą (pasirinkimas A) pridėję prie pasirinkimo D, gau- 
sime 25 96 tikimybę išlošti 240 dolerių ir 75 96 tikimybę netekti 760 do- 
lerių. Kaip tik toks ir yra 3-ios problemos pasirinkimas E. Panašiai ir 
garantuotą 750 dolerių netektį (pasirinkimas C) pridėję prie pasirinkimo 
B gausime 25 96 tikimybę išlošti 250 dolerių ir 75 96 tikimybę netekti 
750 dolerių. Kaip tik toks yra 3-ios problemos pasirinkimas F. Taigi vienu 
metu priimamų sprendimų komplekte jautrumas formuluotei ir S raidės 
pavidalo vertės funkcinė kreivė sąlygoja dominavimo pažeidimą. 

Šių rezultatų moralas kelia nerimą: invariantiškumas norminiu 
požiūriu privalomas, nuojautos požiūriu įtikinamas, bet psichologiniu 
požiūriu neįmanomas. Tiesą sakant, įsivaizduojame tik du būdus inva- 
riantiškumui užtikrinti. Pirmasis — taikyti procedūrą, kuri bet kokios 
problemos ekvivalentiškiems variantams suteiks vienodą kanoninį 
pavidalą. Tai argumentas, paremiantis įprastą studijuojantiems verslą 
adresuotą perspėjimą, kad kiekvieną sprendimo problemą geriau nagri- 
nėti viso turto, o ne naudos ir nuostolių kontekste (Schlaifer, 1959). Toks 
pavidalas leistų išvengti invariantiškumo pažeidimų, pailiustruotų ką 
tik pateiktomis užduotimis, tačiau tokį patarimą lengviau duoti, negu jo 
laikytis. Jei tik negresia visiškas žlugimas, kur kas natūraliau finansinius 
rezultatus traktuoti kaip naudą ir nuostolį, o ne kaip turto dydį. Be to, 
norint sukurti rizikingų perspektyvų kanoninį pavidalą, reikia sujung- 
ti visus vienu metu priimamų sprendimų rezultatus (pavyzdžiui, kaip 
4-oje problemoje); tai pranoksta intuityvaus apskaičiavimo gebėjimus 
net paprastų problemų atveju. Suteikti kanoninį pavidalą dar sunkiau 

kituose kontekstuose, tokiuose, kaip saugumas, sveikata ar gyvenimo 
kokybė. Kaip reikėtų patarti žmonėms įvertinti sveikatos apsaugos po- 
litiką (pavyzdžiui, pagal 1-ąją ir 2-ąją problemas) - bendro mirštamu- 
mo, mirštamumo nuo ligų ar mirčių, susijusių su konkrečia tiriama liga, 
kontekste? 

Kitas požiūris, galintis užtikrinti invariantiškumą — vertinti pasi- 
rinkimus veikiau jų statistinių (lūkesčių), negu psichologinių pasekmių 
kontekste. Statistinis lūkesčių kriterijus žmonių gyvenimo kontekste 
turi šiek tiek patrauklumo, bet aiškiai nepakankamas finansiniams pa- 
sirinkimams (visi tą pripažįsta, bent jau nuo Bernoulli laikų) ir visiškai 
nepritaikytas rezultatams, neturintiems kokio nors objektyvaus mato. 
Darome išvadą, kad formulavimo invariantiškumas sunkiai pasiekiamas 
ir kad įsitikinimas kokio nors konkretaus pasirinkimo teisingumu nega- 
rantuoja, jog pasirinkimas bus toks pat ir pagal kitokią formuluotę. To- 
dėl preferencijų tvirtumą patartina patikrinti sąmoningais mėginimais 
sprendimo problemą formuluoti ne vienu, o keliais būdais (Fischhoff, Slo- 


vic, and Lichtenstein, 1980). 


ŠANSO PSICHOFIZIKA 


Mūsų aptarimas lig šiol nenukrypo nuo Bernoulli lūkesčių taisyklės, pa- 
gal kurią kokios nors neapibrėžtos perspektyvos vertė ar nauda gaunama 
sudėjus visų galimų rezultatų naudas, įvertintas pagal jų tikimybes. Kad 
patikrintume tą prielaidą, iš pradžių grįžkime prie psichofizinių nuojau- 
tų. Status guo dydį laikydami nuliu, įsivaizduokite dovaną grynaisiais, 
pavyzdžiui, 300 dolerių, ir tą sumą laikykite vienetu. Dabar įsivaizduoki- 
te, kad gavote tik loterijos, kurioje vienintelis laimėjimas yra 300 dolerių, 
bilietą. Ar bilieto vertė kinta kaip tikimybės gauti laimėjimą funkcija? 
Be paties lošimo naudos, tokios perspektyvos vertė turi kisti nuo nulio 
(kai tikimybė išlošti lygi nuliui) iki vieneto (kai 300 dolerių laimėjimas 
garantuotas). 

Nuojauta sako, kad bilieto vertė nėra išlošimo tikimybės linijinė 
funkcija, kaip turėtų būti pagal lūkesčių taisyklę. Pavyzdžiui, atrodo, 
kad tikimybės padidėjimo nuo o 96 iki 5 96 poveikis turi būti didesnis 
negu padidėjimo nuo 95 96 iki 100 96. Tokie samprotavimai skatina 

mintį apie kategorijų ribų efektą: perėjimas nuo negalimumo prie ga- 
limumo ar nuo galimumo prie tikrumo reikšmingesnis negu toks pat 
pokytis skalės viduryje. Šią hipotezę atspindi 2-ame paveikslėlyje pa- 
vaizduota kreivė, kokiam nors įvykiui priskiriamą svorį rodanti kaip jo 
skaičiais išreikštos tikimybės funkciją. Pats ryškiausias 2 pav. ypatumas 
yra tas, kad sprendimų svoriai yra regresyvūs jų tikimybių atžvilgiu. Iš- 
skyrus kreivės dalis, esančias netoli galų, tikimybės išlošti padidėjimas 
0,05 padidina perspektyvos išlošti vertę mažiau kaip 5 96 laimėjimo ver- 
tės. Toliau panagrinėsime šių psichofizinių hipotezių reikšmę preferenci- 
joms renkantis rizikos sąlygomis. 


1.0 


SPRENDIMO SVORIS: Tt(p) 


0 0.5 1.0 
NUSTATYTA TIKIMYBĖ: p 


2 pav. Hipotetinė funkcinė sprendimo svorio kreivė 


2-ame paveikslėlyje sprendimo svoris beveik visame diapazone mažesnis 
užatitinkamas tikimybes. Nepakankamas vidutinių ir didelių tikimybių 
vertinimas garantuotų sumų atžvilgiu prisideda prie rizikos vengimo 
naudos srityje, sumažindamas teigiamų lošimų patrauklumą. 

Tas pats efektas prisideda prie rizikos siekio nuostolių srityje, suma- 
žindamas neigiamų lošimų nepatrauklumą. Tačiau mažos tikimybės per 
daug sureikšminamos, o labai mažos tikimybės ypač sureikšminamos 
arba visiškai ignoruojamos, dėl to sprendimų svoris šioje srityje labai 

nestabilus. Perdėtas mažų tikimybių sureikšminimas aprašytąjį modelį 
apverčia aukštyn kojomis: padidina rizikingų mėginimų vertę ir mažai 
tikėtinų didelių nuostolių vengtinumą. Todėl žmonės, susidūrę su ma- 
žai tikėtina nauda, dažnai siekia rizikos, o susidūrę su mažai tikėtinais 
nuostoliais jos vengia. Taigi sprendimų svarumas prisideda prie loterijos 
bilietų ir prie draudimo polisų patrauklumo. 
Sprendimų svorio nelinijiškumas neišvengiamai veda prie invarian- 
tiškumo pažeidimų; tą rodo toliau pateikta problemų pora. 
5 problema (N = 85). Apsvarstykite tokį dviejų etapų lošimą. Pirmajame etape 
yra 75 96 tikimybė nieko neišlošti ir 25 96 tikimybė pereiti į antrąjį etapą. Perėję į 
antrąjį etapą turėsite rinktis vieną iš šių variantų: 
A. Garantuotą 30 dolerių išlošimą (74 4). 
B. 80 4 tikimybę išlošti 45 dolerius (26 96). 
Privalote pasirinkti iki lošimo pradžios, t. y. kol dar nežinomas pirmojo etapo 
rezultatas. Nurodykite pasirinkimą, kuriam teikiate pirmenybę. 


6 problema (N = 81). Kuriam iš šių pasirinkimų teikiate pirmenybę? 
C. 25 46 tikimybė išlošti 30 dolerių (42 96). 
D. 20 46 tikimybė išlošti 45 dolerius (58 96). 


5-0ji problema teikia tik vieną šansą iš keturių pereiti į antrąjį etapą, to- 
dėl perspektyva A siūlo 0,25 tikimybę išlošti 30 dolerių, o perspektyva 
B - 0,25 x 0,80 = 0,2 tikimybę išlošti 45 dolerius. Taigi įvertintos tiki- 
mybių ir rezultatų kategorijomis, 5 ir 6 problemos yra tapačios. Tačiau 
šiuose dviejuose variantuose preferencijos nevienodos: spręsdama 5-ąją 
problemą didžioji dauguma teikia pirmenybę didesnei tikimybei išlošti 
mažesnę sumą, o spręsdami 6-ąją problemą daugelis renkasi kitą kelią. 
Šis invariantiškumo pažeidimas patvirtintas situacijose su realiais ir hi- 
potetiniais piniginiais atlygiais (rezultatai gauti su realiais pinigais), su 
rezultatais, išreikštais žmonių gyvybėmis, ir su nenuosekliu atsitiktinio 
proceso vaizdiniu. 

Invariantiškumo nesėkmę mes priskiriame dviejų veiksnių - tikimy- 
bių formulavimo ir sprendimų svorio nelinijiškumo - sąveikai. Kalbant 
konkrečiau, teigiame, kad spręsdami 5-ąją problemą žmonės ignoruoja 
pirmąjį etapą, duodantį tą patį rezultatą nepriklausomai nuo sprendi- 
mo, ir nukreipia savo dėmesį į tai, kas vyksta pasiekus antrąjį šio lošimo 
etapą. Tokiu atveju jie neabejotinai susiduria su garantuotu išlošimu pa- 
sirinkę variantą A ir su 80 96 tikimybe išlošti atidavę pirmenybę lošimui. 

Iš tikrųjų žmonių pasirinkimai nuosekliame variante, galima sakyti, 
tapatūs pasirinkimams tarp garantuotos 30 dolerių sumos ir 80 96 tiki- 
mybės išlošti 45 dolerius. Garantuota suma per daug sureikšminama, 
palyginti su vidutinio ir didelio tikėtinumo įvykiais (žr. 2 pav.), todėl 
pasirinkimas, žadantis 30 dolerių laimėjimą, nuosekliame variante pa- 
trauklesnis. Mes šį reiškinį vadiname apgaulingo tikrumo efektu, nes 
tariamas įvykis traktuojamas kaip tikras, neabejotinas. 

Su tuo glaudžiai susijusį reiškinį galima pademonstruoti mažų tiki- 
mybių srityje. Tarkim, negalite apsispręsti, įsigyti ar ne draudimą nuo 
žemės drebėjimo, nes jo įmoka gana didelė. Jums dvejojant, draugiškai 
nusiteikęs draudimo agentas pasiūlo tokią alternatyvą: „Už pusę įprasto 
dydžio įmokos galite užsitikrinti visišką nuostolių kompensavimą, jei že- 
mės drebėjimas įvyks nelyginę mėnesio dieną. Tai geras sandoris, nes už 
pusę kainos būsite apdraustas daugiau kaip pusę dienų.“ Kodėl dauguma 
žmonių tokį tikimybinį draudimą laiko aiškiai nepatraukliu? Atsakymą 
galima rasti 2 pav. Pradedant nuo bet kurios mažų tikimybių srities vie- 
tos, tikimybės sumažėjimo nuo p iki p/2 poveikis sprendimo svoriui Žy- 
miai mažesnis negu sumažėjimo nuo p/2 iki o poveikis. Vadinasi, rizikos 
sumažinimas perpus nėra vertas pusės draudimo įmokos. 

Tikimybinio draudimo vengimas reikšmingas dėl trijų priežasčių. 
Pirma, jis pakerta klasikinį draudimo paaiškinimą įgaubtos naudos 
funkcinės kreivės kategorijomis. Pagal laukiamos naudos teoriją tikimy- 
biniam draudimui tikrai turėtų būti teikiama pirmenybė prieš normalų 
draudimą, jei pastarasis tik priimtinas (Kahneman and Tversky, 1979). Antra, 
tikimybinis draudimas turi daug apsauginių veiksmų formų - tai teisė 
į sveikatos patikrinimą, naujų padangų įsigijimas arba signalizacijos 
nuo įsilaužimo įvedimas. Tokie veiksmai paprastai sumažina kokio nors 
pavojaus tikimybę, bet jo nepanaikina. Trečia, draudimo priimtinumu 
galima manipuliuoti formuluojant netikėtumų apibūdinimus. Pavyz- 
džiui, draudimo polisą, užtikrinantį draudimą nuo gaisro, bet ne nuo 
potvynio, galima įvertinti kaip visišką apsaugą nuo konkretaus pavojaus 
(pavyzdžiui, gaisro) arba kaip visos nuosavybės praradimo tikimybės 
sumažinimą. 2 pav. verčia manyti, kad žmonės per mažai vertina kokio 
nors pavojaus tikimybės sumažinimą, palyginti su visišku jo pašalinimu. 
Taigi draudimas turėtų atrodyti patrauklesnis, jei formuluotės teigtų 

apie galimybę išvengti pavojaus, o ne jį sumažinti. Iš tikrųjų, Slovicas, 
Fischhoffas ir Lichtenstein (1982) pateikė įrodymų, kad hipotetinė vakci- 
na, sumažinanti užsikrėtimo kokia nors liga tikimybę nuo 20 96 iki 10 90, 
mažiau patraukli apibūdinta kaip efektyvi puse atvejų, negu pristatyta 
kaip visiškai efektyvi prieš vieną ar dvi skirtingas ir vienodai tikėtinas 
viruso padermes, sukeliančias tokius pat simptomus. 


FORMULAVIMO PADARINIAI 


Lig šiol formulavimą aptarinėjome kaip priemonę invariantiškumo ne- 
sėkmei atskleisti. Dabar nukreipsime dėmesį į procesus, valdančius re- 
zultatų ir įvykių formulavimą. Sveikatos apsaugos problema iliustruoja 
formulavimo poveikį, kai formuluotėje frazę „išgelbėta gyvybių“ pakei- 
tus fraze „netekta gyvybių“ ryškiai pasikeitė preferencija - rizikos vengi- 
mą pakeitė rizikos siekis. Matyt, vertintojai rezultatų aprašymus priėmė 
tokius, kokie jie pateikti klausime, ir rezultatus įvertino kaip naudas ar 
nuostolius. Dar vienas formulavimo padarinys aprašytas kitame straips- 
nyje (McNeil, Pauker, Sox, and Tversky, 1982). Autoriai nustatė, kad gydyto- 
jų ir pacientų preferencijos plaučių vėžio hipotetinio gydymo klausimu 
smarkiai skyrėsi galimus to gydymo rezultatus išreiškus mirštamumo 
arba išgyvenimo kategorijomis. Chirurginis įsikišimas, ne taip kaip 
spindulinis gydymas, kelia pavojų, kad pacientas mirs operacijos metu. 
Dėl to gydymo rezultatų statistinius duomenis pateikus mirštamumo, o 
ne išgyvenimo kategorijomis chirurginis įsikišimas atrodė mažiau pa- 
trauklus. 

Gydytojas, o gal ir prezidento patarėjas, gali paveikti paciento ar pre- 
zidento sprendimą neiškreipdami ir nenutylėdami informacijos, vien 
tik atitinkamai formuluodami rezultatus ir netikėtumus. Formulavimo 
padariniai gali pasireikšti atsitiktinai, niekam net nesuvokiant jo povei- 
kio galutiniam sprendimui. Bet jie gali būti naudojami ir sąmoningai, 
siekiant manipuliuoti santykiniu pasirinkimų patrauklumu. Pavyzdžiui, 
viename straipsnyje (Thaler, 1980) pažymima, jog kredito kortelių lobistai 
siekė, kad bet koks kainų skirtumas atsiskaitant grynaisiais ar kredito 
kortelėmis būtų vadinamas grynųjų nuolaida, o ne kredito kortelės pa- 
pildomu mokesčiu. Tos dvi formuluotės įvardija kainos skirtumą kaip 

naudą ar nuostolį, netiesiogiai apibrėždamos mažesnę ar didesnę kainą 
kaip normalias. Nuostoliai atrodo didesni už naudą, todėl mažiau tikė- 
tina, jog pirkėjai priims papildomą mokestį, negu atsisakys nuolaidos. 
Kaip ir reikėtų laukti, mėginimai daryti įtaką formulavimui paplitę ir 
rinkoje, ir politinėje arenoje. 

Rezultatų vertinimas jautrus formulavimo poveikiui dėl vertės funk- 
cinės kreivės nelinijiškumo ir dėl žmonių polinkio pasirinkimus ver- 
tinti susietus su atskaitos tašku, pateiktu problemos aprašyme ar iš jo 
numanomu. Paminėtina ir tai, kad kituose kontekstuose žmonės ekvi- 
valentiškas žinias automatiškai keičia ekvivalentiškais pavidalais. Kalbų 
supratimo tyrimai rodo, kad žmonės didelei daliai to, ką girdi, automa- 
tiškai suteikia abstraktų pavidalą, kuris jau nebeskiria minties raiškos 
būdo - veiksmažodžio forma aktyvi ar pasyvi — ir to, kas pasakyta iš 
tikrųjų, nuo to, ką galima numanyti, spėti ar implikuoti (Clark and Clark, 
1977). Deja, psichikos mechanizmas, atliekantis tas operacijas tyliai ir be 
pastangų, nėra pajėgus perkoduoti du sveikatos apsaugos problemos va- 
riantus ar mirštamumo ir išgyvenimo statistiniams duomenims suteikti 
įprastą abstraktų pavidalą. 


TRANSAKCIJOS IR SANDORIAI 


Mūsų atliekamą formulavimo ir vertės analizę galima praplėsti taip, kad 
ji apimtų pasirinkimą iš daug požymių turinčių (multiatributinių) ga- 
limybių (multiattribute options), pavyzdžiui, tarp transakcijos ar sandorio. 
Mes teigiame, kad norėdamas įvertinti multiatributinę galimybę žmogus 
susikuria mintinę sąskaitą, apibūdinančią su tuo pasirinkimu susijusius 
pranašumus ir trūkumus, palyginti su atskaitos tašku. Kokio nors pa- 
sirinkimo bendra vertė nustatoma pagal jo pranašumų ir trūkumų ba- 
lansą atskaitos taško atžvilgiu. Vadinasi, pasirinkimas priimtinas, jeigu 
jo pranašumų vertė viršija jo trūkumų vertę. Šia analize daroma prielai- 
da, kad pranašumus ir trūkumus įmanoma atskirti (psichologiškai, bet 
ne fiziškai). Šiuo modeliu neribojamas būdas, kuriuo atskiri požymiai 
(atributai) jungiami siekiant suformuoti bendrus pranašumų ir trūkumų 
matavimo vienetus, tačiau jis primeta tiems vienetams funkcinės kreivės 
įgaubos ir nuostolių vengimo sąlygas. 

Už mintinės sąskaitybos analizę turime būti labai dėkingi įkvepian- 
tiems Richardo Thalerio (1980, 1985) darbams. Jis parodė šio proceso svar- 
bą vartotojų elgesiui. Toliau pateikta problema, grindžiama Savage (1954) 
ir Thalerio (1980) pasiūlytais pavyzdžiais, nustato kai kurias mintinės 
apskaitos taisykles ir parodo, kaip vertės funkcinės kreivės įgauba prasi- 
plečia, apimdama ir transakcijų priimtinumą. 

7 problema. Įsivaizduokite, kad ketinate pirkti švarką už 125 dolerius ir skaičiuo- 

tuvą už 15 dolerių. Skaičiuotuvų pardavėjas sako, kad toks skaičiuotuvas, kokį 


ketinate pirkti, kitame jų parduotuvės filiale, iki kurio reikėtų važiuoti 20 minu- 
čių, kainuoja tik 10 dolerių. Ar važiuosite? 


Ši užduotis susijusi su priimtinumu pasirinkimo, sujungiančio nepato- 
gumą (trūkumas) su finansiniu pranašumu; ją galima suformuluoti mi- 
nimalios, lokalios ar visuminės sąskaitų pavidalu. Minimali sąskaita ap- 
ima tik dviejų pasirinkimų skirtumus ir neatsižvelgia į jų bendrus požy- 
mius. Joje pranašumas, susijęs su važiavimu į kitą parduotuvę, formuluo- 
jamas kaip 5 dolerių dydžio nauda. Lokali sąskaita galimų pasirinkimų 
pasekmes susieja su atskaitos tašku, nustatomu pagal to sprendimo kon- 
tekstą. Pirmiau aprašytoje problemoje svarbus klausimas — skaičiuotuvo 
pirkimas, todėl kelionės nauda formuluojama kaip kainos sumažėjimas 
nuo 15 iki 10 dolerių. Galimybė sutaupyti susijusi tik su skaičiuotuvu, 
todėl švarko kaina į lokalią sąskaitą neįtraukiama. Švarko kainą ir kitas 
išlaidas galima įtraukti į visuminę sąskaitą, kurioje sutaupymas galėtų 
būti įvertintas, pavyzdžiui, mėnesinių išlaidų atžvilgiu. 

Pirma aprašytos problemos formuluotė minimalios, lokalios ar visu- 
minės sąskaitų pasirinkimo atžvilgiu atrodo neutrali. Tačiau mes tvirti- 
name, kad žmonės spontaniškai formuluos sprendimus lokalių sąskaitų 
terminais. Tos sąskaitos sprendimų priėmimo kontekste atlieka tą patį 
vaidmenį, kaip „gera forma“ suvokimo požiūriu ir pamatinės kategorijos 
pažinimo požiūriu. Lokali organizacija kartu su vertės funkcinės kreivės 
įgauba turėtų sukelti tokią reakciją, kad noras vykti į kitą parduotuvę 
siekiant sutaupyti 5 dolerius perkant skaičiuotuvą taps atvirkščiai pro- 
porcingas skaičiuotuvo kainai ir nepriklausys nuo švarko kainos. Tokiai 
prognozei patikrinti sukūrėme kitą šios problemos variantą, kuriame 
tų dviejų pirkinių kainos buvo sukeistos vietomis. Skaičiuotuvo kaina 
pirmoje parduotuvėje buvo 125 doleriai, jos filiale 120 dolerių, o švar- 

kas kainavo 15 dolerių. Kaip ir prognozuota, respondentų, teigusių, kad 
jie keliaus į kitą parduotuvę, dalis abiejose problemose ryškiai skyrėsi. 
Rezultatai parodė, kad 58 96 respondentų (N = 88) norėjo važiuoti į kitą 
parduotuvę, kad sutaupytų 5 dolerius pirkdami 15 dolerių kainuojantį 
skaičiuotuvą, tačiau tik 29 90 iš 93 respondentų ketino leistis į tokią ke- 
lionę, kad sutaupytų 5 dolerius pirkdami 125 dolerių vertės skaičiuotuvą. 
Šiuo rezultatu paremiama lokalaus sąskaitų organizavimo idėja, nes mi- 
nimalios ir visuminės sąskaitų atžvilgiu šie du variantai tapatūs. 

Lokalių sąskaitų reikšmingumą vartotojų elgesiui patvirtino stebė- 
jimas, kad kainų, kurias skirtingos parduotuvės mieste nustato tiems 
patiems gaminiams, standartinis apytikslis svyravimas proporcingas to 
gaminio vidutinei kainai (Pratt, Wise, and Zeckhauser, 1979). Kainų sklaida 
tikrai priklauso nuo pirkėjų pastangų rasti geriausią pirkinį, todėl tie re- 
zultatai rodo, jog vargu ar pirkėjai labiau stengiasi sutaupyti 15 dolerių 
pirkdami 150 dolerių kainuojančią prekę, negu sutaupyti 5 dolerius pirk- 
dami 50 dolerių vertės prekę. 

Lokalus mintinių sąskaitų organizavimas skatina žmones naudą ir 
nuostolį vertinti veikiau santykinėmis, negu absoliučiomis kategorijo- 
mis. Dėl to randasi didelė įvairovė to, kokiu santykiu pinigai keičiami į 
kitus daiktus, tokius, kaip telefono skambučių ieškant gero pirkinio skai- 
čius ar noras leistis į tolimą kelionę tokiam pirkiniui įsigyti. Daugumai 
vartotojų atrodys, kad automobilio stereoaparatūrą ar persišką kilimą 
lengviau nusipirkti atitinkamai automobilio ar namo pirkimo kontekste 
negu atskirai. Tokie stebėjimai, žinoma, prieštarauja standartinei racio- 
naliai vartotojų elgesio teorijai, kuri remiasi invariantiškumo prielaida ir 
nepripažįsta mintinės sąskaitybos poveikio. 

Toliau pateiktos problemos - dar vienas mintinės sąskaitybos pavyz- 
dys, kuriame išlaidų įtraukimą į kokią nors sąskaitą valdo lokali organi- 
zacija. 

8 problema (N = 200). Įsivaizduokite, kad nusprendėte pamatyti spektaklį ir su- 

mokėjote 10 dolerių už bilietą. Atėję į teatrą pamatėte, jog bilietą pametėte. 

Vieta nebuvo pažymėta, todėl bilieto atgauti negalite. 

Ar mokėsite 10 dolerių už kitą bilietą? 


Taip (46 4) 
Ne (54 96) 

9 problema (N = 183). Įsivaizduokite, kad nusprendėte pamatyti spektaklį, į kurį 
bilietas kainuoja 10 dolerių. Atėję į teatrą pamatėte, jog pametėte 10 dolerių 
banknotą. 

Ar vis tiek mokėsite 10 dolerių už bilietą? 

Taip (88 46) 

Ne (12 4) 


Intriguoja atsakymų į šias dvi problemas skirtumas. Kodėl tiek daug 
žmonių nenori išleisti 10 dolerių pametę bilietą, jei yra linkę mielai išleis- 
ti tokią pat sumą pametę ekvivalentišką grynųjų kiekį? Mes tą skirtumą 
priskiriame prie mintinių sąskaitų lokalios organizacijos. Ėjimas į tea- 
trą normaliai laikomas transakcija (prekybine operacija) - bilieto kaina 
mainoma į spektaklio žiūrėjimo potyrį. Perkant antrą bilietą spektaklio 
žiūrėjimo išlaidos padidėja iki tokio lygio, kuris daugeliui respondentų, 
matyt, atrodo nepriimtinas. Priešingai, grynųjų praradimas nėra perke- 
liamas į spektaklio sąskaitą ir paveikia bilieto pirkimą tik tiek, kad indi- 
vidas jaučiasi šiek tiek mažiau turtingas. 

Abu šios problemos variantus pateikus tiems patiems vertintojams, 
pastebėtas įdomus dalykas. Noras pakeisti pamestą bilietą žymiai pa- 
didėdavo, prieš apsisprendimą paminėjus pamestų grynųjų variantą. 
Ir priešingai, ankstesnis kitos problemos pateikimas noro pirkti bilietą 
pametus pinigus nepaveikė. Šių dviejų problemų sugretinimas, matyt, 
leido vertintojams suprasti, kad apie pamestą bilietą prasminga galvoti 
kaip apie prarastus grynuosius, bet ne atvirkščiai. 

Mintinės sąskaitybos padarinių norminis statusas abejotinas. Ne 
taip, kaip ankstesniuose pavyzdžiuose, tokiuose, kaip sveikatos apsau- 
gos problema, kurioje abu variantai skyrėsi tik forma, galima tvirtinti, 
kad skaičiuotuvo ir bilieto problemų alternatyvos skiriasi ir savo svar- 
ba. Pavyzdžiui, sutaupyti 5 dolerius įsigyjant 15 dolerių pirkinį gali būti 
maloniau, negu įsigyjant didesnį pirkinį, ir gali būti apmaudžiau mokėti 
du kartus už tą patį bilietą, negu netekti 10 dolerių grynaisiais. Gailestį, 
nusivylimą ir pasitenkinimą savimi gali paveikti ir formulavimas (Kahne- 
man and Tversky, 1982). Jei tokios antrinės pasekmės laikomos pagrįstomis, 
teisingomis, tai matomos preferencijos nepažeidžia invariantiškumo kri- 
terijaus ir negali būti lengvai atmestos kaip nenuoseklios ar klaidingos. 
Kita vertus, antrinės pasekmės gali kisti dėl refleksijos. Pasitenkinimas 
sutaupius 5 dolerius įsigyjant 15 dolerių kainuojantį pirkinį gali sumažė- 

ti, jei vartotojas supras, jog nedėtų tokių pat pastangų, kad sutaupytų 10 
dolerių įsigydamas 200 dolerių vertės pirkinį. Neketiname rekomenduoti 
tokiu pat būdu spręsti bet kokias dvi sprendimo problemas su tokiomis 
pačiomis pirminėmis pasekmėmis, tačiau teigiame, kad sistemingas al- 
ternatyvių formuluočių nagrinėjimas teikia naudingą refleksijos priemo- 
nę, galinčią padėti sprendimų priėmėjams įvertinti vertybes, sietinas su 
pirminėmis ir antrinėmis jų pasirinkimų pasekmėmis. 


NUOSTOLIAI IR IŠLAIDOS 


Sprendimų priėmimo problemos dažnai atrodo kaip būtinybė rinktis - 
išsaugoti status guo ar atiduoti pirmenybę alternatyvai, turinčiai pra- 
našumų vienais atžvilgiais ir trūkumų kitais atžvilgiais. Vertės analizė, 
kurią anksčiau naudojome vieno matmens rizikingoms perspektyvoms, 
gali būti panaudota ir šiuo atveju, darant prielaidą, kad status guo apibrė- 
žia visų požymių atskaitos tašką. Tokiu atveju alternatyvių pasirinkimų 
pranašumai bus vertinami kaip nauda, o jų trūkumai - kaip nuostoliai. 
Nuostoliai atrodo didesni negu nauda, todėl sprendimų priėmėjas bus 
linkęs išsaugoti status guo. 

Thaleris (1980) sugalvojo turėjimo efekto terminą, apibūdinantį žmo- 
nių nenorą atsisakyti to, kas jiems priklauso. Skausmas atsisakius tur- 
to didesnis negu malonumas jį gauti, todėl pirkimo kainos bus žymiai 
mažesnės už pardavimo kainas. Tai reiškia, kad didžiausia kaina, kurią 
individas mokės norėdamas ką nors įsigyti, yra mažesnė už minimalų at- 
lygį, kuris galėtų priversti jį atsisakyti tokio pat jau turimo dalyko. 'Tha- 
leris aptarė kelis turėjimo efekto poveikio vartotojų ir verslininkų elgse- 
nai pavyzdžius. Keli tyrimai parodė didelį pirkimo ir pardavimo kainų 
nesutapimą ir hipotetinėse, ir realiose prekybinėse operacijose (Gregory, 
1983; Hammack and Brown, 1974; Knetsch and Sinden, 1984). Tie rezultatai buvo 
iššūkiai įprastai ekonomikos teorijai, pagal kurią pirkimo ir pardavimo 
kainos sutampa, išskyrus prekybinių operacijų išlaidas ir turto efektą. 
Stebėjome ir nenorą keisti (mainyti) tirdami pasirinkimus tarp hipote- 
tinių darbo vietų su skirtingu savaitiniu darbo užmokesčiu (S) ir tempe- 
ratūra (T) darbo patalpose. Paprašėme respondentų įsivaizduoti, kad jie 
eina kokias nors konkrečias pareigas (S1, Ti) ir kad jiems siūloma pereiti į 

kitas pareigas (S2, T2), geresnes vienu ir blogesnes kitu atžvilgiu. Paaiškė- 
jo, kad dauguma eksperimento dalyvių, priskirtų prie (S1, Ti), nenorėjo 
pereiti prie (S2, T2), o dauguma dalyvių, priskirtų prie pastarųjų pareigų, 
nenorėjo pereiti prie pirmųjų pareigų. Matyt, toks pat skirtumas tarp 
darbo užmokesčio ar darbo sąlygų, vertinamas kaip trūkumas, atrodo 
didesnis nei vertinamas kaip privalumas. 

Apskritai, sprendimas vengti nuostolių palankesnis stabilumui, o ne 
permainoms. Įsivaizduokite du hedonistiniu atžvilgiu identiškus dvy- 
nius, kuriems dvi alternatyvios aplinkos atrodo vienodai patrauklios. Po 
to įsivaizduokite, kad dėl susiklosčiusių aplinkybių tie dvyniai išskiriami 
ir patenka į dvi skirtingas aplinkas. Kai tik jie prisitaikys prie savo nau- 
jos aplinkos kaip prie atskaitos taško ir atitinkamai įvertins vienas kito 
aplinkos pranašumus ir trūkumus, jie jau nebebus jiems abejingi ir abu 
norės pasilikti toje aplinkoje, į kurią pateko. Vadinasi, preferencijų nesta- 
bilumas skatina teikti pirmenybę stabilumui. Stabilumo, o ne permainų 
trauka kartu su prisitaikymu ir nuostolių vengimu užtikrina tam tikrą 
apsaugą nuo gailesčio ir pavydo, sumažindama pražiūrėtų alternatyvų ir 
svetimo turto patrauklumą. 

Mažai tikėtina, kad nuostolių vengimas ir jo sąlygotas turėjimo efek- 
tas įprastiniuose ekonominiuose mainuose turėtų didesnę reikšmę. Pa- 
vyzdžiui, kokios nors parduotuvės savininkas tiekėjams sumokėtų pini- 
gų nelaiko nuostoliais, o iš pirkėjų gautų pinigų nelaiko nauda. Užuot 
taip daręs, prekybininkas sumuoja per tam tikrą laiką patirtas išlaidas 
bei gautas pajamas ir įvertina tik likutį. Atitinkami debetai ir kreditai 
efektyviai panaikina vieni kitus dar iki vertinimo. Vartotojai savo mo- 
kėjimus taip pat laiko ne nuostoliais, o prekių alternatyva. Pagal stan- 
dartinę ekonominę analizę pinigai natūraliai laikomi prekių ir paslaugų, 
kurias galima už juos nusipirkti, pakaitu. Toks vertinimo būdas tampa 
akivaizdus žmogui svarstant konkrečią alternatyvą, pavyzdžiui: „Galiu 
nusipirkti fotoaparatą arba naują palapinę.“ Šios analizės atveju žmogus 
nusipirks fotoaparatą, jeigu jo subjektyvi vertė pranoksta už jį mokėtinų 
pinigų išsaugojimo vertę. 

Pasitaiko atvejų, kai trūkumai gali būti formuluojami ir kaip išlai- 
dos, ir kaip nuostoliai. Pavyzdžiui, draudimo įsigijimą taip pat galima 
formuluoti kaip garantuotų nuostolių ar pavojaus patirti dar didesnius 

nuostolius pasirinkimą. Tokiais atvejais išlaidų ir nuostolių nesutapimas 
gali vesti prie invariantiškumo sutrikimų. Pavyzdžiui, apsvarstykite pa- 
sirinkimą - garantuota 50 dolerių netektis ir 25 96 tikimybė netekti 200 
dolerių. Slovicas, Fischhoffas ir Lichtenstein (1982) rašė, kad 80 96 jų eks- 
perimento dalyvių rinkosi lošimą, o ne garantuotą netektį, taip išreikš- 
dami rizikos siekį. Tačiau tik 35 96 jų atsisakė mokėti 50 dolerių dydžio 
draudimo įmoką ir rinkosi 25 90 dydžio tikimybę netekti 200 dolerių nu- 
tarę lošti. Panašūs rezultatai pateikti ir kituose straipsniuose (Shoemaker 
and Kunreuther, 1979; Hershey and Shoemaker, 1980). Mes teigiame, kad tas pats 
pinigų kiekis, suformuluotas kaip negrįžtamas nuostolis pirmoje proble- 
moje, antroje suformuluotas kaip apsaugos išlaidos. Su pateikimo forma 
susijusi preferencija tose dviejose problemose buvo apversta, nes nuosto- 
lių vengiama labiau negu išlaidų. 

Panašų dalyką pastebėjome ir teigiamų rezultatų srityje — tai rodo ši 
problemų pora. 

10 problema. Ar sutiktumėte lošti, jei yra 10 96 tikimybė išlošti 95 dolerius ir 

90 96 tikimybė netekti 5 dolerių? 


11 problema. Ar mokėtumėte 5 dolerius už galimybę dalyvauti loterijoje esant 
10 46 tikimybei išlošti 100 dolerių ir 90 46 tikimybei neišlošti nieko? 


Į tuos du klausimus, perskirtus trumpos papildomos problemos, atsakė 
132 paskutinio kurso studentai. Tų klausimų pateikimo eilės tvarka pu- 
sei studentų buvo vienokia, kitiems - atvirkščia. Nors lengva patvirtinti, 
kad šiose dviejose problemose siūlomi objektyviai tapatūs pasirinkimai, 
55 respondentai abiejuose variantuose išreiškė skirtingas preferencijas. 
Išjų 42 atmetė lošimą spręsdami 10-ą problemą, bet sutiko dalyvauti jam 
ekvivalentiškoje loterijoje spręsdami 11-ą problemą. Šios iš pažiūros ne- 
reikšmingos manipuliacijos efektyvumas rodo tiek išlaidų ir nuostolių 
nesutapimą, tiek formulavimo galią. 5 dolerių laikymas mokėjimu daro 
rizikingą sumanymą priimtinesnį, negu tokios pačios sumos laikymas 
nuostoliu. 

Iš ankstesnės analizės galima daryti išvadą, kad subjektyvią individo 
būseną įmanoma pagerinti negatyvius rezultatus pateikiant kaip išlai- 
das, o ne kaip nuostolius. Tokiomis psichologinėmis manipuliacijomis 
galima paaiškinti paradoksalų elgesio būdą, kurį tiktų pavadinti grynojo 

nuostolio efektu (dead-loss effect). 'Thaleris (1980) aptarė pavyzdį žmogaus, 
kuris netrukus po to, kai sumokėjo teniso klubo nario mokestį, paty- 
rė vadinamąją „teniso alkūnės“ (lateral epicondylitis) traumą, todėl net ir 
kankinamas skausmų žaidė toliau, kad tie pinigai nenueitų perniek. Da- 
rant prielaidą, kad jis nežaistų, jei nebūtų sumokėjęs nario mokesčio, 
kyla klausimas: kaip žaidimas kenčiant skausmus gali pagerinti žmogaus 
dalią? Mes tvirtiname, kad žaidimas kenčiant skausmus palaiko nario 
mokesčio traktavimą kaip išlaidas. Jei tas žmogus nebežaistų, būtų pri- 
verstas nario mokestį pripažinti grynuoju nuostoliu, o tai galbūt nemalo- 
nesnis dalykas, negu žaidimas įveikiant skausmą. 


BAIGIAMOSIOS PASTABOS 


Naudos ir vertės koncepcijos paprastai vartojamos dviem skirtingomis 
prasmėmis: a) patiriama vertė, malonumo ar skausmo laipsnis, pasi- 
tenkinimas ar nepasitenkinimas dabartiniu rezultato sukeltu potyriu; 
b) pasirenkama vertė, laukiamo rezultato indėlis į bendrą pasirinkimo 
galimybės patrauklumą ar atgrasumą. Šis skirtumas sprendimų priėmi- 
mo teorijoje retai kada būna aiškiai išreikštas, nes tylomis daroma prie- 
laida, kad pasirinkta vertė ir patiriama vertė sutampa. Ši prielaida — ide- 
alizuoto sprendimų priėmėjo, gebančio labai tiksliai prognozuoti ateities 
potyrius ir atitinkamai įvertinti pasirinkimus, koncepcijos dedamoji. Ta- 
čiau kalbant apie paprastus sprendimų priėmėjus, sprendimų ir potyrių 
verčių atitiktis toli gražu nėra tobula (March, 1978). Kai kuriuos veiksnius, 
darančius poveikį potyriams, sunku numatyti, o kai kurie poveikį spren- 
dimams darantys veiksniai neturi panašios įtakos rezultatų potyriui. 
Palyginti su gana dideliu sprendimų priėmimo tyrimų skaičiumi, at- 
likta mažai hedonistinę patirtį su objektyviomis būsenomis susiejančios 
psichofizikos sisteminių tyrimų. Hedonistinės psichofizikos svarbiausia 
problema — nustatyti prisitaikymo arba siekių lygį, skiriantį teigiamus 
rezultatus nuo neigiamų rezultatų. Hedonistiniu atskaitos tašku daž- 
niausiai laikomas objektyvus status guo, bet ir jis yra veikiamas lūkesčių 
bei socialinių palyginimų. Pavyzdžiui, objektyvus pagerėjimas gali būti 
išgyvenamas kaip nuostolis, jei darbuotojo atlyginimas padidinamas 
mažiau negu visų jo kolegų. Malonumo ar skausmo potyris, susijęs su 

būklės pokyčiu, taip pat labai priklauso nuo hedonistinio prisitaikymo 
varomųjų jėgų. Hedonistinės rutinos koncepcija (Brickman and Camp- 
bell, 1971) siūlo radikalią hipotezę, kad dėl greito prisitaikymo bet kokio 
objektyvaus pagerėjimo padariniai bus trumpalaikiai. Dėl hedonistinės 
patirties sudėtingumo ir subtilumo sprendimų priėmėjui sunku numa- 
tyti, kokį potyrį sukels rezultatai. Daugelis užsisakiusių pietus labai išal- 
kusių žmonių atnešus penktą patiekalą prisipažino padarę didelę klaidą. 
Plačiai paplitęs pasirenkamos vertės ir patiriamos vertės nesutapimas 
padidina daugelio sprendimo problemų neapibrėžtumą. 

Formulavimo padariniai ir invariantiškumo pažeidimai dar labiau 
komplikuoja pasirenkamos vertės ir patiriamos vertės santykį. Rezulta- 
tų formulavimas dažnai siūlo tokias pasirenkamas vertes, kurių realioje 
patirtyje nėra. Pavyzdžiui, vargu ar plaučių vėžio gydymo rezultatų for- 
mulavimas mirštamumo ar išgyvenimo kategorijomis paveiks patirtį, o 
pasirinkimą gali paveikti gerokai. Tačiau kitais atvejais sprendimų for- 
mulavimas daro poveikį ne tik pačiam sprendimui, bet ir patirčiai. Pa- 
vyzdžiui, išlaidų kaip negrįžtamų nuostolių ar kaip apdraudimo kainos 
formulavimas, ko gera, gali paveikti rezultato pajautą. Tokiais atvejais 
rezultatų įvertinimas sprendimų priėmimo kontekste leidžia ne tik nu- 
matyti, bet ir formuoti patirtį. 

sąnaudų ir naudos koreliacija turi būti neigiama: didžiausią naudą duodantys sprendimai yra ir 
brangiausi. Įdomus klausimas, ar diletantai ir netgi specialistai net šiais atvejais gali nepastebėti 
to akivaizdaus ryšio. 

Jonathan Haidt, „Ihe Emotional Dog and Its Rational Tail: A Social Institutionist Approach to 
Moral Judgment“, Psychological Review 108 (2001): 814-834. 

Paul Slovic, The Perception of Risk (Sterling, VA: EarthScan, 2000). 

Timur Kuran, and Cass R. Sunstein, „Availability Cascades and Risk Regulation“, Stanford Law 
Review 51 (1999): 683-768. CERCLA, the Comprehensive Environmental Response, Compensa- 
tion, and Liability Act, passed in 1980. 
Paulas Slovicas, kuris alaro byloje liudijo obuolių augintojų naudai, turėjo šiek tiek kitokią nuo- 
monę: „Baimę sukėlė CBS laida 60 Minutes, kurioje buvo tvirtinama, kad 4 000 vaikų mirs nuo 
vėžio (neatskleidžiant, kokia to tikimybė), ir rodomi bauginantys nuplikusių vaikų onkologinėse 
palatose vaizdai bei pateikiama daug kitų neteisingų teiginių. Taip pat parodytas Aplinkos ap- 
saugos valdybos neišmanymas stebint alarą ir vertinant jo vartojimo saugumą, pakertantis pasi- 
tikėjimą reguliuojančių įstaigų vykdoma kontrole. Atsižvelgdamas į tai manau, kad visuomenės 
reakcija buvo racionali.“ (Asmeninė informacija, 2011 m. gegužės 11 d.). 


14. Tomo W. specialybė 


Šį pavyzdį pasiskolinau iš knygos Max H. Bazerman and Don A. Moore, Judgment in Managerial 
Decision Making (New York: Wiley, 2008). 

Jonathan St. B. T. Evans, „Heuristic and Analytic Processes in Reasoning“, British Journal of 
Psychology 75 (1984): 451-468. 

Norbert Schwarz et al., „Base Rates, Representativeness, and the Logic of Conversation: The 
Contextual Relevance of „Irrelevant' Information“, Social Cognition 9 (1991): 67-84. 

Alter, Oppenheimer, Epley, and Eyre, „Overcoming Intuition“. 

Paprasčiausias Bayeso taisyklės pavidalas - šansai, kai vėlesni šansai = ankstesni šansai x ti- 
kimybės santykis, kur vėlesni šansai yra dviejų konkuruojančių hipotezių šansai (tikimybių 
santykis). Apsvarstykime diagnozavimo problemą. Jūsų draugui nustatyta rimta liga. Tai reta 
liga: ji aptinkama tik 1 iš 500 atsiųstų pasitikrinti žmonių. Patikrinimo metodas gana tikslus: jo 
tikėtinumo santykis 25:1. Tai reiškia, jog tikimybė, kad sergančiam žmogui ji bus nustatyta, yra 
25 kartus didesnė už tikimybę, kad nebus nustatyta. Šios ligos diagnozė - bauginanti naujiena, 
bet šansai, kad jūsų draugas serga šia liga, padidėjo tik nuo 1/600 iki 25/600, taigi tikimybės 
dydis - tik 4 96. Hipotezei, kad Tomas W. yra kompiuterių specialistas, ankstesni šansai, atitin- 
kantys 3 96 apriorinę tikimybę, yra (0,03/0,97 = 0,031). Darant prielaidą, kad tikėtinumo santykis 
yra 4 (pagal aprašymą 4 kartus labiau tikėtina, kad Tomas W. yra, negu kad nėra kompiute- 
rių specialistas), vėlesni šansai bus 4 X 0,031 = 12,4. Remdamiesi tokiais šansais galite apskai- 
čiuoti, jog vėlesnė tikimybė, kad Tomas W. yra kompiuterių specialistas, dabar siekia jau 11 96 
(nes 12,4/112,4 = 0,11). 

15. Linda: mažiau yra daugiau 


Amos Tversky and Daniel Kahneman, „Extensional Versus Intuitive Reasoning: The Conjunction 
Fallacy in Probability Judgment“, Psychological Review 90 (1983): 293-315. 

Stephen Jay Gould, Bully for Brontosaurus (New York: Norton, 1991). 

Žr., be kitų, ir šiuos straipsnius: Ralph Hertwig and Gerd Gigerenzer, „The ,Conjunction Fallacy' 
Revisited: How Intelligent Inferences Look Like Reasoning Errors“, Journal of Behavioral Decision 
Making 12 (1999): 275-305. Ralph Hertwig, Bjoern Benz, and Stefan Krauss, „The Conjunction 
Fallacy and Many Meanings of And“, Cognition 108 (2008): 740-753. 

Barbara Mellers, Ralph Hertwig, and Daniel Kahneman, „Do Freguency Representations Elimi- 
nate Conjunction Effects? An Exercise in Adversarial Collaboration“, Psychological Science 12 
(2001): 269-275. 


16. Priežastys viršesnės už statistiką 


Taikant Bayeso taisyklę šansų pavidalu, ankstesni šansai yra mėlynojo taksi automobilio šansai 
pagal bazinius rodiklius, o tikėtinumo santykis yra tikimybės, kad liudytojas pasakys, jog auto- 
mobilis iš tikrųjų buvo mėlynas, jei jis buvo mėlynas, santykis, padalytas iš tikimybės, kad liu- 
dytojas pasakys, jog automobilis buvo mėlynas, jei jis buvo žalias: vėlesni šansai = (0,15/0,85) x 
(0,80/0,20) = 0,706. Šansai yra tikimybės, kad automobilis buvo mėlynas, santykis, padalytas iš 
tikimybės, kad jis buvo žalias. Norėdami sužinoti, kokia tikimybė, kad automobilis buvo mėlynas, 
skaičiuojame: tikimybė (mėlyno) = 0,706/1,706 = 0,41. Tikimybė, kad automobilis buvo mėlynas, 
yra 41 90. 

Amos Tversky and Daniel Kahneman, „Causal Schemas in Judgments Under Uncertainty“, kny- 
goje Progress in Social Psychology, ed. Morris Fishbein (Hillsdale, NJ: Erlbaum, 1980), 49-72. 
Richard E. Nisbett and Eugene Borgida, „Attribution and the Psychology of Prediction“, Journal 
of Personality and Social Psychology 32 (1975): 932-943. 

John M. Darley and Bibb Latane, „Bystander Intervention in Emergences: Diffusion of Responsi- 
bility“, Journal of Personality and Social Psychology 8 (1968): 377-383. 


17. Regresija vidurkio link 


Michael Bulmer, Francis Galton: Pioneer of Heredity and Biometry (Baltimore: Johns Hopkins 
University Press, 2003). 

Tyrėjai kiekvieną pradinę reikšmę verčia įprasta reikšme, atimdami vidurkį ir gautą rezultatą pa- 
dalydami iš įprasto nuokrypio. Įprastos reikšmės turi nulinį vidurkį, jų nuokrypis yra 1, jomis 
galima vienus kintamuosius lyginti su kitais (ypač kai pirminių reikšmių statistiniai skirstiniai 
panašūs). Jos turi ir daug kitų pageidautinų matematinių savybių, kurias Galtonui teko ištirti no- 
rint suprasti koreliacijos ir regresijos kilmę. 

Tai nebus teisinga tokiai aplinkai, kurioje kai kurie vaikai nusilpę dėl prastos mitybos. Joje mi- 
tybos skirtumai taps svarbūs, visiems vaikams bendrų veiksnių dalis sumažės. Kartu sumažės 
ir tėvų bei vaikų ūgio koreliacija (išskyrus atvejus, kai nusilpusių dėl prastos mitybos vaikų tėvų 
augimas vaikystėje dėl alkio taip pat nukentėjo). 

Šis koreliacijos koeficientas buvo apskaičiuotas labai didelei Jungtinių Valstijų gyventojų imčiai 
(Gallup-Healthways laimės indeksas). 
Ši koreliacija atrodo įspūdingai, tačiau nustebau prieš daugelį metų iš sociologo Christopherio 
Jenckso sužinojęs, kad jei visi turėtų vienodą išsilavinimą, pajamų nelygybė (matuojama pagal 
įprastą nuokrypį) sumažėtų tik apie 9 96. Atitinkama formulė atrodo taip: V(1-r2), kur r yra kore- 
liacijos koeficientas. 
Tai galioja, kai abu kintamieji matuojami įprastomis reikšmėmis, t. y. kai kiekviena reikšmė kei- 
čiama atimant iš jos vidurkį ir gautą rezultatą padalijant iš įprasto nuokrypio. 


Howard Wainer, „The Most Dangerous Eguation“, American Scientist 95 (2007): 249-256. 

18. Intuityvių prognozių tramdymas 


Standartinės regresijos kaip prognozavimo problemos optimalaus sprendimo įrodymas remiasi 
prielaida, kad klaidų reikšmingumas vertinamas pagal kvadratinį nuokrypį nuo teisingos vertės. 
Tai — visuotinai priimtas vadinamasis mažiausių kvadratų kriterijus. Kitos nuostolių funkcijos 
veda prie skirtingų sprendimų. 


19. Supratimo iliuzija 


Nassim Nicholas Taleb, The Black Swan: The Impact of Highly Improbable (New York: Random 
House, 2007). 

Žr. 7 skyrių. 

Michael Lewis, Moneyball: The Art of Winning an Unfair Game (New York: Norton, 2003). 

Seth Weintraub, „Excite Passed Up Buying Google for $750 000 in 1999“, Fortune, September 29, 2011. 
Richard E. Nisbett and Timothy D. Wilson, „Telling More Than We Can Know: Verbal Reports on 
Mental Processes“, Psychological Review 84 (1977): 231-259. 

Baruch Fischhoff and Ruth Beyth, „I Knew It Would Happen: Remembered Probabilities of Once 
Future Things“, Organizational Behavior and Human Performance 13 (1975): 1-16. 

Jonathan Baron and John C. Hershey, „Outcome Bias in Decision Evaluation“, Journal of Persona- 
lity and Social Psychology 54 (1988): 569-579. 

Kim A. Kamin and Jeffrey Rachlinski, „Ex Post * Ex Ante: Determining Liability in Hindsight“, 
Law and Human Behavior 19 (1995): 89-104. Jeffrey J. Rachlinski, „A Positive Psychological Theo- 
ry of Judging in Hindsight“, University of Chicago Law Review 65 (1998): 571-625. 

Jeffrey Goldberg, „Letter from Washington: Woodward vs.Tenet“, New Yorker, May 21, 2007, 
35-38. Taip pat Tim Weiner, Legacy of Ashes: The History of the CIA (New York: Doubleday, 2007); 
„Espionage Inventing the Dots“, Economist, November 3, 2007, 100. 

Philip E. Tetlock, „Accountability: The Neglected Social Context of Judgment and Choice“, Re- 
search in Organizational Behavior 7 (1985):297-332.. 

Marianne Bertrand and Antoinette Shoar, „Managing with Style: The Effect of Managers on Firm 
Policies“, Ouarterly Journal of Economics 118 (2003): 1169-1208. Nick Bloom and John van Ree- 
nen, „Measuring and Explaining Management Practices Across Firms and Countries“, Ouarterly 
Journal of Economics 122 (2007): 1351-1408. 

Esu dėkingas profesoriui Jamesui H. Steigeriui iš Vanderbilto universiteto, sukūrusiam algoritmą, 
atsakantį į šį klausimą esant tikėtinoms prielaidoms. Steigerio analizė rodo, kad koreliacijos koe- 
ficientai 0,20 ir 0,40 siejasi atitinkamai su 43 96 ir 37 96 reversijos rodikliais. 

Financial Times ir The Wall Street Journal gyrė knygą The Halo Effect kaip vieną iš geriausių tų 
metų verslo knygų: Phil Rosenzweig, The Halo Effect:...and the Eight Others Business Delusions 
That Deceive Managers (New York: Simon £ Schuster, 2007). Žr. taip pat Paul Olk and Phil Ro- 
senzweig, „The Halo Effect and the Challenge of the Management Inguiry: A Dialog Between Phil 
Rosenzweig and Paul Olk “, Journal of Management Inguiry 19 (2010): 48-54. 

James J. Collins and Jerry I. Porras, Built to Last: Successful Habits of Visionary Companies (New 
York: Harper, 2002). 

Tiesą sakant, net jei pats būtumėte kompanijos vadovas, jūsų prognozės nebūtų įspūdingai pati- 
kimos; intensyvūs saviškių prekybos tyrimai rodo, kad vykdytojai pranoksta rinką prekiaudami 
savo akcijomis, tačiau jų papildomo pelno vos pakanka prekybos išlaidoms padengti. Žr. H. Nejat 
Seyhun, „The Information Content of Aggregate Insider Trading“, Journal of Business 61 (1988): 
1-24. Josef Lakonishok and Inmoo Lee, „Are Inside Trades Informative?“ Review of Financial 
Studies 14 (2001): 79-111. Zahid Igbal and Shekar Shetty, „An Investigation of Causality Between 
Insider Transactions and Stock Returns“, Ouarterly Review of Economics and Finance 42 (2002): 
41-57. 

Rosenzweig, The Halo Effect. 

Deniz Anginer, Kenneth L. Fisher, and Meir Statman, „Stocks of Admired Companies and Despi- 
sed Ones“, darbo dokumentas, 2007. 

18. Jasonas Zweigas pažymi, kad regresijos neįvertinimas turi pražūtingų pasekmių kompanijų va- 
dovų įdarbinimui. Sunkioje padėtyje esančios firmos linkusios ieškoti pašaliečių, kviesti vadovus 
iš pastaruoju metu labai pelningai veikiančių kompanijų. Tikimasi, kad toks naujas vadovas bent 
kurį laiką pagerins savo naujosios firmos reikalus. (Jo ankstesnėje firmoje jį pakeitęs naujas va- 
dovas sunkiai verčiasi, todėl naujosios firmos savininkai mano, kad jiems tikrai pavyko „surasti 
tinkamą vadovą“.) Kai tik koks nors kompanijos vadovas palieka savo pareigas, naujoji kompanija 
visada turi išpirkti jo dalį (akcijas ir opcionus) senojoje firmoje, šitaip nustatydama esminį jo kom- 
pensacijos lygį, visiškai nesusijusį su jo naujosios firmos veiklos efektyvumu. Dešimtys milijonų 
dolerių kompensacijos skiriama jam už „asmeninius“ pasiekimus, kurie nustatomi daugiausia pa- 
gal regresiją ir aureolės efektus (asmeninis pranešimas 2009 m. gruodžio 29 d.). 


20. Pagrįstumo iliuzija 


1. Brad M. Barber and Terrance Odean, „Trading Is Hazarduous to Your Wealth: The Common Stock 
Investment Performance of Individual Investors“, Journal of Finance 55 (2002): 773-806. 

2. Brad M.Barber and Terrance Odean, „Boys Will Be Boys: Gender, Overconfidence, and Common 
Stock Investment“, Ouarterly Journal of Economics 116 (2006): 261-292. 

3. Šis „atsikratymo efektas“ išsamiau aptariamas 32 skyriuje. 

Brad M. Barber and Terrance Odean, „All That Glitters: The Effect of Attention and News on the 
Buying Behavior of Individual and Institutional Investors“, Review of Financial Studies 21 (2008): 
785-818. 

5. Akcijų prekiautojai Taivane priėjo prie išvados, kad individų turto perkėlimas į finansines institu- 
cijas pasiekė stulbinamą 2,2 96 BVP dydį: Brad M. Barber, Yi-Tsung Lee, Yu-Jane Liu, and Terrance 
Odean, „Just How Much Do Individual Investors Lose by Trading?“ Review of Financial Studies 22 
(2009): 609-632. 

6. John C. Bogle, Common Sense on Mutual Funds: New Imperatives for the Intelligent Investor (New 
York: Wiley, 2000), 213. 

7. Mark Grinblatt and Sheridan Titman, „Ihe Persistence of Mutual Fund Performance“, Journal of 
Finance 42 (1992): 1977-1984. Edwin J. Elton etal., „The Persistence of Risk-Adjusted Mutual Fund 
Performance“, Journal of Business 52 (1997): 1-33. Edwin Elton et al., „Efficiency With Costly In- 
formation: A Reinterpretation of Evidence from Managed Portfolios“, Review of Financial Studies 
6 (1993): 1-21. 

8. Philip E. Tetlock, Expert Political Judgment: How Good is It? How Can We Know? (Princeton: 
Princeton University Press, 2005), 233. 


21. Nuojautos ar formulės - kurios kurias? 


1. Paul Meehl, „Causes and Effects of My Disturbing Little Book“, Journal of Personality Assessment 
50 (1986): 370-375. 

2. Pavyzdžiui, 1990-1991 m. aukcionų sezono metu 1960 metų derliaus markės Chūteau Latour vyno 
dėžės vidutinė kaina buvo 464 doleriai, o 1961 metų derliaus vyno (vieno iš visų laikų geriausio) 
dėžės kainos vidurkis pasiekė net 5 432 dolerius. 

3. Paul J. Hoffman, Paul Slovic, and Leonard G. Rorer, „An Analysis-of-Variance Model for the As- 
sessment of Configural Cue Utilization in Clinical Judgment“, Psychological Bulletin 69 (1968): 
338-339. 

4. Paul R. Brown, „Independent Auditor Judgment in the Evaluation of Internal Audit Functions“, 
Journal of Accounting Research 21 (1983): 444-455. 

5. James Shanteau, „Psychological Characteristics and Strategies of Expert Decision Makers“, Acta 
Psychologica 68 (1988): 203-215. 

6. Danziger, Levav, and Avnaim-Pesso, „Extraneous Factors in Judicial Decisions“. 

7. Richard A. DeVaul et al., „Medical-School Performance of Initially Rejected Students“, JAMA 
257 (1987): 47-51. Jason Dana and Robyn M. Dawes, „Belief in the Unstructured Interview: 

11. 
12. 


The Persistence of an Illusion“, darbo dokumentas, Pensilvanijos universiteto Psichologijos fakul- 
tetas, 2011. William M. Grove et al., „Clinical Versus Mechanical Prediction: A Meta-Analysis“, 
Psychological Assessment 12 (2000): 19-30. 

Robyn M. Dawes, „The Robust Beauty of Improper Linear Models in Decision Making“, American 
Psychologist 34 (1979): 571-582. 

Jason Dana and Robyn M. Dawes, „The Superiority of Simple Alternatives to Regression for Social 
Science Predictions“, Journal of Educational and Behavioral Statistics 29 (2004): 317-331. 
Virginia Apgar, „A Proposal for a New Method of Evaluation of the Newborn Infant“, Current Re- 
searches in Anesthesia and Analgesia 32 (1953): 260-267. Mieczyslaw Finster and Margaret Wood, 
„Ihe Apgar Score Has Survived the Test of Time“, Anesthesiology 102 (2005): 855-857. 

Atul Gawande, The Checklist Manifesto: How to Get Things Right (New York: Metropolitan Books, 2009). 
Paul Rozin, „The Meaning of ,Natural': Process More Important than Content“, Psychological Sci- 
ence 16 (2005): 652-658. 


22. Specialistų nuojauta: kada verta ja kliautis? 


Mellers, Hertwig, and Kahneman, „Do Freguency Representations Eliminate Conjunction Effects?“ 
Klein, Sources of Power. 

Getty muziejus Los Andžele sukvietė viso pasaulio žymiausius graikų skulptūros žinovus įvertinti 
kouros - marmurinę jaunuolio skulptūrą, kurią kažkas ketino nupirkti. Vienas po kito tie žino- 
vai pademonstravo tokią reakciją į ją, kurią kažkas pavadino „intuityviu atstūmimu“ - stipriai 
išreikšta nuojauta, kad ta skulptūra ne 2 500 metų senumo, o tik šiuolaikinė klastotė. Nė vienas iš 
jų negalėjo iš karto pasakyti, kodėl jiems atrodo, kad ta skulptūra nėra autentiška. Iš jų aiškiausiai 
savo nuomonę pagrindė vienas italų meno istorikas: jis tvirtino, kad kažkas (jis pats tiksliai neži- 
nojo kas) negerai su skulptūros rankos pirštų nagais. Garsus amerikiečių ekspertas pareiškė, kad 
pirmas žodis, kuris atėjo jam į galvą pamačius tą skulptūrą, buvo žodis nauja, o graikų ekspertas 
išrėžė: „Kiekvienas, kada nors matęs atkastą skulptūrą, pasakys, kad ši skulptūra niekada nebuvo 
palaidota po žeme.“ Stebina ir net kelia įtarimą, kad nesutampa jų nuomonės, dėl kokios priežas- 
ties jie mano, jog ta skulptūra netikra. 

Simonas buvo vienas iš iškiliausių dvidešimto amžiaus intelektualų. Dar neturėdamas trisdešim- 
ties jau buvo parašęs klasikinį veikalą apie sprendimų priėmimą organizacijose. Be daugelio kitų 
pasiekimų, jis buvo vienas iš dirbtinio intelekto srities tyrimų pradininkų ir kognityvinio mokslo 
lyderių. Simonas buvo ir įtakingas mokslinių atradimų proceso tyrinėtojas, elgsenos ekonomikos 
pirmtakas ir beveik atsitiktinai tapo Nobelio premijos laureatu ekonomikos srityje. 

Simon, „What Is an Explanation of Behavior?“ David G. Myers, Intuition: Its Powers and Perils 
(New Haven: Yale University Press, 2002), 56. 

Seymour Epstein, „Demystifying Intuition: What It Is, What It Does, How It Does It?“ Psychologi- 
cal Inguiry 21 (2010): 295-312. 

Foer, Moonwalking with Einstein. 


23. Išorinis požiūris 


Tie pavadinimai dažnai suprantami neteisingai. Daug autorių manė, kad teisingiau būtų sakyti 
„saviškio požiūris“ ir „pašaliečio požiūris“, tačiau turėjome galvoje visiškai ne tai. 

Dan Lovallo and Daniel Kahneman, „Timid Choices and Bold Forecasts: A Cognitive Perspective 
on Risk Taking“, Manegement Science 39 (1993): 17-31. Daniel Kahneman and Dan Lovallo, „De- 
lusions of Success: How Optimism Undermines Executives' Decisions“, Harvard Business Review 
81 (2003): 56-63. 

Richard E. Nisbett and Lee D. Ross, Human Inference: Strategies and Shortcomings of Social Jud- 
gment (Englewood Cliffs, NJ: Prentice-Hall, 1980). 

Abejonių dėl įrodymais grindžiamos medicinos pavyzdį galima rasti knygoje: Jerome Groopman, 
How Doctors Think (New York: Mariner Books, 2008), 6. 

14. 


Daniel Kahneman and Amos Tversky, „Intuitive Prediction: Biases and Corrective Procedures“, 
Management Science 12 (1979): 313-327. 

Rt. Hon. The Lord Fraser of Carmyllie, „The Holyrood Inguiry, Final Report“, September 8, 2004, 
www.holyroodinguiry.org/FINAL . report/report.htm 

Brent Flyvbjerg, Mette K. Skamris Holm, and Soren L. Buhl, „How (Injaccurate Are Demand Fore- 
casts in Public Works Projects?“ Journal ofthe American Planning Association 71 (2005): 131-146. 
„2002 Cost vs. Value Report“, Remodelling, November 20, 2002. 

Brent Flyvbjerg, „From Nobel Prize to Project Management: Getting Risks Right“, Project Mana- 
gement Journal 37 (2006): 5-15. 

Hal R. Arkes and Catherine Blumer, „The Psychology of Sunk Cost“, Organizational Behavior and 
Human Decision Processes 35 (1985): 124-140. Hal R. Arkes and Peter Ayton, „Ihe Sunk Cost and 
Concorde Effects: Are Humans Less Rational Than Lower Animals?“ Psychological Bulletin 125 
(1998): 591-600. 


24. Kapitalizmo variklis 


Miriam E. Mosing et al., „Genetic and Environmental Influences on Optimism and Its Relations- 
hip to Mental and Self-Rated Health: A Study of Aging Twins“, Behavioral Genetics 39 (2009): 
597-604. David Snowdon, Aging with Grace: What the Nun Study Teaches Us About Leading Lon- 
ger, Healthier, and More Meaning ful Lives (New York: Bantam Books, 2001). 

Elaine Fox, Anna Ridgewell, and Chris Ashwin, „Looking on the Bright Side: Biased Attention and 
the Human Serotonin Transporter Gene“, Proceedings of the Royal Society B 276 (2009): 1747-1751. 
Manju Puri and David T. Robinson, „Optimism and Economic Choice“, Journal of Financial Eco- 
nomics 86 (2007): 71-99. 

Lowell W. Busenitz and Jay B. Barney, „Differences Between Entrepreneurs and Managers in Large 
Organizations: Biases and Heuristics in Strategic Decision-Making“, Journal of Business Ventu- 
ring 12 (1997): 9-30. 

Patyrusių nesėkmę verslininkų pasitikėjimą savimi greičiausiai palaiko neteisingas įsitikinimas, 
kad juos ta patirtis daug ko išmokė. Gavin Cassar and Justin Craig, „An Investigation of Hindsight 
Bias in Nascent Venture Activity“, Journal of Business Venturing 24 (2009): 149-164. 

Keith M. Hmieleski and Robert A. Baron, „Entrepreneurs' Optimism and New Venture Perfor- 
mance: A Social Cognitive Perspective“, Academy of Management Journal 52 (2009): 473-488. 
Matthew L. A. Hayward, Dean A. Shepherd, and Dale Griffin, „A Hubris Theory of Entrepre- 
neurship“, Management Science 52 (2006): 160-172. 

Arnold C. Cooper, Carolyn Y. Woo, and William C. Dunkelberg, „Entrepreneurs' Perceived 
Chances for Success“, Journal of Business Venturing 3 (1988): 97-108. 

"Thomas Astebro and Samir Elhedhli, „The Effectiveness of Simple Decision Heuristics: Forecas- 
ting Comercial Success for Early-Stage Ventures“, Management Science 52 (2006): 395-409. 

tenkinimą gyvenimu su tų šalių BVP, kaip pajamų matą naudojo BVP logaritmą. Paaiškėjo, kad 
ryšys labai glaudus: šalių, kurių BVP didelis, gyventojai kur kas labiau patenkinti savo gyvenimo 
kokybe negu neturtingų šalių gyventojai, o pajamų padvigubėjimas beveik vienodai padidina pa- 
sitenkinimą gyvenimu ir turtingose, ir neturtingose šalyse. 

mas po to, kai moneta pirmąkart krinta skaičiumi į viršų. Kiek mokėtumėte už galimybę lošti 

patrauklus. 

šiniu“. Nedaug žmonių suko galvą dėl atvejų, kai visi pasirinkimai blogi, tačiau mes toli gražu 
ne pirmieji pastebėjome rizikos siekį. Dar vienas faktas, bylojantis Bernoulli teorijos naudai, yra 

loterijoje tokios teisės, ir ar jie parduotų savo bilietus, jei jiems kas nors pasiūlytų po 3 000 dolerių 
už bilietą. 94 96 sakė, kad būtų pirkę bilietą už 3 000 dolerių, 0 92 96 tvirtino, kad neparduotų savo 
bilietų už tokią kainą.“ Jis daro išvadą, kad „racionalumo supertaurės rungtynėse tikrai mažai“. 


PASTABOS + 609 


10. 


11. 


12. 


13. 


14. 


15. 


16. 


Alan B. Krueger, „Supply and Demand: An Economist Goes to the Super Bowl“, Milken Institute 
Review: A Journal of Economic Policy 3 (2001): 22-29. 

Tiksliau sakant, nuostolių vengimas susijęs su laukiamu malonumu ir skausmu, kurie nulemia 
pasirinkimus. Kai kuriais atvejais tie lūkesčiai gali būti klaidingi. Deborah A. Kermer et al., „Loss 
Aversion Is an Affective Forecasting Error“, Psychological Science 17 (2006): 649-653. 

Novemsky and Kahneman „The Boundaries of Loss Aversion“. 

Įsivaizduokite, kad visi dalyviai išrikiuojami pagal jiems priskirtą išpirkimo eilę. Dabar atsitik- 
tinai, kaip pakliuvo, išdalykite žetonus pusei eilėje stovinčių dalyvių. Pusė žmonių eilės priekyje 

turės po žetoną, o esantieji už jų žetonų nebeturės. 

Brian Knutson etal., „Neural Antecedents of the Endowment Effect“, Neuron 58 (2008): 814-822. 
Brian Knutson and Stephanie M. Greer, „Anticipatory Affect: Neural Correlates and Conseguen- 
ces for Choice“, Philosophical Transactions of the Royal Society B 363 (2008): 3771-3786. 

Rizikos kainų apžvalga, paremta „tarptautiniais duomenimis iš 16 įvairių šalių per 100 metų“, 
davė apytikslį skaičių 2,3. „Jis labai gerai sutampa su įverčiais, gautais labai skirtingais metodais 

patobulinimu. Psichologams atrodys, kad jų būdas turi didelių trūkumų, nes jis leidžia eksperi- 


mento dalyviams suprasti, ką eksperimentuotojai laiko tinkamu elgesiu, sutampančiu su eksperi- 

kolegomis pastebėjo ir kitus atvejus, kai skurdas skatina tokį ekonominį elgesį, kuris tam tikrais 

analizė. Šis metodas vadinamas ekologiniu momentiniu vertinimu: Arthur A. Stone, Saul S. Shif- 
fman, and Marten W. DeVries, „Ecological Momentary Assessment Well-Being: The Foundations 
of Hedonic Psychology“, knygoje Kahneman, Diener, and Schwarz, Well-Being, 26-39. 

Daniel Kahneman et al., „A Survey Method for Characterizing Daily Life Experience: The Day 
Reconstruction Method“, Science 306 (2004): 1776-1780. Daniel Kahneman and Alan B. Krueger, 
„Developments in the Measurement of Subjective Well-Being“, Journal of Economic Perspectives 
20 (2006): 3-24. 

Ankstesnis tyrimas parodė, kad žmonės geba „atgaivinti“ praėjusioje situacijoje patirtus jausmus, 
kai ta situacija pateikiama su pakankamai gyvomis detalėmis. Michael D. Robinson and Gerald 
L. Clore, „Belief and Feeling: Evidence for an Accessibility Model of Emotional Self-Report“, 
Psychological Bulletin 128 (2002): 934-960. 

Alan B. Krueger, ed., Measuring the Subjective Well-Being of Nations: National Accounts of Time 
Use and Well-Being (Chicago: University of Chicago Press, 2009). 

Ed Diener, „Most People Are Happy“, Psychological Science 7 (1996): 181-185. 

Daugelį metų buvau vienas iš kelių vyresniųjų mokslo darbuotojų, susijusių su Gallupo organiza- 
cijos pastangomis žmonių laimės tyrimų srityje. 

Daniel Kahneman and Angus Deaton, „High Income Improves Evaluation of Life but Not Emotio- 
nal Well-Being“, Proceedings of the National Academy of Sciences 107 (2010): 16489-16493. 

Dylan M. Smith, Kenneth M. Langa, Mohammed U. Kabeto, and Peter Ubel, „Health, Wealth, 
and Happiness: Financial Resources Buffer Subjective Well-Being After the Onset ofa Disability“, 
Psychological Science 16 (2005): 663-666. 

TED (Technology Entertainment Design) konferencijoje pasakytoje kalboje 2010 metų vasario mė- 
nesį paminėjau preliminarią 60 000 dolerių sumą, kuri vėliau buvo pakoreguota. 

Jordi Ouoidbach, Elizabeth W. Dunn, K. V. Petrides, and Moira Mikolajezak, „Money Giveth, Mo- 
ney Taketh Away: the Dual Effect of Wealth on Happiness“, Psychological Science 21 (2010): 759-763. 


38. Pamąstymai apie gyvenimą 


Andrew E. Clark, Ed Diener, and Yannis Georgellis, „Lags and Leads in Life Satisfaction: A Test of 
the Baseline Hypothesis“. Šis mokslinis pranešimas buvo perskaitytas Vokietijos socialinės ir eko- 
nominės komisijos (German Socio-Economic Panel) tyrimo konferencijoje Berlyne 2001 metais. 


616 + PASTABOS 


10. 


12. 


12. 


13. 
14. 


15. 


16. 


Daniel T. Gilbert and Timothy D. Wilson, „Why the Brain Talks to Itself: Sources of Error in 
Emotional Prediction“, Philosophical Transactions of the Royal Society B 364 (2009): 1335-1341. 
Strack, Martin, and Schwarz, „Priming and Communication“. 

Autentišką tyrimą aprašė Norbertas Schwarzas daktaro disertacijoje (vokiečių kalba): „Mood 
as Information: On the Impact of Moods on the Evaluation of One's Life“ (Heidelberg: Springer 
Verlag, 1987). Jis aprašytas daugelyje šaltinių, pavyzdžiui, straipsnyje: Norbert Schwarz and Fritz 
Strack, „Reports of Subjective Well-Being: Judgmental Processes and Their Methodological Impli- 
cations“, knygoje Kahneman, Diener, and Schwarz, Well-Being, 61-84. 

Šis tyrimas aprašytas knygoje: William G. Bowen and Derek Curtis, The Shape of the River: Long- 
Term Conseguences of Considering Race in College and University Admissions (Princeton: Prince- 
ton University Press, 1998). Kai kurie Boweno ir Boko tyrimų rezultatai aptarti straipsnyje: Carol 
Nickerson, Norbert Schwarz and Ed Diener, „Financial Aspirations, Financial Success, and Ove- 
rall Life Satisfaction: Who? and How?“ Journal of Happiness Studies 8 (2007): 467-515. 

Alexander Astin, M. R. King, and G. T. Richardson, „The American Freshman: National Norms 
for Fall 1976“, Cooperative Institutional Research Program ofthe American Council on Education 
and the University of California at Los Angeles, Graduate School of Education, Laboratory for 
Research in Higher Education, 1976. 

Tie rezultatai buvo pateikti paskaitoje Amerikos ekonomistų draugijos (American Economic As- 
sociation) metiniame suvažiavime 2004 metais. Daniel Kahneman, „Puzzle of Well-Being“, tame 
suvažiavime pristatytas straipsnis. 

Klausimas, kaip tiksliai šių dienų žmonės gali prognozuoti savo palikuonių jausmus po šimto 

savo gyvenimą, o tai atsitinka tik retkarčiais, įskaitant ir laimės tyrimo atvejus. Laimė apibūdina 
žmonių jausmus, patiriamus gyvenant normalų gyvenimą. 

visų. Kelių žmonių nuopelnai šios knygos pasirodymui yra didžiausi. 
Pirmiausia noriu padėkoti Jasonui Zweigui, skatinusiam mane imtis šio 
projekto ir kantriai bandžiusiam dirbti su manimi tol, kol mums abiem 
tapo aišku, kad dirbti su manimi tiesiog neimanoma. Jis visą laiką dos- 
niai teikė redakcinio pobūdžio patarimus ir dalijosi pavydėtina erudi- 
cija, jo pasiūlyti sakiniai mirgėte mirga šioje knygoje. Rogeris Lewinas 
paskaitų komplekto tekstus pavertė šios knygos skyrių juodraštiniais 
variantais. Mary Himmelstein visą laiką teikė vertingą pagalbą. Johnas 
Brockmanas iš pradžių buvo tik agentas, o vėliau tapo patikimu draugu. 
Ranas Hassinas patardavo ir padrąsindavo kaip tik tada, kai to labiausiai 
reikėjo. Šios ilgos kelionės paskutiniuose etapuose sulaukiau savo redak- 
toriaus leidykloje Farrar, Straus and Giroux Erico Chinskio ypač reika- 
lingos pagalbos. Jis šią knygą suprato geriau už mane patį ir darbas su juo 
tapo teikiančiu džiaugsmo bendradarbiavimu: niekada neįsivaizdavau, 
kad redaktorius gali padaryti tiek daug, kiek padarė Ericas. Paskutiniais 
karštligiškais mėnesiais labai daug padėjo mano duktė Lenore Shoham 
savo išmintimi, aštriu kritišku žvilgsniu ir daugeliu sakinių skyreliuose 
„Šnekos apie..“. Daug prisidėjo ir nuveikė mano žmona Anne Treisman: 

